
Cuvint înainte 


Statornicită în fiecare an înaintea Postului Crăciunului, Conferinţa Naţională „Text şi 
discurs religios”, ediţia a Il-a, s-a desfăşurat la Iasi, în zilele de 13-14 noiembrie, 2009. 

În intenţia organizatorilor Conferinţei au stat, încă de la început, câteva finalitati 
urmărite pe căi stricte. Principala preocupare a fost aceea de a crea un cadru ştiinţific în 
care mai multe categorii de universitari şi de cercetători să se poată manifesta plenar în 
plan ştiinţific. Astfel lingvisti, teologi, oameni de litere şi-au prezentat concluziile 
cercetărilor proprii, preocupările lor din domeniile biblisticii, retoricii religioase şi 
literaturii, au schimbat opinii, au pus bazele unor proiecte comune. De asemenea, cei în 
formare (tineri universitari şi cercetători, doctoranzi, masteranzi, studenți) au avut 
libertatea de a-şi prezenta roadele lucrului lor, preocupările pe care le au în aceste 
domenii, dar şi de a intra în contact între ei, precum şi cu cei ajunşi la maturitate 
ştiinţifică. 

În felul acesta, Conferinţa şi-a atins un obiectiv important, fiind un spaţiu al 
comunicării depline între diferitele categorii de participanți, sală de curs, dar şi de 
seminar. Prin întreaga lor activitate din cadrul Conferinței, participanții (cercetători 
formaţi sau în formare, aflați la a doua ediţie sau nou veniţi) au arătat interesul lor pentru 
cele trei mari clase de teme propuse (traducerea textului sacru, retorica discursului 
religios, relația literaturii cu sacrul), confirmând nu doar că organizatorii - atunci cînd au 
avut ideea primei astfel de Conferințe Nationale - au intuit corect nevoile ştiinţifice reale 
ale mai multor categorii de cercetători, ci şi că există o adevărată nevoie de a dezbate o 
astfel de tematică. 

Comunicările şi discuţiile prezentate şi desfăşurate în cadrele celor trei secțiuni 
amintite s-au referit la chestiunile traducerii sub aspect filologic şi lingvistic, la analize de 
discurs religios, din perspectivă lingvistică (retorică, pragmatică, stilistică) şi teologică 
(omiletică), şi la modalităţile de desfăşurare şi funcționare a temelor sacrului în literatură 
(felul în care temele religioase şi spiritul acesta se reflectă în literatură, dinamica 
mişcărilor de idei avînd ca motor teologia şi filosofia idealistă). Prin atributele spaţiului 
ştiinţific generat, caracteristica specifica şi fundamentală a Conferinţei Naţionale „Text şi 
discurs religios” o constituie componenta ştiinţifică, orientată de perspectiva creştină 
(ortodoxă şi catolică). 

De aceea, alături de componenta ştiinţifică a manifestării - remarcabilă prin valoarea 
participanților şi prin calitatea rezultatelor lucrului lor şi a contactelor dintre aceştia -, cu 
modestie, Conferinţa încearcă, totodată, să contribuie la edificarea morală şi spirituală a 
Societăţii, pe calea promovării valorilor creştine. Astfel, s-a încercat ca spațiul de 


dezbatere să nu fie doar unul ştiinţific, golit de orice încărcătură spirituală, ci unul în care 
dimensiunea ştiinţifică să fie înduhovnicită de un autentic şi curat suflu creştin. 

S-a încercat împlinirea acestui deziderat pe două căi. În primul rînd, Conferinţa s-a 
statornicit ca manifestare aflată sub binecuvântarea ierarhilor locului, Î.P.S. Teofan, 
Mitropolitul Moldovei şi al Bucovinei şi P.S. Petru Gherghel, Episcopul Diecezei 
Romano-Catolice de Iaşi, alături de care se află părinţi profesori ai ambelor Biserici. 

În al doilea rînd, prin tematica propusă şi prin modalităţile de abordare a acesteia, 
întreaga gîndire şi activitate ştiinţifică se desfăşoară în conformitate cu acel spirit religios 
şi ştiinţific prin care nu se lezează nicicum valorile şi concepţiile creştine statornicite din 
vremea Sfinţilor Părinţi şi de-a lungul timpului. În felul acesta, spațiul creat pentru 
lingvisti şi filologi, istorici, filosofi, literati şi critici literari, care colaborează alături de 
teologi, rămîne unul ştiinţific, prin care se încearcă înţelegerea chestiunilor de traducere 
biblică, retorică sacră şi literatură, ferit în chip firesc de orice tentaţii speculative. 

* 

Din felurite motive (încercarea de a promova pe toate căile valorile creştine, respectul 
pentru activitățile ştiinţifice şi culturale - în general, sau în beneficiul Iaşilor -, respectul 
pentru orice tip de travaliu uman), organizatorii Conferinţei au beneficiat de un ajutor 
fundamental ca valoare şi rol, din partea partenerului manifestării - Direcţia de Cultură a 
judeţului Iaşi (reprezentată prin prof. Vasile Munteanu) - precum şi a mai multor 
sponsori. Mentionarea numelor acestora nu este doar o datorie de onoare, ci şi o formă de 
mulțumire. 

Mulţumim Rom Soft S.A., Remina S.R.L., A.B.V - Invest S.R.L., Stef Copy Center, 
sponsori care ne-au oferit sprijin şi la prima ediţie a Conferinţei, precum şi sponsorilor 
care ni s-au alăturat în acest an: S.C. Piano Bistro& Cafe, doamnei director Lica Nitisor şi 
domnului deputat Petru Movilă. Dincolo de nume, însă, se află prieteni care au înțeles că 
avem nevoie de sprijinul lor şi că acesta poate genera valori spirituale. 

* 


Volumul de față cuprinde forma finală a comunicărilor prezentate de către participanți 
în cadrul lucrărilor Conferinței Nationale „Text şi discurs religios”, ediția a II-a, 
desfăşurată la Iasi, între 13-14 noiembrie 2009. 

Iniţiată şi desfăşurată în spaţiul universitar laic, dar animat de valori creştine, 
Conferinţa se hrăneşte şi din speranţa că nu doar pasiunea pentru această temă a putut 
anima spiritele cercetătorilor, ci şi pasiunile lumii pentru alte teme, prea îndepărtate de 
aceasta. De aceea, am îndrăznit a spera, cu binecuvântarea inaltilor ierarhi, că nu vor 
rămîne cuvintele participanţilor între pereții înaltului lăcaş academic, că ele vor trece de 
zidurile lumii de afară, rodind frumos. Si bine. Am încercat să trimitem cuvîntul spre a 
găsi Cuvîntul. 


Alexandru GAFTON 


Sorin GUIA 
loan MILICA 

Cuvinte de intimpinare 


Litera ucide, Duhul dă viaţă (II Cor 3, 6) 


Î.P.S. TEOFAN SAVU 
Mitropolitul Moldovei şi Bucovinei 


Cuvintele pe care le rostim la tot pasul au un trup al lor, care este forma lor 
exterioară, aspectul lor formal. Acest trup este important, deoarece prin acesta 
oamenii reuşesc să se înțeleagă. Fără formele cuvintelor nu am putea să 
transmitem nimic semenilor noştri, orice comunicare fiindu-ne astfel 
imposibilă. Este suficient să deschidem o carte într-o limbă pe care nu o 
putem pricepe, pentru a realiza că şi formele cuvintelor sînt importante. 

Dar cuvintele au şi un suflet al lor, o realitate rațională, un aspect interior 
care participă la Logosul lui Dumnezeu. Capacitatea omului de a se exprima 
articulat şi coerent este percepută de către Părinţii Bisericii ca un dar al lui 
Dumnezeu. Sf. Grigorie de Nyssa se face purtătorul acestei convingeri atunci 
cînd afirmă: „În limbă, adică în puterea de a vorbi, pe care o capătă Adam 
odată cu zidirea lui, se arată firea rațională a omului” (Sf. Grigorie de Nyssa, 
Contra lui Eunomiu, 12, Migne, P. G., XLV, col. 993). 

Aşadar, avem litera, adică trupul de sunete, expresii, intonatii ale 
cuvîntului, şi avem duhul, adică lăuntrul de înţeles al acestuia. Cele două 
trebuie să stea împreună. Pentru că orice cuvînt care nu este exprimat corect şi 
care nu este animat de un înţeles lăuntric autentic nu poate să lege pe oameni 
între ei, şi pe toţi deopotrivă cu Dumnezeu. 

Litera ucide, dar Duhul dă viaţă... Sfîntul Apostol Pavel este preocupat, 
odată ce rosteşte acest cuvînt, de stabilirea unei gîndiri drepte asupra modului 
de viață al oamenilor. Modul nostru de vietuire nu trebuie ordonat după 
principii formale numai, doreşte să spună Apostolul. Un om care respectă 
regula, dar nu-i sesizează lăuntrul, un om care tine la literă, dar nu-i percepe 
conţinutul şi sensul devine închinător la dumnezei falşi, idolatrizînd o formă 
în dauna conţinutului, idolatrizînd partea în dauna întregului. 

Adinc pe adînc cheamă..., zicea Psalmistul acum 3.000 de ani (Ps. 41, 9) 
sesizînd dorința omului după adincime de viata, după adîncime de sens, dupa 
adîncime de autenticitate, adică după tot ce poate să-l apropie mai mult de 
Dumnezeu. 

Participarea la adîncul cuvintelor este de fapt o participare la viaţa Fiului 
lui Dumnezeu pogorit printre noi pentru a ne învăţa că este important să 
cinstim Cuvîntul prin cuvinte. Prezenţa lui Dumnezeu face ca trupul şi 

sufletul cuvintelor noastre să fie valorificate într-un sens autentic, ceea ce 
înseamnă că un cuvînt spus, rostit, gîndit în prezența lui Dumnezeu este un 
cuvînt veritabil, un cuvînt responsabil. Din păcate, omul are această 
capacitate de a goli de înţeles cuvintele şi de a le orienta greşit. De aceea şi 
este ținut responsabil: „Vă spun că pentru orice cuvînt deşert pe care-l vor 
rosti oamenii vor da socoteală în ziua judecății” (Matei 12, 36). Într-o poezie, 
simplă in formă şi puternică prin duhul ei, Sfîntul Ioan Iacob punea la vremea 
aceea semn de întrebare asupra utilității tuturor vorbirilor şi convorbirilor 
noastre cotidiene: 


O! om ce mai răspundere ai 

De tot ce faci pe lume 

De tot ce spui în scris sau grai | 
De pilda ce la alţii dai 

Căci ea mereu, spre iad sau rai 
Pe multi o să-i indrume. 


Ce grijă trebuie să pui 

În viata ta, în toată, 

Căci gîndul care-l scrii sau spui 
S-a dus, pe veci nu-l mai aduni 
Si vei culege roada lui 

Ori viu, ori mort odată. 


Ai spus o vorbă, vorba ta, 
Mergind din gură în gură 
Va-nveseli şi va-ntrista 
Va curati sau va-ntina 
Rodind saminta pusă-n ea 
De dragoste sau ura. 


Cuvîntul înseamnă mult in viata noastră. Prin cuvînt ne exprimăm eul cel 
mai lăuntric, prin cuvînt poţi să bucuri pe cineva sau poți întrista. Tot prin 
cuvînt poţi salva un suflet sau îl poți arunca în deznădejde. Cuvîntul îi poate 
apropia pe oameni, dar îi poate şi îndepărta. Sînt, de asemenea, cuvinte care 
distrug vieţi, precum sînt cuvinte care le creează. 

Există un fel de asceză a rostirii responsabile care fereşte de deşertăciune, 
adică de golirea cuvintelor de conţinutul lor şi de sensul lor. Acesta poate fi 
înţelesul expresiei biblice care vorbeşte despre mărgăritarele aruncate 
înaintea porcilor, despre care dă mărturie Evanghelia (Mt. 7, 6). Odată 
aruncate înaintea porcilor, mărgăritarele, care sînt semn al valorii, devin prilej 
de sfişiere, adică de ucidere. Lipsite de nobleţe, cuvintele se vulgarizează, 

fiind desprinse de voia lui Dumnezeu se mutilează, aceleaşi cuvinte orientate 
greşit devin arme. 

Numită, în mod paradoxal, era comunicării, epoca noastră numără mulți 
oameni insingurati, multi oameni fără conţinut de duh de viata, multi oameni 
morţi, vii fiind. Infirmitatea lumii este şi o consecință a infirmitatii limbajului 
nostru, adică a modului nostru de comunicare. Acolo unde nu este dreaptă şi 
responsabilă comunicare, nu poate exista nici comunicare şi nici un fel de 
bine. Lumea trebuie să reinvete să vorbească, să vorbească înainte de toate 
limba propriului suflet aflat în căutarea lui Dumnezeu. Restul de forme şi 
înţelesuri se vor adăuga acestei căutări şi odată cu ele şi normalitatea vietuirii 
umane. 

Dumnezeiasca Liturghie — cea mai înaltă expresie a 
Graiului Liturgic 


Vasile GAVRILĂ 


Introducere 

Apariţia şi prezenţa omului în lume (Cosmos, cum o definesc grecii) nu sînt 
întîmplătoare, ci rezultatul creației divine; de aceea, omul trebuie să ştie că 
prezenţa sa este ceva bine definit şi profund, trebuie să ştie că viaţa sa nu este 
ceva frivol, ci, dimpotrivă, ceva grav, de o gravitate pe cît de semnificativă, pe 
atît de obligatorie, că nu trăim pentru plăceri uşoare, ci pentru aspirații nobile. 
Începutul lui este legat de Cuvîntul Creator al lui Dumnezeu: „Întru început era 
Cuvîntul şi Cuvîntul era la Dumnezeu şi Dumnezeu era Cuvîntul... Toate prin 
El s-au facut; şi fără El nimic nu s-a făcut din ce s-a făcut” (n. 1, 1-3). 

Graiul este unul din mijloacele, căile prin care omul îşi manifestă aspiraţiile 
nobile pentru care a fost creat: vorbeşte cu şi despre Dumnezeu şi realizează 
opere demne de veşmîntul veşniciei. Zidit după chipul şi asemănarea Logosului 
divin (Fac. 1), Acesta-i devine icoană, iar omul, la rîndu-i, devine „chip 
nemuritor al lui Dumnezeu” (Stăniloae, 1997). O definire a chipului lui 
Dumnezeu întipărit în om şi o implicare a nemuririi omului în această calitate a 
lui, a oferit-o Sfîntul Atanasie cel Mare: Dumnezeu „le-a dăruit oamenilor ceva 
mai mult, adică nu i-a creat pur şi simplu ca pe nişte animale nerationale 
(necuvintatoare), ci i-a făcut după chipul Său, împărtăşindu-le ceva şi din 
puterea Cuvintului (Logosului) Său, pentru ca, fiind ca un fel de umbre ale 
Cuvintului şi fiind rationali (cuvîntători), să se poată menţine pururea în 
fericire, trăind în rai viata cea adevărată, şi anume cea a sfinților”. 

Logosul lui Dumnezeu se oglindeşte în logosul omului; de aceea, omul, la 
început mut, prinde a vorbi doar la chemarea lui Dumnezeu, la lucrarea Duhului 
Sfînt în inima lui: „Voi pune legea Mea înăuntrul lor şi pe inimile lor voi scrie” 
(Ieremia, 31, 33). Si pentru că Duhul şi-a dat o înscriere în carnea lumii, omul a 
primit să vorbească despre Dumnezeu, pentru că avea în fata o înscriere 
(engramma) a lui Dumnezeu, care ne dă Sfînta Scriptură (Scrima, 2005: 27). 
Prima comunicare a Logosului lui Dumnezeu în interiorul logosului omului a 
fost Descoperirea Sa (Revelația) — lucrare a Duhului Sfînt —, consemnată în 


! Sfântul Atanasie cel Mare, De incarnatione Verbi, cap. II, apud. Stăniloae, 1997: 9. 

ceea ce noi numim Sfînta Scriptură. Prin urmare, prima şi cea mai înaltă 
experiență a graiului omenesc este legată de descoperirea lui Dumnezeu. De 
aceea, Arhimandritul Sofronie Saharov afirmă următoarele: „Graiul omenesc 
este menit să exprime realitățile mai multor planuri: planul vieţii de zi cu zi — al 
nevoilor fireşti, mai este, apropiat acestuia, dar totuşi osebit — cel al 
simtamintelor şi patimilor sufleteşti primitive; apoi cel al graiului demagogii 
politice; al graiului ştiinţific, filosofic, poetic; şi, în sfîrşit, mai înalt decît toate 
— planul şi graiul dumnezeieştii descoperiri, al rugăciunii, al cuvintarii de 
Dumnezeu şi al celorlalte legături între Dumnezeu şi oameni — al Liturghiei” 
(Saharov, 2005: 345). 


Textul şi discursul bisericesc în grai liturgic 

Sufletul omului este o fîntînă de apă vie, ce oglindeşte o frîntură de cer în 
ea; în Liturghie se întîlnesc cerul cu pămîntul, de aceea noi numim Liturghia, 
Dumnezeiasca Liturghie, pentru că e Lucrarea lui Dumnezeu în mijlocul lumii 
(cosmosului), în mijlocul poporului. Dumnezeiasca Liturghie este cea mai 
înaltă lucrare ce se împlineşte pe pămînt şi în cer, pentru că în Liturghie 
Dumnezeu coboară la om, pe pămînt, în cea mai profundă smerenie şi slavă în 
acelaşi timp, pentru a-l înălța pe om pînă la vederea şi contemplarea celor mai 
înalte dimensiuni ale existenţei sale şi ale Dumnezeirii. „Trec nu puţini ani pînă 
să ajungem la măsura de a ne adînci în duhul adevăratelor dimensiuni ale 
Liturghiei. Dacă vom urmări cu luare aminte rostuirea acestei Dumnezeieşti 
slujbe, vom fi duşi în contemplarea Fiinţei Dumnezeiesti şi a ființei cosmice” 
(Saharov, 2005: 323). 

În această stare teandrică, singura demnă de vocaţia lui, omul duhovnicesc 
se angajează în Liturghia Cosmică ce începe să se deruleze. „Unitatea 
matricială care ne conţine pe toţi, care ne înalță pe toţi, acest cosmos în care 
noi, oamenii, constituim un centru de conştiinţă şi responsabilitate, a fost el 
însuşi suscitat prin Duhul, prin lucrarea Lui, prin acel fiat care a făcut să 
„demareze” economia lui Dumnezeu (...), ceea ce înseamnă că, din momentul 
acela, Liturghia a început şi ea să se desfăşoare” (Scrima, 2005: 27). Din 
această întîlnire — chemare a lui Dumnezeu şi răspuns al omului —, din această 
teologhisire — grăire cu şi despre Dumnezeu — graiul omului se transformă într- 
un grai doxologic, liturgic, în care cuvintele prind viață şi dau viaţă. 
„Asemenea cuvinte nu se scriu cu cerneală, ci cu sîngele stors din piept în 
picături lente, iar acest sînge (în care se află viaţa) nu se răceşte şi nu se 
îngroaşă niciodată. Cu puteri mereu înnoite, viata răspîndită de misteriosul 
sînge naşte iarăşi viață: în oceanul vieţii lăuntrice a omenirii, este aruncat un 
cuvînt, iar puterea sufletului avansează mereu de la locul căderii, în cercuri tot 
mai largi. Cu litere de foc ard nestinse cuvintele proorocilor: după cum o 
candelă se aprinde de la flacăra altei candele, la fel şi sufletul se aprinde de la 
cuvîntul înroşit în foc al altui suflet” (Florenski, 1998: 221). 

„Eu sînt Calea, Adevărul şi Viaţa” este răspunsul la toate întrebările 
omenirii; în Hristos, omul cunoaşte nemijlocit Adevărul veşnic, ajunge la 
deplinătatea cunoaşterii, pentru că, în Hristos, omul se odihneşte în Dumnezeu 
şi Dumnezeu Se sălăşluieşte în om. „«De Mă iubeşte cineva, cuvîntul Meu va 
păzi şi Tatăl Meu va iubi pe el, şi la el vom veni şi locaş (veşnic) la dînsul ne 
vom face». Ce pot însemna acestea? Tocmai faptul că ni s-a făgăduit a mosteni 
deplinătatea vieţii Dumnezeiesti, deplinătatea cunoaşterii şi puterii dragostei 
care ni s-a arătat în Lumina cea Nefăcută, în care nici un întuneric este (cf. J 
In., 1, 5)” (Saharov, 2005: 374). Constient de măreţia Adevărului descoperit, cu 
inima încălzită de Duhul lui Dumnezeu, omul dă glas preamăririi Adevărului; 
nu-l închide în cuvinte goale, seci, ci-l preamăreşte in duh de pocăință şi-n 
armonie doxologică. De aceea, se roagă mai întîi să se sălăşluiască Adevărul în 
inima lui şi apoi să-i dea formă cuvenită, pentru că Adevărul cel Viu nu se 
aseamănă nici adevărului ştiinţific, nici celui filosofic. 

„Adevărul ce ni s-a descoperit duce mai departe de orice speculație a 
raţiunii. El nu este o anume formulă abstractă a gîndirii noastre logice; nici o 
oarecare ecuaţie matematică, ci Persoană. Mai presus de toate, este Cel Ce este 
«dintru început», adică Dumnezeul Cel fără de început — Sfînta Treime: Tatăl, 
Fiul şi Duhul Sfînt” (Saharov, 2005: 377). 

Hristos nu ne-a învăţat pur şi simplu o doctrină, fapt pentru care doctrina nu 
are întîietate în creştinism; El ne-a mîntuit, ne-a dăruit viata adevărată şi 
veşnică, ne-a îndumnezeit prin iubirea, prin moartea şi Învierea Sa, prin 
trimiterea Sfîntului Duh. De aceea creştinismul este, înainte de toate, un fapt, o 
realitate esenţială a istoriei, şi anume revărsarea energiilor necreate şi 
transcendente ale Duhului lui Hristos Cel înviat, în lumea noastră de păcat şi 
destinată, din această cauză, morții (Deseille, 1995: 52). 

Textul şi discursul bisericesc s-au născut mai întîi din mărturia vie a 
Apostolilor, care puneau în cuvînt şi în text Adevărul trăit de ei: „De aceea şi 
mulțumim fără încetare lui Dumnezeu că, atunci cînd ati primit cuvîntul lui 
Dumnezeu auzit de la noi, l-aţi primit nu ca pe cuvîntul oamenilor, ci, aşa cum 
este în adevăr, ca pe Cuvîntul lui Dumnezeu, Care şi lucrează în voi, cei care 
credeţi” (I Tes., 2, 13); apoi din sîngele martirilor care a înscris în trupul istoriei 
mărturia biruintei vieţii asupra morţii, a frumosului asupra uritului, dînd, 
împreună cu Cuvioşii Pustiei, Liturghia şi Filocalia. Cîteva picături din Sîngele 
lui Hristos au reînnoit tot pămîntul” (Sfîntul Grigorie Teologul, 2009), şi-n 
acest pămînt reînnoit, inimile sfinților s-au făcut pămînt bun, în care saminta 
Cuvintului lui Dumnezeu a rodit însutit. Toată fiinţa lor, suflet şi trup, se pleacă 
smerit în fata măreției divine, făcîndu-se limbaj al Duhului. În Sfinta Liturghie 
şi trupul devine limbaj. Trupul ascultă Cuvîntul în desfăşurarea Sa imnografică 
şi îi răspunde prin întreaga lui capacitate de a se exprima în gesturi. Îi răspunde, 
cînd prosternîndu-se, încovoiat cu fruntea lipită de pămînt, trup de smerenie 
făcut tarina, cînd în picioare, în libertatea fiului adoptiv, mijlocitor chemat să 
desăvîrşească sintezele hristologice — a pămîntului cu Raiul, a lumii sensibile 

cu lumile ingeresti, a vizibilului cu invizibilul, a creaţiei cu Creatorul (Clément, 
1996: 25). 

În teologhisirea Sfinţilor Părinţi ai Bisericii întîlnim trei termeni care 
definesc înaintarea creştinului în cunoaşterea Tainei lui Hristos şi a Sfintei 
Treimi: cunoaşterea contemplativă (epignosa), simțirea duhovnicească şi 
plinătatea (plerophoria). Este cu deosebire cazul doctrinei unui autor care a 
exercitat o adîncă influență asupra Traditiei spirituale creştine şi care a şi fost 
recunoscut ca un învățător ortodox desavirsit — Sfîntul Macarie Egipteanul (sec. 
V): cînd omul a ajuns „să guste din dulceata Domnului în plinătatea simtirii şi a 
energiei Duhului”, cînd „lumina lui Hristos străluceşte şi lucrează înlăuntrul lui, 
într-o bucurie de nedescris” (14, 2), înseamnă că ceea ce se înfăptuise în mod 
tainic şi cumva în germene, prin botez, a devenit desavirsit. Mult mai tîrziu, în 
veacul al XIV-lea, Sfîntul Grigorie Palama va insista asupra nevoii unui efort 
stăruitor de curăţire şi de rugăciune fierbinte şi neîntreruptă, pentru ca să se 
poată trezi înlăuntrul nostru simtirea duhovnicească prin care omul poate căpăta 
o anumită experienţă a realitatilor dumnezeiesti (Deseille, 1995: 57-58). Forţa 
scrierilor Părinților Bisericii rezidă în faptul că ei au vorbit nemijlocit din 
experienţa inimii lor. Există uneori şi „numai cuvinte”. „De acestea sînt pline 
tipăriturile. Din cauza acestor emanatii cenuşii ale minţii s-a imbicsit, pina 
aproape de orbire, ochiul duhovnicesc. Din pricina acestor produse lipsite de 
viata ale fabricilor de literatură, sufletul oboseşte şi se umple de praf” 
(Florenski, 1998: 220). Drama aceasta o trăieşte şi teologia şcolară, academică, 
atunci cînd încetează să fie filocalică, doxologică, omorînd graiul liturgic. 

Prin viaţa lor, Părinţii Bisericii s-au făcut „lire ale Duhului Sfînt” şi 
„condeie“ care au scris din prisosul inimii curatite în baia lacrimilor de 
pocăință. lată mărturia vie şi provocatoare pentru teologia contemporană, în 
lucrarea ei de a măiestri text sau discurs bisericesc, a unui părinte aproape 
contemporan nouă: „Acum port mărturie pentru Adevărul pe care l-au ştiut 
părinţii şi strămoşii noştri. Port mărturie despre cum a binevoit El a ni Se arăta 
ca răspuns al îndelungului plins ce mă mistuia (subl. n.). Am trăit acest Adevăr 
ca fiind fără tăgadă Cel din veci, şi în măsura credinţei mele vorbesc şi eu. 
Scria despre el şi Pavel: «Avînd acelaşi duh al credinţei, precum este scris: 
Crezut-am, pentru aceea am grăit, şi noi credem, pentru aceea şi graim» (2 
Cor., 4, 13)” (Saharov, 2005: 370). 

Liturghia este efectiv lucrare a Duhului, după cum Duhul Sfînt însuşi este 
darul, harul, energia Liturghiei. Împreună cu textul Sfintelor Scripturi, 
Dumnezeiasca Liturghie constituie o istorisire a liturgizării progresive a 
Cosmosului în pelerinajul lui istoric către Împărăţia veşnică (Schmemann, 
1990). Daca Sfînta Scriptură este „relatarea“ Liturghiei Cosmice, 
Dumnezeiasca Liturghie este sensul liturgic al Descoperirii Divine, în raport cu 
Scriptura, în care mintea (nous-ul) se intilneste cu „inima”, pentru a „liturghisi 
ortodox”. Astfel, Liturghia este şi o „liturghie a minţii”, în care mintea cugetă 

smerit, ortodox, ca sinteză a teologiei ecclesiale, şi o „liturghie a inimii”, în 
care inima trăieşte ortodox, ca sinteză a experienţei Traditiei Bisericii. 


Forme ale „graiului liturgic” 

Actul creaţiei este prezent în lume şi viata, iar omul, ființă creată, este, la 
rîndu-i, creator şi opera lui vizibilă este cultura, deşi unii ar fi înclinați să spună 
civilizația. Pentru ca opera lui să fie, nu doar nemuritoare, ci să fie dătătoare de 
viata, de Duh, ea trebuie pusă în legătură cu Creatorul lui, cu Dumnezeu. Cum 
am putea defini cultura? Cultura, putem spune, este tot ceea ce cultivăm. „Şi 
cultivarea pămîntului este o cultură. Si cultivarea păcatului este o cultură, 
smintită, dar cultură” (Noica, 2002: 15). Aceasta, însă, este o cultură a morţii. 
Dar omul este însetat de viaţă şi desăvirşire. În setea de perfecţiune 
(desavirsire) găsim forma şi treapta cea mai înaltă a existenţei noastre aici, pe 
pămînt. Şi, pentru că „Dumnezeu, tainic, ştie unde năzuieşte inima omului, la 
acea nazuinta răspunde prin Cuvîntul Lui. Si Cuvîntul lui Dumnezeu ne invită 
să-L facem Cultura noastră” (Noica, 2002: 15). 

După cum unele persoane s-au înduhovnicit şi s-au lăsat pătrunse de lumina 
Duhului, la fel şi cuvintele pot fi pătrunse de Duh; şi aşa are loc transfigurarea 
cuvîntului. Păstrînd aparenţa cuvintelor obişnuite, din adîncul persoanelor 
înduhovnicite se nasc cuvinte de altă natură, cuvinte peste care s-a odihnit, într- 
adevăr, harul Dumnezeiesc. În Dumnezeiasca Liturghie, nu doar cuvîntul, ci şi 
imaginea (icoana) şi armonia cîntărilor (psalmodia) şi candela şi lumînarea, 
toate sînt transfigurate, în Trupul lui Hristos, Care Şi-a asumat „hainele noastre 
de piele”, adică istoria noastră tragică, dar şi creatoare. Trupul Său de jertfă şi 
de rugăciune devine astfel trupul unificat al omenirii şi al universului pătruns 
de comuniunea treimică. Trup al omului pămîntesc şi al „Fiului Omului” ceresc 
care, în Cartea lui Daniel, apare ca o personalitate cuprinzătoare, „corporativă” 
(Zizioulas, 1981: 113), astfel încît sacramentalitatea ascunsă a Cosmosului îşi 
găseşte in sfîrşit expresia eliberatoare in Euharistie, „potir al sintezei” 
(Clement, 1996: 19). 


Icoana 

La plinirea vremii, cînd Cuvîntul S-a întrupat pentru mintuirea lumii, cerul 
s-a unit cu pămîntul: Puterea Celui Preaînalt a umbrit Creaţia (reprezentată de 
Fecioara Maria), Duhul Sfînt S-a coborit peste ea, Fiul S-a întrupat, iar la 
naşterea Cuvântului Întrupat, Cerul a cîntat imn de slavă si de biruinţă. Peştera 
din Betleem s-a umplut de Slava Dumnezeiască. Biserica, in care se savirseste 
Dumnezeiasca Liturghie — icoană a întregului Cosmos, alcătuit din ființe văzute 
şi nevăzute (Sfîntul Maxim Mărturisitorul, 2000: 15), adună din nou în jurul 
Mintuitorului, Care jertfeşte şi Se jertfeşte, lumea văzută şi lumea nevăzută. În 
jurul jertfelnicului stau cetele îngerilor şi Sfinţii Ierarhi din icoane: „Să nu ne 
uităm numai la faptul că jertfelnicul e înfrumusețat cu pietre preţioase (Ieşirea, 
20, 25; Deut., 27, 4); el este ţinut de îngeri, e înconjurat de arhangheli şi umbrit 

de serafimii cei cu şapte aripi” (Tsamis, 1995: 158). Registrele iconografice din 
biserici ne înfăţişează o istorie a lumii în imagini — o istorie a mintuirii. 
Pantocratorul din cupola bisericii patronează totul binecuvintind; Maica 
Domnului, cu Pruncul în braţe — Scară între Pămînt şi Cer — cuprinde în sine 
întreaga taină a economiei mîntuirii”; iar Sfinţii sînt într-o teologhisire cu 
Dumnezeu, preamărind lucrarea mîntuitoare a lui Dumnezeu. În feţele Sfinţilor 
recunoaştem, în lumina estompată a bisericii, chipuri, adică figuri ale lumii de 
sus, vedenii vii ale unei alte lumi, apariţii primordiale (Florenski, 1994: 43), dar 
şi chipurile calde ale prietenilor nostri — sfinții — martori ai rugăciunilor 
noastre de bucurie şi de durere şi împreună-liturghisitori cu noi pe pămînt. În 
Săptămîna Patimilor, Crucea cu imaginea Mintuitorului Răstignit sta in 
mijlocul bisericii. De remarcat, iconografia bizantină nu-L reprezintă niciodată 
— decît în cazurile de degradare a Traditiei — pe Domnul răstignit cu ochii 
închişi, pentru că, în clipa in care moartea Lui se împlineşte pe Cruce, El 
învinge moartea. Hristos, trecînd prin moarte cu ochii deschişi, e o temă ce 
apare adesea în texte bizantine timpurii (Scrima, 2005: 29). 


Psalmodia 

În biserică, unde se cîntă Imnul Iubirii — iubirea lui Dumnezeu pentru om şi 
răspunsul acestuia la iubirea divină — cea mai potrivită cîntare este „Tăcerea 
Îngerilor”. În liniştea duhovnicească dată de glasurile neauzite ale îngerilor, 
acompaniat de clinchetul dulce al cadelnitei, prinde glas protopsaltul, cîntînd 
imne de slavă, doxologie, textul Scripturii se înveşmîntează liturgic, iar 
cuvintele ce se citesc sau se rostesc cu iz de Cazanii au ceva comun cu „glasul” 
sfinţilor, al proorocilor, al evangheliştilor, al mucenicilor şi al cuvioşilor din 
icoane. Cei ce au alcătuit imnele, cîntările, s-au unit, în singurătatea pustiei în 
care trăiau, ei înşişi cu Cel pe Care L-au preaslăvit. Cuvintele textelor care 
pentru cei de azi sînt uneori stranii, „se transfigurau pe buzele lor vestitoare de 
Dumnezeu, se induhovniceau, se pătrundeau de o anumită respirație 
binemirositoare. Această aromă rămîne inaccesibilă criticului literar, dar este 
simțită de inima credincioasă, după cum sfintele moaşte nu binemiros atît de 
puternic dacă se atinge de ele un om necredincios sau cu păcate pe suflet” 
(Florenski, 1998: 223). 

Ca şi literatura patristică, imnele liturgice — manifestări ale textului şi 
discursului bisericesc — necesită, pentru a fi înţelese, nu doar o cunoaştere 
specială, dar mai ales o trăire izvorita din Tradiția Bisericii. 

„Ca şi Biblia, scrierea patristică solicită un anume grad de pregătire 
prealabilă a cititorului, nu numai sub raportul cultural, cît mai ales sub cel 
spiritual. Opera patristică provoacă o reverență şi se citeşte cu devoțiune: 
aceasta nu înseamnă că ea nu se pretează unei analize critice. Dar funcţia ei 


> Sfintul loan Damaschinul, De fide orth., 111,12, apud Paul Evdokimov, Arta icoanei, o teologie a 
frumuseţii, traducere in limba română de Grigore Mog şi Petru Mog, Editura Meridiane, 1992, p. 219. 

principală este să formeze personalitatea în mod integral şi nu doar să faciliteze 
achiziționarea de cunoştinţe. Opera patristică este citită aşa cum un discipol 
ascultă un maestru, în cadrul unui proces de iniţiere. Avintul tiparului şi 
industrializarea lui au făcut mai greu perceptibil acest aspect fundamental. ÎI 
putem regăsi, cu uşurinţă, urmărind modul în care lectura se asociază cu 
rugăciunea în cadrul slujbelor bisericeşti şi, mai ales, în perioada Postului 
Mare, cînd pedagogia slujbelor este evidentă” (Duţu, 1993: 260). 

Luminarea vine şi încălzeşte chipul din icoană. Confectionata din ceară 
curată — cel putin aşa ar trebui — , lucrul fecioarelor, albinele, luminarea arde 
odată cu rugăciunea, ca o jertfă de ardere de tot. Nici omul nu-i poate dărui lui 
Dumnezeu doar o parte din inimă. Lumina caldă a lumînării, împreună cu 
perdeaua fină, albăstruie, a fumului de tămiie, topit în văzduh, aduc in 
contemplarea icoanelor şi a picturii murale o îndulcire şi o atenuare a 
perspectivei aeriene pe care muzeul nu numai că nu o cunoaşte, dar nici măcar 
nu îndrăzneşte să o viseze. 

În Dumnezeiasca Liturghie, unde omul îşi aduce multumirea lui Dumnezeu 
— Euharistia, totul se transfigurează, pentru că Euharistia are menirea de a 
umple totul, întrucît este sărbătoarea Pascală care reunifică umanitatea, părtaşă 
la Taina Treimii, care uneşte nedespartit unicitatea şi alteritatea. 

Natura însăşi participă la Liturghie, nu numai sfinții, îngerii sau puterile 
cereşti; iată mărturia unui sfint din Pustia Sinaiului: „Într-o zi, prăznuindu-se 
Sfînta Cincizecime, s-a făcut Liturghie în vîrful sfînt, şi cînd preotul a rostit 
ecfonisul: «cîntare de biruintaé cîntînd, strigînd, glas inaltind şi graind», au 
răspuns toţi munții cu vuiet înfricoşător, zicînd de trei ori: «Sfînt, Sfînt, Sfint!». 
Şi a rămas ecoul prelungit şi vuietul ca la jumătate de oră. Dar acest vuiet nu l- 
au auzit toți, ci numai aceia despre care a zis Domnul: «Cel ce are urechi de 
auzit să auda»” (Tsamis, 1995: 54). 


Dumnezeiasca Liturghie 

Dumnezeiasca Liturghie este Cartea deschisă a Împărăției (Bartolomeu 
Anania, 2005), este Cerul pe pămînt (Sfîntul loan de Kronstadt, 1996), este 
înaintarea comună a credincioşilor în Împărăţia Sfintei Treimi (Stăniloae, 
2004), este centrul vieţii creştine şi pregustarea vieţii veşnice. În Sfînta 
Liturghie, oamenii, fiecare şi împreună, trebuie să-şi facă ucenicia trupului ca 
trup liturgic, ca trup care înviază prin participarea euharistică la Trupul Celui 
înviat (Clement,1996: 22). 

Expresie a celei mai apropiate urmări a lui Hristos în jertfa pentru mintuirea 
lumii, Liturghia este, mai înainte de toate, un Act Dumnezeiesc; de aceea, 
pregătirea pentru intrarea în lucrarea ei presupune o ancorare în trupul istoriei 
sfinte a mîntuirii. Prin si în Sfînta şi Dumnezeiasca Liturghie, omul se 
statorniceşte în Trupul de viata dătător al lui Hristos. 

Cuvintele introductive rostite de diacon către cel ce prezidează Liturghia, 
„Vremea a face / a lucra a Domnului este”, au de fapt, înțelesul următor: 

«Vremea este ca Însuşi Domnul să lucreze»” (Saharov, 2005: 330). Deci, în 
Liturghia Ortodoxă, Domnul lucrează; aceste cuvinte — grai liturgic — schimbă 
tilcul, perspectiva a tot ceea ce urmează. Dacă Domnul lucrează, atunci este 
invocată puterea Duhului Sfînt, Care, ca la Cincizecime, vine să sfinteasca 
toate, pentru că noi trăim această lume nu numai prin prisma cunoaşterii 
experimentale, ci o privim şi într-alt chip, in Duh (cf. Evrei, 11, 13). 
,Mingtietorul, Duhul Sfînt... vă va învăţa pe voi toate”. „Ne învaţă a gîndi 
precum gîndeşte însuşi Dumnezeu. Să nu vă uimiti de aceasta: este însuşi 
înțelesul chemării Evangheliei; toate scrierile Apostolilor — epistolele lui Ioan, 
ale lui Pavel, al lui Petru şi ale celorlalți grăiesc despre aceeaşi; şi aceeaşi este 
şi mărturia Părinților noştri de-a lungul veacurilor. Se naşte întrebarea: cum 
putem primi noi această binecuvîntare? Răspunsul ni l-a dat Hristos: «Paziti 
poruncile Mele şi Eu voi ruga pe Tatăl şi alt Mingiietor vă va da, ca să miie 
(rămînă) cu voi în veac». Aşadar, noi „ştim” pe Duhul Sfînt prin sfînta predanie 
a Părinților Bisericii (text şi discurs bisericesc — n.n) şi totodată, prin propria 
noastră experienţă a lucrării Lui a Duhului înlăuntrul nostrum” (Saharov, 2005: 
374). De aceea invocăm în toate actele liturgice pe Duhul Sfînt. 

Imnul „Slavă întru Cei de Sus lui Dumnezeu şi pe pămînt pace, întru oameni 
bunăvoire”, este imnul îngeresc cîntat pe Cîmpul Păstorilor, la Peştera din 
Betleemul Iudeii. Ca şi atunci, la plinirea vremii, Cerul şi pămîntul se unesc 
într-o „Simfonie Dumnezeiască”, pentru a-L însoţi pe Împăratul Hristos ce vine 
din nou să Se jertfească în Jertfa Euharistică nesîngeroasă. 

Împărăţia lui Dumnezeu se deschide oamenilor prin formulele de 
binecuvintare rostite de preotul slujitor: „Binecuvîntată este Împărăţia Tatălui şi 
a Fiului şi a Sfîntului Duh, acum şi pururea şi în vecii vecilor” şi confirmate de 
glasul Trupului Bisericii — credincioşii — prin Amin . 

În Împărăţia deschisă în Sfînta Liturghie, Dumnezeu Se face pentru noi 
mîncare şi băutură pentru a ne putea uni cu El în cea mai profundă jertfă de 
iubire şi dăruire de Sine. De aceea, după ce ne împărtăşim din Cuvint prin 
lecturile biblice, sîntem chemaţi să ne desprindem de „toată grija cea lumească” 
şi să ne înălțăm inimile de pe pămînt la cer: „Sus să avem inimile!” Fără a 
ajunge la această trăire, n-am putea înţelege minunile din Împărăţia lui 
Dumnezeu, nici Slava întru care S-a preaslăvit şi n-am putea intona Cintarea de 
biruinta. Numai în această stare euharistică putem, prin grai liturgic, să ne 
inaltam la Cer, deşi continuăm să vietuim pe pămînt. 

Dumnezeu-Omul S-a preaslăvit, jertfindu-Se pe Cruce; de aceea, Apostolul 
Pavel vorbeşte despre nebunia Crucii, care la Dumnezeu este nu numai cea mai 
înaltă înțelepciune, ci şi cea mai profundă iubire, Slavă Dumnezeiască şi izvor 
de Viaţă. Caracterul antinomic al graiului liturgic este definitoriu pentru 
Liturghie şi cel mai expresiv trăit în cuvintele: ,,Aducindu-ne aminte, aşadar, de 
această poruncă mîntuitoare şi de toate cele ce s-au făcut pentru noi: de cruce, 
de groapă, de învierea cea de a treia zi, de înălţarea la ceruri, de şederea cea de- 

a dreapta şi de cea de a doua şi slăvită iarăşi venire; Ale Tale, dintru ale Tale, 
Tie aducînd din toate şi pentru toate”. 

În Jertfa Euharistică este concentrată toată existenţa umană; timpul este 
cuprins într-un astăzi permanent — semnul intrării noastre în Împărăţia Veşnică: 
„Dă-ne nouă să ne împărtăşim cu Tine, mai adevărat, în ziua cea neinserata a 
Împărăției tale!” 

Părinţii Bisericii, mari învăţaţi ai timpurilor lor, după ce au căutat Adevărul 
în ştiinţă, în cultură, în filosofie, nemultumindu-se decît cu integralitatea şi 
totalitatea Adevărului absolut — Hristos, au luat calea ascezei ştiind că mintea e 
orbită prin trei patimi: prin iubirea de arginti, slava deşartă şi plăcerea; iar 
„calea spre cunoştinţă este nepătimirea şi smerenia fără de care nimeni nu va 
vedea pe Domnul” (Tsamis, 1995: 108). Aşa au ajuns să-şi exprime bucuria ce 
le-a umplut inimile doxologic: „Am văzut lumina cea adevărată, am primit 
Duhul cel Ceresc; am aflat credinţa cea adevărată, nedespartitei Sfintei Treimi 
închinîndu-ne, că Aceasta ne-a mintuit pe noi”. 

Ethos, pathos şi logos în textul predicii 
Rodica ZAFIU 


L’auteur se propose de détecter, par l’analyse de discours et par l’investigation rhétorique, 
appliquées a un corpus restreint de sermons en roumain, la présence des indices de |’éthos, 
du pathos et du logos. Un certain rapport entre les trois composantes de la persuasion 
semble caractériser l’éloquence religieuse dans l’homélie orthodoxe contemporaine (Ethos 
réduit ou masqué, pathos diffus et codifié, logos étendu et didactique); les écarts sons 
toujours possibles, dans les sermons des orateurs les plus créatifs. 


1. Premise 

Modelul tripartit al componentelor persuasiunii — ethos, pathos şi logos —, 
preluat din retorica lui Aristotel (I, 2, 1356a), a rămas pînă astăzi un reper şi un 
instrument foarte util în analiza discursului argumentativ (Amossy, 1999, 2006). 
Formula aristotelică se poate transpune într-un model comunicativ cu trei 
dominante posibile (în funcție de focalizarea preferențială asupra locutorului, a 
interlocutorului sau a conținutului de idei al textului). Cele trei componente nu se 
plasează, totuşi, în acelaşi plan. Pathosul (apelul la emoţii) şi logosul (recursul la 
argumente raționale) îşi dispută în discurs dominaţia, ca mijloace de convingere 
complementare. Persuasiunea prin discurs — atît prin argumentele rationale, cit şi 
prin apelurile emoționale — este completată de persuasiunea prin ethos, prin 
prestigiul şi calitățile atribuite locutorului: imaginii sale preexistente sau 
construcției sale discursive. Ponderea relativă a mijloacelor retorice caracteristice 
fiecăreia din cele trei componente este determinată de variabile istorice şi culturale, 
de tipul de text, dar şi de individualitatea oratorului. 

Predica este unul dintre cele mai stabile tipuri de texte prin care tradiţia retoricii 
s-a păstrat şi s-a continuat în cultura europeană. Formula sa presupune unele 
constante în raportul dintre componente (un rol special al ethosului; o prezență 
acceptată a pathosului), dar şi considerabile variaţii istorice. Vom încerca să 
dovedim, în cele ce urmează, prin analiza unui corpus restrîns de predici româneşti 
ortodoxe', că investigarea celor trei componente şi mai ales a raportului dintre ele 
poate conduce la stabilirea unor caracteristici ale oratoriei religioase contemporane. 


' Corpusul cuprinde două volume de predici publicate în ultimii 30 de ani şi zece predici selectate 
din cele disponibile on-line, pe diferite pagini web religioase, în versiuni text sau înregistrare audio. 
Lista finală cuprinde şi două volume de predici vechi (Varlaam şi Antim Ivireanul), folosite mai mult 
ca reper retoric, ca termen de comparație pentru tendințele actuale. 

2. Limbajul şi discursul religios 

Limbajul religios are o individualitate clar marcată între varietățile diastratice şi 
diafazice ale unei limbi; cercetările lingvistice şi antropologice i-au recunoscut 
specificul, determinat de folosirea în anumite situaţii de comunicare diferite de cele 
curente (în primul rînd, în adresarea către divinitate) şi de activarea unei funcții a 
limbajului necuprinse în schemele şi utilizările curente (menţionată totuşi de 
Jakobson, 1966: 217, în formula „funcţie magică sau incantatorie”). Discursul 
religios presupune anumite acte de limbaj specifice (de exemplu, binecuvîntarea) 
şi are practici discursive proprii. E (cel puţin în religiile care se bazează pe un text 
sacru) un limbaj marcat de o puternică intertextualitate; în creştinism, trimiterile la 
textul biblic, la sfinții părinți al Bisericii sînt permanente, implicînd modalități 
specifice de citare şi parafrazare. 

Unitar şi stabil (cel putin în interiorul aceleiaşi religii şi confesiuni), limbajul 
religios se diferenţiază în funcție de tipul de text (legat de o anume practică 
religioasă). Sînt, desigur, diferenţe mari între limbajul predicii şi cel liturgic, între 
limbajul rugăciunii şi cel teologic etc. Discursul predicii, care permite mai multe 
libertăți de exprimare, apropiindu-se de comunicarea curentă (cf. Crystal / Davy, 
1969: 148), este dominat de intenţia persuasivă. 

La nivelul cel mai general, limbajul religios este caracterizat de o inevitabilă 
oscilație între solemn şi accesibil: e un limbaj care, prin natura sa, trebuie să se 
diferentieze de cel cotidian, păstrînd totuşi posibilitatea de a fi înţeles. Solemnitatea 
— manifestată, de exemplu, prin recursul la o limbă străină sacralizată sau la o 
variantă conservatoare, arhaizantă a limbii comune — e mai puternică în textul 
liturgic şi mult mai slabă în cel al predicii. 

3. Ethosul predicii 

Ethosul, considerat de Aristotel (Retorica, II, 1: 1377b-1378a) o componentă 
fundamentală a retoricii”, a fost ignorat de abordările filosofico-logice moderne, de 
raționalismul teoriei argumentării. În momentul actual, se constată însă o 
recuperare a ethosului, cel putin în abordările pragmalingvistice şi în analiza 
discursului, în legătură cu studiile mai vechi sau mai noi asupra marcării 
subiectivitatii în limbaj (Amossy, 1999b: 11). 

Se stabileşte în mod curent o distincţie între ethosul prealabil sau preexistent 
(ceea ce auditoriul ştie sau crede deja despre locutor) şi cel discursiv, construit în 
discurs (prin stil şi atitudine, prin calitatea argumentării şi raportarea la public). 
Cele două tipuri de ethos pot fi convergente sau divergente, în măsura în care 
construcția discursivă a unei imagini confirmă sau infirmă ceea ce publicul ştia 
dinainte. Imaginea pe care locutorul şi-o (re)construieste pe măsură ce îşi 
desfăşoară discursul are anumite dimensiuni psihologice sau strategice reflectate în 


? Ravenhill, 1976 descrie invocatia, exorcizarea etc. în termenii teoriei actelor de limbaj; Bruder, 
1998 propune o analiză pragmatică a actului de binecuvintare. 

3 „Il convient donc de souligner que la rhétorique aristotélicienne envisage la force de la parole 
comme moteur de l'action sociale au sein d'une vision où (1) la figure du locuteur joue un rôle 
déterminant, et (2) raison et passion ont partie lise” (Amossy, 2006: 10). 

alegerile lingvistice: siguranță sau nesiguranță (indicate în special de modalizatorii 
epistemici), politețe sau agresivitate, egocentrism sau modestie, ordine sau 
dezordine, conformism sau nonconformism etc. Desigur, efectele depind de public: 
o secvenţă poate fi percepută fie ca semn de sinceritate, fie ca mostră de abilitate, 
după cum receptorul este mai dispus să creadă în sinceritatea locutorului sau să-l 
privească cu suspiciune. 

În predică, există un ethos preexistent instituţional — preotul le vorbeşte 
credincioşilor cu autoritatea rolului său în Biserică — şi limite între care se poate 
admite subiectivitatea. 

Cît de prezentă este referirea la sine în textul predicii? Recursul la persoana I 
singular este aproape obligatoriu, fiind impus de situaţia de comunicare orală şi de 
raportul instituțional, dar măsura în care se recurge la ea variază destul de mult. 
Subiectivitatea — în sensul lingvistic foarte general impus de Benveniste, 1974 — 
este inevitabil prezentă prin folosirea persoanei I a pronumelor şi a formelor 
verbale. Dacă avem însă în vedere o subiectivitate în sens mai larg (perspectiva 
subiectivă a instanţei evaluatoare, psihologice, morale şi ideologice), constatăm că 
aceasta apare în grade variabile, în funcție de sensul global al enunturilor, de rolul 
discursiv al secventelor. Subiectivitatea maximă“ este exprimată de eul tematizat şi 
de cel presupus ca sursă a evaluărilor, un grad mai redus de subiectivitate 
caracterizează eul ca sursă a cunoaşterii (eul epistemic) şi a actelor de comunicare 
şi de gestionare a discursului (eul metadiscursiv); în fine, experiența personală 
poate fi invocată ca simplu exemplu, ca tip de mărturie (manifestînd un grad minim 
de subiectivitate). 

Aşadar, prezența persoanei I singular nu implică obligatoriu un grad înalt de 
subiectivitate. Nu este valabilă nici conditionarea inversă: subiectivitatea forte, 
marcată în discurs prin evaluative şi prin modalizatori epistemici sau deontici, 
poate fi mascată sau disimulata, neasociindu-se cu persoana I singular. 

La Antim Ivireanul, referirea la propria persoană este uneori tematizată, mai 
ales în contexte care o motivează (de exemplu, în discursul inaugural, de 
autoprezentare): 

„m-au rînduit şi pre mine Dumnezeu şi m-au pus, om mic fiind şi smerit, 
păstor mic la turmă mică, la dumneavoastră, pre care eu nu vă am, nici vă 
tiu turmă mică, ci mare şi înaltă” (A 6); 

„măcar că eu am fost mai mic şi mai netrebnic decît toți, precum au fost şi 
David mai mic între fraţi în casa tătîne-său, dară Dumnezeu n-au căutat la 
micşorarea şi netrebnicia mea, nu s-au uitat la sărăciia mea şi streinătatea 
mea, n-au socotit prostia şi nestiinta mea, ci au căutat la bogăţia şi la 


4 Nicolae, 2009 propune, pentru gradele ridicate de subiectivitate, formula „egocentrism 
discursiv”. 

5 Trimiterile la texte se realizează, în cele ce urmează, prin sigle urmate de pagină (în cazul 
textelor reproduse din cărți) sau de notația minutului de înregistrare (în cazul discursurilor în format 
audio); predicile indicate doar prin siglă sînt texte scurte, în format electronic, disponibile în internet 
(v. Corpusul de la sfîrşitul lucrării). 

noianul bunatatii sale şi au acoperit de cătră oameni toate spurcăciunile şi 
fărădelegile mele, carele sînt mai multe decit perii capului miei şi decit 
năsipul mării şi m-au înălţat, nevrednic fiind, la această stepenă şi mare 
vrednicie a arhieriei” (A 6). 

Construit ca exemplu de smerenie şi modestie, dovedind implicit abilitate şi 
politeţe, fragmentul citat ilustrează hiperbola umilirii, cu o insistenţă care poate 
trezi suspiciuni; ethosul pendulează între minimizarea sinelui şi afirmarea sa 
orgolioasă (oratorul se consideră cel mai mic, dar se compară cu David). 

În textele contemporane din corpusul analizat, prezenţa referirilor la sine şi a 
persoanei I variază, dar se plasează în genere în limite mult mai reduse. Cel mai 
des se întîlnesc formele cu subiectivitate scăzută: eul epistemic (cred, S 21, 120) si 
cel metadiscursiv şi de gestionare a discursului (voi încheia, S 20, am spus-o, S 
157, socotesc, S 241; repet, Anl 11:35, 21:12; să vă spun o istorioară, C 57; v-am 
spus această istorioară, C 58; în încheiere am să vă spun un lucru, Anl 24: 20 
etc.). 

Specifica predicii pare a fi folosirea de formule modalizatoare $i metadiscursive 
complexe, marcate de o precauţie ceremonioasa: mă mai incumet a crede (S 119); 
nu şovăi a o socoti (S 18); cer voie să mă opresc (S 115); şi aici aş vrea eu să 
staruiesc putin (An1, 17:41); aş îndrăzni a spune (G1 8:10). 

Este frecvent şi artificiul unui „eu generic” (Vasilescu 2008: 211), respectiv 
folosirea persoanei I ca exemplu, mai ales în construcţii ipotetice: 

„dacă în clipa aceasta eu sînt aici, şi, cine ştie, cu trupul sînt aici, dar eu 
privesc undeva într-o parte şi gîndul meu cine ştie unde e” (G 1, 31: 32); 
„dacă eu nu-mi văd proiectul meu...” (G1 38: 25); 

„Să văd. Să mă văd, adică. Să mă pot osîndi eu, acum, înainte de obşteasca 
judecare, la fel de fara partinire ca atunci” (S 225). 

Sînt şi cîteva exemple de tematizare a eului: autodefinirea ethosului 
funcţionează ca prefață pragmatică (a) sau ca exemplu, asociat cu o hiperbolă a 
umilintei (b): 

(a) „Aşa cum îmi e obiceiul şi potrivit firii mele, vă voi vorbi şi astăzi 
foarte deschis şi pe şleau” (S 241); 
(b) „Orb, neghiob şi strîmt la minte, cum mă aflu” (S 78). 

Marcile de persoana I singular, asociate prototipic subiectivitatii, sînt evitate 
prin mai multe procedee: 

(a) Se recurge frecvent la persoana I plural, în ipostaza pur convenţională de 
plural auctorial, cu verbe de declaraţie (vom arăta mai întîi, C 11; vom vorbi acum, 
C 17; găsim de cuviință a spune, G1 7: 10), sau la pluralul persuasiv de asociere la 
procesul de cunoaştere, cu verbe cognitive (ne mai putem pune întrebarea, S 45). 

(b) Mascarea subiectivitatii se produce şi prin referirile vorbitorului la sine prin 
intermediul persoanei a III-a: 

„toţi ne îndoim [...] şi v-o spune un arhiereu, un preot bătrin, de la sfintul 
amvon, care şi el în tinereţea lui si chiar mai tirziu a stat uneori pe gînduri 


şi s-a îndoit asupra unui adevăr de credință” (Anl 10). 

În predicile părintelui Ilie Cleopa, semnele subiectivitatii sînt destul de puţine, 
ethosul discursiv avînd trăsături austere şi impersonale. $i Nicolae Steinhardt (desi 
este un orator nonconformist şi paradoxal, inovator în amestecul registrelor şi în 
contrazicerea opiniilor comune) marchează foarte puţin subiectivitatea explicită, 
preferînd asocierea destinatarilor prin persoana I plural”. 

În orice predică, ethosul preexistent este înzestrat cu autoritate instituțională. 
Cel construit în discurs este în mod tipic — chiar la personalităţile bisericeşti cele 
mai cunoscute — unul discret, implicit, restrîns. 

Ethosul interferează cu pathosul, în măsura în care imaginea locutorului 
acționează emotional (trezind simpatie, încredere etc.). 

4. Pathosul: emoţii exprimate şi reprezentate 

Pathosul, considerat esențial de retorica Antichității (Aristotel îi consacră cartea 
a Il-a a Retoricii), dar privit cu suspiciune din perspectiva logico-filosofică, este 
redescoperit astăzi, într-un moment de reevaluare a componentei emoţionale a 
procesului cognitiv. Apelul la emoţii e considerat de Walton, 1992 un tip de 
argument legitim în anumite condiţii; Plantin (1998, 1991b, 2004) şi Amossy, 
(2006: 179-199) analizează rolul emoţiilor în comunicare, încercînd o inventariere 
a mijloacelor lingvistice de construcție emoţională. Emotiilor li se recunoaşte în 
genere eficienţa (pentru că sînt un mijloc de a provoca nu doar schimbarea opiniei, 
ci chiar acțiunea), dar tocmai de aceea sînt acuzate de manipulare. Judecăţii 
negative asupra apelului la emoţii (care ar introduce în discurs irationalul, prin 
paralogisme) i se contrapune modelul unei argumentări prin emoţii: acestea pot 
primi justificări sau pot deveni dovezi. Dacă prin tradiție emoţiile erau asociate cu 
arta elocintei (figurile retorice), astăzi legătura nu mai este atât de simplă: figurile 
(metafora, de exemplu) sînt considerate mijloace cognitive, iar emoţiile pot fi 
trezite de un anume lexic sau de evocarea unor scenarii care nu au nimic figurat. 
Emotiile, legate organic de cunoaştere, sînt inerente în evocarea (reafirmarea, 
discutarea) valorilor. 

Construcţia discursivă a emoţiilor utilizează o serie de mijloace lingvistice: 

a) indici paralingvistici (gesturi, intonatie, ton); 

b) indici lingvistici — exclamatie, interjectie, repetiție (marci ale afectivității în 
limbaj); 

c) scenarii prototipic emoţionale; 

d) lexic evaluativ, cu conotaţii afective; 

e) lexic specializat al emoţiilor şi al afectelor: jale, durere, amar, groază, 
veselie etc. 

Elementele din seriile de mai sus sînt grupate pe o scală a explicitării şi a 
lexicalizării, care nu coincide cu o ierarhie a intensității sau a accesului empatic. 
Marcarea emotiei prin intonatie poate fi mai puternică şi mai eficientă decît 
lexicalizarea. Lexicul explicit emotional suferă un proces de uzură, se 


€ E drept că singura predică autentică din volumul S (Steinhardt, 2002), reprodusă cu toate 
mărcile ei deictice şi fatice (p. 241-246) cuprinde mai multe ocurente ale persoanei I, ceea ce ar putea 
sugera o prelucrare, o impersonalizare a textului scris. 

conventionalizeaza, intrînd în mod prototipic în alcătuirea unor formule de politeţe 
(îmi pare bine, îmi pare rău, mă bucur etc.) a căror valoare emoţională este foarte 
redusă. În schimb, unele elemente cuprinse în scenarii prototipice (lacrimi, 
despărţire, regăsire etc.) au o puternică încărcătură emoţională. Enunţul emoţional 
(realizînd un act de limbaj expresiv) poate conţine sau nu verbe performative. 

Emotiile pot fi exprimate (atribuite locutorului) sau descrise (reprezentate, 
atribuite unor agenţi diferiți), spre deosebire de enunturile cognitive, în care 
accesul de la un univers de cunoaştere la altul trebuie clar marcat, enunturile 
emoționale sînt mai permeabile şi mai ambigue, pentru că nararea unei emoții 
presupune de obicei empatia, participarea. 

Rolul emotiei în retorica bisericească a fost în genere acceptat, în decursul 
secolelor”. Statutul special al discursului religios a putut însă conduce şi la ideea 
renunțării la mijloacele emoționale; în manualul său din 1852 (Ritorică pentru 
tinerimea studioasă), D. Gusti arăta că elocventa sacră, deşi „vorbeşte oaminilor 
pentru a le imblinzi si-mbunatati pasiunile lor”, are o autoritate divină, deci nu are 
nevoie să emotioneze: 

„Şi fiindcă ea vorbeşte în numele lui Dumnezeu, de aceea comandă cu 
autoritate pasiunilor şi, sau că ajunge de a subjuga, sau nu, limbagiul său 
tot are aceeaşi măreție şi superioritate ce nu se află în discursurile inspirate 
din ideile omeneşti” (Gusti, 1984: 332). 

Nu am urmărit în corpusul de predici actuale mărcile paralingvistice, mai greu 
de comparat şi de ilustrat; înregistrările audio permit totuşi sesizarea unor diferenţe 
(de exemplu, o emotionalitate puternic marcată în predica G3). Vom exemplifica 
aşadar prezenţa celorlalte mijloace, nu întotdeauna în stare pură: de obicei, mai 
multe tipuri de indici coexistă în fragmentele citate. 

(1) Indici lingvistici 

Emotiile sint destul de des exprimate prin structuri sintactice exclamative 
(cărora li se asociază, desigur, o intonatie specifică); exclamatiile cuprind in mod 
normal şi evaluări: 

„Ce negrăită milă a lui Dumnezeu! A pierdut omul raiul şi a dobindit 
împărăția cerurilor! A pierdut prin cădere o grădină divină părăsită de 
heruvini, şi astăzi a aflat slava Ierusalimului celui de sus şi strălucirea Prea 
Sfintei Treimi! Mare este minunea inaltarii la cer a Fiului lui Dumnezeu!” 
(C 24-24); 

„Cît de nobilă, de mărinimoasă şi de rafinată este povata menţionată în 
versetele 23-24 din capitolul 5 al Evangheliei Sf. Matei” (S 18); 

„Ce gînd viclean şi rau!” (B2). 

Mărci emoţionale sînt şi structurile de adresare din invocatie şi rugăciune (a) 
sau anumite tipuri de repetiţii subiective, de emfatizare (b): 


TV. trecerea în revistă a tradiţiei omiletice în Gordon, 2001. Rolul emoţiilor în elocventa sacră era 
recunoscut în Renaştere: „Sacred rhetoric presupposes an audience at least nominally Christian and 
therefore less in need of being intellectually convinced than of being moved to embrace what it 
already believes true” (Shuger, 2004: 120). 

(a) „O, Doamne, dă-mi această voinţă şi mie, si nouă” (G2 12: 05); „O, 
suflete...” (G2 12: 23); 
(b) Aceste prezenţe cereşti aşteaptă şi ele să fie întrebate, să fie cerute, să 
fie rugate, să fie chemate (B2). 
Structurile exclamative, invocatiile şi repetițiile au o lungă tradiţie, fiind în 
mare măsură conventionalizate, cuprinse în inventarele de figuri retorice. 
(2) Scenarii emoţionale 
În predici este frecvent apelul la secvenţe narative, folosite ca vehicul al 
emotiei; scenariile evocate provin din textul biblic, din hagiografie, dar şi din 
experienţa cotidiană. E suficientă în genere prezentarea unor reacții, a unor gesturi 
prin care se manifestă în mod tipic emoția; în descrieri hiperbolice, teatrale (a) sau 
minimale, de simplu indiciu al interioritatii (b): 
(a) „şi-a căzut în genunchi imediat” (Arl, 4:01) 
„a căzut în genunchi” (An1) 
„Fiori puternici i-au zguduit sufletul şi trupul, lacrimi fierbinți i se 
prelingeau pe obraz şi rotea ochii în toate părţile ca să vadă pe vecinul 
său. Nu i-a fost greu să-l descopere...” (C1) 
(b) „Mă gindeam de multe ori la acest mormint al Sfîntului Dimitrie în care 
s-a îngropat el însuşi” (B1) 
Evocarea gîndului insistent şi repetat (exemplul b) implică o evaluare, dar şi o 
participare emoţională la faptul evocat. 
(3) Lexic evaluativ 
Lexicul evaluativ presupune o perspectivă subiectivă, dar nu e obligatoriu să 
aibă o componentă emoţională. Uneori, elogiul (a) sau blamul (b) sînt, totuşi, 
indicii ale unor emoţii pozitive sau negative: 
(a) „nu şovăi a o socoti tot atit de vrednică”... (S 18) 
(b) „cei ce se pretind slujitorii lui Hristos, dar se urăsc ori defaimă unii pe 
alţii sînt nişte mincinoşi nerusinati” (S 16). 
Enunţul evaluativ este, în asemenea cazuri, expresia admiraţiei, respectiv a 
indignării. 
(4) Lexic emoțional 
Lexicul emotional sau afectiv apare în textele din corpus mai ales în enunturi 
injonctive (a) şi desemnînd sentimente colective atribuite grupului sau 
impersonalizate (b). Enunţul emoțional individualizat (c) este destul de rar; 
persoana I singular (c) tinde către formula convențională: 
(a) „să ne veselim” (C 19); 
„să ne bucurăm duhovniceste” (C 20); 
„Cerul şi pămîntul după cuviinţă să se veselească” (C1); 
„Deci toţi să ne bucurăm, să săltăm şi să ne veselim” (C1); 
„Cu frică şi cutremur să slujim” (C1); 
(b) „ne uimim, ne minunam, dar să nu ne infricosam” (G3, 10:47); 
„deopotrivă ne cutremură şi ne incinta” (S 19); 
„Astăzi este bucurie duhovnicească pretutindeni în lumea creştină” (C1); 

(c) „Cînd facem lucruri rele, el plinge, se întristează, pentru că ştie ce ne 
aşteaptă. Cînd facem fapte bune, se bucură tare mult de vrednicia noastră” 
(B2); 

(d) „mare bucurie duhovnicească am avut eu” (Anl, 29:03); 

„cîntarea pe care mă bucur că o spuneţi cu atîta evlavie” (B1). 

O bună parte din lexicul emotional este conventionalizat, ca în formulele de 
adresare; acestea sînt semnificative, dar nu constituie neapărat indicii afective: 
iubiţi credincioşi (Anl, C 11), iubiții mei (An1), o, iubiților (G2), frați creştini şi 
surori dragi (B1) etc. Alţi termeni — însoțiți de adjective clasificatoare, restrictive — 
trimit mai curînd la concepte teologice decît la descrieri emoţionale (bucurie 
duhovnicească, veşnică veselie, iubirea creştină, C1). 

Rară este folosirea termenilor generici ai emotiei, într-un tip de enunţ pe care l- 
am putea numi meta-emotional: 

„ne este propusă spre a fi abordată cu emoție însăşi teribila şi tainica (...) 
problemă a nemuririi omului” (S 21). 

Aşa cum se poate vedea din exemplele de mai sus, în predicile actuale par să 
domine emoţiile pozitivet. 

5. Logosul dominant 

În predicile din corpusul investigat, prezența elementelor de logos 
(raționamente, dovezi, explicaţii, analogii, disocieri, definiţii etc.) este în mod clar 
puternică şi constantă. Logosul este reprezentat de foarte numeroasele explicaţii 
filologice din predicile actuale, de informațiile istorice şi de multe argumente de 
autoritate (relevante şi justificate în interiorul tipului de discurs religios). 

Mărci lingvistice ale argumentelor raţionale sînt conectorii: concluzivi, 
adversativi, concesivi, de explicaţie şi reformulare (în realitate, Anl; adică, Anl; 
practic, Anl) —, de exemplificare (ca probă, An1), adaos (mai mult decît atît, An1) 
etc. 

Sferei logosului îi aparțin enunturile cognitive, referirile la procesul de 
cunoaştere (a), explicaţiile (b), exemplele (c), rationamentele (d): 

(a) „acestea infelegindu-le si avindu-le în vederea minţii” (C 11); 

„mai întîi trebuie să ştim” (C 11); 

(b) „lată deci cum a ajuns harul Duhului Sfînt pînă la noi” (C 32); 

„Dar să vedem cum se tilcuieşte această minune ce s-a făcut acolo, şi de ce 
Hristos a ales tocmai muntele Taborului din Galileea ca să se schimbe la 
fata şi nu alt munte?” (C 44); 

(c) „Cazul Nicodim dovedeşte că toți sînt chemați şi toți primiţi, fiecare 
după măsura şi felul darului, pregătirii, minții” (S 48); 


8 În vechile predici, emoţiile negative erau mult mai prezente: „pre sine să vor vedea iarăşi într- 
atîta amar şi dureare şi în usturime netrecută şi vor plinge cu amar. Atunce-ş vor blăstăma păcătoşii 
dzua în ceaia ce-au născut şi viiața ce-au vietuit. Atunci de groaza lor va plinge şi ceriul şi pămîntul, 
şi să vor duce ca neste vinovaţi spre perire goli şi amariti, ucişi si usturati de îngeri cumpliți şi 
nemilostivi în munca de veaci” (V 38). 

(d) „Deci Domnul este unul, Cuvîntul este altul şi duhul gurii este altul. 
Astfel a descoperit Prea Sfintul Duh că cele trei ipostasuri ale Sfintei 
Treimi sînt de o fiinţă” (C 35); 

„Fraţilor, dacă am alege partea Mariei în viața noastră, dacă am sta la 
picioarele Domnului ca Fecioara în sfinta sfintelor, dacă am petrece in 
rugăciune şi în gîndire de Dumnezeu ca dînsa, nu ne-ar hrăni pe noi 
oamenii ci îngerii din cer, dar noi ne punem nădejdea mai mult în mîinile 
şi în priceperea noastră” (C 94). 

Părțile cele mai lungi ale predicilor actuale sînt consacrate explicatiilor şi 
rationamentelor, dovedind preferința pentru un model didactic informativ. 

6. Raportul dintre ethos, pathos şi logos 

Complementaritatea şi interferența componentelor retorice pot fi observate cel 
mai bine în analiza unui text particular. O predică a părintelui Nicolae Steinhardt 
(Timpul smochinelor) utilizează surprinzător pathosul, fie atribuindu-i reacții 
emoționale lui Isus Hristos (a), fie anticipînd reacția emoţională a publicului 
obişnuit: 

(a) „Oricum ar fi, fl aflăm pe Hristos în momente de mare tensiune şi 
efervescenţă, a doua zi după intrarea triumfală în Ierusalim, după sau în 
ajunul curatirii templului de „tîlhari”, în preajma tragicului deznodamint al 
misiunii Sale pămînteşti. Starea aceasta de spirit — încleştată si 
nezăbavnică — pare să o fi avut în vedere proorocil Isaia” (S 30); 

Tînărul bogat se îndepărtează trist, dar înţelept este a presupune că, 
văzîndu-l cum pleacă, Domnul se va fi îndurerat şi el (S 35); 

(b) Ce se poate infatisa mai nedrept, mai nemilos, mai strigător la cer? A 
oropsi şi usca un biet copac întru totul nevinovat! Nevinovat, desigur, dat 
fiind că textul însuşi recunoaşte că „nu era timpul smochinelor”. Dacă nu 
era timpul menit rodirii, de ce să fi fost osindit smochinul? rationeaza 
cugetul simplu şi curat al omului de bun simţ, fie el necredinciios ori şi 
credincios. (...) Speţa apare atît de sobră şi de limpede: e o nedreptate, o 
icnire a miniei, nu avem cum o tăgădui, o camufla (S 30-31). 

Există în text şi un pathos asumat de locutor: al indignării fata de rațiunea si 
justiţia limitată (,,legalismul contabilicesc”) şi al exaltării valorilor spirituale 
maxime, aproape inaccesibile: 

„Pentru nimic in lume să nu primejduim avutul cel mai de pret — sufletul — 
oferind Domnului jalnicul, iritantul, netrebnicul spectacol al unor fiinţe 
refugiate în prostia rea, fudulă, stupidă a legalismului contabilicesc” (S 
35). 

Logosul este folosit în această predică mai ales pentru a fi depăşit, pus în criză, 
printr-un raționament considerat corect, dar insuficient (v. supra, exemplul b). 

Analogiile ştiinţifice întăresc componenta raţională a discursului, dar de pe o 
poziţie de subordonare argumentativă; rolul lor este tocmai acela de a nega 
paradigmele comune ale unei gîndiri ştiinţifice banalizate şi de a face acceptabile 
paradoxurile credinţei: 

„Se întîmplă însă cu pilda smochinului ceea ce are loc şi în alte domenii, în 
numeroase alte cazuri: faptele sînt judecate pe baza unor premise şi 
principii juste, însă nedeosebitoare de situaţii diferite prin însăşi natura lor 
— şi de aceea false” (S 31); 

„Tot astfel, şi în matematica infinitului. Acolo lucrurile stau cu totul altfel 
decît în aritmetica numerelor finite, şi totu-i numai uimire şi paradox: 
partea este egală cu întregul, iar adăugirile ori substractiile nu modifica 
totalul” (S 31). 

Modul de combinare a pathosului cu logosul creează în această predică un ethos 
specific: imaginea unui locutor nonconformist, inovator, deschis către modernitate, 
dar mai ales refuzînd logica bunului simţ, opinia comună, clişeele comode, pentru a 
prefera paradoxul, provocarea. E o imagine a inteligenţei vii, care se supune 
pasiunii, recunoscînd cu entuziasm limitele cunoaşterii. 

7. Concluzii 

Mijloacele de realizare a componentelor persuasiunii sînt complexe şi 
cuantificarea lor comparativă aproape imposibilă; a rezultat totuşi, din analiza 
textelor din corpus, că predicile contemporane utilizează îmbinări (specifice 
discursului religios) între logos şi pathos; pathosul este totuşi, în multe cazuri, 
limitat, conventionalizat. Explicatiile pot fi mai multe: asumarea unui program de 
austeritate discursivă (poate şi din dorinţa de delimitare fata de limbajul altor 
confesiuni şi culte), intenția de a umple golurile de informatie provocate de absenţa 
sau precaritatea educației religioase a publicului, poate şi presiunea unui anume 
prestigiu al discursului ştiinţific, al modernităţii rationaliste. Nici ethosul discursiv 
nu este o prezență foarte marcată; ethosul prealabil, prestigiul unor personalități 
bisericeşti contribuie mai mult la convingerea şi chiar la emotionarea publicului. 
Desigur, cele observate aici, pe baza unui eşantion limitat de texte, ar trebui 
verificate într-o analiză mai amplă şi mai riguroasă, care să ţină cont în mai mare 
măsură de situaţia de comunicare şi de personalitatea autorilor de predici. 

Traducerea textului sacru 


De la litera la spiritul textului sacru. 
Mărturia unui Evangheliar manuscris 


Gheorghe CHIVU 


The study of moral and religious written teachings destined to a larger audience is of 
special importance. The author outlines their role giving a special attention to the Homilies 
and to the role they played in the evolution of the literary language and, also, to impact of 
the religious discourse on the moral and linguistic edification of the auditory. 


1. Istoriile literaturii române vechi, dar şi studiile consacrate exclusiv textelor 
bisericeşti sau evoluţiei limbii noastre de cultură, insistă adesea asupra unei 
caracteristici definitorii a scrisului religios în ansamblu: respectarea literei originalului, 
pentru a nu falsifica, prin abatere de la aceasta, spiritul textului sacru. Instituita drept 
canon stilistic, această cerință a fost ilustrată cu precădere în epoca de început a 
scrisului în limba română, atunci cînd traducerea literală a constituit, foarte probabil, şi 
prima modalitate de a distinge exprimarea uzuală, specifică limbii vorbite, de aceea 
care va caracteriza în foarte scurt timp utilizarea elevată a românei, destinată unui scop 
cultural. Exercitiul presupus de traducerea fidelă a surselor a fost întărit, în efectele sale 
formale, de fidelitatea reproducerii prin copiere manuscrisă sau prin imprimare a 
versiunilor obținute, singurele modificări nu doar acceptate, ci chiar necesare fiind cele 
de acomodare a limbii textului copiat la norma lingvistică locală’. 

Devenită rapid o dovadă a existenţei unei tradiţii impuse de puţinele centre culturale 
existente (la mijlocul secolului al XVI-lea, copiştii şi tipografii textelor în limba 
română respectau deja cu stricteţe aceste norme, la fel cum utilizau, în tot spațiul 
românesc, în acelaşi mod şi cu aceleaşi inovaţii general acceptate, scrisul chirilic), 
subordonarea fata de litera sursei va fi subminată, la mijlocul veacului următor, de 
dorința de a exprima cît mai fidel conţinutul, adică spiritul textului sacru. A fost o 
consecință firească a confruntării traducerilor literale, respectiv a copiilor a căror formă 
lingvistică nu era totdeauna uşor de înţeles, cu originale de proveniente diverse, 
confruntare făcută de către unii revizori şi în cursul veacului precedent. În plus 
modificarea formei textelor-sursă evidenția, după o epocă de acumulare prin 


! Procedeul, obligatoriu în cazul reproducerii unei surse manuscrise, cunoştea abateri 


semnificative atunci cînd sursa era o tipăritură, dovadă timpurie a prestigiului avut de cartea 
imprimată. Vezi pentru aceasta, între alţii, Chivu, 1977: 281-287 şi Chivu, 1988: 273-277. 

reproducere fidelă, şi nevoia de elevare a exprimării literare, de exersare a virtuţilor 
proprii unei limbi ce se pregătea să devină instrument oficial şi oficializat al culturii, 
inclusiv în Biserică. 

Într-o cercetare precedentă”, am încercat să ilustrez constatarea anterioară prin 
analiza unei versiuni a Psaltirii, alcătuită în Moldova la mijlocul veacului al XVII-lea;, 
versiune conservată în două manuscrise ajunse în fondurile Bibliotecii Academiei din 
Bucuresti de la Icuseşti — Roman (ms. rom. 170), respectiv de la Bisericani, cunoscutul 
asezamint monahal moldovenesc din ţinutul Neamţului (ms. rom. 540). Opinam atunci 
că „traducerile” multiple existente în cele două manuscrise nu erau rezultatul unei 
compilaţii solicitate de Dosoftei pentru stabilirea formei Psaltirii de-ntales (cf. 
Candrea, 1916: I, LXV), nici consecinţa dorinţei de a elabora un text util pentru şcolile 
de traducători din slavonă (cf. Combiescu, 1968: 259-268), ci se constituiau in 
argumente pentru „încercarea copiştilor moldoveni de a modifica litera psalmilor spre a 
limpezi mai mult spiritul acestora” (Chivu, 2009: 42). 

Aduc acum în sprijinul ideii astfel formulate mărturia unui Evangheliar manuscris, 
alcătuit tot în Moldova, cîndva la mijlocul secolului al XVII-lea, deci în acelaşi interval 
de timp cu manuscrisele amintite ale Psaltirii, şi păstrat în acelaşi fond de carte veche al 
Bibliotecii Academiei Române, unde a ajuns, la 25 noiembrie 1883, în urma unei 
donaţii făcute de epitropia bisericii Sfîntul Spiridon din Iasi. 

2. Tetraevanghelul păstrat la Biblioteca Academiei Române sub cota ms. rom. 296 
conţine o traducere a cunoscutei cărți neotestamentare diferită atît de textele puse sub 
tipar, în secolul al XVI-lea, de Filip Mahler, la Sibiu (pentru a fi difuzat în Moldova), şi 
de Coresi, la Braşov, sau, în 1648, de Simion Ştefan, la Bălgrad, cît şi de cel ce va fi 
imprimat în 1688, la Bucureşti, în cadrul primei versiuni româneşti integrale a Bibliei. 
Fiecare dintre cele patru evanghelii din ms. rom. BAR 296 este urmată de prefața lui 
Theofilact, arhiepiscopul Bulgariei (Strempel, 1978: 83), faptul indicînd sursa 
bulgărească a traducerii. Mai multe însemnări, privitoare la evenimente istorice sau 
întîmplări memorabile petrecute între anii 1650 şi 1770“, demonstrează că manuscrisul, 
datînd de la mijlocul veacului al XVII-lea, a fost citit frecvent mai mult de un secol. lar 
o consemnare făcută pe o fişă, anexată Psaltirii găsite la Icuseşti (ms. rom. BAR 170) 
în momentul intrării miscelaneului în fondurile Bibliotecii Academiei, sugerează 


? Aceasta cercetare, concretizată într-o comunicare susținută la ediţia precedenta a Conferinţei, a 
fost tipărită sub titlul Psaltirea — de la litera la spiritul textului sacru. Consideraţii asupra unui 
manuscris moldovenesc de la mijlocul secolului al XVII-lea, în volumul Text şi discurs religios, nr. 1 / 
2009, Lucrările Conferinţei Naţionale „Text şi discurs religios”, Ediţia I (Iaşi, 5-6 decembrie 2008), 
Editura Universităţii „Alexandru Ioan Cuza”, Iasi, 2009, p. 37 — 43. 

î Existenţa acestei versiuni a fost argumentată de Combiescu, 1968: 266 şi de Ursu, 1987: 427- 
442. 

1 Vezi pentru transcrierea acestora Strempel, 1978: 83. Mentionarea in cadrul unei însemnări a 
anului 6964 <1456>, respectiv a numelui lui Ştefan cel Mare şi al fiului său Bogdan se explică, 
desigur, prin interesul arătat pentru istorie de un lector al manuscrisului. Nu pare lipsit de relevanță 
pentru explicarea acestei notații faptul că manuscrisul a fost alcătuit la mănăstirea din Războieni 
(Neamt), unde marele domnitor a ridicat biserica cu hramul „Sfinții Arhangheli Mihail şi Gavriil”, 
consemnind în pisanie şi numele fiilor săi Alexandru şi Bogdan. 

existența unei relaţii între acest manuscris şi ms. rom. BAR 296, în care se păstrează 
Tetraevanghelul : „În Evangheliarul de la Războieni sînt parti scrise de aceeaşi mînă 
carea a scris această Psaltire”. 

Cu toate că cele două manuscrise moldoveneşti sînt copiate, contrar afirmației 
anterior reproduse, de două persoane diferite, care aveau maniere de scriere distincte, 
Tetraevanghelul şi Psaltirea, ambele alcătuite la mijlocul secolului al XVII-lea în zona 
Neamţului, prezintă o remarcabilă trăsătură comună: consemnarea unor variante 
multiple pentru acelaşi cuvînt sau acelaşi fragment de text. 

Aceste variante de redactare, destul de numeroase în ansamblul ms. rom. BAR 296, 
pot fi identificate în cadrul tuturor evangheliilor. Ele sînt marcate de obicei cu cifre 
chirilice, scrise uneori, pentru mai uşoară identificare, cu cerneală roşie”, şi au apărut, 
foarte probabil, prin prelucrarea sursei româneşti care a stat la baza textului ajuns pînă 
la noi, iar nu prin compilarea unor versiuni precedente ale aceleiaşi traduceri. 
(Sugerează această concluzie marile diferenţe de text existente între ms. rom. BAR 296 
şi principalele versiuni ale Tetraevanghelului cunoscute din secolele al XVI-lea şi al 
XVII-lea“, în ciuda faptului că, uneori, varianta propusă în manuscris se regăseşte în 
unul dintre textele cu care am făcut confruntarea.) 

Dintre exemplele ilustrative pentru aceste variante de text, cele mai multe pun în 
evidenţă înlocuirea unor verbe cu sinonimul lor uzual, cel care a adăugat variantele 
dorind, probabil, în primul rînd să asigure variația formală a textului. 

Astfel, în zacealele 10 şi 27, în cele două variante consemnate în manuscris, 
alternează a purcede cu a duce: Și dup-ins purceasără năroade multe 2. se duseră 
năroade multe din Galileiu si din Dzeace-cetati [=Decapolia] si din Ierusalim şi din 
jidovime şi de pre ceaea parte de lordan. (f. 5"), Si întră el în corabie, şi dup-ins se 
duseră ucenicii lui 2. şi dup-ins purceaseră ucenicii lui. (f. 11'). (În tipăriturile din 
secolul al XVI-lea există, în locul corespunzător cuvintelor culese cu aldine, a merge, 
verb utilizat, în alternanță cu a urma, şi în versiunea modernă a Bibliei.) În cadrul 
zacealei 30, dincolo de substitutia amintită, este înlocuit verbul a grăi, utilizat, la forma 
reflexivă, cu un sens mai putin obişnuit („a se chema”), cu a numi: Si trecînd Isus de- 
acolea, vădzu pre un om şedzind la vămăşie, ce se grăiaşte Matei 2. ce se chiamă 
Matei, şi grăi lui: Vino după mene! Si se sculă de purceasă dup-ins 2. de se duse dup- 


5 Cifrele, fiind scrise deasupra punctului care desparte două fragmente de text, par adaosuri, 
făcute la recitirea textului pentru a marca mai clar variantele de traducere sau de redactare. Spre 
aceeaşi interpretare trimite şi constatarea că uneori cifra scrisă cu roşu precedă fragmentul adăugat pe 
marginea filei, cu semn de intercalare în text. 

€ Am avut în vedere, după cum mentionam anterior, Evangheliarul de la Sibiu, Tetraevanghelul 
lui Coresi, Noul Testament de la Balgrad, şi Biblia de la Bucureşti. Pentru a putea compara toate 
aceste surse cu ms. rom. BAR 296, am selectat din manuscris numai pasaje apartinind Evangheliei 
după Matei, singura păstrată în tipăritura sibiană din 1552-1553. 

7 Confruntarea cu tipăriturile precedente Tetraevanghelului de la Războieni, respectiv cu Biblia de 
la Bucureşti a fost făcută exclusiv pentru pasajele în care ms. rom. BAR 296 consemnează variante 
multiple, ignorind diferenţele existente în restul fragmentelor analizate. Am incercat în felul acesta nu 
să stabilim o relaţie de filiatie in sens strict filologic, ci să identificăm eventualele surse ale 
variantelor cuprinse în manuscris, respectiv ecoul pe care acestea l-ar fi putut avea perioada imediat 
următoare. 

îns şi fu sedzind el in casă. (f. 12") (Evangheliarul de la Sibiu consemnează in acest 
context cu numele, ca şi Biblia modernă, iar la Coresi există /@ chema.) In zaceala 12, 
în loc de a birui este propus a izbindi: Că vă grăiesc voao, că de nu va birui 
dereptatea voastră mai vîrtos decit a cartularilor şi a fariseilor 2. că de nu va izbîndi 
dereptatea voastră mai virtos decit a cărtularilor şi a fariseilor, nu veți intra în 
paratiia cerului. (f. 6). (Ultima variantă, coincidentă cu aceea aflată în tipăritura 
coresiană, diferă de textul sibian, unde apare nu va fi, de tipăritura de la Bălgrad, 
respectiv de Biblia modernă, unde este utilizat nu va (mai) intreace.) În zaceala 14, 
verbelor a întoarce şi a lăsa li se propune un acelaşi substitut polisemantic, a da: lara 
eu vă grăiesc voao: Nu vă protivireti răotăţilor, ce, de te va lovi cineva prespre falca 
cea direaptă, intoarce-i lui şi ceaealalta 2. dă-i lui şi ceaealaltă, şi celuia ce va vrea să 
se pirască cu tine sa ia vesmintul tău, lasă-i lui şi cămeaşa 2. dă-i lui si cămeaşa. (f. T) 
(Alternanta dintre cele trei verbe este curentă nu numai în vechile tipărituri luate în 
considerare, ci şi în versiunea modernă a Bibliei.) Iar în zaceala 27, putin-credinciosi, 
substantiv creat prin calc, a fost înlocuit cu o structură de tip atributiv, transformată ea 
însăşi în substantiv din cauza absenței regentului pronominal (cei): Ce sefi infricati, 
putin-credinciosi ? 2. Ce seti înfricați, cu puțină credință ? (f. 11') (Tipariturile din 
secolul al XVI-lea consemnau în acest context calcul puțină-credință, ambiguu în 
utilizarea fără prepozitie, în vreme ce Biblia modernă „revine” la putin-credinciosi.) 

Variantele în care este propusă înlocuirea unor verbe sau a unor substantive cu 
unele dintre sinonimele lor parţiale asigură, în alte pasaje evanghelice, clarificarea 
intelesului. 

Se intimpla astfel in zaceala 16, unde verbul a bucina (prezent si in Tetraevanghelul 
coresian) era utilizat cu sens figurativ: Deci cînd faci milostenie, nu bucina înainte-ţi 2. 
nu striga inainte-ti, cum fac cei fatarnici in săboară şi pre ulite. (f. 7°) (Versiunea 
modernă a Bibliei, utilizînd în context verbul a trimbita, la fel cum procedase 
alcătuitorul celei mai vechi versiuni cunoscute a textului, cea sibiană, a rămas în acelaşi 
registru stilistic.) Într-un fragment din zaceala 7: Atunce rădicat fiu Isus cu duhul în 
pustie 2. atunce dus fu Isus cu duhul în pustie să se iscuseasca de diavolul. (f. 4), 
substituirea lui a rădica cu a duce concordă cu soluția adoptată în toate tipăriturile 
anterioare manuscrisului, dar şi cu aceea pentru care au optat alcătuitorii versiunii 
moderne a cărții biblice. O situație similară poate fi constatată în prima parte a unui 
pasaj din zaceala 11: Dzise D<omnul> ucenicilor săi: Voi seti lumina lumii, că nu se 
putu cetatea ascunde stind în virvul măgurii 2. dealului, nici va aprinde lumina şi să o 
puie pr-insă supt vas 2. supt acoperimint, ce în sveastnic, si va lumina tuturor celora 
ce sînt în casă. (f. 5") (Varianta deal în loc de măgură a fost constant utilizată în textele 
tipărite pînă la mijlocul secolului al XVII-lea, dar în cazul celui de-al doilea cuvînt 
evidenţiat, cele mai vechi versiuni ale Tetraevanghelului oscilau între vas, prezent în 
tipăritura sibiană, dos, la Coresi, şi speae, în Noul Testament de la Bălgrad.) În zaceala 
8, clarificarea semnificației contextului se face prin înlocuirea unui verb cu o sintagmă: 
Si deaca audzi Isus că loann fu dat 2. băgat în temniţă se duse in Galileiu şi lăsă 
Nazarethul. (f. 4) (Textele precedente oscilau între a prinde — Evangheliarul de la 

Sibiu şi Noul Testament de la Bălgrad — şi a da — Tetraevanghelul lui Coresi, iar 
alcătuitorii ultimei versiuni a Bibliei moderne au optat pentru a intemnita.) 

În mai multe situaţii, prin variantele multiple este propusă punerea în relație a unor 
sinonime mai puțin cunoscute, soluţiile adoptate atît în versiunile vechi ale 
Tetraevangelului, cit şi în cea modernă sugerind existența unei intenții de modificare 
stilistică a redactării. 

lată forma pe care o are, în manuscrisul cercetat, un fragment din zaceala 9: Si ieşi 
audzul lui întru toată Siriia 2. şi ieşi veastea lui prespre toată Siriia şi aduseră lui toți 
bolnavii în multe chipuri cu neputinte 2. în tot chipul cu neputinte şi ţinuţi de chinuri 
şi de îndrăciri şi lunateci 2. şi razbiti în luni noao 2. şi slabi de vene 2. şi slăbănogi si 
tămădui pre înşi. (f. 5') (Primele versiuni tipărite ale Tetraevanghelului oferă soluţii 
concordante cînd cu una, cînd cu cealaltă variantă, Noul Testament de la Bălgrad dă 
pasajului o formă cu totul diferită, iar Biblia modernă optează pentru variante similare 
celor propuse în manuscris.) Modificări asemănătoare, vizind înlocuirea unor cuvinte 
ce aveau utilizare specifică unor anumite domenii de activitate (iota şi cirta erau 
„termeni lingvistici”, iar a sparge era folosit cu sensul „a modifica, a anula” în 
vocabularul juridic-administrativ), sînt operate în zaceala 11: Că adevăr vă grăiesc 
voao: Pînă cînd va treace cerul şi pămîntul, citu e o iota sau cirta nu va treace din 
leage 2. citu e sila sau o soroacă nu va treace din leage pina cînd nu vor fi toate. Deci 
cela ce va sparge o-nvăţătură de-aceaste mai mici 2. deci cela ce va strica o-nvățătură 
de-aceaste mai mici şi va învăţa aşa oamenii, mic se va chema în paratia cerului. (f. 6") 
lar în zaceala 18, alături de variante pentru înlocuirea unor cuvinte uzuale, apare o 
propunere de substituire a unei structuri figurative cu o alta, preluată din acelaşi 
inventar aproape stereotip de tropi: Căutaţi spre pasările cerului, că nu seamănă, nici 
seaceră, nici adună în jitniță, şi părintele vostru cela ce e in cer le hrăneşte pre înse. 
De au nu seti mai buni voi, mai virtos voi decit inse 2. decit acealea ? Că cine se va 
putea griji dintru voi să adaugă vîrstei sale un cot 2. să adaugă creaşterii sale un cot ? 
Si de veşmentele ce va grijiti ? Socotiti florile cimpilor cum cresc 2. socotiți crinul 
grindurelor cum creşte, nu trudeste, nici toarce.” (f. 8°) (În mod surprinzător, crinul 
grindurilor se apropie de crinul satelor din tipăritura coresiană şi de crinul cîmpurilor 
din ultima versiune a Bibliei.) 

În mai puţine exemple, substitutiile presupuse de variantele nou introduse în 
manuscrisul de la Războieni schimbă în mod singular sensul contextului. 

Se întîmplă astfel într-un fragment din zaceala 8: Și vadzu si alti doi fraţi, pre Iacov 
a lui Zevedeiu şi loann, frate-său, în corabie cu Zevedeiu, cu tată-său, cirpindu-si 
mreaja sa 2. scuturindu-si mreaja sa, şi strigă pre insi. (f. 4) (Forma cirpind, prezentă 
şi în Evangheliarul de la Sibiu, respectiv în Noul Testament de la Bălgrad, este 
înlocuită cu /egînd, în Tetraevanghelul coresian şi cu aruncau în versiunea modernă a 
textului.) $i, mai ales, semnalăm o astfel de substituție în cadrul rugăciunii domneşti 
(Matei, zaceala 16), unde modificările propuse sînt suprinzătoare, întrucît textul avea 
deja o formă consacrată prin uz: Părintele nostru cela ce eşti spre ceruri, că să se 
svințească numele tău 2. svintitu-i numele tău, ca să vie împărăţiia ta 2. ca să vii în 
paratiia ta şi ca să fie voia ta, cumu e în cer aşea şi pre pămînt. Pinea noastră cea 

sățioasă dă-ne-o noao astădzi şi ne iartă noao păcatele noastre, ca şi noi să lăsăm 
datoriile datornicilor noştri, şi nu ne duce pre noi întru năpaste 2. şi nu ne duce pre 
noi la-ntrebare, ce ne izbăveaşte pre noi de vitleanul, că a ta iaste împărățiia si 
puterea şi mărirea întru veacii nesfirsiti. Adevăr ! (f. 8") 

Modificările operate în acest ultim fragment evanghelic nu provin, desigur, din 
colationarea textului cu evangheliarele slavone care circulau în epocă în Moldova, nici 
din confruntarea cu alte versiuni ale Tatălui nostru aflate în uz în aceeaşi provincie 
(între care cea scrisă de Luca Stroici pentru culegerea lui Stanislav Sarnicki, din 1594, 
şi aceea consemnată de Vito Piluzio în ediţia Catehismului creştinesc din 1677%), ci par 
prelucrări formale, de redactare, a unei versiuni aflate în concordanță cu textul 
canonic”. (Fragmentul conţine datoriile, corespunzător lat. debita, respectiv 
datornicilor, corespunzător lat. debitoribus, iar nu greşealele, respectiv gresitilor. Iar în 
sintagma să vii în părăţiia ta, fragmentarea textului pare a fi rezultatul unei interpretări 
aproape necanonice’”.) 

3. Cele mai multe dintre modificările presupuse de variantele multiple consemnate 
în Tetraevanghelul de la Războieni (ms. rom. BAR 296) au avut ca obiect, după cum s- 
a putut constata şi în cazul celor două manuscrise contemporane al Psaltirii (ms. rom. 
BAR 170 şi ms. rom. BAR 540), înlocuirea unor cuvinte cu sinonime, uneori mai bine 
cunoscute sau mai potrivite, în concepţia copistului, cu sensul un anumit pasaj din 
textul biblic. (Vezi pentru ultimele două manuscrise Chivu, 2009: 41.) Cîteva 
modificări stilistice, constînd în înlocuirea unor structuri figurative cu altele, preluate 
din acelaşi inventar de figuri catacretice, urmăresc şi ele mai buna evidentiere a 
„duhului” textului prin detaşarea, destul de evidentă uneori, de litera sursei. 

Departe de a fi înregistrat numai în cele trei manuscrise moldoveneşti ale Psaltirii, 
respectiv în manuscrisul Tetraevanghelului copiat (şi modificat pentru a avea forma 
astăzi cunoscută) la Războieni, procedeul notării unor variante multiple a fost semnalat 
şi în două versiuni din secolul al XVII-lea ale Paraclisului Precistei şi Acatistului 
(Costinescu, 1974: 220-233). 

Ambele texte au fost transcrise, alături de copii ale unei amintite versiuni 
moldoveneşti a Psaltirii, astăzi pierdute (vezi Combiescu, 1968: 259-268), în cele două 
manuscrise deja menţionate, alcătuite, la mijlocul secolului al XVII-lea, în Moldova, la 
Icuseşti (ms. rom. BAR 170), respectiv la Bisericani (ms. rom. BAR 540). 

În Paraclisului Precistei, transcris în miscelaneul de la Icuseşti, sînt consemnate 
uneori mai multe variante multiple decît în textul similar copiat la Bisericani. lată un 
exemplu semnificativ: Cu de-adins curăm noi acmu păcătoşii cătră născătoarea lui 
D<umnedzeu> 2. maica ..., cu smerenie cadem şi cu pocăință strigam dintr-adincul 


8 A se vedea pentru acestea, între alte ediţii şi crestomatii, volumul sintetic alcătuit de Giuseppe 
Piccillo, Testi romeni in alfabeto latino (secoli XVI-XVIII), [Catania, 1991]. Iar pentru consideraţii 
sintetice asupra vechilor versiuni ale rugăciunii, vezi Gheţie, — Mareş, 1985: 330-335. 

? Ar fi, desigur, necesară pentru a argumenta suplimentar această ipoteză o confruntare a textului 
cu Tetraevanghelul bulgăresc despre care se presupune că a fost folosit pentru traducere. 

10 Ni se pare greu de acceptat interpretarea lui vii ca rostire moldovenească pentru vie. Dacă totuşi 
aceasta ar coincide cu realitatea lingvistică a textului, cele două cuvinte următoare (in părățiia) ar 
trebui să devină o singură unitate lexicală (înpărățiia). 

sufletului: Despuietoare, agiută-ne şi te milostivăşte spre noi. 2. şi ti să facă milă de 
noi, nu întoarce şerbii tăi întru deşert, că pre tine avem agiutoare. Nu vrem tăcea, nu 
vrem tăcea nicidănăoară, născătoarea lui D<umnedzeu>, puterile tale de-a nu 
grăirea. 2. maica lui D<umnedzeu> ... Ce, cumuş sîntem noi nedestoinici, că de n-ai fi 
tu înainte dvorbind şi rugindu-te pentru noi, cine ne-are fi izbăvit pre noi dintr-atitea 
greutăți. 2. nevoi, sau cine ne-are fi ferind pre noi pina acmu fiind slobodzi. Nu vrem 
posti<m>pi, Despuietoare, de la tine. 2. muta. 3. depărta. Mintuiaşte serbii tai din 
toate greutăţile, ceea ce eşti una binecuvintata. 2. binelăudată. (ms. rom. BAR 170, f. 
218" 

Situația este similară în cazul copiilor Acatistului. Selectăm un fragment comun din 
cele două miscelanee, variantele multiple fiind uneori diferite (şi adesea mai 
numeroase) în acelaşi ms. rom. BAR 170: Svatul cel din veaci să descoperi fie, 
Fecioară. Mai marele voievod Gavriil statu înaintea ta de s-închină şi-ţi vesti. 2. şi 
grăi: Bucură-te, pămînt nesămănat ! 2. că tu eşti pămîntul cel nesămănat ! Bucură- 
te, tufă de trandafir nearsă ! 2. Bucură-te, că tu eşti ...! Bucură-te, adînc ce nu e lesne 
vădzut ! 2. că tu eşti adînc ... P’ (ms. rom. BAR 170, f. 193); Svatul cel din veci se 
descoperi tie, Fecioară. Mai marele voievod Gavriil statu naintea ta de se închină şi-ţi 
vesti. 2. Mai marele voievod Gavriil stătu naintea ta de se închină şi grăi: Bucură-te, 
pământ nesemănat 2. că tu eşti pămîntul cel nesemănat! Bucură-te, tufă de trandafir 
nearsă ! 2. Bucură-te, că tu eşti tufa cea de trandafir nearsă ! Bucură-te, adînc ce nu 
e lesne vădzut ! (ms. rom. BAR 540, f. 1711) 

Create prin prelucrarea textului-sursă şi rareori printr-o probabilă confruntare cu 
versiuni slavone corespunzătoare (Costinescu, 1974: 238), dar absente din tipăriturile 
cu materie identică apărute în epocă în Moldova, variantele multiple de text 
consemnate în copiile Paraclisului Precistei, respectiv ale Acatistului întăresc ideea că, 
la mijlocul secolului al XVII-lea, unii copişti sau revizori din Moldova interveneau în 
forma textelor traduse sau copiate prin depărtare evidentă fata de litera sursei, cu scopul 
de a-i limpezi semnificaţia sau de a obţine variaţia formală a versiunii româneşti. 

4. Evangheliarul reprodus în ms. rom. BAR 296 se alătură astfel Psaltirii copiate in 
ms. rom. BAR 170, respectiv în ms. rom. BAR 540, formînd un grup de scrieri 
canonice ilustrative pentru distantarea fata de litera textului sacru prin apariția, marcată 
cu cifre, a unor variante de traducere sau de prelucrare a formei anterioare a surselor 
transcrise. În acelaşi mod au fost prelucrate, tot în zona centrală a Moldovei şi în 
aceleaşi miscelanee (ms. rom. 170 şi ms. rom. 540), Paraclisul Precistei şi Acatistul. 

Cele patru texte cu variante multiple, toate scrieri de lectură religioasă (chiar Tatăl 
nostru este modificat ca parte a Evangheliei lui Matei, nu ca text independent, rostit 
constant în timpul slujbei), datează de la mijlocul secolului al XVII-lea şi aparțin 
mişcării culturale active în zona Neamţului începînd din vremea mitropolitului 
Varlaam. Ele au apărut în cadrul unui efort conjugat, ilustrat de traducători, respectiv 
de copişti diverşi, de modificare a literei textului sacru în primul rînd pentru a limpezi 
spiritul acestuia. 

A fost, foarte probabil, o etapă premergătoare şi pregătitoare pentru introducerea 
limbii române în Biserică, ilustrată exclusiv în producţia de carte manuscrisă. 

Biblia de la 1688. Aspecte ale traducerii 
Alexandru GAFTON 


Das Ziel dieser Untersuchung ist es die Ubersetzungscharakteristika der Bibel von 1688 
herauszufinden, um die grundlegenden sprachwissenschaftlichen Prinzipien herauszubekommen 
und den Wert dieser Version innerhalb des Kontextes zu verstehen. 


1. Preliminarii. Mai mult decît în cazul altor texte, traducerea Bibliei a intimpinat 
dificultăți din cele mai variate şi mai insurmontabile şi va continua să fie îngreunată de 
numeroşi factori care nu vor permite un consens cvasi-unanim, nici în ceea ce priveşte 
litera, nici în ceea ce priveşte spiritul, nici în ceea ce priveşte concepția şi construcția 
traductologică de la baza ei. Chiar dacă astăzi există, în mai multe limbi, destul de 
multe texte ce pretind a reda cu fidelitate textul sacru (printre care Vulgata, Biblia 
regelui lacob I, Biblia de la Ierusalim, Biblia lui Luther), ele nu pot fi considerate, din 
punct de vedere filologico-lingvistic, mai mult decît nişte rezultate de calitate, ale unor 
întreprinderi corect desfăşurate. Alături de acestea stau acele traduceri care, intelegind 
zadamicia încercării de a stabili un acord perfect între un arhetip inexistent şi o 
traducere întocmită pe baza mai multor surse, se străduiesc, într-un sens, să pună în act 
concepția de la baza Septuagintei. Acestea îşi propun să abstragă sensuri din 
consultarea paralelă a mai multor surse reuşite şi de prestigiu pentru a da limbilor un 
text compatibil cu formele şi conținuturile lor, iar spiritelor un gînd şi simtire in 
concordanță cu cele ale autorului divin. Întreprindere anevoioasă, dar a cărei reușită 
numai autorul textului original o poate judeca. În cultura română, acesta este cazul 
ediției Anania. 

Cauzele pentru care - oricît de perfectibile are fi astfel de rezultate - ele nu îşi vor 
putea atinge idealul, se datorează acțiunii multor realități obiective. Arhetipul textului 
este un construct ideal care, cu certitudine că nu a existat ca unitate dotată cu unicitate. 
În primul rînd, realitățile (lingvistice, sociale, istorice, administrative, umane, politice, 
financiar-economice etc.) către care trimit, pe care le exprimă şi din care decurg acele 
texte, prezintă o varietate care reflectă mai multe etape ale evoluţiilor speciei umane. 
Apoi, textul a fost scris de-a lungul unui interval de timp prea mare pentru putintele 
umane. Dialectele şi limbile în care a fost scris încă nu îşi găsiseră maturitatea şi 
coerenţa internă necesare unei întreprinderi atît de complexe. Aceste două complexe de 
cauze, realitatea ontică şi ontologică, pe de o parte, limba, de cealaltă parte, cuprind în 
sine numeroşi alti factori, şi generează numeroase alte cauze care, separat şi împreună, 

sînt de natură să constrîngă generaţiile la a se multumi succesiv cu mici victorii, 
armonizindu-si dorinţele de a avea textul perfect cu neputintele de a-l găsi. 

În cele din urmă, nu poate fi lăsat deoparte faptul că, deşi sacru, Cuvîntul este 
transmis unor ființe materiale (deci imperfecte, adică şi incapabile de a recepta si 
înțelege la modul desavirsit) pe o cale materială: un text elaborat într-un sistem 
lingvistic. Constatarea aceasta nu îndeamnă la renunțarea căutării, ci doar la înțelegerea 
limitelor umane care îi sînt îngăduite fiecărei epoci, atît în ceea ce priveşte procesul 
traducerii textului, cit şi în ceea ce priveşte însăşi înțelegerea acestuia. 

Prin caracteristicile sale naturale, textul biblic ridică în calea traducătorului felurite 
obstacole generate atît de formă, cit şi de conţinut, atît la nivel lingvistic, cit şi la nivel 
conceptual. De aceea, alături de ceea ce poate fi considerat ca rezultat al unei traduceri 
corecte, apar traduceri discutabile. Unele sînt greşeli unanim socotite ca atare, altele, 
însă, necesită a fi privite cu mare atenţie. Exista concepte generate de contactul dintre o 
anumită comunitate istorică şi realitatea proprie (sau nu) acesteia, şi edificate într-o 
anumită limbă (cu natura şi cu mijloacele ei), există modalități de exprimare, sobre, 
exacte, limpezi, poetice, voalate, obscure, există metafore biblice, toate descifrate sau 
nu, corect sau greşit. Tuturor acestora (şi multor altora) traducătorul trebuie să le facă 
fata cu înţelegerea sa şi cu limba sa, adică cu nivelul şi mijloacele sale de pătrundere în 
altă lume, de conceptualizare şi exprimare lingvistică. Şi toate acestea pentru ca textul 
să ajungă la un destinatar pentru care se presupun competenţe aproximativ egale cu 
cele ale traducătorului. Dacă se adaugă şi trecerea timpului, atunci judecatile celor care 
analizează o traducere sînt încă şi mai mult pîndite de eroare. 

2. Biblia de la 1688 este o traducere care ilustrează foarte bine dificultățile mai sus 
schitate, motiv pentru care vom încerca să urmărim acest text prin intermediul cîtorva 
exemple, dar cu mare valoare de reprezentativitate. Textul acesta are meritul de a fi 
prima traducere integrală, dusă la capăt şi reuşită, a Bibliei în limba română, marcînd 
un anume tip de maturitate culturală şi lingvistică. Sub aspect lingvistic, însă, lucrurile 
pot fi privite din mai multe unghiuri, cu comparabilă indreptatire. Două sînt aspectele 
care se impun a fi subliniate cu tărie: a) în ceea ce priveşte felul în care reflectă norma 
literară, de departe, acesta este textul cel mai neunitar din întreaga cultură română. 
Revizia de către munteni a textului moldovenesc (pentru Vechiul Testament) şi a celui 
ardelenesc (pentru Noul Testament) a încercat să înlăture caracteristicile de normă ale 
respectivelor texte, dar nu a reuşit nici acest lucru, după cum nu a reuşit (în primul rînd 
pentru că nu avea cum!) nici să aducă întregul text la o normă muntenească unitară (cel 
putin la nivelul celui mai neunitar text pînă atunci produs!); b) în ceea ce priveşte 
traducerea, aceasta păstrează urmele concepţiilor pe care le-au avut traducătorii 
Vechiului şi Noului Testament, peste care se suprapun cele ale revizorilor munteni (mai 
ales în cazul Noului Testament). Primul, mai atent la formă decît la conţinut (sau, mai 
degrabă, fortind transferul conţinutului pe căile formei), abundă în calcuri şi arată ca un 
text care încerca să transleze în limba română, nu doar textul grecesc, dar şi 
modalităţile de exprimare şi conceptualizare ale limbii greceşti. Celălalt, atent la 

conţinut şi, mai cu seamă la receptarea acestuia - de inspiraţie protestantă, sub aspectul 
concepției de bază -, pare mereu atent la cititorul concret’. 

Avînd în vedere cele de mai sus, ne vom ocupa, în continuare, de unele situaţii care 
ne-ar putea arăta că, totuşi, Biblia de la 1688 prezintă cîteva virtuți intrinseci, şi nu 
legate de importanţa ei culturală”. 

3. Traducerea literală, întocmai şi calcul de structură sînt modalităţi de acţiune 
care îşi pierd limitele proprii, adeseori ajungînd la identitate. Fiind limba română lipsită 
de mijloace adecvate de a exprima conținuturile dar şi formele din textul biblic, 
lipsindu-i un astfel de exerciţiu, şi avînd în față cea mai dificilă sarcină care poate 
încerca o limbă, soluţia urmării pas cu pas a textului de tradus a putut fi socotită, la acel 
moment, nu doar cea mai potrivită pentru a obţine o traducere reuşită, dar şi cea care 
putea da speranța că traducerea va ajunge la bun sfîrşit. In plus, pesemne că 
traducătorul Vechiului Testament s-a gîndit că ar fi oportun a converti dezavantajul 
limbii brudii într-un avantaj pentru o limbă care, tocmai din acest motiv, putea fi mai 
uşor modelată, fiind mai receptivă la achiziţii şi reconfigurări formale şi de conţinut. 
Din aceste motive traducătorul primei parti a Bibliei încearcă a urma cu fidelitate şi 
atenţie textul grecesc. El încearcă să se servească de modelul grecesc pentru a ridica 
limba română la nivelul unei limbi dotate cu capacitatea de a reda un text de 
complexitatea celui biblic. Fireşte că lucrul acesta nu îi reuşeşte mereu. Întinderea 
excepțională şi varietatea la fel de rară a Bibliei, dificultăţile pe care însăşi limba greacă 
le pune, precum şi neputintele limbii române vor genera destule obscuritati şi nereuşite. 
Alături de acestea, însă, stau numeroase situaţii în care textul românesc reuşeşte să 
redea cu fidelitate şi claritate, frumos sau doar corect conținuturile de redat, respectind 
şi formele modelului. Mai mult, unele din aceste situații se constituie şi în reuşite ale 
limbii române, care se arată capabilă să îşi asume - prin propriile resurse sau prin 
însuşire - modalităţi eficiente şi optime de redare a unor conținuturi şi forme precum 


' Se cuvine a se menţiona că textul Bibliei de la 1688 constituie rezultatul unor operaţii complexe, 
de durată, dar a cărui revizuire nu a fost pe măsură. Vechiul Testament decurge din traducerea şi 
urmarea cu fidelitate a Septuagintei. Noul Testament este cel preluat din Noul Testament de la 
Bălgrad, care decurge din traducerea Vulgatei, confruntată cu Septuaginta şi, probabil pe alocuri, cu 
sugestii din Biblia lui Luther. Este foarte probabil ca, pentru prima parte, revizorii munteni să fi fost 
mai atenţi la introducerea în text a normei muntenesti decît la traducerea propriu-zisă, dar nu este total 
exclus să fi apelat sporadic şi la o traducere după un text slavon. Este aproape sigur că Vulgata nu a 
fost implicată în traducerea Vechiului Testament din Biblia de la 1688. În ceea ce priveşte Noul 
Testament din Biblia de la 1688, acesta este rezultatul reviziei textului ardelenesc. Atenţia şi 
implicarea revizorilor pare a fi fost mai mare aici, multe structuri ale Noului Testament de la Bălgrad, 
caracteristice Vulgatei, fiind modificate conform cu ceea ce apare în textul grecesc. Pentru această 
chestiune vezi N.A. Ursu, Noi informaţii privitoare la manuscrisul autograf şi la textul revizuit al 
Vechiului Testament tradus de Nicolae Spătarul (Milescu), în Biblia 1688, vol. II, p. I-LIV şi Al. 
Gafton, Relaţia dintre Noul Testament de la Bălgrad (1648) şi textul corespunzător din Biblia de la 
Bucureşti (1688), în Biblia 1688, vol. II, p. LV-LXXXVI, idem, Relaţia dintre sursele traducerilor 
biblice şi concepția de la baza acestora, în „Text şi discurs religios”, 1/2009, p. 125-134. Pentru 
încrederea, in general, pe care o putem avea în prefetele traducerilor de text religios vezi Palia de la 
Orăştie (1582), II, Studii, p. 9-24. 

* Subliniem încă de la început că acest text nu a avut impact în epocă, iar traducătorii care au 
urmat nu au utilizat această versiune decît în măsură nesemnificativă (chiar dacă au declarat altceva). 

cele ale textului grecesc. În acest context, două au fost, în esenţă, elementele care au 
împiedicat ca roadele obţinute prin traducerea lui Nicolae Milescu să devină germeni ai 
unor roade viitoare. În primul rînd, Biblia de la 1688 a avut o audienţă aproape nulă. A 
fost un text care nu numai că nu a circulat în mediile culte, dar nici în biserică nu a fost 
folosit. În al doilea rind, cultura română gsi limba română, ieşite de sub influenţa 
culturală slavonă, încercau să îşi edifice o cale proprie de evoluţie, refuzînd influenţele 
străine, inclusiv cea grecească. Astfel, Biblia de la 1688 rămîne o realizare în sine, 
culturală, mai puţin lingvistică, nu neapărat pentru că a fost o realizare slabă în sine, ci 
mai ales întrucît contextul nu a favorizat urmarea căii pe care această traducere a 
deschis-o. Credem că o analiză obiectivă a contribuţiilor şi realizărilor din Biblia de la 
1688 trebuie să contextualizeze, tinind seamă atît de faptul că avem a face cu un text 
mai bun decît epoca din care a apărut, precum şi de momentul neprielnic în care 
traducerea a apărut. 

3.1. În continuare vom urmări cîteva soluţii de traducere prin care Biblia de la 1688 
se arată fidelă textului grecesc, reuşind, totodată, să aducă, în spaţiul românesc, şi pe 
calea limbii române, conținuturile cuprinse în Septuaginta. 

3.1.1. O traducere întocmai a textului grecesc apare in Js. Sir., 33, 3-4: „Omul de 
înţeles increade-se-va legii, şi leagea lui, credencioasă ca întrebarea direptilor. Gateaste 
cuvîntul, şi aşa te vei asculta; leagă împreună învățătură şi răspunde” (BB). Se încearcă 
astfel redarea gr.: "AvOTuwnog OLVETÒG EUTLOTEVOEL VOuw, Kai O vduog avTH 
MOTOG wc épwT na Sikaiwv. “Etoipacov Adyov, Kai 0UTwG GKovOdĂON: 
obvénoov Tatdetav Kai &mokpiOnri. După cum se observă, textul românesc il 
urmează pas cu pas pe cel grecesc, rezultatul fiind un text limpede, care redă întocmai, 
în limba română, conţinutul şi semnificaţiile vehiculate de textul grecesc. Lucrul nu 
este simplu dacă privim la Biblia 2001, unde găsim: „Omul cu minte are încredere in 
lege: pentru el, legea e vrednică de crezare ca o întrebare-răspuns”, segmentul 
subliniat beneficiind de o nota: „expresia er6tima delon s’are traduce: întrebarea care 
cuprinde în ea şi răspunsul (un fel de întrebare retorică)”. Textul grecesc pe care l-am 
utilizat, însă, conţine erotema dikaion; in plus, încercarea de a preciza prin „pentru el” 
devine fie element de greşeală, fie de ambiguitate deoarece în prima parte se vorbeşte 
despre raportul dinspre om, în a doua dinspre lege. Dacă „pentru el” semnifică “din 
perspectiva lui”, atunci textul nu este redat corect, dacă „pentru el” vrea să spună “în 
ceea ce îl priveşte (legea pe om)’, atunci ar fi bine, dar formula rămîne ambiguă întrucât 
nu eliberează pe cititor de întrebarea „cum trebuie citit şi înţeles pentru el?” (dovadă 
chiar existența acestei note!). 

3.1.2. Sub Js. Sir., 41, 3-4 apare: „O, moarte, bună-ţ iaste judecata la omul cel căzut 
şi imputinat cu virtutea, La cel cu adinci bătrineaţe şi să învăluiaşte pentru toate şi 
neascultătoriu şi au pierdut răbdarea” (BB), ceea ce redă întocmai: "O Odvate, kañóv 
gou TO koiá £o07iwv &vOpusmw Em5eouEvuw Kai £AaooovuEvuw ioxói, EoxaToyNPw 
Kai nepionwpévy Tepi măvTuv, Kal GreiBoDvTi, Kai GTOAWĂEKOTE VTOUOVI)V:. 
Gr. EmSâw avea sensul ‘impovarat’, de unde “în lipsuri”, ceea ce se poate reda prin 
nevoiaş. Dar BB nu traduce pentru cititor, ci edifică un text şi o limbă, pe model 
grecesc. De aceea se raportează la primul sens, pe care însearcă a-l reda printr-o formă 


52 


grăitoare, densă, atît din punct de vedere lingvistic, cit şi teologic (căzut are o sferă mai 
bogată decît împovărat sau nevoiaş, pe care, de altfel, le înglobează, apoi „vina” asupra 
situației omului nu cade direct şi exclusiv pe cineva extern - Divinitate, în special -, ci 
se poate datora însuşi omului). Gr. €Aacodéw avea sensul ‘a scădea, a diminua” şi chiar 
“a ajunge în inferioritate”, ceea ce - cu mijloacele epocii - se redă perfect prin imputinat, 
mai cu seamă dacă avem în vedere caracterul acestei cărţi biblice. Gr. ioxvc, care 
semnifica “forța fizică, vigoarea, tăria nu putea fi redat decît prin virtutea. Gr. 
EOXATOYNEws era un compus cu sensul “ajuns la o batrinete extremă”, ceea ce, în 
epocă şi avînd în vedere căile asumate de traducător, nu putea fi redat mai bine decît 
prin sintagma cel cu adinci bătrineaţe (vezi şi BB, Is. Sir., 42, 10: „Pentru învățătura 
celui fără minte şi nebun şi celui adincu bătrin”, unde se redă astfel gr. Eoxatoynpou 
‘extrem de bătrîn”). Gr. mepromăuw avea sensul de bază ‘a înfăşura, a învălui”, alte 
sensuri apărînd prin derivare şi extensiune. Acestea sînt soluțiile BB, care alege să 
urmeze textul grecesc pas cu pas, în modul cel mai fidel, totodată, la nivel de sens, 
reuşind să obțină, de o manieră mai mult decît multumitoare, tot ceea ce conține textul 
grecesc. În plus, prin această modalitate de introducere în limbă a unor solicitări şi 
tensiuni rezonabile, un astfel de text exersează limba şi pe cititor, pe prima croind-o la 
nivel literar, pe celălalt educîndu-l, în conformitate cu un model cult de o valoare 
incontestabilă. 

Altfel procedează vlădica Anania care redă perfect pentru zilele noastre: „O, 
moarte, cât de binevenită iti este hotărârea la omul nevoias şi sleit de puteri, la bătrânul 
împovărat de ani, chinuit de griji, la capătul răbdării!”. Traducerea sa este emancipata 
de model, privindu-l aproape exclusiv din perspectiva conţinutului, lucru care îi 
reuşeşte foarte bine. 
cele ce urmează. Pe de o parte, un traducător care urmează textul, devenit model din 
toate punctele de vedere, şi care crede (şi speră) că, dincolo de diferenţele dintre limbi, 
că Ordo verborum mysterium est, motiv pentru care respectă sintaxa textului-sursă, 
traducînd - literalmente, uneori! - cuvînt cu cuvînt, asumîndu-şi posibilitatea ca 
rezultatul traducerii sale să fie neobişnuit în română, anevoios de înţeles, chiar 
neînțeles. Acest traducător redă întocmai termenii care au rolul unor metafore culturale, 
caracteristice altor civilizaţii, construcțiile sintactice şi lexicale, structurile idiomatice, 
păstrînd neschimbat aspectul textului-sursă. Desigur, de cele mai multe ori, procedeul 
dă roade, precum mai sus, alături de textul grecesc înşirîndu-se un text românesc, plin 
de virtuţi sau doar inteligibil, dar identic cu cel grecesc. Toate acestea pentru că 
traducătorul român crede în această cale, pentru că nu vrea cu nici un chip să 
smintească textul sacru, preferînd să forțeze limba română, oricum aflată la o răscruce, 
capabilă de a suporta chinurile edificării unui aspect literar elevat pe modelul şi în 
chipul celui grecesc. Pe de altă parte, un traducător care caută cu orice pret sensurile, 
care socoteste că traducerea înseamnă o reconstrucție a structurii în chipul limbii-tinta, 
dar care găzduieşte conceptele şi spiritul textului sacru. De aceea, construcția unui 
organism insufletit de spiritul transmis de Biblie poate beneficia de aportul şi sugestiile 

mai multor texte. Încercînd construirea unui text în limba română, acest tip de 
traducător înţelege că este posibil ca limbi diferite să fi reuşit cuprinderea şi redarea 
anumitor crîmpeie ale spiritului Bibliei, motiv pentru care este îngăduit ca, în procesul 
de traducere, avînd in fata un text de bază, traducătorul să poată, totuşi, apela la soluţii 
ale acelor limbi, mai exersate şi mai norocoase. 

3.1.3. De aceea, Biblia de la 1688 prezintă situaţii în care, deşi conforme cu ceea ce 
apare în textul grecesc, sintagmele sau termenii se lasă mai greu de descifrat. În Zs. Sir., 
31, 27-28 întîlnim: „Lucirea piinii vor blagoslovi-vor buzele, şi marturiia bunatatii ei e 
credincioasă. Spre piinea rea va cirti cetatea, şi mărturiia rautatii ei pre amăruntul” 
(BB). Segmentele subliniate reprezintă două metafore care aparţin unei civilizaţii. În 
fapt, acestea nu diferă de altele, pe care, însă, cititorul sau ascultătorul le recunoaşte”. 
Inconvenientul este mai degrabă de natură subiectivă întrucît ceea ce este recognoscibil 
(eventual curent utilizat) a beneficiat de explicaţii, avînd şansa de a fi popularizat, în 
vreme ce segmentele care par obscure nu au avut aceeaşi soartă. Structurile /ucirea 
pîinii si piinea rea, redau, în modalități particulare, caracteristicile gospodarului, 
descris prin efectele muncii sale, reflexie a constituţiei sale morale. Cele două structuri 
redau întocmai gr. AauTipov ¿t GoTotc, respectiv Tovnp® ¿t Gotw. Forma descifrată 
a versetului apare astfel în Biblia din 2001: „O gazdă pe cinste îşi aude mare cinstire, 
iar lauda mărinimiei sale e vrednică de crezare; dar o gazdă zgircita stirneste 
murmure’n cetate, iar spusele despre zgircenia ei sînt toate la locul lor”. Nicolae 
Milescu a tradus cuvînt cu cuvînt şi nu s-a înțeles nimic. Vlădica Anania a evitat calcul, 
şi a descifrat sintagma pentru cititor. Care ar fi fost a treia cale? 

3.1.4. Uneori, este vorba doar despre un cuvînt, care se încarcă şi poartă valori 
conforme concepției şi mentalitatii celor care îl utilizează în acel scop: ,, La sfatul lor să 
nu vie sufletul mieu şi pre adunarea lor să nu să razime ficafii miei, că întru miniia lor 
au omorît oameni şi întru pohta lor au tăiat vinele taurului”! (BB, Gen., 49, 6). Se redă 


? Biblia a introdus în mentalul popoarelor creştine nenumărate structuri metaforice - mai simple 
sau mai complexe, mai apropiate de mentalul acelor popoare (deci mai transparente) sau mai 
depărtate (adică mai greu de descifrat). Din motive precum: frecvenţa lor, poziţia - privilegiată - în 
texte mai des citite, atractivitatea lor, compatibilitatea cu mentalitatea sau/şi modalitatea de 
structurare lingvistică a realităţii a unor comunități, unele au fost selectate intrînd în deprinderile 
comunităților sau doar ajungînd a fi recognoscibile, altele nu. Este nefiresc, însă, ca acest fapt să 
conducă la judecarea aspră a unei traduceri. Practic, tratamentul traducătorului a fost unitar, poate 
inadecvat la o anumită situaţie concretă. Cu toate acestea, fiind parte a epocii de începuturi, nu-i sînt 
imputabile consecinţele diferenţiate ale unor rezultate obținute prin tratament nediscriminatoriu. Poate 
că nu a avut viziune, dar cine ridică piatra pentru un astfel de „păcat”? 

4 Conform unor exegeti referirea se face la întîmplarea de dupa circumciderea celor din Sichem, 
cînd Simeon şi Levi au ucis pe Hemor şi pe Sichem, apoi pe toţi bărbaţii din cetate, după care au 
jefuit cetatea luînd toate animalele, bunurile din cetate şi din cîmp ale sichemitilor. Conform altor 
exegeti, trimiterea s-ar face doar la cei puternici, în vreme ce alţii cred ca este vorba despre tauri 
cărora li s-au tăiat tendoanele. În funcție de aceste interpretări, versiunile sînt mai mult sau mai putin 
explicite (in B.Jer. se spune: „ils ont tué des hommes, dans leur déréglement, mutilé des taureaux”, 
Segond: „dans leur méchanceté, ils ont coupé les jarrets des taureaux”. În PO apare chiar o glosă 
marginală: ,,Taore iaste Sikhem, cela ce au ruşenat pre Dina. Aşa ceteaşte Ion Zlatoust”. Textul ebraic 
conţine un plural aici, fapt care se reflectă şi în traducerea Bibliei din 2001, unde, prin opțiunea pentru 

aici întocmai: cig Bovânv avTOv pů 1 Wuxr nov, Kal ¿m TH CVOTdOEL AVTOV p 
Eptoat TÀ ĂnaTă pou'dTt Ev TH OLG adTHV &mEkTEeLvav avOputIOUG, Kai Ev TH 
éemBupia adtav veuvpokónnoav Tavpov. Alte versiuni, începînd cu cea latină („In 
consilium eorum non veniat anima mea, et in coetu illorum non sit gloria mea: quia in 
furore suo occiderunt virum, et in voluntate sua suffoderunt murum”) optează pentru 
„traducerea” segmentului respectiv: ,, În sfatul lor nu sosească sufletul mieu, si în 
adunarea lor nu fie slava mea, că in miniia sa omorira pre om şi in hrăboriia sa cea 
orbitoare omorira pre taore” (PO) ,,Ezec tanachokba ne iusson az én lelkem, es az én 
dichiretem ne legyen az 6 gyülekezetekbe: Mert az 6 haragiokba meg öléc az embert, 
es az 6 vakmeră bator sagokba el vesztéc à Bikat” (Heltai), „În sfatul lor sa nu intre 
sufletul meu, inima mea să nu ia parte’n adunarea lor, căci ei întru mânia lor au omorât 
oameni şi'ntru pornirea lor au schilodit tauri” (Biblia 2001), sursa „interpretării” 
existînd, de altfel, în unele texte ebraice. 

3.1.5. Nenumăratele calcuri” pe care BB pe face pe modelul textului grecesc, pot fi 
ilustrate cu ajutorul cîtorva segmente de text. Astfel, sub Js. Sir., 31, 34, BB prezintă: 
„Amărăciune sufletului iaste vinul bindu-se mult, în zadarire şi în cădeare împotrivă” 
(BB), ceea ce se vrea a reda gr. &vrinrwua. Termenul întreg avea sensul “pas greşit, 
cădere”, dar autorul BB face analiza segmentelor componente (&vri şi TTGya), ultimul 
avînd, în stare liberă, sensul “cădere”, ceea ce explică rezultatul. În Biblia 2001 apare 
,calcind greşit”. 

3.1.6. Sub Js. Sir., 42, 3 apare: „Să nu te rusinezi de aceastea şi să nu iai obrazu ca 
să greşeşti” (BB), unde se calchiază un AdByS mp6owmov, calc evitat de autorul Bibliei 
2001, care explicitează sensul: „Dar de ceea ce urmează să nu te ruşinezi şi să nu-ți dai 
prilejul de a păcătui”. 

3.1.7. Sub Js. Sir., 40, 20 apare: „Viaţa celui destul-lucrătoriu să va îndulci” redind 
gr. Zwv abTépxous épydtou yAuKavOrnoeTat, ceea ce poate fi considerat satisfăcător 
(desigur, nu ştim ce s-a înţeles in epocă, însă, putem crede că înțelegeau multe dintre 
astfel de creaţii mai bine decît o facem noi). Autorul Bibliei 2001 cade în capcană, 
traducerea sa nefiind o încercare de lămurire (o arată pluralul verbului): „Omul care 
munceşte şi cel mulțumit de sine au o viaţă dulce”. 

3.1.8. Tot urmarea cu stricteţe a textului grecesc conduce şi la rezultatul din Gen., 
14, 13: „Şi mergînd unul dentru cei scăpaţi, spuse lui Avram celui trecut” (BB). 
Segmentul evidenţiat poate atrage atenţia, mai ales că o sută de ani mai devreme, 
autorii Paliei traduseseră: „Avraam, carii era evreiu”, întocmai precum in Pentateuhul 
lui Heltai (,,Abramnac, ki Ebreus vala”) şi în Vulgata: („Abram Hebraeo”). Fireşte, 
traducerea BB decurge întocmai din Septuaginta: Ilapoyevâuevog 6E Tv 
åvaowðévTwv Tic, &nryyyetăev “ABpop TH mep&rn. Probabil că explicaţia cea mai 
bună a diferenţei o oferă De Carrières: „Abram Hebraeo. LXX 16 nepăTn, id est, 


vb. a schilodi, autorul traducerii merge către soluţia mai cuprinzătoare, dar prudentă avînd în vedere 
că aspectul este neelucidat şi în controversă. 

5 Pentru analize ample asupra calcurilor din BB vezi MLD, I, p. 92, 96; II, p. 41-47; III, p. 25-36; 
IV, p. 28-37; V, p. 41-56 şi Biblia 1688, vol. I, p. XCIV-CXXVII, unde sînt prezentate şi explicate 
peste 700 (N.B.) de calcuri. 

transitori. Sentiunt enim hebraeum dici a voce 129 habar, quae transire significat, et 
hanc etymologiam secuti, dicemus Abramum vocari transitorem et hebraeum, quod 
Euphraten transisset. Alia est sententia dici Hebraeos ab Heber, a quo descendebant, et 
cujus idioma retinebant”. 

3.1.9. Un efect al încercării de traducere literală este apariția în traduceri ale 
diferitelor limbi a echivalentelor. Astfel că privind la mai multe traduceri, în anumite 
puncte (uneori deosebit de importante pentru înţelegerea textului) găsim un şir de 
echivalenți, adeseori cuvinte polisemantice, care nu clarifică sensul din text, dar care 
reuşesc să îndeplinească (fiecare separat) cerința literaritatii. Fiecare, însă, înţelege ce 
crede. Important sub aspectul soluțiilor şi al concluziilor ce se pot extrage de aici este 
şirul următor: „Și pre uşa cortului mărturiei vet şedea 7 zile, zioa şi noaptea, şi vet păzi 
pazele Domnului, pentru ca să nu murit” (BB, Lev., 8, 35) redind gr.: pvid&eoe TÀ 
ovAcypOTa, „veți păzi paza Domnului” (glosat: Veţi păzi ceea ce Domnul a poruncit să 
paziti) (Biblia 2001); „Şi vor păzi pazele meale, ca să nu ia pentru eale păcat” (BB, 
Lev., 22, 9) redînd gr.: pvAGEovTAL TA þuàánpaTá, „Ei să păzească poruncile mele” 
(Biblia 2001); „Şi vor păzi pazele tale şi pazele cortului, fără numai cătră vasele ceale 
sfinte” (BB, Num., 18, 3) redînd gr.: dvAGEovTaL Tag mvAAKdG Gov Kai TAG dvAAKdG 
TS oknvfic, „Ei isi vor lua asupra-le cele rânduite pentru tine şi cele rânduite pentru 
cort” (Biblia 2001); „Şi să iubeşti pre Domnul Dumnezeul tău şi să păzeşti pazele lui şi 
direptatile lui şi poruncile lui şi judecatile lui toate zilele” (BB, Deut., 11, 1) redind gr.: 
þLAÁEN TA HvAcypata, „Să-L iubeşti pe Domnul, Dumnezeul tău, si’n toate zilele să 
păzeşti ceea ce ţi-a spus El să păzeşti, hotărârile Lui şi judecatile Lui” (Biblia 2001). 

După cum se observă, textul grecesc prezintă o construcţie care este redată întocmai 
în BB. Alte versiuni (Vulgata, King James, B.Jer., Segond), folosesc, în toate cele patru 
versete, acelaşi verb (observare, to keep, observer). Luther foloseşte halten şi versehen. 
În toate versiunile consultate, versetele acestea sînt atît de limpezi pe cât pot ele fi, 
întrucât complementul direct intern (pazele) trimite către un întreg complex de realități, 
către lucruri deja numite şi ştiute, care nu se mai numesc în mod explicit (sub acest 
aspect, glosa din Biblia 2001 este sugestivă: „Veţi păzi ceea ce Domnul a poruncit să 
păziți”). Practic, limbile care nu aleg calcul merg pe calea lor nu doar pentru că - putem 
presupune - au la baza versiuni care nu cunosc construcția cu complement direct intern, 
sau pentru că încearcă să expliciteze (o explicitare reală nu poate fi făcută, asta 
insemnind reluarea - prin nesocotirea textului - a unor versete întregi). În fapt, structura 
limbilor şi caracterul bine fixat prin uz al termenilor sînt cele care, cel mai ades, nu le 
permit acestora să adopte soluţia calcului. Prin traducerea Bibliei de la 1688, româna 
secolului al XVII-lea, relativ eliberată de sub presiunile slavonei, cu un aspect literar 
aflat în construcție, se încearcă a fi prelucrată conform canoanelor şi modelului 
grecesc. Prin caracteristicile ei lingvistice, prin lipsa unui aspect literar consistent, 
româna oferea avantajul de a putea fi modelată. „A păzi pazele” înseamnă “a păzi ceea 
ce este de păzit”, “a păzi ceea ce a fost încredințat spre păstrare şi respectare”. 
Însemnînd acest lucru, soluţia calcului ramîne cea mai rezonabilă întrucît, în mod real, 
nici o altă soluţie nu face textul mai transparent. 

3.1.10. Alteori, urmarea textului grecesc este nu doar cea mai bună şi cea mai 
rezonabilă soluţie, dar fereşte limba de a fi pusă în dificultate. Js. Sir., 40, 32 arată astfel 
în limba greacă: "Avnp BAéTTwv cic TodmeCav GăoTpiav, ovK EOTIV OVTOD O 
Bios év Aoytou Cwijc. În BB, versetul este redat după cum urmează: „Bărbatul ce 
caută la masă streină nu iaste viata lui în socoteala vieții”, ceea ce este o reuşită sub 
aspectul redării formale şi semantice a textului grecesc. Construcţia lingvistică nu este 
din cele mai fluente, dar se vede că şi textul latin face o volută, apelînd la resursele 
limbii pentru a nu se poticni sintactic: ,,Vir respiciens in mensam alienam, non est vita 
in cogitatione victus” (in alte versiuni: in computatione vitae) (Vulgata). Biblia 2001 
încearcă să îndrepte începutul, dar nu poate construi şi un final pe măsură: „Viaţa 
omului care trăieşte cu ochii la masa altuia, aceea nu mai poate fi viață”. Acest 
exemplu arată utilitatea urmării - desigur, doar uneori - întocmai a modelului grecesc 
(ori a celui asumat). 

3.1.11. Alteori, aceasta nu este decît calea către greşeală, însă nu datorită 
ireconciliabile dintre limbile in contact. Astfel, sub Zs. Sir., 38, 21 avem: ,,La aducere 
treace şi întristăciunea, şi viata săracului, după inimă” (BB), ceea ce se vrea a reda gr.: 

"Ev ånaywy nopapoivei Kal AUTH, Kal Blog TTwxXOU KATA Kapstac. 

In acest caz, problema este dată de faptul că gr. ånaywyý semnifica acțiunea ‘a 
aduce”, dar aici era vorba despre persoana moartă (vezi versetele anterioare), iar 
mapapoaivw avea sensul ‘a trece, a merge pe lîngă”, dar aici se referă la ‘a uita, a 
depăşi”. Deşi Biblia 2001 redă versetul prin: „Întristarea stă mână'n mână şi cu 
nefericirea, iar viata săracului atârnă de inima lui”, iar B.Jer.: „Avec la malheur persiste 
la peine, une vie de chagrin est insupportable”, credem că traducerea corectă ar trebui 
să atingă acest conţinut: “petrecerea mortului la groapă cuprinde, semnifică, ar trebui să 
fie şi depăşirea acestui necaz şi tristeţea, iar viaţa săracului este după inimă”. 

3.1.12. Segmentul Js. Sir., 40, 8-9: TeOopuBnuEvoc Ev 6măoei KapSiacg aAvTOD, 
EG ExTedevyudg ånò mpoownov TIOAEHOV. "Ev karp owTnpio; adTod é&nyépOn, 
Kal ånmoðavpáćwv cig ovdéva þóßov, este tradus perfect precum în greacă: ,,Gilcevit 
în vedearea inimii lui ca cînd ar fi scăpat de cătră fata războiului, În vreamea mântuirii 
lui s-au sculat şi minunindu-se la nici o frică”. Opţiunea gilcevit pentru ‘ravasit, 
tulburat” aparține traducătorului român şi este modalitatea sa de a lucra asupra limbii. 
Indiferent de cum s-ar aprecia astăzi o astfel de soluție, prin astfel de soluţii s-a facut - 
mai bună (sau mai rea) - limba pe care o avem astăzi. Oricum, ceea ce s-a făcut în 
secolul al XVII-lea, priveşte acel secol, întrucît acea lucrare asupra limbii era destinată 
limbii pe care ei înşişi o utilizau. Pe de altă parte, aceste texte oricum nu mai edifică 
sub aspect religios şi nici nu pot servi ca model, cel mult ca sursă de inspirație. 

3.1.13. Chiar şi atunci cînd textul cere şi permite imagini poetice, urmarea 
modelului grecesc poate fi deosebit de utilă: OUTwc yoAKed¢ KOOTjuEevog EyyoG 
âKuovog, Kai kaTapavÂávwv dpyd ovdrew dtpic TUPds TMAEEL OSPKAG avTOD, 
Kal ¿v 0£pum Kapivou Stayayroetar. Pwvi addens karvi TO OGG AUTON, Kai 
KOTEVOVTI SuowiuaToc OKEOUG Oi 6$90Auoi avTOO (Is. Sir., 38, 33-35), redat dupa 
cum urmează: „Aşa, căldărariul şăzînd aproape de năcovalnă si invatindu-se cu 

zăbavnicul fier; Aburul focului va închega carnea lui, şi întru înfierbinteala căminului 
să va certa; Glasul ciocanului va înnoi ureachea lui, şi în preajma asămănării vasului, 
ochii lui”, în Biblia din 2001 redat cu avint: „La fel e cu fierarul de lângă nicovală, 
înşurubat cu gândul la fierul care-aşteaptă; aburul focului îi fleşcăieşte carnea, 
cuptoru’ncins îl tine treaz în luptă, urechea lui e’n trăsnetul ciocanului, ochii, stalpiti 
pe ce-are de făcut”. 

4. Dinamica semanticii. O chestiune - de ordin diacronic - peste care nu se poate 
trece, se referă la evoluţia semantică. Textele vechi conţin destul de multe cuvinte care 
există şi astăzi în limba română, dar care, atunci, aveau sensuri diferite de cele actuale. 
Lucrul este cît se poate de firesc, dar şi de important, deoarece, nu de puţine ori, acele 
texte permit observarea evoluţiilor semantice, felul în care sensurile actuale s-au 
închegat, dezvoltat ori detaşat din cele anterioare. În plus, judecăţi corecte asupra 
lucrului acelor bărbaţi nu pot fi făcute decît raportindu-ne la acel stadiu de limbă. 

4.1. Astfel, un verb precum a aleage, împreună cu întreaga sa familie, exprimau in 
limba veche un sens mai profund decît cel actual, şi care stă la baza acestuia. 

Exemple precum: „am văndut o cas şi toată jireabiia sa cit se va aleage din țarină şi 
den cămpu şi den pădure (...)” (1z', 65, 27-29); „şi am adunat oameni buni şi bătrâni 
megiesi de pe împrejur şi am ales hotarul” (IZ’, 85, 14-16); „Şi ne-am ales partili de le- 
am deosăbit, partea Faurului deosabă şi a lui Treapede cu fameaia sa Matca iar 
deosabă” (DRB 2, 22-3, 2) arată cum “alegerea” este concepută ca “separare” - eventual 
de întreg devenit părţi”. Perspectiva diferă de cea actuală, iar o lectură care nu se 
plasează în epoca în care a fost scris textul nu poate fi decît greşită. Astfel de situații 
apar în textul BB: „Şi să vor aduna înaintea lui toate limbile şi va despărți pre ei unul de 
altul, cum a/eage păstoriul oile den capre” (BB, Mt., 25, 32); „şi voiu aleage pre casa 
lui Ierovoam în ce chip să aleage baliga, pănă se va savirsi el” (BB, 3Împăraţi, 14, 10), 
dar şi în alte texte: „şi se vor aduna înaintea lui toate limbile; şi va aleage ei unul de 
alalt, ca un păstoriu aleage oile den capre” (CCI, 34, 2-3); „căci că după suflet nimică 
nu aleage bărbatul de muiare, că au suflet într-un chip” (VARL, 314, 4-6); „Iară cei ce 
se nasc di[n] curvie nu mărg toți pre o urmă, ce se aleg şi aceştia” (LUCACI, 177, 31- 
32), „Nu lăsîndu noi vîntul, notămu întru Critul cela dintru Salmon, e abiia aleasemu 
marginea, vinemu spre locul ce se cheamă Bunu-opreaşte, iuo aproape era cetatea 
Lasea” (CB, FA, 27, 7-8). Se observă, prin aceste exemple, cum “alegerea” indică, în 
fapt, o separare, eventual urmată de o extracţie din sînul întregului”. Sensul acesta este 


ê De aceea pot apărea uzuri şi enunturi precum: „să-i hie lui dare şi miluire cu tot venitul, şi lui, şi 
feciorilor lui, şi a toată sementiia lui, cine 7 se va aleage mai aproape” (DRB 91, 6—11), unde dativul nu 
arată separatia subiectului de complementul indirect, ci faptul că subiectul provine dintr-o separație 
anterioară, efectuată în vederea alăturării la complementul direct; „Şi iar a[m] mai vîndut lui Arbănaş, 
den fruntea Puii], partea lui, cîtă să va alege, că ne-au fostu şi noao cumpărătură de la Puia” (pi 106, 
6-8). 

CE şi expresiile „a alege griul de neghina”, „a alege fasolea, sau orezul”, acte care nu doar 
implică, ci se referă in mod direct la ‘excerptare’ (şi “exceptare”). De aici şi uzuri precum: „Vrutu-se- 
au, amu, Svintului Duh şi noao, nemica mai multu a mai putea voao se încărcămu greu alegindu 
greatelor acestoru” (CB, FA, 15, 28); „Nu se cade în postul mare să facă pamente morţilor, alegandu 

sîmbătă şi dumenecă” (LUCACI, 163, 23-24); „Cela ce va fi singur curvariu şi va avea şi alte mueri, 

validat şi de: „Aceastea-s pildele lui Solomon ceale nea/ease, carele au scris priiatenii 
Ezechiei, împăratului Iudeii” (BB, Parimii, 25, 1) (ai dd.dKpttot), unde termenul 
subliniat indică ‘neseparatia’. Desigur, prin acest uz se întrevede sensul actual, curent, 
de altfel, si în textele vechi: „Rogu-mă, Doamne, aleage altul să poată, carele vei 
trimite” (BB, Ex., 4, 13); „aleaseră bărbaţi dintru ei se tremeata întru Antiohiia” (CB, 
FA, 15, 22), inclusiv in BB: „Acuma va aleage adunarea aceasta pre toți cei 
împrejureanii noştri, ca cînd ar aleage vitelul ceale verzi den cîmpu” (BB, Num., 22, 4); 
„E sutaşul vrea să petreacă Pavel, a/ease sfeatul lor, zise celora ce ştia nota să sare ainte 
să iasă la margine” (CV, FA, 27, 43). Se mai observă aici funcţionarea unui principiu 
fundamental în limbă, conform căruia sensurile, derivate, generate prin evoluţie 
istorică, în relaţie sau nu, pot coexista într-o epocă dată şi pot chiar apărea în acelaşi 
text. 

4.2. Într-o situaţie similară se află şi vb. a întoarce, împreună cu familia sa. Vechile 
texte româneşti ne arată că acestea erau utilizate cu felurite valori metaforice, în uzuri 
mai variate şi mai largi decît cele actuale, precum şi cu valori calchiate, în special din 
maghiară. Alături de o “transformare” (materială sau imaterială, văzută ca restabilire, 
revenire la un stadiu anterior sau nu, dar o scoatere din situația de actuală): „şi voiu 
întoarce striinarea norodului mieu, Israil, şi a Iudei, zise Domnul atottiitoriul, şi voiu 
întoarce pre ei la pămîntul carele l-am dat părinţilor lor şi vor stapini pre el” (BB, 
Ieremia, 30, 3); „Acela nu vrură se asculte părinţii noştri, cela ce lepădară şi 
întoarsără-se cu inimile sale întru Eghipet” (CB, FA, 7, 39); „că nu numai Efesul, ce de 
acmu toată Asiia, Pavel acesta preapiri si-nfoarse multu nărodu” (CB, FA, 19, 26); 
„Întoarce pre noi, Dumnezăul mintuirilor noastre, şi întoarce miniia ta de preste noi!” 
(BB, Psalmi, 84, 4); „şi puteare au asupra apelor să le întoarcă pre eale în sînge şi să 
lovească pămîntul cu toată rana, ori de cîte ori vor vrea” (BB, Apocalips, 11, 6); „Şi 
întoarse in singe riurile lor şi şipotele lor, pentru ca să nu bea” (BB, Psalmi, 77, 49); 
„Drăcitu-te-ai, Pavel, acea carte multă întru neistovu te întoarse” (CP, FA, 26, 24); 
„Hristos întoarse apa în vin şi făcu începeniia seamnelor lui” (NTB, 267, 33); „Întoarse 
apele lor în sînge şi omori peştii lor” (PS.S B, CIV, 29), „cu acealea ispitescu-se a 
clătina şi a întoarce pre noi” (CCi, 270, 9-10); ,,Panatati şi lacramati şi plingeti că risul 
vostru întru plîngere intoarce-se-va şi bucuria întru jale” (CP, Jac., 4, 9); „Mulţi-s ce me 
goniia şi-mi dodeiia, de la mărturiile tale nu me întorşu” (PH, 118, 157); „Iară cine nu 
va creade multă scîrbă va avea la dzua giudetului şi casa lui să va întoarce în Sodom şi 
Gomor” (Ieud, 156, 24-25); „s-au intorsu de la mine” (NTB, 2Tim., 1, 15) (glosat: S-au 
lepădat de mine); „Şi muierii zise: «Multind voiu multi scîrbele tale şi suspinul tău; 
întru scirbe vei naşte feciori şi întoarcerea ta cătră bărbatul tău şi el pe tine va stăpîni»” 


acela nu va putea ucide pre curvariul ce va curvi cu muiarea lui, alegind de-i va fi dzis mai deainte să 
nu vorovească cu muiarea lui, pentru că atunce, de-i va găsi, poate să-i ucigă şi să nu aibe nice o 
certare” (LEGI Mold., 98, 10-13), unde sensulgerunziului este ‘cu excepţia, exceptind’. 

8 Glosa este semnificativă deoarece, chiar dacă ea nu priveşte pe toţi cititorii potenţiali ai acestei 
traduceri, ne arată că respectînd sursele (în latină apare aversi sunt, în greacă ajpestravfhsavn me), 
traducătorul înțelegea că este posibil ca nu toți cititorii (sau auditorii) să fi fost avizaţi asupra acestei 
valori a verbului. 

(BB, Gen., 3, 16); „Şi voiu întoarce intoarceriley lor, întoarcerea Sodomului şi featelor 
el, ŞI voiu întoarce întoarcerea Samariei şi a featelor ei, şi voiu întoarce întoarcerea ta 
în mijlocul lor” (BB, Jezechiel, 16, 52); „Şi zise Rahil: «Ajutoră-m Dumnezău şi mă 
întorşu surorii meale şi mă întăriiu»” (BB, Gen., 30, 8), apare şi un alt sens, calchiat: 
„Amu Cinci cărţi ale lui Moisi prorocul, carele sîmt întoarse şi scoase den limba 
jidoveasca pre greceaşte, de la greci, sirbeaste şi într-alte limbi, den acealea scoase pre 
limbă rumânească” (PO, 2, 24); „ȘI să priimască întorsurile cuvintelor şi dezlegările 
cuvintelor întunecoase, şi să socotească direptatea adevărată, şi judecata a o îndirepta” 
(BB, Parimii, 1, 1-3); „Şi arătîndu-ni-să Chiprul, şi lăsîndu-l în a stînga, vinslam in 
Siriia (...)“(NTB, FA, 21, 3) (termenul subliniat are o glosă: Întorsura cea demult zice 
înotăm, iară noi am scris vînslăm, căci vînsla cu corabiia pre apă.). 

Privind la cele anterioare, se poate observa că uzurile pe care le cunoaşte a întoarce 
în limba română veche sînt variate, cuvîntului fiindu-i solicitate din plin valenţele. De 
asemenea, prin calc, acesta se imbogateste cu un sens, care este functional la modul 
eficient. 

4.3. O altă situaţie discutată aici o constituie relaţia dintre a bate şi a ucide. În limba 
română, cele două verbe sînt moştenite din latină cu sensuri de bază, întocmai cu cele 
din latina, “a lovi”: „Venit şi să-l batem pre el în limbă şi nu vom asculta cuvintele lui 
toate!” (BB, Ieremia, 18, 18), respectiv “a omorî’: ,,De-ar fi neştine boiaren sau de-ară fi 
fameae, nemică nu se va folosi cu aceaia să poată scăpa de pedeapsa uciderii, ce tot se 
va pedepsi boiarenul şi muiarea, deaca vor face ucidere, ca şi fieşcine de în cei mai 
proşti oameni” (LEGI Munt., 235, 38-41); „Orcare fecioară sau şi văduă curată şi de 
cinste, de va ucide pri cela ce va să-i facă silă şi să-i strice fecioriia, sau să o ruşineadze 
(...)” (LEGI Mold., 100, 22-23); „voi de Sfintul şi de Direptul lepădatu-vă şi cerşut 
bărbatul ucigătoriu să dea voao, Începătoriul viateei ucisetu” (CB, FA, 3, 14-15); „Ei 
auziră, îmflară-se şi sfătuiră se ucigă ei” (CB, FA, 5, 33); „ce elu-l uciseră spinzurat spre 
leamne” (CP, FA, 10, 39); „şi feace izbindire obiditului, ucise eghipteanul” (CB, FA, 7, 
24); „lovind cu pietri, uciseră pre domn” (BB, 2Macabei, 1, 16). 

Corespondentul slavon al românescului a bate, şi anume biti, avea atît sensul ‘a 
bate”, cît şi sensul “a ucide”. În urma contactelor (aproape sigur culte, iar nu vii) slavo- 
române, cuvîntul slav este redat atît prin a bate, cit şi prin a ucide, conform sensului 
cerut de biti în respectivul loc din text. Deşi părea logică păstrarea distinctiei, această 
cale nu a fost urmată. Pe de altă parte, însă, faptul acesta nu a condus la încărcarea lui a 
bate cu sensul ‘a ucide” (lucru care ar fi fost cel mai de înțeles, dat fiind sensul 
fundamental al lui biti, şi anume ‘a bate’, pentru ‘a ucide” slavona avînd un termen 
aparte, 8moriti, de unde şi rom. a omori). Cu alte cuvinte, avînd termeni distincti 
pentru fiecare din cele două sensuri ale cuvîntului slavon, româna (prin traducătorii 
români) a optat pentru punerea în funcțiune a mecanismelor calcului, însă nu pe 
criteriul sensului de bază. Astfel, corespondentul căruia i se dă importanță nu este a 
bate, ci a ucide, probabil pe baza faptului că, în unele texte, biti apărea mai des cu 
valoarea “a ucide” decît cu valoarea “a bate” (afirmaţia are în vedere şi compusele, care 


” În limba maghiară, verbul corespondent este fordit “a întoarce, a consacra, a destina’, dar şi ‘a 
traduce”. 

trimit către acelaşi sens “a ucide”, chiar dacă cu variate nuanţe “occidere, immolare, 
interficere’ etc.). În felul acesta, ca urmare a unor asemenea procese", prin calc, a 
ucide capătă în limba română veche sensul “a bate”: „Că de vrea fi pre el prin Irod, 
început-ară-fi a ucide pre el acel nederept şi bezaconic” (CCi, 258, 17-19); „cu trestie 
mă ucidea pre capu” (CS, 238, 18); „Iară mitariul sta departe şi nu vrea nece ochii să 
rădice la ceri, ce ucidea pieptul lui, grăiia:” (CCi, 11, 9-11); „fără milă ucigind-o preste 
grumadzi, o umori” (VS, 381, 49-50); „Unii îl ucidea cu leamne, alţii cu pietri” (VS, 
161, 48); „Cumu-i piatra ce să cheamă adamant cit să o are ucide cu hierul, tot nu să 
zdrobeaşte, ce mai vîrtos să zdrobeaste hierul carele o ucide” (VARL, 139, 8-10); „luară 
trestia şi-l ucidea cu nusa în cap” (VARL, 81, 25); „şi preste gură l-au ucis cu pietri şi 
limba i-au tăiat; şi, mai apoi, i-au tăiat capul” (vs, 320, 10-11); „fu ucis pre spinare şi 
pre pintece şi fu băgat în temniță” (VS, 35, 1); „Şi toată mulțimea carea venise la acea 
previre, văzînd carele fură, ucigind piepturele lor, să întoarsără” (NTB, Lc., 23, 48); „Că 
şi pin la mate îl străbătură cu ucisăturile” (VS, 264, 25). 

Vechile texte arată că sistemul şi uzul au tolerat destul de bine situaţia la care s-a 
ajuns prin calc, astfel că ambii termeni în discuţie pot apărea în aceeaşi frază, cu 
sensurile de bază: „cela ce-m junghie mie vital ca cela ce bate om, şi cela ce jirtvuiaste 
den turmă ca cela ce ucide cîine” (BB, Isaia, 66, 3), dar şi cu acelaşi sens: „Opt ai 
batind-o şi preste ceafă cu pietri ucigind-o (...) şi coaste i-au frint, ucigind-o cu un 
ciocan de her” (vs, 30, 43-44). De asemenea, în aceeaşi frază, a ucide poate apărea cu 
ambele sensuri, cel etimologic şi cel dobindit prin calchiere: „Şi, deaca bea apă, el să 
îmbată şi iase la pădure şi să ucide de tot copacii pana intra în frundză şi să învăluiaşte 
cu frundză şi adoarme greu; şi-l află vînătorii şi-l ucig, bat” (CPLR Fiz., 95, 1-3 ). 
Totuşi, în vreme ce a bate îşi păstrează sensul, a ucide tinde să intre în uzuri în care, 
datorită realității exprimate (“bătaia pînă la moarte”), ajunge să aglutineze cele două 
sensuri, să le exprime concomitent, ceea ce distruge situația anterioară, nu doar întărind 
premisele pentru dispariţia fizică lui a bate, dar creînd premise pentru ceva intolerabil, 
şi anume confuzia conceptuală dintre “bătaie” şi “crimă”: „Că unii amu bătură-i, cumu 
şi pre Mihea prorocu pre fălci-lu bătu Sedechiia; e alții uciseră, ca şi pre Zahariia, 
fitulu lu Varahiinu, între beseareca şi oltariu uciseră-lu; iară alţii cu pietri-i uciseră, ca 
şi pre altu Zaharie, feciorulu lu Ioada arhiereului”!! (CCi, 299, 9-14). Probabil că acest 


19 În esență, astfel de procese sînt mult mai complexe decît par, si, cu siguranță, au mize mult mai 
mari decît lasă să se vadă. Pentru ca un verb precum a ucide să se încarce cu valori ale altui verb, şi 
acesta avînd o poziție bună în sistem, limba pune în funcţiune mecanisme care nu sînt la indemina 
vorbitorului. De fapt, atotputernicul principiu al economiei limbii este cel care a condus la încărcarea 
lui a ucide cu sensul “a bate”, deschizînd calea concurenţei dintre cei doi şi generînd premise pentru 
eliminarea lui a bate. Marea vechime a cuvîntului, rădăcinile sale adînci în uzul vorbitorului comun, 
precum şi forţa naturală de care acesta dispune (mult mai sensibil la cerinţele de esenţă ale singurei 
limbi care îl defineşte şi îi dă identitate unică, şi mult mai reticent fata de tipare şi structuri străine 
care contravin habitudinilor sale ce decurg din cerințele propriei limbi, prin comparaţie cu vorbitorul 
cult) au făcut ca totul să nu fie decît un moment din evoluţia, prin traduceri, a limbii române literare, o 
tentativă eşuată de a modifica arhitectura limbii, pe model slavon. 

l! Despre moartea lui Zaharia, fiul lui Berechia vorbresc Matei (23, 35) şi Luca (11, 51). Despre 
Zaharia, fiul preotului Iehoiada, lapidat în curtea templului, se vorbeşte în 2 Paralipomena, 24, 20-23. 
Indiferent de faptul că unii exegeti considera că ar fi vorba despre o confuzie, şi că doar cel de-al 

fapt a fost factorul cel mai acut care a determinat descărcarea lui a ucide de sensul 
calchiat, limba neputînd tolera o astfel de unificare, nevalidată de realitatea curentă. 

4.5. Există cazuri în care nu se poate susţine cu certitudine că unele dintre valorile 
cu care un cuvînt apare în texte constituie rezultatul unei influenţe dinspre limba-sursă. 
Cel mai ades, lucrul acesta se datorează unei realități evidente: relațiile pe care un grup 
uman le poate observa între diferite procese din realitate, şi, pe această bază, 
exprimarea lor lingvistică prin mijloace şi forme echivalente, se pot petrece la diferite 
neamuri. Faptul este valabil şi în ceea ce priveşte dezvoltarea valentelor semantice ale 
cuvintelor, precum şi uzurile pe care acestea le pot cunoaşte astfel. 

Acesta este cazul verbului a păzi. În limba veche, acest verb era mai bogat în 
sensuri decît astăzi, adică mai putin specializat, dezvoltind nuanţe precum “a observa, a 
veghea, a pîndi, a urmări, a urma, a păstra, a proteja, a conserva, a feri’. După cum se 
observă, relaţiile dintre aceste nuanțe sînt evidente şi fireşti, făcînd parte din procesele 
prin care nucleele semantice se dezvoltă şi reflectînd felul în care atît realitatea, cit şi 
gîndirea interacționează (în sine şi între ele) şi evoluează. Oricare dintre nuanțele de 
mai sus poate face referire la mai multe tipuri de acțiuni, în funcţie de efectele urmărite. 
Astfel, “veghea”, de pildă, poate fi făcută în vederea “pazei” sau “urmăririi”. Ca 
“urmărire”, poate fi făcută spre a afla ceva, spre a feri, a lovi, a conserva. Însăși acţiunea 
de “a păzi” cuprinde în sine etape care reprezintă, de fapt, unele din acţiunile mai sus 
numite. În sfirsit, unele din aceste consecințe sau scopuri pot fi exprimate (mai mult 
sau mai puţin evident) de către verbul a păzi, dar se poate şi ca el să nu îndeplinească 
acest rol. 

De aceea, în limba veche se pot întâlni enunturi precum: „ver păzi făgăduinţa mea, 
îm vet fi mie norod ales den toate limbile” (BB, Ex., 19, 5); „numai se păzească sines 
de cominda şi de sînge şi de necături şi de iubi-lucrarea” (CB, FA, 21, 25) (în CV se 
veaghie); „Şi pre îngeri, pre carii n-au păzit a lor diregătorie, ce au lăsat al lor lăcaş, la 
judecata amarei zile cu legături veacinice supt întunearec i-au păzi?” (BB, luda, 6), „E 
îngerii ceia ce nu se feriră al său începutu” (CB), „Îngerii ce nu vegheară al său 
început” (CP), dar în textul Spunerii din CB: „Şi îngerii ce nu-ş păziră al său cinu nu 
cruță” (CB, 380, 3-4), unde sensul verbului în discuție este ‘a veghea, a avea grijă, a 
feri”, dezvoltat din observare, apoi urmărire constantă în vederea conservării. În: „Tu ai 
păzit vinul cel bun pănă acum” (BB, Joan, 2, 10); „Omul asupra altui om păzeaşte 
minie, şi de la Domnul ceare vindecare?” (BB, Is. Sir., 28, 3); „El trup fiind, pazeaste 
pizmă; cine va curati păcatele lui?” (BB, Js. Sir., 28, 5) acțiunea a ajuns deja în punctul 
conservării, ea fiind făcută în vederea a altceva, lucru a cărui exprimare nu mai priveşte 
acest verb. Şirul “observare, urmărire, pîndă, căutarea prilejului favorabil unei acțiuni 
vizate”, care nu include “veghe, pază, protejare”, apare în: „Şi Amesai n-au păzit sabiia 
cea den mina lui Ioav şi lovi pre el cu ea Ioav în deşărt şi i să vărsă pîntecele lui preste 
pămînt” (BB, 2Împăraţi, 20, 10); „Şi pazind, au trimis prilăstitori, fatarnicind pre sine a 
fi direpti, ca să-l prinză pre el în cuvînt, ca să-l dea pre el împărăției şi puterii 
diregătoriului” (BB, Lc., 20, 20); ,,Si-l păziia pre el de-l va vindeca sîmbăta, ca să-l 


doilea ar fi fost lapidat, important pentru noi este ce crede autorul Cărţii cu învățătură, şi anume că 
ambii Zaharia au fost bătuţi cu pietre pînă cînd au murit. 

defaime pre el” (BB, Mc., 3, 2); „şi era întru pohtă foarte ca să să împreune cu ea; şi 
păziia vreame ca să o înşale pre ea den zioa care o au văzut” (BB, Judith, 12, 15), unde 
a păzi nu se referă nicicum la sensul astăzi asignat acestui verb. Nu altfel se petrec 
lucrurile în: „Că ziseră vrăjmaşii miei mie şi cei ce păzesc sufletul mieu sfătuiră 
împreună” (BB, Psalmi, 70, 11) (ot țvâdooovTec); „el va păzi tie capul şi tu vei păzi 
lui călcîile” (BB, Gen., 3, 15) (mai nuantat in Vulgata: Ipsa conteret caput tuum, et tu 
insidiaberis calcaneo ejus, în Septuaginta: abtéc Gov THPYGEL KEdaAry, Kal od 
TNENOEIG AUTOD TTEpvav). 

În limba greacă, verbele ¢uAdcow şi Tnpâw aveau sensurile ‘a veghea, a păzi, a fi 
atent, a supraveghea, a conserva, a proteja, a observa, a pindi’, respectiv ‘a 
supraveghea, a observa, a urmări”. Infinit mai bogată şi mai nuanţată, exersata in a 
exprima diferențiat nuanţe dintre cele mai fine, limba greacă îşi putea permite utilizarea 
mai multor termeni pentru a reda nuanţe din cele mai rafinate. Româna, însă, avea o 
triplă problemă: a) era lipsită de modalităţi complexe de redare a unor conţinuturi ?, b) 
dezvoltarea cultural-spirituală nu ajunsese la crearea sau împrumutarea de concepte 
foarte complexe, aşadar lipseau şi modalitățile corespunzătoare de conceptualizare, €) 
avea a face cu un text biblic şi, în contextul mai sus schiţat, teama de a nu sminti 
cuvîntul sacru era amplificată. Chiar aşa, însă, termenii greceşti nu aveau sensuri 
diferite de rom. a păzi, acesta avînd valenţele necesare pentru a reda semnificațiile 
solicitate de context. 

Uzul acesta apare şi în alte texte vechi româneşti: „Deci ca să punem şi noi odihnă 
condeiului, ca un trăgătoriu vînsla, că oare cum jeluiaşte cine e pre mare să vază 
pristaniste, aşişi scriitoriul păzeşte să vază svirsitul. Deci să punem şi noi negotul 
corabiei noastre să stea în vadul păscarilor!” (MOXA, 203, 9-13). 

4.6. Din cele ce preced reiese că nu se pot aduce traducătorilor reproşuri pentru 
soluții precum: „Nu lăsîndu noi vintul, notămu întru Critul cela dintru Salmon, e abiia 
aleasemu marginea, vinemu spre locul ce se cheamă Bunu-opreaşte, iuo aproape era 
cetatea Lasea” (CB, FA, 27, 7-8); „şi se vor aduna înaintea lui toate limbile; şi va aleage 
ei unul de alalt, ca un păstoriu aleage oile den capre” (CCI, 34, 2-3), întrebîndu-ne cum 
poate alege cineva țărmul, deplasîndu-se, totodată, pe mare, sau cum poate alege 
cineva oi din capre. De asemenea, în cazuri precum: ,,Amu Cinci cărți ale lui Moisi 
prorocul, carele sîmt întoarse şi scoase den limba jidovească pre greceaşte, de la greci, 
sîrbeaşte şi într-alte limbi, den acealea scoase pre limba rumânească” (PO, 2, 2-4); „Şi 
să priimască intorsurile cuvintelor şi dezlegările cuvintelor întunecoase, şi să 
socotească direptatea adevărată, şi judecata a o îndirepta” (BB, Parimii, 1, 1-3), nu este 
loc pentru nedumeriri legate de cum poate fi întoarsă o carte dintr-o limbă sau asupra a 
ceea ce poate fi întorsura unui cuvînt. Tot astfel, nu-i loc de dezaprobare pentru 
traducere, cînd aceasta ne spune că Pavel a fost ucis cu pietre, părea mort, iar apoi s-a 
ridicat şi a intrat în cetate: „şi înrostiră gloatele, cu pietri uciseră Pavel şi traseră-lu 


1? Se includ aici: trecutul prea putin exersat în a exprima realități complexe şi nuantate (deci o 
limbă care tocmai era stimulată prin solicitări consistente, dar care, pînă atunci, nu fusese vreodată 
copleşită de cererile vorbitorilor) şi constrîngerile structurale ale limbii, care nu avea nici un lexic 
bogat şi nici un sistem de prefixoide care să nuanteze sensurile. 

afară din cetate, părea-lă elu mortu. Împrejuru stătură lui ucenicii; sculă-se, întră în 
cetate” (CB, FA, XIV, 19-20); „şi învitară nărodul şi cu pietri uciseră Pavel, traseră-l 
afară den cetate, părea-le că e mort el. E den-prejurul lui sta ucenicii lui; sculă-se şi 
întră în cetate” (CP). 

În acelaşi chip, în limba veche, a păzi era mai încăpător decît astăzi din punct de 
vedere semantic, putînd purta nuanţe de sens relationate unele de altele, decurgind 
unele din altele, acoperind sau doar vizînd efecte şi posibilități de viitor ale acțiunii 
astfel aduse în prim plan. De aceea sînt cît se poate de corecte traduceri precum: „el va 
păzi tie capul şi tu vei păzi lui călcîile” (BB, Gen., 3, 15) sau: „şi era întru pohta foarte 
ca să să împreune cu ea; şi păziia vreame ca să o înşale pre ea den zioa care o au văzut” 
(BB, Judith, 12, 15), sensul pe care îl deține şi îl poartă a păzi aici fiind ‘a observa, a 
pîndi, a urmări asiduu pentru a găsi prilej”. Faptul că astăzi şi-a îngustat sensul poate 
conduce la aprecieri eronate atunci cînd judecata nu se face corect, din perspectivă 
diacronică, cu plasarea în epoca în care s-a efectuat traducerea. 

Din numeroasele exemple care pot fi citate aici, încheiem cu unul singur. La 
despărţirea finală a lui Iacob de Laban, cei doi fac un juramînt: „Şi Iacov giura lu 
Laban pre frica tătîni-său, lui Isac” (PO, Gen., 31, 54) (Heltai: „Es Iacob meg eskiiuec 
Labannac, az 6 Attyanac Isaacnac fele/mere”; Vulgata: „iuravit Iacob per Timorem 
patris sui Isaac”), in BB: „Şi jură Iacov dupre frica tătîni-său lui Isaac” (Septuaginta: 
Kai wpooev "loxdB rară roð $6Bov Tob Tatpdg ato 'loacx). Mentiunea 
apăruse in Gen., 31, 42: „Să tatălui mieu Domnezeu, lui Avraam Domnezeu şi lui Isac 
frica cu mine n-au vrut fi” (PO) (Heltai: „Ha az én attyamnac Istene az Abraham Istene, 
es Isaaknac félelme velem ně volt volna”; Vulgata: „nisi Deus patris mei Abraham et 
Timor Isaac adfuisset mihi’), „De nu ar fi Dumnezăul părintelui mieu Avraam şi frica 
lui Isaac” (BB) Septuaginta: Ei ur 6 Oedcg Tod marpâc pou ”ABpacu, Kai 6 dd6Boc 
"loa fv pot). Este aproape sigur”? că frica este aici o denumire prin care se face 
referire la Dumnezeu [cf. şi: „Svînt şi infricosat iaste numele lui; începătura 
înţelepciunii, frica Domnului” (BB, Ps., 110, 9); „sfîntu şi fricos e numele lui” (PS.S B, 
CX, 9)], chiar dacă, mult mai tîrziu, loan va spune: „Frică nu taste în dragoste, ce 
dragostea cea deplin scoate frica afară, căci fiica certare’ are, iară cela ce să teame nu 
iaste deplin întru dragoste” (BB, Joan, 4, 18). Nu este rezultatul unei traduceri sau 


13 Majoritatea textelor prezintă, pe urma celui grecesc, termeni care se centrează pe sensul cel mai 
cunoscut (nu cel mai vechi) al gr. fovbo". Termenul grecesc, însă, are şi sensul “cel care te eliberează 
de teamă, cel puternic”. Totodată, unele versiuni, cum este Biblia maghiară, pledează pentru termeni 
cu sensul “rudă, afin, ocrotitor (mai puternic). Ar putea exista aici o relație mult mai strînsă decît 
apare la prima vedere, care ar arăta că o traducere corectă ar merge în această direcţie, şi nu în cea 
actuală, facilă şi, foarte probabil, „actualizată” într-un anumit moment. 

Lectura Vechiului Testament (într-o anumită măsură, şi aceea a Noului Testament) arată - prin 
termenii-atribute prin care Divinitatea este denumită preponderent într-un anumit moment - nu doar 
felul în care omul se raporta la aceasta şi modul în care o percepea, ci şi tipul dominant de relație la 
un moment dat (vezi şi Al. Gafton, Numele în Biblie, in Aut, LI (2005), p. 165-179). 

14 Nici vb. a certa nu avea întocmai semnificaţiile actuale: „Certarea răpitorilor iaste numai 
moartea” (LEGI Mold., 129, 22); „Iară Saul, încă suflind cu certări şi cu ucideri spre ucenicii 
Domnului (...)” (NTB, FA, 9, 1). 

echivalări greşite, după cum se observă şi din versiunile paralele şi de control, unde 
termenii utilizați nu dețin sensuri sau nuanţe care ar indica o utilizare greşită a rom. 
frică. 

5. Uneori, însă, autorul traducerii se socoteşte îndreptățit să umble la text, adăugînd 
sau eliminînd elemente pe care, probabil, le consideră necesare sub anumite aspecte, 
majoritatea copleşitoare dată de felul în care funcţionează limba. În general, este vorba 
despre elemente de discursivitate, de relaţie, felurite inserturi afective, indici de tot 
felul'5. Ca şi urmarea fidelă sau prea fidelă, abaterea de la text ramine tot o opţiune care 
face parte din strategia traducătorului de a traduce textul. Acţiunile sale pot fi 
considerate mai mult sau mai puțin eficiente, dar nu pot fi socotite ca deliberat 
dăunătoare procesului traducerii. Privind lucrurile din această perspectivă, se poate 
înțelege cu adevărat de ce, într-o anumită situație, traducătorul a preferat sa omită, să 
adauge, să interpreteze sau să desfăşoare altfel decît în textul-sursă un anumit element, 
o anumită structură. Toate acțiunile sale tin seamă - mai mult sau mai putin - de 
anumiți factori (limba, textul ca literă, ca sens, cititorul), constringeri care nu 
acţionează concomitent, permanent şi mereu cu aceeaşi forță. Asa cum însuşi textul 
este variat, exercitind solicitări şi presiuni inegale, cum limba poate fi uneori mai 
cooperantă, alteori mai îndărătnică, iar cititorul şi uzul mai receptivi la anumite 
structuri sau inovaţii sau mai reticenti ori chiar refractari, tot astfel, traducătorul 
încearcă tratamente diferite, într-un comportament suplu, în esență (chiar anumite 
rigiditati se pot înscrie într-un comportament programatic, prin care se încearcă un 
anume tip de soluționare a problemelor). 

5.1. Spre exemplu, sub Gen., 30, 11, după naşterea lui Gad de către Zilpa, ca fiu al 
Liei, aceasta din urmă va spune: Ev tUyn, în Septuaginta, feliciter, in Vulgata, „Glück 
zu!” la Luther, „A troop cometh”, în Biblia regelui Iacob I, „cu noroc”, în Biblia 2001. 
Urmind textul maghiar al lui Heltai, unde apare „lol iön”, PO traduce prin „bine fu”. 
Este un caz de urmare prea fidelă a textului maghiar, fără ca acest fapt să fie necesar ori 
profitabil pentru traducere şi pentru cititor. Astfel de expresii care, deşi încearcă să nu 
trădeze textul, aparțin limbilor respective, fiind uzuale sau cunoscute, ele redînd acea 
urare-multumire pe care româna o poate reda, spre exemplu, prin: „(Să fie) cu noroc!”, 
precum în Biblia 2001. 

Ca orice formulă care încearcă să redea în termenii unei limbi o stare sufletească, 
mai mult sau mai puţin complexă, traducerea întocmai sub aspect formal poate 
conduce la valori sau la forme care nu au curs în limba-tinta, care, deşi nu sînt de 
natură să devină nişte enigme pentru receptor, totuşi, chiar dacă au şanse de 
reproducere şi existenţă în acea limbă, pot afecta, nu neapărat sistemul lingvistic în 
care intră, ci zona de interferență a acestuia cu gîndirea în respectiva limbă. În cazul 
acesta (nici maghiara, nici româna nu reuşesc să cuprindă în formula utilizată decît 
satisfacția pentru reuşită), multumirea abia este conturată, iar urarea fata de sine (de 
fapt, formula magică prin care Divinitatea este constrînsă la a continua actele de 


15 Pentru chestiunea exactităţii traducerilor şi a mizelor pentru care se produc abaterile conştiente, 
vezi studiul nostru Palia de la Orăştie ca traducere, in Palia de la Orăştie (1582), II, Studii, în 
special p. 29-51. 

bunăvoință) nici nu există. Fireşte că traducerea românească se datoreşte urmării 
textului maghiar, dar este una dintre acele situaţii în care are loc o îndepărtare de model 
(în fapt, şi acesta o traducere). O astfel de distantare poate atinge puncte critice fata de 
conținutul de tradus (acesta exprimat în formele unei terțe limbi), datorită glisării 
sferelor semantice, care îşi coincid parțial, dar care au putut pierde nucleul de sens ce 
era de redat. Încercarea de a propaga un anumit conţinut, exprimat într-o limbă prin 
forme specifice acesteia, într-o altă limbă, dar care are formele şi uzurile ei specifice se 
loveşte şi de această problemă. Cazul obişnuit şi normal este cel în care termenii 
corespondenți ai celor două limbi nu îşi corespund în totalitate pe toate notele lor de 
conținut. Dacă între sferele acestora există o suprafaţă întinsă de contact, dar nota 
pentru care este folosit acel termen într-o limbă nu este conținută de corespondentul 
său obişnuit şi în limba în care se traduce, iar aceasta din urmă, totuși îl utilizează, 
avem a face cu o încercare (conştientă sau nu) de calc semantic. Dacă, apoi, o terță 
limbă traduce urmînd traducerea şi procedează în acelaşi fel, dar nici termenul ei nu 
conține nota respectivă şi, mai mult, nici nota care a putut genera apropierea care să 
justifice în prima traducere utilizarea acelui termen, atunci abaterea poate atinge limite 
nepermise, traducerea avînd şanse să devină aberantă. 

În aceste cazuri, abia întoarcerea la sursa originară (cea în care a fost scris textul), 
eventual, urmărirea textului în mai multe dintre limbile în care acesta a fost tradus, 
poate ajuta la înţelegerea menirii pe care forma respectivă trebuia să o aibă. 

5.2. Tot în Palia de la Orăştie, apare interjectia ni, de origine maghiară in limba 
română. Într-un loc oarecare din textul maghiar este posibil ca aceasta să nu apară ca 
atare în textul maghiar, ci o alta interjectie. Totodată, în paralel, textul latin poate să nu 
prezinte nici un fel de corespondent. 

Astfel, sub Gen., 11, 3, textul românesc prezintă interj. ni, ceea ce are drept 
corespondent în Pentateuhul lui Heltai, forma ier'®, în vreme ce Vulgata prezintă o 
formă care nu ar putea fi acceptată ca inspirînd-o pe cea românească: imperativul 
venite”. 

5.3. Asemănător, sub Gen., 24, 30 apare: „şi sosi la bărbat; iaca, sta la fintînă lîngă 
cămile”, „Iuta ezokaert a firfiuhoz, es ime al vala a Kutnal a Teuéc mellet”, dar: „venit 
ad virum qui stabat iuxta camelos et propter fontem aquae” (Vulgara)'*. Se poate 
constata şi situația inversă. Astfel, segmentul de sub Ex., 14, 17 leagă textul românesc: 
„Eu, iară” de cel latin: „ego autem”, şi nu de cel maghiar: /me. În contextul în care 
Palia de la Orăştie este rezultatul consultării paralele a Pentateuhului lui Heltai şi a 
Vulgatei, cele de mai sus arată că, în cazul în care cele două surse nu prezintă 
identitate, traducătorul a căutat de fiecare dată să aleagă utilizarea acelei surse despre 


16 Interj. ni este de origine maghiară în limba română (vezi EWUR, s.v.) şi este o formă care rămîne 
o modalitate primitivă de exprimare (nu doar datorită cantității de afectivitate pe care un astfel de 
element îl are în mod implicit, fapt trădat şi de valoarea interjectionala a respectivului flux sonor). 

17 Vezi şi Gen., 11,4 şi 7; 19, 32; 30, 34; 31, 30. 

18 În de Carrieres: „venit ad virum qui stabat juxta camelos, et prope fontam aquae”. Acest 
element are, însă, corespondente în textul german („da kam er zu dem Mann, und siehe, er stand bei 
den Kamelen am Brunnen”), ceea ce se explică prin textul ebraic:} 33230" 7537937, 27,37) “şi iată- 
l, era stind lîngă cămile la fintina’. 

care a considerat că urmînd-o îi poate oferi un text românesc mai limpede şi mai 
sugestiv. 

5.4. Uneori, glosele explicative pot pătrunde în text. Astfel, deşi avem a face cu o 
astfel de glosă în: „Tavitha, carea, de veri tilcui, să zice „capră sălbatecă” (NTB, FA, 9, 
36), autorii traducerii simt nevoia unei glose care încearcă să facă referire şi la 
versiunea grecească: „Greceaşte, Dorcas”. Procedeul nu aparţine traducătorului român, 
pentru care segmentul respectiv face parte din text, deoarece textul grecesc conţine, 
pentru cititorul grec, traducerea în greacă a numelui ebraic. Textul biblic s-a încărcat 
astfel cu o glosă explicativă, pe care o înglobează, şi care, ulterior, făcînd parte din 
textul sacru, trece in latină şi slavonă: ToBe18d, fi Siepunvevoutvn AEyerat AopKdc 
devine: „Tabitha, quae interpretata dicitur Dorcas |’; (avi9a, 2je scazaema glet” 
srOna. 

5.5. Avînd la dispoziţie două surse, din care una are un element, cealaltă nu, gestul 
traducătorului de a alege momentan, uneori să o urmeze pe cea care deţine, alteori pe 
cea care nu deţine un anumit element de ordin afectiv, trebuie subordonat cerințelor pe 
care le atribuie acesta limbii în care traduce, uzurilor de acolo, precum şi deprinderilor 
cititorului sau auditoriului. La fel este cazul în care traducătorul se consideră îndreptățit 
să adauge un element. Astfel, la prima întîlnire a lui Moise cu Dumnezeu, în episodul 
tufei care ia foc, Dumnezeu îl strigă pe Moise de două ori pe nume, fata de care, 
conform Septuagintei, reacţia spontană a lui Moise este: {O 5: eine: Ti 2071” (Ex., 3, 
4). Vulgata redă prin: „Qui respondit: Adsum”. În PO avem: „Şi răspunse: «lată-mă 
aiceay” (PO), ceea ce redă întocmai versiunea lui Heltai: „Es felele: Ihon vagyoc”, de 
altfel, aproape identică cu ceea ce apare in Vulgata. Biblia 2001 prezintă: „Şi el a 
răspuns: «Ce este?»”. În BB, segmentul apare cu o adăugire pe care nici Septuaginta, 
nici Vulgata şi nici alte texte consultate nu o contin: „Şi el zise: „Ce iaste, Doamne?”. 
Este greu de crezut că un traducător care - s-a văzut prea bine - urmează cu fidelitate un 
model, operează sute de calcuri, traduce întocmai, chiar şi în ceea ce priveste sintaxa şi 
topica, să se inspire brusc dintr-un alt model. Este foarte probabil ca insertul să îi 
aparţină. În acest caz, devine firesc să încercăm a înţelege ce l-a putut determina să 
introducă acel Doamne. Dacă privim la felul în care se modifică enunţul astfel, putem 
avea şanse de a înţelege cauzele, motivațiile şi mizele unei astfel de modalizări. Fiind 
prima întîlnire dintre Moise şi Dumnezeu, este limpede că Moise nu putea, realmente, 


19 Este de observat că textul latin nu procedează precum cel grecesc şi nu traduce în latină 
substantivul Tabitha, ci, practic, traduce întocmai textul grecesc, dînd termenul întîlnit în versiunea 
grecească. Dacă privim la textul slavon, observăm că acesta dă termenul ebraic, după care îi dă 
echivalentul slavon, fără a-l menţiona măcar pe cel grecesc. Aceste comportamente sînt semnificative 
pentru a arăta măsura în care textul sacralizat înglobează glosa transmitindu-i astfel sacralitate. 
Totodată, unii traducători deţin acea doză de detaşare şi înţeleg că rolul glosei, fie şi în text, este de a 
explicita pentru cititorii limbii în care se traduce. Menţionăm că că traducerile româneşti din secolul 
al XVI-lea vor proceda precum textul grecesc şi cel slavon, redînd cuvîntul în română. „Întru Iop era 
oarecarea ucenita cu numele Tavita, ce spuindu grăiaşte-se Căprioara” (CB, FA, 9, 38); „E întru lopea 
era o ucenita ce-i era numele Tavita, ce se spune grăiaşte-se Căprioară” (CP); „arătîndu cămăşile şi 
veşmintele cîte feace-se cu nuse fiindu Căprioara” (CB, FA, 9, 39); „arăta-şi cămăşile şi veşmintele ce 
făcuse Sirna fiind cu nusele” (CP); ,,Tavito, scoală-te!” (CB, FA, 9, 40); „Tavita, scoală-te!” (CP). 

şti cine îl strigă. Avertizat, însă, de prezența rugului arzînd, asupra faptului că se 
petrece ceva peste puterile firii omeneşti, putea intui că se află în prezenţa unei 
divinităţi. În versiunile consultate, Moise răspunde fie prin: “sînt aici!’, fie prin “ce 
este?’. În primul caz, avem a face cu una dintre modalitățile prin care omul se pune la 
dispoziţie. Dar BB nu a urmat Vulgata, şi nici textul ebraic”, unde apare această formă 
de supunere. BB a urmat Septuaginta, unde Moise răspunde printr-o întrebare: Ce este?. 
Orice vorbitor român nativ sesizează, însă, că, în română, o astfel de formulă este cel 
putin nepotrivită în raport cu cineva plasat mai sus, cu atît mai mult cu divinitatea. În 
general, cînd între cei doi există un decalaj ierarhic - încă mai vîrtos cînd cel inferior nu 
îl cunoaşte pe cel superior -, cel dintîi utilizează un vocativ, prin care încearcă să-şi 
atragă bunăvoința superiorului. De regulă, vocativul este măgulitor, conține un titlu, un 
atribut, cu rolul de a face limpede faptul că inferiorul cunoaşte şi recunoaşte statutul 
celuilalt şi i se supune în mod hotărît şi neechivoc. Acesta este rolul vocativului 
adăugat în BB. Forma aleasă a fost Doamne deoarece sensul acesteia este ‘stapin’, 
Moise neştiind care anume dintre zei l-ar fi putut aborda. 

6. Alături de cele de mai sus am observa că exista suficient de multe texte vechi 
româneşti, religioase sau laice, care contin traduceri duble sau glose”!. Foarte variate, 
bogate şi răspîndite, aceste glose erau modalităţi prin care traducătorul încerca să 
expliciteze anumite conţinuturi. Uneori, acesta o făcea din perspectivă strict lingvistică: 
„să pasteti beseareca lui Dumnezău” (glosat: Adunarea credincioşilor iaste beseareca - 
NTB, FA, 20, 28). Traducind întocmai sau urmînd textul-sursă ca pe un adevarat model, 
rezultatul era considerat ca nefiind dotat cu inteligibilitatea dorită. Glosa vine sa 
suplinească nevoi şi carente ale limbii, mai putin aptă sau exersate. Glosa înlătură 
ambiguitatile, aduce completări, face precizări esenţiale pentru înțelegerea textului: 
„durearea mueriei (glosat: cînd naşte - NTB, /Sol., 5, 3). O traducere literală poate 
necesita explicaţii, precum în: „Iară de nu voiu şti putearea glasului” (glosat: Înţelesul - 
NTB, /Cor., 14, 11). Textele latin şi grecesc fiind: „Si ergo nesciero virtutem vocis”; 
¿àv 00v ur) ei56 THV 6Uvopuv TIS $wvfijc, termenul din limba-sursă este mai bogat 
în sensuri, caz în care glosa adaugă şi reface, calcul semantic rezultat adăugîndu-se 
formelor propuse limbii primitoare. Alteori, este mai dificil de susţinut cu tărie că glosa 
este una pur lingvistică, de traducător şi nu de hermeneut: „Şi atunci să va arăta sămnul 
Fiiului omenesc” (glosat: Sămnul Fiiului iaste putearea şi slava lui, cu carea va veni - 
NTB, Mt., 24, 30), „Că unulu-i Dumnezău, carele îndereptează tăiarea impregiur den 
credință şi netăiaria împregiur pren credință” (glosat: Jidovul, să inteleage tăiarea 
impregiur, iară netăiarea impregiur, păgânii - NTB, Romani, 3, 30), ,,Paziti-va să nu va 
înşale cineva pre voi, cu filosofie şi cu înşălăciune deşartă, dupa rînduialele omeneşti, 


% De altfel, atunci cînd discutăm despre traducerea Bibliei de la 1688, nu are sens aducerea în 
discuţie a textului ebraic. Nimeni nu a susținut vreo relație directă între cele două. Textul ebraic poate 
interesa ca sursă de bază (eventual) sau acolo unde cineva se revendică de la el. 

*! Pentru chestiunea gloselor şi a traducerilor duble, vezi Al. Gafton, După Luther. Traducerea 
vechilor texte biblice, laşi, 2005, p. 196-268, Gheorghe Chivu, Psaltirea - de la litera la spiritul 
textului sacru. Consideraţii asupra unui manuscris moldovenesc de la mijlocul secolului al XVII-lea, 
p. 37-43, în „Text şi discurs religios”, I, 2009, idem, De la litera la spiritul textului sacru. Mărturia 
unui Evangheliar manuscris, în volumul de fata. 

după stihiia lumiei, iară nu după a lui Hristos” (glosat: Stihiia să înţelege obiceaiul 
Legiei supt carele îndereaptă Dumnezău Beseareca lui, în Leagea Veache, ca şi suptu 
un dascal - NTB, Col., 2, 8), „Şi adusără asina şi minzul şi pusără desupra lor 
veşmintele sale, şi-l pusără spre iale” (glosat: Tilc: Hristos n-au şezut pre amindoao, 
numai pre minzu, cum arată ceialalti evanghelisti; că face pomeană Sfînta Evanghelie 
de amindoao, iară într-un loc au fost - NTB, Mt., 21, 7), „nu numai cu piine va trăi 
omul, ce cu tot cuvîntul carele iase den gura lui Dumnedzeu” (glosat: Ce să zice: Sava 
cu ce voiaşte Dumnedzeu să-l hrănească - NTB, Mt., 4, 4), „Cine intelepteaste zilei, lui 
Dumnezău intelepteaste” (glosat: Aici zice: Au a mînca, au a nu mînca, să facă pre 
cinstea lui Dumnezeu, ştiind cu adevăr că-i place, au că nu-i place lui Dumnezeu - NTB, 
Romani, 14, 6); „Au nu avem puteare pre o sor muiare a o purta” (glosat: Muerii îi zice 
sor, nu pentru fratia, ce pentru cinste muerească - NTB, /Cor., 9, 5), cazuri în care glosa 
devine o mică explicaţie hermeneutică. 

În ceea ce priveşte traducerile duble, acestea apar în manuscrise. Astfel, 
Evangheliarul de la Războieni (ms. 296 B.A.R.), care datează din prima jumătate a 
secolului al XVII-lea este dominat de variante pe care scriptorul le înşiruie in text: „Pui 
de vipere (var. pui de năpîrcă), cine v-au spus voao să scăpați de mîniia ceaea ce-i să 
fie?”, „Deci tot pomul cela ce nu face poame bune tăiat va fi şi în foc va fi lepădat (var. 
aruncat)” (Mt., 3; 7, 10); „Şi deaca audzi Isus că Ioan fu dat (var. băgat în temniţă) să 
duse în Galileiu” (Mt., 4, 12); „Şi esi audzul lui întru toată Siriia (var. şi esi veastea lui 
preste toată Siriia). Şi-i aduseră lui de toţi bolnavii in multe chipuri cu neputinte (var. în 
tot chipul cu neputinte) şi ţinuţi de chinuri, şi indraciti, şi lunateci (var. şi razbiti în luni 
noao) (var. şi slabi de vene) (var. şi slăbănogi) şi-i tămădui pre înşi. Si dup-ins 
purceasără năroade multe (var. se duseră năroade multe) din Galileiu şi din dzeace 
cetăți şi din Ierusalim şi din jidovime şi de pre de-ceaiă parte de Iordan” (Mt, 4, 17- 
25). Faptul acesta nu scuteşte textul de glose marginale: „cîrpindu-şi mreaja sa”, glosat 
„scuturîndu-şi mreaja sa”. 

Dincolo de multe cauze care pot fi întrezărite pentru un astfel de comportament, 
variantele au rolul de a completa şi de a nuanţa soluţia iniţială, încercînd să acopere un 
deficit de expresie care, în opinia noastră, tine într-o măsură de sistem, într-o alta de 
normă şi mult mai putin de capacităţile traducătorului. Dar textele nu se pot constitui şi 
utiliza mereu astfel. În cele din urmă, autorul care îşi asumă traducerea o face 
asumindu-si răspunderea unor alegeri. Acestea trebuie să fie în conformitate cu 
anumite principii şi colaboriind în cadrul unui sistem coerent. BB îşi asumă aceste 
riscuri, socotind că cea mai lipsită de riscuri cale rămîne aceea a urmării textului din 
limba-sursă. De aceea, BB îşi asumă (pentru Vechiul Testament) Septuaginta şi limba 
greacă ca modele şi se vrea un text definitiv, într-o ediţie îngrijită, lipsit de variante, 
note originale şi care solicită limbii române efortul edificării pe un ilustru model. 

7. Concluzii. Discuţia referitoare la valoarea de traducere a Bibliei de la 1688, are 
nevoie, în primicipal, de observarea atentă a două elemente. Relaţia acestui text cu 

modelele sale” şi acomodarea limbii propuse de respectiva traducere la realităţile, 
valenţele şi tendințele contemporane ale limbii respective. 

Judecînd lucrurile din această perspectivă, pe baza cantității de material analizate 
de-a lungul timpului”, socotim că departe de a satisface multe dintre cerințele 
importante ale unei traduceri atît de pretentioase cum este cea a textului biblic, Biblia 
de la 1688 reprezintă o realizare importantă (cei, drept, şi un moment de detentă 
pierdut, apoi, de către urmaşi), rod al unei concepţii corecte şi capabile să dea roade, 
asupra felului în care trebuie construită o astfel de traducere. Biblia de la 1688 
furnizează un bogat material oricui este preocupat de studiul traducerilor biblice şi, în 
special de studiul şi de hermeneza traducerilor Septuagintei. 


Sigle şi Bibliografie (selectiv) 


1. Ediţii ale Bibliei 

B.Jer. = La Bible de Jerusalem traduite des textes originaux (...) par B. et L. Hurault, J. Van 
Der Meersch, Paris, 1994 

Biblia 2001, = Biblia (...), Bucuresti, 2001, versiune diortosită după Septuaginta, redactată şi 
adnotată de Bartolomeu Valeriu Anania. 

La Sainte Bible Polyglotte, contenant le texte hébreu original, le texte grec des Septante le 
texte latin de la Vulgate et la traduction française de M. L’Abbé Glaire avec les 
différences de ’hébreu, des Septante et de la Vulgate; (...) par F. Vigouroux, Ancien 
Testament, tome I Le Pentateuque, Paris, 1900, tome V, 1904 

Biblia sacra secundum Vulgatam clementinam (...), Ratisbonae, 1922 

Librorum Veteris Testamenti canonicorum, pars prior, graece, Pauli de Lagarde (...) 
Gottingae, 1883 

Segond = La Sainte Bible traduite sur les originaux hébreu et grec par Louis Segond, avec les 
parallèles chaînes de references, notes explicatives et commentaires de C.I. Scofield, 
Paris, 1989 

Septuaginta = H IIAAALIA AIAOHKH KATA TOYZ EBAOMHKONTA / VETUS 
TESTAMENTUM GRAECUM juxta Septuaginta interpretes, ex auctoritate Sixti Quinti 
Pontificis Maximi Editum juxta exemplar originale Vaticanum. (...) Cum latina 
translatione, animadversionibus, et complementis ex aliis manuscriptis. Cura et studio J.N. 
Jager (...) tomus primus, Parisiis, M DCCC LXXVIII 


>? Analiza traducerilor nu poate fi făcută fără introducerea perspectivei comparative, cu referire la 
sursa sau sursele unui text. Orice comparaţie a acestuia cu un text cu care nu se află în relaţie directă 
va putea oferi doar concluzii lipsite de însemnătate, mai ales atunci cînd este vorba despre o traducere 
care şi-a asumat cu tărie urmarea modelului. 

* După ştiinţa noastră, singurele studii temeinice asupra limbii Bibliei de la 1688 sînt cele 
concepute de către Vasile Arvinte (pentru Pentateuh, în MLD, reluat apoi, şi la care se adaugă 
studierea Evangheliei după Matei, a unui fragment din Evanghelia după Marcu şi Faptele 
Apostolilor, în ediţia integrală Biblia 1688, din 2001-2002). Baza oricărei analize asupra traducerii 
sau de text, în general, credem că o constituie o analiză lingvistică competentă, din perspectivă 
diacronică prospectivă. Abia avînd o astfel de analiză se pot, apoi emite opinii întemeiate asupra altor 
aspecte ale textului. 

Septuaginta. Id est Vetus Testamentum Graece ixta 70 interpretes (...), Leges et historiae, 
Stuttgart, 1935 

The Old Testament The Authorized or King James Version of 1611 (...), Cambridge, 1996 

Vulgata = Biblia sacra iuxta Vulgatam versionem (...) recensuit et brevi apparatu instruxit 
Robertus Weber Osb, editio altera emendata, tomus I, Genesis-Psalmi, Stuttgart, 1975 


2. Ediții de texte 

Biblia 1688, ediție întocmită de V. Arvinte, I. Caproşu, Al. Gafton, Laura Manea, N.A. Ursu, 
2. vol., Iaşi, 2001, 2002 

CB = Codicele Bratul, ediţie de text de Al. Gafton, Iaşi, 2003 

cci = Coresi, Carte cu învățătură (1581), publicată de Sextil Puşcariu şi Alexie Procopovici, 
vol. I, textul, Bucuresti, 1914 

CP = Texte de limbă din secolul XVI reproduse în facsimile îngrijite de I. Bianu, membru al 
Academiei Romane. IV. Lucrul Apostolesc. Apostolul tipărit de diaconul Coresi la Brasov 
în anul 1563, Bucureşti, 1930 

CS = Codex Sturdzanus, Studiu filologic, studiu lingvistic, ediţie de text şi indice de cuvinte 
de Gh. Chivu, Bucureşti, 1993 

CV = Codicele Voronetean, ediţie critică, studiu filologic şi studiu lingvistic de Mariana 
Costinescu, Bucureşti, 1981 

Di = Documente şi însemnări româneşti din secolul al XVI-lea, text stabilit şi indice de 
Gheorghe Chivu, Magdalena Georgescu, Magdalena Ioniţă, Alexandru Mares şi 
Alexandra Roman-Moraru, Introducere de Alexandru Mareş, București, 1979 

DRB = Documente româneşti reproduse după originale sau după fotografii sub supravegherea 
bibliotecarului Academiei Române loan Bianu, partea 1, epoca dinainte de Mateiu 
Basarab (1632) şi Vasile Lupu (1634), tomul I fasc. 1-2, Bucureşti, 1907 

IZ! = Ispisoace şi zapise (documente slavo-române), publicate de Gh. Ghibănescu, vol. II, 
partea I (1631-1641), Iasi, 1909 

IZ’ = Ispisoace şi zapise (documente slavo-române), publicate de Gh. Ghibănescu, vol. II, 
partea II (1641-1651), Iaşi, 1910 

LEGI Mold. = Carte rominească de învățătură 1646, ediţie critică, (coord. Andrei Rădulescu), 
Bucuresti, 1961 

LEGI Munt. = Îndreptarea legii 1652, ediţie coordonată de Andrei Rădulescu, Bucuresti, 1962 

MC = Miron Costin, Opere, ediţie critica (...) de P.P. Panaitescu, 1958 

MLD = Monumenta Linguae Dacoromanorum. Biblia 1688, vol. 1 Genesis, laşi, 1988, vol. II 

Exodus, laşi, 1991, vol. I Leviticus, Iasi, 1993, vol. IV Numerii, Iasi, 1995, vol. V 

Deuteronomium, Iasi, 1997 

MOXA = Mihail Moxa, Cronica universală, ediţie critică însoţită de izvoare, studiu 

introductiv, note şi indici de G. Mihăilă, Bucuresti, 1989 

NTB = Noul Testament, tipărit pentru prima dată în limba română la 1648 de către Simion 
Ştefan, mitropolitul Transilvaniei, reeditat după 350 de ani cu binecuvîntarea înalt prea 
sfintitului Andrei, arhiepiscopul Alba Iuliei, Alba Iulia, 1998 

Palia de la Orăştie 1581-1582, text-facsimile-indice, ediţie îngrijită de Viorica Pamfil, 
București, 1968 

Palia de la Orăştie (1582), |. Textul, Editura Universităţii „Alexandru Ioan Cuza”, Iasi, 2005, 
(V. Arvinte, I. Caproşu, Al. Gafton, S. Guia) II. Studii, Editura Universităţii „Alexandru 
Ioan Cuza”, Iasi, 2007, (Al. Gafton, V. Arvinte) 

PS.H = Psaltirea Hurmuzaki |, Studiu filologic, studiu lingvistic şi ediţie de Ion Ghetie şi 
Mirela Teodorescu, Bucureşti, 2005 

PS.S B = Bianu, Ion, Psaltirea Scheiana, t. I, Textul in facsimile si transcriere, Bucuresci, 
1889 

VARL = Varlaam, Opere, alcătuire, transcriere a textelor, note şi comentarii, glosar şi 
bibliografie de Manole Neagu, Chişinău, 1991 

vs = Dosoftei, Viaţa si petreacerea svintilor, Iasi, 1682-1686 


3. Dicţionare şi lucrări teoretice 

Arvinte, V., 2001, Normele limbii literare în Biblia de la Bucureşti (1688), în Biblia 1688, 
Iaşi, vol. I, p. I-CLXXXIV 

Bailly, A., 1996, Dictionnaire Grec-Francais, édition revue par L. Séchan et P. Chantraine, 
Paris 

Barr, J., 1979, The typology of literalism in ancient biblical translations, Gottingen, (extras) 

Chantraine, P., 1983, Dictionnaire étymologique de la langue grecque. Histoire des mots, 
Paris 

Cornitescu E., Abrudan D., 1996, Limba ebraică biblică, Bucuresti 

Cruchet N., 1891, Histoire de la Sainte Bible. Ancien et Nouveau Testament, Tours 

Douglas, J.D. et alii, 1962, The New Bible Dictionary, London 

Liddell & Scott, 1996, = A Greek-English Lexicon compiled by Henry George Liddell and 
Robert Scott, revised and augmented throughout by sir Henry Stuart Jones, with the 
assistance of Roderick Mckenzie (...) Oxford 

Scriban, August, 1939, Dictionaru limbii româneşti, laşi, 1939 

Vigouroux, F., 1885-1998, Les Livres saints et la Critique rationaliste, Paris 

Vigouroux F., 1888-1889, Manuel ou Cours de l’Ecriture Sainte, Ancien Testament, Paris 

Wegener G.S., 1963, 6000 years of the Bible, New York 

Retorica judecății divine în Scriptura ebraică 
Cătălin VATAMANU 


The metaphor of God as supreme judge of humanity always referred in the Hebrew 
Scriptures to the crisis of man and creation. The disquiet of humanity face of the crisis- 
judgment is not determined by an impersonal action, hidden in the immutable mechanic of 
the world, but by the presence of the Creator in the history as her judge. 

The Hebrew term for judgment, mishpat, and the verb shaphat bring in close relationship 
the political idea of justice with the righteousness as divine attribute. God's judgment does 
not mean only the balancing of good and evil but the punishment of sin as suffering of the 
society. 

The texts Psalm 7, Isaiah 2:2-4 and Joel 4:9-14 (3:9-14 in Hebrew text), written at different 
times of the history of Israel, are rhetorical reactions to contemporary political situations. 
In this context, the metaphor of God's judgment, represented by symbolic terms of weapons, 
of natural cataclysms, of human emotions, is hermeneutical defined by the attributes of 
divine mercy, grace and justness. 


I. Profet si profetism in Israel - diversitate si unitate 

Pretutindeni in Orientul antic existau oameni care, ocupindu-se cu magia sau 
practicind forme de divinatie (cf. Num 22,5 ş.u., Dan 2,2; 4,3 s.u.)', sint considerati 
apți să primească mesaje din partea divinității. Oamenii făceau apel la ei înainte de 
a întreprinde ceva. Şi profeților din Israel li se va întîmpla să împlinească funcții 
similare (cf. /Rg 22,1-29), însă numai considerarea profetismului ca ceva de 
durată permite cel mai bine constatarea caracterului unic al acestuia (Cf. Hoheisel, 
Karl, „Propheten, Prophetie (I. Religionsgeschichtlich)”, în: LThK*, Vol. 8, 1999, 
col. 627-628). 

1. Inceputurile miscarii profetice in Israel — marturii biblice 

Unde incepe profetismul biblic? Titlul de profet este dat si lui Abraham, insa el 
nu este prezentat de textul sacru ca atare, in timpul vietii sale, ci aceasta denumire 
apare mai tîrziu, in timpul elaborării cărţii Genezei (cf. Gen 20,7). Cit despre 
Moise, considerat ca fiind trimisul autorizat din partea lui Dumnezeu (Cf. Ex 3-4), 
el constituie cu adevărat un punct de plecare pentru profetism: Moise este ales de 
Dumnezeu ca fiind delegatul său în fata faraonului, va fi dumnezeu pentru acesta, 


i Cărţile biblice ale Vechiului şi Noului Testament sînt citate după: Noul Testament, Traducere, 
introducere şi note: pr. Alois Bulai / pr. Anton Budău, ediţia a II-a, Editura Sapientia , Iasi, 2008, p. 7-8. 

în timp ce fratele său, Aron, îi va sta alături în calitate de profet (cf. Ex 7,1; Num 
11,17-25), deci este mai mult decît un profet (cf. Num 12,6-8). Deuteronomul este 
singura din cărțile Legii care-i dă lui Moise acest nume (Dr 18,15); însă Moise nu 
poate fi considerat pur şi simplu ca un profet printre alţii: nimeni după el nu l-a 
egalat la nivel de chemare şi misiune în mijlocul poporului Israel (cf. Dr 34,10)’. 

La sfîrşitul perioadei judecătorilor, apar grupuri de „fii de profeti” (cf. 1Sam 
10,5 ş.u.) al căror comportament perceput ca fiind agitat (1Sam19,20-24) lasă să se 
vadă influența unui mediu care se regăsea în vremea aceea în ținutul Canaanului. 
Odată cu ei intră în uz cuvîntul nabi. Însă, alături de acesta, se mențin şi 
apelativele mai vechi: „văzător” (Sam 9,9) sau „vizionar” (Am 7,12), „omul lui 
Dumnezeu” (Sam 9,7 ş.u.) — care era titlul principal al lui Ilie şi, mai ales, al lui 
Elizeu (cf. 2Rg 4,9). De altfel, titlul de nabi nu este folosit în mod exclusiv pentru 
profeții adevăraţi ai lui Iahve, alături de aceştia pot apărea şi profeti falşi, cum sînt 
cei ai lui Baal (cf. /Rg 18,22). Mai sînt şi oameni care-şi fac din profeție o meserie, 
însă vorbesc fără ca Dumnezeu să-i fi chemat şi fără să-i inspire (cf. /Rg 22,5 ş.u.). 
Studiul limbajului folosit de textele sfinte arată, în cele din urmă, că profetismul 
are aspecte foarte diverse, asta cât timp se poate vedea o legătură clară cu diferitele 
forme de profetism practicat la popoarele vecine cu Israelul. Însă, pe măsură ce se 
va contura tot mai clar figura profetului şi natura misiunii sale, va ieşi la lumină şi 
unitatea specifică. 

2. Elemente de tradiţie în mişcarea profetică 

A existat o adevărată tradiție profetică ce s-a perpetuat datorită ucenicilor 
acestora (Kopp, 1991: 20-46). Ca şi în cazul lui Moise (cf. Num 11,17), Duhul este 
transmis de la un profet la altul, de obicei de la profetul consacrat la ucenicul 
acestuia: aşa, de exemplu, trece de la Ilie la Elizeu (cf. 2Rg 2). Isaia îi aminteşte pe 
ucenici săi (cf. Js 8,16), iar Ieremia este însoţit de Baruh. Slujitorul lui Iahve“, a 
cărui figură, încă mai mult decît cea a lui Moise, depăşeşte profetismul, asumă 
trăsăturile unui profet-ucenic care îi învaţă pe alţii (cf. Is 50,4 ş.u.; 42,2 ş.u.). În 
acest cadru al unei tradiţii vii, Sfînta Scriptură joacă în mod firesc un rol (cf. Js 
8,16; Jer 36,4) ce va creşte odată cu timpul: în gura lui Ezechiel, Iahve nu mai pune 
doar cuvintele sale, ci o carte. Mai ales după exil, conştiinţa unei tradiţii profetice 
se impune în mod retrospectiv în Israel (cf. Jer 7,25; 25,4; 29,19; 35,15; 44,4). 
Cartea Mingiierii — unul dintre aspectele importante specifice şcolii şi scrierilor lui 
Isaia — face apel la această tradiție atunci cînd reaminteşte vechile preziceri ale lui 


> Pentru personalitatea lui Moise, cf. Motte, René / Lacan, Marc-Francois, „Moise”, in Léon- 
Dufour, Xavier / Duplacy, Jean ş.a. (2001), p. 451-453. 

> Pentru înțelegerea acestui termen, Biblia foloseşte multe expresii, însă pentru conceptul de 
profet, aşa cum s-a cristalizat din punct de vedere biblic-teologic, domină sensul de chemat de 
Dumnezeu, „strigătorul chemat” — cf. Hossfeld, Frank-Lothar, „Propheten, Prophetie (II. Biblisch)”, 
în: LThK?, Vol. 8, 1999, col. 628-632, 628. 

* Slujitorul lui Iahve este un personaj important în întreaga literatură profetică, este cel care-l 
prefigurează prin excelenţă pe Isus, trimisul lui Dumnezeu. El este omul durerii care aduce mintuirea 
— cf. Augrain, Charles / Lacan, Marc-Francois, „Slujitorul lui Dumnezeu”, în Leon-Dufour, Xavier / 
Duplacy, Jean ş.a. (2001), p. 699-701, mai ales p. 700. 

Iahve: ,,Graiti, apropiati-va şi sfatuiti-va unul cu altul! Cine a vestit aceasta, cine 
altădată a dat de ştire? Oare nu Eu Domnul? Nu este al dumnezeu afară de Mine. 
Dumnezeu drept şi izbăvitor nu este altul decît Mine!” (Is 45,21; cf. 48,5). 

Însă caracterul unitar al tradiției profetice are o origine de cu totul altă natură 
decît aceste relații care pot fi observate de mintea umană: profeții, de la început, 
sînt cu toții inspirați de acelaşi Duh al lui Dumnezeu (chiar dacă mulți dintre ei nu 
menţionează Duhul drept sursă a profeției; a se vedea totuşi /Sam 10,6; Mih 3,8; 
Os 9,7; IL 3,1s.u.; Ez 11,5). Oricare le-ar fi dependentele reciproce, cu toții primesc 
Cuvîntul lui Dumnezeu. Carisma profetică este o carismă de revelație (cf. Am 3,7; 
Ter 23,18; 2Rg 6,12) care îi dă omului să cunoască ceea ce el nu ar putea descoperi 
cu propriile sale puteri. Obiectul acestei carisme este deopotrivă multiplu şi unic: 
este planul de mintuire, care se va împlini şi se va unifica în Isus Cristos. 
Scrisoarea către Evrei afirmă lucrul acesta chiar de la început: „După ce în trecut a 
vorbit în multe rînduri şi în multe moduri părinţilor nostri prin profeti, Dumnezeu, 
în aceste zile din urmă, ne-a vorbit nouă prin Fiul, pe care l-a pus moştenitor a 
toate, prin care a făcut şi veacurile” (Evr 1,1-2). 

3. Rolul profeților în cadrul comunităţii 

Constituind o tradiţie, profetismul are şi un loc deosebit de important în 
mijlocul comunității lui Israel: face parte integrantă din aceasta, însă fără a o 
absorbi. Profetul poate fi văzut avînd, împreună cu preotul, un rol în ungerea 
regelui (cf. 7Rg 1). Regele, preotul şi profetul constituie multă vreme cei trei poli ai 
societăţii israelite, fiind destul de diferiţi pentru a ajunge uneori în opoziție, dar în 
mod normal necesari unul altuia. Cité vreme există aşadar un stat, se găsesc acolo 
profeti pentru a-i lumina pe regi: Natan, Gad, Eliseu, Isaia îndeosebi şi, din cînd in 
cînd, leremia. Acestora le revine să se pronunţe dacă acțiunea întreprinsă de către 
monarh este cea pe care o vrea Dumnezeu, sau dacă o anumită politică se înscrie cu 
exactitate în planul de mîntuire. Totuşi, în sensul aprofundat al termenului, 
profetismul nu este o instituţie, aşa cum este regalitatea sau preoţia: Israel îşi poate 
oferi, îşi poate alege şi singur un rege (cf. Dt 17,14 ş.u.), dar nu are posibilitatea de 
a-şi alege şi un profet: acesta este prin excelenţă un dar absolut al lui Dumnezeu, el 
este rodul fagaduintei (cf. Dt 18,14-19), este însă un dar acordat în mod liber. Acest 
lucru se vede bine în perioada in care profetismul se întrerupe“ (cf. /Mac 9,27; Ps 
74,9): atunci Israel trăieşte în aşteptarea Profetului făgăduit — care va fi trimisul lui 


> Text citat după: Biblia sau Sfînta Scriptură, Editura Institutului Biblic şi de Misiune Ortodoxă al 
Bisericii Ortodoxe Române, Bucureşti 1975, p. 713. Textele din Vechiul Testament sînt citate mai 
departe din aceeaşi sursă. 

° Aceasta s-a datorat regelui Antioh care a prădat Israelul şi a pîngărit templul; plingerea 
poporului în aceste momente de suferință şi încercare, cînd nu mai sînt profeti, este exprimată în 
formă poetică: „Şi a făcut ucidere de oameni şi a grăit cu trufie mare. Şi a fost plîngere mare în Israel 
şi în tot locul. Şi au suspinat căpeteniile şi bătrînii, fecioarele şi tinerii au slăbit, şi frumuseţea 
femeilor s-a schimbat. Tot mirele a izbucnit în plîns şi mireasa care şedea în cămară a fost în jale. Şi 
s-a cutremurat pămîntul din pricina celor care locuiau pe el şi toată casa lui Iacov s-a îmbrăcat in 
ocară” (IMac 1,25-29); cf. observaţia din La Bible de Jerusalem, Les Edition du Cerf, Paris 1992, p. 
586, nota c. 

Dumnezeu, Isus, Fiul său unic (cf. /Mac 4,46; 14,41). În aceste condiţii, se înţelege 
entuziasmul cu care au primit iudeii predica lui loan Botezătorul, ultimul dintre 
profeti, chemat nu numai să anunţe venirea Profetului făgăduit, ci să-l arate deja 
sosit între oameni (cf. Mt 3,1-12)’. 

II. Profetul şi destinul său personal 

1. Chemarea profetului 

Profetului îi revine un loc în cadrul comunităţii, însă ceea ce îl constituie este 
vocaţia. Acest lucru este evident în chemarea lui Moise, a lui Samuel, Amos, Isaia, 
leremia, Ezechiel, fără a-l uita pe Slujitorul lui Iahve. Confidentele lirice ale lui 
Ieremia sînt axate pe aceeaşi temă. Dumnezeu are în întregime iniţiativa şi domină 
asupra profetului: „Domnul Dumnezeu a vorbit, cine ar putea să nu profeteasca?” 
(Am 3,8; cf. 7,14 ş.u.). Ieremia, consacrat încă din sînul mamei sale (cf. 1,5; Js 
49,1), vorbeşte despre o seducere (cf. 20,7s.u.). Ezechiel simte că mîna lui 
Dumnezeu îl apasă cu putere (cf. Ez 3,14). Chemarea trezeşte în Ieremia conştiinţa 
slăbiciunii (cf. Jer 1,6), iar Isaia, pe cea a păcatului (cf. /s 6,5). Ea duce întotdeauna 
spre o misiune, al cărei instrument este gura profetului care va rosti Cuvîntul lui 
Dumnezeu (cf. Jer 1,9; 15,19; Is 6,6 ş.u.; Ez 3,1 ş.u.). 

2. Mesajul profetului si viata lui: chemat de voința lui Dumnezeu, încercat de 
vrerea poporului 

O mulțime de gesturi expresive — mai bine de treizeci la număr — preced sau 
însoțesc expunerile orale (cf. Jer 28,10; 51, 63; Ez 3,24-5,4; Zah 11,15). Aceasta 
deoarece Cuvintul revelat nu se reduce la vorbe, ci este viata; este insotit de o 
participare simbolică, şi nu magică, la gesturile lui Iahve, care împlineşte ceea ce 
spune. Unele acţiuni simbolice au efecte imediate: cumpărarea unui ogor (cf. Jer 
32), boli, nelinisti (cf. Ez 3,25 s.u.; 4,4-8; 12,18). Este remarcabil mai ales faptul 
că, în cazul profeților celor mai importanți, viata conjugala şi familială face corp 
comun cu revelația. Este cazul căsătoriei lui Osea (1-3). Isaia nu face decît să o 
amintească pe „prorociţă”, soția sa (cf. Is 8,3), dar el şi copiii săi sînt semne pentru 
popor (8,18). În timpul exilului, semnele devin negative: celibatul lui Ieremia (cf. 
Ier 16,1-9), văduvia lui Ezechiel (cf. Ez 24,15-27). Sînt tot atîtea simboluri, nu 
imaginate, ci trăite şi, prin aceasta, legate de realitate, de adevăr. Mesajul nu poate 
fi exterior purtătorului: nu este un concept asupra căruia acesta să aibă control. Este 
manifestarea în propria lui persoană a Dumnezeului viu (Ilie), a Dumnezeului sfint 
(Isaia). 

3. Profetul — omul încercărilor 

Cei care vorbesc în numele lor propriu (cf. Jer 14,14 ş.u.; 23,16), fără a fi fost 
trimişi (cf. 27,15), potrivit propriului lor duh (cf. Ez 13,3), fac parte din categoria 
profeților falşi. Adevaratii profeti au conştiinţa faptului că un ALTUL îi face sa 


7 În privința lui Ioan Botezătorul şi a misiunii sale profetice, cf. Radermarkers, Jean, „Jean. 2. 
(Jean le Baptiste)”, în Bogaert, Pierre-Maurice / Celcor, Matthias ș.a., Dictionnaire Encyclopedique 
de la Bible, Editura Brepolis, Maredsous 1987, p. 642-643. 

8 Pentru legătura dintre acțiunea simbolică a profetului şi mesajul pentru popor, cf. Hossfeld, 
Frank-Lothar, „Propheten, Prophetie (II. Biblisch)”, în: LThK?, Vol. 8, 1999, col. 628-632, 629-630. 

vorbească, pînă într-atât încât li se întîmplă să fie nevoiţi să se autocorecteze atunci 
cînd au vorbit de la ei înşişi (cf. 2Sam 7)’. Prezenţa acestui Altcineva (cf. Ier 20,7 
§.u.), povara misiunii primite (cf. Jer 4,19) provoacă deseori o luptă interioară. 
Seninătatea lui Isaia nu prea lasă să se întrevadă acest aspect: „ÎL aştept pe Iahve 
care îşi ascunde fata” (Zs 8,17). Însă Moise (cf. Num 11,11-15) şi Ilie (cf. /Rg 19,4) 
cunosc criza de deprimare. Mai ales Ieremia se plînge cu amărăciune şi, pentru o 
clipă, pare că este gata să-şi abandoneze vocaţia (cf. Jer 15,18 ş.u.; 20,14-18). 
Ezechiel este „plin de amărăciune şi mînie”, „năucit” (Ez 3,14 ş.u.). 

Slujitorul lui Iahve trece printr-o perioadă de aparentă tulburare şi pustiu 
sufletesc (cf. Is 49,4). În sfîrşit, Dumnezeu nu le dă profeților nici o speranță în 
privinţa succesului misiunii lor (cf. Zs 6,9 ş.u.; ler 1,19; 7,27; Ez 3,6 ş.u.). Misiunea 
lui Isaia nu va duce decît la împietrirea poporului (cf. Js 6,9 ş.u., de citit în paralelă 
cu Mt 13,14 ş.u.; In 15,22). Ezechiel va trebui să vorbească „fie că e ascultat, fie că 
nu“ (Ez 2,5.7; 3,11.27); astfel, oamenii „vor şti că eu sînt Domnul” (Ez 36,38; etc.). 
Însă această recunoaştere din partea Domnului nu va interveni decît ulterior. 
Cuvîntul profetic transcende din toate punctele de vedere rezultatele sale imediate, 
căci eficacitatea sa este de ordin escatologic: în cele din urmă, noi sîntem cei vizati, 
avea să spună mai tîrziu, în Biserica de la început, apostolul Petru (cf. /Pr 1,10 ş.u.). 

4. Sfirşitul profeților — moartea ca fidelitate în înțelegerea chemării şi trăirii 
misiunii 

Profetii au fost exterminați sub cunoscutul rege crud Ahab (cf. /Rg 18,4.13; 
19,10.14), probabil şi sub regele Manase (cf. 2Rg 21,16) şi, cu siguranță, sub 
Ioiachim (cf. Jer 26,20-23). Ieremia nu vede nimic exceptional în aceste masacre 
(cf. Ier 2,30); în timpul lui Nehemia, menționarea lor devine un lucru destul de 
cunoscut (cf. Neh 9,26), iar Isus, cunoscînd cel mai bine care a fost destinul şi 
sfîrşitul profeților, va putea să spună: „lerusalime, Ierusalime, care-i ucizi pe 
profeti“ (Mt 23,37). Treptat, prin această experiență, îşi face loc idea că moartea 
profeților este încoronarea tuturor gesturilor lor profetice. Misiunea Slujitorului lui 
Iahve, culme a acestei linii de evoluție, debutează cu discreție (cf. Zs 42,2) şi se 
desăvîrşeşte în tăcerea mielului înjunghiat (cf. /s 53,7). Or, acest final este un 
apogeu întrevăzut: începînd cu Moise, profeții intervin în favoarea poporului (cf. Zs 
37,4; Ier 7,17; 10,23 ş.u.; Ez 22,30); Slujitorul, mijlocind pentru păcătoşi, îi va 
mintui prin moartea sa (cf. Is 53,5.11 s.u.)'”. 

III. Profetii: apărători şi promotori ai valorilor fundamentale 


? Motivul pentru care profetul Natan trebuie să se corecteze în formularea mesajului său constă în 
faptul că el, ca om, se gîndea la urmaşul de sînge al lui David, probabil la Solomon, în timp ce 
profeția trecea dincolo de orizontul acesta, ea deschidea perspectiva mesianică, se referea la casa lui 
Dumnezeu pentru oameni, concret la Isus, Fiul Fecioarei Maria din Nazaret — cf. precizarea din La 
Bible de Jerusalem, Les Edition du Cerf, Paris 1992, p. 352, nota f. 

10 Ca model de viata în suferință şi moarte profetică poate fi văzut în primul rînd profetul Jeremia 
— cf. Kopp, Johanna, 1991, p. 111-140. 

Întâlnirea dramatică dintre profet şi popor are loc mai întîi pe terenul condiţiilor 
vechiului legămînt care avea trei valori de bază: Legea, instituţiile, cultul. În fata 
acestora se verifică mărturia profetică. 

1. Semnificaţia Legii 

Profetismul şi Legea nu reprezintă două opțiuni, două curente divergente; sînt 
doar două funcţii distincte, două sectoare care nu sînt nicidecum izolate între ele, în 
interiorul unui întreg. Legea declară ceea ce este valabil oricînd şi pentru oricine. 
Profetul începe prin a denunța greşelile ivite împotriva Legii. Ceea ce îl 
diferențiază aici de reprezentanţii Legii este faptul că el nu aşteaptă să fie sesizat 
asupra unui caz pentru a se pronunţa şi o face fără a se referi la vreo împuternicire 
din partea societăţii sau la vreo ştiinţă învățată de la altcineva. Prin ceea ce îi 
revelează Dumnezeu pentru momentul de fata, el pune în legătură Legea cu 
existența. El spune pe nume, direct, îi spune păcătosului: „Tu eşti omul acela”, aşa 
cum a făcut Natan cu David (2Sam 12,7), îl surprinde asupra faptului (cf. IRg 
21,20), deseori pe neaşteptate (cf. /Rg 20,38-43). Osea (4,2) şi Ieremia (7,9) fac 
aluzie la Decalog; Ezechiel (18,5-18), la legi şi obiceiuri. Neplata salariilor (cf. Jer 
22,13; Mal 3,5), înşelăciunea (cf. Am 8,5; Os 12,8; Mih 6,10 s.u.), corupţia 
judecătorilor (cf. Mih 3,11; Zs 1,23; 5,23), refuzul de a-i elibera pe sclavi la 
termenul prescris (cf. Jer 34,8-22), lipsa de omenie a cămătarilor (cf. Am 2,8) şi a 
celor care „strivesc fata săracilor” (Is 3,15; cf. Am 2,6-8; 4,1; 8,4ş.u.) sînt tot atîtea 
încălcări ale Legii, ale Legămîntului! Însă esenţa Legii la care fac apel profeţii nu 
se reduce la textul scris; în orice caz, cuvîntul scris nu poate acţiona aşa cum 
acționează profetul asupra celor care îl ascultă. Prin carisma lui, el îl atinge pe 
fiecare om în acel punct tainic în care se optează pentru sau împotriva luminii. Or, 
în starea de fapt în care apare cuvîntul profetic, ceea ce este drept este nu doar 
respins, ci şi răstălmăcit (cf. Mih 3,9ş.u.; Jer 8,8; Hab 1,4), schimbat în amărăciune 
(cf. Am 5,7; 6,12)". Binele este numit rau şi invers (cf. Zs 5,20; 32,5); aşa este 
minciuna pe care leremia o condamnă neobosit (cf. Jer 6,6). Păstorii tulbură apa 
oilor (cf. Ez 34,18 ş.u.), cei slabi sînt duşi la ratacire (cf. Zs 3,12-15; 9,15; Am 2,7). 
Poporul, el însuşi vinovat, nu merită nici un fel de menajamente (cf. Os 4,9; ler 
6,28; Is 9,16); însă profeţii îi blamează cel mai vehement pe preoți şi toţi cei cu 
responsabilităţi (cf. Zs 3,2; Jer 5,4 ş.u.) care deţin normele (cf. Os 5,1; Is 10,1) şi le 
falsifică. Împotriva unor astfel de situaţii, Legea este neputincioasă. În cazul 
pervertirii semnelor, nu se poate recurge decît la discernerea duhurilor, a celui rău 
de cel al lui Dumnezeu: este situația în care se poate afla un profet înfruntîndu-l pe 
alt profet (cf. Jer 28). 

2. Grija profeților fata de tradiţii: între continuitate şi noutate 

Păcatul nu este singurul în cauză, ci întreaga societate s-a schimbat. Profetii sînt 
conştienţi de noutatea moravurilor, fie că este vorba de îmbrăcăminte (cf. Is 3,16- 
23), de muzică (cf. Am 6,5) sau de relaţii sociale. Schimburile de orice natură fiind 
în creştere, Israel ajunge în situația pe care o prevăzuse Samuel (cf. Sam 8,10-18): 


1! Recunoscut pentru predica sa aspră împotriva nedreptăţilor sociale, considerate ca încălcări 
grave ale Legii lui Dumnezeu, este profetul Amos - Cf. Kopp, Johanna, 1991, p. 47-58. 

raportul dintre stăpîn şi sclav din timpul şederii în Egipt a fost transferat în 
interiorul poporului. În ciuda anumitor poziții antimonarhice (cf. Os 13,11), profeții 
nu caută, în general, revenirea la starea anterioară. Nu acesta este rolul lor. Ei se 
opun chiar poporului, care a rămas cramponat de o imagine idealizată a trecutului, 
a cărui reîntoarcere neprecizată o socoteşte sigură. Este euforia celor care spun: 
„Nu este oare Iahve în mijlocul nostru” (Mih 3,11), care-l numeşte pe Iahve 
„prietenul tineretilor lor” (er 3,4; Os 8,2), care-şi închipuie că pot obţine fara 
osteneală ca „Iahve să reia pentru ei toate minunile pe care le-a făcut” (er 21,2), a 
celor care consideră că nu se întîmplă nimic: „Miine va fi ca şi azi” (Is 56,12; cf. 
47,7). Aceştia se regăsesc pe ei înşişi în predica liniştitoare a falşilor profeti (cf. Jer 
23,17) şi refuză să li se deschidă ochii asupra prezentului aşa cum este. Însă profeții 
lui Dumnezeu sînt la polul opus fata de o renegare a trecutului: Ilie se întoarce la 
Horeb; Osea (11,1-5) şi leremia (2,2 ş.u.) sînt vrajiti de amintirile pustiului, iar 
Deutero-Isaia (cf. Is 43,16-21), de cele ale Exodului. Ei nu confundă însă acest 
trecut cu amintirile moarte, ci se folosesc de el pentru a readuce pe drumul adevărat 
religia poporului (Cf. Hossfeld, Frank-Lothar, ,,Propheten, Prophetie (II. 
Biblisch)”, în: LThK*, Vol. 8, 1999, col. 628-632, 630-631). 

3. Exigenta profetică fata de cult 

Profetii au exprimări radicale la adresa jertfelor: „Aşa zice Domnul Savaot, 
Dumnezeul lui Israel: „Arderile de tot ale voastre adaugati-le la jertfele voastre şi 
mincati carne; Că părinţilor voştri nu le-am vorbit şi nu le-am dat poruncă în ziua 
aceea, în care i-am scos din pămîntul Egiptului, pentru arderea de tot şi pentru 
jertfă” (er 7,21-22; cf. Is 1,11 ş.u.; Am 5,21-25), a Chivotului (cf. Jer 3,16) şi a 
Templului (cf. Jer 7,4; 26,1-15) — a aceluiaşi templu în care Isaia şi-a auzit 
chemarea (1,6) şi în care Ieremia a predicat (cf. Jer 7). Cuvintele lor vizează 
prezentul: condamnă acele jertfe care sînt de fapt sacrilegii şi pot fi aplicate la fel 
de bine, în condiţii similare, şi actelor cultului creştin. Ele reamintesc totodată 
valoarea relativă a acestor semne, care nu au fost dintotdeauna şi nici nu vor fi 
întotdeauna aceleaşi (cf. Am 5,25; ler 7,22), şi care nu pot, prin ele însele, nici să 
purifice, nici să mintuiasca (cf. Evr 10,1). Aceste jertfe nu-şi au sens decît raportate 
la jertfa unică a lui Cristos; tocmai revelării acestui din urmă aspect îi deschide 
drum critica profeților. De altfel, după exil, profetismul şi organizarea cultului se 
întîlnesc la Ezechiel (cf. Ez 40-48; Is 58,13), Malahia, Ageu. Cultul iudaic al epocii 
târzii este un cult purificat şi aceasta se datorează in mare măsură profeților, care nu 
au conceput niciodată o religie fără cult, nici o societate fără lege”. 

IV. Profetul si noua economie a mintuirii 

Profetii fac legătura între Dumnezeul cel viu şi creatura lui, asta în contextul cu 
totul aparte al momentului prezent. Însă, pornind tocmai de la acest motiv, mesajul 
lor este orientat cu precădere spre viitor. Pe acesta îl văd conturîndu-se sub două 
aspecte: cel al judecății şi cel al mintuirii divine. 


12 Pentru o prezentare dogmatică, respectiv cristologică şi soteriologică, a misiunii profetice, cf. 
Werbick, Jürgen, „Propheten, Prophetie (III. Systematisch-theologisch)”, în: LThK?, Vol. 8, 1999, 
col. 633-635. 

1. Semnificaţia judecății 

Isaia, Ieremia, Ezechiel, dincolo de multele forme şi feluri în care este încălcată 
Legea lui Dumnezeu, văd continuitatea păcatului săvârşit de întreaga naţiune (cf. 
Mih 7,2; ler 5,1) ca pe o realitate istorică şi radicală (cf. Is 48,8; Ez 20; Is 64,5). 
Aceasta este întipărită (cf. Jer 17,1), aderentă ca rugina sau culoarea pielii (cf. Jer 
13,23; Ez 24,6). In calitatea lor de profeti, ei exprimă această situaţie în termeni de 
momente istorice. Ei spun că păcatul, azi, a ajuns la culme; Dumnezeu le-a arătat 
acest lucru, cum i-a arătat lui Abraham în cazul Sodomei „Și v-am prăbuşit pe voi 
cum a prăbuşit Dumnezeu Sodoma şi Gomora si ati ajuns ca un tăciune scos din 
vilvataie. Dar nu v-aţi întors către mine, zice Domnul” (Am 4,11; cf. Zs 1,10). De 
aceea, pe lîngă îndemnuri, mesajul lor cuprinde şi o sentință, cu sau fără dată, însă 
niciodată vagă: Israel a încălcat Legămîntul (cf. Is 24,5; Jer 11,10); profeților le 
revine să semnaleze acest lucru odată cu consecințele lui. Poporul aştepta Ziua lui 
Iahve ca pe un triumf, profeţii vestesc că ea va veni cu totul altfel (cf. Am 5,18 
ş.u.). Principiul călăuzitor al profeților în fata păcatelor poporului pare să fie 
acesta: via care nu a rodit va fi nimicită de stăpînul viei (cf. Zs 5,1-7). 

2. Prioritatea vestirii mintuirii 

Cu toate acestea, încă de pe vremea lui Amos, profeţii ştiu că Dumnezeu nu se 
poate limita la pedepse. Apoi, leremia vesteşte că a venit „să smulgă şi să 
răstoarne, să nimicească şi să dărîme, să construiască şi să sădească” (er 1,10). 
Israel a rupt Legămîntul, dar lucrurile nu se opresc aici. Dumnezeu este autorul 
acestui Legamint: cum ar voi el să-l rupă? Nici un înţelept n-ar putea răspunde la 
această întrebare, căci în trecut Israel a abuzat de fidelitatea lui Dumnezeu ca să-i 
fie necredincios şi, astfel, s-a închis în păcat. Însă, atunci cînd înțeleptul tace (cf. 
Am 5,13), profetul vorbeşte. El este singurul care poate să spună ca, după pedeapsă, 
Dumnezeu va ieşi biruitor iertînd, fără a fi obligat să o facă (cf. Ez 16,61), doar de 
dragul slavei sale (cf. Js 48,11). Această perspectivă se înţelege şi mai bine atunci 
cînd doctrina despre Legămînt este dezvoltată, începînd cu Osea”, sug figura 
căsătoriei, ca răspuns profetic la aporiile Legămîntului: căsătoria este un contract, 
însă ea nu are sens decît prin iubire; or, iubirea face imposibil orice calcul şi pune 
în fata posibilitatea iertării. 

3. Profeti în calitate de crainici ai noului legamint 

Exilul şi împrăştierea care au urmat au împlinit sentința. Legea l-a facut pe 
Israel să-şi simtă neputinta (cf. Rom 7), şi aceasta datorită profeților, care i-au 
deschis ochii. Astfel că vine şi clipa îndurării. Încă de pe vremea exilului, profeții 
amintesc de ea atunci cînd vestesc promisiunile legate de viitor. Nu mai făgăduiesc 


13 Cf. prezentarea cărţii lui Osea în La Bible de Jerusalem, Les Edition du Cerf, Paris 1992, p. 
1086-1087. Deosebit de semnificativă în acest sens este cartea lui Ezechiel, capitolul 16: Istoria 
simbolică a Ierusalimului. "Israelul, soţia infidelă a lui Iahve, „prostituată? cu doi străini: o imagine 
curentă începînd cu Osea în literatura profetică, cf. Os 1,2ş.u. Ezechiel o dezvoltă într-o lungă 
alegorie ... care reproduce întreaga istorie a Israelului... În versetele 60-63 ea se termină, ca si la 
Osea, cu iertarea gratuită a soțului care întemeiază o nouă alianţă. Astfel se anunță nunțile mesianice a 
căror imagine va fi reluată de Noul Testament” - p. 1258, nota c. 

restauratia (cf. Jer 31,32) instituţiilor, de acum perimate, ci un nou legămînt. Îl 
vesteşte Ieremia (cf. Jer 31,3 1-34) şi este reluat de Ezechiel (cf. Ez 36,16-38) şi de 
Deutero-Isaia (cf. Is 55,3; 54,1-10). În această perspectivă nouă, Legea nu este 
abolită, ci îşi schimbă statutul: din condiție a fagaduintei, devine obiect al acesteia 
(cf. Jer 31,32; 32,39 ş.u.; Ez 36,27). Aceasta este o mare noutate; însă profeții mai 
aduc şi multe altele, privind toate punctele revelației biblice: experienţa profetică le 
abordează pe toate şi le reînnoieşte pe toate. Prin felul lor de viata, ca şi prin 
învăţătura lor, profeţii sînt în fruntea celor pe care Pascal i-a numit „creştinii din 
Legea cea veche”"*. 

4. Spre un „astăzi” definitiv 

Această remaniere a concepţiilor despre mintuire este inseparabilă de 
circumstanţele exilului şi întoarcerii, căci profetul vede dintr-o singură privire 
adevărurile veşnice şi faptele în care acestea se manifestă. Şi unele şi altele îi sînt 
revelate datorită harului carismei proprii, însă, printre cunoştinţele la care omul nu 
poate accede de unul singur, cele privind viitorul, constituie un caz deosebit şi 
privilegiat. Prezicerea capătă forme diverse. Uneori priveşte fapte apropiate, al 
căror impact este redus, dar a căror împlinire este mai frapantă (cf. Am 7,17; ler 
28,15 ş.u.; 1Sam 10,1 ş.u.; Lc 22,10 ş.u.). Asemenea preziceri, odată realizate, sînt 
semne pentru un viitor îndepărtat, singurul care va fi decisiv. Acest viitor, acest 
sfirşit al istoriei, este obiectul esenţial vizat de profeție. Modul în care este evocat 
cu anticipație îşi are întotdeauna rădăcinile în istoria lui Israel după trup, însă îi 
scoate la iveală dimensiunea definitivă şi universală. Dacă vizionarii descriu 
mintuirea la scara evenimentelor pe care le trăiesc, aceasta tine de limitele 
experienţei lor, dar şi de faptul că viitorul lucrează în prezent. Profetii leagă 
prezentul de viitor pentru că acesta va fi acel astăzi prin excelenţă; utilizarea 
hiperbolei indică faptul că realitatea va depăşi toate obiectivele istorice vizate în 
prezentul imediat. Acest limbaj nu tinteste numai să ne stîrnească o admiraţie 
literară, ci vrea să fie la înălțimea unui eveniment absolut. Pe acesta îl va viza 
direct apocaliptica — revelaţie prin excelență, mai detaşată de opţiunile politice 
decît vechiul profetism — îl va viza în mod direct în reprezentările figurate (cf. 
Dan). Dincolo de istoria prezentă, va lăsa să se întrevadă evenimentul absolut, 
centrul şi scopul istoriei”. 

Merită pentru Biserică şi pentru creştini să-i cunoască pe profeti şi să 
aprofundeze chemarea şi misiunea lor, actuale şi pentru prezent: „Chemarea de a fi 
profeti nu este, de fapt, o situaţie oficială, ci înseamnă a fi pus într-o situaţie în care 
contradictia dintre adevărul lui Dumnezeu şi negarea acestuia poate şi trebuie 
declarată cu tărie... Numai acolo unde Biserica se arată dispusă la convertire şi este 


4 Profetii de după exilul babilonic şi literatura apocaliptică din această perioadă se îndreaptă spre 
timpurile care vor veni şi care vor aparţine lui Dumnezeu. Acest lucru s-a împlinit în Isus Cristos - cf. 
Kopp, Johanna, 1991, p. 235 ş.u. 

> Mai pe larg despre aspectele apocaliptice, despre legătura lor cu perspectivele Noului 
Testament, cf. Auvrai, Paul / Leon-Dufour, Xavier, „Ziua Domnului”, în Leon-Dufour, Xavier / 
Duplacy, Jean ş.a. (2001), p.791-795, în special p. 792 ş.u. 

autocritică în fata adevărului lui Dumnezeu este posibil ca acţiunea ei profetică 
îndreptată către lume să cîştige credibilitate — cum ar fi în cadrul procesului 
conciliar pentru pace, dreptate şi păstrarea creaţiei sau în raport cu „viziuni 
ecleziastice” ale unor persoane particulare sau ale unor grupuri sau mişcări” 
(Werbick, Jürgen, „Propheten, Prophetie (III. Systematisch-theologisch)”, în: 
LThK’, Vol. 8, 1999, col. 633-635, 635). 

Interpretarea textelor biblice în viziunea lui Hieronymus 


Constantin RACHITA 


Dans le lieu de la renommé ars poetica elaboree par les ecrivains augustens et par les 
epigones, homme de lettre du Theodose le Grand siecle propose ars scriptararum. 
Hieronymus, etant perçu par contemporains comme une grande autorite dans le domaine 
de l'interpretation des Ecritures, reunit ceux trois types d'interpretation de l'antiquite 
representees par l'ecole alexandrine, antiohyanne et ebraique. Notre etude veut mettre en 
evidence les principes fundamentaux, qui sont essentiels pour les methodes interpretatives 
tres modernes d'Hieronymus, qui ont parcouru les siecles et ont fait d'etre possible 
l'exegese biblique modderne: le principe philologique de la recuperation de tradition 
interpretative, la priorite du texte original et la theorie du ceux trois sens. 


Interpretarea textului s-a născut in context religios. Istoria interpretării textelor 
sacre a cunoscut mai multe etape, în care exegetii au încercat să-şi sistematizeze 
principiile şi metodele practice utilizate. În perioada patristică, cel mai important 
exeget al creştinismului occidental a fost Hieronymus. 

Eruditia şi competențele lingvistice incontestabile, relevate în traducerea Sfintei 
Scripturi, au contribuit decisiv la impunerea autorităţii sale nu doar în domeniul 
traducerilor, ci şi în contextul mai vast al exegezei biblice!. A scris comentarii la 
majoritatea cărților Sfintei Scripturi”, tratate şi lucrări de referinţă pentru studiul 
textului biblic”, dar şi epistole exegetice, construite sub forma renumitelor 


' O parte dintre contemporanii săi au reușit să-l judece în mod obiectiv şi au arătat un respect 
deosebit pentru competențele şi pentru moştenirea spirituală deosebit de vastă pe care a lăsat-o 
Bisericii. Aug. De civitate Dei 18, 43: quamvis non defuerit temporibus nostris presbyter, homo 
doctissimus et omnium trium linguarum peritus, qui non ex Graeco, sed ex Hebraeo in Latinum 
eloquium easdem scripturas convertit, Aug., Contra Tulianum 1,7,34: nec sanctum Hieronymum, quia 
presbyter fuit, contemnendum arbitreris, qui Graeco et Latino insuperet Hebraeo eruditus eloquio ex 
occidentali ad orientalem transiens ecclesiam, in locis sanctis atque in litteris sacris usque ad 
decrepitam vixit aetatem; Sulp. Sev. Dial. 1,8,1: vir enim praeter fidei meritum dotemque virtutum 
non solum Latinis adque Graecis, sed et Hebraeis litteris ita institutus est, ut se illi in omni scientia 
nemo audeat conparare. 

? Este singurul exeget antic care a scris comentarii la toți profeții Sfintei Scripturi. Pentru un 
studiu recent despre importanța comentariilor la profeții mici se poate studia M. H. Williams (2006: 
97-131). 

? Hieronymus, Liber de nominibus hebraicis (389/391) şi Quaestiones hebraicae in Genesim 
(391/392). V. Adam Kamesar (1993); C. T. R. Hayward (1995). 

questiones et responsiones*, în care Hieronymus clarifica pasaje biblice obscure la 
cererea prietenilor săi. 

Heronymus nu şi-a sistematizat opiniile referitoare la interpretarea Sfintei 
Scripturi, însă concepția sa poate fi reconstituită pe baza numeroaselor fragmente 
existente în comentarii şi epistole. 

La baza elaborării metodelor hermeneutice se află distincţia pe care 
Hieronymus o realizează între profeție şi interpretare sau, altfel spus, între 
înțelegerea spontană şi nemediată a mesajului divin şi cea care necesită rațiune şi 
efort intelectual. În Epistola 53 Hieronymus reaminteşte uimirea fariseilor din 
Evanghelii în fata unor oameni ca Sfinții Apostoli Petru şi loan, care cunoasteau 
Legea, fără a avea ştiinţă de carte (Hieronymus, Ep. 53, 3). Marele exeget latin 
distinge între înțelegerea profetică, nemediată, ca urmare a apropierii dintre 
Dumnezeu şi oameni, şi activitatea hermeneutică umană, care necesită medierea 
mesajului divin prin intermediul interpretărilor”. Hieronymus subliniază caracterul 
mult mai percutant al cuvintelor rostite în comparaţie cu cele scrise. Cuvîntul rostit 
- spune Hieronymus - conţine o forţă latentă cu un impact persuasiv mult mai 
pronunţat”. El observă că spre deosebire de discursul oral, textul scris al Sfintei 
Scripturi are o deschidere mai mare spre interpretări multiple, fapt ce necesită 
intervenția intrepretilor pentru a se evita interpretarea aleatorie. Din acest motiv, 
Hieronymus consideră că interpretarea Sfintei Scripturi este o artă, în sensul 
horatian al termenului, pe care o numeşte ars Scripturarum’, care se studiază, 
necesită metode precise şi solicită o vastă experienţă, dobîndită numai cu ajutorul 
incipient al unui îndrumător“. Tema iniţierii în interpretarea biblică apare constant 
în operele sale, fiind redată cel mai bine de expresia tempus tacendi et tempus 
loquendi’. 

Anticipind pericolul unor interpretări arbitrare, Hieronymus încearcă sa 
formuleze cîteva principii metodologice. El este conştient că înțelegerea textelor 
sacre tine de capacitatea intelectuală a cititorilor şi afirmă cu amărăciune că 
interpretarea Scripturilor este singura artă pe care toţi, fără deosebire o 


4 Acest gen de exegeză biblică a înflorit în literatura creştină în secolele al IV-lea şi al V-lea. Cf. 
Gustave Bardy, (1932: 210-236, 341-369, 515-537). 

$ Problema este discutată şi de Fericitul Augustin în prologul operei De doctrina christiana, 
oferind un exemplu mai percutant în persoana Sfîntului Antonie, care, conform Sfintei Tradiţii, a 
înțeles Scripturile fără să ştie să citească. 

é Hieronymus, Ep 53, 3: Habet nescio quid latentis evepyeiag viva vox et in aures discipuli de 
auctoris ore transfusa fortius insonat. 

7 Este evidentă analogia cu ars poetica horaţiană. 

° Ibidem 53, 3. 

9 Hieronymus, Comm. in Ecclesiasten, 3, 7: Nihil nobis videatur rectum esse, nisi quod discimus, 
ut post multum silentium, de discipulis efficiamur magistri. Nunc vero pro saeculorum cotidie in peius 
labentium vitio, docemus in ecclesiis quod nescimus. Et si compositione verborum, vel instinctu 
diaboli, qui fautor errorum est, plausus populi excitaverimus, contra conscientiam nostram scire nos 
arbitrarum, de quo aliis potuimus persuadere. Omnes artes absque doctore non discimus, sola haec 
tam vilis et facilis est, ut non indigeat praeceptore. Idem, Ep. 148, 1: illud mecum Scripturae 
reputans: tempus tacendi, et tempus loquendi. 

revendică: «toţi învăţaţi şi neinvatati, fără deosebire, scriem poezii». Bătrina 
guralivă, bătrinul nebun, sofistul vorbăreţ, toți iau parte la ea, o mutilează şi o 
predică altora, înainte de a o fi învăţat ei înşişi". De aici derivă necesitatea unor 
reguli, şi nu (cum greşit s-a interpretat uneori) din dorința de a limita şi de a 
încorseta sensul mesajului divin. 

Hieronymus subliniază dependenţa interpretării biblice de o teologie a Întrupării 
Mintuitorului, dar şi de prejudecățile personale ale exegetului. Astfel, descoperim 
la Hieronymus o teorie a implicării elementelor exterioare în procesul hermeneutic, 
asemănătoare cu cea afirmată mult mai tîrziu de către Hans Georg Gadamer în 
Adevăr şi metodă (Gadamer, 2001: 225). Cu alte cuvinte, Hieronymus pune la 
îndoială existenţa vreunei lecturi pur obiective şi din acest motiv recomandă 
interpretarea Scripturii în conformitate cu dogmele creştine"!. În epistolele si 
prefetele sale atrage atenţia asupra pericolului interpretărilor dominate de interese 
personale, care in loc să reflecte adevărul, sînt dominate de presupozitiile, educația 
sau avantajele imediate ale exegetului. Pentru a ilustra mai bine acest lucru şi 
pentru a indica nevoia unui profesor îndrumător, Hieronymus face o analogie între 
arta sculpturii în ceară şi interpretare: [Noi, îndrumătorii], nu avem în vedere ceea 
ce descoperi, ci ceea ce cauţi. Ceara este moale şi uşor de modelat chiar şi după 
ce mina artistului s-a oprit; cu toate acestea după ce se întăreşte este întreagă şi 
poate deveni orice)”. Hieronymus sugerează că lectorul nu va cerceta niciodată o 
operă în mod întîmplător, ci va căuta întotdeauna ceva anume. Profesorul îi oferă 
cheia: doctrina creştină. De aici reiese şi necesitatea unui canon care să circumscrie 
metodele interpretative. 

Roadele interpretării Sfintei Scripturi sînt aşa numitele opera commentariorum 
care, potrivit lui Hieronymus, sînt singurele opere durabile şi folositoare pentru 
Biserică. Scopul comentatorului este cel de a înlătura echivocul, de a contura 
evidenţele şi de a insista asupra pasajelor îndoielnice. Într-un pasaj care aminteşte 
de teoretizările moderne ale lui Schleiermacher", Hieronymus menționează că 
datoria exegetului este cea de a reface puntea dintre lector şi gîndirea autorului pe 
care îl explică: Commentatoris officium est non quid ipse velit, sed quid sentiat ille 
quem interpretatur exponere". În viziunea lui Hieronymus, intervenţia exegetului 


° Idem, Ep 53, 7: Sola Scripturarum ars est, quam sibi omnes passim vindicent: <<scribimus 
indocti doctique poemata passim>>. Hanc garrula anus, hanc delirus senex, hanc soloecista 
verbosus, hanc universi praesumunt, lacerant, docent, antequam discant. 

! De altfel, şi Augustin împărtăşea aceeaşi opinie în De doctrina christiana 2. 9.14; 3.2.5. 

> Hieronymus, Ep. 53, 3: Non quid invenias, sed quid quaeras, consideramus. Mollis cera et ad 
formandum facilis, etiam si artificis et plastae cessent manus, tamen tÑ vvăue: totum est, quidquid 
esse potest 

* Marele hermeneut german considera că adevăratul obiectiv al hermeneuticii este relevarea unui 
plan profund al gîndirii autorului, motiv pentru care va insista pe latura interpretării psihologice a 
textului. Cf. F.D.E. Schleiermacher, (2001: 11). 

* Hieronymus, Ep. 49, 17: Datoria comentatorului nu este cea de a-şi exprima propria părere, ci 
de a înfățișa ceea ce a simţit cel pe care îl interpretează. Aceeaşi idee este reluată in Ep. 37, 3, dar şi 
în prologul cărţii a III-a din Commentarium in Galatos. 

tebuie să fie discretă şi să se rezume la un limbaj simplu şi clar, pentru că în cadrul 
Bisericii trebuie cautată simplitatea şi neprihănirea pierdută a cuvintelor 
apostolilor". Parada pur gratuită de elocință nu este recomandată în interpretare, 
deoarece astfel ar putea fi umbrit conţinutul mesajului’. 

Pe lîngă aceste consideraţii referitoare la interpretarea biblică, putem descoperi 
în opera exegetică a lui Hieronymus o serie de principii metodologice, mai mult 
sau mai putin originale, pe care le putem sintetiza în trei mari categorii: 

1. Principiul filologic al recuperării tradiției interpretative 

2. Întîietatea textului original (Hebraica veritas) 

3. Teoria celor trei sensuri 

1. Recuperarea tradiţiei interpretative este un principiu care reiese din însăşi 
rolul atribuit interpretului de către Hieronymus în Apologia contra Rufinum: Ce rol 
au comentatorii? Ei explică ce au spus alţii şi exprimă într-un limbaj simplu cele 
scrise într-un mod neclar. Notează părerile altora şi spun: <<unii au explicat 
astfel acest pasaj, alții i-au dat sensul următor...>>. Ei încearcă să-şi întărească 
opinia şi înțelegerea proprie pe baza părerilor acelora, astfel încit un cititor 
prevăzător, după ce a citit interpretări diferite şi a ales care trebuie acceptate şi 
care respinse, va judeca singur sensul corect. Cititorul este asemnea unui bancher 
priceput care va respinge monedele false”. Potrivit acestor opinii scopul unui 
comentariu biblic nu este cel de a oferi neapărat o soluție interpretativă, ci mai 
degrabă de a reda toate interpretările unui pasaj, indiferent de presoana care le-a 
redactat (iudeu, creştin sau păgîn), astfel încît lectorul să poată alege singur cea mai 
bună interpretare. A fost criticat pentru această metodă, reprosindu-i-se că astfel se 
încurajează interpretările aleatorii. Răspunsul său a venit prompt: cei care critică 
această metodă nu înțeleg de fapt genul comentariului în cadrul căruia nu se 
prezintă doar păreri subiective ale interpretului, ci se aduce în discuţie şi tradiția 
interpretărilor anterioare pentru a fi comparate şi pentru a acorda libertate 
lectorului să judece singur şi să aleagă varianta de interpretare corectă. Prin acest 
principiu, uimitor de modern, Hieronymus pune practic bazele discursului ştiinţific 
şi ale filologiei în general. 


'5 Idem, Comm. in Ep. Pauli ad Gal., Prologus, cartea a II-a: in ecclesiis ista quaeruntur, 
omissaque apostolicorum simplicitate et puritate verborum, | ...] non tam eruditura populos quam 
favorem populi quaesitura. 

Cu toate acestea, însă, Hieronymus revine asupra discuţiei în Ep. 48, 4, unde susţine că 
frumuseţea stilului nu trebuie să-i lipsească unui comentariu, pentru că acesta nu se adresează doar 
oamenilor simpli, ci şi intelectualilor. De aceea - spune autorul - stilul elegant al interpretării biblice 
trebuie disimulat (în sensul că nu trebuie să fie evident): Ecclesiastica interpretatio, etiam si habet 
eloquii venustatem, dissimulare eam debet et fugere ut non otiosis philosophorum scholis paucisque 
discipulis, sed universo loquatur hominum generi. 

'’ Hieronymus, Apol. adv. Ruf., 1,16: Commentarii quid operis habent? Alterius dicta edisserunt; 
quae obscure scripta sunt, plano sermone manifestant; multorum sententias replicant et dicunt: Hunc 
locum quidam sic edisserunt, alii sic interpretantur, illi sensum suum et intellegentiam his testimoniis 
et hac nituntur ratione firmare, ut prudens lector, cum diversas explanationes legerit et multorum vel 
probanda vel improbanda didicerit, iudicet quid verius sit et, quasi bonus trapezita, adulterinae 
monetae pecuniam reprobet. Cf. Ep 20, 2; Ep 61, 1; Apol. c. Ruf. 3,11. 

2. Principiul exegetic al lui hebraica veritas reprezintă inovaţia fundamentală a 
lui Hieronymus şi constă în impunerea textului original ebraic ca factor decisiv 
pentru legitimarea interpretării biblice. După propria mărturie, acest principiu al 
originalului, care nu convenea creştinilor în polemica lor cu evreii, i-a fost inspirat 
de Sfintul Apostol Pavel: Apostolul a fost un om familiarizat cu ebraica şi foarte 
învăţat în ceea ce priveşte legea şi nu ar fi dat niciodată vreun citat dacă acesta nu 
se afla în manuscrisele ebraice“. Totuşi interesul pentru textul ebraic a fost 
determinat de lipsa de concordanță dintre manuscrisele ebraice şi cele greceşti ale 
Vechiului Testament”. 

3. Teoria celor trei sensuri, de sorginte origenistă, stabileşte în cadrul textului 
biblic existența a trei grade de înțelegere: literal, alegoric şi anagogic. Într-o 
epistolă scrisă în anul 407, adresată Hedybiei, o văduvă din Galia interesată de 
interpretarea Scripturii, Hieronymus îşi prezintă concepţia despre cele trei sensuri 
ale textului”: În inima noastră există o explicare întreită şi aceasta este regula 
Scripturilor: cea dintii presupune să le înțelegem după sensul istoric, a doua după 
cel tropologic, a treia după înţelesul spiritual. Prin sensul istoric se păstrează 
starea obişnuită a textului; prin tropologie ne ridicăm de la nivelul literei spre 
înțelesuri mai înalte, si tot ceea ce s-a petrecut în sînul poporului evreu în plan 
material, noi interpretăm în plan moral şi întoarcem spre folosul sufletului nostru. 
Prin sensul spiritual mergem spre desăvirşire, părăsim lumea pămiîntească, 
predicind fericirea viitoare şi lucrurile cereşti, astfel încit cugetarea din viata de 
acum să devină umbră a fericirii viitoare”. Chiar dacă în teorie Hieronymus 
vorbeşte despre existenţa a trei sensuri”, în practică se rezumă la o dihotomie 
literal-spiritual. 

Sensul literal este exprimat prin două tipuri de expresii: fie formate cu littera 
(secundum litteram, iuxta litteram), fie cu historia (iuxta historiam, ordo historiae, 
sau historica interpretatio). Hieronymus recomanda o interpretare axata pe nivelul 


'8 Idem, Comm. in Gal., 3, 10: Apostolus vir Hebraeae peritiae et in lege doctissimus, nunquam 
protulisset nisi in Hebraeis voluminibus haberetur. 

'9 Idem, Ep. 57, 7. 

2 Hieronymus menţionează in Ep.120, 12 că textul de la Proverbe, 22, 20-21 (din Vulgata) redă 
originea interpretării tripartite a Sfintei Scripturi: Ecce descripsi eam tibi tripliciter in cogitationibus 
et scientia ut ostenderem tibi firmitatem et eloquia veritatis respondere ex his illi qui misit te. 

*! Hieronymus, Ep. 120, 12: Triplex in corde nostro descriptio et regula scripturarum est: prima 
ut intellegamus eas iuxta historiam, secunda iuxta tropologiam, tertia iuxta intellectum spiritalem. In 
historia eorum quae scripta sunt ordo servatur; in tropologia de littera ad maiora consurgimus, et 
quicquid in priori populo carnaliter factum est iuxta moralem interpretamur locum, et ad animae 
nostrae emolumenta convertimus; in spiritali Geopia ad sublimiora transimus, terrena dimittimus, de 
futurorum beatitudine et caelestibus disputamus, ut praesentis vitae meditatio umbra sit futurae 
beatitudinis. Cf. Origen, De principiis, IV, 2,4. Similitudinea dintre cele două pasaje este remarcată 
de către A. Penna in (1950: 49-58). 

” fn Ep 21,28 Hieronymus interpretează parabola Fiului Risipitor şi revine cu explicaţii la sensul 
întreit al textului biblic: în sens literal, fiul are o existenţă reală în cadrul parabolei; din punct de 
vedere alegoric el este imaginea vamesilor şi a păcătoşilor, iar potrivit sensului mistic parabola 
profeteste viitoarea chemare a Neamurilor. 

gramatical al textului, trecînd în plan secund interpretarea alegorică. El susține ca 
lectorului trebuie să-i parvină un text ireproşabil din punct de vedere lingvistic, 
unde sensul termenilor trebuie să fie clar definit. Sensul literal în mod tradițional 
cuprindea două parti: 1. interpretatio verborum, consta în acţiunea asupra 
limbajului, necesitînd explicaţii despre termenii textului, morfologie, sintaxă, 
lexicologie şi etimologie; 2. historiarum cognitio care se ocupa mai mult de partea 
literară a textului, aducînd informaţii mitologice, istorice, geografice, ştiinţifice şi 
utilizînd cataloage de nume şi genealogii. Sensul alegoric apare in opera lui 
Hieronymus cu termenii de a/legoria, anagoge, tropologia şi spiritus. Chiar dacă 
accentuează întîietatea sensului literal, acolo unde interpretarea istorică se 
împotmoleşte, recomandă înţelegerea textului cu ajutorul metodei alegorice. 

În concluzie, importanța lui Hieronymus pentru interpretarea biblică este 
covirsitoare. El reuneşte cele trei tipuri de interpretare din antichitate, reprezentate 
de tradiţia alexandrină, cea antiohiană şi cea ebraică. Deşi s-a inspirat incontestabil 
din Origen, spre deosebire de acesta el a căutat sensul literal nu în Septuaginta, ci 
în originalul ebraic. Prin acest demers s-au pus bazele exegezei biblice moderne: 
axarea pe textul original şi interpretarea în conformitate cu gîndirea semitică. 
Originalitatea exegezei lui Hieronymus constă mai ales în forma metodei de 
interpretare şi nu în conţinutul acesteia. Hieronymus abordează textul Scripturii cu 
instrumente filologice extrem de rafinate şi dintr-o perspectivă care o anunţă pe 
cea critico-istorică modernă (Bădiliţă 2006: 281). În concepția sa mesajul divin nu 
poate fi înțeles, decît de-a lungul timpului, printr-o confruntare permanentă şi 
responsabilă a tuturor interpretărilor pe care le-a primit în diferite epoci. 

Dubla exprimare a eronate au în traducerile textelor 
iblice 


George Bogdan TARA 


L’expression de l'interlocuteur par le cas datif et par la préposition către + accusatif; dans 
les textes bibliques traduits en roumain, continue une situation qui existait déja dans les 
originaux latins et grecs. Cependant, les traductions roumaines ne sont pas toujours fideles 
a leurs sources, ce qui prouve que la construction était courante dans la langue et son 
choix appartenait à l’auteur. Contrairement au cas datif, către + accusatif; après un verbe 
de communication, peut indiquer simplement l'interlocuteur, mais aussi l’idée de direction 
et même l'attitude du sujet parlant. 


Valori ale constructiei in limba romana 

Din perspectivă sincronică, in limba română actuală se considera ca există o 
echivalență perfectă între acuzativul cu prepozitie şi dativul fara prepozitie în ce 
priveşte realizarea funcției de complement indirect. Pe lîngă echivalenta 
recunoscută dintre construcţia la + Ac. şi cea cu dativul: dau hrană la vite = dau 
hrană vitelor, Corneliu Dimitriu (1999, I: 762-763) adaugă „încă două structuri, 
una posibilă numai în limba română veche (complementul indirect exprimat prin 
prepozitia a + cuvînt cu sens cantitativ + substantiv în acuzativ: «Porunci Faraó a 
tot norodul», BB, Is. 1, 22), iar alta întâlnită atît in epoca veche, cit şi în vorbirea 
populară şi familiară, de unde uneori trece în literatura artistică (complementul 
indirect concretizat în prepozitia către + acuzativul unui «nume»: «Zise Domnul 
cătră Moisi», BB, Is. 13, 7-8; «De din vale de Rovine,/ Grăim, Doamnă, către 
Tine», M. Eminescu, op. cit., p. 116)”. Rolurile celor două construcţii, prin care 
interlocutorul se exprimă fie în cazul dativ, fie în acuzativ cu prepozitie, sînt atît de 
apropiate, încît cercetătorii limbii vorbesc nu numai de o echivalență semantică 
între două forme cazuale!, ci chiar de o singură formă de dativ, marcat, în al doilea 
caz, prin prepozitia /a (viata succede la moarte), căreia Corneliu Dumitriu (1999, I: 
763) îi adaugă prepozitiile a (porunci a tot norodul’) şi către (zise cătră Moisi). 
Desigur, susţinem opinia autorului, potrivit căreia opoziţia dintre formele cazuale, 
acolo unde ea este posibilă (grăim fie vs. grăim către tine) dovedeşte în mod clar 
existenţa a două construcții cu două cazuri diferite. 


' „În enunturi care contin verbe de declaraţie sau care pot fi asimilate acestei categorii, construcția 
cătră + acuzativul substituie, de fapt, un dativ [...]” (ILR 1978: 351). 
? Exemplele citate sînt preluate din Dumitriu 1999, I: 762-764. 


91 


Remarcăm însă faptul că cercetătorii de azi acordă construcției cu dativul 
statutul de structură de bază, firească, pentru exprimarea interlocutorului. Aceasta 
înseamnă că acuzativul cu prepozitie nu reprezintă decît o variantă mai putin 
frecventă şi caracteristică mai degrabă românei vechi. 

Adăugăm observaţia că această situaţie nu este deloc specifică românei. Ea era 
curentă deja în limbile clasice, în latină şi greacă, mai ales în perioada creştină. 

Atestări ale construcției prepozitie + Ac. în latină şi greacă 

Deşi, în latină, pentru exprimarea interlocutorului după verbe de comunicare, se 
foloseşte în mod curent cazul dativ, construcţia ad + Ac. este atestată deja la Plaut, 
la Titus Livius şi chiar la Cicero. Totuşi, ea nu cunoaşte o dezvoltare importantă 
înaintea perioadei tirzii, cînd se va răspîndi grație literaturii creştine. Cel mai 
adesea, ea apare în context biblic, unde prepozitia poate fi urmată de un substantiv 
comun, propriu, sau mai ales de un pronume. Analizînd această repartiție în cartea 
Genezei, Lyliane Sznajder a constatat că alegerea dativului sau a lui ad + Ac. nu 
este direct legată de categoria gramaticală nominală sau pronominală. 

Frecvența construcţiei în creştinism trebuie pusă în relaţie şi cu limba 
traducerile biblice din greacă. În această limbă sînt posibile, încă din sec. V a.C.n., 
oricare din cele trei construcții: 

cu dativul: eimeiv Tivi, 

cu acuzativul: eimeiv Tva, 

cu prep. + Ac.: eineiv 1190... 

Influenţa biblică asupra folosirii construcţiei prep. + Ac. în latină şi greacă îşi 
poate avea sursa chiar în ebraică, unde, pentru exprimarea interlocutorului după 
verbele de comunicare, se puteau folosi două construcţii prepozitionale, cu èl şi le-. 
În comunicarea citată, Lyliane Sznajder atrage atenţia asupra tendinței identice de 
traducere a prepozitiei èl prin construcţia prepozitionala mpeg / ad + acuzativ. 
Putem observa că, deşi construcția este de dată precreştină în latină şi greacă, 
adevărata ei dezvoltare în aceste limbi se datorează, în mod direct, traducerilor 
biblice. 

Valori semantice şi sintactice ale construcţiei prepoziţie+ Ac. în limba 
veche 

În studiul lingvistic de la ediţia de text la Codex Sturdzanus, Gheorghe Chivu 
precizează că prepozitia „cătră, notat totdeauna sub această formă, apare foarte 
frecvent după verbe zice, grăi, închina sau ruga (0 dată şi după sintagma a face 
rugă) [...]; în mintu unii cătră alți, cătră [...] are valoare asemănătoare prepozitiei 
pe” (Chivu, 1993: 192). Afirmația ne prilejuieşte două observaţii legate de 
folosirea acestei prepozitii în perioada veche. Pe de o parte, verbele după care 
apare către aparţin, grație sensului sau valorii contextuale, clasei semantice a 
verbelor de comunicare (mai putin închina). Avînd în vedere că prepozitia implica, 


> Dixit autem serpens ad mulierem / mulieri quoque dixit: la double expression de l’allocutaire 
dans les propositions introductrices de discours directs dans la Vulgate, comunicare la IX" Colloque 
International de Latin vulgaire — Latin tardif, 2-6 septembrie 2009, Université Lumière Lyon 2, in 
curs de publicare. 

semantic, ideea de orientare, ar fi fost de aşteptat folosirea ei preponderentă alături 
de verbele de mişcare. Pe de altă parte, către + acuzativul destinatarului actului 
vorbirii este echivalentă nu numai cu folosirea construcţiei cu dativul, ci şi a celei 
cu pe + Ac., după cum observa Gh. Chivu, pentru verbul mintu. În cazul verbului a 
ruga este evidentă echivalenta cu dativul şi cu Ja + Ac. (V 37” /9-10: „ptu mine, 
rugati-va cătră domnu/ Dumnedzeu să nu mă judece” = rugati-va lui domnul 
Dumnezeu = rugati-va la domnul Dumnezeu). 

În Gramatica limbii române vechi (1521-1780), Constantin Frâncu menţionează 
existența construcţiei cu rol de complement indirect în mai multe perioade de 
evoluţie a limbii literare şi cu mai multe serii de antecedenti, nu numai cu verbele 
dicendi: „iară iaste multă cinste şi bunătate ce-ai facut domnita cătră acest om” 
(1593, Polonia sau Austria, Di, 186), „iară şi domniata cîtă milă ai făcut cătr-nsul” 
(ib., 186), „să va zice el, împăratul, cătră voi..., iar voi aveţi cuvînt a-i darea 
răspuns” (1600, Transilvania, Di, 126), „cinste şi lauda-si va arăta cătră dumnealui 
şi cătră rodul domniii lui” (1600, Transilvania, act diplomatic, Di, 135), „a punre 
cătră (= în) Dumnedzeu nedejdea mea” (PH', 63°/10-11), „ia amente cătră (= la) 
rrugaciunrea mea” (PH', 120'/8-9), „dzise catra Avraamu” (PH', 89'/23-24). (apud. 
Francu, 2009: 176). 

Pe lîngă rolul sintactic de complement indirect, către + Ac. îndeplineşte, în 
limba veche, o varietate de funcţii: circumstantial de loc, de scop, de relaţie, dintre 
care cel mai important pentru noi este circumstantialul de loc „cu sensul actualului 
spre, introducînd complementul verbelor de mişcare [...] : ,,mérsera cătră un 
arbure” (CS), 78').” (Frâncu, 2009: 184). Deosebit de interesantă ni se pare 
remarca autorului, care consideră că: „În aceste exemple complementul de loc este 
mai depărtat de prototip, apropiindu-se de complementul indirect” (Frâncu 2009: 
184). Acelaşi lucru, dar în sens invers, îl putem afirma şi despre către + Ac, cu 
verb de comunicare, în exemple unde adresarea (a adresa „a (se) îndrepta cu vorba 
către cineva” MDA 2001 s.v. adresa) implică o directionare spre interlocutor. 
Orientarea spre un anumit destinatar devine evidentă mai ales în cazul unui dialog 
cu mai multi interlocutori posibili. 

Chiar dacă, în exemplul următor, construcția nu însoţeşte un verb de 
comunicare, reținem observaţia potrivit căreia: „Unele prepozitii păstrează 
sensurile lor primitive, dispărute după 1630-1640 din limba scrisă. Astfel, cătră se 
mai întrebuinţează uneori cu sensul etimonului său lat. contra: «cine nu e cătră noi 
cu noi iaste» (CT, 138°/15)” (Frâncu, 2009: 141). Prin urmare, valoarea prepozitiei 
către cu un acuzativ este mai complexă, nu atît datorită evoluției de la sensul 
etimologic de „împotrivire”, la unul spatial, de ,,directie’* şi la unul neutru, de 
„indicare a destinatarului”, cît mai ales coexistentei acestor sensuri în româna 
veche, nu numai după acelaşi tip de verbe (de comunicare), ci chiar în acelaşi 
pasaj. Alexandru Gafton subliniază, pe drept, dependenţa valorii cu care este 


4 „Comparaţia dintre cele patru dialecte româneşti ne permite să afirmăm că româna comună 
dezvoltă sensul «nedusmanos» al prepozitiei latineşti, şi anume sensul de direcție concretă, fără 
referire la punctul de contact” (ILR 1965, II: 282). 

folosită prepozitia de contextele „în care se prezenta o mişcare, de ordin concret 
sau abstract, pe orizontală, reliefîndu-se opoziţia, fie accentuată prin împotrivire, 
fie estompată prin aderare” (Gafton, 2001: 145). Atragem însă atenția asupra unei 
situații unde cele trei valori sînt simultane şi contextul nu poate fi dezambiguizat: 

Marcu 12, 12 

[...] că cunoscură că despre ei zise acea pildă [...] (NT 1648); 

[...] că cunoscură că spre ei zise acea pildă [...] (B 1688); 

[...] că au cunoscut că cătră ei au zis pilda aceasta [...] (B 1760); 

[...] că cunoscură că cătră ei au zis pilda aceasta [...] (B 1795); 

[...] căci intelesesera că împotriva lor zisese pilda aceasta [...] (B 1997); 

[...] cognoverunt enim quoniam ad eos parabolam hanc dixerit [...] (N-A 1994); 

[...] Eyvwoav yap GTi mpd¢ avtovg 7rjv TApApoAny eîmev [...] (N-A 1994). 

Aici, către devine sinonim atît cu spre, care exprimă, de asemenea, „mişcarea”, 
cît şi cu împotriva, care trimite la sensul etimologic din lat. contra. Confuzia pe 
care o produce contextul este dovedită de opţiunile diferite ale traducătorilor. În 
opinia noastră, soluţia folosirii lui către este cea mai fericită, pentru că nu optează 
definitiv pentru unul singur din cele trei sensuri posibile, ci le păstrează. 

Construcţia către + Ac. în textele biblice 

Folosirea construcției către + Ac. în traducerile biblice este frecventă, dar, fără 
a putea cita o statistică” precisă, rămîne inferioară exprimării interlocutorului cu 
ajutorul cazului dativ. Diferențe, în ce priveşte frecvenţa, pot fi observate în acelaşi 
text, în funcţie tipul de verb care precede construcţia, dar şi de la un text la altul“. 
În principiu, autorii traducerilor trebuie să respecte autoritatea originalului, lucru 
observat şi de Al. Gafton în textele studiate: „aceste prepozitii nu sînt utilizate doar 
cu valorile etimologice, ci şi cu valori apropiate, permise de valorile lor 
etimologice, cerute de context şi influențate de prepozitiile pe care le redau prin 
traducere” (Gafton, 2001: 145). Într-adevăr, în mare parte din cazuri acest principiu 
este respectat şi concordantele între original (grec sau latin) şi traduceri sînt 
perfecte: 

Luca 1, 18 şi 1, 19 

Atunci zise Zahariia cătră înger [...]; Şi raspunzind, îngerul zise lui [...] (NT 1648); 

Și zise Zahariia cătră înger [...];Şi răspunzind îngerul zise lui [...] (B 1688); 

Si au zis Zaharie câtră înger [...]; Şi, răspunzând îngerul, au zis lui [...] (B 1760); 

Si au zis Zahariia cătră înger [...]; Si, raspunzind, îngerul au zis lui [...] (B 1795); 

Și a zis Zaharia către înger [...]; Şi îngerul, răspunind, i-a zis [...] (B 1997); 

Et dixit Zaccharias ad angelum [...]; Et respondens angelus dixit ei [...] (N-A 
1994); 

kai eînev Zayapíaç mpog Tov dyyelov [...]; Kai âmorpibeig 6 dyyehoc cinev 
aút (N-A 1994). 


5 Realizarea unei astfel de statistici presupune identificarea tuturor verbelor de comunicare, 
precum şi a celor care primesc această valoare grație contextului, în ansamblul Bibliei. 

é Comparînd frecvenţa construcției după verbul a zice (la un timp trecut: zise, au zis), în 
Evanghelii, a reieşit o întrebuințare mai amplă în textul lui Luca, fata de ceilalți trei evangheliști. 

Construcţia sintactică este păstrată chiar şi atunci cînd traducerea se face prin 
lexeme diferite: 

Luca 23, 4 

Iară Pilat zise cătră mai marii popilor şi cătră mulțime [...] (NT 1648); 

Iară Pilat zise cătră mai-marii popilor şi cătră mulțime [...] (B 1688); 

Si au zis Pilat cătră căpeteniile popilor si cătră gloate [...] (B 1760); 

Iară Pilat au zis cătră arhierei şi cătră norod [...] (B 1795); 

Și Pilat a zis către arhierei şi către mulțimi [...] (B 1997); 

Ait autem Pilatus ad principes sacerdotum et turbas [...] (N-A 1994); 

O 6E IlAăroc €inev mpoc Tov &pxiepnric Kai Tos 6xAovg /.../ N-A 1994. 

De asemenea, cînd sursele diferă, traducerile îşi respectă fiecare originalul său: 

Matei 17, 4 

Şi răspunzând Petăr, zise lui lisus [...] (B 1688); 

Si, răspunzând Petru, au zis câtră El [...] (B 1760); 

Si, răspunzând Petru, au zis lui Iisus [...] (B 1795); 

Si, raspunzind, Petru a zis lui lisus [...] (B 1997); 

Respondens autem Petrus dixit ad lesum [...] (N-A 1994); 

drokptÂeiç Se 6 Ilerpog eînev TH 'In000 [...] (N-A 1994. 

Cu toate acestea, există o multitudine de situații în care sînt diferențe nu numai 
între original şi sursă, ci şi între diferitele traduceri care au la bază acelaşi text: 

A. aceeaşi construcție în latină şi greacă, dar: 

a. traduceri diferite in NT 1648 şi în B 1688: 

Luca 5, 22 

Iară lisus, ştiind cugetele lor, răspunzând zise lor [...] (NT 1648); 

Iară lisus, ştiind cugetele lor, răspunzând zise lor [...] (B 1688); 

Iară cât au cunoscut Isus cugetele lor, răspunzând, au zis câtră ei [...] (B 1760); 

Iară lisus, ştiind gândurile lor, răspunzând, au zis cătră ei [...] (B 1795); 

Tar lisus, cunoscind gindurile lor, raspunzind a zis către ei [...] (B 1997); 

Ut cognovit autem lesus cogitationes eorum, respondens dixit ad illos [...] (N-A 
1994); 

Emlyvoug Se O 'In0oUG TOUG iañoyicuovç avTiV drmorpiOeig EtmEV mpoG 
aurouvg [...] (N-A 1994). 

b. traduceri diferite în NT 1648, B 1688 şi B 1795: 

Luca 6, 3 

Atuncea răspunzind lisus zise lor [...] (NT 1648); 

Si răspunzând lisus zise lor [...] (B 1688); 

Si, răspunzând Isus câtră ei, au zis [...] (B 1760); 

Si, raspunzind, lisus au zis lor [...] (B 1795); 

Si lisus, raspunzind, a zis către ei [...] (B 1997); 

Et respondens lesus ad eos dixit [...] (N-A 1994); 

kal GrokpiOcig mpog adbtous Einev 6 'In000G [...] (N-A 1994). 

c. traduceri diferite in NT 1648, B 1688, B 1760 si B 1795: 

Luca 10, 26 

Iară El zise lui [...] (NT 1648); 

Iară el zise lui [...] (B 1688); 

Iară El i-au zis [...] (B 1760); 

Iară El, răspunzînd, au zis [...] (B 1795); 

Iar lisus a zis către el [...] (B 1997); 

At ille dixit ad eum [...] (N-A 1994); 

6 6e eîrev mpog aurov [...] (N-A 1994). 

d. diferite soluţii de traducere: 

Ioan 19, 24 

Şi zisără unul cătră alalt [...] (NT 1648); 

Deci ziseră întru ei [...] (B 1688); 

Si au zis între sineşi [...] (B 1760); 

Deci, au zis între sine [...] (B 1795); 

Deci au zis unii către alții [...] (B 1997); 

Dixerunt ergo ad invicem [...] (N-A 1994); 

eîrav obv mpog ayyrjAous [...] (N-A 1994). 

Luca 20, 19 

[...] inteleasara că de ei zise pilda aceasta. (NT 1648); 

[...] cunoscură că de ei zise pilda aceasta. (B 1688); 

[...] au cunoscut că câtră dânşii zisease pilda aceasta. (B 1760); 

[...] au cunoscut că cătră dânşii au zis pilda aceasta. (B 1795); 

[...] au înţeles că lisus spusese pilda aceasta pentru ei. (B 1997); 

[...] cognoverunt enim quod ad ipsos dixerit similitudinem istam. (N-A 1994); 

[..]é€yvwoav yap Ori mpog autoucg eimev THY mapaboiriv TaUTnv . (N-A 
1994). 

B. construcţii diferite în latină şi greacă: 

a. B 1688 nu foloseşte construcţia din originalul grecesc: 

Luca 22, 10 

El zise cătră ei [...] (NT 1648); 

Iară el zise cătră ei [...] (B 1688); 

Si au zis cătră ei [...] (B 1760); 

Iară El le-au zis lor [...] (B 1795); 

Iar el le-a zis [...] (B 1997); 

Et dixit ad eos [...] (N-A 1994); 

O 6e eîrev auroig [...] (N-A 1994). 

b. B 1795 nu foloseşte construcţia din originalul grecesc: 

Luca 7, 48 

Iară zise ei [...] (NT 1648); 

Și zise ei [...] (B 1688); 

Si au zis cătră ea [...] (B 1760); 

Si au zis cătră ea [...] (B 1795); 

Și a zis ei [...] (B 1997); 

Dixit autem ad illam [...] (N-A 1994); 

éimev Se AUTH [...] (N-A 1994). 


Concluzii 

Dintre cele două construcții care exprimă interlocutorul după verbe de 
comunicare, către + Ac. este mai puţin uzuală în textele biblice. În majoritatea 
exemplelor analizate, ea reprezintă un echivalent simplu pentru cazul dativ. Pentru 
a afirma cu convingere că aceasta este structura marcată stilistic, e nevoie de o 
inventariere completă a tuturor ocurentelor, în funcție de verbele după care 
urmează. Putem observa că folosirea ei de către autorii traducerilor bisericeşti se 
înscrie doar parțial în limitările impuse de original. Pe de o parte, apariția ei acolo 
unde textul sursă folosea o construcţie diferită dovedeşte frecvenţa construcţiei şi 
faptul că traducătorii o înțelegeau ca pe un substitut al cazului dativ. De altfel, ea s- 
a păstrat şi în limba vorbită, cu acelaşi rol. Pe de altă parte, acolo unde traducătorii 
nu pot depăşi ambiguitatea din original, către + Ac. reprezintă o soluţie grație 
triplei valori a prepozitiei. Prin aceasta, interlocutorul poate fi prezentat atât în mod 
simplu, cît şi ca destinatar marcat al unei comunicări orientate spre el sau chiar 
împotriva lui, ca destinaţie a unei atitudini ostile. În acest ultim caz, valoarea 
suplimentară provine din sensul etimologic. Concurența lui către cu alte prepozitii 
întrebuințate în traduceri (de, despre, întru, între) dovedeşte capacitatea întregii 
construcţii de a-şi lărgi sfera de sens. 

Aspecte ale traducerii denumirilor pentru culori 
în textul biblic românesc (Numerii) 


Silvia Nicoleta BALTĂ 


Cet article a pour but d’illustrer quelques aspects concernant la traduction en roumain des noms 
de couleurs dans le quatriéme livre du Pentateuque, Numerii/ Nombres. L’analyse comparative 
par excellence s’appuie sur les principales versions de la Bible, a partir du premier texte traduit en 
entier dans la langue roumaine, La Bible de Bucarest (1688), jusqu’a la version d’Anania (2001). 
Cette démarche montre que la traduction des noms de couleurs n’est pas facile a faire, vu les 
nombreuses divergences qui apparaissent d'un texte a l’autre. Les textes-sources de la traduction, 
l'importance que les traducteurs accordent dans leur travail aux termes chromatiques ou l’état 
d'evolution de la langue roumaine sont des explications possibles du phénomène étudié. 


1. Traducerea textului biblic în limba română a început cu mai multe secole în 
urmă pe fondul unei tendinţe mai generale europene, dar şi a unei necesităţi interne, 
resimţite acut de oamenii Bisericii şi nu numai, prin care se dorea ca popoarele sa 
cunoască învățăturile lui Dumnezeu în limbile proprii sau vernaculare. Tradiţia 
limbilor sacre (greaca, latina, slavona) începea prin secolul al XVI-lea să piardă 
teren, situaţie uşor explicabilă, dat fiind că oamenii de rînd, dar şi mai tinerii preoți, 
aveau cu greu acces la substanţa textului biblic. Actul traducerii Bibliei în limba 
română, realizat la început din iniţiativa unor cărturari, mai tîrziu solicitat de instanța 
politică care beneficia de sprijin ecleziastic, reprezintă fără îndoială un act de curaj pe 
care şi l-au asumat primii traducători. Curaj pentru că textul biblic, caracterizat 
printr-o mare complexitate atât la nivelul conținutului, cit şi al formei, era greu de 
transpus într-o limbă care se afla abia la începuturile dezvoltării sale. De fapt 
traducerea textelor cu caracter religios în limba română a contribuit fundamental şi 
indubitabil la crearea aspectului literar al limbii române vechi, prin unificarea 
acesteia la nivelul subdialectelor, prin îmbogăţire lexicală pe baza împrumutului şi a 
calcului din greacă şi latină (mai ales prin intermediar slavon) etc. 

În cultura română, textul biblic a beneficiat de mai multe versiuni ale traducerii, 
texte care se constituie într-o aşa-numită „tradiție biblică românească” (Munteanu, 
2008). Prima traducere integrală a Bibliei în limba română, după textul grecesc al 
Septuagintei editat la Frankfurt, s-a realizat în 1688 (Biblia de la Bucureşti), fiind 
urmată la un interval de aproximativ opt decenii de traducerea textului latinesc 
(Vulgata) de această dată, versiune care nu a fost cunoscută în epocă, fiind publicată 
recent într-o ediţie de colecţie. Urmează în 1795 Biblia de la Blaj sau Biblia lui Micu 

care preia, cu modificări de ordin lingvistic ce tin de evoluţia limbii române, textul 
primei ediții integrale, urmînd ca versiuni ulterioare din secolul al XIX-lea (Biblia de 
la Buzău 1854-1858, Biblia lui Şaguna 1856-1858) şi Bibl. 1914 să aibă ca punct de 
referință tocmai această traducere a lui Micu. Relaţiile dintre versiunile româneşti în 
raport cu textele originale sînt mult mai complexe si ele ar necesita un studiu aparte!. 
Majoritatea traducerilor Bibliei în limba română au avut ca punct de plecare mai ales 
textul Septuagintei, textul lainesc (Vulgata), cel ebraic (Tanakh pentru evrei) şi cel 
slavon, fiind folosite mai ales ca materiale auxiliare sau de verificare în vederea 
elucidării unor eventuale neclaritati în redarea sensului biblic. Trimiterea la textul/ 
textele pe baza cărora s-a efectuat traducerea Bibliei în limba română ni se pare 
fundamentală, mai ales într-un studiu de tip comparativ cum se doreşte cel de fata. 
Eventualele inadvertente de la o versiune la alta se explică de regulă prin raportare la 
textele-sursă (ebraic, grecesc, latinesc, slavon) sau la textele folosite ca material de 
control (atît textele în limbile sacre, cît şi alte versiuni ale traducerii în limba 
română), nu de puţine ori divergente. Traducerea ca act de interpretare îşi propune, să 
redea într-o altă limbă, numită şi limbă-ţintă, conţinutul semantic al textului-sursă, 
dar de multe ori se loveşte de imposibilitea exprimării unui conţinut conceptual 
pentru că limba respectivă nu este suficient exersată sau pentru că, între cele două 
limbi, apar o serie de incongruente lexicale. 

2. Segmentarea spectrului cromatic de la o limba la alta se realizează in mod 
diferit, ceea ce face şi mai dificilă echivalarea lor în traducerea textului biblic. Mai 
puţin studiate, poate şi din cauza numărului relativ redus, denumirile pentru culori 
pot fi supuse analizei dintr-o perspectivă comparativă care să pornească de la 
principalele versiuni în limba română. Demersul de acest tip poate pune în lumină o 
serie de inadvertente de la un text la altul sau poate aduce o serie de informaţii 
semnificative cu privire la istoria limbii române. În această direcţie se înscrie lucrarea 
de față, urmărind să stabilească concordante şi/ sau inadvertente în traducerea 
denumirilor pentru culori în Cartea a patra a lui Moise — Numerii. Analiza 
comparativă porneşte de la textul Bibliei de la Bucureşti (1688) şi are în vedere cele 
mai importante traduceri ulterioare: Vulg. Blaj 1760-1761, Bibl. 1795, Heliade 1858, 
Bibl. 1874, Bibl. 1914, Corn. 1921, Bibl. 1936, Radu-Gal. 1938, Anania 2001 (v. 
Bibliografie). Pentru BB 1688 am folosit textul din seria Monumenta linguae 
Dacoromanorum (MLDY, lucrare în care pot fi consultate Ms. 45 şi Ms. 4389, dar şi 
o versiune modernă a Numerilor. De asemenea, în vederea obiectivării analizei şi pe 
baza observațiilor făcute mai sus, lucrarea de față recurge şi la textele-sursă ale 
traducerilor (v. Bibliografie: Rahlfs, Vulg.). 

2.1. O concordanţă de traducere în cazul denumirilor pentru culori în versiunile 
avute în vedere apare in 19: 2°, cu referire la sintagma juncă roşie curată (BB 1688). 


! Acest fapt este relevat în conferința despre tradiţia biblică românească susținută de Eugen 
Munteanu în cadrul Zilelor Academice Iesene, Iasi, 16 septembrie 2009. 

> Contextele avute în vedere în analiza de faţă din BB 1688 în ediţia MLD sînt identice cu cele din 
ediția omagială a BB (1988), aspect care ne-a determinat să luăm în discuţie numai o singură ediţie. 

? Episodul face referire la ritualul vacii roşii care urmează să fie sacrificată. 

Toate versiunile supuse analizei, cu excepţia Ms. 4389, recurg la adjectivul cromatic 
roşu. Probabil că traducătorii Ms. 4389 nu omit referința cromatică în mod voit, 
absenţa lui roşu sau a oricărui alt termen cromatic putînd fi explicată prin raportare la 
textul slavon/ Biblia de la Ostrog pe baza căruia s-a realizat traducerea. Prezenţa 
adjectivului în toate celelalte versiuni în forma sa „neutră” sau de culoare primară, 
fără nici un fel de aproximare, surprinde fără îndoială, dat fiind faptul că în textul 
biblic al versiunilor româneşti sînt destul de rare cazurile în care se stabileşte o 
echivalență perfectă a termenului cromatic. Adjectivul roşie din versiunile româneşti 
îl echivalează pe gr. mUugddc¢ (6ăua4urv muppav Guwuov), respectiv lat. rufus, a, um 
(vaccam rufam aetatis integrae). Dacă în Vulgata termenul cromatic utilizat, 
dialectal la origine, are un sens generic, destul de vag, putînd exprima atît culoarea 
primară roşu, cît şi nuanţe de roşu /- strălucire/ (Andre 1957: 328), în Septuaginta, 
termenul cromatic identificat reprezintă, fără nici o îndoială, o aproximare a culorii, 
mult mai bine precizată, mud6dc „d'un rouge de feu, rouge ardent; fauve (en parlant 
d’animaux)” (Bailly), avînd ca trăsătură semantică /+ strălucire/. Prin urmare, există 
un decalaj semantic, dar nu de neadmis, între termenii cromatici prezenţi în textul 
Septuagintei, respectiv al Vulgatei. Prezenţa lui roşu în versiunile româneşti, în 
calitatea sa de culoare fundamentală cu sens generic, pare să fie alegerea cea mai 
comodă şi cea mai sigură pe care traducătorii ar fi putut să o facă, deşi oarecum 
ambiguă prin valenţele multiple pe care le poate avea roşu în limba română. Această 
situație ne indreptateste să vorbim de existența unei concordante „interne” a 
traducerii denumirilor pentru culori în cele cîteva versiuni româneşti avute în vedere. 

2.2. În cazul 4: 7 (vor pune preste ea haină tot mohorită: BB 1688) nu mai putem 
vorbi nici măcar de concordanță internă. Comparînd versetele din cele cîteva versiuni 
supuse analizei, se poate constata prezența mai multor denumiri pentru culori, care, 
din perspectiva limbii române actuale şi pe baza lucrărilor lexicografice, aparțin unor 
paradigme cromatice diferite. Este vorba de paradigma lui roşu (gravani „roşu 
stacojiu” Ms. 4389; mohorita: BB 1688, Ms. 45, Bibl. 1795, Bibl. 1914; purpureu: 
Heliade 1858) şi paradigma lui a/bastru (albastru: Corn. 1921; hiachintină: Vulg. 
Blaj 1760-1761; venăti: Bibl. 1874; vinetie: MLD, vers. mod.; violetă: Bibl. 1936, 
Radu-Gal; 1938, Anania 2001). 

Si pentru că spectrul cromatic este un continuum pe care limbile îl segmenteaza în 
mod diferit, existînd zone de contact între paradigme (Bidu-Vrănceanu, 1986), 
întîlnim în versiunile româneşti termeni cromatici care stabilesc o legătură între cele 
două serii de lexeme invocate mai sus: violet, vindt, vinețiu, şi care se definesc prin 
intersecţia dintre albastru şi roşu“. Împrumut din limba franceză, violet este atestat 
pentru prima oară în 1779 (cf. DLR), dar se pare că abia în secolul al XX-lea îşi face 
intrarea în textul biblic, conservator prin definiție (v. Bibl. 1914). Termenul cîştigă 
teren în fata lui vindt, pe care îl înlocuieşte în unele contexte. Mostenit din lat. 
venetus, inclus în paradigma lui albastru latinesc, termenul cromatic vinat dobindeste 


4 Termenii menţionaţi reprezintă nuanţe diferite: în cazul lui violet, avem „aproximarea lui 
albastru fata de roşu”, în cazul lui vindt, vinefiu avem „aproximarea lui albastru fata de negru”, vinețiu 
fiind mai exact o „aproximare în minus” a lui vină. 

de-a lungul timpului alte valori, orientîndu-se semantic spre violet (Kristol, 1978: 
221), pentru care latina nu avea un termen, ci recurgea probabil la un altul din 
paradigma lui roşu (André, 1957: 329) şi chiar la purpureus. In Vulg. Blaj 
1760-1761 traducătorii recurg la lexemul hiachintind, împrumut din latină (cf. Vulg.: 
hyacinthino pallio), limbă în care hyacinthinus desemna o nuanţă de violet, folosită 
cu exclusivitate în clasele superioare ale societăţii latine, şi specializată contextual, 
fiind utilizată cu referire strictă la ţesături (Andre, 1957: 329). Cît priveşte textul 
grecesc, sintagma iuăriov GHordogupov este preluată de Heliade 1858, şi 
echivalată cu vestimént cu totu purpureu. Termenul cromatic folosit de Heliade este, 
după formă, un latinism (v. lat. purpureus < gr. 7oogupeoc), care dacă respectă şi 
semantica termenului latinesc este dificil de integrat în una din cele două paradigme 
menţionate mai sus. În latină, purpureus se caracteriza prin policromatism, putînd 
desemna majoritatea nuantelor lui roşu, dar şi anumite nuanțe de violet (André, 1957: 
329). Dacă Heliade preia însă semantismul termenului grecesc, purpureu ar trebui 
integrat paradigmei lui roşu (cf. Bailly „de couleur pourpre, d'un rouge foncé, d'un 
rouge rosé”). Singurul termen cromatic care face notă discordantă în versiunile 
supuse analizei pare să fie a/bastru (Corn. 1921), opţiunea traducătorului neavînd în 
vedere textul grecesc sau latinesc, fiind fidelă mai degrabă versiunilor Bibliei în 
limbi moderne“. Dacă mergem direct la sursă, ebr. tekhelet „pourpre violette” 
(internet), atunci interpretarea noastră ar trebui să privilegieze echivalările care trimit 
direct sau indirect la violet. Abaterile mai mari sau mai mici de la această interpretare 
se datoresc probabil unei percepții greşite a nuantelor, dar şi unei incongruente 
lexicale între limbi (v. latina). 

2.3. În 4:13 identificăm, în versiunea Heliade 1858, termenul cromatic purpureu 
(vestimént cu totul purpureu), echivalindu-l pe gr. cHordogupov (iuăriov 
OAorrdpgupov), la fel ca in 4: 7, şi, de aceasta dată, pe lat. purpureo (purpureo 
vestimento). În textul ebraic, întîlnim în acest caz cealaltă nuanţă a purpurii, ebr. 
argaman „pourpre rouge”. În versiunile româneşti avute în vedere, termenul 
cromatic purpuriu (uni vestmEnti purpuriu) apare in Bibl. 1874, o ediţie 
„modernizată”, continuatoare a principiilor heliadeşti (Munteanu, 2008: 468), tipărită 
şi pusă în circulație de Societatea Biblică Britanică, şi în Corn. 1921, dar în formă 
substantivală (un covor de purpură). În toate celelalte ediţii, termenul grecesc, 
respectiv latinesc, este echivalat cu mohorita (BB 1688, Ms. 45, Bibl. 1795, Bibl. 
1914), roşie/ roşii (pl.) (Vulg. Blaj 1760-1761), violetă (Bibl. 1936), stacojie 
(Radu-Gal. 1838, MLD, vers. mod., Anania 2001). 


5 Albastru apare în acest context în versiuni ale Bibliei în limbile moderne, franceză şi engleză. 
Michel Pastoureau (2006: 18), după ce atrage atenția asupra tendinței mai generale în textul Bibliei de 
a traduce prin termeni moderni ai pigmentatiei pasaje care, în textele originale, nu făceau trimitere 
decît la materie sau calitate, afirma cu referire la ebr. tekhelet: „A vrea să traduci tekhelet prin 
„albastru” sau cel puţin a încerca să asociezi această materie culorii albastre este dificil din punct de 
vedere filologic şi anacronic din punct de vedere istoric” (p. 18). 

În ebraică se făcea distincţie între tekhelet „pourpre violette” şi argaman „pourpre rouge”. 

Ne întrebăm de ce apare totuşi această diversitate a nuntelor cromatice, gravitind 
mai mult sau mai puţin în jurul lui termenlui cromatic primar roşu. Explicaţia poate 
avea legătură cu extralingvisticul; purpuriu din textele grecesc şi latinesc, trimite la 
„culoarea purpurii”, numai că şi purpura în procesul vopsirii prezintă mai multe 
nuanţe şi, prin urmare, perceperea culorii/ nuantei unei culori se poate face în mod 
diferit de la un individ la altul, şi îi avem aici în vedere pe traducătorii textului biblic. 
Pe de altă parte, ne punem întrebarea de ce nu au recurs traducătorii textului în limba 
română la termenul purpuriu, cel puţin în cazul versiunilor din secolul al XX-lea. 
Textul de la 1914 reproducea textul Bibl. 1975, intervențiile fiind minore şi mai ales 
la nivel lingvistic, prin urmare este firesc să nu ne aşteptăm la reevaluări ale 
sistemului cromatic. Ne surprinde însă utilizarea în Bibl. 1936 a termenului cromatic 
violet, respectiv stacojiu din versiunile Radu-Gal. 1938, MLD, vers. mod., Anania 
2001. Lexemele acestea pot fi, fără îndoială, variante contextuale ale lui purpuriu, 
numai că semantica acestuia se pierde partial. Dintre denumirile pentru culori 
menționate mai sus, mohorit („care are culoarea de la roșu-cărămiziu pina la 
roşu-vinăt”, DLR), lexem folosit în special în textele vechi, este în schimb mult mai 
apropiat de semantica lui purpuriu („roşu închis cu nuanţă violetă”, DLR). Sau poate 
că alta este explicaţia; se poate ca traducătorii să fi folosit texte-sursă (textul ebraic în 
cazul traducerii Radu-Gal. 1938) şi texte de control care să le fi sugerat aceste 
denumiri pentru culori. 

2.4. Un exemplu oarecum asemănător cu cel precedent, în sensul că aduce în 
discuţie termeni cromatici care sînt mai mult sau mai puţin legaţi de paradigma lui 
roşu, este cel din 4: 8 (şi vor pune preste ea haină roşie: BB 1688). Lat. coccineus, a, 
um (palllium coccineum) (,,d’écarlate” Gaffiot) şi gr. KOKI voc, 7, ov (iuăriov 
KOKKLVOV) („d'un rouge écarlate”, Bailly; „scarlet”, Strong) sînt echivalati în 
versiunile româneşti prin roşu/ rosie (BB 1688, Ms. 45, Vulg. Blaj 1760-1761, Bibl. 
1795, Heliade 1858, Bibl. 1914), carmesinu (Bibl. 1874), cărmiziu (Corn. 1921), 
purpuriu/ purpurie (Bibl. 1936), vişiniu/ visinie (Radu-Gal. 1938, MLD, vers. mod.), 
stacojiu/ stacojie (Anania 2001). Avem de-a face practic cu diferite aproximări ale 
lui roşu, culoare primară luată ca punct de referință în aprecierea cromatică. Pe de o 
parte, avem carmesinii (nementionat în DLR; probabil este vorba de cirmiziu (sau 
carmin?), pe care îl regăsim în Corn. 1921) şi cărmiziu, ambele aproximîndu-l în plus 
pe roşu („roşu închis”, DA), precum stacojiu din versiunea Anania 2001, pe de alta 
parte, avem purpuriu şi vişiniu care transmit la nivel semantic o informație 
suplimentară, desemnîndu-l pe „roşu închis cu nuanță violetă” (DLR). 

2.5. În acelaşi verset 4: 8, ne confruntăm cu un alt caz (acoperimint de piele 
vinătă: BB 1688) în care sînt implicați termeni cromatici mai apropiați semantic sau 
nu de albastru pentru a reda ceea ce în textul grecesc apare sub forma (5spuariw) 
vax vOiwy, iar în cel latinesc janthinarum (pellium). Remarcăm în această situaţie 
termenul cromatic din Vulg. Blaj 1760-1761, împrumut adaptat la limba română 
după cum se poate observa în sintagma piei ianthine (lat. ianthinus, a, um ,,violet’ < 
gr. iăvOrvoc (Gaffiot)). Deşi are ca punct de plecare Septuaginta, Heliade preferă, în 
traducerea sa, grafia latinească a termenului gr. vaxivO/vy, în sintagma pellicea 

hyacinthină, lucru deloc surprinzător (v. mai sus 1.2.), versiunea sa fiind una puternic 
latinizantă, urmărind să modernizeze la nivelul limbii chiar şi stilul religios, 
conservator prin definiţie, proiect care nu a avut şansa însă să fie dus pînă la capăt (v. 
disputa dintre Heliade şi Şaguna în Munteanu, 2008). Versiunea Anania 2001 
recurge la o perifrază (@)n culoarea iachintului), iachint desemnînd, potrivit 
explicatiilor traducătorului, „un fel de safir sau ametist, albastru-violet”. Tot în 
acelaşi loc, Anania precizează faptul că în textul ebraic apare sintagma piei de delfin, 
pe care o regăsim în MLD, vers. mod., dar nu şi în Bibl. 1874, Corn. 1921 sau 
Radu-Gal. 1938 în locul căreia putem citi piele de vițel de mare. Or, daca ar fi să 
consultăm dicționarele limbii române, am descoperi, cu oarecare surprindere, că 
vitelul de mare desemnează, de fapt, foca sau morsa, delfinul fiind cunoscut sub 
denumirea de porc-de-mare. Trecînd cu vederea această divergență dintre cele trei 
versiuni româneşti invocate mai sus şi MLD., vers. mod., care au avut în vedere 
textul ebraic, în mod declarat sau nu, fie direct, fie prin intermediarul altor texte, ne 
întrebăm de ce unele traduceri în limba română privilegiază dimensiunea cromatică 
şi altele nu cînd ele ar trebui să ofere credinciosului, cititorului în general, o unică 
interpretare a pasajului în discuţie. Traducerea sintagmei în limba română, aşa cum 
apare în Bibl. 1874, Corn. 1921 şi Radu-Gal. 1938, trimite cu greu la ideea de 
culoare, interpretarea mergînd mai degrabă spre ideea de materie. Ipoteza ar putea fi 
susținută de prezenţa in 4: 11, în MLD, vers. mod., a adjectivului calificativ subțire 
(să-l învelească cu piele subţire), singura versiune care nu preia sintagma din 4: 8, 
spre deosebire de toate celelalte versiuni supuse aici analizei. Referinta cromatică din 
majoritatea traducerilor româneşti se explică prin raportare la textele-sursă, grecesc şi 
latinesc, care se abat astfel de la textul primar, cel ebraic”. 

3. Observațiile de mai sus ne permit cîteva concluzii provizorii avînd în vedere 
faptul că nu cunoaştem cu adevărat practicile originare sau modul de a percepe 
culorile acum mii de ani, atît în lumea ebraică, cit şi în lumea grecească sau romană. 
Putem spune cu certitudine că există, în cele mai multe cazuri, inadvertente în 
exprimarea culorii de la o versiune la alta a textului biblic românesc, şi că nu este 
uşor deloc de oferit explicaţii ale acestui fenomen în care o culoare este substituită, 
într-o altă versiune şi în acelaşi context, cu o nuanţă proprie sau cu o nuanţă a unei 
alte culori cu care are în comun o trăsătură semantică secundară. Denumirile pentru 
culori se constituie într-un continuum în care limitele dintre culori sînt greu de 
realizat. La această observaţie se adaugă şi faptul că limbile nu se suprapun perfect în 
exprimarea culorilor şi a nuantelor, că nicio limba nu poate exprima cu precizie tot 
ceea ce în realitatea extralingvistică este (şi) culoare. 

Versiunile româneşti ale traducerii textului biblic, pe de o parte, se caracterizează 
printr-o anumită fidelitate fata de textele-sursă (grecesc şi latinesc în special), pe de 
altă parte, avem surprinderea de a regăsi o varietate de termeni cromatici, nuanţe ale 
culorii/ culorilor prin care se urmăreşte redarea cit mai precisă a sensului. Paradoxal, 


7 În textul ebraic nu apare un termen cromatic în acest context; afirmaţia se bazează pe o sursă 
consultată online, în care lexemul corespondent a fost echivalat în versiunea englezească, King James 
Version, cu un termen desemnînd un animal cu blană, probabil o specie de antilopă. 

însă, acribia traducătorilor de a reda sensul cît mai exact, dacă despre acest lucru este 
vorba, nu face altceva decît să complice şi mai mult lucrurile (în traducerea 
denumirilor pentru culori este foarte uşor de trecut dintr-o paradigmă cromatică în 
alta, ceea ce ar putea denatura semantica în ansamblu a textului). Este adevărat că 
traducătorii, de-a lungul celor patru secole de adaptări ale textului la limba română, 
derivatelor cromatice în —iu, care s-au generalizat pe parcursul secolului al XIX-lea), 
aspect care, paradoxal, le-a îngreunat munca, alegerea unui termen cromatic fiind 
mai dificilă. Variatiile pe aceeaşi tema a denumirilor pentru culori în traducerile în 
limba română ale Bibliei, nu fac decît să întărească o idee mai veche a noastră şi nu 
numai, potrivit căreia actul traducerii, deşi păstrează nucleul semantic al 
textului-sursă, nu este altceva decît o adaptare sau o rescriere într-o altă limbă. 
Traducerea denumirilor pentru culori înseamnă întîi de toate, regîndirea acestora în 
limba în care urmează să ia ființă şi în spațiul mental guvernat de aceasta. Credem că 
şi traducătorii Bibliei în limba română, sau măcar o parte dintre ei, au urmărit acest 
lucru în actul traducerii denumirilor pentru culori. 

Elemente biblice în inscripţiile funerare în limba latină 
din țările române (1300-1800) 


Doina FILIMON DOROFTEI 


The paper is based on a working corpus of about 430 Latin funerary inscriptions dated from the 
period 1300-1850, most of them from Saxon and Hungarian churches of Transsylvania, which are 
examined from the point of view of the history of the formular, by identifying the main types of 
Biblical, patristic and liturgical sources (quotations, comparisons, expressions — athleta Christi, 
seruus Dei, obdormire in Domino, semantic changes of some terms such as uiuere, ergastulum 
etc.). Even the elements belonging to pagan Antiquity (such as the formulae: memento mori, hodie 
mihi cras tibi, quod ego sum tu eris) are subordinated to the Christian attitude concerning death, 
resurrection and vision of the hereafter. 


1. Observatiile ce urmează au la bază un corpus de circa 430 de inscripții funerare 
în limba latină, dispărute sau aflate in situ şi în muzee, datînd din perioada 1300-1850; 
dintre acestea, 380 provin din bisericile săseşti şi maghiare ale Transilvaniei. Sursele 
bibliografice! sînt indicate numai în cazul inscriptiilor dispărute si al altor inscripții 
decât cele săseşti, textul acestora din urmă fiind stabilit prin cercetare de teren”. 

2. Raportîndu-ne la cele patru tipuri principale de formular, reprezentînd implicit 
patru perioade în evoluţia inscriptiilor funerare, vom examina modul în care cîteva 
structuri din antichitatea păgînă sau creştină trec în formularul medieval, apoi în cel 
humanist şi cel al periodei baroce, din două puncte de vedere: a) prezenţa a numeroase 
elemente biblice (citate, sintagme, termeni, imagini sau comparații), răspîndite adesea 
prin intermediul liturgiei şi al literaturii patristice (de exemplu: mitis, athleta Christi, 
seruus Dei, obdormire in Domino etc.); b) transpunerea din perspectivă creştină a unor 
elemente preluate, în spiritul Renaşterii, din antichitatea păgînă (de exemplu: adresarea 
către trecător, formulele quod ego sum tu eris, memento mori, hodie mihi cras tibi etc.). 

2.1. Fata de structura unei inscriptii funerare antice, care cuprinde (Cf. Cagnat, 
1890: 244-257; Sandys, 1927: 60-82): 

— numele defunctului la nominativ, urmat de: hic cubat/ situs est) sau la genitiv, 
după formula Dis Manibus, apoi în dativ, 


! Avînd în vedere tema abordată, nu luăm în considerare problemele legate de grafie şi şi nu 
marcăm abrevierile. 

> Repertorierea inscriptiilor din zona săsească a făcut obiectul tezei noastre de doctorat cu tema 
„Inscripţiile medievale şi neo-latine din bisericile din România. Repertoriu, glosar şi studiu lingvistic 
— Bisericile săseşti”, coordonată de regretatul Prof. univ. dr. Dan Slusanschi şi susţinută în 1999. 

— menționarea filiației, a locului de origine, a condiţiei de cetăţean, a onorurilor ce 
i-au fost acordate, a calităţilor defunctului etc., 

— prezentarea celui ce a ridicat monumentul (numele, legătura cu defunctul, 
motivele), formule pentru protecţia mormintului fata de profanare, 

— salutul adresat defunctului de către cei vii, precum şi de cel mort trecătorilor, 
formularul creştin a suferit modificări mai ales din secolele IV-V, manifestindu-se 
predilectia pentru anumite formule: ,,....usage de commencer une épitaphe par hic — 
première mention a Rome en 365 pour hic jacet, en 371 pour hic pausat, en 376 pour 
hic requiescit —, mention de l’âge precis, de la date de la mort, utilisation du seul nom 
de baptéme a partir du Ve siécle, emploi d’épithétes honorifiques etc. Ce nouveau 
formulaire s’est généralement établi à Rome, puis a été imite dans le reste de 
l'Occident...” (Favreau, 1979: 36). 

2.2. Inscriptiile funerare medievale dezvolta temele eshatologice si sint caracterizate 
astfel de Iiro Kajanto (1980: 137): „The conventional type of prose epitaphs began with 
the phrases hic requiescit / iacet, and concluded with the escathological wish cuius 
anima resquiescat in pace. The epitaph usually gave little but the name of the departed, 
his title and the offices he held, together with a few stock epithets, and his date of 
death”. 

Astfel, primele inscripţii funerare din țările române au o structură simplă: 

— Hic sepultus est comes Laurencius de Longo Campo. pie memorie (Cîmpulung, 
1300; Lăzărescu, 1957: 121); 

— Batherii anno 1481 (Baia, 1481; IOB 1965: 502-503, nr. 608); 

— Sepultum d(omi)ni... (Sibiu, 1496; Sibiu, 1499). 

2.3. Inscriptiile perioadei humaniste cuprind: dedicatia D(eo) O(ptimo) M(aximo)’, 
indicarea vîrstei, numele defunctului in dativ, numele celor care dedică monumentul, 
calităţile defunctului etc. 

Avînd ca bază de studiu inscripțiile din Roma, Kajanto (1980: 137-138) fixează ca 
reper temporal al răspîndirii epitafurilor Renaşterii ultimul sfert al veacului al XV-lea şi 
le descrie astfel: „The praise of the departed was a central theme especially in 
humanistic epitaphs. Here the difference between medieval and humanistic inscriptions 
was more striking. Medieval epitaphs paid greater attention to genuinely religious 
virtues, above all to charity and good works, and to religion in the proper sense of the 
word. The pattern of the officially sanctioned Seven Virtues is often clearly visible. In 
humanistic epitaphs, it is the spirit of Renaissance, its emphasis upon the individual 
that comes to the fore. The classical idea of fame as a reward for the individual 
excellence was revived. The virtues praised were civic and intellectual rather than 
religous, even in the epitaphs of cardinals and other ecclesiastical dignitaries. Their 
epitaphs often became veritable eulogies”. 

2.4. Fata de acestea, inscripțiile baroce au drept trăsătură generală elogierea amplă a 
defunctului. Portretele, la început mai simple şi mai convenţionale, ajung treptat 
biografii complete; cite un epitaf cuprinde chiar un adevărat curriculum vitae”. 


3 Dixit Dominus: Ecce ego aperio tumulos uestros et educam uos ex tumulis uestris. Ezech. 37.12. 
Deo Optimo Maximo Sacrum (Dirjiu, 1637; Orban, 1868: 179). 

3. Unul dintre elementele unificatoare ale acestor modele de formular funerar 
constă în reprezentarea morţii şi a vieţii de apoi; perspectiva eshatologică se contruieşte 
pe baza unei structuri de tipul mortuus uiuens: „Eschatological ideas of the reversion of 
the body to the earth and of the passage of the soul to Heaven were crucial to a 
Christian epitaph. (...) The chief difference between medieval and humanistic epitaphs 
was one of emphasis. Eschatological subject matter was in general more proeminent in 
medieval epigraphy” (Kajanto, 1980: 137). 

Vom urmări modul în care este privită viata pământească în raport cu „viața 
veacului ce va veni” în cîteva inscripții reprezentative pentru ariile şi perioadele 
examinate. 

3.1. De la sfirşitul secolului al XVI-lea, se conturează antiteza între lumea de aici şi 
cea de dincolo, recurgîndu-se la următorii termeni grupați în serii sinonimice corpus — 
membra” vs. anima” — mens — Spiritus: 

— hic lapis... membra recepit, animam caeli regna beata fouent (Bistriţa, 1564), 

— astra mens petiit corpus nobile terra fouet (Sibiu, 1580), 

— corpore tecta iacet, mente sed astra colit (Sibiu, 1582), 

— mors rapuit corpus, spiritus astra subit (Sin Vasii, 1586; Orbán, 1870, p. 59), 

— Corpus habet tellus animam sed sidera caela (Sibiu, 1590), 

— Coelum animam Gyalakut' fissile corpus habet (Fintinele, 1660; Orban, 1870, p. 
35). 

Formula spiritus astra petit, care este atestată pentru prima oară în anul 641, într-o 
inscripție din Sevilla, apoi apare ca început de vers în epitaful papei Grigore cel Mare 
(Favreau/Michaud, 1978: 252), devine emblematică pentru reprezentarea vieţii de după 
moarte (ac Mihael sancte me duc ad astra precor...— Sebeş, 1500). 

3.1.1. In viata paminteasca, trupul este o povară şi o închisoare (nihil haec uita est 
quia labor aeque dolor — Sibiu, 1524; uita acerba — Saschiz, 1650), iar moartea devine 
o eliberare (soluta malis — Rupea, 1651). 

Lumea este caracterizată prin termenii: sordidus (terra sordida, beatior aula — 
Sighişoara 1647), immundus? (immunde munde — Sibiu, 1694). 

3.1.2. Un termen folosit într-o inscripţie tirzie este ergastulum, glosat într-o scholie 
la luvenal, VI, 151: ergastula dicuntur proprie loca in quibus ad poenam uincti 
homines opus faciunt, sinonim cu carcer în Exod, 6, 6 (educam uos de ergastulo 
Aegyptiorum), cf. ergastulum carnis la Hieronim, Epistulae, 22, 7, 4: 

— Siste uiator et memento mortalitatis, detruso ergastulo generosam dominam Nuri 
Armenorum fragrantem christiadum florem de more hoccedie 18 Martii condidisse 
saxo. Precare ergo. (Bucuresti, 1736; IOB, 1965: 216, nr. 40). 


“De exemplu, epitaful lui Simon Albelius (Braşov 1654) sau a lui Michael Petchius (Dirjiu 1582; 
Bratulescu 1937: 6). 

5 Uneori se regăsesc ecouri ale inclinatiei medievale pentru macabru: Spiritus aethereas petiit, 
qua uenerat, arces / urna nihil praeter putre cadauer habet (Sibiu, 1599). 

€ Anima este cel mai vechi termen şi din cauza utilizării sale în frecventa formulă medievală cuius 
anima requiescat in pace. 

7 Gyalakut este vechiul nume al localităţii. 

8 Cf Iob 14, 4: quis potest facere mundum de immundo conceptum semine? 

3.1.3. Viaţa paminteasca este privită ca o scurtă călătorie spre adevărata viata a 
creştinului: absoluto hodiporio — Sibiu, 1626, termenul hodoeporicon însemnînd 
“relatare a unei călătorii”, la Hieronymus. 

3.1.4. Dintre termenii care desemnează plecarea din această lume şi trecerea către 
lumea de dincolo, mai menționăm verbul migrare, care apare în liturghia pentru morți 
(quam animam hodie de hoc saeculo migrare iussisti — Blaise 1966: 213; migrauit 
inter sidera Blaise, 1966: 545) şi la autori ca Gregorius Magnus şi Caesarius 
Arelatensis: 

— ad Dominum uitae ex hac statione migrat (Sibiu, 1604); coelestes glor... uitae 
migratio... (Cîmpia Turzii, 1724; Orban, 1871: 145) 

— emigrauit (Sighisoara, 1587; Prejmer, 1692). 

3.1.5. Alt termen pentru ‘a muri’ este dormire, cu compusul său obdormiscere: 
dormire apare rar (pie dormiuit... relicta uidua — Braşov, 1685-1691), cf. et multi de 
his qui dormiunt in terrae puluere euigilabunt / alii in uitam aeternam et alii in 
obprobrium ut uideant semper (Dan. 12, 2); non est enim mortua puella sed dormit 
(Matth. 9, 24); in schimb, obdormiscere, ocurent in Faptele Apostolilor 7, 60 (et 
lapidabant Stephanum inuocantem et dicentem...et cum hoc dixisset obdormiuit in 
Domino) şi preluat în liturghia Sf. Stefan (Favreau/Michaud, 1978: 252), se va raspindi 
rapid în formularul funerar începînd din prima jumătate a secolului al XVI-lea’, adesea 
fiind însoțit de adverbele pie, placide etc.: 

— obdormiuit in Domino: Cîmpulung, 1534 (inscripţie dispărută, notată de Blasius 
Kleiner); Dirjiu, 1578 (Brătulescu, 1937: 9); Bistriţa, 1624; Baia, 1652 (IOB 1965: 
531, nr. 652); Baia, 1665 (IOB 1965: 533, nr. 655); sancto in Christo obdormiuit 
(Sibiu, înc. sec. XVII; Mâckesch, 1839: 50-51, nr. 59); 

— placide in Christo obdormiuit: Sibiu, 1580; Sibiu, 1599; placide in Domino 
obdormiuit: Slimnic, 1592; Tirimia Mare, 1631 (Orban 1870: 46-48); Sibiu, 1632; 
Brasov, 1697, 1719, 1753 (Gross, 1925: 152); 

— pie in Domino obdormientis: Medias, 1612; pie in Christo obdormiit: Brasov 
1697, 1714; 

— in Chr(ist)o beate obdormientis: Sibiu, 1694. 

3.2. Meritele din timpul vieţii sînt cele care îi asigură defunctului locul în ceruri: 
illius ut passim uitam testentur honestam ante homines uirtus, spiritus ante Deum 
(Sibiu, 1580; Méckesch, 1839: 27, nr. 23); lumea de dincolo este desemnată, in 
inscripțiile de pînă la sfîrşitul secolului al XVII-lea, prin: regna beata, siderea coela, 
aetheriae arces, aetheria sede şi sedibus aethereis, altithronis sedibus, caelica regna şi 
tecta, coelestia regna Iehouae etc. 

3.3. Răsplata pentru meritele din timpul vieţii este pacea veşnică şi bucuria de a-i 
aduce mărire lui Christos: canit Christo (Medias, 1585; Mediaş, 1612), beatus ouans 
(Sibiu, 1617). 

Perspectiva creştină este marcată, din primele inscripții, prin formula: expectans 
resurrectionem (cf. Simbolul Apostolic: credo in carnis resurrectionem / et exspecto 


” Aceeaşi formulă apare de timpuriu şi în inscripțiile în limba germană, de exemplu: Baia, 158... 
(IOB, 1965: 514, nr. 625), Baia, 1602 (Lapedatu, 1909: 60). 

resurrectionem mortuorum, Blaise 1966: 546-547), cu întregirea cum omnibus (Sibiu, 
1562); mai tîrziu, este însoţită de adjectivele calificative gloriosa (1654), beata (1663), 
laeta (1640, 1710) etc.: 

— in spem laetissimae resurrectionis (Sighişoara, 1640); 

— hic in Domino requiescit placide beatamque expectat resurrectionem (Biertan, 
1686). 

3.4. Mai tîrziu, într-o inscripţie de tipul: cuius coelum anima fruitur uirtute nepotes 
corpori sarcophagus pectore posteritas (Sighişoara, 1613), în structura binară a 
formularului (sarcophagus / caelum, corpus / anima) se va include şi al treilea element, 
şi anume gloria postumă (nepotes, posteritas). 

În epitaful preotului Hutter din Cisnădie, effigies, ca reprezentare plastică a 
defunctului, este totodată emblema vizibilă a pretuirii posterității: 

— Illius effigies haec, marmor ossa recondit / Hic sua membra iacent, spiritus astra 
tenet (Cisnădie, 1638). 

4. Verbul uiuere capătă sensuri noi, în relația cu mori, desemnind pentru creştini 
adevărata viață, pentru care se pregătesc trăind şi la care ajung după moarte, idee 
bazată pe identitatea mors Christi, uita nostra (Sibiu, 1658) şi exprimată prin 
oximoronul mortuus uiuens, frecvent în inscripțiile secolului al XVII-lea: 

— In Domino moritur, uixit ut ante deo (Sibiu, 1621); 

— ergo aliis missis Christum sincere colamus, / qui et post hanc uitam uiuere posse 
dabit (Sibiu, 1638; Méckesch 1839: 26, nr. 22); 

— uita mihi Christus mors mihi lucrum (Sibiu, 1648), cf. Phil. 1, 21: mihi enim 
uiuere Christus est et mori lucrum; 

— mortuus ut uiuas, uiuus moriaris oportet, assuesce ergo prius, quam moriare, 
mori (Sibiu, 1678)'°; 

— uiuo tibi moriorque tibi dulcissime Iesu / Spes mea tu moriens, spes rediuiuus 
eras. (Sibiu, 1685); 

— disce uiuendo mori ut moriendo uiuas (Hosman, 1712). 

5. Pentru precizarea duratei vieții, se foloseşte, alături de formulele aetatis suae, 
aetatis uero suae, cu indicarea anului naşterii şi al morții şi de structurile preluate din 
latina creştină, ca uixit annos: 

— obiit Anno Christi MD dum uixisset annos LII et menses 9. Quiescat in pace 
(Braşov, 1500; Gross, 1925: 154); 

— 29 uiriam et honestam uitam perecit in fide chatolica romana, uixit annos 63 
(Cîmpulung, 1713), 

un participiu denatus'', folosit în relaţie cu natus, mai ales in zona săsească a 
Sibiului, începînd din a doua jumătate a secolului al XVII-lea: denatus uero...uixit 
itaque annos 58 (Biertan, 1652). Relaţia celor doi termeni natus — denatus este 


10 Cf, mortuo uiuens, cu sens propriu, în aceeaşi inscripție: Hoc monumentum amoris coniugalis 
Annae Graffianae, mortuo uiuens uiro nobili et strenuo domini Andreae Literati, erigi curauit Anno 
1678. 

'! În Corpus des inscriptions de la France médiévale, termenul denata este atestat într-o inscripţie 
din 1261: ...denata, cuius anima requiescat in pace. 

explicitată, printr-o etimologie ad hoc, ca deo natus — denatus, fiind astfel în legătură 
cu renatus (termen ce desemnează pe cel botezat, „renăscut întru Domnul”): 

— Deo nati anno 1645 die 14 Nouembris denatique anno 1710, die 26 May, aetatis 
suae 64 (Sibiu, 1710). 

6. În cazul multor comparații şi metafore, sînt evidente sursele biblice si liturgice, 
ca preluări directe sau interpretări. 

6.1. Astfel, dintre reperele neo-testamentare menționăm: episodul cu Martha şi 
Maria (cf. Luca, 10, 38-42): 

— Quiescit in hac crypta olim quae parum a curis quieuit Martha Bosia... Vere fuit 
cura et industria Martha amore et probitate Maria (Brasov, 1747; Gross, 1925: 150) 

si binecunoscuta relatie dintre numele apostolului Petrus si petra (cf. Matei, 16, 18: 
Ego dico tibi quia tu es Petrus et super hanc petram aedificabo ecclesiam meam): 

— Petrus eram, solido Petrae fundamine nixus, /...Tu quoque te uictam, mors! ipsa 
fatebere quondam / In Petra hac, Petrus cum rediuiuus ero (Sibiu, 1648, piatra de 
mormint a lui Petrus Rihelius). 

6.2. Uneori, comparatiile şi metaforele transpun în cuvinte o imagine consacrată in 
iconografia creştină, raportată la deviza familiei sau la reprezentarea defunctului: 

— Anchora meae salutis gratia Patris per Christum acquisita (Biertan, 1652 — 
defunctul este reprezentat tinind în mînă o ancoră), cf. spem tanquam ancoram 
praefigere in desiderio terrae illius, în comentariul lui Augustin la Ps. 42, 2 (Blaise 
1954); 

— Quod Pelicanus amans fortisque figura Leonis denotat, illud erat ciuibus, ecce, 
suis (Sibiu, 1633): „Ce symbole chrétien popularize par limage (oiseau déchirant sa 
poitrine pour nourrir de son sang ses petits) évoque soit le Christ répandant son sang 
pour le salut du monde (le pélican du désert: Augustin Psal. 101, 8), soit le Christ 
nourissant les hommes de lui-même dans |’eucharistie: pie Pellicane” (Blaise, 1966: 
343). 

7. Termeni si sintagme biblice, patristice si liturgice: 

7.1. — mitis: ... mansuetus, pius et mitis quiescit in humo sacerdos...(Baia, sfîrşitul 
sec. XV; IOB 1965: 504, nr. 609); erat mansuetus, pius et mitis... (Baia, 1618; IOB 
1965: 523, nr. 637) — cf. Ps. 36, 11: mites hereditabunt terram (in Vulgata), mansueti 
(in Septuaginta), Matei 5, 4: beati mites quoniam ipsi possidebunt terram; 

7.2. — dei seruus: Hic iacet Bartolomeus dei seruus Saxonus (Baia, 1497; Lapedatu 
1909: 2), Christe salus hominum bone conditor atque redemptor / suscipe redemptum 
pio sanguine seruum (Sebeş, 1500) — cf. seruus Christi, famulus Dei / Christi, în 
limbajul liturgic cu sensul “preot” (Blaise, 1966: 504-505); 

7.3. — fortis adleta: Quis hac sub petra quiescit? Fortis athleta Nicolaus Schacs. 
Ego sum qui mortis soluit debitum (Baia, 1561; IOB 1965: 510, nr. 619), in uzul 
liturgic referitor la martiri, cf. Augustin: gloriosus Christi athleta; athleta Christi 
nobilis... (Blaise, 1966: 232); 

7.4. — ipostaza pastor / custos | dux gregis, cu raportare la textul evanghelic (Bunul 
Păstor, Joan 10, 1-21, ...iacentes sicut oues non habentes pastorem, Matei 9, 36; 
Marcu 6, 34) desemnează categoria preoților şi pe fiecare in parte: 

— Schesaeus pastor in hac Christi qui fuit urbe gregis (Medias, 1585); 

— commissionibus ouibus diuini pabula uerbi oui tribuens fidus pastor et acris erat 
(Saes, 1586); 

— ...piisimus uir d(omi)n(us) ecclesiae huius pastor / Non lupus hic, Christi pastor 
ouilis erat (Sibiu, 1597, piatra de mormint a lui Petrus Lupinus); 

— praeclarus episcopus aulae, Christi et Teutonici duxque decusque gregis (Biertan, 
1600); 

— decrepitus iacet hic custos gregis ecce fidelis Christi (Biertan, 1626). 

8. Citatele biblice, uneori cu aproximări şi interpretări, au ca tema viata întru 
Christos şi învierea morţilor. Adesea este indicată sursa, preferîndu-se Cartea lui Iob 
sau Psalmii: 

— Et erit tanquam lignum quod plantatum est secus decursus aquarum (Sibiu, 
1576), cf. Ps. 1, 3; 

— Intelligite haec qui obliui scimini Deum. Ps. XLIX (Baia, 1500; IOB 1965: 505, 
nr. 611); 

— Symbolum. In te domine speraui non confundar in aeternum. Psal. XXV (Sibiu, 
1676; Moéckesch, 1839: 72-74, nr. 90); 

— Scio enim quod redemptor meus uiuit et in nouissimo die de terra ressurecturum 
sum et rursum circumdabor pelle mea et in carne mea uidebo Deum meum (Sibiu, 
1503 — Mockesch, 1839: 23, nr. 17; Sighişoara, 1576), Scio enim quod redemptor meus 
uiuit et in nouissimo die de terra resurgent mortui.Hic beatam carnis suae expectat 
resurrectionem (Cincu, 1708), cf. Job 19, 25-26; 

— Homo natus de muliere / Breui uiuens tempore repletur / Multis miseriis qui quasi 
flos / Egreditur et conteritur/ Fugit uelut umbra (lob, cap. 14) (Tîrgovişte, 1652; Iorga 
1906: 107); 

— beati mortui qui in Domino moriuntur (Sebes, 1572), cf. Apoc. 14, 13; 

— cursum consummaui, de reliquo reposita est mihi corona iustitiae (Sin Paul, 
inscripție păstrată partial — Orban, 1871, p. 34), cf. Bonum certamen certaui, cursum 
consummaui, fidem seruaui, in reliquo reposita est mihi iustitiae corona, 2Tim., 4, 7-8; 

— cum fex cum limus cum res uilissima simus unde superbimus in terram terra 
redimus (Medias), cf. Gen., 2, 7: formauit hominem de limo terrae; Ps. 68, 3: Infixus 
sum in limo profundi; 

— deserta hacce lachrymarum ualle, ca metaforă a vieții pamintesti (Brasov, 1656), 
cf. imnul ,,Salve regina”: gementes et flentes in hac lacrymarum ualle. 

9. Asocieri de elemente contrastante 

In formularul funerar crestin, formulele fixe preluate din repertoriul antic referitoare 
la prezenta mortii atotputernice sint directionate spre ideea vietii in Christos. Formulele 
consacrate ale antichității păgîne sînt, de obicei, scoase în evidență față de restul 
inscripției fie prin forma literelor, fie prin amplasarea în spaţiu rezervat, pe steme, cărți, 
coroane, alături de schelete, clepsidre etc. 

9.1. memento mori (Brasov, 1712) 

În secolul al XVII-lea, va fi asociată firesc formula antică (homo) memento mori 
cu textul din Joan 1, 29: ecce agnus Dei qui tollit peccata mundi (Sibiu, 1628) sau cu 
Spes mea est Christus? (Sibiu, 1546, 1592— Mâckesch, 1839: 54, nr. 66). 

9.2. hodie mihi, cras tibi, formula antică preferată în secolul al XVII-lea (Sibiu, 
1651, Dobârca, 1685), este combinată cu două structuri de text creştine: Anchora mea 
Christus. Viuendo morimur denique moriendo uiuemus. Hodie mihi cras tibi (Sibiu, 
1670). 

9.3. Formula antică quod ego sum tu eris, frecvent folosită in antichitatea pagina 
(ex: quod tu et ego, quod ego et omnes; quod sumus, hoc eritis, fuimus quandoque 
quod estis) şi creştină (cu intregiri de tipul orate pro me: Sum quod eris, quod es ante 
fui; pro me, precor, ora), apare in corpus-ul nostru ca atare (Ego fui quod ego sum tu 
eris — Cristian, 1631), dar şi recitită dintr-o perspectivă creştină, într-un epitaf, azi 
dispărut, din secolul al XVIII-lea: 

— hospes memento quod fueram non sum. Mox nil eram, sed nunc sum quod 
fueram... post breues maior ero (Apoldu de Jos, 1723; Iorga, 1906, p. 40) 

10. De asemenea, jocurile de cuvinte cultivate mai ales din a doua jumătate a 
secolului al XVII-lea sînt totdeauna reinterpretate din perspectivă creştină: 

Formula des întâlnită in epitafurile antice capătă sensul creştin al morţii ca plecare 
spre adevărata viață: abiit non obiit? (Braşov, 1654); abiit non obiit... exspectat 
gloriosam resurrectionem exuuiae (Braşov, 1713). 

11. Adresarea directă către cei ce trec pe lîngă mormint este un topos antic păstrat 
în epitafurile medievale şi humaniste; aceste formule adresate trecătorului de îndemn la 
oprire şi lectură a epitafului se asociază cu elemente creştine: meditaţia asupra morţii, 
ruga pentru defunct etc. 

11.1. Una dintre cele mai vechi inscripții săseşti, din 1410, şi anume cea de pe 
piatra preotului Thomas de la Biserica Neagră din Braşov, cuprinde, în spirit medieval, 
formula requiescat in pace, urmată de cererea de a se rosti rugăciuni pentru mintuirea 
sufletului defunctului: 

—...cuius anima requiescat in pace, Amen. Item supplicauit praedictus dominus 
omnibus ingredientibus hanc ecclesiam, quoties ob reuerentiam uirginis gloriosae ac 
pro salute suae animae quiuis unum Aue Maria dicere non recusabit. 

Această structură a formularului funerar care include cererea de a se rosti rugăciuni 
pentru defunct se păstrează în toate ariile geografice şi în toate perioadele examinate: 

— Huius tu cineri requiem placidumque uiator exoptes somnum, caetera Christus 
habet (Rupea, 1651); 

— Tu uiue uiator et mihi propicium redde precando Deum (Sin Paul, 1657; Orban, 
1871: 35, nota 3); 

— siste uiator et memento mortalitatis... precare ergo (Bucuresti, 1736; IOB 1965: 
216, nr. 40); 

— molliter hic iaceat fare uiator humo" (Badeni, 1778; Orban, 1871: 164). 


12 Cf, Spes mea Christus (Sighişoara, 1647). 
55 Cf. obiit non obiit (Bistriţa, 1626). 

11.2. Termenul wiator, mai rar lector, poate fi însoţit de adjective: 

— Siste gradus igitur tumulum Philo:christe uiator Inspice, dic: Pauli molliter ossa 
cubent (Sibiu, 1626); de remarcat adjectivul compus philo Christus; 

— Pie lector, non sit tibi graue dicere: requiescat in pace!” (1631, Cotnari; IOB 
1965: 524, nr. 639). 

11.3. Trecătorului i se reaminteşte că va împărtăşi aceeaşi soartă: discite mortales 
puluis et umbra sumus (Sighisoara, 1620), ...quia cinis fumus et umbra (Tirtmia Mare, 
1631; Orbân, 1870: 46-48), iar moartea este privită ca o trecere spre adevărata viață a 
crestinului, în inscripțiile din a doua jumătate a secolului al XVII-lea: 

— mecum uis esse uiator (Hărman, 1667); 

— tu ista qui legis uiatorem esse te memento (Harman, 1710), cu deplasarea 
semantică a termenului wiator. 

11.4. Odată ajuns în ceruri, defunctul îi poate sfătui pe cei rămaşi în viata să 
mediteze la viata de dincolo, să se străduiască să descopere adevărul vieţii veşnice in 
împărăţia cerurilor: 

— quid tum succedere lector tu debe in coelo est patria grata piis (Sighişoara, 
1587); 

— subsiste, qui Christiani nominis uis esse aemulus, uiator! (Sibiu, 1693; Méckesch, 
1839: 77-78, nr. 96), de remarcat relaţia dintre termenul christianus si numele 
defunctului Christian Reichart; 

— Si nosse gestis uiator. quis hoc marmore tegatur accipe: / (retine) uiam uiator et 
sic uoti tui compos factus disce uiuendo mori ut moriendo uiuas (Hosman, 1712), cu 
figura etymologica uiam — uiator. 

După cum arată Kajanto (1993: 57): „These clearly classicizing topics in 
Renaissance epigraphy should not, however, be exaggerated (...) After the mid 
sixteenth century, and especially in the baroque age, the Christian message in epitaphs 
became more and more pronounced, and the paganizing features of Renaissance 
epigraphy began to be more and more a thing of the past”. 

12. În inscripții apar multe sinonime pentru ‘a muri’, in timp ce ‘a trăi” este 
desemnat prin uiuere in Christo, în structuri ce ar părea paradoxale dacă nu ar fi 
interpretate din perspectivă creştină (ex: post uitam uiuere). 

În concepția creştină asupra morţii, moartea nu mai este un fapt natural sau o 
fatalitate, ci este consecința păcatului originar: omul şi-a pierdut prin păcat 
imortalitatea originară, dar poate să o recîştige, reconcilierea începînd prin botez, iar 
aducerea-aminte a prezenţei morții devine pregătire pentru viata eternă. 


'4 Remarcăm absenţa formulei sit tibi terra leuis; în schimb, este preferată formula molliter ossa 
quiescant: Spiritus hymnisonans Christ. uni super aethera cantat, hic penes ossa uiri molliter ossa 
cubant (Sibiu, 1577; Méckesch 1839: 28-29, nr. 26); Sic tanti exiguo moeste pia turba sepulchro / 
Condimus atque uiri molliter ossa cubant (Sibiu, 1627, 1655; Méckesch, 1839: 51, nr. 60); chara 
Susanna uale, et tuae molliter ossa quiescant (Livezile, 1735). 

15 Cf. Hic requiescat in pace generosus dominus Johannes P., huius saxonicalis ecclesiae custos 
qui obiit MCCCLXXIII (Cîmpulung, 1373; Lăzărescu 1957: 122); (e)gregius Nicolaus ... ikeld hic 
sepultus, cujus anima requiescat in pace. (Sibiu, sec. XV; Möckesch 1839: 23, nr. 19); Requiescat in 
pace (Baia, 1634; IOB, 1965: 525, nr. 641). 

Cele patru tipuri de formular funerar, dincolo de particularitățile evoluției lor, prin 
care fiecare se raportează la elemente anterioare, fie dezvoltindu-le (de exemplu, 
tendința encomiastică din perioada decăderii Imperiului Roman se regăseşte în 
inscripțiile baroce, sau unele formule antice păgîne sînt incluse între formulele 
Renaşterii), fie, dimpotrivă, eliminîndu-le (astfel, se pierde gustul pentru macabru 
specific Evului Mediu), prezintă o trăsătură constantă: viziunea coerentă şi unificatoare 
asupra vieţii de apoi. 

Termeni religioşi de origine slavă în Documente 
privitoare la istoria oraşului Iasi 


Ionela ENE 


L'article relève quelques particularités lexicales des Documents concernant l’histoire de la ville 
de lassy, édités par I. Caproşu, en se rapportant aux termes religieux d'origine slave qui 
apparaissent dans ces textes. On mentionne les mots qui ont une plus grande fréquence dans les 
textes étudiés, qui leur sont spécifiques on qui peuvent constituer le sujet de quelques 
discussions d'ordre lexical, de sorte qu'on puisse formuler des conclusions relatives aux traits 
caractéristiques de la langue roumaine du XVI “me siècle, relevées par l'étude des textes 
discutés. L'auteur a visé seulement les documents du XVII” siècle écrits en roumain. 


Problema terminologiei religioase’, mai ales a celei creștine, din limba română, a fost 
discutată deseori, ea regăsindu-se în numeroase lucrări generale despre istoria poporului 
român şi a limbii române”. Această chestiune este în general rezolvată, fiind demonstrat 
faptul că în limba română, pe lîngă termenii de origine latină (biserică, botez, cruce, 
Dumnezeu, rugăciune), referitori la religia creştină, au pătruns şi termeni provenind din 
vechea slavă bisericească, începînd din secolele al IX-lea - al X-lea, cînd se răspîndeşte 
creştinismul în limba slavă, în sud-estul şi răsăritul Europei. Aceşti termeni denumesc 
noțiuni fundamentale ale cultului creştin, se referă la ierarhia bisericească, la biserică şi la 
obiectele de cult, la practici religioase, la viaţa spirituală a omului şi la noțiuni înrudite. 

Întrucît slavona a avut un rol important în practica religioasă şi în cultura feudală a 
țărilor româneşti atît în secolul al XVI-lea, cît şi mai tîrziu, în secolul al XVII-lea şi 
începutul secolului al XVIII-lea, era firesc „ca o mare parte a lexicului slav de 
specialitate, care era cunoscut nu numai de slujitorii bisericii, ci în bună măsură şi de 
poporul simplu, să fie păstrat la transpunerea cărților «sfinte» în limba românească” 
(Mihăilă Împrumuturi, p. 145). Aşa se explică şi faptul că o parte din aceşti termeni şi-au 
lărgit sfera intrebuintarilor şi a intelesului, prin ieşirea lor din cadrul lexicului religios. 


' În lucrarea de faţă sînt semnalate acele cuvinte care au o frecvență mai mare în textele studiate, care 
sînt specifice actelor de danie sau care pot constitui subiectul unor discuţii de ordin lexical, astfel încît să 
poată fi formulate nişte concluzii referitoare la caracteristicile limbii din secolul al XVII-lea, oferite de 
studiul textelor în discuţie. 

? Vezi capitolul „Creştinismul şi limba” în Şăineanu, 1887: 25-64. Cf. Densusianu JLR JT, p. 261. 

În cele ce urmează vom exemplifica cele spuse cu o serie de cuvinte apartinind 
terminologiei religioase, împrumuturi vechi sud-slave în limba română, care apar în 
Documente privitoare la istoria oraşului laşi. 

Textele care au constituit suportul acestui studiu sînt acte interne din fondurile 
arhivistice româneşti şi străine privitoare la vatra, hotarul (moşia) şi ocolul tirgului Iasi 
din secolul al XVII-lea, precum şi din documente care nu intră în această categorie, dar 
care contin informații importante cu privire la istoria oraşului Iasi. Aceste acte sînt 
redactate în limba română, fiind scrise de grămătici, pisari şi uricari de cancelarie, de 
dieci şi logofeti de vistierie — toți profesionişti ai scrisului, de unii boieri, de mici slujbasi 
domneşti, de slujitori ai bisericii (protopopi, preoți, diaconi, călugări, dascăli de tara etc.) 
şi de orăşeni de diferite categorii profesionale. În aceste condiții este firesc să apară multe 
particularități de limbă, mai ales de ordin fonetic şi lexical-semantic, de natură să confere 
scrisului suficientă varietate, dar şi să atragă atenția celor preocupaţi de istoria limbii 
române. Documentele consemnează şi un număr mare de toponime şi antroponime care 
au calitatea de a reflecta limba vorbită în epoca consemnări lor şi chiar, în unele cazuri, 
în epoci anterioare. 

Textele studiate sînt editate cu o acuratețe filologică de Ioan Caproşu şi se află în 
volumele I, II şi III ale Documentelor privitoare la istoria oraşului Iasi. Autorul, pe linga 
transcrierea, traducerea şi colationarea actelor inedite, a verificat după originale sau dupa 
cele mai bune fonduri arhivistice păstrate toate documentele publicate anterior, 
adăugîndu-le caracteristicile arheografice ce le lipseau în vechile ediţii, şi a revizuit toate 
traducerile din limbi străine pentru a asigura volumului o unitate terminologică în 
concordanță cu cerințele actuale ale medievisticii. Studiul a avut în vedere doar 
documentele din secolul al XVII-lea scrise in limba română. 


I. Termeni care denumesc noțiuni fundamentale ale cultului creştin 

I.1. rai ‘paradis’(< vsl. rai), în „...iar carel(e) dintru dinsii, preut sau diiacon, ne va 
uita pre acela sa nu-l ducă Dumn(e)zau Sv(i)ntia Sa la dulceata Raiului...” (|, 441/500, 
1658). 

1.2. sfint “divin, sacru’(< vsl. sven), folosit frecvent si la feminin. Termenii din 
familia lexicală a cuvîntului sfint apar, mai des, avînd la inițială sv-*. Tendinţa de a 
introduce forma rostită este frecventă în textele studiate, unde nu lipseşte fonetismul sf: 
„Sfinta mănăstire” (I, 104/145, 1615), (II, 40/341, 1692), fata de ,,svinta mănăstire” (I, 
106/147, 1615), (II, 506/453, 1679), ,,sfintiei sale” (II, 466/423, 1677), fata de ,,svintii 
sale” (II, 357/331, 1671). Cuvîntul , preaosvintitul” (II, 654/573, 1689) apare numai cu 
fonetismul sv-. În textele studiate se observă că termenul sfint este folosit preponderent ca 
adjectiv şi, indiferent de varianta preferată de scriptor, este întîlnit în sintagme de tipul 


? Datorită faptului că toate exemplele sînt din DII, în vederea simplificării am renunțat la această 
precizare la fiecare exemplu. Cifrele din paranteze indică, în ordine, numărul volumului, numărul 
documentului/pagina şi anul în care a fost scris documentul. 

1 Este posibil ca la unii scriptori şi formele rostite să reproducă modelul slavon. Vezi Gafton, 2001: 81. 

„sfinta mănăstire”. Din aceeaşi familie lexicală face parte şi derivatul Svetiteli, întâlnit în 
textele studiate ori de cite ori este menţionat numele unei biserici din Iasi, Trei Svetiteli: 
(IIL, 152/131, 1699). 

1.3. moaşte “trup sfint neputrezit” (< vsl. mošti), în ,,...ce-au fost furat din sv(i)nta 
mănăstire un săcriaş cu multe lucruri, anume o piatră scumpă, şi cu patru rînduri de 
sv(inte moştii...” (I, 420/481, 1656); în „...care au dat el mănăstirei pentru vina lui ce-au 
fost furat de la sv(î)nta mănăstire un săcriaş cu multe lucruri scumpe, anume: o piiatră 
scumpă, şi cu patru rînduri de sfinte moştii...” (I, 428/487, 1657). 

1.4. Precista ‘Preacurata’® (< vsl. précista), în „Deci dintr-acéstea din toate s-au scos 
numai o scoarță şi o icoană Pr(e)cistaa...” (II, 340/312, 1671); în „...să fie blăstămat de 
Dumnedzău şi de Precista...” (II, 551/492, 1681). 

1.5. iad “infern, gheena’ (< vsl. iadti şi ad < gr. adnc) (DER, p. 406. Cf. Mihăilă 
1960), în „„...iar carel(e) dintru dinsii, preut sau diiacon, ne va uita pre acela să nu-l ducă 
Dumn(e)zău Sv(i)ntia Sa la dulceata Raiului, ce să-l pogoaré la amarul </>adului...” (I, 
441/500, 1658). Aceasta este singura atestare a cuvintului in textele studiate. 

1.6. mucenic “martir ” (DER, p. 526. Cf. Cihac II, p. 205; Mihăilă 1973: 128) (< sl. 
bis. sb. muicenilai < sl. macenikii), in ,,...ande iaste hramul Svintul Mare Mucenic a lui 
H(risto)s voinic Ghiorghie...” (I, 160/212, 1626). Cuvântul apare şi cu varianta măcinic în 
„unde iaste hramul Sv(î)ntului şi Marelui Măcinic şi Purtătoriu de Biruinţă a lui 
H(n)est(os) voinic Gheorghe...” (III, 56/45, 1693) sau cu varianta măcenic în ,,...saborul 
de la sv(î)nta m(ă)n(ă)stire de la Hlincea, unde iaste hramul Svintului şi Marelui Măcenic 
Gheorghie...” (III, 32/29, 1692). 


II. Termeni care denumesc funcţii bisericeşti 

IL.1. vlădică “titlu onorific dat episcopilor” (< rus. vladyka; bg. sîrb. vladika), în „Şi 
în tocmala noastră fost-au: vlădica Evloghie de Rădăuţi...” (I, 259/342, 1636); folosit la 
plural în ,,...la boiari vor merge sau la vlădici...” (I, 353/423, 1649). O singură dată este 
înregistrată forma de singular vlădicul în „...să-l ducă la vlădicul său, în care eparhie va fi 
să-l giudece...” (I, 353/423, 1649). Cuvîntul apare şi într-un toponim: „...am vîndut un loc 
de prisacă, cu pomet, ce iaste la Poiana Viadicai'”...” (I, 198/174, 1668). 


5 Folosirea sintagmei „sfinta mănăstire” şi nu doar a cuvîntului mănăstire poate fi şi o reflectare a 
evlaviei celor care făceau danii mănăstirilor. 

€ Vezi DER, p. 709, unde sl. sveti este considerat dubletul lui sfeti (var. sfere, sveta), din sb. sveti, bg. 
sfet, cu der. sfetitel. 

7 Acesta este sensul în Scriban, p. 823. Vezi şi DER, p. 518, unde este precizat un sens cu o conotaţie 
laică care nu apare în textele studiate: “relicve”. 

8 Scriban, p. 1035. Vezi si DER, p. 631; Cf. Mihăilă 1960: 145; Cihac II, p. 288. În limbajul popular 
este folosită sintagma „Maica Precista” sau, simplu, Precista, pentru Maica Domnului, calchiat mai tîrziu în 
Preacurata. 

? Acesta este sensul cu care este folosit în textele studiate, dar vezi şi Scriban, p. 1416, unde se 
precizează că acest cuvînt are şi sensul de “domn”, ‘duce’ (<vsl. vladyka). 

10 Poiana Vlădicăi este locul în care domnitorul Alexandru cel Bun, mitropolitul, episcopii şi boierii au 
întîmpinat moaştele Sfîntului Ioan cel Nou de la Suceava la aducerea lor în Moldova. Mai tîrziu, după cum 
reiese dintr-un document din 1626, domnitorul Miron Barnovschi a dat încuviințarea ca acolo să se 

II.2. popă ‘preot’ (< vsl. popii, scr. dial. popa (Mihăilă 1973: 129, Gafton, 2001: 287- 
288)), în „...mărturisescu însumi, cu ceasti cu a mea scrisoare, înnaintea părintelui 
Galation, egumenul de la mănăstire de la Sfetii Sava şi naintea părintelui popa Gavriil 
stareţul...” (I, 104/144, 1615); în „Şi eu, popa Vasilie de la besérica lui Danco, am scris, 
ca s(ă) ştie” (II, 359/333, 1671). 

II.3. stareț ‘superior al unei mănăstiri (DER, p. 742) (< vsl. starici), în 
„„„.mMărturisescu însumi, cu ceasti cu a mea scrisoare, înnaintea părintelui Galation, 
egumenul de la mănăstire de la Sfetii Sava şi naintea părintelui popa Gavriil starețul...” 
(I, 104/144, 1615). Cuvîntul este întîlnit şi în varianta starif în „Şi la aceasta tocmală s-au 
prilejit: popa Neculai, şi Dima, grecul, şi Chighiian căpitanul, şi Avramiié staritul...” (II, 
611/539, 1685). De asemenea, s-au constatat 4 ocurente ale formei de feminin starița (cu 
varianta stareta), ca în „Vă facem şt(i)re pentru o cîrşmă ce-ar avea rugătoarele noastre, 
Anghelina starița” (IL, 115/95, 1696), ,,...s4 aibă a lucra sv(i)ntei mănăstiri într-o lună 
trei dzile la toate trebile sv(i)ntei mănăstiri la cit le va porunci starefa...” (II, 121/103, 
1696). 

11.4. duhovnic ‘confesor, preot căruia îi mărturiseşti păcatele”! (< vsl. duhovinicii), în 
„Şi mi-au făcutu şi zapis denaintea duhovnicului său...” (II, 464/421, 1676). În textele 
studiate sînt atestate şi 5 fonetisme cu vocala u trecută la o: ,,..asijderea şi la moartea 
Ilenei, ea, cu limbă de moarte, denaintea dohovnicului, popa Toader de la S(ven)tii 
Nicolaiu, şi dinaintea altor uliceni, s-au lăsat cu tot ce-au avut pre sama soțului ei Enachi” 
(II, 269/241, 1669). Duhovnic este derivat al lui duh. 

IL5. fircovnic “dascăl!? (< vsl. criikoviniki), în „Adecă domnia mea înpreună cu tot 
Svatul nostru, cu boiari cei mari şi cei mici, pentru rîndul rugătorilor noştri, călugărilor, şi 
a calugarit(i)lor, şi a preutilor, şi a diiaconilor celor mirenesti si a tot clirosul bescricii, 
cit(i) sintu de beserecă clirici, adeca f(i)rcovnici...” (I, 353/423, 1649); în „Și Necula 
fircovnic(ul) scris-am zapisul ca să să ştie” (II, 545/486, 1681). 

11.6. oteț, folosit numai la plural, “Părinte al Bisericii”, (< sl. otici), în „Iară cine se va 
ispiti a strica daniia aceasta să fie neiertat de Domnul Dumnezeu şi de Maica Precistă şi 
blestemat şi neiertat şi afurisit de 318 Oteţi” (II, 605/534, 1685), în ,,...care va vrea să să 
amestece, fiecarel(e) acela om, să fie tricleat şi procleat şi afurisit de trei sute şi 
optusprădzăci oteți ce-s în [vă] Nichei...” (I, 356/426, 1649). 

II.7. sfintie (în forma articulată şi urmată de un adjectiv posesiv) “epitet sau titlu de 
respect care se dă clericilor”. În textele studiate se intilneste fie varianta sventia, în „Şi 
acesta zapis noi l-am făcut denaintea sventiei sale părintelui mitropolitului de Suceava” 
(II, 117/109, 1666), fie varianta sfinfia, în „Această danie o am făcut eu dinaintea sfinției 
sale părintelui Dosoftei, mitropolitul, şi duhovnicul nostru...” (I, 466/423, 1677). În 


întemeieze un sat de 20 de țărani, scutiți de contribuții către domn, dar supuşi mereu numai mitropolitului. 
Vezi şi (I, 166/221, 1626). 

!! Scriban, p. 452; vezi şi DER, p. 305, unde este precizat şi sensul de “părinte spiritual”. De regulă, in 
comunitățile ortodoxe acest cuvînt este folosit cu sensul de “preot căruia îi mărturiseşti păcatele”, “părinte 
spiritual”. 

12 Vezi Mihăilă, 1973: 129, unde este precizat şi sensul de “îngrijitor al bisericii”. După cum reiese din 
textele studiate tircovnicul făcea parte din clerul bisericii şi, deseori, era cel care scria diferite acte sau era 
prezent la semnarea acestora. 

„Acestea le-am dat la s(fin)ta mănăstir(e) Driian la Arghirocastro, la Rumele, unde-i 
hramul S(fin)tei şi Preabl(a)goslovitei Născătoare şi Pururea Ficioari Marii, la hramul 
Adormirei Sfinţii Sale...” (I, 67/68, 1664), în „„...rugînd şi noi pre milosul şi puternicul 
Dumnedzău şi pre Maica Sfinții Sale” (III, 97/75, 1695) sau în ,,...Preacinstitaa Maica 
Sfinţiei Saale Marie...” (II, 305/284, 1670) este ilustrată o situaţie mai rară, în care epitetul 
poate fi acordat Maicii Domnului sau lui Dumnezeu. 

11.8. săbor, “adunare, totalitatea unor preoți sau călugări dintr-un loc” (< vsl. siiboră'5, 
bg. stibor, srb. sabor), în ,,...Dat-am cartea domniei meli rugătoriului nostru egumenului 
şi a tot săborul de la svînta mănăstire de la Balica...” (I, 241/322, 1634). Există şi alte 
variante fonetice: a) săboriul, în ,,...au venit înnaintea domnii mele popa Timoftei si tot 
săboriul de la mănăstire de la Svetii Sava...” (I, 229/307, 1633); b) soborul'“, în „iar 
părintele loan egumenul şi cu tot soborul sfintei mănăstiri Putnei mi-au dat nişte vii la 
Iaşi...” (II, 92/90, 1665); c) seborul, cu o singură ocurenta, în „Adecă au venit înaintea 
noastră şi înaintea boiarilor noştri moldoveneşti, celor mari şi celor mici, rugătorii noştri, 
egumănul Dosothei şi cu tot seborul de la sv(i)nta m(i)n(a)stiri de la Hlincea...” (II, 
38/32, 1662). Cu o atestare în textele studiate se intilneste şi derivatul săbornici, în ,,...sa 
hie blastamat şi afurisit de 12 virhovnici Apostoli şi de 318 SfG)nti Părinţi săbornici ce- 
au fost in Nichea...” (II, 468/424, 1677). 


III. Termeni care denumesc practici religioase şi noţiuni înrudite 

II.1. jirtăvnic ‘masa din altar pe care se pregătesc sfintele daruri, jertfelnic’ (< vsl. 
Zrtitvinicii), în „...să fie pomenit(i) acolo la sv(i)ntul jirtăvnic...” (Il, 340/311, 1671). În 
textele studiate se înregistrează, mai rar, şi varianta fonetică jartavnic, în „să-i fie 
poman(ă) şi să-l scrie la svîntul jărtăvnic”"” (II, 307/287, 1670). 

II.2. moliftă “slujbă, serviciu religios celebrat în afara slujbelor obişnuite” (DER, p. 
520; cf. Scriban, p. 828)) (< vsl. molitva), în ,,...scriem şi mărturisim, cu cest adevărat 
zapis al nostru, la mîna popii lui Neculai Bizi ot Sv(en)ti Neculai, precum dîndu-ne 
molifia sa Nectarii egumănul de la Sveti Ion un loc mănăstirescu ca să facem o cas(ă), noi 
am greşit...” (III, 98/500, 1695). Acest cuvînt a generat o familie lexicală: molitvenic, 
molitevnic, molitvelnic (var. molifielnic'® < vsl. molitvinilai). 

II.3. pomană!” 1. “obiect dăruit pentru iertarea păcatelor unui mort’ (< vsl. poménu), 
in ,,...din tot sufletul nostru am închinat, pentru să ni să scrie ticăloase şi nedesto<i>nice 
numele noastre şi a părinților nostri la cartea vieții, ca să avem pomană vecinică...” (II, 


15 Scriban, p. 1217. Cuvântul are şi sensul de sinod, dar în textele studiate nu apare cu acest sens. 

14 Forma românească sobor poate fi şi un rezultat al asimilării regresive vocalice. Cf. noroc, năroc > 
noroc, narod, nărod > norod. 

'5 Cuvîntul jărtăvnic şi cele din familia lexicală a acestuia au o mare frecvenţă în textele bisericeşti, 
slave şi româneşti, şi, de aceea, putem presupune că rostirea şi scrierea acestor cuvinte au stat permanent 
sub influența modelelor slavone. Aşa se explică şi menţinerea în textele din epocă a grupului -rtv-, 
neobişnuit în română, care mai apoi a ajuns la -rtf-. Vezi şi Arvinte, St. lingv. Gen., p. 59 a. 

16 Carte care cuprinde molifte şi alte rugăciuni pe care le citeşte preotul în ritualul ortodox. 

'7 După cum se poate observa şi în al doilea exemplu, se folosea şi var. înv. pomeand. În textele 
studiate acest cuvînt apare doar cu aceste sensuri. Pentru alte sensuri vezi DER, p. 619, unde sînt precizate 
şi derivatele acestui cuvînt. 


121 


404/1673); 2. “milostenie, binefacere”, în ,,...ca să hie şi mie pomană la s(fîn)ta mănăstire, 
ca şi părinților miei, ca să hie deplin darea şi pomeana noastră, în veci, neclătită” (I, 
104/144, 1615). În textele studiate apare o singură dată şi un termen caracteristic vechii 
române, eliminat ulterior, pamete, în ,,...calugarii să aibă a mă scrie la pamete mari...” (II, 
339/310, 1671). În textele studiate este întâlnită şi varianta pamente, în „să ne facă 
pamente din an în anu la dzua Naşterii Preacistei” (I, 441/499, 1658). 

I.4. pomelnic “listă cu numele persoanelor ce vor fi pomenite de preot în timpul 
slujbei de pomenire”!* (< vsl. poméniniki), în „Şi i-am scris la svîntul pomelnicul cel 
mare, cu titorii cei batrîni” (II, 404/1673). 

II.5. danie “donaţie, pomană, ofrandă” (< sl. danije), în „„...acel loc de prisacă iaste 
danie sv(i)ntei mănăstiri de la Alixandru vodă” (II, 149/132,1666). Apare şi varianta 
daanie, în ,,...ca să nu strice a noastră daanie şi miluire...” (II, 127/116,1666) sau în 
„care dughéne le-au dat măriia sa daanie svintei m(ă)n(ă)stiri Cetatuiei...” (II, 500/448, 
1679). 


IV. Termeni care se referă la biserică şi la obiecte de cult 

IV.1. hram 1. “patron al unei biserici” (DER, p. 402) (< vsl. Aram), în ,,Adeca au venit 
înaintea noastră şi înaintea boiarilor noştri moldoveneşti, celor mari şi celor mici, 
rugătorii noştri, egumănul Dosothei şi cu tot seborul de la sv(î)nta m(i)n(a)stiri de la 
Hlincea, unde iaste hramul Sv(î)ntului şi marelui mucenic Ghiorghie...” (II, 38/32, 1662). 
2. “serbare a patronului unei biserici” (DER, p. 402): „...S(fin)tei şi Preabl(a)goslovitei 
Născătoare şi Pururea Ficioari Marii, la hramul Adormirci Sfinții Sale...” (II, 67/68, 
1664). 

IV.2. clopot “obiect metalic în formă de pară prevăzut cu o limbă mobilă care produce 
sunete caracteristice’ !’ (< vsl. klopotú), în „...i-au luat un clopot de la mănăstire...” (III, 
165/142, 1700). În limbile slave cuvîntul clopot are diferite nume: scr. zvőno, rus. 
KONOKOA, UCT. KONOKIL, bg. kamana (< gr. yaumava. < it. campana) (Mihăilă 1960: 146), 
fapt ce ar constitui o dovadă indirectă a faptului că acest cuvînt a pătruns inițial în limba 
română ca nume de “obiect care sună’, în general, şi nu cu sensul concret “clopot de 
biserică’. 

IV.3. odor, folosit la plural, “podoabă liturgică” (< sl. bis., sb. cr. odora), în „...acești 
negutitori ce mai sus scriu cu toţii şi au închinat şi au dat acele veşmente şi odoar(e) toate 
la sv(î)ntaa beserica acea mare la Ier(u)s(a)lim...” (II, 340/311, 1671). 


15 Vezi DER, p. 619. Cuvîntul face parte din familia lexicală a cuvîntului pomană. 

19 DER, p. 215, unde sînt precizate si alte nume ale acestui cuvînt în limbile slave. 

% În acelaşi document sînt enumerate veșmintele şi odoarele: „un terfoloi, un angherestru, un falon de 
urşinic roşu, un falon zer(i)dava cu flori, doao procovéte cusute cu sîrmă, patru procovete iar cusute pren 
pregiur cu cănafi, un procovat ce iaste deasupra potiriului, o păreche den raclite de urşinic vechiu, o cruce 
roşie de atlaz cusută cu sîrmă, trei patrahire: unul de adămască vechiu, unul verde, unul de atlaz albu, doao 
poale de icoane de adămască galbănă pen pregiur verdzi, un aer de la Sîmbăta Mari roşiu de atlaz cu sirmă, 
doao bucăţi de atlaz fistichii, treisprece icoane, doao cununi de argint de icoane, patru candile de argintu, 
şease coroane de argintu, o cruce de lemnu scumpă, 4 lantuji de argintu, o cunună de argintu, trei cunune de 
argintu, o cruce metiutea şi o bucăţea de cunună de argintu, opt ochi de argintu, 9 nasturi de argintu, un inel 
argint, o poal(ă) de icoan(ă) de mătase, doao procovéte mici, un procovit vechiu de adămască, un potir 

IV.4. podoabă ‘ornament’ (< vsl. podoba), în „...s-au zidit aceea sv(î)ntă beserică cu 
multu mai întemeiată şi cu podoabă atocma cu mănăstirile cele de frunte în oraş...” (II, 
574/509, 1682). Cuvîntul este întîlnit de obicei la plural, ca în: ,,...fiind această sf(î)ntă 
beserică din tîrgul din Iasi aproape de Curte (...) i-am tocmit clopotniţa şi o am înfrămăşat 
cu toate podoabile cum să cade desăvîrşit..."”* (II, 467/423, 1677). 


Concluzii 

1. Deşi compartimentul lexical al unei limbi este caracterizat printr-o mobilitate 
ridicată, domeniul terminologiei religioase, în general, prezintă o stabilitate remarcabilă 
(Mihăilă 1960)”. 

2. În ceea ce priveşte forma acestor cuvinte, multe dintre acestea nu au indici fonetici 
speciali, fiind vechi slave, ca, de exemplu, duh, rai etc. Alte elmente lexicale prezintă 
trăsături fonetice slave vechi (sfint) sau, în genere, slavo-bulgare (moaşte, hram etc.). 
Altele au anumite trăsături fonetice, care ne permit să le determinăm cu mai multă 
exactitate ca slave-sudice, în general, sau chiar mediobulgare ori sirbe, sau slave- 
răsăritene (ruse, ruso-ucrainiene). Cu certitudine mediobulgare sînt: sfeti, sfeta, 
Trisfetite(le), vlădică. 

3. Influenţa slavonă cultă asupra limbii române n-a fost uniformă şi nici nu aparține 
unei singure epoci. Peste puţinele cuvinte slave vechi (singurul exemplu sigur este sfint) 
s-au suprapus forme mai noi mediobulgare, apoi sîrbe şi ruse, care, uneori, au înlocuit pe 
cele deja existente, unele moştenite. Această situaţie concordă pe deplin cu faptul că 
slavona pe teritoriul României n-a fost o limbă de cultură unitară, aici copiindu-se, 
redactindu-se şi tipărindu-se texte apartinind atît mediobulgarei, cit şi redactiilor sirba si 
ruso-ucraineană. Prin urmare, deşi complex, tabloul relațiilor lingvistice româno-slave 
devine şi din acest punct de vedere mai clar şi mai nuantat. 

4. De multe ori, prin biserică, cuvintele acestea nu au pătruns doar în limba literară, ci 
au ajuns în graiul popular, termeni precum post, pomană înlocuind vechii termeni 
latinesti sec (păstrat în lăsata secului) şi ajun, respectiv comand (< lat. comandare). 

5. Multe forme vechi identificate în Documentele privitoare la istoria oraşului laşi, 
ca de exemplu Maica Precista pentru Maica Domnului, s-au păstrat astăzi numai în 
limbajul popular, fapt ce demonstrează ca obisnuintele credincioşilor de rînd rămîn 
conservatoare într-o mare măsură. 

6. Deşi slavismele funcționează în limba română actuală altfel decît în epocile 
precedente, iar folosirea lor se limitează numai la anumite stiluri şi registre ale limbii 


argint, un discos argint, o lingur(a) de argint, doao potire mici de argintu, doao scoarte, opt lei bătuți, o 
pecete de hier, puţini bani de cei vechi leşeşti”. Cf. DER, p. 557; cf. Scriban, p. 893. 

21 DER, p. 615; vezi şi Scriban, p. 1005. Acest cuvânt are şi varianta învechită podobie < sl. podobije, 
cu sensul de “cîntare liturgică servind drept model”, variantă care mai este încă folosită în cărțile de cult 
ortodoxe. 

” Este vorba despre Biserica Albă din Iasi care a fost refăcută de doamna Anastasia, soţia lui Gheorghe 
Duca voievod. 

% Din document reiese că se face referire la biserica Sf. Nicolae Domnesc din Iasi. 

Elementul slav ocupă rangul IV în vocabularul reprezentativ român, la fel ca elementul germanic din 
vocabularul reprezentativ francez. 

române contemporane, rezistența acestora este destul de ridicată, tocmai datorită 
caracteristicilor conservatoare ale limbajului religios. În destul de multe situaţii, 
slavismele dau limbii române un specific aparte în cadrul limbilor romanice, oferindu-i, 
în acelaşi timp, posibilități ridicate de a nuanţa discursul. 

7. Am prezentat mai sus doar o parte a termenilor religioşi, împrumuturi vechi sud- 
slave în limba română, care apar în Documente privitoare la istoria oraşului Iasi. În afara 
exemplelor citate mai sus, în limba română au pătruns şi termeni social-politici, 
administrativi, specifici orînduirii feudale. Studierea exhaustivă a acestor cuvinte ne va da 
posibilitatea să determinăm cu mai multă exactitate amploarea influenţei slavone asupra 
limbii română literare vechi (cu unele efecte pînă în epoca actuală), şi, în bună măsură, ar 
putea ajuta la ao separa de cea populară veche slavă (veche bulgară). 

Notaţii privind limba română din însemnările de pe 
manuscrise şi cărți religioase din Tara Moldovei 
(sec. XVI — XIX) 


Mariana FLAISER 


Quotes on old religious books that were in use in Moldavia between the 15” century and 
the beginning of the 19” century reflect one side aspects from the socio-economical and 
cultural life and on the other side interesting data regarding the evolution and the 
modernization process of the Romanian literary language. 

The religious text of the book on which notes have been done influenced in a definite way 
the old Romanian language up to the Modern Era; this is the linguistic reality that the work 
presented here tries to emphasize. 


Însemnările de pe vechile cărți religioase care au circulat în Moldova între 
secolele al XV-lea şi pînă in prima jumătatea a secolului al XIX-lea! reflectă, pe de 
o parte, aspecte ale vieții socio-economice, politice, culturale, pe de altă parte, 
oferă date interesante privind evoluția şi procesul de modernizarea a limbii române 
literare. 

Scrise inițial în limbile slavă, greacă, sporadic în latină, ulterior în limba 
română, cărțile religioase circulau în special în lumea clericilor, a pisarilor, a 
meşteşugarilor cărții, a nobilimii, a dascălilor dar şi a negustorimii. În secolele al 
XV-lea şi al XVIII-lea, cartea era considerată un obiect de mare preț care se păstra 
printre odoarele bisericeşti şi se lăsa moştenire din tată-n fiu: „Să se ştie pentru 
aceasta sfîntă carte,anume Ohtaic, că am cumpărat-o eu, popa Precup din Rece... 
drept zece florinti şi să fie moşie mie şi pruncilor mei” (Caprosu, 2008: 460). 
Adoratia cărţilor religoase se simte în grija pentru conţinutul însemnărilor pentru 
care autorul acestora consideră că „va da seama”: „Cartea nu este un lucru 
pămîntesc ca să-l ciopleşti cu barda ci iaste duhu datu de la Dumnezeu ca să-l 
lucrezi cu mintea... Fiule cînd scrii ceva pe vreo carte ce iaste cinstită nu scrie 


' Lucrarea de faţă s-a realizat pe baza materialului lexical excerptat din cele patru volume de 
Însemnări de pe manuscrise si cărţi vechi din Tara Moldovei, corpus editat de I. Caproşu şi E. 
Chiaburu, după cum urmează: vol. I şi II, Casa Editorială Demiurg, Iasi, 2008, vol. III şi IV, Casa 
Editorială Demiurg, laşi, 2009. 

fieştece nici neingrijiri, ci scrie ce iaste de trabă. Căci cit va trăi acea carte, slova ta 
încă va fi acolo şi, sau te va lăuda, sau de va huli” (Caprosu, 2008: 258). 

Înstrăinarea, furtul, degradarea cărților religioase erau acte blamate, afurisite, 
blestemate: „Să se ştie că această carte, anume Penticostariu,este a popii Aron... 
cine s-ar afla să o fure să fie afurisit de 318 sfinți cei din Niceiei şi să intre dracul 
într'însu, să zbiere ca magariu cînd îl mănîncă lupii” (Caproşu, 2008: 519). 

Însemnările de pe manuscrisele şi cărțile vechi ale românilor în general, şi cele 
de pe cărţile religioase în particular, reprezintă o sursă importantă pentru a afla date 
privind cutremurele, seceta, zăpezile mari, eclipsele de soare şi de lună, apariția 
stelelor cu coadă, războaiele, foametea şi multe alte evenimente care au marcat 
psihologic oamenii timpului, evenimente care deveneau puncte de reper în istoria 
acelor vremuri. 

Daca în secolele al XV-lea - al XVII-lea, carțile religioase impuneau cititorului 
o atitudine de venerație, admirație fata de carte, acesta neîndrăznind să noteze 
gînduri prea lumesti şi idei prea personale, cu timpul, inscripţiile, însemnările 
intilnite pe cărțile religioase devin pagini de o varietatea extraordinară, dintr-un 
jurnal profan în care alături de reţete medicale (doftorie pentru nadusala (Caprosu, 
2008: 281); rețetă pentru dureri de măsele (Caprosu, 2009: 440); tocmeli (Caprosu, 
2008: 110); liste de cumpărături, testamente (Caproşu, 2009: 464), apar scrisori, 
descintece şi versuri. 

În lucrarea de față ne vom opri asupra a două aspecte ale acestor însemnări: 

a) expresivitatea, lirismul unor însemnări ca reflex al influenţei textului 
religios. 

b) cărţile religoase si banii. 

Se cunoaşte că, fundamental, textul religios din cîntările religioase, în mod 
particular cel din psalmi, este un discurs poetic contruit pe multiple analogii, 
metaforic, uneori hiperbolic cu o bogată simbolistică uneori transparentă, alteori 
greu de descifrat. 

Textul religios are rolul de a intermedia apropierea celui care se roagă de lumea 
cerului dominată de divinitate. Cea mai frecventă cale de a realiza prin cuvînt 
comunicarea cu divinitatea este metaforizarea limbajului. 

Poate că ființa umană este încredințată că în dialogul cu „atotputernicul 
nevăzut”, cuvintele sărace, simple sînt insuficiente sau ineficiente „Metaforismul, 
spune G. Rene Hocke, năzuieşte ca printr-o modalitate formală (în gr. metaphora = 
transfer), să comunice sensuri nepătrunse ale lucrurilor” (Hocke, 1977: 251). 

Chiar dacă unele metafore întâlnite în textele religoase româneşti sînt traduceri, 
cuvînt cu cuvînt din limba greacă, acest lucru nu diminuează valoarea stilistică a 
textului în limba română după cum se poate observa în fragmentele următoare: 
,scuturind tina de pre ochiul minţii”, viharul gresalelor mele (Bucur, 1977: 438), 
Hristos, lumina cea fără de ani (Bucur, 1981: 328), viastiariu bunătăţilor (Bucur, 
1981: 295), crucea este a dracilor rană ” (Bucur, 1981: 295) etc. 


? Sebastian Barbu Bucur, Catavasierul lui Filothei siu Agăi Jipei, în volumul Psaltichie 
rumânească, |, Editura Muzicală, Bucureşti, 1981. 

Funcţia estetică a metaforei, frecvent pusă în evidență de teoreticienii 
antichităţii a fost formulată la noi de T. Vianu care-i distinge „rosturi nuanţate”. 

Valoarea iluminativă, revelatorie a metaforei se observă clar în textul religios. 
Unele metafore religioase au la bază raporturi care strivesc logica: „ars-au cu apă 
capetele balaurilor” (Bucur, 1981: 194), cuptorul Vavilonului carele au izvorit 
roaoa” (Bucur, 1981: 196) etc. 

Însemnările de pe cărţile religioase vechi preiau unele metafore şi simboluri, 
unele comparații din textele religioase, reluările fiind atît de frecvente încît, prin 
repetiție, produc impresia de clişeu căruia, fireşte, îi lipseşte spontaneitatea 
imaginativă: „Precum doreştea cerbul de la izvoarele apelor celor reaci, cîndu-i 
foaste însătat, asa au dorit sufletul mieu şi viata mea ca să agiungu cu scrisul la 
săvirşitul acestei Sfintă Carte Apostol” (Caproşu, 2008: 494), „Această carte de o 
voi numi grădina tuturor florilor nu voi minţi” (Caproşu, 2008: 497, 586, 547); 
„Precum cei ce sînt bătuţi de viforul şi valurile mării doresc să ajungă la liman, așa 
şi scriitorul doreşte să ajungă la sfirşitul cărții” (Caproşu, 2009: 612). 

În alt loc se spune: „O ochire a unei femei frumoasă easte ca un arc diavolesc şi 
o săgeată ci răneşte de moarte” (Caprosu, 2009: 49), sau „păcatul... ca nisipul 
mărăi şi ca iarba pămîntului” (Caproşu, 2009: 209, 199). 

Unele însemnări însumează toate aceste lirisme devenite leitmotive în notatiile 
pe cărţile religioase, ca în exemplul de mai jos: „Precum doreşte cerbul izvoarele 
reci ca să scape de către vinători... aşa şi scriitorul se teme de greşale...;şi precum 
corabia bătindu-i vintu împotriva tragi să ajungă la liman, aşa şi scriitorul sileste 
gindind la sfirşitul începtului ...; şi am scris cu mină de tarind... ştiu că mina va 
putrezi, iar sloava în veci rămine...; Măcar că pasere fără aripi să asemănă omului 
ce n-are bani” (Caproşu, 2009: 92). 

Expresive în contextul însemnărilor de pe cărțile vechi religioase sînt şi 
diminutivele pe care autorii le utilizează scriind despre lucruri apropiate, cum sînt 
cărțile religioase sau locurile sfinte care le adăpostesc: „Sfîntă pravilioară ” 
(Caproşu, 2008: 73); liturghiuta; schitulet(u), (Caproşu, 2009:605); schițişor(ul) 
(Caproşu, 2008: 69) etc. 

Între însemnările izvorite din patosul analogizărilor se află şi următoarea: 
„Omul fără bani iaste ca o pasăre fără apripi şi ca o corabie fără vetrile ce nu ştii 
unde vine şi unde mergi” (Caproşu, 2008: 130). 

Problema banilor, a prețului cărților religoase este o chestiune care apare 
frecvent în textul însemnărilor de pe cărțile religioae de-a lungul secolelor. Autorii 
însemnărilor precizează cu lux de amănunte de unde au cumpărat cartea, cît a 
costat, şi cine a plătit. Uneori cartea religioasă, aşa cum reiese din însemnările 
cercetate, este ea însăşi o monedă de schimb? sau reprezintă „diiata, zestrea, 
moşia”: „am cumpărat această Evanghelie cu trei galbeni, cîte de trei lei si un zlot 
bani moldoveneşti” (Caproşu, 2008: 24), 


3 Nefiind bani am primit această carte”; „Carte de liturghii dată de zăstri” (Caprosu, 2009:180) 

Interesantă prin varietatea şi bogăţia informaţiilor este ternimologia privitoare 
la bani în linba română şi existenţa a numeroase expresii idiomotrice structurate pe 
nucleele lexicale: ban(i), para(le), arginți etc. 

Istoricii motivează varietatea numelor banilor din limba română veche prin 
existența unui „haos monetar” care domina în Ţările Române, tari, lipsite de 
monedă proprie pînă tîrziu în secolului al XIX-lea. 

Circulau peste 70 de monede străine în Transilvania, Moldova şi Tara 
Românească. „În transilvania, în secolul al XIV-lea se cunoşteau marca, dinarul, 
grosul sau solidul, florinul şi obolul” (Istoria României: 236). În Moldova şi Tara 
Românească circulau ,,z/ofii tărăneşti, aspri şi florinii” (Istoria României: 588). 

În secolul al XVII-lea se adaugă inventarului de monede mai vechi, monedele 
poloneze şi ruseşti în Moldova, austriece, venețiene dar şi olandeze sau turceşti: 
aspri, piastri, parale, beslii, funduclii, taleri austrieci, techini venețieni, galbeni, 
sfanti, icosari şi lire turceşti sau ruble ruseşti etc. În 1767 apar sorcovetii şi irmilii. 

Toate aceste nume ale banilor care circulau în țările române, şi multe altele, 
apar în însemnările de pe cărţile religioase. 

Ceea ce trebuie subliniat privitor la notatiile despre preţul cărților este existența 
unor formulări de tipul: „s-a plătit cu drepți banii mei...opt lei argint” (Caproşu, 
2008: 43); bani gata drepți (Caproşu, 2008: 287); “20 lei tocma bani drepți a mei.. 
nici o para străină” (Caproşu, 2009:243); „prin aimiei drepți bani drept 7 lei pol” 
(Caproşu, 2008: 561) etc. 

Acordul cu substantivul: „20 de lei tocma bani drepți” (Caproşu, 2009: 243); 
bani gata drepți” (Caprosu, 208: 287); pledează pentru valoarea adjectivală a lui 
drept (adverb de întărire“, ca şi tocma (tc.), insemnind plată exactă, corectă. 

Rostul precizărilor multiple: bani drepți, bani gata, bani tocma, bani pesin este 
de a nu lăsa loc îndoielii că plata a fost corectă şi cumpărătorul şi-a achitat cartea 
pe loc, cu bani peşin (astăzi plată în numerar sau cash); „cu bani gata taleri 
(Caprosu, 2008: 222); bani gata drepți (Caprosu, 2008: 287): bani tocmai 
(Caproşu, 2008: 525) etc. 

În însemnările de pe cărţile vechi religioase se întîlnesc numeroase alte 
sintagme în care termenii bani, parale apar determinaţi de adjective sau substantive 
vizînd materialul din care era făcuți banii: rubli argint (Caproşu, 2009: 490); 
galben înaurit (Caproşu, 2009: 420), opt lei argint (Caproşu, 2008: 48), 15 lei bani 
albi (Caproşu, 2009: 206); galben blanc (Caprosu, 2009: 309); banuti de aramă 
(uneori arămioare)” etc. 

Alterori termenii bani, parale, lei sînt însoţiţi de adjective care arată 
proveniența banilor, tara care a emis moneda: zloți tătărăşti (storia României: 
588), bani moldoveneşti (Caprosu, 2008: 24), bani străini (Caprosu, 2008: 6); 12 
unghi unguresti (Caprosu, 2008: 220, 516, 525); 180 bani nemtesti galbeni; 4 


4 C. Frâncu in Gramatica limbii române vechi, Casa Editorială Demiurg, laşi, 2009, p. 365, 
subliniază că aceste construcţii cu drept, derept intilnite în epoci anterioare sînt eliminate treptat din 
uz neintilnidu-se decît sporadic în textele literare din perioada 1640-1780”. 

3 După B. P. Hasdeu, Etimologicum magnum romaniae, Ed. Minerva, 1970, vol. II, p. 54. 


130 


galbeni olandezi; trei lei turceşti şi 10 părali (Caproşu, 2008: 544); monedă 
otomanicească (Caproşu, 2009: 400). 

În alte însemnări referitoare la bani, la preţul cărţii religioase, se întîlnesc 
determinanti care au rol de a explica sursa din care provin banii, în general bani din 
cutia milei: „bani de milostenie” (Caproşu, 2008: 350) sau bani jertfiți (Caproşu, 
2009: 495). 

Cercetînd fascinanta istorie a banilor menţionăm că numele unor monede s-au 
realizat pe baza unor diverse analogii cu instrumente de măsură „(șilingul austriac 
este denumit după un marcaj de pe un bat folosit la numărătoare, iar drahma 
grecească semnifică un pumn de piese metalice). Talerul sau tolarul, monedă 
bătută în Cehia stă la originea cuvîntului dolar”. 

O atenţie deosebită se poate acorda expresiilor idiomatice structurate în jurul 
termenilor bani, parale. Avînd în vedere că lucrarea de faţă are ca tema 
însemnările de pe cărţile vechi religioase ne vom referi doar a acele expresii pe 
care le-am întîlnit în textele cercetate, ca de expemplu: „a citi de-n scindură în 
scîndură o carte” (Caproşu, 2009: 520). 

Alte expresii idiomatice aflate în însemnări sînt: „am plătit... cit m-au lăsat 
inima” (Caproşu, 2009: 203); „am dat bani...la mînă” (pe mînă) capitanului” 
(Caproşu, 2009: 370); am dat o sumă de bani „nici mai mult nici mai putin” 
(Caproşu, 2009: 482). 

Mai putin transparentă pentru cititorul de astăzi este expresia întîlnită in 
însemnările din 1812 de pe o Psaltire unde se precizează: „Au bătut ruşii pe Franţa. 
Napoleon au fost fugit de la Moskva „ca chica toporului”(Caproşu, 2009: 295). 

* 


Considerăm că exemplele din lucrarea de fata reprezintă date lingvistico- 
stilistice care pot să susţină existența funcției expresive în unele însemnări de pe 
cărțile vechi religioase. Prin urmare, se poate concluziona că rolul religiei, al 
limbajului liturgic în cultura unor popoare, inclusiv în cultura noastră naţională a 
fost unul fundamental. 

Referitor la numele banilor, la insistența cu care se insemnau prețurile sau 
modalitatea de plată a cărților trebuie să subliniem că aceste elemente contribuie în 
mare măsură la descoperirea imaginii de ansamblu a societății româneşti în care 
factorul economic determină şi influenţează constant cultura naţională. 

Traducerea Liturghierului în limbajul mimico-gestual 
liturgic românesc 


Constantin ONU 


Translating the Liturgy book into Romanian Liturgical Sign Language is an unprecedented 
endeavor within the Orthodox Church. Accepting as a pastoral method the communication 
through Sign Language, the Romanian Orthodox Church has faced the situation of identifying 
liturgical signs and making a clear distinction between them and the signs of the laity. Next, we 
had to convert the sonorous and musical liturgical text intended for the hearing Orthodox 
believers, into a visual - gestural one. Thus, we have proceeded to the decomposing of the Sign 
Language sentence into minimal component parts and then we have reorganized them in order to 
be meaningful for the receiver 's eye, that is for the deaf person. 


Ca un semn al bunavointei pe care providenta divină o manifesta pentru cei de 
astăzi şi ca o trecere mingiietoare a Duhului Sfînt prin Biserica Sa, a apărut in mod 
evident necesitatea integrării persoanelor surde în viața de cult. 

Cuvintele Mintuitorului, rostite în momentul vindecării unui surd, ,,Effatta!” 
(Marcu 7, 34) adică ,,Deschide-te!’ au străbătut veacurile şi ne-au îndemnat şi pe 
noi să ne deschidem mințile, inimile, precum şi toată dragostea fata de credincioşii 
surzi. Am considerat că nimănui nu trebuie să-i fie oprită mintuirea prin simple 
bariere lingvistice, din moment ce Sfinta Scriptură ne porunceşte în Vechiul 
Testament (Psalmul 116, 1): „Lăudaţi pe Domnul în toate limbile, prealaudati-L pe 
El toţi oamenii” şi în Noul Testament: „Mergînd, învăţaţi toate neamurile...” 
(Matei 29, 19). 

Facem precizarea că limba semnelor a fost absentă la Turnul Babel şi la 
Cincizecime, dar constatăm că acum este prezentă, în ortodoxie şi, cu siguranță, va 
fi şi în eshatologie pentru că, prin cult, omul se întîlneşte cu Dumnezeu, ca 
Persoană, şi intră în comuniune cu El. Integrarea persoanelor surde în Biserică face 
ca şi surdul să vorbească cu Dumnezeu prin gesturi pline de încărcătură spirituală. 

Traducerea primului Liturghier în limbajul mimico-gestual liturgic 
românesc 

În anul mântuirii 2008 vede lumina tiparului primul Liturghier tradus în limbajul 
mimico-gestual' care este bilingv, cu rugăciunile în taină, păstrate în topica limbii 


' Lucrare apărută la Editura Institutului Biblic şi de Misiune Ortodoxă, Bucureşti, 2008. 

române. Validarea acestei traduceri a fost dată în primul rînd de Sfântul Sinod, prin 
hotărîrea 4502/2005, în urma dezbaterii formei traducerii în cadrul Conferinţei 
Naţionale a Reprezentanţilor Comunităţilor Ortodoxe ale Persoanelor Deficiente de 
Auz din Patriarhia Română (17-19 octombrie 2005) de la Curtea de Argeş şi nu în 
ultimul rînd de credincioşi înşişi, prin asumarea în vocabularul comun a acestor 
semne şi noțiuni. 

Traducerea Liturghierului ortodox în limbajul mimico-gestual liturgic românesc 
este o iniţiativă fără precedent în lucrarea pastorală a Bisericii noastre şi chiar în 
lumea ortodoxă. Prima ediție adună în paginile sale Sfintele Liturghii oficiate în 
cultul Bisericii Ortodoxe, astfel împlinind o mare lipsă din tarimul liturgic şi chiar 
pastoral misionar, destinat surzilor ortodocşi din România. Biserica Ortodoxă 
Română a început misiunea printre surzi in 1996, cu binecuvintarea Înalt 
Preasfintiei Sale Calinic, Arhiepiscopului al Argeşului şi Muscelului. 

Traducerea în sine a pus numeroase probleme. Cum să faci o asemenea 
traducere? Cum să faci din Liturghia Cuvintului Întrupat, Liturghia Semnului 
Întrupat? Efortul nostru s-a lovit de unele dificultăţi majore care au trebuit 
rezolvate pe parcurs. 

În primul rînd, din nou, este vorba de o acţiune de pionierat. Este pentru prima 
dată în istoria Ortodoxiei cînd o carte de cult este tradusă în limbajul mimico- 
gestual. De asemenea, este pentru prima dată în istoria Comunităţii Surzilor din 
România cînd se efectuează traducerea integrală a unei cărți din limba română în 
limba semnelor. S-ar putea obiecta că surzii, văzînd, au acces la textul scris şi deci 
nu ar mai fi nevoie de o traducere de acest gen şi poate nici de slujitori special 
consacrați. Ei ar putea participa, mental, la cult urmărind pe text desfăşurarea 
slujbei şi citind pentru sine cuvintele preotului şi ale corului / citetului. 

Cu toate acestea, chiar şi aşa, se simte nevoia unei asistente speciale individuale 
pentru ca deficientul să urmărească textul concomitent cu desfăşurarea lui, 
sincronizîndu-se. În plus, din punct de vedere liturgic, comunicarea surdului nu mai 
este cu preotul şi / sau prin acesta cu Dumnezeu, ci cu eventualul asistent şi cu 
cartea. Cu asistentul, ea va fi minimă, indicativă, dar şi cît mai restrînsă ca durată şi 
amploare, cu precautia de a nu deranja ceilalți credincioşi participanți. O atare 
modalitate este inoportună, liturgic vorbind, deoarece participarea aproape 
impersonală, prin intermediul unei cărți este în deplin dezacord cu caracterul 
personalist-comunitar al cultului ortodox şi mai ales al Dumnezeieştii Liturghii. Pe 
de altă parte, studiile de specialitate (Stănică /Popa /Popovici, 2001: 138) 
demonstrează că doar o mică parte din surzii adulți sau şcolari deţin o cunoaştere 
adecvată a limbii auzitorilor în mijlocul cărora trăiesc, în forma ei scrisă şi orală. 
Mijlocul util de vestire a Evangheliei pentru acest neam este limbajul mimico- 
gestual liturgic românesc, fapt pentru care recomandăm persoanelor care deservesc 
confrații surzi să adopte modalități de comunicare gestuale, pentru a-i antrena pe 
surzi în însuşirea mesajului Bisericii. 

În traducere ne-am folosit de o schemă desprinsă din firescul lucrurilor, care 
constă în identificarea participanților la procesul de comunicare şi precizarea 

raporturilor dintre aceştia. În acest caz, avem de-a face cu un triunghi cu baza 
formată din dimensiunea orizontală-umană a subiecților participanți, preotul şi 
credincioşii, aflați ambii în legătură cu Dumnezeu, situat în vîrful acestui triunghi. 
Subliniem că am ţinut cu tot dinadinsul ca traducerea să fie în limbajul mimico- 
gestual, aşa cum îl percepem şi îl concepem în momentul de fata. 

Au existat voci care considerau că traducerea trebuie să se facă într-un limbaj 
gestic care să urmeze fidel limba română, adică, de fapt, într-o limbă română 
gesticulată. Se invocau două argumente: 

1. surzii trebuie ridicați din punct de vedere cultural; 

2. textul liturghiei, fiind sacru, trebuie păstrat intact. 

Această modalitate de traducere ar fi fost pretabilă pentru persoanele surde 
capabile de a citi fluent şi deci să opereze liber în scheme de gîndire conforme 
limbii române şi, în consecință, să poată înţelege logica ce stă în spatele semnelor 
care, repetăm, nu este a limbajului semnelor, ci a limbii române vorbite. Însă ea nu 
ar fi fost totalmente accesibilă pentru marea masă de surzi, aceştia nefiind în 
măsură a înțelege corect un text scris, chiar şi transpus în semne, nu tradus. 
Liturghia, într-adevăr, este sacră, însă textul ei poate suferi, fără a i se aduce nici o 
ştirbire, adaptări în funcție de limba în care este tradus. 

Aspecte gramaticale ale limbajului mimico-gestual românesc 

Textul liturgic adresat credincioşilor ortodocşi auzitori din Biserica Ortodoxă 
Română, încărcat de sonoritatea şi muzicalitatea sa, trebuie convertit într-o formă 
de exprimare vizual-coregrafică pentru a putea fi accesibil credincioşilor surzi. Ca 
urmare, propoziţia limbajului verbal se descompune mai întîi în elemente de bază, 
după care se reorganizează în aşa fel încît să aibă un înţeles deplin pentru ochiul 
care va absorbi întreaga informaţie şi, de fapt, singura de bază pentru persoana 
surdă. 

Vom lua ca exemplu textul liturgic al prefacerii Cinstitelor Daruri: 

Preotul: Doamne, Cel ce ai trimis pe Preasfîntul Tău Duh, în ceasul al treilea, 
Apostolilor Tăi/1, pe Acela, Bunule, nu-L /ua de la noi,/2 ci ni-L înnoieşte nouă, /3 
celor ce ne rugăm tie./4 

Acesta devine, în topica limbajului mimico-gestual liturgic românesc: 

„Doamne, Tu ai trimis Duh Preasfînt apostolilor Tai [în] ceasul al treilea 
[PÍ (propoziţie principală) 

Doamne, Bunule, Duhul Sfînt nu-L lua de la noi /P/ (propoziție principală) 

Ne rugăm Tie /P] (propoziție principală) 

Duhul Sfînt dă noua [Si] acum [pp]'”(complezivă indirectă) 

Iar în traducerea în limbajul mimico-gestual liturgic românesc devine: 


> Semnul reprezintă pauza între gesturi, are valoare de virgulă sau de punct în funcţie de timpii 
alocati ei şi va determina o prelungire a ultimului gest; [p]=2 secunde. 
* [pp]=4 secunde. 

Și fă, adică, pîinea aceasta, Cinstit Trupul Hristosului Tău. 
Iar în limbajul mimico-gestual liturgic: 
Pîinea“ aceasta Tu Doamne prefa-[o] [în] cinstit trupul Hristosului Tău 


[pp] 


Traducerea in limbajul mimico-gestual liturgic romanesc este: 


4 Am găsit potrivit să reprezentăm aici semnele de agnet sau pîine cu pecete. 

Iar ceea ce este în potirul acesta, Cinstit Singele Hristosului Tău. 
Topica în limbajul mimico-gestual liturgic românesc este: 

Vinul [din] potirul acesta /p/ 

Tu Doamne prefă-[1] în cinstit sîngele Hristosului tău /pp/ 
Traducerea în limbajul mimico-gestual liturgic: 


Prefacindu-le cu Duhul Tău cel Sfint. 

Topica în limbajul mimico-gestual liturgic românesc: 

Pe acestea două Tu Doamne prefă-[le] cu Duhul Tău Sfînt /pp/ 
Traducerea în limbajul mimico-gestual liturgic românesc este: 

Diaconul: Amin, Amin, Amin. 

Topica în limbajul mimico-gestual liturgic: 

Amin Amin Amin 

Traducerea în limbajul mimico-gestual liturgic românesc este: 


Epicleza (Vintilescu, 1998: 250) este o Cincizecime reînnoită” care reprezintă 
momentul culminant al Anaforei şi este atins prin rugăciunea de chemare sau 
invocare a Sfântului Duh de către preot peste sine şi peste comunitatea bisericească 
prezentă şi asupra darurilor, pentru a fi prefăcute în Trupul şi Sîngele lui Iisus, 
jertfite pentru mintuirea lumii. 

Rostirea troparului Ceasului al treilea apare ca un imperativ al constiintei 
religioase şi ca un mijloc de pregătire a evlaviei cu care trebuie aşteptată minunea 
pogoririi focului Dumnezeirii, adică venirea Sfîntului Duh peste daruri, spre a le 
preface în Trupul şi Sîngele Domnului. În ipostaza de organe ale harului divin, 
liturghisitorii încep în taină o acţiune de pregătire specială, făcînd mai înainte trei 
rugăciuni — act de smerenie şi de mărturisire — într-o supremă concentrare şi 
înălțare a spiritului spre Părintele ceresc, cu privirea rugătoare şi cu mîinile 
ridicate, preoţii liturghisitori se roagă apoi rostind textul rugăciunii din troparul 
amintit (Onu, 2003:12). Această ţinută sau poziţie fizică constituie expresia cea 
mai indicată unei stări sufleteşti în care se aşteaptă şi se nadajduieste, traducind, 
exprimind şi subliniind stări de religiozitate şi dispoziții de spirit anumite, dirijind 
în acelaşi timp spiritul şi fiind acțiuni de încordare a întregii ființe în angajarea şi 
susţinerea avîntului spiritual (Onu, 2003:254). 

Poziţia şi acţiunea liturghisitorului trebuie să se conducă de legea sau principiul 
corespondenţei dintre formă sau acţiune şi de ideea pe care trebuie să o exprime. 


> Faptele Apostolilor, 2, 17. 

Este firesc deci ca mai întîi preotul să-şi ridice privirea şi mîinile in sus, o dată cu 
cugetul şi apoi să execute în Limbajul Mimico - Gestual: ,,... trimite Duhul Tău cel 
Sfînt peste noi...”, iar la gesturile: „Şi pe aceste daruri ce sînt puse înainte”, cu o 
mişcare lină spre ele să le identifice pe Sfînta Masă. 

Ajungind la finalul epiclezei: „Şi fă, adică, pîinea aceasta Cinstit Trupul 
Hristosului Tău”, preotul arată şi binecuvinteaza cu mîna dreaptă în semnul Crucii 
Sfântul Agnet, făcînd apoi de asemenea acelaşi lucru deasupra Sfintului Potir, dupa 
care execută gesturile prin care ceea ce este în acesta să devină: „Cinstit Sîngele 
Hristosului Tău”. Le binecuvintează apoi a treia oară pe amîndouă deodată, după 
care execută gesturile pentru: „Prefăcîndu-le cu Duhul Tău cel Sfînt”. 

Elanul spre Dumnezeu, ce ne sensibilizează şi înflăcărează conştiinţa pentru El, 
uitînd de noi înşine, este Duhul Sfînt. Poziţia dreaptă a liturghisitorilor în timpul 
rugăciunii epiclezei este dictată în chip logic de raţiuni de ordin practic, în primul 
rînd în legătură cu activitatea implicată de ritualul epiclezei, deoarece liturghisitorii 
trebuie să însoţească anumite părți din textul ei prin gesturi, arătînd adică şi 
binecuvintind cu mina Cinstitele Daruri. Astfel, minunea prefacerii acestora in 
Trupul şi Sîngele Domnului se săvîrşeşte prin rugăciune şi prin mîna făcînd gestul 
de binecuvântare a preoților, acestea fiind acte integrante ale ritualului epiclezei. 

În urma acestei succinte prezentări a traducerii textului liturgic evidentiem si 
faptul că în ceea ce priveşte gramatica limbajului mimico-gestual, ca şi în limba 
română, aceasta posedă subiecte şi predicate şi parti secundare la nivelul 
propoziției, precum şi părţile de vorbire, cu acelaşi rol ca şi în limba română: 
substantive, verbe, pronume, numerale, adjective şi adverbe care se referă la 
substantive sau verbe, conectori. Rezultă de aici că textul tradus în limbaj mimico- 
gestual poate fi analizat din punct de vedere gramatical. 

Unele substantive şi verbe pot avea aceeaşi formă a miinii, acestea deosebindu- 
se prin mişcarea miinii şi poziţia semnului în cadrul mesajului. În ceea ce priveşte 
numărul plural, menționăm că există mai multe feluri de a forma pluralul 
substantivelor gesticulate. De pildă se foloseşte: repetiţia gestului, calificatorii 
(gesturile pentru mulți, cîțiva, mai mulți, înainte de a forma gestul pentru 
substantiv), indicarea persoanelor la care se face referire. 

Pentru a înţelege conceptele de timp prezent, trecut şi viitor în limbajul gestual, 
cel care le studiază va trebui să se gindeasca la un spațiu din fata corpului său ca 
reprezentînd timpul prezent. De pildă, semnele-marcă pentru timpul acţiunii 
prezente acum, aici, astăzi, în acest moment se realizează cu ambele miini în fata 
pieptului. Semnele care se referă la viitor descriu o mişcare a miinii spre înainte, de 
îndepărtare de corp, de exemplu, miine, poimiine, în viitor. În mod similar, semnele 
care se referă la trecut, ieri, alaltăieri, săptămina trecută — sunt însoţite de o 
mişcare spre înapoi. În afară de aceste timpuri principale, nu putem vorbi în 
limbajul gestual de variaţii ale acestor timpuri ca în limbajul verbal (Onu 2008: 
14). 

Deşi limbajul mimico-gestual este, în principal vizual, nu sunt evitate semnele 
de punctuație. Astfel, cînd se pune o întrebare se gesticulează în aer forma 

semnului întrebării la sfîrşitul sau începutul unei propoziții şi se mimează o 
expresie facială întrebătoare, păstrîndu-se mai mult timp ultimul semn efectuat 
(care poate fi semnul exclamării, al întrebării, două puncte, punct). Punctuatia 
poate fi folosită mai ales pentru exactitate sau pentru accentuare, cînd este necesar 
sau de dorit, dar aceasta este, cel mai adeseori, omisă în favoarea expresiei faciale 
sau a duratei gesturilor. Pauzele impuse de virgulă, punct şi virgulă sau punct pot fi 
transpuse gestual prin semne specifice, fie cu ambele miini împreunate la nivelul 
pieptului, fie cu mîna dominantă (stînga sau dreapta) care, în forma dactilemei B, 
cu palma orientată către exterior, arată acțiunea de separare, pauză sau delimitare. 

O observaţie semnificativă în ceea ce priveşte acest prim demers de realizare a 
unei gramatici a limbajului mimico-gestual, şi mai ales a gramaticii primului 
Liturghier tradus în limbajul surzilor, este faptul că în limbajul mimico-gestual 
elementele esențiale (sau purtătoare de informaţie nouă, respectiv subiectul) ale 
unei secvențe comunicative sunt poziționate la începutul comunicării. Un exemplu 
evidentiator este chemarea „Domnului să ne rugăm.” transpusă gestic sub forma 
noi rugăm pe domnul care, de-a lungul întregii slujbe, va fi semnalată nu la 
sfirşitul enuntului, ci la începutul acestuia. 

Fondul lexical gestual religios 

Acceptind ca metodă pastorală comunicarea mimico-gestuală, Biserica 
Ortodoxă Română a fost pusă în fata necesităţii de a identifica în fondul gestic 
existent în anul 1996 şi delimita gesturile laice ale persoanelor surde de gesturile cu 
încărcătură sacră necesare în comunicarea liturgică dintre credincioşii surzi şi 
preoţii oficianti. 

Din această grijă şi responsabilitate față de mesajul transmis surzilor in 
Biserică, am clădit un edificiu comunicational; dacă limbajul mimico-gestual 
religios ar fi existat la momentul 1996, ar fi fost o altă situaţie, dar pe de-o parte, 
limbajul mimico-gestual laic era şi este oricum foarte sărac şi neuniformizat. 

Frumuseţea şi trăirea noastră, a celor auzitori, cînd participăm la o slujbă într-o 
biserică bine pictată şi cu interpretare muzicală pe măsură, sînt stări şi trăiri care 
trebuie provocate, realizate şi pentru frații surzi printr-o expunere gestuala 
corespunzătoare. 

Ca urmare, limbajul mimico-gestual religios, elaborat începînd cu anul 1996, 
nu-mi aparţine în sens propriu, ci îşi are sorgintea în esteticul teologic-iconografic 
şi gestic - cultic, ca tezaur al Bisericii. Necesitatea creării limbajului mimico- 
gestual liturgic poate fi foarte uşor explicată dacă plecăm de la cîteva din 
nenumăratele exemple care scot în evidenţă neputinta unei exprimări adecvate într- 
un spaţiu de cult: 

e gestul tată, semnificat prin răsucirea degetelor, care sugerează o mustață; de 
aici imposibilitatea noastră ca şi clerici de a reprezenta pe nereprezentabilul 
Dumnezeu - Tatăl printr-un astfel de semn, ceea ce a dus la propunerea semnului: 
începînd cu A/alfa, secvență desprinsă din semnul canonic al inchinarii; 

e semnele laice pentru oraş, respectiv sat care apar in ectenia mare, expuse 
gestic sub forma omului îngîmfat, cu nasul în vînt, respectiv a ţăranului, omul 

simplu care este indicat prin mişcarea de ştergere a nasului sau care poartă sapa sub 
braţ — o exprimare pe care o considerăm nepotrivită spaţiului de cult. 

Crăciun: - (Crăciunul) semnul laic era realizat prin imitarea/mimarea gestului 
de junghiere a porcului. În exprimare religioasă se gesticulează astfel: din steaua de 
pe bolta cerului coboară o rază de lumină Dumnezeiască, ce ajunge pînă spre capul 
pruncului Hristos. 

Aceste aspecte nu puteau să treacă neobservate pentru că port întreaga 
responsabilitate a implementării acestui sistem de comunicare în Biserică şi este 
inadmisibil ca un lexic cu conotaţii de argou să fie acceptat în mesajul liturgic. 
Limbajul mimico-gestual religios trebuie să conţină gesturi mature şi oneste şi să 
evite gesturile nepotrivite spaţiului liturgic. 

Cînd semnul liturgic comunică lauda, multumirea şi cererea adresate lui 
Dumnezeu, el dobindeste harul divin pentru a sfinți, prin adevărul exprimat mintea, 
voinţa şi inima celui ce îl vede şi, mai ales, îl descifrează. 

Fondul lexical care stă la baza lucrării Simbolistica semnelor” este alfabetarul 
sacru oferit de Biserica Ortodoxă Română credincioşilor deficienti de auz pentru a 
aduce laudă lui Dumnezeu, Cel în Treime Închinat. Cartea Simbolistica Semnelor 
aduce prin urmare sistemului de comunicare al credincioşilor surzi informații 
gestuale cu încărcătură spirituală; pe acestea le-am numit semne sacre, avînd astfel 
în vedere proveniența lor: textul biblic, textul patristic, textul cultic-liturgic şi 
iconografia ortodoxă. Tema religioasă serveşte, prin sugerarea unor semne mimico- 
gestuale, drept modalitate de a atinge şi sensibiliza inima credinciosului surd. 

O altă problemă a fost fondul lexical religios foarte sărac. Ca un exemplu, 
semnul cruce, realizat prin însemnarea cu semnul sfintei cruci, era polisemantic, 
insemnind, în funcţie de context, cruce, duminică, ortodox, sfint, curat, etc.. Noi 
ne-am străduit să găsim termeni pentru fiecare noţiune in parte. Îmbogăţirea 
lexicului religios s-a făcut pe două căi: 

1. resemantizare a unor semne deja existente prin atribuirea unor înţelesuri 
apropiate ca nuanţă de înțelesul de bază. Exemplu: curat - sfint (adjectiv). 

2. inovarea unor semne noi pentru noțiunile neacoperite gestic plecînd de la 
analiza semiotică a textului/ cuvîntului: 

A) semne inspirate din sfinta scriptură: Avraam, Iacov, Profet, Prooroc, 
Psalm, Incredintarea lui Toma, Binecuvintare, Înălțare, Cincizecime, Ingenunchea 
Inchinare etc.; 

B) semne inspirate din sfinta tradiţie: Sfinta Treime, Sfintul Duh, Înălţarea 
Sintei Cruci, Sfinta Filofteia, Sfintul Spiridon, Pontiu Pillat, Fariseu, Epistolă, 
Dreptmăritori, Ispită, Întinăciune, Naş, Păcat, Păcătos, Post, Pururea, Ziua 
Domnului, Bocet, Rob, Suspina, Suferi. etc.; 

C) semne inspirate din cultul liturgic: Arhiereu, Preot, Diacon, Liturghie, 
Agheasmă Mare, Agheasmă Mică, Logodnă, Cununie, Proscomidie, Botez, 
Spovedanie etc. ; 


ê Lucrare apărută la Editura Institutului Biblic şi de Misiune Ortodoxă, Bucureşti, 2009. 

D) semne inspirate din iconografie: Mintuitor, Sfint, Serafim, Bunavestire, 
Har, Naşterea Domnului (Crăciunul, Învierea, Slobozire /Eliberare, Dumnezeu 
Tatăl), Îngerii căzuți, Îngerii, Heruvimii, ctitor, smerit, cuvios etc; 

E) semne de factură iconică: clopot, cruce etc.; 

F) semne conceptualizate în duh specific teologiei şi gîndirii ortodoxe: 
credinţă, credincios, Domnul, Dumnezeu etc.; 

G) semne inspirate din practica credincioşilor ortodocşi români: a cere 
binecuvintare, pomană, a împărți, Sărutăm dreapta!, Cu aplecăciune! 

Cu toate acestea, pentru ca un cuvînt-semn să poată fi folosit în textul 
liturghierului, indiferent dacă este cu specific laic sau religios, am considerat că 
trebuie să îndeplinească următoarele cerinţe: 

1. să aibă caracteristicile unui semn gestic — propriu limbajului mimico-gestual; 

2. să transmită o noțiune teologică, sau să ajute la conturarea unei viziuni 
teologice; 

3. să aibă valoare estetică în sine şi în ansamblul frazei, al contextului său. 

Pentru o exprimare gestică literară, elevată, este necesară o amplitudine 
coregrafică şi respectarea unei minime deontologii: 

- gesturile trebuie executate decent şi estetic, cît mai clar şi expresiv; 

- mimica şi gestul trebuie executate, pe cit este posibil, simultan cu articularea 
verbală a cuvîntului. 

Precizăm că rîvna şi zelul de a contribui la îmbogățirea lexicului gestual religios 
din România trebuie să poarte girul unei binecuvântări, a susținerii argumentate, 
pentru a nu crea gesturi nepotrivite şi semne inadecvate. Este, deci, evident că nu 
orice semne (de factură religioasă sau nu) pot fi folosite în biserică, la 
Dumnezeiasca Liturghie. De aceea, semnele preluate din lexicul comun au fost 
supuse unei operaţii de selecție atentă şi de cosmetizare pentru ca ansamblul să fie 
asemenea unei reprezentări de icoane în mişcare. Operația a fost cu atît mai dificilă 
cu cît eram conştienţi că o modificare prea drastică ar fi înstrăinat prea mult textul 
față de adresantii săi şi ar fi fost aproape de neînțeles pentru credincioşi. Oricum, 
termenii religioşi suscită curiozitatea acestora şi este necesară, evident, explicarea 
lor. 

Lucrarea de asistență religioasă şi socială acordată persoanelor surde din 
România, începută în anul 1996, în actuala Arhiepiscopie a Argeşului şi 
Muscelului, şi continuată sub patronajul Preafericitului Părinte Patriarh Daniel, a 
dus la constituirea pînă la momentul actual din: forme de învățămînt teologic 
preuniversitar, universitar şi postuniversitar, 20 de parohii cu preoți slujitori şi 10 
profesori de religie în şcolile de învățămînt special şi un Centru Naţional de 
pregătire, catehizare şi misiune ortodoxă pentru deficientii de auz din Patriarhia 
Română şi Diaspora. 

Biserica Ortodoxă Română promovează afirmarea limbajului mimico-gestual ca 
limbă maternă a persoanelor surde, în contextul promovării comunităţii surzilor cu 
statut de minoritate lingvistică, autorizarea personalului implicat în această slujire, 

conform Legii 448/ 2006, respectarea recomandărilor pastorale privind modul 
adecvat de oficiere a unei slujbe pentru persoanele surde: 

- întreg actul de cult transmis persoanelor surde să se oficieze în limbaj vizual 
mimico-gestual, fiind exclusă orice formă de verbalizare; slujirea preotului să se 
facă exclusiv în limbajul mimico-gestual românesc religios, urmînd topica 
comunicării prin intermediul canalului vizual, specifică surzilor (fără voce); 

- asigurarea unui spațiu de cult, distinct de cel al auzitorilor; 

- în cazul construcţiilor de noi biserici, acestea să fie tip navă şi cu solee înaltă; 
catapeteasma să fie de înălțime medie care să permită vizualizarea actelor de cult 
din Sfîntul Altar; 

- orientarea spaţială a preotului să fie numai către credincioşi în timpul 
transmiterii mesajului liturgic. 

Această misiune pastorală cu totul inedită şi totuşi atît de necesară este o 
mărturie de netăgăduit a lucrării Cincizecimii’ continue în cadrul Bisericii. O 
dovedeşte cel mai bine următorul fapt: la Cincizecime, fiecare dintre participanţii la 
sărbătoare auzea predica apostolică în limba în care s-a născut — ebraică, egipteană, 
romană, greacă, arabă. În cazul de fata un alt neam, al surzilor, aude Vestea cea 
Bună pe limba lui, limbajul mimico-gestual. 

La o lectură sumară a textului din Liturghierul tradus în limbaj mimico-gestuaF 
se poate constata că actul de traducere în limbajul semnelor nu aduce niciun fel de 
atingere expresivitatii textului sacru, mai mult, secvențele de maximă înălțare 
spirituală, în care metaforele sunt cele care redau conţinutul dumnezeirii, se 
regăsesc în limbajul mimico-gestual în toată frumuseţea lor. Spre exemplu: enunţul 
„Împărate ceresc, Mingiietorule, Duhul Adevărului, Vistierul Bunatatilor şi 
Dătătorule de viata” devine un ,,enunt” imagistic sau fragment imagistic ori „text” 
imagistic sub forma: „Împărate al cerurilor, Mîngiietorule/ mingiiere’, Duhul 
Adevărului/ adevărat, Trezorier/ depozitar al darurilor duhovniceşti, Dai / dătător/ 
creator [de] viaţă...” care păstreză toate caracteristicile textului-baza, 
„Mîngiietorule”, „Duhul Adevărului”, ,,Trezorier/ depozitar al darurilor 
duhovniceşti” şi „Dai / dătător/ creator [de] viata” păstrîndu-şi caracterul apozitiv 
pe lîngă baza „Împărate Ceresc”. Si în textul tradus îşi păstrează caracterul de 
predicat secundar al comunicării, exprimind, detaliind sau complinind 
caracteristicile Dumnezeirii — oricum de nepătruns pentru mintea omenească. În 
acelaşi mod exemplificăm ,,Cincizecimea” continuă pe care momentul Epiclezei îl 
realizează în urma comunicării/ dialogului dintre preoții slujitori şi credincioşi şi 
Tatăl Ceresc care trimite asupra tuturor Duhul Sfînt. Considerăm că aducerea în 
atenţie în concret a subiectului, cel putin în introducerea unei noi invocări, este de 
natură să faciliteze pătrunderea credincioşilor în planul rugăciunii şi, totodată, 


7 Faptele Apostolilor 2, 4. 

8 Recomandăm lectura operei integrale. 

” Forma prin care Duhul Sfînt vine, conform cuvîntului biblic, ca o adiere, ca o briză; loan 14, 16: 
Domnul ne vorbeşte lămurit despre venirea Celui Care ne va fi ... „„Mingiietor ” după plecarea Sa la 
Tatăl. 

redarea unor verbe prin substantive-nume de acţiuni în transcrierea traducerii o 
explicăm prin faptul că gestul implică verbul, dar numele acţiunii se redă, ca şi în 
limba română, prin substantive („Dai / dătător/ creator [de] viata’). Podoaba 
darurilor Duhului Sfînt sunt atît de sugestiv reprezentate în Toparul Ceasului al 
treilea, încât cel dintii gest treimic se transformă intr-Unul-Duhul Sfînt pe Care Îl 
primim de la Tatăl cu ambele braţe deschise, ridicate şi este adus acest Duh 
Preasfînt şi Care nu vrem să-L ia de la noi, ci aşa cum în gestul fotografic L-am 
primit de sus cu ambele miini, tot astfel ÎL dăruim. 

În privinţa mijloacelor de realizare, am mai adăuga faptul că traducerea s-a 
bazat pe echivalenta semantică a celor două limbaje, sprijinindu-ne afirmaţia pe un 
exemplu dat de statutul de Doamnă, redat prin gestul „Maică-Fecioară”, iar pentru 
Teotocos ,,Nascatoarea/ Ai născut [pe] Pruncul-Dumnezeu” ceea ce ne 
indreptateste să considerăm această operă o traducere veritabilă, nu o simplă 
transpunere a limbii române în limbajul semnelor. 

Retorica discursului religios 


Sfîntul Vasile cel Mare. Filologie şi teologie 
Dionisie Constantin (Policarp) PÎRVULOIU 


2009 was chosen by the Romanian Patriarchy „The Year of the Cappadocian Fathers”. 
Saint Basil the Great is, probably, the most famous Cappadocian Father. His work, beyond 
the theological value presents also a linguistic and philological relevance, not only in the 
context of Greek Language and Hellenistic Literature, but also regarding the interference 
of theology with language. His polemics with the Arians Heretics implied a very developed 
discussion concerning origin, structure and essence of the human language, language 
which, in those days became the vehicle of the Christian Doctrine. We present in this article 
a few remarks, observations and problems with significative relevance concerning these 
problems. Saint Basil sustained with arguments that the human language is conventional, 
not absolute and it is a simple instrument for communication, and the authentic theological 
language is one of experience and spiritual life. 


Filosofie şi Teologie. Antichitatea tirzie a cunoscut o continuă confruntarea 
polemică între cultura greco-latină şi creştinism, prima încercînd să-l asimileze pe 
cel de al doilea şi să-l integreze sistemului ei cultural de natură sincretică. Dacă în 
primele veacuri disputa se va duce în special pe plan religios, începînd cu veacul al 
IV-lea „ostilitățile” vor fi purtate şi la nivel cultural. In noua epocă de libertate 
religioasă şi de creştinare treptată a imperiului roman, teologia creştină va fi pusă 
în situaţia de a-şi defini cu claritate statutul său cultural. Astfel Biserica creştină îşi 
va actualiza mesajul său revelat la formele de exprimare şi la categoriile 
conceptuale specifice culturii antichităţii tîrzii. Devenind progresiv majoritari în 
imperiul roman, creştinii, deşi vor fi biruitori împotriva păgînismului pe plan 
politic, religios şi social, totuşi, în domeniul cultural vor mai avea de înfruntat 
puternica opoziţie a filosofiei greceşti, pentru care teologia creştină era 
„nebunie”(/ Co 1,23). Astfel, opoziția dintre teologia creştină şi cultura filosofică a 
antichităţii se va transfera în planul dezbaterii de idei continuîndu-se în interiorul 
Bisericii prin acţiunea corozivă a ereziilor. Acestea din urmă, precum remarcase 
deja Sf. Apostol Pavel, nu erau altceva decît glasul gîndirii filosofice antice, 
manifestări ale acesteia invesmintate în strai creştin. 

Conflictul care a mobilizat nu doar personalități de prim rang ale Bisericii, ci, 
din nefericire a determinat şi ingerinta puterii imperiale în chestiunile teologice, se 
reducea de fapt la cel dintre raţiunea elenică şi credinţa creştină revelată, sau altfel 
spus la cel dintre filosofie şi teologie, dintre cugetarea omenească şi Revelatie. 
Aşadar, Părinții Bisericii implicaţi în polemica antiariană luptau nu doar împotriva 

ereziei, ci, în primul rînd, împotriva tentativei de a subordona teologia filosofiei, 
sau, mai exact de a transforma creştinismul într-o filosofie ca oricare alta printre 
mulțimea de şcoli filosofice ale antichității. Părinții Capadocieni (Coman, 
1995:103) în special au deconspirat şi au militat cu tărie împotriva încercării de a 
cuprinde cu limitata rațiune omenească tainele cele mai presus de logică ale 
creştinismului. „Perla şi blazonul culturii greco-latine” (Coman, 1995:103) 
filosofia încerca, fără menajamente, să asimileze teologia creştină. 

În mare măsură disputele dintre ortodocşi şi arieni din veacul al IV-lea p. Chr. 
au fost de natură terminologica. Lingvistica isi făcea astfel o furtunoasă intrare în 
teologie. Mai mult, în noul context al libertăţii religioase, teologii creştini au înţeles 
că de acum înainte nu mai pot ignora modalitatea exprimării dogmelor, nici stilul 
tratatelor teologice şi mai ales alegerea şi definirea clară a termenilor dogmatici. 
Infruntind ereticii antitrinitari, Părinţii au fost aşezaţi în fata spinoasei probleme a 
relaţiei dintre numele şi fiinţa lucrurilor. Era mai vechea problematică a dialogului 
platonic Cratylos transferată în planul dezbaterii teologice. 

Sfîntul Vasile cel Mare a abordat această problematică în scrierile sale. Ca şi 
ceilalți capadocieni, episcopul de Caesareea Capadociei a recurs la limbajul 
filosofiei contemporane, operînd însă o sensibilă şi semnificativă „transmutaţie a 
limbajului” (Lossky, 2006:46), făcîndu-l apt să primească un nou conţinut, cel al 
realitatilor teologiei creştine. Însă, modelul şi izvorul oricărui limbaj teologic 
creştin îl constituie limbajul Sfintei Scripturi. 

1. Consideraţii basiliene privind specificul limbajului biblic. O trăsătură a 
Scripturii, asupra căreia ca insista în mod special Sfîntul Vasile este precizia 
limbajului. Aceasta este recomandată insistent teologilor creştini şi mai ales 
participanților la numeroasele sinoade care se desfăşurau în acea perioadă pentru a 
defini dogma hristologică, cu atît mai mult cu cât de definirea unanim acceptabilă a 
semnificatiilor termenilor aflați în dispută depinde pacea, armonia şi unitatea 
Bisericii universale (Hans Frieiherr von Campenhausen, 2005:142 şu.). 
Avertismentul şi pledoaria Sfîntului pentru âxpifeia! în discursul teologic este 
mereu actual: „ok6nei TOV 6nuărwv TO GkpiBijs”>. „Noi creştinii nu alegem ca 
voi cuvintele pe care le folosim, nici nu urmărim aşezarea lor armonioasă. La noi 
nu sînt cizelări de cuvinte, nici nu căutăm cuvinte care să sune frumos la ureche, ci, 
în orice împrejurare, preferăm cuvintele cu înţeles bun” (Omilii la Hexaimeron, VI, 
2, în Sf. Vasile cel Mare, 1986:133). 

Înscriindu-se în tradiția biblică a simplităţii şi conciziei stilului, Sf. Vasile va 
utiliza şi el un asemenea limbaj, recomandîndu-l stăruitor întregii teologii creştine. 

Sfîntul Vasile cel mare este conştient că simplitatea stilului biblic a constituit 
unul dintre motivele respingerii Scripturii de către intelectualii păgîni care nu 
constientizau că universul estetic biblic, de factură ebraică este mult diferit de 
canoanele normative artistice greco-latine, considerate drept criterii unice ale 


! P.G. 29, 217, A, Hom in Ps. I. 
> „Ia aminte la precizia limbajului” (trad. noastră). 

valorii literare. Tot ce nu era clasic devenea barbar şi lipsit de valoare şi interes’. 
Origen răspunsese deja lui Celsus (cf. Contra Celsum I, 62) care dezavua Scriptura 
pe criteriul unor astfel de prejudecăţi estetice clasicizante. 

De aceea, îndemnul pentru orice creştin este evident: „nu alerga la miturile 
paginilor, ci primeşte smerenia glasului din cuvîntul evanghelic!” 

Scriitorul capadocian admite că limba Evangheliei este simplă şi necăutată, dar 
observă fenomenul paradoxal că acest limbaj auster şi lipsit de podoabe stilistice a 
avut un succes neaşteptat. Explicaţia se află în adevărul (GAnOe.a) şi puterea harica 
a acestor cuvinte pătrunse de Duhul Sfînt. Apostolii au fost astfel „buzele lui 
Hristos” — yeiAn Xptotod. 

Sfîntul Vasile este pe deplin conştient de existenţa unor termeni specifici 
limbajului biblic, care nu se regăsesc în alte opere profane, sau care au sensuri 
specializate pentru noțiuni şi concepte teologice. Totodată, sesizează şi unele 
diferențe morfologice sau sintactice în „greaca creştinilor.” Oferim cîteva exemple: 

De pildă despre termenul ayAAfaoic’- „bucurie foarte mare, exaltare”, Sfîntul 
Vasile remarcă faptul că acest substantiv, ca şi verbul de la care derivă, dyAAtdw— 
“a exulta” nu se regăsesc in literatura profană, dyAAiaotc fiind un cuvînt uzual 
doar în Scriptură(cf. P. G. 29, 324, A, In Ps. XXXII). 

De asemenea, Sfintul emite şi interesante consideraţii despre „tăria, 
firmamentul” cerului, oreptwpa (Homil in Hexaim. M, 4). 

Este notat sensul special al verbului z&opodoyeiv* - „a oferi har” (cf. P. G. 29, 
313, A, In Ps. XXIX); nuanțele subtile şi specifice ale termenului creştin latin 
confiteri se explică prin relaţie de calc semantic cu acest cuvînt grecesc. 

Scriitorul capadocian îl menţionează şi pe owTnpia— ,,mintuire” (cf. P. G. 29, 
472 C), în legătură cu care citează Luca 3, 6: „şi tot trupul va vedea mintuirea lui 
Dumnezeu”. 

Episcopul de Caesareea înregistrează şi diferența de sens a cuvîntului grecesc 
mapoipia - „proverb”, care, treptat va dobindi înțelesul de „limbaj criptic, 
alegoric”. 

Oc este menţionat ca desemnind atît pe Adevăratul Dumnezeu, cît şi pe idoli 
(Epist. 189). 

Mentionind un alt termen specific Septuagintei, «6ovuBoc (,,margine, bordură; 
tiv, ciucure” atrage atenţia asupra rarei sale utilizări în rest: „où mávu È n Tov 
xoovuBov AgEtg TH “Hiinvikfj ovvnBea radwpiânror” (P. G. 30, 321 B); 


3 Si Tertulian şi Augustin au disprețuit initial scrierile creştine din aceleași raţiuni. 

4 P, G. 29, 409 A. „Nu alerga la miturile păgînilor, ci primeşte smerenia glasului din cuvîntul 
evanghelic” 

5 Pe care dicționarele limbii greceşti (cf. Liddel Scott, Bailly) nu-l înregistrează decît ca 
apartinind autorilor iudei şi creştini. 

° De unde va deriva ejxomolovgesic- manifestarea exterioară a celei de a doua pocainte prin 
practici obişnuite în antichitatea creştină, cînd ritualul pocaintei putea fi şi public, nu numai secret şi 
anume prin post, rugăciuni, îngenuncheri, acoperirea capului cu sac şi cenuşă şi a trupului cu zdrente 
negre etc. 

totodată sesizează şi derivarea specifică Septuagintei, Facerea 28,33-34, 
KOOvuBoToc — „tivit cu ciucuri”, aplicat la veşmintele marelui preot. 

Semnalează chiar şi unele particularități sintactice ale limbii biblice, precum 
nominativul care urmează în general după o óu (G. J. M. Bartelink, 1963:93) (cf. 
P.G. 30, 216 B, Comm. In Is. I) şi adeseori, precum Origen, oferă adnotări 
filologice explicative pentru unele expresii şi termeni ale stilului biblic (ovviOe.a 
THs lpațiic) de pildă expresia „a-şi deschide mina - a face milostenie” (Ps 17,13) 
— &volyew Thy xEtpav(P. G. 30, 572A) o consideră ca specific biblică, la fel şi 
expresia „tot capul” - măoa kepañń (P. G. 30, 145C). 

Alteori semnalează că termenii Aadc (popor) şi £Ovoc (naţiune, neam) se 
întîlnesc adeseori în combinaţie, iar &vrp (bărbat) are uneori în Sfinta Scriptură 
sensul de TéAE10¢ (desavirsit) (cf. Epistola 189). 

Sf. Vasile va aplica adeseori Scripturii un principiu hermeneutic ce devenise 
deja clasic în exegeza biblică: limpezirea sensului unui text obscur prin recursul la 
un pasaj lesne inteligibil (P.G. 31,1264). Astfel verbul kpiveoou are sensuri 
diferite în funcţie de context: fie „a osîndi”, fie sensul lui SoxiuăGeodou - „a 
examina, a cerceta, a testa” (Omilia la psalmul VII); la fel este arătată subtila 
diferență de nuanţă între 6pyr) (furie) şi Oõpoç (minie) (Omilia la psalmul XXIX) 
ori cea între AGkxog (bazin) şi dpéap (fintina) (Omilia la psalmul XIV), alături de 
diversele sensuri ale adjectivului oxoAtdc — „curb, încovoiat” (Omilia la psalmul 
VID. 

În cîteva texte veterotestamentare, Sf. Vasile atribuie lui képac (corn) sensul de 
Sóta (slavă) . 

În Comentariul la profetul Isaia 8, teologul capadocian observă faptul că 
substantivul 6566 (cale) are uneori înțelesul de S.5aoxoâia (doctrină) (Omilia la 
psalmul XXVIII) în cîteva pasaje din Faptele Apostolilor. 

Uneori întreprinde un adevărat studiu filologic comparativ al unor versiuni 
biblice. De pildă în Omilia la Psalmul XLIV „«Frumos întru? frumusețe, în fața 
fiilor oamenilor. Vărsatu-s-a har pe buzele Tale» (Ps 44,3). La această traducere a 
textului ebraic ne duc şi [traducerile] lui Aquila şi Simah’. [Achila] traduce: «prin 
frumusețe Te-ai înfrumusețat mai mult decît fiii oamenilor»; iar Simah: «prin 
frumusețe, frumos eşti mai mult decît fiii oamenilor»” (Sf. Vasile cel Mare, 
1986:288). Totodată în Comentariul la Isaia 23,22 precizează că multe note 
explicative au fost inserate direct în textul biblic de către Aquila”. 


7 De pildă în Înţelepciunea lui Isus Sirah 49,5. 

8 Sau „frumos prin frumusețe.” 

” Aquila (sec. II), păgîn de origine, se convertește la creştinism; vine, însă, în conflict cu Biserica 
şi trece la iudaism. imbratisind această nouă religie, traduce în greceşte Vechiul Testament. Pentru 
fidelitatea traducerii sale, dusă pînă la servilism, iudeii o adoptă în locul Septuagintei. Simah (sec. II) 
care după Sf. Epifanie de Salamina era un samarinean trecut la iudaism, a făcut şi el o nouă traducere 
în greceşte a Vechiului Testament, din care s-au păstrat numai fragmente. Traducerea, deşi cu 
parafraze, este socotită o traducere bună, nu servilă ca a lui Achila. 

19 Tot aici aflăm că Aquila numea sirenele struthocameli (struti). 

O problemă interesantă care nu a fost încă solutionata in mod satisfăcător de 
cercetători este aceea a gradului cunoaşterii limbii ebraice de către Sf. Vasile. 
Unele referinţe şi trimiteri la textul ebraic al Vechiului Testament ne determină să 
credem că Arhiepiscopul Caesareei Capadociei deținea minime cunoştinţe de 
ebraică. Astfel, polemizînd cu arienii care se întemeiau pe un text din Proverbele 
lui Solomon pentru a demonstra pretinsul statut de creatură al Fiului lui Dumnezeu, 
Sf. Vasile se lansează într-o remarcabilă exegeză filologică: „aceştia îşi caută 
refugiul în textul lui Solomon pentru ca, de acolo, ca dintr-o tabără militară să 
devasteze [dreapta] credință. Astfel, din pricina acestei spuse: „Domnul m-a creat” 
(Proverbe 8,22) atribuită persoanei Intelepciunii divine, au tras concluzia că le este 
îngăduit să-L numească pe Domnul creatură. În ceea ce mă priveşte, am multe de 
spus despre această expresie. Mai întîi, ea este spusă o singură dată în întreaga 
Scriptură. Mai apoi ea se află într-o carte, [a proverbelor lui Solomon] plină de 
cugetări tainice şi care se desfăşoară prin mijlocirea multor proverbe, parabole şi a 
multor cuvinte obscure şi enigme. Şi astfel, [din această carte] nu putem extrage 
nimic limpede şi nici lipsit de ambiguitate. Însă aici încetez de a mai vorbi pentru a 
nu prelungi discursul cu divagatii prea întinse. Noi am lăsat pentru mai tîrziu şi la 
locul potrivit cercetarea [textelor] despre care [Eunomie] cugetă cu reavointa şi 
acolo, precum va rîndui Dumnezeu, vom îndrepta şi acest pasaj. Şi cred că, fără 
îndoială, cu [ajutorul] lui Dumnezeu şi prin cercetare, ni se va înfățişa limpede un 
sens mai îndreptăţit al acestui text şi care să nu poarte în sine nici o primejdie. Dar, 
între timp, să nu uităm a aminti un sens mai potrivit al [termenilor] ebraici la care 
au ajuns alti tălmăcitori. Astfel, [aceştia] au tradus „m-a dobîndit” în loc de „m-a 
creat” 11. Iată ce piedică însemnată [se înalță] în calea blasfemiei lor [prin care ÎL 
numesc pe Fiul] creatură” (Împotriva lui Eunomie II, 20)”. 

Sfîntul Vasile cel Mare va semnala existenţa şi uzul creştin a unor adevărate 
concordante biblice cu termeni teologici normativi, realizate după modelul 
lexicoanelor aticizantilor din această perioadă (G. J. M. Bartelink, 1963:87-88). 

2. Problematica lexicului teologiei creştine. Dacă terminologia biblică era 
deja un fapt constituit, cea teologică, în această perioadă se găsea în plin proces de 
cristalizare. Urmărind istoria teologiei creştine în veacul al treilea p.Chr se poate 
lesne observa că aproape fiecare dispută dogmatică avea în centrul ei statutul şi 
sensul unui termen teologic ca: Suoovotog!* (deofiinta), 9n6oraoic!* şi corelativul 
său np6owrrov!$. 


1! Remarca Sfântului Vasile este întemeiată din punct de vedere filologic. La Pr. VIIL,22 textul 
ebraic se traduce în acest mod: Jahve halali — „Dumnezeu m-a dobândit”. Septuaginta are însă 
Kupog éxtiaév pe- „Domnul m-a zidit.” 

2 Pasajele din Împotriva lui Eunomie sunt în traducerea noastră. 

15 Este un adjectiv format dintr-un alt adjectiv ôuóç — „de acelaşi fel, identic” şi substantivul 
ovota — „ceea ce îşi constituie propria substanță, proprietate imuabilă, ființă stabilă, realitate 
neschimbabilă, adevărata natură, realitate primară, substrat, substanţă, esenţă, fire.” Este aplicat 
relaţiei ontologice dintre Dumnezeu Tatăl şi Dumnezeu Fiul. 

14 Este un derivat substantival al verbului bofoTnpt - „a aşeza dedesubt, a opri, a da ființă, a 
cauza existenţa, a înlocui, a concepe, a aşeza ca model, a făgădui, a se supune, a subzista, e exista,” 

În scrierile cu tendință apologetică, Sfîntul Vasile insistă asupra ideii că 
neutilizarea noii terminologii teologice validată de Biserică merită a fi condamnată 
(P. G. 29, 549A). Principiul normativ pentru receptarea unui nou termen teologic 
ca ortodox este deplina sa compatibilitate cu Sfînta Scriptură şi cu tradiţia 
Părinților: „où yàp ¿v TH Edeuptoei THV mpoonyoptâv Å owTrnpia ñpwv, OAA' 
év TH ytet mepi Tic OeiornTog cic Hv TETLOTEKOPEV 6uodoy iQ”. 

Cu un rar simţ al nuantelor Sf. Vasile va sesiza şi înfiera aspru confuzia 
grosolană (Pr. Dumitru Stăniloae, 2009:83) pe care o făcea ereticul Eunomie când 
afirma că fiinţa lui Dumnezeu poate fi exprimată prin termenul nenaştere, 
deoarece nu există vreun cuvînt capabil să cuprindă esenţa divină care este mai 
presus de relaţie. Numai persoana este capabilă de comuniune. Citîndu-l pe Sf. 
Apostol Pavel, Sf. Vasile va afirma că despre ființa divină putem şti doar că 
este, nu şi ce este în sine, reproşîndu-i lui Eunomie că, de vreme ce nu cunoaşte 
nici substanța lucrurilor create îşi arogă capacitatea de cuprinde cu mintea 
realitățile necreate. 

Sfîntul recomandă evitarea formării („inovării” — KatvoTopia) de noi cuvinte. 
Astfel în Epistola 140, episcopul Caesareii afirmă cu convingere că nu doreşte să 
transmită termeni forjati de propria creativitate teologică, pentru a nu cobori 
teologia la nivel uman, ci îşi doreşte să predea altora cuvintele primite de la Sfinții 
Părinţi. Atitudinea teologului este una smerită şi numai în situații de criză profundă 
este îndrituit să creeze noi termeni: „de aceea, cel care are in fata ochilor 
Tribunalul lui Hristos şi ştie cîtă primejdie este să înlături sau să adaugi ceva celor 
transmise de către Duhul, nu trebuie să năzuiască a-şi acorda singur cinstea de a 
crea noi [termeni], ci să-i primească în tăcere pe cei proclamati de către sfinți” 
(Împotriva lui Eunomie Il, 8.). Şi Sfîntul Vasile are meritul incontestabil de a fi 
conferit semnificaţie ortodoxă multor termeni teologici consacraţi precum ființă şi 
ipostas. Împotriva lui Eunomie Il, 12 ni-l înfăţişează pe Sf. Vasile în postura de 
creator de noi termeni teologici. Ezitarea în a folosi termenul de paternitate 
(maTpoTrc - paternitas) pentru a defini specificul Persoanei Tatălui este datorată 
faptului că acest cuvînt constituia un neologism pentru acele vremuri. Thesaurus 
Linguae Graecae consemnează prima lui atestare la Sf. Dionisie Areopagitul şi 
Grigorie de Nyssa, dar, s-ar cuveni recunoaşterea prioritatii Sf. Vasile în crearea 
acestui termen fundamental pentru vocabularul Sfintei Treimi, ştiut fiind că operele 
Sf. Dionisie Areopagitul datează din veacul următor, iar activitatea Sf. Grigorie de 


UTI6OTAOLG este un termen polisemantic: „ceea ce stă sub, suport, rezistență, sediment, durată, 
fundaţie, structură, subiect, temă, plan, scop, statornicie, curaj, substanţă, existenţă actuală, realitate, 
natură reală, proprietate, posesiune.” Sf. Vasile cel Mare va resemantiza termenului ca „mod de 
posesiune a substanţei.” 

15 „Faţă, chip, mască teatrală, personaj dramatic, personalitate juridică.” Abia teologia creştină îi 
va acorda acestui cuvînt sensul actual de „persoană”, sau conform unei celebre definiţii ulterioare 
,subzistenta concretă a unei naturi rationale.” Lumea antică nu a cunoscut nici conceptul nici valoarea 
autentică a persoanei umane, ori divine. 

16 „Dar nu în inventarea noţiunilor se cuprinde mântuirea noastră, ci în mărturisirea curată despre 
Dumnezeu, în Care credem” Epist. 175, în Sfîntul Vasile cel Mare, 1988: 396. 

Nyssa este posterioară cele a fratelui său şi întemeiată pe multe realizări ale 
acestuia. 

3. Teologie şi limbaj. Dată fiind libertatea religioasă primită de după 313 p. 
Chr., creştinismul îşi va conştientiza treptat specificul şi individualitatea sa 
culturală, desprinzîndu-se astfel de cultura şi civilizaţia antichității şi purcezînd 
către edificarea unei culturi şi civilizații proprii. Scriitorii creştini vor deveni din ce 
în ce mai convinşi că alcătuiesc o literatură originală, care, deşi parte integrantă a 
literaturii greco-latine, totuşi reprezintă o noutate remarcabilă, mai puţin sub 
aspectul formei, cît sub cel al tematicii şi al conţinutului. 

În acest context, de o mare importanță este observaţia Sfîntului Vasile cel Mare 
privind existenţa unei limbi greceşti „creştine” [(Sfintul aminteşte uneori de un stil, 
de un mod de a vorbi bisericesc — xxAeotaotikh ovvriBera (Epist 69, 2)]. Fără 
îndoială, această nouă limbă creştină nu este o limbă propriu-zisă, cît un limbaj 
funcţional, o variantă stilistică a limbii greceşti a veacului al IV-lea p.Chr. La fel, 
teologul capadocian este pe deplin conştient de existenţa unor termeni specifici 
numai limbajului biblic, care nu se regăsesc în alte opere profane, sau care au 
sensuri specializate pentru noţiuni şi concepte teologice. 

Teologul arian extremist Eunomie susținea faptul că Dumnezeu a creat 
cuvintele şi îl acuza pe Sf. Vasile că s-ar apropia de concepțiile păgîne epicureice 
sau aristotelice (J. M. Bartelink, 1963: 98) care proclamau originea naturală a 
limbajului uman. Potrivit lui Eunomie toate cuvintele reflectă în mod just ființa 
lumii, mărturie fiind Sfînta Scriptură care ne instiinteaza că, la început, Adam a dat 
nume tuturor animalelor. (Fc. 2, 19-20) Ereziarhul afirma limpede că „este cu 
neputinţă să gindim că ființa este ceva, iar altceva ceea ce este semnificat de către 
ea. Însă ea este substratul care dă sens numelui, fiindcă denumirea exprimă cu 
adevărat ființa.” (Împotriva lui Eunomie 11,9) 

Este posibil ca Eunomie să fi fost influenţat în acest sens de către Origen, ori de 
filosofia lui Iamblichos, sau chiar de cea orientală care a speculat asupra originii 
divine a unor cuvinte şi a unor limbi. 

A accepta că toate cuvintele sînt creaţii umane ar echivala cu ateismul pentru 
Eunomie (Jean Danielou, 1956: 412) care, susţinea astfel şi teza că Dumnezeu 
poate fi înțeles pe deplin în chip rational. 

Împotriva acestei idei care deschidea calea tuturor ereziilor posibile Sfîntul 
Vasile cel Mare!” va afirma cu tărie că esenţa lui Dumnezeu nu poate fi cuprinsă de 
nici un termen din nici o limbă. Astfel, Sfintul devine exponentul unei îndelungi 
tradiții filosofice greceşti care se revendică în special de la filosofii stoici, cei care 
au fost reputați în antichitate pentru cercetările lor de natură lingvistică. Potrivit 
arhiepiscopului de Caesareea este fals să se conceapă existența unei limbi divine, 
sacre, inspirate'5, deoarece Dumnezeu nu are o limbă proprie, ci se află mai presus 


17 În buna tradiţie stoică, potrivit căreia orice termen uman exprimă doar o porțiune a realității. Cf. 
P. G. 29, 533. 

18 Fără îndoială a fost eronată „erezia celor trei limbi” sau doctrina medievală a celor „trei limbi 
sacre” — ebraica, greaca, latina. Potrivit acesteia Dumnezeu poate fi slăvit şi invocat eficient numai în 

de limba. Limba aparține sferei creatului şi serveşte la comunicarea între creaturi. 
Scopul limbii este unul instrumental, practic, limba nefiind un mijloc prin care 
putem accede la adevăr şi la esenţa lucrurilor: „Dumnezeu, Creatorul nostru, ne-a 
dat uzul vorbirii ca să descoperim unii altora simțămintele inimilor, şi, datorită 
naturii noastre comune, să facem cunoscute celorlalți oameni gîndurile noastre, 
dîndu-le la iveală ca din nişte cămări ascunse ale inimii. Dacă am fi alcătuiți numai 
din suflet, ne-am înţelege unii cu alții numai prin gîndire, dar pentru că sufletul 
nostru îşi zămisleşte gîndurile în ascuns în trup, ca sub o perdea, este nevoie de 
cuvinte şi de nume ca să facem cunoscute cele aflate în adîncul nostru. Cînd 
gîndirea noastră e rostită, atunci este purtată de cuvînt ca de o luntre, străbate aerul 
şi trece de la cel ce grăieşte la cel ce aude” (Omilia II la Dt. 15,9, în Sfîntul Vasile 
cel Mare, 1986:365). 

In opera marelui teolog crestin se mai pot identifica si alte observatii lingvistice 
remarcabile. In continuare vom prezenta selectiv unele aspecte relevante privind 
relația dintre teologie şi lingvistică in opera arhiepiscopului Caesareei Capadociei: 

Asemenea altor autori creştini, din motive misionare, teologul capadocian ne 
înfăţişează diverse etimologii, adeseori fanteziste, dar situate în context creştin şi 
care ar pleda astfel pentru adevărul doctrinei creştine. Astfel în Omilii la 
Hexaimeron III, 8 substantivul odpavdc (cer) este considerat un derivat al verbului 
Opdw (a vedea), deoarece reprezintă „firmamentul vizibil”, fapt ce îi permite 
imediat să facă trimitere la cerul cel nevăzut („al treilea cer”, paradisul) despre care 
vorbea Sf. Apostol Pavel în 2 Corinteni 12, 2. Etimologia provine de la Platon 
(Cratylos 396 B-C), însă cu certitudine, prin filiera lui Filon de Alexandria (De 
mundo 406 a 6). Astfel, teologii creştini au preluat numeroase etimologii din 
operele autorilor pagini, adaptîndu-le necesităților proprii şi conferindu-le un 
conţinut creştin. 

În Despre Sfintul Duh XXIX,74 se vorbeşte limpede despre existenţa „limbii” 
capadociene în veacul al IV-lea p. Chr. Remarca este de altfel extrem de prețioasă 
pentru persistenta limbilor indigene în perioada elenistică. În acelaşi tratat teologic 
(VII, 16) se emite observaţia că limba locuitorilor din mediu rural este mult mai 
conservatoare decît a celor din mediul urban. Sf. Vasile aborda în acest loc 
problematica originii unei vechi formule dogmatice care rămăsese în uz în 
bisericile de la ţară. 

Cu un remarcabil simţ lingvistic, Părintele capadocian va observa că polemicile 
dintre apuseni şi răsăriteni pe temă acceptării termenilor Vm6oTaoic (persoană, 
ipostas) si ovoia (ființă, esență, fire) se datorau insuficientei limbii latine care, 
nebeneficiind de un vocabular atît de vast, de rafinat şi de apt pentru speculații 
metafizice, împrumuta din limba greacă pe oBoia, transliterîndu-l usia”. În plus, 


una dintre aceste trei limbi, iar cuvîntul Scripturii poate fi înțeles numai lecturat sau rostit în limbile 
originale. 

19 Or faptul că ipostasul şi fiinţa nu sînt unul şi același lucru, cred că ne-au dat să-l înţelegem 
chiar şi fraţii din Apus, atunci cînd simțind sărăcia limbii lor au tradus în greceşte termenul de 
«fiinţă» pentru că dacă ar exista o deosebire cît de mică de nuanţă, ea s-ar fi păstrat prin deosebirea 

latinii, în spirit strict niceean, mai identificau pe ovoia cu VNGOTAOIG, acuzindu-i 
pe răsăriteni de înclinații sabeliene. 

O discuţie interesantă despre caracterul natural, convenţional şi instrumental al 
limbilor omeneşti aflăm in Despre Sfintul Duh VII,16. Se vorbeşte despre 
doxologiile creştine cu caracter treimic în care erau înşirate cele Trei Persoane ale 
Sfintei Treimi în alte limbi decît greaca. Mesopotamienii şi locuitorii Capadociei 
au fiecare un cuvînt echivalent (conjunctie coordonatoare echivalentă grecesului 
kaiv) pentru a desemna relațiile dintre Persoanele Treimice. Sfîntul Duh a prevăzut 
această posibilitate de traducere interlingvistică, atunci cînd, la Turnul Babel a 
amestecat limbile, dar nu intr-atit încît acestea să nu mai poată comunica deloc 
între ele (Despre Sfintul Duh 29, în Sfîntul Vasile cel Mare, 1988: 88). 

În aceeaşi operă se subliniază faptul că teologul, în formularea dogmelor 
creştine va trebui să acorde o mare importanță şi cuvintelor aparent neînsemnate 
ale propoziției, cum sînt prepozitiile şi conjunctiile”’, mai mult, nici sensul unei 
silabe sau chiar al unei simple litere”! nu poate fi neglijat în discursul teologic care 
este în principal lingvistic (Despre Sfintul Duh I, op.cit., p. 17-18). 

O altă cauză a necesității cercetării lingvistice în teologie este distorsionarea 
textul sacru, biblic sau patristic de către eretici, pentru a-l armoniza cu doctrinele 
lor false: „«da» şi «nu» sînt două expresii, deseori, însă, cel mai mare dintre bunuri, 
adevărul, şi ultima expresie a rautatii, minciuna, sînt redate prin aceste cuvinte 
mici. 

Concluzii. Raportul paradoxal între conţinutul autentic semnificativ şi care se 
raportează la realitate, experienţă şi existenţă al termenilor teologici şi pe de altă 
parte la inefabilul celor la care trimit a fost surprins în mod foarte plastic în scurtul 
opuscul Despre credință de Sf. Vasile, care ne precizează că limba constituie un 
imperfect şi temporar instrument de cunoaştere: „mărimea şi slava lui Dumnezeu 
nu pot să fie cuprinse în cuvînt şi să fie concepute cu mintea, nu este posibil nici să 
fie tălmăcite, nici să fie cuprinse într-o expresie sau într-un gînd; dar abia, şi cu 
dificultate, Scriptura de Dumnezeu inspirată, prin mai multe cuvinte care au fost 
împrumutate din folosința noastră zilnică, a dat celor care au inima curată, o 
oarecare idee slabă despre Dumnezeu, ca prin oglindă, căci vederea către față a lui 
Dumnezeu şi cunoaşterea desăvîrşită se vor dărui, potrivit cu făgăduinţa existentă, 
în veacul viitor, celor vrednici să le primească; acum însă, chiar dacă cineva este 
Pavel sau Petru, vede cu adevărat cîte vede, şi nu rătăceşte nici nu este victima 
închipuirii lui...De aceasta ne încredințează şi fericitul Petru şi Ioan şi toți ucenicii 
Domnului care, prin progresul continuu şi statornic şi îmbunătăţirea lor în viaţa 


clară şi de neconfundat a termenilor.” (Sfintul Vasile cel Mare, 1988:441). Cf Fericitul Ieronim, 
Epistola XCIII: „Suoovoroc, unius esse.” Despre patrii sermonis egestas (Lucretius) în cazul latinei 
au mai vorbit şi Rufinus, dar şi Sf. Grigorie de Nazianz. 

20 Cf. pe larg despre această problemă David G. Robertson, 2003: 167-174. 

*! Este deja celebră confuzia şi problemele generate de distincţia 6uoovoog (deofiinta) şi 
poroúoroç (asemănător după ființă). 

” Ibidem. 

prezentă, garantează că acea cunoaştere care se rezervă în viaţa viitoare este 
deopotrivă de excepțională ca şi în exemplul oglinzii” (Despre credință I-II, în 
Sfîntul Vasile cel Mare, 1989: 89-90). 

Problematica terminologiei teologice a fost astfel solutionata încă din veacul al 
IV-lea de către Părinţii Capadocieni, in special de Împotriva lui Eunomie a 
Sfîntului Vasile cel Mare. S-a afirmat cu claritate că termenii teologici nu reflectă 
fiinţa divină sau adevărul lucrurilor ci consemnează o experienţă religioasă 
concretă a omului care ajunge în contact cu energiile necreate ale lui Dumnezeu. 
Fiinţa Sa nu poate fi cunoscută, cunoaşterea fiind posibilă doar la nivel 
interpersonal, ca relaţie vie şi comuniune de iubire şi rugăciune. 

Termenii teologici sînt conventionali, indicativi ai însuşirilor sau atributelor 
divine şi semnificativi pentru lucrarea energiilor necreate în lume. Între limbă şi 
adevăr nu există nici o analogie (Papadopoulou, 2007: 46). Părinţii au dovedit ca 
false concepţiile analogiste de sorginte platonică şi aristotelice. Numele nu descriu 
fiinţa lucrurilor, aşadar semnificantul nu trimite către esenţa referentului, ci descrie 
existența şi atributele acestuia condensate şi cristalizate în semnificat care 
constituie un concept viabil şi realist. Cu toate acestea semnificatul nu se poate 
transforma într-un instrument gnoseologic. Precum va spune marele patriarh al 
Bizanțului, Sf. Fotie, numele nu susțin, „ci sînt tangente la existenţă” (apud 
Matzoukas: 246, nota 266). 

Cu toate acestea termenii teologici, deşi conventionali şi relativi, sînt totuşi 
inspirați de către Duhul Sfint, călăuzind şi îndemnînd către experienţe religioase 
similare celor al căror conţinut îl reflectă. Totodată au şi rolul de a norma şi 
verifica autenticitatea şi ortodoxia unor astfel de experienţe. Definiţiile dogmatice 
„încadrează experiența personală în experienţa şi viata comună a Bisericii” 
(Yannaras, 2009: 59). 


Bibliografie selectivă 

Ediţii româneşti ale operei Sf. Vasile cel Mare 

Sfîntul Vasile cel Mare, 1986, Scrieri, partea întîi, traducere, introducere şi note de Pr. Dr. 
Dumitru Fecioru, Editura Institutului Biblic şi de misiune al Bisericii Ortodoxe 
Române, Bucureşti 

Sfîntul Vasile cel Mare, 1988, Scrieri, partea a treia, traducere, introducere şi note de Pr. 
Prof. Dr. Constantin Cornitescu şi Pr. Prof. Dr. Teodor Bodogae, Editura Institutului 
Biblic şi de misiune al Bisericii Ortodoxe Române, Bucureşti 

Sfîntul Vasile cel Mare, 1989 Scrieri, partea a doua, traducere de Prof. Iorgu D. Ivan, 
Editura Institutului Biblic şi de misiune al Bisericii Ortodoxe Române, Bucureşti 


Dicţionare şi enciclopedii 

A Dictionary of Christian Biography and literature, Henry Wace, London, John Murray, 
Albemarle Street, W., 1911 

A Greek and English Lexicon, compiled by Henry George Liddell and Robert Scott, Oxford 
Clarendon Press, 1996 

A Patristic Greek Lexicon, G.W.H. Lampe, Oxford, At the Clarendon Press, 1961 


158 


A Dictionary of Christian Biography and literature, Henry Wace, London, John Murray, 
Albemarle Street, W. 1911 

Dicţionar de teologie ortodoxă, Pr. Prof. Dr. Ion Bria, Bucureşti, Editura Institutului biblic 
şi de misiune al Bisericii Ortodoxe Române, 1994 

Dicţionar enciclopedic de literatură creştină din primul mileniu, Remus Rus, Bucureşti, 
Editura Lidia, 2003 

Dictionnaire grec-francais, A. Bailly, Paris, Hachette, 1991 

Mic dictionar al ereziilor evului patristic, Conf. Dr. Sergiu Tofan, Galati, Partener, 2003 


Lucrări 

Bernardi, J., 1968, La predication des Peres cappadociens. Le predicateur et son 
auditoire, Presses Universitaires de France, Paris 

Bota Ioan M., 1997, Patrologia, Casa de Editura "Viata crestina", Cluj Napoca 

Campbell, James Marshall A. M., 1922, The influence of the second sophistic on the style of 
the sermons of St. Basil the Great, vol. II, Catholic University of America, Washington 
D.C. 

von Campenhausen, Hans Frieiherr, 2005, Părinţii greci ai Bisericii, traducere de Maria 
Magdalena Anghelescu, Bucureşti, Humanitas 

Coman, loan G., 1995, Probleme de literatură si filosofie patristică, Editura Institutului 
biblic şi de misiune al Bisericii Ortodoxe Române, Bucureşti 

Coman, loan G, 2000, Patrologie, Sfinta Mănăstire Dervent, Dervent 

Cook, J.G., 2000, Interpretation of New Testament in Greco-Roman Paganism, Tübingen 

Hadot, Pierre, 1997, Ce este filosofia antică? traducere de George Bondor şi Claudiu 
Tipurita, Polirom, Iasi 

Lossky, Vladimir, 2006, Introducere în teologia orodoxă, traducere de Lidia şi Remus Rus, 
Sofia, Bucureşti 

Louth, Andrew, 2008, The Cambridge History of early Christian Literature, Cambridge 
University Press 

Martzelos, Georgios, 2000, Sfinții Părinţi si problematica teologică, traducere Cristian- 
Emil Chivu, Editura Bizantină, Bucureşti 

Matzoukas, Nikolaos, an neprecizat, Istoria filosofiei bizantine, traducere de Pr. Prof. Dr. 
Constantin Coman şi Nicuşor Deciu, Editura bizantină, Bucureşti 

Meredith, Anthony, 2008, Capadocienii, traducere de Constantin Jinga, Sofia, Bucureşti 

Moreschini Claudio, Norelli Enrico, 2004, Istoria literaturii creştine vechi greceşti şi 
latine, traducere de Hanibal Stănciulescu si Gabriela Sauciuc, vol.2 tomul I, Polirom, 
laşi 

Papadopoulou, Stilianou G., 2007, Teologie şi limbă. Teologie experimentală. Limbă 
convențională, traducere de Pr. Conf. dr. Constantin Băjău, Editura Mitropoliei 
Moldovei, Craiova 

Quasten, Johannes, 1959, Patrology, Christian Classics, a division of RCL, Allen, Texas 

Rousseau, Philip, 1994, Basil of Caesareea, University of California Press, Berkeley 

Sesboué, Bernard, 1982, introducere la Basile de Césareé, Contre Eunome, în „Sources 
Chretiénnes”, no. 299, tome I, Editions du Cerf, Paris 


159 


Timothy, H.B., 1973, Early Christian Apologists and Greek Philosophy, Van 
Gorcum&Comp.B.V., Assen 

Tixeront, 1942, J. Precis de patrologie, Librairie Victor Lecoffre, Paris 

Voicu, Constantin, Dumitrascu, Nicu, 2006, Patrologie, Editura Institutului Biblic si de 
misiune al Bisericii Ortodoxe Române, Bucuresti 

Yannaras, Christos, 2009, Adevărul şi unitatea Bisericii, traducere de Ierom. Ignatie (Ilie) şi 
Uliniuc Ionuţ Dumitru, Sofia, Bucureşti 

Idem, 1996, Abecedar al credinţei, traducere de Constantin Coman, Editura Bizantină, 
Bucureşti 

Wolfson, H.A., 1976, The philosophy of Church Fathers: faith, trinity, incarnation, vol.1, 
Harvard University Press 


Articole şi studii 

Bartelink, G. J. M., 1963, „Observations de Saint Basile sur la langue biblique et 
theologique”, în Vigiliae Christianae, nr. 17, p. 85-104 

Chifăr, Nicolae, 2009, „Contribuţia Sfîntului Vasile cel Mare la combaterea 
pnevmatomahismului eunomian”, în „Studia Basiliana”, vol. I, Bucuresti, Editura 
Basilica a Patriarhiei Romane, p. 251-264 

Danielou, Jean, 1959, ,,Eunome I’arien et l’exégése néoplatonicienne du Cratyle”, în Revue 
des études grecques nr. 69, p. 412-432 

Hanson, R.P.C., 1968, ,,Basil’s Doctrine of Tradition in Relation to the Holy Spirit”, in 
Vigiliae Christianae, vol. 22. No. 4, p. 241-255 

Pouchet, Jean Robert, 1993, ,,Les 366 letters de Saint Basile: son millieu et ses activités”, in 
Studia Patristica 27, nr. 27, p. 100-105 

Robertson, David G., 2003, ,,Basil of Caesareea on the Meaning of Prepositions and 
Conjunctions”, în The Clasical Quarterly, New Series, may, vol. 53, no.1, p. 167-174 

Robertson, David G., 1998, ,,Stoic and aristotelian notions of substance in Basil of 
Caesarea”, in Vigiliae Christianae, nr. 52, p. 393-417 

Stăniloae, Dumitru, 2009a, „Învățătura despre Sfînta Treime în scrierea Sfîntului Vasile 
Împotriva lui Eunomiu”, în Studia Basiliana, vol. 1, , Editura Basilica a Patriarhiei 
Române, Bucuresti, p. 82-100 

Stăniloae, Dumitru, 2009b, „Fiinţa şi ipostasurile în Sfînta Treime, după Sfîntul Vasile cel 
Mare”, în Studia Basiliana, vol. I, Bucureşti, Editura Basilica a Patriarhiei Române, 
2009, p. 57-82 

Turcescu, Lucian, 1997, „Prosopon and hypostasis in Basil of Caesarea’s Against Eunomie 
and the epistles”, în „Vigiliae Christianae, nr.51, p. 374-395 

Ulrich, Jörg, „Nicaea and the West”, 1997, în Vigiliae Christianae, nr. 51, p. 10-24 

Vandenbusche, E., 1944-1945, „La part de la dialectique dans la theologie d'Eunomie”, în 
Revue d 'histoire ecclesiastique, nr. 40, p. 47-52 


160 


Perspective etice în discursul profetic 


Lucian FARCAȘ 


In der christlichen Überlieferung bezüglich der Bildung der Christglăubigen in den 
wichtigsten Bereichen des Glaubens und der Sittenlehre hat man immer wieder Wert auf 
den Zusammenhang zwischen den Tragsăulen der biblischen Moral gelegt, die aus dem 
Dekalog und den Seligpreisungen bestehen. In Jesus Christus selbst vollzieht sich das 
prophetische Bild, indem die Identität des Propheten im Licht der göttlichen Berufung und 
die Lebensaufgabe im Kontext seiner Sendung zu den Menschen verstanden werden. Im 
vorliegenden Beitrag Ethische Perspektiven im prophetischen Diskurs wird an erster Stelle 
nicht behauptet, dass die Propheten beriihmte Prediger, Sprecher oder Schriftsteller im 
Bereich der biblischen Moral gewesen waren. Vielmehr wird hier gezeigt, dass die 
Propheten eine gewisse Reihenfolge vor Augen halten. Der biblischen Heilsgeschichte treu 
folgend verkiinden sie zuerst die Heilstaten Gottes und erst dannach die darausfolgenden 
moralischen Konsequenzen. In der Erfüllung der  prophetischen Mission vor 
Gottesangesicht und zugleich den Menschen gegenüber entdeckt man einen umfangreichen 
literarischen Diskurs, der die Aufmerksamkeit der Leser der biblischen Texte aniziehen und 
verdienen. 


În tradiţia creştină legată de formarea credincioşilor în domeniile principale ale 
credinţei şi moralei, s-a pus totdeauna accent pe legătura dintre coloanele de bază 
ale moralei biblice constituite de Decalog' şi de Fericiri”. Este interesant modul in 
care Isus Cristos îşi înţelege propriul destin legat de misiunea sa de a predica 


' Decalogul constituie unul dintre textele fundamentale de morală biblică. Mai este cunoscut sub 
numele de Cele zece porunci şi se găseşte în două din cărțile Vechiului Testament, în Cartea 
Exodului 20,2-17 şi în cartea Deuteronomului 5,6-21 cu unele modificări. În limbajul catehetic al 
Bisericii au fost adaptate unele formulări pentru a corespunde mai bine scopului didactic, de exemplu, 
textul biblic pentru porunca a treia spune „Păzeşte ziua sabatului, ca să o sfințeşti”, în timp ce 
limbajul bisericesc precizează: „Adu-ţi aminte să sfintesti ziua Domnului”. Desigur, Ziua Domnului 
pentru creştini este duminica — cf. Catehismul Bisericii Catolice, ARCB, Bucuresti 1993, 432-433. 

2 Asemenea Decalogului, care a fost dat de Dumnezeu lui Moise pe muntele Sinai, Fericirile 
constituie o sinteză a mesajului etic propus de Isus Cristos în evanghelii. Ele — 8 la număr — sînt parte 
constitutivă a Predicii de pe Munte din Evanghelia după sfintul Matei, cap. 5-7, şi au fost totdeauna 
considerate ca fiind fundamentul moral creştin într-o viziune pascală, adică în lumina morții şi învierii 
lui Isus. De fapt formularea textului fiecărei fericiri cuprinde în prima parte aspectul suferinței, al 
morţii chiar, în timp ce partea a doua prezintă vita, bucuria (cf. Evanghelia după Matei 5,3-12. 

Împărăţia lui Dumnezeu şi de a-i confirma începutul existenţei, deja aici pe pămînt, 
prin multe semne minunate. El ştie că soarta lui proprie nu poate fi diferită de cea a 
profeților, care nu au fost totdeauna bine primiţi de popor. Nici urmaşii lui Cristos 
nu se pot aştepta la o primire mai bună, din contra, ei sînt avertizaţi în ultima din 
cele 8 Fericiri: ,,Fericiti sinteti cînd vă vor insulta, vă vor persecuta şi, mintind vor 
spune împotriva voastră tot răul din cauza mea. Bucurati-va şi tresaltati de veselie, 
căci răsplata voastră mare este în ceruri; căci tot aşa i-au persecutat pe profeţii 
dinaintea voastra.”Fericiti sinteti cînd vă vor insulta, vă vor persecuta şi, mintind 
vor spune împotriva voastră tot răul din cauza mea. Bucurati-va şi tresaltati de 
veselie, căci răsplata voastră mare este în ceruri; căci tot aşa i-au persecutat pe 
profeţii dinaintea voastră” (Matei 5,13). 

Despre profeti, despre rolul lor, despre activitatea lor în predică şi diferite 
acțiuni simbolice, trebuie spuse ceea ce este valabil mai întîi pentru întreaga Biblie 
şi în acelaşi timp despre creştinism. În esenţă, Biblia nu este o carte — sau o colecţie 
de diferite cărți mai mici — de natură etică, morală, ea nu este în primul rînd o 
învăţătură, ci este cuvintul care revelează, care descoperă şi proclamă planul lui 
Dumnezeu cu lumea, cu oamenii, pornind de la poporul ales, Israelul. Răspunsul pe 
care trebuie să-l dea oamenii la inițiativa mintuitoare a lui Iahve — Domnul — 
trebuie să fie constituit într-o ordine morală. Aşadar, Biblia nu este un sistem 
moral, în schimb are o orientare morală proprie, acestea fiind sintetizate în 
cunoscuta formulare teologică: Dumnezeu cheamă, omul răspunde. 

Cele afirmate mai sus pot fi spuse şi despre Biserică, respectiv despre 
creştinism. Biserica, înțeleasă ca fiind comunitatea celor care cred în Isus Cristos, 
nu este în primul rînd o instituţie specializată în învățături morale. Din contra, ea 
este expertă în a proclama faptele minunate prin care Dumnezeu împlineşte 
mintuirea lumii. Dacă, totuşi, Biserica propune o învățătură morală, aceasta este un 
răspuns, este o consecinţă a adevărurilor de credință”. 

A vorbi aici despre Perspective etice în discursul profetic nu înseamnă că 
profeţii s-au distins în primul rînd ca mari predicatori, oratori sau scriitori — unii 
dintre ei — în domeniul moral. Misiunea profetică nu are în vedere în primul 
condiția omului la nivel individual sau mai ales în cadrul comunitar al poporului. 
Profetul este mai întîi alesul Domnului, trimisul lui Iahve care trebuie să prezinte şi 
să reprezinte cauza acestuia. Elementele de natură etică din discursul etic al 
profeților sînt secundare, dar nu fără importanță. Pentru a înţelege bine lucrul 
acesta, trebuie ținut cont mereu de ordinea evenimentelor din Vechiul Testament, 
după exemplu Cărţii Exodului: mai întîi este iniţiativa, acțiunea salvifică a lui 
Dumnezeu, respectiv eliberarea din sclavia Egiptului, şi apoi, mai tîrziu, este 
momentul in care Domnul îi încredinţează lui Moise tablele Legii. 


> A se vedea în sensul acesta structura de bază a tradiţiei catehetice din Biserica Romano- 
Catolică. Cel mai important catehism de pînă acum, apărut în ediţia tipică a Vaticanului în 1992, are o 
schemă tematică precisă, semnificativă şi în privinţa ordinii: prima parte prezintă elementele de 
credință, a doua parte explică sacramentele, abia a treia parte expune morala creştină, în timp ce 
partea a patra este dedicată rugăciunii. 

1. Discursul profetic în contextul moralei biblice 

În dorinţa Bisericii de a-şi înnoi viata pentru a-şi îndeplini misiunea în contextul 
vieţii contemporane, s-a voit prin Conciliul al II-lea din Vatican o redescoperire şi 
revalorizare a izvoarelor credinței şi moralei, pomind în primul rînd de le 
fundamentele biblice. O astfel de cerință se impunea inclusiv în domeniul teologic 
al moralei creştine. Dorinţa conciliară a continuat să stea în atenţia celor 
responsabili în Biserică de credință şi morală, motivînd o întreagă activitate de 
cercetare şi de acţiune doctrinară. Un document recent propus de Congregația 
pentru Doctrina Credinței vorbeşte despre Biblie şi morală şi afirmă că „morala 
este mult mai mult decît un cod de comportamente şi atitudini. Ea se prezintă ca un 
„drum” (‘derek’) revelat, dăruit: leitmotiv bine dezvoltat în Deuteronom, la profeti, 
in literatura sapientiald şi în psalmii didactici””. Se înţelege de aici că în cărţile 
profetice se află unul dintre cele patru mari izvoare ale tezaurului etic din Sfînta 
Scriptură. 

Între perspectivele etice ale discursului profetic este mereu prezentă tema 
sărăciei. Este o sărăcie care nu-şi are locul în planul lui Dumnezeu privind condiția 
vieții umane. Existenţa sărăciei în mijlocul poporului ales este percepută ca o 
formă de îndepărtare de voinţa divină, este mai ales o situaţie care contrazice 
dreptatea ce trebuie să fie onestă si impartiala’. 

Un alt aspect de mare importanță în discursul profetic este strînsa legătură 
dintre domeniul liturgic, respectiv domeniul cultul adus lui Dumnezeu şi 
imperativul moral care cere respectarea atît a dreptului, cit şi a dreptății. Doi au fost 
profeţii care s-au evidențiat cel mai mult în această direcție: Amos şi Isaia. Ei sînt 
consideraţi ca fiind reprezentativi în predicile lor pentru intuiţia corelatiei teologice 
între viata desfăşurată în spațiul sacru şi viata trăită concret în realitățile umane 
profane. Ca un maestru al cuvîntului, Amos ştie să-şi formuleze discursul cu 
expresii grave, dar pe măsura importanţei situației pe care o are în vedere şi pe care 
o consideră ca îndepărtare de la Legea Domnului: ,,Urit-am, dispretuit-am 
prăznuirile voastre şi nu simt nici o plăcere pentru sărbătorile voastre. Cînd îmi veţi 
aduce arderi de tot şi prinoase, nu le voi binevoi şi la jertfele de mintuire grase ale 
voastre nu voi pleca ochii. Depărtează de mine zgomotul cîntecelor tale, că nu am 
plăcere să ascult cîntarea alăutelor tale! Şi judecata se va năpusti ca apa şi dreptatea 
ca un şuvoi furios. Voi cei din casa lui Israel, mi-ati adus, oare, jertfe şi prinoase în 
pustiu, vreme de patru zeci de ani? (Amos 5,21-25). 


4 Congregația pentru Doctrina Credinței — Comisia Pontificală Biblică, Biblia şi morala. 
Rădăcinile biblice ale acțiunii creştine, Libreria Editrice Vaticana, Citta del Vaticano 2008, nr. 20. 

5 În cazul acesta, profeţii consideră că este necesară o luptă împotriva sărăciei, instaurînd mai întâi 
dreptatea: „aceasta se exercită în numele lui Dumnezeu însuşi. Sînt folosite diferite linii teologice 
pentru a o întemeia: legile apodictice din Codul Alianţei reiau intuiţia profetică despre apropierea lui 
Dumnezeu fata de cei săraci (cf. Ex 23,1-8; Dt 16,18-20)” - Comisia Pontificală Biblică, Biblia si 
morala, 20. 

° Textele din Vechiul Testament vor citate aici după Biblia sau Sfinta Scriptură, Editura 
Institutului Biblic şi de Misiune Ortodoxă a Bisericii Ortodoxe Române, Bucureşti 1975. 

Primul capitolul din Cartea Profetului Isaia, îndeosebi în versetele 1,1-20, se 
opreşte asupra acestor situați folosind o mare de bogăţie de cuvinte şi expresii care 
împreună constituie parcă un bici în gura profetului, un bici pe care-l foloseşte de 
fapt însuşi Dumnezeu care vorbeşte prin alesul său. In fata situaţiilor contradicţie 
între cult şi dreptate, este chemat cerul ca să asculte şi pămîntul ca să ia aminte, „că 
Domnul grăieşte: Hrănit-am feciori şi i-am crescut, dar ei s-au răzvrătit împotriva 
mea. Boul îşi cunoaşte stapinul şi asinul ieslea domnului său, dar Israel nu mă 
cunoaşte; poporul meu nu mă pricepe... Ei au părăsit pe Domnul, tăgăduit-au pe 
Sfîntul lui Israel, întorsu-i-au spatele” (Isaia 1,2-4). 

În discursul profetic există preocuparea pentru dreptatea lui Dumnezeu, dar 
imaginea lui Iahve nu apare ca fiind cel care ar fi pierdut ceva, care ar fi suferit 
daune. Cînd se vorbeşte Dumnezeu cel drept care este garantul dreptăţii se face 
referință la condiţia vieţii omului. Se poate afirma că dreptatea divină are o 
profundă dimensiune antropologică. Lucrul acesta se regăseşte deseori şi în 
discursurile lui Isus, atunci cînd, pe linia profetică din Vechiul Testament, critică 
aspru formele de religie falsă, aşa cum se găseşte sintetic în cartea profetului Osea: 
„Iubire (în ebraică ,hesed’, stabilitate şi lealitate) şi nu jertfă; cunoaşterea” lui 
Dumnezeu mai mult decît arderile de tot” (Osea 6,6). 

Ecouri ale zestrei morale care este prezentă în discursurile profetice pot fi 
intilnite din belşug în Noul Testament. Cunoscute pentru legătura dintre 
cunoaşterea lui Dumnezeu, care nu poate fi văzut, şi recunoaşterea omului, care 
poate fi văzut, sînt scrisorile sfintului evanghelist loan, în mod deosebit prima. Ca 
şi la profeti, loan acordă o mare importanță dimensiunii sociale a convietuirii 
omeneşti: „Scrisoarea este şi un manifest pentru dreptatea socială, motiv pentru 
care este fundamentală stima fata de demnitatea fiecărui om, în special a omului 
sărac, care este expus in mod deosebit umilirilor şi dispretuirilor din partea 
bogatilor şi a celor puternici. Se continuă apărarea săracilor făcută deja de către 
profeti, înainte de toate de Amos şi Miheea”*. 

Aşa cum este cunoscută o practică în metodologia creştină de a citi şi înțelege 
Sfînta Scriptură, este verificată o continuitate între mesajul veterotestamentar, de 
cele mai multe ori înţeles ca promisiune, şi cel neotestamentar, văzut ca împlinire. 
Lucrul acesta se verifică şi în domeniul mesajului etic. Perspectivele etice din 
discursul profetic sînt prezente şi actuale în acelaşi grad de relevanţă şi în scrierile 
Noului Testament. Aşa stau lucrurile în privința conceptului de alianță, in 
Dumnezeu este cel care încheie un legămînt cu poporul ales, respectiv cu oamenii, 
în care Domnul se angajează să ofere darul mintuitor, iar poporul, oamenii, acceptă 


7 Aici este vorba de o forma precisă de cunoaştere, este cea care duce la dreptate, după cum se 
poate vedea la profetul Ieremia, cînd critică regatul lui Iuda (în sud), apreciind regatul lui Israel (în 
nord): „Ai ajuns tu, oare, rege ca să te făleşti cu palate clădite din lemn de cedru? Tatăl tău n-a mîncat 
oare şi n-a băut? Israel a făcut judecată şi dreptate şi de aceea i-a fost bine. El a judecat pricina 
săracului şi a nenorocitului şi de aceea i-a fost bine. Oare nu aceasta înseamnă a mă cunoaşte pe 
mine?” (Ieremia 22,15-16). 

8 Comisia Pontificală Biblică, Biblia si morala, 60. 

să-i răspundă prin recunoştinţă, printr-un cult autentic şi totodată printr-un 
comportament care să corespundă Legii Domnului. În Noul Testament termenul de 
alianță apare de trei zeci şi trei de ori, de cele mai multe ori în Scrisoarea către 
Evrei. După ce vorbeşte explicit despre alianța mozaică”, se face referință integrală 
la profeția lui Ieremia, în care elementele de natură morală sînt văzute în contextul 
alianţei: „ar poporul meu nu cunoaşte hotărîrea Domnului. Cum puteți voi să ziceti 
„Sîntem înţelepţi şi avem legea Domnului?” Căci iată, pana cea mincinoasă a 
cărturarilor a prefacut-o în minciună. S-au făcut de ocară inteleptii, au turbat şi s-au 
prins în curse; iată, au lepădat cuvîntul Domnului şi atunci unde este înţelepciunea 
lor? De aceea, pe femeilor lor le voi da altora şi ogoarele lor le voi trece altor 
stăpînitori, pentru că ei cu toţii, de la mic pînă la mare, se dedau la jaf, şi de la 
proroc pina la preot, toți înşală. Şi leagă rana fiicei poporului meu cu nepăsare, 
zicînd: „Pace, pace!” şi pace nu este. Se ruşinează ei, oare, cînd fac ticăloşii? Nu se 
ruşinează deloc, nici nu roşesc. De aceea vor cădea printre cei ce cad şi se vor 
prăbuşi cînd îi voi pedepsi, zice Domnul” (Ieremia 8,8-12). Analizînd conţinutul 
acestui text, discursul profetic ar putea fi considerat ca fiind unul dur, nemilos, 
parcă ar sugera imaginea unui Dumnezeu în figura despotică a Orientului Antic. 
Cu toate acestea, tinind cont de contextul în care au fost spuse aceste cuvinte, cum 
s-a văzut şi mai sus, problema nu este a unui Dumnezeu care-şi revendică neapărat 
ceea ce ar fi pierdut, ci este mesajul unui Dumnezeu care este îngrijorat de soarta 
omului şi de condiţiile în care trăieşte acesta în cadrul comunitar. Tot din acest text 
reiese latura serioasă a misiunii profetice care nu găseşte cuvinte de toleranță fata 
de cei care sînt responsabil în primul rînd de apropierea inedită de Domnul şi de 
lăcaşul lui. Este vorba aici de profeţii mincinosi şi de preoţii care, îndepărtîndu-se 
de Domnul, se dovedesc nu numai a fi departe şi de oameni, ci de a fi împotriva 
acestora. 

Continuînd ideea alianței, se poate constata cum profunzimea şi gravitatea 
discursului profetic în materie de etică se regăseşte spre sfirşitul Sfintei Scripturi, şi 
anume în Cartea Apocalipsului. Aici se vorbeşte de o atitudine care se poate defini 
ca fiind anti-alianta, ceea ce înseamnă că a fi împotriva lui Dumnezeu este egal cu 
a fi împotriva omului şi a comunităţii umane. În sensul acesta, chemarea profetică 
implică o misiune de denuntare obligatorie a răului, a nedreptatii, a încercării 
omului de a se pune în locul lui Dumnezeu. Creştinul — figura neotestamentară a 
evreului dreptcredincios din Vechiul Testament — trăieşte mai departe tensiunea 
chemării profetice confruntată cu atitudini umane-pămînteşti contrare Legii lui 
Dumnezeu. „Creştinul va putea adopta, fata de sistemul anti-alianté cu care se 
confruntă în continuitate, şi tonul de denuntare propriu al profetiei. Apocalipsul 
schiteaza caracteristicile importante ale profetului (cf. 11,1-13): înainte de toate va 
trebui să accentueze rugăciunea sa şi apoi, cu puterea Duhului, va denunța 
atitudinea agresivă, anti-împărăţie şi anti-alianta, a sistemului pamintesc şi va face 
asta cu forța irezistibilă a cuvîntului lui Dumnezeu, asemenea profeților din 


” A se vedea Scrisoarea către Evrei 9,19-21. 

vechime. I se va putea cere chiar să-l urmeze pe Cristos pînă la capăt, insusindu-si 
evenimentul său pascal. Va putea chiar să fie ucis, dar va exercita, chiar şi după 
moarte, o influență decisivă în istorie”. 

În a doua jumătate a secolului al XX-lea, au existat multi specialişti din 
domeniul exegezei biblice, care sugerau ca în locul expresiilor Vechiul, respectiv 
Noul Testament, să se spună Primul şi Al doilea Testament. Prin aceasta se dorea o 
evitare a riscului de a vedea în întreaga istoricitate a Vechiului Testament realități 
care nu mai sînt actuale, care au rămas valabile în istorie doar într-un context care a 
dispărut şi nu mai are nimic a spune vieţii actuale. În felul acesta, multe elemente 
constitutive veterotestamentare îşi păstrează actualitatea nu numai în contextul 
neotestamentar, ci şi în întreaga istorie creştină. Pe fondalul acesta este renumit 
conceptul de vechea şi noua alianţă. Profetii Ieremia şi Ezechiel sînt exponentii cei 
mai de seamă ai vechimii şi noutăţii alianţei în care există o perfectă continuitate, 
dar şi o îmbogăţire semnificativă. În discursul profetic al lui Ieremia sînt scoase în 
evidenţă în evidență elemente care pot fi aşezate în rîndul profilului etic al unei 
modernitati care ştie să dea valoare individualitatii şi interioritatii persoanei umane, 
dar şi dimensiunii comunitare a vieţii. „Dar iată legămîntul pe care-l voi încheia cu 
casa lui Israel, după zilele acelea, zice Domnul: Voi pune legea mea înlăuntrul lor 
şi pe inimile lor voi scrie şi le voi fi Dumnezeu, iar ei îmi vor fi popor. Şi nu vor 
mai învăţa unul pe altul şi frate pe frate, zicînd: ,Cunoasteti pe Domnul”, că toți de 
la sine mă vor cunoaşte, de la mic pînă la mare” (Ieremia 31,33-34). 

Aceeaşi perspectivă etică se află şi în viziunea profetică a lui Ezechiel. În loc de 
inimă, el foloseşte termenul de duh nou. Noutatea vieţii nu este rodul eforturilor 
morale ale omului, făcute în viata sa individuală sau comunitară, ci este prin 
excelenţă lucrarea înnoitoare a lui Dumnezeu: „Vă voi da inimă nouă şi duh nou vă 
voi da; voi lua din trupul vostru inima cea de piatră şi vă voi da inimă de carne. Voi 
pune înlăuntrul vostru duhul meu şi voi face să umblati după legile mele şi să paziti 
şi să urmaţi rînduielile mele” (Ezechiel 36,26-27)!.. 

Un alt element destul de prezent în misiunea dificilă a profeților este 
confruntarea cu suferința, de cele mai multe ori cauzată de refuzul venit din partea 
oamenilor. In general Biblia nu face pledoarie pentru persecuție, pentru condiția 
unei vieți în mizerie, dar nici nu exclude realitatea lor. Diferenţa este că ele au o 
cauză care se regăseşte într-un context moral. Lucrul acesta, contextualizat deja în 
Vechiul Testament, este aprofundat şi de gîndirea etică specifică mai degrabă 


10 Comisia Pontificală Biblică, Biblia şi morala, 70. Tinind cont de cele afirmate în textul acesta, 
se poate scoate în evidență faptul că discursul profetic nu este pur şi simplu o rostire de cuvinte 
condiţionată de un anumit context de natură culturală, istorică, etnică, de tentă religioasă cumva 
similară cu viziunile popoarelor învecinate ale timpului, ci sînt probleme fundamentale care se înscriu 
în sistemul de valori etice cu caracter universal, unde condiţia vieții umane este pusă între a fi sau a 
nu fi. 

1l Aici trebuie specificat că expresia inimă de carne nu are sensul peiorativ care se regăseşte în 
unele gindiri ostile constituţiei trupesti, carnale a ființei umane. Dimpotrivă, expresia scoate în 
evidență capacitatea inimii de carne plină de viaţă, o inimă reînnoită, mult superioară unei inimi de 
piatră sau impietrite in fata vieţii adevărate. 

condiţiei creştinului în perioada primară a Bisericii, dar şi destinului creştin în 
istorie, mai ales în primele secole de prigoană. În momentul în care se conturează 
mai bine speranța în viata de dincolo de moarte, aceasta nu apare ca o variantă care 
ar motiva evadarea din lumea aceasta, ci invers, este o motivaţie morală profundă: 
pentru că există această viata de după moarte, viata dinaintea morţii trebuie trăită 
sub imperativul binelui, al dreptății şi al păcii; dacă este nevoie, pentru aceste 
valori se poate renunţa la bunurile vieţii pamintesti. În această viziune 
fundamentată profund pe învăţătura lui Isus se regăseşte foarte bine mesajul moral 
al profeților de altădată, şa cum s-a mai spus despre înţelegerea fericirilor: „E 
adevărat, pe de o parte Biserica, urmîndu-l pe Isus, le duce celor care suferă un 
cuvînt de întărire şi un stimulent: dacă se reconstituie substratul semitic al 
termenului ,fericit’, se găseşte ideea de „a merge drept” (rădăcina ‘sr ebraică), ceea 
ce sugerează că săracii şi persecutatii sînt deja în drum in si spre Împărăţie. Pe de 
altă parte, în acelaşi text al fericirilor, acest lucru nu este separat de exigente 
morale, în termeni de virtuți care trebuie practicate: astfel se reia ideea de „căutare 
a sărăciei”, cu acel sens religios şi moral pe care profetul Sofonia îl dădea deja 
expresiei (Sof 2,3)”. 

Din perspectivele etice al discursului profetic se desprinde mereu grija fata de 
persoana umană săracă şi slabă. Lucrul acesta este cu mult peste ceea ce se poate 
găsi în codurile legislative din lumea înconjurătoare a Israelului, în Orientul 
Apropiat din antichitate. Alături de Legea lui lahve, aşa cum este ea statornicită 
mai ales în Pentateuh — primele cinci cărţi ale Bibliei —, mesajul profeților scoate în 
evidență faptul că cei săraci şi slabi trebuie ocrotiti iar interesele lor trebuie 
protejate. Experienţa sclaviei din Egipt, in care Dumnezeu şi-a arătat grija fata de 
poporul său şi a intervenit cu brat puternic, la fel, fiecare membru vulnerabil al 
poporului ales trebuie să fie tratat în primul rînd în spiritul dreptăţii, ba mai mult, 
trebuie îngrijit cu aceeaşi generozitate cu care Domnul s-a îngrijit de poporul său 
atunci cînd acesta se afla în condiții dificile de existență departe de propria ţară, în 
Egipt. 

Din discursul profetic nu lipsesc acele realități ale răului pe care Biblia le 
desemnează ca fiind păcate. Dincolo de diferitele nuanţe şi uzante ale termenului 
păcat, aşa cum se găsesc în limbajul obişnuit mai putin precizat, în realitate păcatul 
este un concept teologic, el implică o relaţie grav afectată în cadrul comuniunii 
dintre om şi Dumnezeu, dintre om şi semenii săi, dintre om şi creație înţeleasă ca 
leagăn al vieţii. $i despre această temă se poate că Biblia nu conţine limbaj pur 
moralizator la adresa rautatii omului şi a lumii. Biblia condamnă mai degrabă 
starea de facto care constituie efectul dezastruos al actului păcătos”. În privinţa 


1? Comisia Pontificală Biblică, Biblia şi morala, 107. 

13 Pentru a desemna situaţii concrete ale răului savirsit de oameni împotriva lui Dumnezeu si 
împotriva semenilor precum şi a creaţiei, Biblia foloseşte numeroşi termeni pentru a denunța aceste 
realități ca păcat. Aparține de chemarea şi misiunea profeților funcția nu tocmai plăcută de a lua 
atitudine in fata răului, care devine păcat sub o formă de realitate foarte concretă, de ex. violența, 

profunzimii predicii profetice în fata realitatilor păcatului se poate spune că a slujit 
ca fundament pentru continuitatea biblică prezentă şi în scrierile neotestamentare. 
Apostolul Paul este cel care, condamnind diferite atitudini păcătoase, se regăseşte 
în continuitate cu tradiţia profetică". „Păcatul este văzut în mod esenţial ca 
încălcare a raporturilor personale, care pune persoana împotriva lui Dumnezeu, dar 
este văzut şi ca încălcare a demnităţii şi a drepturilor altor persoane. Însă în centru 
este lupta împotriva infidelitatii față de DOMNUL Dumnezeul lui Israel, lupta 
împotriva concepțiilor false de Dumnezeu care se exprimă în idolatrie, adică în 
slujirea adusă altor dumnezei. Această luptă se manifestă în Lege, este centrală 
pentru activitatea profeților, este prezentă si în timpul de după exil”!5. 


2. Lupta profeților împotriva idolatriei 

Revelația biblică este cunoscută pentru mărturisirea credinţei într-un singur 
Dumnezeu, Domnul care a eliberat poporul din sclavia Egiptului, care este totodată 
creatorul cerului şi al pămîntului. Credinţa monoteistă a Israelul se regăsea însă ca 
un fel de unicat în mijlocul unor popoare vecine la care se găseau multiple forme 
de politeism. De aici şi ispita mare pentru membrii poporului ales de a se îndepărta 
de credinţa în unicul Dumnezeu adevărat pentru a se apropia de formele de cult 
politeiste, poate mai atrăgătoare şi mai puţin exigente din punct de vedere moral. În 
contextul acesta, misiunea profetică dobîndeşte o semnificaţie profundă, dar 
implică şi o condiţie de tensiune, de persecuție, de respingere, atunci profeţii 
trebuie să condamne îndepărtarea de Iahve şi să cheme la convertire. Cel mai 
adesea era cultul locuitorilor din ţinutul Canaan închinat unei sumedenii de zei!€. 
Conform credinţei biblice, Dumnezeul lui Israel nu era o ființă divină localizată în 
spaţiul intra-cosmic. Din contra, Iahve locuieşte deasupra şi dincolo de orice forte 
naturale. Chiar dacă au mai existat uneori tendinţe de a recunoaşte existenţa unor 
zeități, după experienţa exilului din Babilon, cînd are loc o purificare şi o 
interiorizare a credinţei mozaice, s-a impus clar convingerea că zeii păgîni sînt un 
nimic. Astfel se evidențiază un monoteism radical. 


furtul, nedreptatea, exploatarea, frauda, acuza falsă, etc. (cf. Am 2,6-8; Os 4,2; Mih 2,1-2; ler 6,13; Ez 
18,6-8). Cf. Comisia Pontificală Biblică, Biblia si morala, 112. 

'4 În scrisorile sfîntului apostol Paul se întîlnesc deseori enumerări de păcate specifice, cum ar fi: 
înşelăciunea, lăcomia, gelozia, certurile, beţia, imoralitatea, invidia, etc. (cf. Romani 1,29-31; 
1 Corinteni 5,10; 2Corinteni 12,20; Galateni 5,19-21). În scrierile pauline, alături de continuarea 
tradiției profetice, se găsesc şi multe pasaje de natură morală în care pot fi identificate cunoştinţele lui 
Paul preluate din aşa zisa etică populară filozofică, desigur este un aspect datorat orizontului cultural 
de care se bucura apostolul. 

15 Comisia Pontificală Biblică, Biblia şi morala, 112. 

16 Religia din Canaan era cosmologică, deoarece era centrată pe raportul dintre ordinea divină a 
universului şi răspunsul uman. Canaaneenii venerau zei care erau putin mai mult decît personificari 
ale forţelor naturale şi a căror slujire era legată cu o mitologie sofisticată şi cu rituri menite să 
garanteze fertilitatea pămîntului, a animalelor şi a ființelor umane. În special aceste rituri de fertilitate 
au fost condamnate de Lege şi de profeti.” - Comisia Pontificală Biblică, Biblia şi morala, 113. 

În rîndul profeților cunoscuţi pentru lupta lor decisivă împotriva idolatriei se 
remarcă Ilie, pe timpul domniei regelui Ahab”. Profetul Ilie are misiunea dificilă 
de a fi restauratorul credinti mozaice într-un context istoric-religios în care regatul 
de nord fusese cucerit de cultul adus lui Baal. Lupta radicală a profetului împotriva 
slujitorului lui Baal este descrisă în termeni dramatici într-o scenă de pe muntele 
Carmel'®. Pasajul acesta face aluzie clară la prezenţa unor profeti falşi care, departe 
de a fi aleşi de Domnul şi de a acţiona conform voinţei divine, s-au făcut slujitorii 
zeilor inexistenti si fac totul pe placul stăpînitorilor lumeşti. In loc de 
binecuvintare, ei aduc mai degrabă blestem asupra poporului. Alături de lupta 
profetului Ilie împotriva idolatriei este şi personalitatea profetului Osea. În modul 
său de a percepe viaţa într-o viziune unitară, adică fără a separa dimensiunea 
religioasă de cea socială, el constată o legătură strînsă între starea jalnică a 
poporului şi infiltrarea cultului străin. „Osea constată că motivul fundamental al 
agitației sociale şi politice este măsura amplă cu care practicile religioase 
cannaneene s-au infiltrat în cultul israelian. Israelienii au amestecat în cultul lor 
elemente de cult al fertilităţii lui Baal (Osea 4,7-14; 10,1-2; 13,1-3). Corupţia 
cultului coincide cu intrigi şi trădări în palatul regal şi pe străzi (Osea 7,1-7; 8,4-7) 
şi cu colapsul standardelor morale (Os 4,1-3). Idolatria este numită de profet 
prostituție (Osea 1-2; 54)”. 

Punctul de vedere al lui Osea este împărtăşit la nivel unitar de adevărații 
slujitorii ai Domnului, este vorba de profeţii canonici care propun o apreciere 
comună în această privinţă: cultul de divinități de producţie proprie, adică zei care 
folosesc numai intereselor propriilor cinstitori, merge în acelaşi pas cu degenerarea 
moralității publice si private”. 

Tradiția creştină a susţinut totdeauna legătura strînsă dintre viata de cult ca 
cinstire adus lui Dumnezeu unici şi adevărat şi realitățile pămînteşti de natură 
socială, cum sînt domeniul politic, economic şi cultural. Mai mult, în urma 


1 Despre acest rege se spune că a săvârşit fapte odioase mai mult decît înaintaşii săi: „Căci nu i-a 
fost de ajuns să cadă numai în păcatele lui Ierobeam, fiul lui Nabat; ci dacă şi-a luat de femeie pe 
Izabela, fiica lui Etbaal, regele Sidonului, a început să slujească lui Baal şi să i se închine. Şi a ridicat 
pentru Baal un jertfelnic în templul lui Baal, pe care îl zidise în Samaria” (Cartea intii a Regilor, 
16,19-32). 

15 În Cartea întîi a Regilor, versetele 18,20-40 redau judecata decisivă în care profetul, în fata 
poporului, îi pune la probă pe profeţii lui Baal. În ciuda eforturilor şi gesturilor disperate de invocare 
a zeilor, nu apare nici un semn care să confirme acţiunea lor. Altfel se petrece cu jertfa pe care o 
aduce [lie unicului Dumnezeu adevărat. Radicalitatea profetică în fata idolatriei face care respectivii 
profeti falşi să fie ucişi. 

19 Comisia Pontificală Biblică, Biblia şi morala, 113. 

% Discursul lui Amos foloseşte cuvinte aspre, care demască gravitatea nedreptatilor sociale care 
au drept cauză cultul idolatric: „Aşa zice Domnul: „Pentru trei păcate ale lui Israel, ba chiar pentru 
patru, nu mă voi întoarce, fiindcă ei au vîndut pe cel sărac pentru o pereche de încălțăminte. Ei 
zdrobesc în pulbere capul celor sărmani şi calcă în picioare pe cei în necazuri. Feciorul dimpreună cu 
tatăl său la aceeaşi desfrinata îşi află calea, ca să pîngărească numele meu cel sfint. Pe veșmintele 
luate zălog, pe lîngă jertfelnice, se tolănesc şi vinul celor napastuiti îl beau în templul dumnezeului 
lor” (Amos 2,6-8). A se vede şi texte paralele cu un conţinut similar la Isaia 1,21-31; Jeremia 7,1-11 şi 
Ezechiel 22,1-4. 

profundelor transformări sociale din secolul al XIX-lea, cînd apar şi noi forme de 
mizerie socială şi nedreptati strigătoare la cer, Biserica s-a văzut continuatoarea 
tradiției profetice care stă la baza discursului etic al magisteriului social inaugurat 
de Papa Leon al XIII-lea cu enciclica Rerum novarum (1891). „Învățătura socială a 
Bisericii poate fi considerată în linie cu asta, deoarece ea a susținut mereu că acele 
sisteme economice care revendică autoritate absolută şi subordonează valoarea 
transcendentă a ființelor umane, create după chipul lui Dumnezeu, la ideologii de 
grup, nu pot produce altceva decît dezrădăcinarea civilizaţiei”. Legat de această 
realitate, exilul babilonian nu a fost înţeles doar ca o formă de pedepsire a păcatelor 
poporului, ci a însemna şi o posibilitate de purificare, de convertire. Exilul 
constituie o cotitură în atitudinea lui Israel fata de idolatrie. Exilatii, confruntati cu 
cultul politeist al stăpînilor lor, înțelegeau că DOMNUL singur este Creatorul şi 
Stăpînul a toate”. 

Deşi se vorbeşte în Biblie despre mişcarea profetică, aceasta nu a îmbrăcat 
formele instituționale cum ar fi instituții rînduite pentru servicii religioase sau 
pentru slujiri politice, pămînteşti. Ca atare, profeții nu aparțineau neapărat de 
structurile religioase din jurul sanctuarelor şi totodată erau departe de o supunere 
directă fata de structurile administrative. În cazul profeților, nu ei sînt cei care aleg 
o misiune profetică, nu ei aleg un dumnezeu convenabil din rîndul mai multor 
divinități. Realitatea este alta: profeţii adevărați sînt aleşi şi chemaţi de Domnul. 
Numai în baza acestei chemări îşi trăiesc misiunea într-o atitudine radicală față 
serviciile cultuale precum şi față de cele sociale. Dacă în Cartea Psalmilor se 
găseşte o mare grijă fata de Israel pentru a-l venera pe Dumnezeu, se are in vedere 
şi adevărata natură a cultului. Aici este des intilnita şi o critică adusă sacrificiile 
actuale (Psalmi 40,7-9; 50,7-15; 51,18-19; 69,31-32). De fapt, atitudinea critică 
față de actele sacrificale de la templu sînt în aceeaşi linie cu critica profetică a 
sistemului sacrifical”. 

În viziunea biblică nu Dumnezeu este cel care ar avea nevoie neapărat de 
slujirile cultuale din partea unor adoratori ai săi. Cel care are nevoie de jertfe 
rituale este poporul, şi asta cu un scop clar, adică să dea expresie cinstei şi lealitatii 
sale faţă de alianța cu Domnul. „Israel trebuie să-şi amintească mereu ce a stabilit 


*! Comisia Pontificală Biblică, Biblia şi morala, 113. Această precizare este confirmată de 
prezența multor texte profetice de natură socială în elaborarea Compendiului de doctrină socială a 
Bisericii (Consiliul Pontifical pentru Dreptate şi Pace, Vatican 2004, apărut şi în limba română la 
editura Sapientia, laşi 2007). Toate capitolele acestei lucrări sistematice prezintă mai întîi bazele 
biblice ale doctrinei sociale a Bisericii, cu referinţe deosebite la perspectivele etice din discursul 
profetic. 

” În Isaia 40,12-18.21-26 este descris acest fenomen al reînnoirii credinţei şi vieţii sociale. Cu 
ajutorul propozitiilor interogative sînt sugerate răspunsuri care îndrumă spre Domnul, unicul 
eliberator şi unicul creator a toate. 

% Deosebit de grăitoare sînt textele următoare: Isaia 1,10-17; 43,23-24; Ieremia 6,19-20; 7,21-23; 
14,11-12; Osea 6,6; 8,13; Amos 5,21-27. Iată aici un exemplu din Malahia 1,10: „O, dacă cineva din 
voi ar închide porţile ca voi să nu mai aprindeti focul în zadar pe jertfelnicul meu! Nu simt nici o 
plăcere pentru voi, zice Domnul Sabaot, şi nu-mi sînt plăcute nicidecum prinoasele aduse de mîinile 
voastre”. 

Dumnezeu atunci cînd i-a dat alianţa sa: nu că ei trebuie să ofere sacrificii, ci că 
trebuie să menţină cunoaşterea corectă a lui Dumnezeu (ler 6,19-20; 7,21-23). 
Critica profetică a cultului şi a sacrificiilor atinge interpretarea lor, nu însăşi 
existența lor. Ea vrea să purifice înțelegerea legăturii singulare a Israelului cu 
DOMNUL şi să inaugureze o nouă eră de cult autentic în locul în care DOMNUL 
face să locuiască numele său”. 

În discursul profetic al lui Amos, care din punct de vedere istoric se situează 
înainte exilului babilonia, se intilneste o critică aspră fata de cultul adus de poporul 
israelit. În evaluarea morală a profetului, sacrificiile zadarnice se dovedesc inutile, 
în timp ce mult mai importantă este ascultarea fata de Legea Domnului, mai ales 
atunci cînd este vorba de a pune în practică dreptatea şi corectitudinea: ,,Uriti raul 
şi iubiţi binele şi hotariti judecata cea dreaptă la porţi, poate că Domnul Dumnezeu 
Sabaot se va milostivi de cei rămași ai lui Iosif” (Amos 5,15)”. Misiunea critică de 
a denunța cultul fals sau lipsa de coerenţă între conduita rituală şi morală a lui 
Israel a rămas totdeauna un element constitutiv al tradiţiei biblice şi o componentă 
importantă a reflectiei sale morale”. 

În documentul elaborat de Comisia Pontificală Biblică, Biblia şi morala, se află 
o prezentare sintetică a principalelor elemente de morală la profeti. Textul se află la 
numărul 36: „Comportamentul moral corect este o temă fundamentală la toți 
profeţii, dar n-o tratează niciodată în sine şi într-un mod sistematic. Ei se ocupă de 
etică mereu în relație cu faptul că Dumnezeu conduce Israelul prin istorie. Acest 
lucru funcționează în mod retrospectiv: adică tinind cont de faptul că Dumnezeu a 
eliberat Israelul din sclavia Egiptului şi l-a condus în tara sa, israelitii trebuie să 
trăiască potrivit poruncilor pe care Dumnezeu le-a dat lui Moise pe Muntele Sinai 
(cf. cadrul celor zece porunci în Dr 5,1-6.28-33). Totuşi, pentru că ei nu făceau asta 
şi adoptau obiceiurile națiunilor, Dumnezeu trimitea împotriva lor invadatori străini 
pentru a devasta tara lor şi a duce poporul în exil (Os 2; Jer 2,1-3,5). dar asta are 
loc şi în mod prospectiv: Dumnezeu va salva un rest al poporului de la dispersarea 
printre naţiuni şi-i va aduce înapoi in tara lor unde vor trăi, în sfîrşit, ca o 
comunitate fidelă în jurul templului şi ascultători fata de vechile porunci (Is 4; 43). 
Această conexiune fundamentală între etică şi istorie, fie trecută fie viitoare, este 
elaborată în Ez 20, care constituie magna carta a Israelului re-născut. 

Pe baza prezenţei lui Dumnezeu în istoria lui Israel, profeţii au confruntat 
poporul cu modul său efectiv de a trăi, care era în contrast deplin cu „Legea” lui 
Dumnezeu (Is 1,10; 42,24; Jer 2,8; 6,19; Ez 22,26; Os 4,6; Am 2,4; Sof 3,4; Zah 
7,12). Această regula divină pentru conduita lui Israel conţinea tot felul de norme şi 
obişnuinţe, care proveneau din jurisdicţia tribală şi locală, din tradiţiile familiare, 
din învățătura sacerdotală şi din instruirea sapientiala. Predica morală a profeților 
pune accentul pe conceptul social de „dreptate” (mishpath, tsedaqah) (151,27; 5,7; 


Comisia Pontificală Biblică, Biblia şi morala, 124. 

25 Texte cu un mesaj similar pot fi găsite şi la Amos 5,11-17; Osea 6,6; Isaia 1,11-17; Mihea 6,6-8 
şi Ieremia 7,1-8,3. 

% Cf. Comisia Pontificală Biblică, Biblia şi morala, 128. 

28,17; 58,2; ler 5,1; 22,3; 33,15; Ez 18,5; Os 5,1; Am 5,7). Profetii au pus 
societatea israelită în confruntare cu acest model uman şi divin în toate aspectele: 
diferitele roluri în procesul legal de la rege la judecător şi de la martor la acuzat (Is 
59,1-15; Jer 5,26-31; 21,11-22,19; Am 5,7-17), corupţia claselor conducătoare (Ez 
34; Os 4; Mal 1,6-2,9), drepturile claselor sociale şi ale indivizilor, în special ale 
marginalizatilor (Zs 58; Jer 34), crescinda prăpastie economică între latifundiari şi 
muncitorii agricoli saraciti (Zs 5,8.12; Am 8; Mih 2), inconsecventa dintre slujirea 
culturală şi comportamentul obişnuit (Zs 1,1-20; Jer 7), şi chiar degradarea 
moralității publice (Zs 32,1-8; Os 11,9)”. 

Cu siguranţă că prezentarea unor aspecte morale în discursul profetic ar fi putut 
scoate şi mai mult în evidență conţinutul şi actualitatea lor dacă s-ar fi adăugat şi 
elemente de analiză textuală referitoare la genul literal şi mijloacele lingvistice 
utilizate în textele profetice. Însă o astfel de abordare depăşeşte scopul limitat al 
acestei prezentări. Ea este mai degrabă de competenţa atelierului exegetic biblic” 
sau, într-o colaborare interdisciplinară, de competenţa cabinetului filologic. 

O privire de sinteză a chemării şi misiunii profetice, care implică un tezaur etic 
mereu actual, poate fi schitaté într-una din cele trei misiuni fundamentale ale 
Bisericii şi ale fiecărui creştin în parte. Teologia vorbeşte de tripilex munera, şi 
anume: munus docendi / misiunea de a învăţa; munus sanctificandi / misiunea de a 
sfinți şi munus regendi / misiunea de a conduce. În munus docendi se defineşte de 
fapt misiunea profetică, o misiune care se leagă de evanghelizare, de predică, de 
cateheză, de predarea religiei în şcoală, de multe activităţi de formare, etc. Privind 
la viaţa Bisericii concretizată, de exemplu, în chemarea şi misiunea preotului ca 
celebrant al sfintelor Taine, se poate desprinde o delicată experiență sub semnul 
tensiunii. Preotul, asemenea profetului, este deseori pus în situaţia de schimba 
registre de personalitate pentru a fi au adevărat prezent la gingăşia celebrării unui 
botez; pentru a fi un bun îndrumător pentru copii şi tineri cînd îi pregăteşte pentru 
Prima Împărtăşanie si pentru Mir; pentru a fi blind şi simţitor alături de bolnavi 
sau de muribunzi; pentru a găsi cuvintele mingiierii la inmormintare; pentru a 
celebra solemnitatea sobră a Sfintei Liturghii; pentru a fi plin de dragoste la 
Căsătorie, pentru a fi dojenitor intelegator cu omul păcătos şi pentru a fi iertator la 
Spovadă; pentru a lăsa, în sfîrşit, ca în toată Preofia lui oamenii să-l intilneasca pe 
Isus Cristos, ultimul şi cel mai mare dintre profeti. 


27 Cf. Beauchamp, Pierre, art. Profet, în: Léon-Dufour, Xavier (editor), Vocabular de Teologie 
Biblică, ARCB, Bucureşti 2001, 591-597. 

Fundamentarea biblică a drepturilor omului 
Petre SEMEN 


The article is centered around the issue of human rights and the biblical foundations of the 
problem. Fundamental human rights such as freedom, nondiscrimination, the need for 
protection and asylum for refugees and the rightful retribution of work are commented 
upon within the interpretative framework of the biblical tradition. 


A trebuit să treacă milenii pînă ce omenirea a ajuns la conştiinţa egalității in 
demnitate şi drepturi a tuturor ființelor umane impunînd în sfîrşit eliminarea 
oricăror forme de discriminare. De subliniat totuşi că dacă Declarația Universală a 
Drepturilor Omului proclamă că toate ființele umane se nasc libere şi egale în 
demnitate şi în drepturi şi că fiecare persoană se poate prevala de toate drepturile 
şi de toate libertăţile care sînt enunțate în Declaraţie! fara vreo deosebire de rasă, 
culoare a pielii ori origine națională s-a dat abia spre finele mileniului al doilea, ea 
a fost pregătită cu mult timp înainte în sensul că prin Biblie i s-a inoculat omenirii 
în conştiinţă ideea că fiecare persoană este chipul lui Dumnezeu iar dreptatea face 
parte din chiar ființa sa. De fapt încercări în această direcție au mai fost 
întreprinse’. Se ştie că ideea a avut-o şi Iosif al II-lea care prin Edictele sale de 
Toleranţă pentru anumite regiuni cum ar fi: Boemia si Moravia 1781/1782, pentru 
Ungaria 1783 şi pentru Galiţia care garanta evreilor aceeaşi demnitate umană, ca 
cetăţeni ai imperiului”. Dacă s-a ajuns totuşi la conştiinţa că toţi oamenii sînt egali 
(sau cel putin aşa ar trebui să fie) în fata legii şi să lupte efectiv împotriva oricăror 
discriminări, acolo unde s-ar mai manifesta, ca şi împotriva oricărei incitări la 
discriminare” Sfînta Scriptură avea, în esență, astfel de prevederi date de 
Legiuitorul Suprem cu mai bine de trei mii de ani în urmă. Aşadar începuturile 


"Este vorba de intrarea în vigoare a acelei Declaraţii la 4 ianuarie 1969: Declaraţia Universală a 
Drepturilor Omului, proclamată de către Naţiunile Unite la 10 decembrie 1948 poate fi considerată 
una dintre cele mai înțelepte decizii pe care le-a luat omenirea după atîtea milenii, definită de fostul 
Papă, loan Paul al II-lea, „una dintre cele mai înalte forme de expresie al conştiinţei umane din timpul 
nostru” (Consiliul Pontifical Pentru Dreptate şi pace, Compendiu de Doctrină Socială a Bisericii, 
trad. din italiană de Pr. Dr. Lucian Fărcaş, Sapientia, Iasi, 2007, 136). 

"Vezi Principalele instrumente internationale privind drepturile omului, în Instrumente 
Internationale Privind Drepturile Omului, în Vol. I. Bucureşti, 1997, 62. 

3A se vedea Hans Küng, Iudaismul Situaţia religioasă a timpului , introd. de Andrei Marga, 
traducere din limba germană de Edmond Nawrotzky-Tor6ék, Editura Hasefer, Bucureşti, 2005, 225. 

Idem, p. 62. 

constientizarii şi mai ales implementării drepturilor omului se pot uşor identifica în 
paginile Bibliei care dau mărturie clară despre demintatea omului, demnitate 
readusă la adevărata sa valoare prin chiar acceptarea de către Hristos-Domnul a 
firii omeneşti prin actul întrupării. De notat că primul articol din Convenţia 
Internațională a Drepturilor Omului garantează libertatea şi demnitatea. Nu-i de 
mirare dacă ne gîndim că nu ai ce face cu celelalte drepturi dacă nu esti liber şi iti 
pierzi demnitatea. Nu-i greu de observat că şi Biblia aminteşt mai întîi de eliberarea 
poporului ales din robie şi abia după aceea i se dau şi nişte norme de conduită 
interumană. Aceasta din două motive: primul ca să arate că libertatea este starea 
naturală, normală şi binecuvîntată de Dumnezeu a omului ca să se poată împlini pe 
toate planurile, iar în al doilea rînd că omul are menirea de a-i fi slujitor şi chiar rob 
doar lui Dumnezeu. 

Mai presus de toate drepturile omului este dreptul la viață fiindcă toate celelalte 
decurg logic din acesta ca rîul din izvor. Dreptul la viaţă este stipulat în articolul 3 
fiind garantat pentru toate fiinţele umane. Atentarea la viata semenului, indiferent 
de rasă, religie, vîrstă ori poziţie socială a fost condamnată de toate religiile şi 
legile omeneşti. Porunca de a nu ucide se regăseşte ca lege nescrisă chiar în legea 
morală naturală. În legislaţia mozaică apare însă total diferit fata de cum sîntem noi 
obişnuiţi să zicem să nu ucizi! Evreului din antichitate i s-a spus prin decalog: atta 
lo tirtach! Adică tu nu vei ucide! (Exod. 20, 13) nici chiar hoţul ori tilharul surprins 
în casă de către proprietar nu putea fi ucis decît în anumite circumstanţe (Exod 22, 
1-4). Foarte interesant de observat că susnumita Convenţie, deşi recunoaşte 
valoarea de neegalat a vieţii umane, nu face nici o referire la pruncucidere. Or, 
porunca divină prin interdicţia de a ucide îi are în vedere şi pe prunci. În perioada 
primară a creştinismului găsim lămurit exprimat dreptul la viață şi al pruncilor, 
cînd bazati pe Sf. Scriptură, Părinţii Apostolici scriau: Să nu ucizi copil in pintecele 
mamei şi nici să-l ucizi după ce s-a născut. Ceva mai tîrziu, Sf. loan Gură de Aur 
califica avortul ca pe o infracțiune mult mai gravă decît crima şi culpabiliza pentru 
fapta în sine cît şi pentru păcatul subiacent atît pe femeie cît şi pe bărbat, iar Sf. 
Vasile cel Mare (sec. IV) zicea că cea care cu bună ştiinţă ar distruge fetusul să fie 
pedepsită ca şi pentru crimă.” Renumitul teolog John Breck consideră acest păcat 
ca pe un holocaust’ dar se subintelege ca echivalîndu-l cu o slujire a demonilor. 


SA se vedea Epistola lui Barnaba , cap. XIX, in vol. Scrierile Părinților Apostolici, traducere, note 
şi indici de Pr. D. Fecioru, în P.S.B., Editura I.B.M.B.O.R., Bucureşti, 1979, 135). 

“Epistola 188, Canonul 2. 

7A se vedea mai detaliat John Breck, Darul sacru al vietii-tratat de bioetică, traducere de Irineu 
Pop Bistriceanu, Editura Patmos, Cluj-Napoca, 2003, 163-169 şi 171; Acelaşi teolog adaugă că se 
poate vorbi despre o făptură umană care ne este încredinţată chiar din faza ebrionară şi că 
embrionul nu este produsul nostru şi nici nu ne aparține. De fiecare dată cînd este conceput un copil 
intervine transcendentul adică Dumneze deoarece această făptură este absolut unică, iar noi nu 
sîntem decit numai gazdele sale, chemate să îl primim şi să-l protejăm. Spun „noi ” pentru a sublinia 
responsablitatea celor doi părinţi, a tatălui şi a mamei, ca şi a întregii societăți. A se vedea şi 
volumul; Bioetica şi taina persoanei- perspective ortodoxe, de Dominique Beaufils, Pr. Boris 
Bobrinskoy, Pr. John Brecq, Olivier Clement, Claude Hiffler, Pr. Ioannis Chryssavgis, Mitropolitul 

Dreptul la libertate garantat prin Convenţia de la Geneva (25 sept. 1926 şi 
intrată pe deplin în vigoare în 1953 care stipulează şi obligă totodată statele 
semnatare la asigurarea suprimării totale a oricărei forme de sclavie precum şi a 
comerţului cu slcavii (art. 2), cu toate că pentru unii apare ca o noutate absolută 
aceasta a fost totuşi anticipată la unele popoare din antichitate, cum ar fi perşii, şi 
de Bible cu cîteva milenii mai devreme. La vechii perşi îndatorirea esențială a 
regelui era de a iubi adevărul şi dreptatea, de a veghea asupra respectării legilor şi 
de a-l proteja pe cel slab şi asuprit. Aceste îndatoriri regale se regăsesc în Codul lui 
Hamurabi (1592-1570 î.H.) şi ceva mai timid şi în sistemul juridic al faraonilor 
egipteni, însă nu atît de clar şi insistent ca la monarhii perşi. Regele Darius zicea 
despre sine: Eu am iubit dreptatea şi am urit minciuna ; am vrut să nu se facă nici 
o nedreptate văduvei şi orfanului; l-am pedepsit cu asprime pe cel mincinos, dar pe 
cel care a muncit l-am răsplătit. Ea se regăseşte în interdicția mozaică a practicării 
comerțului cu sclavi. Răpirea de persoane în vederea vinderii acestora pe pieţele de 
sclavi, de altfel foarte înfloritoare pentru comercianții fenicieni şi colaboratorii 
acestora, era considerată ca o mare fărădelege încît legiuitorul a prevăzut o 
pedeapsă maximală pentru cel care s-ar fi pretat la o astfel de întreprindere: Cel ce 
va rapi un om şi-l va vinde sau il va tine in miinile lui, să fie pedepsit cu moartea 
(Exod 21, 16; Deut., 24, 7). Pentru a descuraja această practică s-a decis ca preţul 
de vînzare-cumpărare a unui bărbat în putere să fi de numai 30 de sicli de argint, 
iar israelititor le era total interzis traficul cu sclavi. Cei pe care totuşi îi deţineau 
proveneau fie dintre anumiţi prizonieri de război, fie prin aceea că unii evrei ai 
vremii se vindeau ei înşişi ca sclavi împreună cu familia pentru o perioadă 
determinată. 

Uimitor este totuşi faptul că într-o societate sclavagistă cînd cei robiti nu 
valorau aproape nimic vechii israeliți nu au putut să înlăture sclavia dar s-au 
străduit din răsputeri să o limiteze într-atât încît, conform inspiratei legi mozaice, 
sclavia în societatea israelită a vremii s-a transformat practic într-un serviciu la 
stăpîn remunerat pentru vremea cit tinea acea staret. Este adevărat totuşi că 
drepturile sclavilor israeliți erau mai mari decît cele ale sclavilor proveniţi dintre 


Meletios, Pr. Ignace Peckstadt, Pr. Jean Roberti, Bertrand Vergely, trad. din limba franceză de 
Nicoleta Petuhov, volum îngrijit de Tatiana Petrache, Editura Bizantină, Bucureşti, 2005, 162. Foarte 
pline de înţelepciune găsim şi aprecierile unui filosof necreştin care zice: Copiii voştri nu-s ai voştri. 
Sint fiii şi fiice ale Vieţii care tinjeşte chiar după ea însăşi. Ei vin prin voi, dar nu prin voi, şi chiar de 
sînt cu voi, ei nu vă aparțin. Le puteți dărui dragostea voastră dar nu şi gindul vostru, căci ei au 
propriul lor gînd. Le puteți găzdui trupurile dar nu şi sufletele, căci sufletele lor sînt gazduite-n casa 
zilei care va să vină, pe care voi nici chiar în vis nu o puteți cunoaşte. Vă puteţi stradui să fifi ca ei, 
dar să nu căutați a-i face pe ei asemena vouă. Căci viaţa nu merge înapoi şi nici nu se impotmoleste 
în ziua ce a trecut. Voi sintefi arcul, iar ei săgeți insufletite pe care le trimiteţi înainte. Arcaşul 
ocheşte ţinta în nemărginire şi vă-nconvoaie cu puterea sa pentru ca ale Lui săgeți să zboare cu 
iuteala-n depărtări. Cu bucurie lăsaţi mina Arcaşului să vă-nconvoaie. Căci aşa cum El iubeşte 
săgeata zburătoare la fel iubeşte arcul cel care Îl ascultd.cf, Kahlil Gibran, Darul iubirii, traducere 
din limba engleză şi notă introductivă; Mihai Claudiu Mării, Editura Herald, Bucureşti, 2004, 92-93. 

SA se vedea Sclavia, in Enciclopedia ludaismului, de Geoffrey Wigoder, Editura Hasefer, 
Bucureşti, 2006, 598. 

pagini. Un fiu al lui Israel putea să devină sclav doar în cazuri cu totul 
excepționale; cînd era prins în flagrant că a furat ceva de la aproapele său şi nu 
putea restitui ori nu avea cu ce să mai plătească despăgubirea. Şi în acest caz doar 
un tribunal decidea soarta lui după ce mai întîi îl judeca. Cineva mai putea ajunge 
în acea stare nedorită cînd se vindea singur ca sclav întrucît în starea de libertate nu 
putea să-şi cîştige existența pentru sine şi pentru familie. Totuşi cei ajunşi în 
sclavie prin decizia unei instanţe judecătoreşti aveau dreptul garantat ca după şase 
ani să fie eliberați. Pînă atunci însă, din momentul sosirii la casa stapinilor lor, 
sclavii erau trataţi ca proprii membri ai familiei bucurîndu-se de dreptul la odihnă 
atît în repausul sabatic (Exod 20,10) cit şi în celelalte sărbători religioase (Deut.,16, 
11). 

Considerat a fi creat după chipul şi asemănarea lui Dumnezeu (lov 31, 15), ca şi 
stăpînul său de altfel, sclavul avea dreptul de a beneficia în egală măsură de celebra 
lege a talionului, în ideea că aceasta îl ocrotea ca pe oricare membru al comunității 
israelite. Astfel dacă stăpînul într-un acces de furie îşi lovea sclavul pînă la moarte, 
asupritorul lui trebuia pedepsit ca şi victima (Exod 21,21). În cazul în care îi 
pricinuia sclavului pierderea integrității corporale trebuia eliberat necondiționat 
(Exod 21, 26-27), ca să i se dea patronului o lecţie despre datoria respectării 
demnității şi a libertății confratelui său. Cu alte cuvinte să realizeze că aşa cum 
libertatea israeliților a fost exclusiv un dar al lui Dumnezeu, se cuvenea ca şi el să-i 
redăruiască semenului său mult pretuitul dar al libertăţii ca să-l poată sluji şi el pe 
Dumnezeu alături de ceilalți fii ai comunităţii. Dacă deci libertatea nu apare în 
Biblie ca o realizare a omului, ci este exclusiv un dar al harului, şi o binecuvintare 
ce decurge direct din legămînt, omul putîndu-se bucura de eliberarea din robia fata 
de creatură doar atunci cînd devine rob exclusiv al Stăpînului său Creator şi 
Eliberator'’. Conform cărţii Ieşirea toți fiii naţiunii israelite au fost eliberaţi pentru 
a deveni doar slujitori ai lui Dumnezeu (Lev. 25, 42, 55). Totuşi aceia care din 
motive materiale erau siliți să se vîndă sclavi nu puteau fi tratați ca şi sclavii străini, 
ci la fiecare 7 ani se eliberau necondiționat, iar cînd n-o făceau se considera un 
păcat extrem de grav condamnat mereu de profeti. Eliberîndu-şi sclavii, israelitul 
se făcea oarecum imitatorul iubirii lui Dumnezeu care nu se dezice nicidecum de 
iubirea Lui fata de poporul ales. El este definit ca Eliberatorul (II Samuel 22, 2; Ps. 
18, 3), Răscumpărătorul lui Israel (Ps. 130,8; Is., 40, 1-11; 43,14, 44, 6; 47, 4; 61, 
1-3, etc.)''. Un teolog apusean numea Primul Testament, datorită bunelor rînduieli 


Vezi mai amănunţit Sclavii în Arheologia biblică în actualitate, de Petre Semen, Editura Trinitas, 
Iaşi, 2008, 102-104. 

Liberty, în The Illustrated Bible Dictionary, Part 2 Goliath-Papyri, Inter-Varsity Press, 1998, 
898. 

"Jacques Mercier, Liberté, in Dictionnaire Encyclopedique de la Bible, Publié sous la direction 
de Centre Informatique et Bible Abbaye de Maredsous. Responsables scientifiques: Pierre-Maurice 
Bogaert-Matthias Delcor, Edmond Jacob-Edouard Lipinski- Robert Martin-Achard, Joseph Ponthot, 
Brepols, 1987, 738. Se impune totuşi sublinierea că persii au făcut şi ei un mare pas înainte pentru 
apărarea libertăţii şi a demnităţii umane. Prin publicarea celebrului edict de la Ecbatana din 539 î.H. 
s-ar putea spune că s-au pus bazele legiferării demnității umane. Într-adevăr ei au iniţiat o nouă 

trasmise prin profeti şi legea lui Moise, drept Evanghelia Vechiului Testament” 
întrucît într-adevăr, prin numeroasele manifestări ale proniei Sale, Dumnezeu s-a 
descoperit ca un Dumnezeu care îl iubeşte pe om ca Tată”, ca Salvator şi ca Sot 
(Mire)'*. Nu puţine erau cazurile în care sclavul israelit avea dreptul legal de a-l 
mosteni pe stăpînul său (Facerea 15,3) ori de a se şi căsători cu fiica acestuia (I 
Cronici 2, 35). 

De incontestabilă inspiraţie divină, legea mozaică mergea pina intr-atit cu 
recunoaşterea demnităţii umane încît îi dădea sclavului dreptul şi la proprietate. 
Anul sabatic, şi cu atît mai mult anul Jubileu, prevedea eliberarea sclavilor cu 
familie cu tot, dacă avea, dar nu oricum, ci înzestrat cu multe bunuri: Jar sclavului 
cînd ti vei da drumul ca să fie slobod, să nu-i dai drumul cu miinile goale, ci 
înzestrează-l din turmele tale, din aria ta, de la teascul tău; dă-i şi lui din cele cu 
care te-a binecuvintat Domnul Dumnezeul tău (Deut. 15, 13-14). Evident că scopul 
nu era doar acela de a le garanta dreptul la proprietate, ci mai ales pentru a-i ajuta 
să obțină, cel puţin pentru un timp, o oarecare independență materială pînă ce va 
identifica alte resurse de existență. După cum subliniam, în afară de Moise au mai 
fost şi alti vestiți legislatori ai antichităţii care pot fi considerați drept promotori ai 
apărării libertății omului. Printre alţii s-a remarcat şi Cirus, regele persilor care prin 
promulgarea decretului de eliberare (539 î.H.) a tuturor supuşilor Babilonului, 
decret de care au beneficiat şi iudeii, a împlinit profeția lui Isaia care-l numise cu 
mult timp înainte, Păstorul lui Yahweh (cap. 44, 28), şi Unsul Său (cap. 41, 5). 
Meritul acestui monarh nu s-a evidențiat doar pe plan politic, ci şi pe cel social 
fiindcă poate fi considerat cel dintii legiferator al drepturilor omului şi de aceea a şi 
fost recunoscut de către iudei un adevărat instrument al providentei divine”. 


politică faţă de popoarele imensului imperiu. Astfel dacă predecesorii lor, asiro-babilonenii după ce 
distrugeau structurile politice şi religioase ale ţărilor ocupate deportînd masiv popoarele cucerite, 
perşii respectau identitatea națională şi religioasă a supuşilor refăcînd şi chiar sponsorizînd cultele 
locale (Vezi: Les derniers prophètes; Aggée, Zacharie,Maleachie et quelques autres, în Cahiers 
Evangile, nr. 90, presentés par Samuel Amsler, Paris, 1994, 8; Erijindu-se intr-un mare eliberator si 
totodată într-un om îndurător față de vechii supuşi ai Babilonului, pe care de fapt i-a preluat, el a 
dispus efectiv sponsorizarea vechilor sanctuare distruse de predecesori, printre care şi cel de la 
Ierusualim, ca să fie restaurate şi redate cultului, pe cei supuşi i-a readus la demnitatea lor inițială 
încît Biblia l-a numit „Păstorul şi unsul Domnului” (Isaia 44, 28 şi 45, 1). A se mai vedea şi Cyrus, în 
The Interpreter 's Dictionary of the Bible, An illustrated Encyclopedia, Abingdon Press, Nashville, 
1991, 755. 

"Cuvântul Evanghelie sau Vestea cea bund nu este invenția teologului mai sus citat ci se află la 
Isaia; Eu Cel dintâi am zis Sionului iată-i, iată-i! Şi Ierusalimului am adus veste nou (cap. 41, 27); 
Suie-te pe un munte înalt, cel ce binevesteşti Ierusalimului, ridică glasul tău cu putere, cel ce 
binevestesti lerusalimului..(40, 9) şi la alti profeti (Naum 2,1) şi Psalmi (67). 

“Profetul Ieremia este primul la care se întâlneşte apelativul „Tată” când zice; Tu Mă vei numi 
Tată al tău şi nu te vei mai depărta de Mine. (cap. 3, 19). 

"Vezi Paul Marie de la Croix, L'Ancien Testament Source de Vie Spirituelle, Les Etudes 
Carmélitaines chez Desclée de Brouwer, Parisiis, 1952, 395. 

'SJacques Mercier, Cyrus, in Dictionnaire Encyclopedique de la Bible, Brepols, 1987, 319; si 
Samuel J. Shultz, Călătorie prin Vechiul Testament, Editura Cartea Creştină, Oradea, 2001, 323. 

Dreptul străinilor la nediscriminare. Mai înainte de a ne referi la străini se 
cuvine a sublinia că Scriptura Primului Testament face o delimitare între străinii 
tolerati sau mai precis emigranţi şi stabiliți pe pămîntul lui Israel, din diverse 
rațiuni; politice, economice, religioase ori de familie şi călătorii ocazionali adică 
cei care tranzitau tara israeliților (Exod 20, 10; Lev., 16, 29; 17, 8; H Samuel 1, 13; 
Iezechiel 14, 7). Ca unul care era stabilit în comunitatea israelita, întocmai ca şi în 
cazul emigranților din statele moderne, conform legislaţiei mozaice, străinul (ger) 
trebuia tratat aproape la fel ca şi un cetăţean băştinaş bucurîndu-se de multe 
drepturi cînd zice: Dacă un străin vine să locuiască împreună cu voi în țara 
voastră să nu-l asupriti. Să vă purtaţi cu străinul care locuieşte între voi ca şi cu 
un băştinaş din mijlocul vostru. Să-l iubiți ca pe voi înşivă căci şi voi ati fost 
străini in tara Egiptului (Levitic 19, 33-34), dar totuşi nu era scutit de celelalte 
îndatoriri comunitare. Se subintelege deci că porunca iubirii aproapelui presupunea 
şi iubirea celor de alt neam după cum subliniază şi Domnul Hristos în pilda cu 
Samarineanul milostiv (Luca 10, 25-37). Cînd legiuitorul zice: Să-/ iubiţi pe străin 
căci şi voi ati fost străini în tara Egiptului (Deut., 10,19) sau: Să nu chinuiesti pe 
strain şi să nu-l asupresti, căci şi voi ati fost străini în tara Egiptului (Exod 22, 21; 
23, 9) nu are în vedere doar aspectul negativ în sensul de a nu avea nimic a face cu 
el, ci impunea şi nişte măsuri concrete de protecţie la îndemîna oricui. Ca să fie şi 
mai explicit zice: Cînd vei secera ogorul şi vei uita un snop pe cîmp, să nu te 
întorci ca să-l iei, ci să fie al străinului, al orfanului şi al văduvei (Deut., 24, 19). 
Mărturia unei bune convietuiri cu străinii şi mai ales neasimilarea lor forțată o 
dovedeşte recensămîntul din vremea regelui Solomon (970-930 î.H.) dar efectuat 
de tatăl său David cînd se spune că mai convietuiau cu israelitii un număr de 
153600 de străini (II Cronici 2, 17). 

Dacă prin Convenţia Internaţională Privind Drepturile Omului, se subliniază că 
din punct de vedere ştiinţific nu se justifică în nici un fel diferențierea oamenilor pe 
rase şi nici discriminarea rasială cu atît mai mult Biblia nu poate găsi vreo 
motivaţie a deosebirii dintre oameni de vreme ce mărturiseşte că toţi oamenii îl au 
pe Acelaşi Dumnezeu de Tată. Articolul 4 al Convenţiei referindu-se la 
discriminare o condamnă ferm şi cere să fie pedepsite prin lege orice propagare a 
unor idei bazate, chipurile, pe superioritate sau ură rasială, incitare la discriminare 
rasială sau violenta'®. După cum subliniam mai sus, prevederea în cauză îşi găşeşte 
oarecum echivalentul în prevederile legii mozaice vis-a-vis de atitudinea 
băştinaşilor fata de străinii care tranzitau tara fiilor lui Israel ori doreau să aibă aici 
o reşedinţă permanentă. Străine erau considerate toate neamurile vecine adică: 
madianitii, egiptenii (Exod 2, 22), iebusitii (Jud. 19, 12), filistenii (II Samuel 15, 
19), moabitii, amonitii, sidonienii şi hititii (| Regi 11, 1). Pe de altă parte, se 
impune sublinierea că nefiind o religie fanatică, religia mozaică a respectat întru 
totul şi libertatea de conştiinţă întrucît nu a încercat niciodată să se impună cu forța 
şi ca urmare, nici cei străini nu erau constrînşi să îndeplinească în totalitate 


16A se vedea Institutul Român pentru drepturile omului - principalele instrumente internationale 
privind drepturile omului, in Vol. I, Instrumente Universale, ediţia a III-a, Bucuresti, 1997, 66. 


178 


îndatoririle religioase cerute fiilor lui Israel. În cazul unui om liber, acesta se putea 
sustrage chiar actului circumciziei şi celebrării Pastelui (Exod 12, 43-46). Ba mai 
mult, ajutîndu-l să strîngă resturile de recoltă ori strugurii şi fructele din livadă, 
străinul era asimilat orfanilor, văduvelor şi celor lipsiţi de apărare şi ca atare 
Dumnezeu Însuşi va interveni să-i ia apărarea şi să-l judece pe cel care l-ar asupri 
în vreun fel (Ps. 94, 6; 146, 9; Ier., 7, 6; 22, 3; Iez. 22, 7, 29). Încercînd să impună 
grija faţă de cel străin şi mai ales protecţia acestuia, legiuitorul îşi motivează şi 
teologic demersul subliniind că de fapt nici un om nu are vreun drept cu totul 
special înaintea lui Dumnezeu întrucît toți oamenii au fost creaţi la fel şi trebuie să 
se considere doar ca nişte oaspeţi pe pămînt (Ps.39, 13; I Cronici 29, 15). 

Dreptul la protecţie şi la azil al refugiaților (străinilor) garantat prin Convenţia 
privind statutul refugiaților şi adoptată la 28 iulie 1952, ratificată şi de către ţara 
noastră pe 4 iulie 1991, care prevede acordarea dreptului de azil refugiaților şi un 
tratament cît mai favorabil posibil a fost şi el stipulat în Biblie, prin legea dată lui 
Moise cu peste trei mii de ani în urmă. Cu toate că din momentul accederii în 
pămîntul fagaduintei, israeliților li s-a interzis categoric să contracteze căsătorii de 
tip exogam pentru a evita prea marea influneta a străinilor lor şi a le perverti 
moravurile şi slăbi credinţa monteistă (Deut. 7, 1-6), totuşi străinul (ger) sau 
veneticul avea o seamă de privilegii ce estompează cu mult interdicțiile înrudirii cu 
ei. În primul rînd băştinaşilor le era interzis să-i asuprească pe cei străini (Exod 22, 
21; 23, 9;Levitic 19, 33-34), ba chiar li se cerea să-i iubească aidoma confratilor 
(Deut. 10, 19). Aşa cum precizam, în ziua de sabat, străinul avea acelaşi drept la 
odihnă în vederea refacerii forței de muncă (Exod 23, 12). Textele legislative le 
dădea dreptul de a se bucura de aceleaşi drepturi de a fi protejați ca şi orfanii şi 
văduvele încît psalmistul, ca de altfel şi unii profeti anteexilici spun că Dumnezeu 
Însuşi se erijează în apărătorul străinilor şi îl va judeca pe cel care îi asupreşte (Ps. 
94, 6; 146, 9; ler. 7, 6; 22, 3; lez. 22, 7, 29; Zah., 7, 10; Mal. 3, 5). Străinul nu se 
bucura totuşi de dreptul eliberării în Anul Jubileu (Levitic 25, 45-46) dacă era 
sclav. 

Drepturi egale înaintea instanţelor de judecată. În ceea ce priveşte drepturile 
civile, în afară de dreptul la odihnă (Exod 20, 10), de altfel garantat tuturor 
oamenilor, un alt drept de care beneficiau şi străinii în vechea societate israelită, 
aşa cum mărturiseşte Biblia, era dreptul de a fi apărat înaintea unei instanţe de 
judecată fiind exclus de la tortură pentru aflarea adevărului, aşa cum, din păcate, se 
obişnuia la unele popoare barbare sau în ţările cu un regim totalitar şi absurd. Ca şi 
băştinaşul, străinul trebuia să aibă parte de o judecată dreaptă şi în cazul uciderii 
involuntare, drept ce se concretiza prin adăpostirea acestuia, pentru un timp, în 
acele cetăţi de azil (scăpare), pentru cei care ar fi ucis involuntar (Exod 35, 15). 
Este adevărat că din punct de vedere cultic străinii nu se puteau bucura de dreptul 


\Vezi Foreigner, în Illustrated Bible Dictionary, Part I, Aaron-Golan, Inter-Varsity- Press, 1998, 
520; Etranger, in Vocabulaire de Théologie Biblique, publié sous la direction de Xavier Leon-Dufour 
et de Jean Duplacy, Augustin George, Pierre Grelot, Jacques Guillet, Marc-Francois Lacan, Sixième 
édition, Les Editions du Cerf, Paris, 1988, 402. 

de a particiapa la derularea actelor de închinare de la sanctuar, dar poate ca nici nu- 
şi doreau acest lucru, şi nici animalele lor nu puteau fi acceptate spre a fi sacrificate 
(cf. Lev. 22, 25). De asemenea în cazul străinilor nu se putea vorbi de accederea la 
funcţiile sacderdotale şi nici pe tronul regal nu puteau urca cei de alt neam. Totuşi, 
prin atitudinea generală de multă bunăvoință fata de ei, am putea spune că se 
pregătea acceptarea tuturor oamenilor ca membri cu drepturi depline ai împărăției 
lui Dumnezeu de vreme ce a fost înlăturată orice barieră care-i despartea pe iudei 
de neamuri (Efeseni 2, 11-19)'%. Pe Scriptura Primului Testament se baza şi Sf. 
Pavel cînd le scria credincioşilor Bisericii din Galatia că: nu mai este nici iudeu, 
nici grec; nu mai este nici rob, nici slobod; nu mai este nici parte bărbătească, nici 
parte femeiasca, fiindcă toți sintefi una în Hristos lisus (Galateni 3, 28). El 
atenționează deci că prin convertirea la Hristos şansele dobîndirii harului Duhului 
Sfînt şi a împărăției lui Dumnezeu sînt egale pentru toţi oamenii, fără nici o 
restricție ce ar ţine de rasă, sex ori poziţie socială după cum spune şi Sf. Petru în 
prima epistolă (cap. 3,7) şi într-adevăr în Biserica celor botezați în numele Sfintei 
Treimi, au fost anulate toate barierele iar deosebirile au devenit cu totul 
neesenţiale!”. 

Dreptul la neatingerea sau nelezarea demnităţii umane. Neatentarea la 
demnitatea umană este stipulată în art. 16 al Convenţiei care îi obligă pe toți 
semnatarii să interzică pe teritoriul aflat sub jurisdicţia lor orice act care s-ar 
concretiza în pedepse sau tratamente ce atentează la integritatea ori demnitatea 
omului, cum ar fi spre exemplu, tortura sau mutilarea. Este binecunoscută de către 
cei care lecturează Biblia reacţia regelui David (1010-970 î.H.) fata de regele 
Hanun al amonitilor care prost sfătuit de slujitorii săi a dispus tăierea pe jumătate a 
bărbilor şi a hainelor ambasadorilor veniţi să exprime condoleanţe pentru moartea 
tatălui său. Exclusiv din această cauză regele David a pornit cu război împotriva 
amonitior pe care 1-a înfrînt cumplit doar ca să spele onoarea trimişilor regali (II 
Samuel 10, 2-11). 

De mentionat ca la poporul ales chiar si in cazurile mai grave ce impuneau 
pedepsa cu moartea, prin lapidare ori strangulare, din respect pentru persoana 
umană, celui considerat vinovat i se mai acorda întotdeauna o şansă impunind 
instanței să nu pronunţe o sentință capitală decît pe baza mărturiei a doi sau trei 
oameni, martori, iar sentintele capitale să fie cit mai rare posibil. În comparaţie cu 
alte coduri de legi ale antichităţii, la vechii perşi, spre exemplu, unele pedepse 
atentau direct la viata omului, dintre care amintim; aplicarea, pentru unele delicte, a 
nu mai putin de 5 pînă la 200 de lovituri de bici. Totuşi numărul maxim de lovituri 
se administra celui care otrăvise cîinele unui vecin, iar pentru uciderea involuntară 
a unui om, vinovatului i se aplicau cîte 90 de lovituri, iar în cazul unui omicid voit 
se pedepsea întreaga familie a vinovatului. Nu puţine erau cazurile în care unele 


'SForeigner, în Interpreter 's Dictionary of the Bible, An Illustrated Encyclopedia, F. J. Abingdon 
Press, Nashville, 1991, 310-311. 

19A se vedea Heiko Krimmer, Epistola către Galateni-comentariu biblic, vol. 13, Editura Lumina 
lumii, Korntal, 2001, 102. 

crime şi delicte se pedepseau cu mutilarea; scoaterea ochilor, însemnarea cu fierul 
roşu, iar pedepsele capitale erau şi ele de-a dreptul umilitoare constînd în otrăvire, 
tragerea în țeapă, răstignire, spînzurarea cu capul în jos, lapidarea, jupuirea pielii, 
strivirea capului, acoperirea cu cenuşă fierbinte, îngroparea de viu pînă la git, etc. 
Chiar şi celebrul Cod al regelui mesopotamiam Hamurabi (1792-1750 î.H.) nu de 
puţine ori, prevedea mutilarea persoanei prin tăierea unui membru al corpului, ori 
scoaterea ochilor. Acelaşi cod sumerian, spre exemplu, stipula, printre altele, că 
dacă un fiu îşi ridică mîna împotriva propriilor părinți să i se amputeze ambele 
braţe”. La vechii evrei, deşi legea talionului zicea: Dacă se întîmplă o nenorocire, 
vei da viata pentru viata, ochi pentru ochi, dinte pentru dinte, arsură pentru 
arsură, rană pentru rand, vinătaie pentru vinătaie (Exod 21, 23-25). Textul din 
cartea Levitic limitează interdicţia doar cu privire la aproapele, prin aceasta 
intelegindu-se doar cel de acelaşi neam şi credință: De va pricinui cineva 
vătămarea aproapelui său, aceluia să i se facă ceea ce a făcut şi el altuia: frintura 
pentru frinturd, ochi pentru ochi, dinte pentru dinte, să i se facă aceeaşi rană pe 
care a făcut-o el aproapelui său. Cine va ucide un dobitoc să-l înlocuiască, dar 
cine va ucide un om să fie pedepsit cu moartea (Leviticul 24, 19-21): Cu răul pe 
care îl va face cineva aproapelui său, cu acela trebuie să i se plătească (Deut. 19, 
21). Coroborată cu legea noahidă care prevedea cam acelaşi lucru cînd zice: Dacă 
varsă cineva sîngele omului, şi sîngele lui să fie vărsat de om (Geneză 9, 6), legea 
talionului se adresa de fapt aşa numitului răzbunător de singe (goel hadam). 
Conform cutumei vremii, dar mai ales fiindcă nu existau încă instanţe de judecată 
oficiale acreditate cu împărțirea dreptăţii, la vechii semiti, goe/ul (răzbunătorul 
sîngelui ) avea acreditarea din partea tribului sau a clanului pe care-l reprezenta să 
facă de îndată dreptate persoanei lezate. Totuşi exista şi un mare neajuns ce tinea 
de înclinarea exagerată a omului spre răzbunare şi graba de a vărsa sînge, 
răzbunătorul nu mai cerceta circumstanţele în care s-a produs crima voluntară sau 
accidentală şi lovea fără milă pe autorul crimei.. Urmarea firească era că un alt 
membru din familia celui ucis, chipurile pe drept, de către goel, de fapt tot un 
răzbunător al sîngelui, ca unul care se considera răzbunătorul victimei căuta să-l 
ucidă pe răzbunătorul sîngelui celeilalte familii ori trib şi ca urmare, crimele se 
tineu lant creindu-se un şir interminabil de răzbunări. Pentru a se stopa actele de 
răzbunare s-a dat legea talionului care însemna o restrictionare a răzbunării 
personale, dar mai ales scopul ei a fost acela de a nu mai permite să-i faci 
aproapelui un rău mai mare decît ţi-a facut el. Aşadar prin acea lege nu s-a urmărit 
de fel încurajarea răzbunării întrucît Moise însuşi sugerase neaplicarea ei ad 
litteram. De fapt, legea însăşi în anumite circumstanţe, în locul unei pedepse fizice 
recomanada o despăgubire materială din partea celui culpabil ( Exod 21, 18 şi 26) 
şi acelaşi leguitor îndeamnă insistent să se renunţe la răzbunare cînd zice: Să nu 
dusmanesti pe fratele tău în inima ta ...Sa nu te răzbuni şi să nu ai ură împotriva 
fiilor poporului tău. Să iubeşti pe aproapele tău ca pe tine însuţi (Leviticul 19, 17). 


Legea 195, ANET, 175 apud Esodo, in Grande Commentario Biblico , Parte 1, Il Vecchio 
Testamento, Querinana- Brescia, 1974, 77. 

Cărţile sapientiale vin şi ele cu noi lămuriri cînd adaugă: Nu spune, precum a făcut 
aşa îi voi face şi eu lui, voi răsplăti omului după faptele lui (Proverbe 24, 29) şi 
niciodată să nu spui: Vreau să răsplătesc cu rău ! Nădăjduieşte în Domnul şi El iti 
va veni în ajutor (cap. 20, 22). În concluzie, pentru evitarea escaladării violenţelor 
şi pentru a se evita atentarea la demnitatea persoanei, în cele mai multe cazuri, se 
încerca a se da pedepse compensatorii (Semen, 2004: 215-217). 

N-ar fi totuşi exclus, aşa cum sugerează unii ca legea talionului să fie avut în 
vedere şi descurajarea depunerii de mărturie mincinoasă deoarece contextul ar lăsa 
să se înțeleagă tipul de penalizare impus într-o astfel de situaţie, (MacDonald, 
2002: 197) alţii însă cred că, potrivit legii orale, textul în cauză ar face aluzie la o 
compesatie financiară, adică să se facă răscumpărarea valorii unui ochi, prin 
aceasta intelegindu-se acoperirea integrală a prejudiciului suferit la care să se mai 
adauge toate cheltuielile aferente, respectiv acoperirea integrală a cheltuielilor 
medicale şi contravalorarea a ceea ce ar fi putut câştiga cel rănit”. În concluzie 
aşadar prin aplicarea legii talionului nu înseamnă incitare la permanentizarea 
violenţelor ceea ce nu corespunde principiului biblic şi nici intenţiei legiuitorului 
fiindcă acesta a vrut de fapt să stopeze răzbunarea oarbă şi să-i dea omului dreptul 
de a se apăra ca să nu fie ucis orbeşte. O altă interpretare iudaică a legii talionului 
ar fi aceea că prin ea nu se urmărea excaladarea violenţelor şi a conflictelor 
interumane, ci dimpotrivă, stoparea acestora prin interdicţia de a-i face aproapelui 
tău un rău mai mare decît ţi-a facut el. Ca un bun psiholog şi cunoscător al firii 
umane legiuitorul ştia că omul a fost dintotdeauna pornit spre un exces răzbunare. 
O atestă, printre altele, Lameh, descendentul criminalului Cain care nu se sfieşte a- 
şi mărturisi fata de soțiile sale Ada şi Sela setea însutită de răzbunare (Geneză 4, 
23-24). 

Tot legat de această lege şi în egală măsură de drepturile omului de a i se face 
judecată dreaptă, atunci cînd se impunea, ar fi şi interzicerea pedepsirii copiilor în 
locul parintior şi viceversa (Deut. 24, 16), pentru ca fiecare să fie responsabilizat 
pentru faptele proprii. Doar sufletul care păcătuieşte, zice profetul, acela va muri. 
Fiul nu va purta nedreptatea tatălui şi nici tatăl nu va purta nedreptatea fiului. 
Celui drept i se va socoti dreptatea sa, iar celui rău, răutatea sa (lezechiel 18, 20). 

Dreptul la remunerarea corectă a muncii, fara discriminare stipulat în O.I.M, 
nr. 100 apare şi el în gîndirea biblică printre drepturile fundamentale ale omului şi 
de aici şi zicala modernă: drepturile salariatului primează întotdeauna asupra 
dreptului patronului”. Se ştie că munca ţine de firea umană şi de însăşi raţiunea de 
a fi a omului. Referatul biblic ne spune că cel dintîi om a fost aşezat în grădina 
Edenului ca să o lucreze şi să o păzească şi totodată să se poată bucura în voie de 
roadele sale (Geneza 2, 15) şi abia după aceea i s-a dat o tovarăşă de viata, ceea ce 
înseamnă că munca este esenţială şi de fapt condiţionează întemeierea unei familii 


?IVezi Talion, Enciclopedia ludaismului, de Geoffrey Wigoder, Editura Hasefer, Bucureşti, 2006, 
66. 

“Vezi Geoffrey Wigoder, Enciclopedia Iudaismului , trad. de Radu Lupan si George Weiner, 
Editura Hasefer, Bucureşti, 2006, 395. 

ceea ce impune multă responsabilitate. Iniţial munca nici nu apărea ca o corvoadă 
grea întrucît abia după comiterea greşelii a avut loc transferul omului de la o muncă 
uşoară şi plăcută la o alta mult mai dificilă, cea a lucrării pămîntului (Geneză 3, 17- 
19). Talmudul precizează că de fapt munca pentru om este un drept şi în acelaşi 
timp şi o datorie de care trebuie să se achite cît mai onorabil posibil fiindcă 
subliniază că Adam nu s-a hrănit mai înainte de a fi muncit (Geneză 2, 15). De 
asemenea se impune precizarea că cel care munceşte cinstit este asemănat de Biblie 
cu cel care slujeşte lui Dumnezeu deoarece “a munci” şi “a sluji” se exprimă în 
ebraica biblică prin acelaşi verb avod şi respectiv acelaşi substantiv avoda (II Regi 
9, 7; 10. 23; Isaia 54, 17; Geneză 50, 17; Isaia 56, 6 etc.)3. Conform inteleptilor 
talmudici orice om are obligaţia de a-şi învăţa fiul o meserie. Cel care nu se achită 
de această obligaţie îşi învaţă fiul să devină hot. Cel care are o meserie in miinile 
sale se aseamănă cu o vie bună, îngrădită în care nu pot pătrunde vite şi alte 
animale şi nici trecătorii nu pot lua nimic din ea”. Nu-i de mirare că majoritatea 
rabinilor erau obligaţi să deprindă mai întîi o meserie din care să trăiască împreună 
cu familiile lor şi numai după aceea să explice Tora, altfel rabinul care este 
remunerat de alţii pentru studiul şi învăţarea Torei riscă să facă din Tora sfîntă un 
simplu negot’’. În acest context înţelegem de ce şi Sf. Pavel subliniază atît de 
insistent că şi-a cîştigat existența muncind cu propriile braţe pentru a nu-i împovăra 
pe alții. 

Dreptul remunerării muncii prestate, indiferent de forma acesteia, stipulat în 
Convenţia amintită mai sus, este foarte bine precizat şi de Biblie cînd zice: Să nu 
opreşti pină a doua zi plata celui tocmit cu ziua (Leviticul 19, 13). Cartea 
Deuteronomului îl asimilează pe cel care s-a angajat cu ziua unui om sărac şi 
nevoiaş a cărui familie, şi el personal, depind exclusiv de munca prestată cu ziua şi 
de aceea îndeamnă la o răsplată imediată de către cel care l-a angajat. Să nu 
nedreptăţeşti, zice, pe simbriaşul sărac şi în nevoi, fie că este unul dintre fraţii tăi, 
fie că este unul din străinii care locuiesc în tara ta, în cetățile tale. Să-i dai plata 
pentru Ziua lui (de muncă ) înainte de apusul soarelui, fiindcă este sărac şi o 
doreşte mult. Altfel va striga către Domnul împotriva ta şi te faci vinovat de un 
păcat (cap. 24, 14-15). Înainte de apusul soarelui, vrea să spună ca şi în Levitic, în 
aceeaşi zi, întrucît la vechii evrei, ziua următoare începea de cu seară de la apusul 
soarelui, iar nu ca la noi de la miezul nopţii. Altfel spus, plata unui argat se 
impunea a fi plătită cu promptitudine.(MacDonald, 2002:200). Bazat pe Biblie, 
Talmudul consideră atît de grav păcatul amînării plății muncitorului încît îl 
asimilează pe patronul rău platnic, cu criminalul fiindcă a reţine plata lucrătorilor 


BA se vedea The New Brown-Driver-Briggs-Gesenius Hebrew and English Lexicon withan 
appendx containing the Biblical Aramaic...by Francis Brown D. O.D. Litt. Hendrickson Publisher’s 
Peabody, Massachusetts, 1979, p. 713-714; Dictionar Enciclopedic de Iudaism, p. 456. 

“A se vedea, Cohen, Talmudul , trad. de C. Litman, Editura Hasefer, Bucureşti, 1999, 282. 

"Vezi Legile muncii, în Dicţionar Enciclopedic de Iudaism, traducere: Viviane Prager, C. 
Litman, Ticu Goldstein, coordonare: Vivian Prager, Schita a Istoriei Poporului Evreu, trad. C. Litman, 
Editura Hasefer, Bucureşti, 2001, 456. 

este ca şi cum ai lua viata cuiva”. Sfîntul Ambrozie al Milanului îşi motivează şi 
teologic comentariul la cartea Levitic privitor la plata simbriaşului cînd precizează: 
Nimeni să nu-l îneşele pe lucrător la plata datorată. Fiindcă sîntem şi noi lucrători 
Domnului Dumnezeului nostru şi de la El aşteptăm plata muncii noastre, şi tu orice 
lucru ai de făcut, dacă tăgăduieşti lucratorului plata meritată, adică îl plăteşti 
prea putin şi prea ieftin, vei fi refuzat cînd vei cere plata făgăduinţelor cereşti”. 

În concluzie faţă de cele prezentate mai sus reținem că elementele esenţiale ale 
drepturilor omului se regăsesc destul de firav în unele coduri de legi ale unor 
popoare mai evoluate cultural din antichitate, cum au fost mai ales la 
mesopotamieni, secondate de perşi care evident le-au sporit prin acordarea unor 
libertăţi sporite supusilor, cum ar fi dreptul de a trăi în tara natală şi dreptul de a se 
închina nestingherit zeilor proprii. Fata de acele coduri de legi, cea mozaică se 
caracterizează printr-un sporit spirit umanitar care, printre altele, garanta dreptul la 
libertate, dreptul la nediscriminare în fata instanțelor de judecată, dreptul la munca 
şi la remunerarea onestă a acesteia, ocrotirea străinilor şi a tuturor celor mai expuşi 
ai societăţii cum ar fi; săracii, sclavii, văduvele, orfanii, etc. 

Dacă după atîtea mii de ani, omenirea a juns la o reală maturitate încît a 
formulat şi impus o legislație cu valențe general valabile un aport substanțial la 
formarea conştiinţei egalităţii tuturor oamenilor înzestrați cu aceeaşi demnitate a 
fost subliniată cu mult timp în urmă de Sf. Pavel care scria: Nu mai este iudeu, nici 
elin:nu mai este nici rob, nici liber (Galateni 3, 28). Nu greşim dacă afirmăm că 
Biblia a avut un rol major în implementarea marilor idei umanitare ale 
modernismului. Altfel spus, prin mesajul său, Biblia a pregătit constiintele 
oamenilor aşa cum se poate observa chiar din Declaraţia drepturilor din statul 
Virginia (12 iunie 1776) care afirmă că: toți oamenii sînt prin natura lor liberi şi 
independenţi, iar în Declaraţia de Independenţă a Statelor Unite ale Americii (4 
iulie 1776) se precizează că: ,,...tofi oamenii au fost creaţi egali; ei sînt înzestrați 
de Creator cu anumite drepturi inalienabile. Lumea conştientizează din ce în ce 
mai mult că fără cunoaşterea dar mai ales fără recunoaşterea demnităţii tuturor 
membrilor familiei umane şi a drepturilor lor egale şi inalienabile nu se poate 
constitui fundamentul libertăţii, dreptăţii şi păcii în lume, după cum se declară în 
preambulul Adunării Naţiunilor Unite (Rez. Nr. 217-A-IID”*. 

Faţă de cele de mai sus considerăm totuşi că fără o solidă bază biblică şi o 
motivaţie religioasă, drepturile omului oricît de bine ar fi stipulate în legislatiile 
popoarelor pot rămîne doar la nivel de teorie sau literă moartă. Hristos ne-a 
atentionat că putem întîmpina împărăţia promisă de El doar dacă nu ne limităm la 


*6Vezi, B.M. 122 a, apud Geoffrey Wigoder, Enciclopedia Iudaciă, p. 396; Legile muncii, în 
Dicţionar Enciclopedic de Iudaism, 456. 

“Vezi, Scrisori, XIX, Sfântul Ambrozie al Milanului, Scrieri, traducere David Popescu, în P.S.B., 
53. Editura I. B.M.B.O.R., Bucuresti, 1994. 

Vezi Frédéric Sudre, Drept European şi International al Drepturilor Omului, Prefata de conf. 
univ. dr. Valentin Constantin, traducere de Raluca Bercea (coord.), Violeta-lrina Avram, Magdalena 
Roibu, Flaminia-Nera-Flavia Starc-Meclejan, Andreea Vertes-Olteanu, Poliron, Iasi, 2006, 45-46. 

declaraţii, ci ne implicăm plenar în bătălia pentru punerea în practica de zi cu zi a 
drepturilor omului. Altfel cum ne-am putea enumera printre cei cărora Păstorul, 
Judecătorul şi Mielul le va zice în ziua judecății: Venifi la Mine, oile Mele, căci am 
fost flamind, mi-a fost frig, am fost în închisoare şi v-a păsat de Mine; Mi-ati 
respectat dreptul de a fi hrănit, îmbrăcat, vindecat, eliberat şi tratat cu demnitate. 
Păstorul nu-i condamnă aici doar pe acei care înfometează, exilează, intemniteaza 
şi îi torturează pe alţii, pe toți monștrii oribili ai istoriei şi polițiile lor, care abat 
suferința peste popoarele acestei lumi, ci şi pe toţi cei care îngăduie prin indiferența 
lor să se intimple toate aceste lucruri, care nu intervin în favoarea celor oprimati şi 
loviți, fie că aceştia se află la uşa noastră sau de cealaltă parte a globului”. Demnă 
de subliniat este şi remarca lui Montgomery că nepăsarea şi neinterventia celui 
aflat în nevoi materiale sau în suferinţă este o reală culpabilitate adăugînd că 
există un drept al omului de a fi ajutat, iar acest drept ar trebui să fie sancționat 
legal“, aşa cum proorocul Moise stipulase în Legea sa drepturile săracilor. 

Retorica elogiului în Didahiile lui Antim Ivireanul 
Maria CĂTĂNESCU 


En s’appuyant sur les omilies d’Antim Ivireanul, l’auteur propose une analyse rhétorique 
de l’éloge. On discute les strategies fondamentales de l'éloge direct et indirect, visant un 
grand nombre de referents intra —et extradiscursifs. 


1. Observatiile de mai jos pornesc de la premisa ca secventele de tip 
laudatio sint componente definitorii pentru varianta de discurs reprezentat de 
omilie!: „cuvînt de învăţătură”, rostit în biserică, în prezența unui public, de 
obicei eterogen, cu intenţia de a-l instrui, educa, emotiona şi de a-i oferi 
modele şi repere morale înalte. 

Formă fundamentală de manifestare a erhosului”, elogiul pune în evidenţă 
o anume imagine a oratorului, legată de situaţia concretă de discurs, respectiv 
de totalitatea factorilor care determină, influențează şi justifică activitatea 
verbală. 

Totodată, elogiul interesează şi domeniul pathosului | Amossy (2000): 163- 
194], în măsura in care exteriorizează reacțiile emotional-afective ale 
oratorului, transferabile — ipotetic cel puţin — asupra auditoriului. 

În această perspectivă, analiza tehnicilor de elogiere din „Didahii” poate 
furniza indicii relevante pentru specificul oratoriei sacre practicate de Antim 
Ivireanul. 

2. În corpusul examinat, secvențele de elogiere, de obicei apreciabile ca 
întindere, sînt centrate, in mod inerent, asupra referentilor canonici, 
tradiționali: rezultă o tipologie tematică previzibilă, remarcabilă însă sub 
aspectul diversităţii, al complexităţii şi al consecinţelor retorice. De pildă, 
este evident faptul că statutul referentului influenţează decisiv atît conţinutul 
şi organizarea de ansamblu a predicii, cit şi, mai ales, structura planului 
restrîns, reprezentat de unitatea compozitionala encomiastica. 

2.1. Clasa — eterogenă şi dominantă — a referentilor intradiscursivi, care 
aparțin universului de discurs creat de şi într-o anumită circumstanta, 
cuprinde: 


! Informaţii exhaustive privind predica, la Gordon (2000). 
? Definiţie şi prezentare generală a conceptului, la Amossy (2000: 60-69). 

- personaje biblice şi mari sfinţi ai creştinismului (ortodox): lisus, Fecioara 
Maria, Sfinţii Constantin, Dumitru, Nicolae, Petru şi Pavel; 

- mari sărbători creştine: Naşterea Domnului, Adormirea Maicii Domnului, 
Floriile; 

- ritualuri de cult creştin: botezul, postul, spovedania, rugăciunea, 
parastasul; 

- precepte creştine: credința, milostenia, iubirea, smerenia ş.a. 

2.2. În paralel, dar în forme preponderent lapidare, elogiul se extinde şi 
asupra referentilor extradiscursivi, ocazionali (Constantin Brâncoveanu, 
domnitorul Ţării Româneşti) sau permanenţi (auditoriul); decurge de aici una 
dintre trăsăturile distinctive ale oratoriei a lui Antim: caracterul interpersonal, 
frecvent de tip dialogic, al predicilor sale, orientate consecvent către publicul- 
țintă, real şi prezent. 

3. Într-o analiză a mecanismelor şi a formelor de omagiere, nu este de 
ignorat nici distincţia dintre reprezentarea indirectă (implicită sau aluzivă) a 
elogiului şi cea directă (explicită şi explicată). Inegale ca pondere şi efecte, 
aceste două formule discursive se află în relaţie de strictă dependenţă cu tipul 
de referent elogiat. 

3.1. Elogiul indirect se înregistrează în două variante de bază, 
semnificative pentru „diplomaţia verbală” ecleziastică: 

(a) Prin  autoumilinţă („afectare a modestiei”), oratorul se 
autodiscreditează temporar, dar sistematic, creîndu-şi o imagine hiperbolică 
prin minimalizarea propriilor calități; este un protocol discursiv oficializat 
care pune în valoare, prin contrast, un personaj biblic sau o mare sărbătoare 
creştină, anticipînd prezentarea encomiastică propriu-zisă, directă, în manieră 
descriptivă, narativă sau argumentativă: 

„Drept aceia, ce voiu putea cuprinde cu mintea mea, sau ce lucru vrednic 
voiu putea grăi asupra zilei aceştiia [Întîmpinarea Domnului —n.n.]? Nu 
poci să mă întinz unde nu ajung, nu pot să vorbesc cele ce nu ştiu. Îm 
mărturisesc, nevredniciia şi neputinta; nu îndrăznesc a mai zice nimica. Că 
biruiaşte şi covirşaşte mai presus decit toată priceperea minţii omeneşti 
graiul pomenirii şi fecioriia sfintei Fecioare acestiia” (p. 31). 

(b) Paradoxal, elogierea indirectă se poate sprijini şi pe anumite forme de 
blamare; avem în vedere secvențele, nu puţine la număr, care rezultă din 
colajul a două planuri, opozabile sub raportul conţinutului şi a efectelor (pe) 
care le declanşează. Astfel, pe principiul „reacției in lanţ”, elogiul unui sfînt / 
ritual/ precept creştin devine punct de plecare pentru reproşuri, acuze, 
apostrofe orientate către publicul-auditor care încalcă, real sau ipotetic, o 
normă canonică sau ignoră un model. 

Atitudinile umane sanctionabile amplifică, prin antiteză şi ricoşeu, 
valoarea „obiectului” venerat; în plus, enclavele de blam constituie una dintre 


3 V, precizări de principiu la Mortara Garavelli (1999: 264-265). 
+ Exemplele trimit la Antim Ivireanul (1972). 

formele majore şi specifice de coerenţă şi coeziune a discursului omiletic, în 
sensul că asigură legătura dintre universul discursiv şi universul 
extradiscursiv, al publicului receptor. 

Derivat din elogiu şi consecutiv acestuia, blamul pregăteşte introducerea 
altei secvenţe tipic omiletice — secvența hortativă, prin cumul de sfaturi, 
marcat de un conjunctiv cu valoare de imperativ: să facem bine, să ascultăm, 
să cinstim, să ne cucerim. 

3.2. Elogiul direct, extrem de bine reprezentat, impune observaţii 
diferențiate, în funcţie de natura şi statutul referentului. 

3.2.1. Referentul extradiscursiv — auditoriul — este asociat cu cea mai 
simplă şi mai convenţională procedură de susținere a elogiului direct, 
reductibilă la formulele stereotipe de adresare: fetii miei, iubiții miei, iubiții 
miei ascultători, iubiții miei întru Hristos frat si blagosloviţi creştini, cinstiți 
şi de neam bun boiari ş.a. 

Minimale ca dimensiune sau dezvoltate şi diseminate strategic în diverse 
parti ale predicii, adresările către public sînt, fără excepţie, formule 
standardizate cu funcții multiple: de flatare şi captatio benevolentiae, de 
stabilire şi de refacere periodică a interdependentei afective dintre orator şi 
auditori sau de semnalare a unei noi ramificații tematice; de asemenea, 
digresiunile adresative relevă stratificarea ierarhică „locutor — receptor”, fiind 
în consecinţă, indici neechivoci ai ethosului ierarhic. 

Mult mai elaborate, şi în acord cu un ceremonial verbal oratoric specific 
epocii şi situaţiei de discurs, sînt secvențele in care lauda şi flatarea 
publicului se împletesc cu autoumilinta mimată a predicatorului: „/.../ văzînd 
atitea cinstite obraze, împodobite cu florile bunatatilor şi cu înțelepciune, mă 
spăimîntez şi nu cutez a grăi” (p.41). 

3.2.2. Elogiul direct şi explicit al referentilor intradiscursivi, fundamental 
pentru organizarea predicii, prezintă multiple (sub)variante de realizare, 
supradeterminate tematic. 

Indiferent de obiectul de referinţă, acest secvenţe sînt expresia unor reacţii 
şi stări emotiv-afective din seria de maximă intensitate şi durabilitate a 
pasiunilor: preţuire, respect, admiraţie, recunoştinţă, iubire şi, mai ales, 
venerație, forma cea mai înaltă a pasiunilor euforice’. 

(a) Elogiul ,,persoanei” (lisus, Fecioara Maria, Sfîntul Nicolae, 
Constantin, Dimitrie sau Petru şi Pavel) stă sub semnul opulentei şi al 
fastului retoric, dar si al tendintei de prezentare explicativ-argumentativa. Ca 
atare, secventele encomiastice şi, prin extensie, predica în ansamblu, intretin 
persuasiunea de tip emoţional. 

De regulă, avem a face cu un elogiu anunțat, secvenţa encomiastică fiind 
semnalată de o procedură lexico-gramaticală de avertizare: două perechi 
lexicale, cu apariție repetată, în forme identice sau modificate gramatical, se 


5 Despre emoții şi pasiuni v. Parret (1986: 7-117); Greimas — Fontanille (1997) passim. 

fixează ca semnale lingvistice ale elogiului: mă minunez / minune şi laud / 
laudă (subst.) Sub tutela acestor termeni cu apariții multiple în acelaşi 
fragment de text, se dezvoltă o subtilă retorică a insistentei şi a emfazei, 
punînd în evidență dominanta emoţională a oratorului, care în principiu, se 
transferă şi asupra publicului. 

La Antim, acest tip de encomion presupune împletirea coerentă a două 
serii de elemente figurative / compoziționale, cu grad diferit de originalitate. 

Catacrezele specializate, de categorizare  elogioasă, preponderent 
metaforică, asigură nu numai eleganța de expresie, ci şi stabilitatea limbajului 
religios (lumina dumnezeirii, mintuitorul lumii, împărăteasa ceriului şi a 
pămîntului, muntele credinfii şi al nădejdii, muntele dragostei şi al smereniei 
etc.): 

În schimb, prelucrările sau construcţiile inedite, respectind însă spiritul şi 
tiparele canonice, fixează „amprenta” stilistică de bază, respectiv marca de 
identitate a oratorului; cu simplu titlu de exemplu, reținem selectiv cîteva 
elemente şi practici discursive, care susţin constant strategiile de omagiere: 

- Secventele imnice, în stil „înalt” şi „sublim”, bogat ornamentat, formează 
ample descrieri ornamentale, estetizante şi idealizante. 

În „Cazanie la Adormirea Preasfintei Născătoarei de Dumnezeu” — predică 
de referință antologică în sensul amintit — dominanta retorică este 
condensarea figurativă: figurile sintactice prin excelență oratorice (anafora, 
paralelismul sintactic) asigură atît cadenta frazei, cit şi emfatizarea 
conținuturilor, alături de numeroasele repetiţii lexicale, hiperbole prin 
supradimensionare şi mai ales, de gruparea „în cascadă” a interogatiilor 
retorice şi a tropilor: 

„Aceasta astăzi să mută de pre pămînt la ceriu; lasă întristăciunea şi sa 
duce la bucurie, lasă cele de jos şi priimeşte cele de sus; lasă cele 
stricacioase şi cîştigă cele nemuritoare şi vecinice. Astăzi is dă preasfint 
sufletul ei în mîinile Fiiului ei şi cu cintari îngereşti şi apostoleşti să petrece 
cinstit trupul ei în satul Ghethsimani, spre îngropare. 

Astazi ceriul întinde sinurile sale şi priimeşte pre ceia ce au născut pre cela 
ce nu-l încape toată zidire. 

Astăzi să minunează toate puterile cereşti, zicînd una cătră alta: cine iaste 
aceasta ce să sue din pustiiu, adecă de pre pămint, la ceriu? Cine iaste 
aceasta care să iveşte ca zorile, frumoasă ca luna şi aleasă, ca soarile? 
Cine iaste aceasta ce să sue de pre pămint în ceriu, albită, înflorită, întru 
care hula nu iaste? Rădicaț porțile voastre, zic cetele cele / îngereşti, una 
cătră alta şi cu cintari de laudă priimif pre împărăteasa ceriului şi a 
pămîntului, care vine, să lăcuască den a dreapta împăratului Dumnezeu, cu 
îmbrăcăminte cu aur îmbrăcată, împistrită, după cum zice David, căci 
aceasta iaste ceia ce au împăcat ceriul cu pămîntul si pre Dumnezeu cu 
omul. Aceasta iaste bucuriia celor drepţi si nădejdia celor păcătoşi” (p. 20- 
21). 

Curent în „Didahii”, acest model de elaborare a secventei panegirice poate 
fi considerat o prima formă de existenţă a prozei poetice în literatura romînă. 

- Portretul moral (etopeea) reţine atenţia îndeosebi în varianta explicată, 
prin imbricarea elogiului propriu-zis, de tip poetic, integral metaforizat, cu 
motivarea elogiului prin serii de argumente şi explicaţii; astfel, un subtip 
tematico-structural de descriere dezvoltă o epanodă şi se dezvoltă pe acest 
suport figural, în condiţiile în care componentele de bază ale „obiectului” 
descris sînt glosate succesiv şi sistematic: 

„Făcîndu-ş şi noaptea calea sa jumătate esit-au aici, în lumina aceasta a 
noastră, ca un mire din cămara sa; eşit-au zic, nădejdea tuturor vecilor, 
bucuriia îngerilor, mintuirea neamurilor, scularea celor morți, izvorul milii, 
rădăcina vieţii. Eşit-au cuvintul Tatălui, cu trup îmbrăcat, din trupul 
Fecioarei; eşit-au gol, pentru ca să ne îmbrace pre noi, sărac ca să ne 
îmbogăţească, smerit ca să ne înalțe la ceriu, ca un prunc / ca să ne facă 
pre noi desăvirşit şi să ne dea noao bucuriia cea vecinică. Auzitu-s-au, 
rogu-vă, vreodată, veste ca aceasta? Au socotit că să va mai auzi? (p. 197). 

- Comparatia macro-discursivă, cu statut de figură compozitionala, 
structurată pe principiul unei parelele antitetice, permite evaluarea de tip 
superlativ, euforic. 

Acest model, aplicat restrictiv şi justificat tematic, în două predici 
(„Cazanie la adormirea Preasfintei Născătoare de Dumnezeu” şi ,,Cuvint de 
învățătură in 25 a lunii Dechemvrie, la naşterea domnului nostru lisus 
Hristos”) presupune o schemă particulară de constituire a secventei 
panegirice: o enumerare dezvoltată care aduce în prim plan multiple fapte/ 
evenimente excepţionale (din categoria minunilor) formează primul termen al 
paralelei adversative, pus în umbră de cel de al doilea termen al secventei, 
avînd drept centru imaginea Fecioarei Maria sau a lui lisus: 

„Astăzi au strălucit noul Adam, carele nu iaste lăcuitoriu, ci domn şi stăpîn 
raiului, pre carele /, frumosetia pomului celui oprit nu-l va înşăla, şarpele 
nu-l va vicleni, muiarea nu-l va amăgi. 

Astăzi au răsărit lumina întru întunerec. 

Astăzi, pre acela de carele să turbura ceriul şi ceriul ceriurilor, avîndu-l 
lumea, nestiind l-au cîştigat. 

Văzut-au sfinţii, strămoşii noştri, minuni mari şi fără de număr; că Marea 
Roşie, desfacindu-se în doao le-au făcut cale; focul, ca un stilp luminindu-le 
noaptea, le-au slujit; norul, de arsita şi zaduful zilii i-au umbrit; ceriul, 
hrană îngerească le-au dat; piatra cea virtoasă, pahar dulce li-au deschis; 
Iordanul, curgerile sale cele repede 

spre fugă li-au întors; zidurile cele tari ale vrajmasilor, de glasul trimbiflor 
cu căzut; soarele, pre ceriu zăbovind cu călătoriia, au mărit zioa pentru 
izbinda. Iar minune ca aceasta nu S-au văzut niciodată, nici s-au auzit, ca 
cela ce iaste unul născut celui preaînalt, pre carele puterile arhanghelilor 
cu frică îi slujesc, a să arăta pre sine, cu trup, oamenilor şi trupul carele I- 
au luat de la oameni să-l îndumnezeiască” (p. 195-196). 

(b) Elogiul preceptelor creştine activează şi registre stilistice sobre, astfel 
încît relația dintre logos şi pathos devine, în acest caz, asimetrică şi, in 
general, în favoarea logosului. 

La Antim, secvențele de laudatio din această serie tematică sînt construite 
preponderent pe baza unor proceduri explicativ-argumentative, ceea ce 
justifică renunțarea la limbajul nobil şi „înflorit”, de tip metaforic. 
Componenta figurală, chiar dacă există, este pe de o parte diminuată 
cantitativ, iar pe de altă parte limitată la elementele cu efect de insistență, 
care consolidează profilul didactic al predicii. Este evidentă, de exemplu, 
preferința lui Antim Ivireanul pentru procedee discursiv-figurative validate de 
o îndelungată tradiție a oratoriei şi recomandate de retoricile clasice. 

Alături de paralelismele sintactice care anunță şi izolează unități de 
conținut, amintim predilectia pentru construcțiile analogice, distribuite uneori 
în serii compacte. Figura macrodiscursivă, analogia sau similitudinea” este 
perfect adecvată rigorilor oratorice religioase, datorită calităţilor sale 
expresive şi, mai ales, forței şi eficienței explicative; de notat, in plus şi 
recursul la diverse cheme analogice, dar cu predominanta modelului canonic 
(ceea ce A este în raport cu B, tot aşa C este în raport cu D): 

„Că păcatul se asamina pietrii şi-i caută să meargă la maica ei, în pămînt, 
de unde şi iaste. lar bunătatea se aseamină focului şi iaste să meargă sus, în 
văzduh, unde-i iaste matca, că Dumnezeu iaste foc mistuitoriu şi pară de foc 
suptire, precum l-au văzut prorocul Ilie. Și precum un om are în casa lui 
aur, argint, scule şi alte haine şi cînd iase din casă pune lacăt şi incuie, 
pentru ca să nu meargă vreun hot să i le fure, să se păgubească, aşa şi 
smereniia încue, ca un lacăt, toate bunătăţile ca să nu meargă hoţul cel de 
obşte, diavolul, să le fure şi să va pagubi de osteneala ce-au făcut. (p.49- 
50). 

În acelaşi timp, creşte frecvența dar şi importanţa formelor de stimulare şi 
de implicare empatică a auditoriului, modelul prototipic aplicat de Antim 
Ivireanul şi din care derivă numeroasele variante complementare presupune 
două operaţii discursive: 

- iniţial, un termen care desemnează referentul vizat (respectiv nu precept 
creştin esenţial) este definit printr-un cumul de procedee similare funcţional: 
citat biblic (ca glosă de autoritate) şi/sau parafrază, reformulări detaliate, 
definiţii comentate sau reluate în serie, formînd o „listă deschisă” de 
echivalente; 

- o eventuală concluzie închide partea „tehnicistă” a secventei, urmată 
deseori de un al doilea strat explicativ, care readuce în discurs prezentarea 
subiectivizată şi emoţională: v., în citatul de mai jos, definițiile ,,milosteniei”, 
derivate dintr-un citat evanghelic, clarificate suplimentar de concluzii şi, mai 
ales, de blamul prin exemplum contrarium, glosat, la rîndul său, printr-o 
pildă, care este parte a unei construcţii analogice: 

„Al treilea lucru, trebuiaste să facem milostenie. Milostenia iaste de multe 
feliuri, după cum scrie în sfinta Evanghelie la 25 de capete a lui Mathei, stih 
35: „Şi carele dintr-acelea it va da indemina, fa că aceia iaste milostenie” 


é Abordări moderne ale analogiei la Perlman — Olbrechts-Tyteca (1988: 499-534). 

» Flamind am fost şi mi-at dat de am mincat, am fost însetoşat si mi-at dat de 
am băut, strein am fost şi m-at priimit, gol am fost şi m-afi îmbrăcat, bolnav 
am fost şi m-a căutat, în temniță am fost şi at venit la mine”. Şi afară dintr- 
aceştia mai sînt şi alte feliuri de milostenii; că de vei îndemna pre cineva să 
facă vreun bine, milostenie iaste; de vei sfătui pe cineva la lucrurile cele 
sufleteşti, milostenie iaste; de vei mîngîia inima vreunui scirbit cu cuvinte, 
milostenie iaste şi în scurte cuvinte, (de vei da un pahar de apă rece cuiva 
în numele lui Hristos, adevărat să ştii că nu-t vei piiarde plata, după cum 
zice la al / 9 cap. A lui Marco. 

lată dara că să pot face milosteniile si fără bani; ci numai pentru multa a 
noastră mindrie ce ne inaltam şi ne trufim, ca cînd am ajunge tocma la ceriu 
şi ca cum niciodată nu vom să murim, aşa hrăpim şi lacomim şi sîntem 
porniţi cu totul spre răutăţ, cit nu ne putem opri. Si nici cuvintele lui 
Dumnezeu ne domolesc, nici munca iadului ne intelepteste.De la părinţi aşa 
ne-am pomenit şi ne-am ţinut şi făr de aceste învățături şi tot acest feliu de 
obiciaiu am avut şi nimenea n-au zis că sînt rele, nici au silit să ne strice 
obiceaele. 

Ci de aceasta voiu zice şi eu că iaste aşa precum ziceti voi, că viiarmele ce 
zace la rădăcina hreanului, de-i va zice cineva să iasă de acolea să meargă 
la alte rădăcini mai bune şi mai dulci, el zice că mai dulce decit hreanul 
nu iaste; / căci acolo s-au născut şi întru aceia S-au pomenit. Aşa şi voi, 
pomenindu-va într-aceste fapte şi lucruri şi nefiind cineva să vă înveţe, cu 
adevărat vă par amar acum vorbele mele, nefiind obicinuiti cu dinsele (p. 
103-104). 

4. În „Didahiile” lui Antim Ivireanul, respectarea diverselor norme de 
natură tematică şi lingvistică nu blochează flexibilitatea strategiilor retorice 
manifeste în planul elocutiei. 

Secventele de elogiere, esențiale în oratoria bisericească, prezintă interes: 

a) la nivelul global al predicii (ca procedură persuasivă, predominant 
emoțională, dar şi raţională, argumentativă); 

b) la nivel microstructural (prin complexitatea formulelor compoziționale, 
remodelarea permanentă a encomionului în funcție de categoria referentului 
vizat şi prin cultul expresiei estetizante, justificat tematic). 

Coerenta discursului religios în Didahiile lui Antim 
Ivireanul 


Constantin FRÂNCU 


The present study aims at revealing the syntactic cohesion and coherence of the discourse, 
on the propositional and textual levels in the works of the Metropolitan bishop Antim 
Ivireanul, one the most important Romanian religious writers from the XVIII th century 


1. Coerenta sau coeziunea sintactică (la nivel logico-gramatical) şi cea pragmatică 
(la nivel retoric) sînt putin studiate in literatura de specialitate. Termenii şi sintagmele 
respective sînt împrumuturi din franceză (fr. cohésion syntaxique/pragmatique; 
cohérence syntaxique/pragmatique; cf. şi germ. Kohăsion, Kohärenz). 

Am urmărit coeziunea (coerenţa) diferitelor tipuri de discurs în textele originale şi 
traduse din epoca veche în capitole speciale din recenta gramatică a limbii române 
vechi’, dar acum, încadrîndu-mă în tematica conferinței „Text si discurs religios”, 
urmăresc in mod special coerenţa discursului la unul dintre cei mai importanți autori 
religioşi din istoria noastră, la Mitropolitul Antim Ivireanul, georgian la origine, dar care 
a ajuns să cunoască limba română şi normele literare ale epocii mai bine decît multi 
prelați de origine română. 

Cine citeşte şi îşi închipuie că ascultă predicile lui Ivireanu este uimit de actualitatea, 
coerenţa şi persuasiunea lor, de faptul că acestea, cu mici diferențe, nu se deosebesc de 
cele ale unui prelat din zilele noastre în ceea ce priveşte normele limbii literare. 

Faptul se explică prin aceea că Antim Ivireanu a învăţat limba română nu ca limba 
maternă, ci ca limbă străină, comparînd-o cu alte limbi (fiind poliglot şi avînd deci 
perspectiva comparatiei între sisteme lingvistice diferite, comparație care relevă 
concordantele şi discordantele dintre limbi). Cazul nu este singular: mai tîrziu, cu peste 
un secol jumătate, H. Tiktin, care a venit la 18 ani în România, la Iasi, şi care a învăţat 
limba română ca adult, a reuşit să dea cea mai bună gramatică pentru învățămîntul 
secundar, predată mai multe decenii în şcoală, şi cel mai bun dicționar etimologic din 
epocă (Rumânisch-deutsches Wörterbuch), publicat la începutul secolului al XX-lea, 
dar de actualitate şi astăzi. 

2. Coerenta sintactică se realizează în discursul lui Ivireanu atît la nivel propozitional, 
cit şi la nivel frastic şi transfrastic. Coerenta pragmatică (retorică) se realizează mai ales 


l Cf. Constantin Frâncu, Gramatica limbii române vechi (1521-1780), Casa Editorială 


„Demiurg”, Iaşi, 2009, p. 235-236; 412-413. 

la nivel transfrastic prin diferite mijloace ale logosului semantic, concretizate în elemente 
ale logosului apofantic, ale logosului pragmatic şi ale logosului poetic în sens aristotelian. 

La nivel propozitional remarcăm realizarea perfectă a acordurilor gramaticale, într-o 
epocă în care în varianta literară muntenească şi mai ales în vorbirea populară 
dezacordurile erau foarte raspindite chiar şi la autorii de etnie română, care, fireşte, îl vor 
fi ajutat pe Ivireanu în redactarea predicilor sale. Nu am întîlnit în predicile sale 
dezacorduri dintre subiect şi predicat de tipul „ei vede, merge; tace” întâlnite azi în graiul 
muntenesc, pe care Ivireanu îl cunoscuse în viata de toate zilele ca monah şi apoi 
mitropolit. 

Unele dezacorduri, curente la alti autori munteni în folosirea pronumelor de întărire 
de tipul eu însuşi, noi însuşi sînt evitate de Antim Ivireanu: noi înşine (AIP, 161), însumi 
pre mine (AIP, 296) . 

Rareori apar greşeli de flexiune, curente in epocă, cu forme incorecte de tipul „în 
toate zile’(AIP, 237) alături de formele corecte „în toate zilele” (AIP, 223, 237, 282, 
283), „viaţa a toatei lumi” (AIP, 249), „clevetirea a toatei lumi” (AIP, 300). 

Negatia simplă, curentă in epoca la autori bilingvi sau poligloti, se întîlneşte uneori şi 
la Antim Ivireanu: „nici vreunul din evanghelisti o povestesté” (AIP, 209). 

Paralelismul sintactic, repetiţia elementelor sînt alte mijloace de realizare a coerentei 
la nivel propozitional şi frastic: „Mitropolia n-am luat-o cu sila, nici cu mite, nici cu 
rugăciuni” (AIP, 296), „„Răutatea şi zavistiia nici n-au lipsit nici va lipsi” (AIP, 296), unii 
cu bragă, alții cu bere, alții cu şerbet, alții cu livej, alții cu mied (AIP, 171). 

Realizarea simetriei prin inversare sau chiasm este un procedeu des întîlnit la 
Ivireanu: „spălați-vă şi vă curatiti” (AIP, 161) etc. 

3. Alte mijloace de realizare a coerentei sintactice şi retorice sînt: antepunerea 
elementelor gramaticale subordonate în sintagmele nominale, folosirea anaforei şi 
cataforei pronomiale, raportarea la referent a pronumelor personale, relative sau posesive, 
referința textuală a contructiilor gerunziale şi a celor incidente, topica şi inversiunea 
subiectului sau a obiectului în funcție de scopul persuasiv urmărit, antepunerea sau 
postpunerea subordonatelor. 

Exemplele sînt de prisos, căci astfel de construcţii se întîlnesc frecvent pe fiecare 
pagină a predicilor mitropolitului Ivireanu. Subliniem numai faptul că fiind un 
cunoscător profund al limbii greceşti, al filozofiei si retoricilor vechi, dar şi al celor din 
timpul său (N. Iorga a vorbit de influența genovezului Ilie Mineat asupra predicilor sale, 
idee respinsă de G. Strempel în prefetele la edițiile „Predicilor” mitropolitului: Didahii, 
1962 şi Opere, 1975), Ivireanu foloseşte multe mijloace pragmatice din retoricile vechi 
pentru a convinge, pentru a realiza persuasiunea. 

Dintre acestea vom menționa numai cîteva: dislocarea sintactică, realizarea 
hiperbatului, cea a chiasmului şi a perioadei arborescente de tip narativ şi de tip retoric, 
fapte mai puţin cercetate în literatura de specialitate. În afară de lucrările lui Dragoş 


2 Sigla AIP este pentru Antim Ivireanu, Predici, ediție critică, studiu introductiv şi glosar de G. 
Ştrempel, Editura Academiei RPR, Bucureşti, 1962. 

Moldovanu”, consacrate dislocării sintactice şi hiperbatului, problematica este tratată 
sumar sau chiar greşit (ca de pildă, in storia limbii române literare de A. Rosetti, B. 
Cazacu şi L. Onu, Bucureşti, 1971, unde se afirmă că realizarea perioadei de D. Cantemir 
se face sub influenţa turcească). 

De fapt, la fel ca şi D. Cantemir, la Ivireanu este vizibilă influenţa perioadei greceşti. 
De pildă, in cele două scrisori adresate domnului, C. Brâncoveanu, unde fraza periodică 
aproape jumătate este scrisă în româneşte iar aproape jumătate în greceşte (cf. AIP, 295, 
300). 

4. Perioada construită de Ivireanu este de tip clasic, greco-latin, de acelaşi tip ca la 
cronicarii moldoveni (Grigore Ureche, Miron Costin, Nicolae Costin) şi unii munteni 
(stolnicul C. Cantacuzino) şi mai ales la D. Cantemir, căci toți aceştia doreau să dea 
limbii române strălucirea, echilibrul şi simetria frazei din limbile clasice vechi. 

Dar în timp ce la cronicari şi la D. Cantemir predomină perioada istorică cu protaze şi 
apodoze simetrice, egale sau aproape egale, de tipul celei a lui Caesar, la Ivireanu 
predomină perioada retorică asimetrică, cu protaza întinsă şi arborescentă, dar cu 
apodoza scurtă (de tip Cicero). Este vorba de faptul că în stilul narativ predomină logosul 
apofantic, în care se afirmă sau se neagă ceva pe baza unei argumentări cu fapte clare, 
verificabile, mai puţin emoționale, pe cînd în stilul retoric, de multe ori polemic, 
predomină afectele, mai ales scopul persuasiv. Scopul lui A. Ivireanu în predicile sale era 
de a păstra şi de a educa enoriaşii în dogmele bisericii creştine ortodoxe şi de aceea 
perioada sa are de obicei o protază întinsă, unde se expun motivele, premizele şi 
întrebările în discuție, şi o apodoză scurtă, energică, în care se dau răspunsurile: ] 


„Luaţ seama, rogu-vă, cu minte întreagă şi intelegeti acéste cuvinte, ce zice 
Dumnezeu prin Isaia, că aceia ce zice: « Spalati-va şi vă curatitiy, nu că zice doară 
să ne spălăm cu apa &astă proastă, ce bem şi ne slujim cu dînsa, carea nu are alt fără 
numa a spăla piialea trupului, / ce zice să ne spălăm şi să ne curatim pacatele, cu apa 
sfintei pocainte şi cu lacrămi” (AIP, 161). 


În această frază periodică protaza este arborescentă, cuprinzind 11 propoziţii şi o 
incidentă, iar apodoza este scurtă, avînd numai trei propoziții, fără prea multe 
determinări. 

Interogatia retorică, realizată sintactic prin propoziții interogative, capată răspuns într- 
o propoziție exclamativă scurtă, neanalizabilă: „Poate că de ispitele céle multe ce i s-au 
întîmplat şi de pagubele cele multe ce l-au ajuns îsi va fi pierdut mintea, de zice că 
moartea îi iaste tată, sau de multele dureri poate că nu va fi ştiind ce grăiaşte? Ba, iubiții 
mei, ba! (AIP, 289). 

Însă perioada cu protaza arborescentă şi apodoza scurtă, uneori eliptică nu este 
singura cunoscută în predicile lui Ivireanu. Ea predomină din punct de vedere numeric, 
dar întîlnim şi perioada istorică, cu protaze şi apodoze simetrice dezvoltate. Ele se 


3 Cf. Dragoş Moldovanu, Dimitrie Cantemir între umanism şi baroc. Tipologia stilului 
cantemirian din perspectiva figurii dominante, Editura Universităţii „Alexandru loan Cuza” Iaşi, 
2002. 

întîlnesc mai ales la începutul şi la sfîrşitul predicilor: „Și precum cu dumnezeiasca 
putăre într-o mică de ceas am adunat din toată lumea pre apostoli ca să petreacă prea 
cinstit şi sfint trupul tău spre îngropare cu laude şi cu cîntări, asa să adune şi mintea 
noastră cea împrăştiiată întru deşărtăciunile céle lumeşti şi să o lumineze ca deapururea 
pre dînsul sa-l mărim şi sa-l lăudăm” (AIP, 201). 

În acestă frază în care predomină logosul apofantic, apodoza, care începe de la 
adverbul aşa, conţine patru propoziții din care trei cu verbul la sfîrşit, în comparaţie cu 
protaza, care are numai două propoziții. 

Logosul poetic este şi el prezent în predicile lui Ivireanu, acesta fiind şi un mare 
scriitor apreciat de istoricii literari. 

lată o frază periodică cu un ritm lent şi unduios, plină de epitete, comparații şi 
metafore, cu o protază arborescentă şi complexă, cuprinzînd şase propoziţii şi o apodoză 
complexă, cu şapte propoziții din care două incidente, expresivă şi plină de nerv: 

„apoi, pe urmă, după ce au ascuns soarele toate razele lui şi s-au stins de tot lumina 
zilei întru intunerécul nopții şi cînd ceriul, de osteneală, au fost închis spre somn tot 
ochii lui, atita cit nici luna nu priveghiia, nici una din stélele cele mici avea deschise 
timplele lor cele de argint, atunce ca cînd ar fi fost nu făcător de bine, ci ca un hot, 
alergă cu mare grabă la acea săracă de casă şi aruncind în lăuntru, nu zic odată, sau 
de două ori, ci de trei ori, multi galbeni, au gonit cu aceasta săraciia şi tot răul şi tot 
cugetul necuvios şi au mintuit fecioriia acelor 3 fecioare din cursele diavolului” ( 
AIP, 120-121). 

Imaginile poetice predominat vizuale realizate prin îmbinări de metafore si 
personificări neaşteptate dau o strălucire deosebită acestei fraze arborescente. 

La nivel transfrastic, elementele care asigură coeziunea unei fraze cu alta, a unei 
perioade cu alta, a unui context cu altul se realizează prin conjunctii şi locuţiuni 
conjuntionale, prin adverbe relative sau pronume relative (unele cu valoare de pronume 
demonstrative). 

Astfel, conjunctiile copulative sau adversative precum şi adverbele conclusive deci şi 
locutiunile adverbiale drept aceea, deci dară garantează coeziunea transfrastică sau 
textuală: „Jară ei, lăsînd mrejile merseră după dînsul” (AIP, 72), „Și vrind Dumnezeul...) 
au trimis în lume proroci (AIP, 72), „„Dară de vreme ce Dumnezeu va pre toţi oamenii 
să-i mintuiasca (...) (AIP, 72), „Deci dara (AIP, 133), deci (AIP, 176, 194), Drept aceea 
alergăm toți credincioşii (AIP, 291), „Și, iată, dară” (AIP, 102), Ce(=ci, AIP, 102), Însă 
(AIP, 145). 

Dintre elementele subordonatoare care asigură coerenţa transfrastică şi textuală 
menţionăm: Pentru aceia (AIP, 220), Pentru aceasta (AIP, 221), După aceia (AIP, 254), 
Asijderea (AIP, 306). 

Toţi aceşti conectori transfrastici au o gamă largă moralizatoare, întărind cele spuse 
anterior în discursul religios al lui Ivireanu sau asigurînd argumentele pentru o decizie 
sau concluzie în logosul său semantico-pragmatic. 

Retorica blamului în predica lui Antim Ivireanul 
Laura BĂDESCU 


Revendiqué par la lignée du Baroque européen, l'ouvrage Les Sermons a contribué de 
fagon decisive a l'affirmation d'un nouveau statut du prêche dans la littérature roumaine. 
A la suite d'une analyse portant en exclusivité sur les éléments qui contribuent a une 
rhétorique du blame dans les sermons d’Antim Ivireanul, on peut remarquer le niveau 
remarquable de la partie inventio — dû a la sélection des arguments basés sur les vices, de 
la dispositio — a travers l’organisation thématique et affective des arguments, et de 
l’elocutio — moyennant les figures du signifié (les metasememes) et du referent (les 
métalogismes). 


Dimensiunea spectaculara a discursului oratoric la Antim, dincolo de mult citatele 
surse de retorică sau omiletică bizantină din epoca patristică şi postpatristica etc., apare 
circumscrisă deschiderii şi circulației ideilor într-o epocă dominată de excelența elocintei 
sacre şi profane’. Didahiile lui Antim Ivireanul dovedesc asimilarea unei experiențe 
oratorice revendicată şi pe filiera Barocului european (Mazilu, 1998: 376) nu doar sub 
aspectul ornării ci, mai cu seamă, al consecventei grupării, ordonării, numerotarii 
materiilor, subiectelor şi temelor dezbătute (Mazilu, 1998: 377). 

Raportarea la un corpus de reguli corelate între ele şi însuşite prin raționalitate 
metodică, ar fi putut contraveni rostirii în amvon şi de aceea, probabil, Antim îşi 
motivează armătura sistemică a predicilor sale distingînd între natura intelectuală 
(docere), cea de argumentare (probare) şi cea emoţională (movere dar şi delectare). 
Propunînd această dimensiune teoretică, una dintre puţinele de acest tip la noi în timpul 
vechi, Antim aderă la un stil humilis („cu multă jălanie îmi ticăloşesc nevredniciia” etc.) 
mizind pe „sublimitatea umilului” — opoziţie ce preocupase îndelung teologia (v. 


! Mazilu (1998: 375): „scriau discursuri şi clericii şi laicii. Cuvântarea ajunsese (...) o forma 
predilectă în inventarul literaţilor”. 

> Ivireanul (1983: 27-28): „A povesti lucruri minunate, iaste dată oamenilor celor invatat. A 
îndulci cu vorba auzurile ascultătorilor, iaste dată ritorilor. A descoperi taini mari şi preste fire, iaste 
dată celor ce sînt desăvârşit întru bunatati. Iar in mine, neaflandu-se nici unele de aceştia, nu va putea 
nimeni sa auză nimic de folos. Drept aceia, cu multă jălanie îmi ticăloşesc nevredniciia şi-m caut făr 
de voia mea a tăcea, iar apoi cunoscându-mi datoria ce am şi temându-mă ca să nu caz în osânda 
slugii cei viclene, cu cuviință iaste, după putinţă, să povestesc de-a pururi lucrurile Domnului, căruia 
mă şi rog, cu multă umilință, să-m dezlege gângăvia limbii şi să-mi lumineze mintea, ca să poci zice 
puţine cuvinte întru slava lui cea negrăită. Ci vă pohtesc de ascultare”. 

Augustin, dar şi Auerbach) — şi pe binecuvântarea divină, singura care ar fi putut îngădui 
eventualele artificii ale elocventei. 

Recomandind etapele distincte ale pregătirii pentru performare (umilirea, tăcerea, 
cunoaşterea), mitropolitul va recurge frecvent la ceea ce postula teza augustiniană ca 
profunditas eloquirom, recomandind atenţie maximă conţinutului de idei’. 

Toposul modestiei prezent în exordiu poate fi considerat din perspectiva lui movere 
drept atitudine retorică (nu ne raportăm aşadar la acest topos din perspectivă teologică), 
fără urmări asupra lui probare. 

Se disting articulațiile teologice de cele retorice cu precădere cînd Antim îşi afirmă 
autoritatea şi cînd va introduce elementele de extracție profană ce au contribuit la 
autohtonizarea, naționalizarea şi originalitatea afirmării predicii ca specie deplin 
conturată: „Și nimeni nu socotească, din voi, şi să zică în inima lui dară ce treabă are 
vlădica cu noi, nu-ş caută vlădiciia lui, ci să amestecă întru ale noastre? De n-at ştiut pînă 
acum (...) în seama mea v-au dat stăpînul Hristos să vă pasc sufleteşte, ca pre nişte oi 
cuvîntătoare şi de gâtul mieu spînzură sufletele voastre şi de la mine va să vă cear pre tot, 
iară nu de la alții, pînă cînd va voiu fi păstoriu” (Ed. cit., La Dumineca vameşului, 
Cuvânt de învăţătură, p. 26). 

Persuasiunea este în mod evident legată de întărirea prestigiului, aşadar de ethos, 
Antim vehiculind constant atît elemente ale autorităţii epistemice (Bochenski 1992: 49- 
108) (este cel care ştie: „vă învăţ cu frica lui Dumnezeu”), cît şi ale celei deontice (este 
cel care deţine o funcţie: „ca un părinte sufletesc şi păstoriu ce vă sînt”) (Ed. cit., La 
Dumineca vameşului, Cuvânt de învăţătură, p. 26). 

Plasîndu-ne exclusiv pe palierul blamului observăm că acesta se regăseşte cu 
obstinatie în predici la nivelul tratării”, în a doua parte a acesteia sau, mai rar, în cea de a 
treia parte. 

Preferinta pentru poziționarea blamului la acest nivel tine de economia discursului 
(atît în exordiu, cit şi în peroraţie acesta ar îndepărta auditoriul, l-ar infricosa ş.cl.) 
implicînd astfel manipularea auditorului în planul pathosului. 

Plasînd uneori dojana şi canonisirile în pragul neîndurării veşnice, Antim pregetă a 
condamna, se apleacă asupra publicului şi devine iertător conditionind: „(...) că toate 
păcatele cîte va face după ce să va ispovedui şi-ş va face canonul ce-i va da duhovnicul i 
să vor erta, iar acel păcat al pîrăi, nu i să va erta nici cu un mijloc că iaste mai mare decât 
uciderea. $i iată că vă poruncesc şi voao, preoţilor, cine va veni la voi să se ispoveduiasca 
şi va avea acel păcat al pirai de să va apuca acel om înaintea voastră, cu chezăşie bună, că 


“Florescu (1973: 109): „În practică, acest conţinut de idei se reducea la exemplum, adică la 
anecdota pe care se axa expozeul moral şi conformitatea cu dogma. Topica, loci sînt oarecum 
recunoscute în ceea ce se numeşte additus fidei, adică ansamblul de texte din scriptura oficială, prin 
care se încearcă obţinerea aşa-numitului intelectus fidei, adică însuşirea intelectuală a conţinutului 
citatelor”. 

“Cf. Negrici (1997: 14), tratarea este alcătuită dintr-un „sistem de referință: un personaj religios 
sau un eveniment sacru, aşezat sub o lumină sublimă, izvorâtoare de vrednice pilde morale. Apoi — 
agresiunea: locutorul se întoarce către public şi fulgerând ca Moise, îi confruntă faptele cu amintitele 
date divine. În a treia poziţie, vin indicaţiile creştine, deturnând, în final, în rugăciune” 

nu va mai piri pre nimeni, în viata lui, voi să-i faceți ertăciune(...)"(Ed.cit., Cuvint de 
învățătură la dumineca lăsatului sec de brânză, p. 84). 

Se observă că Antim evită introducerea şi afirmarea agresiunii, implicit a blamului, în 
cadrul marilor sărbători creştine (Cuvint de învățătură la adormirea preasfintei noastre 
Născătoare de Dumnezeu şi pururi Fecioarei Maria, Cuvint de învăţătură la obrezaniia 
lui Hristos etc). 

Dimensiunea spectaculară a artei oratorice la Antim se plasează pe cea de a treia 
latură a tripticului, pe logos. 

Observăm că nu figurile utilizate se impun ca distinctive în retorica blamului, cu atît 
mai mult cu cât orice identificare la nivelul metaplasmelor şi, parțial, la cel al metataxelor 
ridică problema autenticității, căci predicile rostite s-au păstrat în opt copii manuscrise 
asupra cărora planează probleme de critică filologică, ediţie de text s.cl. 

În cadrul metataxelor, dintre puţinele figuri pe care le putem menţiona fără restricțiile 
de mai sus, sînt figurile intonationale. Antim recurge la interogatia retorică, atît pentru a 
elogia cît şi pentru a blama. De altfel, aceasta apare consecvent notată în deschiderea 
agresiunii: ,,Auzit-at fapta sfintului? Priceputa-t fierbinteala inimii lui spre a face bine? 
Inteles-at puteria dragostei cătră aproapele? (...) Auzit-ai ce zice? Dara tu, căci urasti pre 
fratele tău atita cit nici în ochi nu vei să-l vezi, ci-i porți pizma şi-l zavistuieşti pre la unii 
şi pre la alţii, ca să-i faci pagubă şi să-l supui, să-l sărăceşti tu, adevărat nu eşti creştin, 
nici om pe pămînt, ce eşti singur Satana, carele au pirit pre Dumnezeu la Adam. Şi care 
preot iaste acela de te ispoveduiaste şi te lasă pre tine, acela ce pirasti de te cumineci? 
Acela, adevărat, nu iaste preot, ci iaste singur Iuda şi vînzător lui Hristos şi nu i să va erta 
nici popei, nici acelui, măcar de ar face alte cite bunatat (...)” (Ed.cit., Luna lui 
dechemvrie, 6. Cazanie la sfintul Nicolae, p. 45, 48). 

Metalogismele nu sînt specializate pe dimensiunea blamului, ci acoperă mai toate 
registrele stilistice. Simetriile complicate, derulate adesea prin structuri repetitive (v. 
poliptoton, anaforă, anadiploză, climax ascendent/ descendent etc.) pot fi revendicate pe 
filieră barocă: „Că ce folos iaste trupul să fie deşărt de bucate, iar sufletul a-l umplea de 
păcate; ce folos iaste a fi galbeni şi ofilit de post, iar de pizmă şi de uriciune a fi aprins; ce 
folos iaste a nu bea vin şi a fi beat de veninul miniei; ce folos iaste a nu mînca came şi cu 
hulele a rupe carnea fraților noştri, ce folos iaste a nu conteni de cele ce sînt, uneori 
slobode şi a face acelia ce nu sînt niciodată, cu vreun mijloc, slobode” (Ed. cit., Cuvânt 
de învăţătură la dumineca lăsatului de brinză, p. 35); „Hristos zice: «Scirbe vet avea în 
lume». Noi nu pohtim să avem nici o scirba, iar de şi avem vreo scîrbă, o avem pentru 
căci nu ni să împlineşte pohta, iar nu pentru dragostea lui. Hristos zice: «Pacea mea o dau 
voao», iar noi nu dea Dumnezeu să avem pace între noi, ce ne turburăm pururea, pentru 
fieştece, ca valurile mării cînd le suflă vîntul” (Ed. cit, Cuvint de învățătură la 
preobrajeniia Domnului nostru lisus Hristos, p. 66). 

Metasememele retin atenţia prin inovaţii majore (v. metafora in praesentia/ in absentia 
de ex.) dar şi prin plasarea lor într-un registru în care elanul moralizator atinge 
dimensiuni apocaliptice: „Şi de nu ne vom veni în fire, ca să ne părăsim de rautatile şi sa 
ne căim, ne vom îneca în veci nesfirsiti, în noianul focului celui nestins. Şi această veste 
mi să dă pururea prin gura besericii, prin propovăduirea Evangheliei şi prin învățătura 

dascalilor, dară nicidecum nu ne venim în fire, să ne căim şi să ne părăsim de rautat; ci de 
ce vedem vîrtos că să inmulteste apa potopului pierzării noastre, în loc a alerga în 
corabiia pocaintii să ne mintuim, de aceia ne lunecăm cu firea şi socotim că doară nu va 
fi nimic şi îndelungăm vremea ba astăzi, ba miine, ba poimiine, pînă ne vine ceasul şi 
perim cu totul şi trupeşte şi sufleteşte” (Ed. cit, Cuvint de învățătură la dumineca 
floriilor, p. 77). 

Metalogismele devin, prin antiteza de constructie/ lexicală şi prin hiperbolă, 
modalităţi dominante de construire a blamului în predica lui Antim Ivireanul: „Am 
înțeles cum că iaste obiciai de vă adunat de seară în divan şi facet puţină oratie înaintea 
domnului şi după aceia cereti ertăciune (...). lar apoi, luînd seama cu tot denadinsul 
sfîrşitul acestui lucru foarte mă întristez, că obiceaul iaste frumos la vedere şi rău la 
pricepere; că nici ertăciunea ce ceret de la stapini nu iaste curată, nici aceia ce luat unul 
de la altul, că iaste plină de pizmă şi de zavistie şi plină de răutate, că nu iaste cu gînd 
curat” (Ed. cit., Cuvânt de învăţătură la dumineca lăsatului de brînză, p. 36); „Şi de 
vreme ce tot urmează împăratului şi ascultă de dînsul, căci să nu ne îndreptăm şi noi viata 
noastră spre blindetele acestui împărat? Ce ţinem în piepturile noastre miniia hiarălor 
celor sălbatice şi pohta izbîndirii, limba aspidei, gura şărpilor, cu care toată ziua clevetim, 
batjocorim, ocărîm, înjurăm şi ne pohtim unul altuia răul şi paguba. (...) Drept aceia, de 
pohtim să facem această cinste şi întîmpinare Domnului, creştineşte, trebue să lepădăm 
mîniia, să scuipăm pizma, să stingem pohta izbîndirii, să gonim de la noi gura cea 
vicleană şi buzele cele hulitoare, să lepădăm de la noi. Şi de am luat cuiva, ceva, cu 
strimbul, să-l dăm înapoi, a cui iaste. $i de sîntem însoţiţi cu vreo soție oarecare, 
netremnică şi îndemnătoare spre lucruri rele şi de aceia să ne lipsim. Căci toate acestia 
sînt legăturile diavolului (...)’(Ed.cit., Cuvânt de învăţătură în dumineca Florilor, p. 
146). 

Observăm că abaterea de la etic, prin anularea valorilor, este cea care organizează 
figurile. Ca şi la Dimitrie Cantemir, Miron Costin sau Neculce, spațiul este covirsit de 
nerecunostinta, zavistie, pizmă, viclenie, răutate, minciună, pira, lăcomie, opulenţă, 
decădere, corupție, lene, darul betiei si al îndestulării, frică, lasitate, lăudăroşenie, 
mindrie, minie, jurăminte strimbe, răutate, jafuri, strimbatati, semetie, uriciune, vrajbă 
ş.a.; în mod particular la Antim, apar blamate lipsa de respect față de preot şi sfintele 
taine, spovedania mincinoasă, cea făcută în grabă, cea necucernică etc., netinerea postului 
ş.a. 

Aglomerarea, enumeratiile ample de vicii şi păcate, arată că Antim a ales argumentele 
în concordanță cu cerinţele genului epidictic practicat. Astfel, pentru a fi persuasivi în 
acțiunea blamului era recomandată, în primul rînd, utilizarea argumentelor bazate pe 
anularea valorilor şi a calităţilor”: „Să cuvine întîi să lăsăm răutatea, jafurile, strimbatatile, 
uriciunea, vrajba, zavistiia şi atunce să ne rugăm, pentru căci atunce vom afla 
ascultătoare urechile lui Dumnezeu” (Ed. cit., Cuvânt de învățătură la octombrie 26, în 


“Vezi Sălăvăstru (2006: 137): „genului epidictic îi sînt specifice argumentele bazate pe valori. 
Lăudăm sau blamăm în funcţie de valorile pe care le apreciem sau le detestăm la o persoană. (...) 
poziţia a doua ar putea fi ocupată de argumentele bazate pe fapte. Şi pe ultimul loc, ar urma 
argumentele bazate pe analogie”. 

zioa Sfintului şi Marelui Mucenic Dimitrie, p. 128), „Nu amesteca postul cu 
meşterşugitele tale pofte, că nu vei rămînea nepedepsit. Nu aduce la mijloc boli 
mincinoase. Nu zice minciuni asupra postului, cum că iaste făcător de boli, pentru căci 
iaste făcător de sănătate. (...) Şi cînd ne postim trebuie să nu postim numai de bucate, ci 
mai vîrtos să ne postim de rele; căci ne vătămăm sufleteşte, adică de hule, de înjurături, 
de zavistii, de mînii, de urgii, de clevete, de pirale ce aveţi obiciaiu ce vă piriti unul pre 
altul, ca să vă saraciti care lucru îl face numai singur diavolul, căci el iaste vrăjmaş 
neamului omenesc (...)"(Ed. cit., Cuvint de învățătură la dumineca lăsatului sec de 
brânză, p. 84) etc. 

Argumentele bazate pe fapte se subsumează antitezei ca ordonatoare a trecutului 
aşezat sub semnul vrednicelor pilde morale în relație cu cele ale prezentul năpăstuit de 
abaterea de la cele sfinte. Antim, prin preluarea din texte retorice consacrate, cum va fi 
fost cel al lui Franscis Scufos, asigură exigenţele utilizării acestui tip de argumente: 

,Auzit-at fapta sfintului? Priceputa-t fierbinteala inimii lui spre a face bine? Inteles-at 
puteria dragostei cătră aproapele? Afle-se şi acum vreunul, au din cei bogat, au din cei 
săraci, după ce va cunoaşte lipsa şi sărăciia fratelui său, creştinului, carele iaste aproapele 
său, să-i facă ajutor la nevoia lui cu dragoste curată şi făr' de fatarie, de nu va avea putere 
cu bani sau cu altcevaş, măcar cu un sfat bun, sau cu un cuvînt de mîngiiare şi nu numai 
eu, ci tot creştinii cei ce să tem de Dumnezeu, îl vor tinea întocmai cu sfintul Nicolae 
(...)"(Ed.cit,, Luna lui dechemvrie, 6. Cazanie la Sfintul Nicolae, p. 45). 

Antim revine în blamul său asupra unor temeiuri ce vor fi adus prejudicii bisericii 
prin necinstirea preoților care o slujesc. Indubitabil aceasta este una dintre temele favorite 
ale mitropolitului. 

Se observă că atunci cînd blamul are mize importante, Antim apelează la proverbe 
pentru a-și reafirma autoritatea. Proverbele apar mai mereu ca argumente prin analogie“ 
şi ca argumente bazate pe dileme”. În predică, acesta apare inserat cu precădere în 
tratare, la nivelul agresiunii ocupînd cel mai adesea poziţia mediană (le întîlnim rar în 
poziţie finală şi aproape deloc poziţie în inițială). 

Introdus printr-un verb dicendi la un mod personal [manieră consemnată în cronicile 
moldave începînd de la Miron Costin (Ruxăndoiu, 2003: 221)], proverbul este conservat 
cu statornicie în contextul său genetic: Biblia. 

Convingerea că proverbul biblic nu poate funcționa în afara textului sacru, îl 
determină pe Antim să îi conserve semnificația originară. Practica inserării sententiilor se 
afirmase în spaţiul moldav prin Dimitrie Cantemir, Miron Costin, devenind o tradiție, 
revendicată pe filiera florilegiilor şi a culegerilor de proverbe ş.a. De altfel, identitatea 
procedeului şi finalitatea moralizatoare se regăsesc uneori prin folosirea aceloraşi 
sententii într-un context diagnostic similar la Cantemir dar si Antim. [Cantemir: „căci 
bucateaua aluatului la toată covata destul iaste şi din scînteia mică mare pojar a să atita 
poate” (Cantemir, 1974: 210), vs. Antim: „Că după cuvîntul apostolului ce zice că «putin 


“Cf. Rybacki/ Rybacki (2004: 237): „Argumentele prin analogie presupun existența unei 
similarități fundamentale între caracteristicile unor cazuri care nu sînt asemănătoare”. 

Cf. Rybacki/ Rybacki (2004: 249): „Argumentul bazat pe dileme ne obligă să alegem între două 
opțiuni inacceptabile”. 

aluat toată frămîntătura dospeste», aşa şi răutatea şi păcatul unuia pricinuiaşte la multi 
mare pacoste” (ed. cit., p.100)]. 

Proverbul preluat de Antim este integrat aceluiaşi registru în care lipsa virtuților 
prevalează: „După cum zice Sfîntul Duh la 5 capete ale Pildelor: «Fieştecare se strînge cu 
şirul păcatelor sale, far de a putea să săvîrşească vreo bunătate sau vreun lucru plăcut lui 
Dumnezew»” (ed. cit., p. 114); căci „după cum zice David: «Departe e de păcătoş 
mâîntuirea»” (ed. cit., p. 115) ... şi iarăşi „după cum zice David: «să laudă păcătosul, întru 
pohtele sufletului său şi cel ce face strimbatate bine să cuvintează»” (ed. cit., p. 78). 
Presiunea profanului asupra virtuților arhiereşti îl îndeamnă pe Antim să se oprească 
îndelung şi repetat asupra misiunii preoților în lume: „Hristos zice: «Dat ale chesariului, 
chesariului şi ale lui Dumnezeu lui Dumnezeu», iar noi nici mai-marilor nostri, atîta celor 
bisericeşti, cit şi celor mirenesti, nu le dăm căzuta cinste nici lui Dumnezeu, nici ne 
supunem lor cu dreptate, ci cu viclenie şi cu răutate şi în loc de a-i iubi şi de a ne cuceri 
lor, noi îi grăim de rău şi-i ponosluim. Dară să vedem ce zice Dumnezeu pentru dînşii la 
cartea Esirii, la 22 capete: «Pre dumnezeii tăi să nu-i vorbeşti de rău». Tilcuitorii sfintei 
Scripturi înţeleg să fie dumnezei arhiereii, păstorii şi dascalii besericii; boiariul norodului 
înțeleg a fi împărații, domnii şi judecătorii” (ed. cit, Cuvint de învățătură la 
preobrajeniia Domnului nostru lisus Hristos, p. 66, vezi şi p. 85 s.u., 133 ş.u.). 

Efortul retoric materializat pe palierul blamului in Didahii, iese de sub incidența 
speciilor ce practicau în epocă, cu destulă asiduitate, discreditarea partizană. Antim şi-a 
însuşit cu acribie exigenţele genului epidictic formulate de tradiţia retorică a antichităţii 
respectînd totodată protocolul liturgic. 

Predicile indică nivelul remarcabil al lui inventio - prin selecţia argumentelor bazate 
pe vicii, dispositio - prin organizarea tematică şi afectivă argumentelor şi elocutio — prin 
utilizarea cu precădere a figurilor semnificatului (metasememele) şi ale referentului 
(metalogismele), lăsînd a se deduce şi performanțele lui actio de vreme ce erau rostite din 
amvonul Mitropoliei. 

Retorica paulină evidențiată în 
Epistola către Romani (9-10) 


Ilie MELNICIUC-PUICĂ 


The Romans epistle of St. Paul, the gentile Apostle, are in chapters 9-11 an amazing 
demonstration of rhetoric, using the quotations of Old Testament text. The purpose of the 
Christian missionary was to solve, in a dialog with an imaginary Jews, the problem of 
elected people in relation with Christians. This doubt, erected between Christians and Jews 
inhabitants of Rome is annulated in Pauline biblical argumentations, showing that only 
God give his redemption to humankinds. This paper show how God keep a “rest” of Israel 
in fidelity, what is the meaning of “only”, “elected” and “believe” terms in Romans 
chapters 9-11. The image of olive tree, the potter will - like allegory of Israel and God — 
show the rhetoric of Romans epistle, who Paul persuade an reveal the divine goals. 


Introducere 

Ca o culme a retoricii pauline din Epistola Romani, Apostolul invata pe 
credincioşi că „toate cite s-au scris mai înainte, s-au scris spre învățătura 
noastră, ca prin răbdarea şi mingiierea, care vin din Scripturi, să avem nădejde” 
(Rom 15,4). Cu toate că ştia puține lucruri despre locuitorii Romei, cărora le 
scria (Rom 1,13; 15, 14-16), nu i-a lăudat pentru înţelepciunea lor (Heil, 2002: 
187) sau pentru abilitatea de a se educa unii pe alţii (Rom 1,12.14; 15,14), ci i-a 
îndemnat să urmeze imediat învățătura pe care el — ca Apostol — le-o oferă 
(Rom 16,17-20), structurîndu-şi educaţia cu citate din Vechiul Testament, pe 
care le leagă şi desface fără a folosi forme retorice greco-romane (adică fără 
cuvintari de tipul protrepticului filosofic) specifice epistolografiei greceşti. 

Epistola către Romani conţine cu mult mai multe citate din Scripturile 
iudaice decît oricare din celelalte epistole pauline, trei sferturi dintre ele fiind 
concentrate în 3 pasaje: Rom 4,1-25; 9,6-11,36 şi 15,1-12. Cantitatea de citate 
care apar în aceste pasaje joacă un rol subsidiar în argumentatia misionarului, 
de obicei subliniind un punct deja abordat cu propriile cuvinte de Apostolul 
Pavel. Scopul retoric regăsit în cele 3 pasaje este centrat pe o temă comună: 
planul lui Dumnezeu de a alcătui un popor ales, care i-ar include şi pe iudei şi 
neamurile. Urmărind conţinutul tematic şi strategia retorică observăm că 
acestea sînt singurele pasaje din epistolă unde citările provoacă şi 
argumentează tema teologică în mod explicit, în timp ce alte citate apar în mod 
sporadic în alte parti din epistolă. 

Paradigma retorică exprimată în Romani 9-10 

Potrivit teoriei intertextualitatii, descrierea felului cum se face o citare este o 
subsecventa a modului cum înțelegem întreg textul ca fiind argumentativ. Julia 
Kristeva propune o relație dialogală între „texte”, intretesute ca un sistem de 
coduri şi semne (Kristeva, 1986: 69). Intertextualitatea sugerează ca 
însemnătatea textului nu este complet fixată ci totdeauna este deschisă la 
revizuire, ca nou text ce trebuie re-pozitionat. În felul acesta nu este necesar ca 
textul nou să citeze forma celui vechi, ci doar ideea care se schimbă (Beale, 
1999: 157). Cu cît mai mult un text este adăugat la colecţia autoritativă, el este 
inevitabil repozitionat sau reconfigurat faţă de ceea ce a fost înainte. Teoria 
intertextualitatii accentuează complexitatea interacțiunii textuale. Un autor 
poate avea un motiv special să citeze Scriptura, dar nu poate controla efectele 
(sau urmările) pe care citarea o poate genera (Worten & Still, 1990: 11). Hays 
afirmă că sînt cel puţin cinci moduri diferite de a identifica înţelesul unei citări 
pauline:1. Intenţia Apostolului Pavel; 2. Felul cum este receptată citarea de 
adresantii epistolei; 3. Textul însuşi; 4. Felul în care eu îl înţeleg pe Apostolul 
Pavel; şi 5. Felul în care noi, în comuniune, îl înţelegem pe Apostolul Pavel 
(Hays, 1989: 33). 

Apostolul Pavel oferă în Rom 9-11 un argument bine închegat, intercalat din 
plin cu citate şi aluzii scripturistice, a cărui principală sarcină este să insiste 
asupra faptului că în ciuda rezistenţei curente a multor iudei față de Evanghelie, 
alegerea păgânilor nu înseamnă respingerea de către Dumnezeu a propriului său 
popor Israel. Dimpotrivă, învîrtoşarea temporară a lui Israel fata de Evanghelie 
este parte a planului divin de a extinde mintuirea spre păgîni (Childs, 2001: 
182). Chiar şi acum, Dumnezeu a păstrat un rest de credință la Israel; la sfîrşit 
Dumnezeu va demonstra credinţa Sa față de fagaduintele făcute patriarhilor, 
mintuind „tot Israelul” (Rom 11,25-32). 

Cuvîntul introductiv al secțiunii din Rom 9-11 confirmă mesajul alegerii şi 
făgăduinţa cuvîntului lui Dumnezeu adresat evreilor (Rom 9,4-5) care nu a 
căzut (9,6; cf Is 40,7-8) (Gheorghiu, 1940: 239). Printr-o re-povestire scurtă şi 
selectivă a istoriei lui Israel Sf. Pavel spune că apartenenţa la „Israel” a depins 
întotdeauna de alegerea sfîntă a lui Dumnezeu şi nu pur şi simplu doar datorită 
descendentei fizice din Avraam (9,6-13). Apostolul Pavel, apelind la textul 
Exodului şi folosind analogia profetică privind vasul şi lutul, nu doar afirmă 
libertatea lui Dumnezeu de a arăta milă sau de a invirtosa atunci cînd alege, ci 
reaminteşte expunerea paradigmatică a hotaririi lui Dumnezeu de slăvire a 
numelui Său, alegînd liber şi cu milă pe Israel drept propriul Său popor (9,14- 
23) (Melniciuc-Puica, 2009: 117-131). 

În Rom 9,24 Apostolul Pavel identifică „vasele milei pregătite înainte [de 
Dumnezeu] pentru slăvire” (9,23), ca „pe noi, pe care ne-a şi chemat, nu numai 
dintre iudei, ci şi dintre păgîni”. Sf. Pavel susține această afirmaţie îndrăzneață 

apelind la doi martori numiti „profetici”, Osea (Rom 9,25-26) şi Isaia (Rom 
9,27-28). 

a) Primul său citat este o combinaţie între Os 2,25 şi 2,1b. Apostolul Pavel 
lărgeşte descrierile lui Osea asupra lui Israel ca „cel ce nu este poporul Meu” şi 
„cea care nu era iubită” pentru a găsi în aceste numiri o referire la păgâni, cei 
din afara poporului lui Dumnezeu cu care a încheiat legămîntul. Cei cîndva 
îndepărtați de la poporul lui Dumnezeu sînt cei cărora li se adresează cu 
formula legămîntului „poporul Meu” şi chemaţi cu numele „fiii Dumnezeului 
celui viu”. 

b) Al doilea martor profetic vorbeşte în v.27-28. Prin invocarea retorică 
paulină — „Isaia strigă pentru Israel” — însuşi profetul stă în fata adunării 
creştine din Roma (Rom 9,27). Greutatea ,,prezentei” lui Isaia cuprinde atît 
autoritatea cît şi veridicitatea prezicerilor sale. În prima propoziţie din acest 
citat, Apostolul Pavel include Is 10,22 împreună cu Os 2,la, în aceeaşi ordine a 
cuvintelor, înlocuind „numărul fiilor lui Israel” a lui Osea cu „poporul Israel” 
de la Isaia. Ca rezultat, cuvintele întunecate ale lui Isaia privind pe „fiii lui 
Israel” se află într-un contrast puternic cu vestea strălucitoare (Pentiuc, 2001: 
151) a lui Osea că Dumnezeu i-a făcut pe pagini „fiii lui Dumnezeu Celui viu” 
(Rom 9,26). Din Israel, conform profetului Isaia aflăm că: ,,[doar] rămăşiţa se 
va mântui”. 

Şi totuşi, pentru a auzi cuvintele lui Isaia rămîn doar parti din plîngerea sa 
pentru a asigura o contra-melodie persistentă în aceste profeţii, care cîntă 
credincioşia devotată a lui Dumnezeu fata de Israel. La Isaia, ca in mare parte 
din literatura iudaică biblică şi post biblică, limbajul privind „rămăşiţă” şi 
,saminta” (cf. Rom 9,29/1s1,9) conţine făgăduinţa viitorului pentru Israel, ca 
alternativă pentru judecata la care vor fi supuşi necredincioşii (Porter, 2006: 
157). Într-adevăr, în contextul profetiei lui Isaia (10,5-12,6) - si mai precis la 
10,22-23 - făgăduieşte că Dumnezeu cu siguranță va elibera pe Israel din 
invazia asiriană, pe care a folosit-o pentru a pedepsi abaterile lor. „În ziua 
aceea” cînd Dumnezeu încheie (ovvteAéw) certarea poporului său (10,12), el isi 
va întoarce minia asupra asupritorului Asiria, iar distrugerea acelora va fi totală 
încît un copil va putea să numere restul care rămîne (10,19) (Lindars, 1987: 
521). În cazul lui Israel, totuşi - „în acea zi” - restul va putea cu adevărat să se 
încreadă în Dumnezeu (10,20-21). Cuvintele care urmează, citate de Apostolul 
Pavel, afirmă că eliberarea lui Israel este sigură. Deşi mai puţin numeroşi decît 
urmaşii cîndva promişi lui Avraam, cei ce reprezintă „restul” vor fi mintuiti 
(10,22). Dumnezeu va împlini repede (ovvteAéw) mîntuirea pentru rămăşiţa din 
Israel împrăştiată prin lume (10,23). 

Chemîndu-l pe Isaia in față, pentru a vorbi în Rom 9,27-28, autorul epistolei 
plasează imaginativ pe contemporanii săi într-o situație analogă celei original 
transmise de profet, o situaţie în care Israel deja stă sub judecata lui Dumnezeu, 
avînd nevoie absolută de eliberare (cf Rom 9,1-5; 10,1; 11,13-15) (Porter, 
2006: 162). Ca şi în Is 10,22-23, în Rom 9 ecoul fagaduintei lui Avraam către 

urmaşi „precum nisipul mării”, în mod dramatic opune diferența numerică între 
„fiii lui Israel” şi „restul” care se va mîntui (Wagner, 2002: 65). Prin 
interpretarea paulină, cuvintele lui Isaia din Romani devin mesaj de speranţă în 
mijlocul dezastrului. Apostolul Pavel îl invocă pe Isaia ca să ceară mila divină 
amintind că „am fi ajuns ca Sodoma şi ne-am fi asemănat cu Gomora”. 
Dumnezeu păstrează cu credință o rămăşiţă a lui Israel ca fagaduinta că Israel 
încă mai are un viitor. Concluzia plină de speranță cu care se încheie 
argumentul paulin - „tot Israelul va fi mîntuit” (Rom 11,26) - deja este văzută 
prin aplicarea fagaduintei lui Isaia privind „restul” din Rom 9,27-28 (Aletti, 
1991: 107). 

Mărturia lui Isaia continuă şi în versetul următor al Epistolei către Romani. 
Citatul paulin din Isaia 1,9 urmează cuvintelor din LXX. Formula sa 
introductivă „aşa cum a profetit Isaia” pune în valoare dimensiunea de 
proororcire a cuvintelor lui Isaia, subliniind că ceea ce se sperase în vremea 
Apostolului Pavel este o împlinire a planului divin prezis lui Israel cu mult 
timp înainte (Alexander, 1988: 108). Două legături verbale leagă acest citat din 
cuvintele lui Isaia în versetele anterioare: verbul „a lăsa [o rămăşiţă] (€yKaté 
Attw) din Rom 9,29 (Is 1,9) reamintește „restului” (Om6ieuua) în Rom 9,27 (Is 
10,22) că în vreme ce „Domnul Savaot” din Rom 9,29 (Is 1,9) răspunde 
„Domnului” din Rom 9,28 (Is 10,23/28,22). Aşa cum era cazul în prezicerea lui 
Isaia din Rom 9,27-28, cuvintele profetului au aici o funcție dublă in 
argumentatia paulină. Isaia compară distrugerea de proporții precum a Sodomei 
cu revolta lui Israel împotriva lui Dumnezeu. Dar în acelaşi timp cuvintele 
profetului oferă o rază de speranţă. Israel nu va deveni precum Sodoma şi 
Gomora, şterse fără a rămîne vreo urmă, deoarece Dumnezeu „ne-a lăsat 
saminta”, cea mai cinstită restaurare viitoare a lui Israel printr-un Dumnezeu 
care rămîne credincios poporului Său. Cele două profeţii isaianice cu referire la 
„rest” şi „sămînţă” sînt folosite împreună in Rom 9,27-29 nu doar pentru 
pronunţarea judecății, ci ca o făgăduință a mintuirii care va veni” (Watson, 
1986: 179). 

La un text paulin greu de interpretat, Sf. loan Gură de Aur descoperă 
silogismul paulin, care se adresa iudeilor: „La început Dumnezeu nu voia să vă 
dea poruncă să aduceţi jertfe. Ca să vă dovedesc aceasta îl voi aduce ca martor 
pe profet, care spune aşa: "Ascultaţi cuvintul Domnului, domni ai Sodomei! 
Luaţi aminte la legea lui Dumnezeu, voi, popor al Gomorei!". Proorocul nu le 
grăia nici sodomitilor, nici locuitorilor Gomorei, ci iudeilor, îi numeşte aşa, 
pentru că s-au înrudit cu ei prin imitarea rautatii lor. Tot aşa îi numeşte şi cîini 
şi armăsari neînfrînati, nu pentru că ar fi ajuns cîini sau armăsari, ci pentru că 
erau tot atît de desfrinati ca şi aceste animale: "Ce trebuinta am Eu de mulțimea 
jertfelor voastre?, zice Domnul”. Sodomeii niciodată n-au adus jertfe; dar 
cuvîntul acesta e spus iudeilor” (Sf. loan Gură de Aur, 2007: 301). 

Întrebarea retorică din Rom 9,30-31 marchează un nou stadiu în 
argumentatia paulină, deoarece Apostolul începe sa diagnosticheze cauza 

nereuşitei lui Israel de a primi Evanghelia. În mod paradoxal, „neamurile care 
nu căutau dreptatea” au dobîndit dreptatea — dreptatea din credință, însă Israel, 
deşi căuta o Lege care ducea la dreptate, nu a ajuns la Lege’. 

Explicația Apostolului Pavel pentru această întorsătură ironică a 
evenimentelor este că cei din Israel căutînd Legea „prin fapte” mai degrabă 
decît „prin credinţă” (ek tiotetwe) „s-au poticnit de piatra poticnirii” (cf Is 
8,14) „aşa cum este scris” (Rom 9,32). Ce urmează în versetul 33 este un citat 
compus în formă A-B-A, cu o parte din Is 8,14 (descrierea pietrei) —B- plasată 
în mijlocul lui Is 28,16 (Wagner, 1988: 83). Efectul acestei combinaţii de texte 
este de a prezenta „piatra” din ambele citate ca fiind cauza poticnirii pentru cei 
necaracterizati prin ,,credinta” (motno) şi terenul pentru mintuirea celor care 
„cred” (moteo) (Delitzsch, 1954: 483). În mod semnificativ Isaia 8 şi 28 
confirmă o împărțire evidentă a lui Israel, între o minoritate credincioasă lui 
Dumnezeu şi majoritatea care refuză să se bazeze pe Dumnezeu. Profetul 
avertizează pe rebeli că vor cădea într-o criză deosebită (8,15; 28,13) dar îi 
asigură pe credincioşi că Dumnezeu îi va face să rămînă drepţi (8,14; 28,16). 

Identitatea „pietrei” la Rom este deschisă printr-un număr de citate cu 
referire la Dumnezeu, Hristos, Lege, iar polivalenta acestei metafore poate fi 
intenţională (Juel, 1988: 153). Într-adevăr, toate cele trei referiri sînt aduse 
împreună de Apostolul Pavel în Rom 10,3-4 unde „dreptatea lui Dumnezeu se 
descoperă prin dreptatea care vine prin Hristos spre cei ce cred”, dreptate care 
este ultimul tel (telos) al Legii insesi. 

Textul citării din Lev 18,5 trebuie citit în strînsă legătură cu Deut 30,12-14. 
Avem în cele două citări biblice tripla repetare a verbului moLev», iar din acest 
motiv textele au fost interpretate drept paralele verbale. Citarea din Levitic 
insistă pe punerea în practică a Legii (împlinirea poruncilor ei), pe cînd Deut 
30,12-14 pe adeziunea inimii. Apostolul citează Lev 18,5 pentru că acesta este 
drumul cerut iudaismului, unde ascultarea de Lege poate asigura viata: „va trai 
prin ea”. Urmarea poruncilor din Lege ajută la menţinerea unei dreptati umane, 
ca formă premergătoare a binecuvântării şi harului care vin prin jertfa Dreptului 
lisus Hristos înaintea lui Dumnezeu. Din omiterea secţiunii a doua din Deut 30, 
12-14 (adică 14b) reiese că Apostolul nu doreşte să sublinieze valoarea etică a 
Legii, cît mai ales supunerea totală înaintea Domnului, adică ascultarea 
credinţei. 

Textul din Deut. 30, 12-14, utilizat în comunitatea creştină, se actualizează 
pînă la personificarea unei dreptati a lui Dumnezeu care indică ce nu trebuie să 
spui (v. 6-7) şi ce trebuie să spui (v. 9-10). Mîntuirea nu vine de la un Hristos 
din viitor care ar cobori din cer pentru a-Si arăta domnia Sa, nici în trecutul 
unui Hristos care s-ar ridica din abisuri pentru a-Si arăta învierea, ci în 
apropierea şi intimitatea prezente ale unui rema (cuvînt) situat în spațiul 
credinţei (inima) şi al zicerii (gura) (v. 8). Şi acest rema este calificat de pistis. 


! Ideea paulină este exprimată in Rom 2 şi Rom 8, evidențiind nevoia credinţei în Dumnezeu care 
depăşeşte orice lege scrisă, pretuind mila divină şi accentuind necesitatea statorniciei în relația cu El. 

Apostolul asistă comunitatea din Roma în înțelegerea propriei sale 
evanghelii, pregătindu-o pentru venirea sa. Bazat pe cunoştinţele sale privind 
istoria păcătoasă a lui Israel în v. 6-8, Apostolul Pavel schimbă în mod radical 
citatul Deuteronomului, care afirmă clar că legea nu este prea greu de aplicat 
(Juel, 1988: 201). Caracterul parenetic paulin al folosirii Deuteronomului arată 
în mod clar despre dezbaterea curentă la Roma. Re-citirea hristologică a Deut 
30 de către Apostolul Pavel se bazează pe axioma sa hermeneutică din Rom 
10,4: faptul că Hristos este sfîrşitul legii. Imposibilitatea omenească a unei 
înălțări la ceruri şi a coboririi la iad pentru a-l readuce înapoi pe Hristos este 
juxtapusă intenționat cu imposibilitatea înălțării la ceruri şi trecerea mării 
pentru readucerea legii în Deut 30,12-13. 

În Rom 10, 9 pasajul din Deuteronom este mai apoi încorporat în 
mărturisirea hristologică (cu gura şi cu inima). La Deut 30,14 textul afirmă: „Ci 
Cuvîntul acesta este foarte aproape de tine; el este în gura ta şi în inima ta, ca 
să-l faci”. Cuvintul din gura cuiva este acum o formulă de mărturisire: lisus 
este Domn (kUptov "Imoovv). Aceasta explică cum Apostolul Pavel afirmă că 
Hristos este téAoc v6uov, care a început în v.5. Astfel conform interpretării 
pauline al tigre, el vede în Israel neputinta de a împlini Legea (Deut 30,14), dar 
şi puterea lui Hristos de a împlini Legea (Rom 10,4) (Davies, 1998: 35). 

Mărturisirea: „lisus este Dumnezeu” din v. 9 poate fi întîlnită şi în In 9,22; 
lIn 2,23; 4,2.15; 2In 7; Filip 2,11 şi 1Cor 12,3 (Dunn, 1998: 142). Cele două 
jumătăţi ale afirmației „mărturisire” si ,,credinta” sînt legate în mod 
necondiţionat cu înălțarea şi învierea pentru a produce mintuirea eshatologica 
(owðńon). Verstele 9 şi 10 sînt fragmente aranjate in mod chiastic şi retoric 
(prin paralelismul membrelor) folosind limbajul interpretativ împărţit de kapõig 
TLOTEVETAL şi OTOATL OMOAOYELTML. 

După citarea pasajului Deuteronomului (Harl, 1993: 194) din v. 19 autorul 
Epistolei către Romani furnizează o altă referință scripturistică pentru a-şi 
susține ideea. Apostolul, totuşi, re-interpretează în mod radical referința de la 
Isaia 65,1-2, într-un mod bifurcat, în Rom10,20-21. 

Sf. Pavel plasează mai întîi citatul din Deut 32,21 (despre o naţiune 
nevrednica) în v.19 înainte de Is 65,1 (Gaston, 1987: 138). Cînd face asta, el 
face din păgîni o naţiune nevrednica schimbind înţelesul real al celor afirmate 
în Is 65,1. Subiectul din Is 65,1 este Israel, dar folosirea midraşică a Scripturii 
de către Apostolul Pavel, aplicată păgînilor in Deut 32,21, suprapune 
„neamurile” peste subiectul real al acestui verset (Fishbane, 1998,: 552). 

În al doilea rînd Apostolul Pavel introduce propria sa prefaţă între versetele 
1-2 în acest pasaj, astfel încît acum v.2 i se aplică lui Israel. Astfel, Sf. Pavel 
foloseşte pasajele din Deut şi Isaia pentru a arăta nu doar respingerea ci şi 
transformarea lui Israel prin provocarea acceptării de către Iahve a unui „ne- 
popor” şi „o naţiune fără înţelegere”. Este important de spus că Apostolul Pavel 
în 9,33;10,16 şi 10,21 citează pe Isaia ca avînd un mesaj relevant pentru 

necredinta lui Israel, lipsa de supunere şi opoziția fata de legămîntul lui 
Dumnezeu. 

De aici observăm măiestria apostolului privind tehnicile exegetice 
midraşice, prin folosirea lui Isaia şi a Deuteronomului. Sf. Pavel găseşte ajutor 
la Isaia pentru a clarifica respingerea masivă a Evangheliei de către iudei. Încă 
o dată Isaia avansează pentru a vorbi prin propriile cuvinte: „Doamne, cine a 
crezut celor auzite de la noi?” (Rom 10,16/Is 53,1). Citatul îi zugraveste pe 
proorocul Isaia şi apostolul Pavel ca vestitori ai evangheliei, mesaj „făgăduit[ă] 
mai înainte, prin proorocii Săi, în Sfintele Scripturi” (Rom 1,2). 

Ar fi putut Apostolul Pavel să înţeleagă profeția lui Isaia despre un sluijitor 
care „S-a dat pentru păcatele noastre” (Is 53,6.12 cf Rom 4,25; 8,32) şi a fost 
preaslăvit prin Dumnezeu (Is 52,13-53,12) pentru a fi o vestire a „cuvîntului lui 
Hristos” (Rom 10,17)? 

În aparenţă se pare că Apostolul Pavel utilizează acest verset ca un exemplu 
pentru necredinta israeliților. 

Oricum, semnificația acestui citat este mai profundă, atunci cînd este 
prezent în context, în cazul de fata al patrulea cîntec al Robului (Is. 52,13- 
53,12). Primii creştini credeau în mare măsură că lisus Mesia este Robul 
amintit în Is. 53.” Paralelismul poetic al Is. 53,1 arată că necredinta se referă la 
mesajul divin cu privire la „braţul Domnului”. În Isaia „brațul Domnului” se 
referă la puterea lui Dumnezeu care a lucrat în istorie pentru mântuirea 
poporului Său ori pentru judecata duşmanilor Săi. În acest pasaj, expresia se 
referă la lucrarea de răscumpărare din păcat (de ex. Is. 53,5-6.10). De aceea, Is. 
53,1 prezice că Israel nu va crede mesajul despre Robul-Mesia, care face 
această lucrare de răscumpărare. În Rom. 10,16-17 Pavel numeşte acest mesaj 
„cuvîntul lui Hristos” (pńuatoç Xp.orod, v. 17) şi ,,evanghelia”(cdayyéAvoy, v. 
16). De aici Is. 53,1 se potriveşte temei pauline cum că Israel n-a acceptat 
vestea ce bună despre lisus. 

În contextul original din Isaia, contrastează de asemenea necredinta lui 
Israel cu răspunsul pozitiv al neamurilor la chemarea Robului. Is. 52,15 spune 
că neamurile vor beneficia de lucrarea Robului şi îi vor răspunde în mod 
pozitiv. El va „stropi multe neamuri”, care se referă la un rit purificator“. Regii 
acestor neamuri „vor tăcea” înaintea lui. Răspunsul neamurilor înaintea 
Robului Domnului în contrast cu răspunsul lui Israel se potriveşte temei lui 
Pavel în Rom. 10-11. 


? loan 12,38 spune de asemenea că necredinta evreilor în Iisus se împlineşte în Is 53,1. 

3 „Cuvîntul lui Hristos” (6quaté Xpiorov, v. 17) se referă la mesajul despre Hristos, adică 
Evanghelia (J.A. Fitzmyer, Romans, p. 598. Unii argumentează că nat XpoTov foloseşte un 
genitiv subiectiv, „mesajul de la Hristos” (M. J. Lagrange, Saint Paul: Epitre aux Romains, p. 261). 
Alţii spun că auzirea mesajului vine prin trimişii lui Hristos (C.E. B. Cranfield, A Critical and 
Exegetical Commentary on the Epistle to the Romans, vol. 2, p. 537). Expresia poate fi ambiguă în 
mod intenţionat: „Hristos este şi conţinutul şi autorul” (James D. G. Dunn, Romans 9-16, Word 
Biblical Commentary 38B, p. 623). 

4 Nazah în forma ebraică a verbului, la Hiphil înseamnă „a stropi” în sens ceremonial. 

Remarci concluzive 

În Rom 9-10, descrierea Scripturilor ca mod performant de a educa din 
partea Apostolului Pavel se face imediat, numind şi personificînd Scriptura 
drept ,,Cuvint spus de Hristos către cei care pot auzi”. În pericopa largă din 
Rom 9-11 Apostolul Pavel aplică Scripturii tehnica retorică a prosopopeii — 
personificînd-o ca fiind Cuvînt — pentru a demonstra că Hristos este finala 
diferenţiere între Israelul etnic şi toţi cei ce cred. 

Apostolul Pavel, tributar celor două sisteme de educaţie — pentru că a 
dobîndit cunoştinţe atît din şcoala greco-romană din Tars cît şi cunoştinţe 
iudaice prin frecventarea riguroasă a scolii lui Gamaliel la Ierusalim — implica 
ceea ce are mai bun fiecare din aceste sisteme educaţionale în educaţia creştină. 

Deoarece epistola reprezintă apărarea anticipată a sfintului Pavel privind 
misiunea sa înaintea apostolilor (sau a oponenților iudei) din Ierusalim, el 
argumentează că Dumnezeu acceptă acum neamurile în termeni egali cu iudeii. 
Ca iudeu credincios, fără îndoială, Apostolul Pavel s-ar fi luptat să formuleze 
un argument biblic pentru a întări descoperirile sale misionare privind modul în 
care tratează Dumnezeu pe iudei şi neamurile. Din acest punct de vedere, 
folosirea paulină a citatelor biblice, ne spune mai multe privind percepția sa în 
privința expectantei publicului din Ierusalim decît a audienței reale din Roma. 

Oricare ar fi argumentele, este evident că există o legătură strînsă între 
strategia de argumentatie biblică a Apostolului Pavel la Epistola către Romani 
şi încrederea că Dumnezeu primeşte pe iudei şi neamurile în mod egal, pe baza 
credinţei lor. Era aceasta o strategie eficientă pentru ca Pavel s-o fi folosit cu 
romanii? Răspunsul depinde în parte de felul cum înţelegem nivelul de 
literatură biblică din Roma. Gîndindu-ne că Sfîntul Pavel are destulă dreptate în 
privința cunoştinţelor romanilor, vom conchide că a gîndit bine să citeze din 
autoritatea Scripturilor, atunci cînd se ocupa de conţinutul misionar. 

Intelegem, astfel, de ce Apostolul neamurilor foloseşte Scriptura Vechiului 
Testament drept sursă a pedagogiei divine (Rom 10,4-5), modificînd tipul 
educaţiei, prin folosirea unei metode pragmatice, bazată nu pe stereotipuri 
exterioare ci pe trăirea mesajului transmis de ele. 

Informaţia este preluată din Scriptură, conţinutul educaţiei este viata in 
Hristos, iar abordarea retorică urmează traseul auz-inimă-vestire prin cuvînt 
(cf. Rom 10,8-11). Este o călătorie prin Scriptură, cu etape şi cu un final 
deschis în Hristos. 

Ontologia hermeneutică a textului religios 
Mihai Daniel ISAI 


Within today's context of globalisation, multiculturalism and religious pluralism, the 
comprehension and interpretation of the religious text require such a great diversity of 
meanings that the relativisation of the religious text or discourse may acquire confusing 
nuances. Due to this reason, the third component of the hermeneutic process, which takes 
us into the realm of ontology, acquires clarifying stamina of the background of the 
religious text. H.G. Gadamer mentions this third component which he names application. 
This is what Paul Ricouer calls the interpellation of the reader by the text. If just one 
scientific method of analysis is applied when analysing a text, we may risk missing its 
religious significance; furthermore, we can lose contact with a living tradition and, at the 
same time, we, ourselves, grow even poorer. 


Elemente introductive 

În contextul actual al globalizării, multiculturalismului şi pluralismului religios 
comprehensiunea şi interpretarea unui text religios comportă o diversitate atît de mare 
de semnificaţii, încît relativizarea textului sau discursului religios poate avea nuanțe 
derutante. Din acest motiv cea de a treia componentă a demersului hermeneutic, care 
ne introduce în spaţiul ontologiei, capătă putere de limpezire a situației textului 
religios. H. G. Gadamer vorbeşte despre această a treia componentă pe care o numeşte 
aplicare, însă ne spune că ea a fost expulzată din spațiul hermeneuticii odată cu 
fuziunea dintre comprehensiune şi interpretare. Ginditorul german ne propune o 
reintegrare a acestei componente hermeneutice, dată fiind nevoia de a face fata unei 
posibile relativizari în cîmpul înțelegerii. Aplicarea ar fi ceea ce Paul Ricceur numeşte 
interpelarea cititorului de către text: „a înţelege înseamnă a te înțelege în fata textului. 
Nu a impune textului propria ta capacitate finită de a înțelege, ci a te expune textului şi 
a primi de la el un sine mai larg, care ar fi propunerea de existență ce răspunde în 
modul cel mai potrivit propunerii de lume” (1999: 110). Dacă asupra unui text se 
aplică doar o metodă ştiinţifică de analiză riscăm să pierdem semnificația spirituală a 
acestuia, mai mult, putem pierde contactul cu o tradiţie vie şi în acelaşi timp devine 
inerentă propria noastră sărăcire: „Contrar tradiției Cogito-ului şi pretentiei subiectului 
de a se cunoaşte pe sine printr-o intuiţie nemijlocită, trebuie să spunem că nu ne 
înțelegem pe noi înşine decît prin marele ocol al semnelor de umanitate sedimentate în 
operele de cultură” (Ricoeur, 1999: 110). 

P. Ricceur vorbeşte despre raportul dintre hermeneutica filosofică şi hermeneutica 
biblică spunînd că la prima vedere pare că hermeneutica biblică este doar o aplicare a 
hermeneuticii filosofice, însă situaţia este de fapt alta. Hermeneutica biblică este mai 
curînd o hermeneutică regională în raport cu cea filosofică, care este o hermeneutică 
generală. 

Pentru a putea vorbi cu înţeles despre acest fenomen avem nevoie, mai întîi, de 
cîteva clarificări cu privire la ce anume este hermeneutica în calitatea sa de teorie 
generală a interpretării. Înainte de a vorbi despre etapele fenomenului hermeneutic este 
nevoie de stabilirea cîtorva coordonate pentru cel care doreşte să se apropie de 
înţelegerea reală a unui discurs sau a unui text. Hans Georg Gadamer va spune că: „A 
asculta pe cineva, a începe o lectură nu înseamnă că trebuie să uităm toate 
preconceptiile referitoare la conţinut şi toate opiniile proprii. Tot ce ni se pretinde este 
deschiderea fata de opinia celuilalt sau fata de intenţia textului.” Avem aşadar nevoie 
de receptivitate fata de alteritatea textului: „o astfel de receptivitate nu presupune însă 
nici o neutralitate obiectivă şi nici o autosuprimare, ci include apropierea detasatoare a 
propriilor preconceptii şi prejudecăţi” (Gadamer, 2001: 206, 207). 

Rolul nostru în anticiparea comprehensiunii nu este acela de a ne asigura împotriva 
tradiţiei care ne vorbeşte printr-un text, ci, dimpotrivă, acela de a îndepărta tot ceea ce 
ne poate împiedica să o înţelegem în sine: „dominaţia prejudecatilor ascunse este cea 
care ne face surzi la lucrul ce ne vorbeşte din sînul tradiției’ (Gadamer, 2001: 207). 
Odată cu textul religios s-a format o tradiție de interpretare, care în primă instanță a 
circulat în formă orală, iar mai apoi a fost formulată în scris. Aşa este cazul tradiţiei 
patristice de interpretare a textului revelat. Tradiția aceasta a ţinut cont de metodele de 
interpretare, care erau la lucru în acea vreme, şi, în acelaşi timp, a ţinut cont permanent 
de necesitatea de a păstra esența mesajului creştin. Prin interpretarea spirituală, uneori 
alegorică a Scripturilor, s-a urmărit depăşirea literei şi aflarea duhului. Aceasta tocmai 
pentru că Părinții Bisericii intelesesera mesajul autentic al revelaţie: „litera ucide, iar 
duhul face viu” (II Corinteni 3,6). 


Ontologia artei şi experienţa religiosului 

Păşind în sfera de înţeles a ontologiei artei dintr-o perspectivă hermeneutică vom 
putea decripta înţelesuri şi în ceea ce este experienţa religiosului. Categorii precum joc, 
exemplul tragicului, valența de a fi a tabloului sînt modalităţi de interpelare a fiintei. 
Aceste categorii constituie conţinutul de sens al ontologiei artei. Fiecare fiintare in 
modalităţile de a fi ale artei invită ființa către revalorizare, către zona nerostitului, către 
regiunea în care tăcerea este mai grăitoare decît mulțimea rostirilor. Gadamer ne spune 
că: „Opera de artă îşi are mai curînd ființa propriu-zisă în faptul că devine experiență 
ce îl preschimbă pe cel ce o face” (Gadamer, 2001: 87). 

Schimbind registrul de la opera de artă către joc putem sesiza că şi aici o anumită 
intimitate îşi face simțită prezența: „Structura jocului îl absoarbe parcă pe jucător şi îl 
uşurează de sarcina inițiativei care constituie solicitarea propriu-zisă a existenței. Acest 
lucru se manifestă şi în impulsul spontan către reluare ce se trezeşte în cel ce joacă” 
(Gadamer, 2001: 88). 

O altă formă în care se face apel la fiinţa proprie este exemplul tragicului care nu 
este doar un fenomen specific artei, ci poate fi întîlnit şi în viaţa curentă. La vechii 
greci, în fata tragicului, spectatorul se cunoştea pe sine şi propria sa fiinţă finită in fata 
destinului. Gadamer pătrunde în psihologia spectatorului şi remarcă faptul că formula 
„aşa este constituie o formă de autocunoaştere a spectatorului care revine edificat din 
amăgirile în care trăieşte ca toţi ceilalţi” (2001: 109). Odată cu autocunoaşterea apare şi 
melanconia, care are ca izvor această cunoaştere de sine. Melancolia se manifestă ca o 
rememorare, ca o readucere aminte, ca o scoatere din uitare. După antichitatea greco- 
romană, cînd tragicul se producea chiar şi în lumea zeilor, dată fiind existența 
destinului implacabil, în era creştină drama de pe cruce a lui Hristos nu suspendă 
tragicul vieții, însă îl deschide către o semnificaţie soteriologică. 

Deplasînd atenţia noastră către lumea operei de artă vom putea sesiza o alterare a 
raportului dintre prototip şi copie. Posibilităţile tehnologiei actuale au contribuit la 
acest proces prin excesiva multiplicare: „tabloul pare să posede o ființă diminuată în 
raport cu ceea ce este reprezentat” (Gadamer, 2001: 112). 

Formele acestea ale ontologiei artei aduc cititorul în preajma unei treziri de sine de 
la care nu mai este decît un pas pînă la a căuta o anumită edificare de sine şi în formele 
ontologice ale religiosului. Acestea vin în prelungirea formelor ontologiei artei, de 
multe ori joacă chiar un rol întemeietor, aşa cum e cazul cu depăşirea interdictiei vechi- 
testamentare şi naşterea iconografiei. Astfel jocul ne deschide către dimensiunea 
liturghisitoare, slujitoare, tragicul, cu a sa melancolie şi sub puternica impresie 
provocată de către destinul implacabil, ne pregăteşte pentru înţelegerea jertfei 
euharistice şi trezeşte dorul de indumnezeire, iar estetica tabloului şi jocul dintre copie 
şi prototip ne facilitează înțelegerea icoanei ca fereastră spre veşnicie. Este adevărat că 
formele ontologiei artei nu comunică de la sine cu formele ontologiei religiosului, însă 
acestea dintii fac apel la ființa noastră, la ceea ce este mai adînc şi intim în noi şi în 
felul acesta constituie o pregătire, creează o preintelegere, ne deschide un prealabil. 
Pasul mai departe se poate face sau nu. Cu toate acestea o anumită pregătire se 
produce, chiar dacă alegem să rămînem pe un țărm sau altul al celor două ontologii. 

Formele ontologiei religiosului creează un efect de ancorare, ele sînt asemenea unor 
structuri de adîncime, concordă cu proverbul: apa trece, pietrele rămin. Astfel felul în 
care creştinul este chemat şi cuprins în comuniunea de rugăciune a liturghiei, ne 
dezvăluie nouă asemănări cu ceea ce numeam mai sus lumea jocului. Omul religios se 
lasă purtat şi învăluit de atmosfera de rugăciune, se lasă interpelat auditiv şi vizual, 
impresionat olfactiv de către mirosul de tamiie, care-i jertfă şi simbol al inaltarii 
rugăciunilor sale. Asemenea jocului (concept văzut în sens gadamerian, nu exclusiv 
ludic), creştinul caută să reia această participare împreună liturghisitoare. Paradoxal, 
deşi liturghia este aceeaşi ca reprezentare, ea este întotdeauna diferită, pentru că de 
fiecare dată noi semnificaţii se dezvăluie creştinului. În aceasta constă elementul său de 
apel către ființă. De aceea nici nu avem nevoie de variatiuni ale textului liturghiei, 
pentru că adincul fiecăruia este chemat să parcurgă trepte ale unui urcuş duhovnicesc şi 
în felul acesta repetarea se transformă în rememorare, în refacere a unui drum pe care 
sfinţii l-au parcurs. Lumea audio-vizualului ne-a prea obişnuit să alergăm de la una la 

alta, ne-a creat aproape un reflex al nestatorniciei. Tot timpul căutăm diversitatea, nu 
mai stăm locului. Însă goana aceasta reflectă apariţia plictisului, iar de acesta nu 
scăpăm preferind parcurgerea cit mai multor senzații vizuale şi auditive, ci oprindu-ne 
din această goană şi cautindu-ne rostul de a fi. 

Valentele de a fi ale tabloului pot fi verificate şi pe baza unor exemple din lumea 
religiosului: “Semnificaţia imaginii religioase este, deci, una exemplară. Prin ea devine 
limpede, fără nici o îndoială, că tabloul nu este copie a unei ființe reproduse, ci 
comunică ontologic cu ceea ce este reflectat. Acest exemplu demonstrează că arta 
imbogateste” (Gadamer, 2001: 117). Atunci cînd privesc o icoană trebuie să am 
încredere in cel zugrăvit în icoană, avînd încredere mă incredintez modelului vieţii 
celui pe care-l privesc, incredintindu-ma deja mă las interpelat şi transformat în gînd şi 
în simtire. Icoana duce către prototip. Întruparea lui Hristos a adus lumii această 
posibilitate a încîntării şi a revederii. 


Ontologia limbajului şi lectorul de text religios 

Pentru a căuta semnificaţiile ontologiei limbajului avem mare trebuinta de a ne 
referi în prealabil la limbă ca atare. A. Marga, comentîndu-l pe Gadamer, spune: 
„Limba nu este un instrumentar, o unealtă pe care o folosim, ci elementul în care trăim 
şi pe care nu îl putem transforma în obiect care ar înceta să ne înconjoare” (Petrescu, 
1984: 208). 

Noi locuim în spațiul de înţeles al limbii, ea ne întîmpină, ne primeşte în mediul ei 
şi aici descifrăm înțelesuri ale existenței, ale alteritatilor etc. Cu toate acestea 
experiența de a ne afla în spaţiul de sens şi semnificații al limbii nu ne asigură în mod 
automat accesul către dimensiunea formatoare. Există permanent riscul 
instrumentalizării. Dacă ne inchidem relației, alteritatii, atunci nici limba nu se devăluie 
suficient. Dacă nu ne situăm în deschisul ei, nu putem avea acces la bogăția de sens. 
Limba implică un spațiu al dialogului, aici omul depăşeşte monologul din zona 
ştiinţelor ce se preocupă cu obiectele naturii şi intră în sfera întîlnirii cu sine şi implicit 
cu celălalt. 

Fiecare limbă este o viziune asupra lumii, însă nu afirmă o existență autonomă în 
raport cu lumea: „Nu se spune numai că lumea este lume doar în măsura în care 
accede la limbă; limba are o existență proprie doar prin faptul că în ea se înfăţişează 
lumea”. Limba se manifestă ca o oglindă a existenţei. De aceea „putem astfel observa 
schimbarea moravurilor şi a valorilor, bunăoară, pornind de la degradarea cuvintelor” 
(Gadamer, 2001: 330, 335). 

Limba are o dublă valență, se poate manifesta prin vorbire sau lecturarea unor texte. 
Astfel limba deschide o dimensiune profundă „din care tradiția îi ajunge pe cei ce 
trăiesc în prezent” (Gadamer, 2001: 345). Date fiind distanţele istorice foarte mari 
oralitatea unor înțelesuri s-a transformat în scriere. De aceea forma scrisă a izvoarelor 
istorice este cea mai bogată. Scrierile trecutului aşteaptă cu fiecare generaţie o nouă 
aducere către oralitate. Această aducere este o interpretare a trecutului prin prisma 
prezentului. A interpreta în felul acesta presupune o dublă călăuzire. Cel ce traduce 

interpretează şi în felul acesta călăuzeşte pe cititor către autor, şi pe autor către cititor. 
(Ricceur, 2005: 92). 

Unul din principiile traducerilor de text este acela afirmat de catre Katharina Reiss: 
„nu poţi traduce fără să înţelegi” (Ricceur, 2005: 9). De aici pornind putem constata 
faptul că traducerea respectă anumite cerințe ale textului, îi caută sensul. Un traducător 
nu poate face un text să spună altceva decît acesta spune de fapt, fără a-l forța. 

Avînd aceste puţine elemente cu privire la felul în care ne locuieşte limba, la care 
adăugăm cîteva creionări a ceea ce ar presupune traducerea de text putem să ne 
îndreptăm atenția către ce anume ar fi hermeneutica textului religios, iar mai apoi 
ontologia acestei hermeneutici. 

Textul religios a parcurs mai multe etape ale felului în care a fost interpretat. În 
perioada patristică avem pe lîngă interpretarea literală, interpretarea spirituală sau 
morală şi interpretarea alegorică, specifică mai ales Şcolii din Alexandria şi îndeosebi 
lui Origen. Influenţa platonismului asupra lui Origen a făcut ca o întreagă tradiție de 
interpretare a antichităţii greceşti să-şi reitereze valenţele alegorizante. Teoria sensului 
cvadruplu o aflăm prima dată la Sfîntul loan Casian, teolog originar, se pare, din 
Scythia Minor, care adaugă față de Origen sensul anagogic sau mistic (Cifor, 2006: 
33). Odată cu Reforma protestantă, aceste multiple modalități de interpretare sînt 
abandonate, fiind favorizată interpretarea literală. Tradiția interpretării de text este 
abadonată şi ia naştere astfel medota istorico-filologică, care acordă o pondere mare 
metodelor de cercetare istorice. Accentul pus de acum înainte pe metodă, pe 
obiectivitate, pe interpretarea exclusivă literală vor aduce treptat lămuriri foarte utile cu 
privire la perioada în care a scris fiecare autor biblic, contextul social, cultural şi politic, 
la cultura, religia şi relaţiile politice ale popoarelor vecine şi multe alte informaţii care 
ne-au facilitat înțelegerea în context. 

Metoda de cercetare filologico-istorică facilitează o primă fază de înţelegere a 
textului sacru valabilă pentru toţi lectorii, însă pasul către acceptarea unui sens spiritual 
îl pot face doar cei care intră în relaţie cu persoana divină, prin credință sau printr-o 
interogatie a îndoielii. Însuşi Iisus Hristos a indicat existenţa unor semne în Scripturi, 
care necesită înțelese, descifrate. Semnul lui Iona ni-l indică lisus: „Că precum a fost 
Iona in pintecele chitului trei zile şi trei nopţi, aşa va fi şi Fiul Omului în inima 
pămîntului trei zile şi trei nopţi” (Matei 12, 40), referindu-se la învierea sa, care e 
indicată de semnul lui Iona. 

În acest punct al abordării de față putem introduce, în ceea ce priveşte textul sacru, 
noţiunea de intenția cititorului, care poate fi credincios, îndoielnic, agnostic sau mult 
mai diferit, un marxist convins că înțelege enunţul religios şi-i doreşte demascarea 
învinuindu-l de încurajarea sau promovarea unor raporturi de dominație socială. 
Vedem că intenția cu care un cititor se poate apropia de Scriptură poate fi variabilă. 
Credinciosul se va apropia de textul sacru tinind cont de intenţia autorului, pentru a 
pătrunde şi intenţia textului, iar la un pol diametral opus se situează cititorul marxist 
care se va manifesta cu libertate absolută fata de text, fără ca în vreun fel sensul 
textului să-l preocupe. Mai mult, textul va risca chiar folosiri, utilizări care să nu aibă 
nimic în comun cu intenţia autorului sau a textului. Asemenea utilizări pot exista, însă, 

teologic vorbind: „Sfînta Scriptură este cuvîntul lui Dumnezeu, iar acest lucru 
înseamnă că Scriptura are o întîietate absolută în fata învățăturii celor care o talmacesc” 
(Gadamer, 2001: 251). 

Elemente precum deschiderea cititorului în raport cu textul sacru, intenția textului, 
tradiția interpretativă constituie secvențe ale dialogului omului cu Dumnezeu etc. 
Textul sacru, dacă este tratat ca simplă sursă de cercetare, nu-şi împlineşte menirea, iar 
cititorul devine un om bine informat, însă cu nimic edificat dacă de aici nu face pasul 
mai departe către înţelegerea de sine. Textul intra în sfera uitării şi a nefolosirii: ,,o 
carte rămîne o scriitură moartă cîtă vreme cititorii săi nu au devenit graţie ei, după 
expresia lui Proust din Timpul regăsit, cititorii lor înşişi” (Ricoeur, 2009: 47). 

Fără a intra în detaliile teoriilor interpretării de text putem concluziona că 
dimensiunea aceasta a aplicării, a relevantei, pe care textul religios o are pentru 
realitatea prezentului, a felului în care ne regăsim pe noi înşine ne introduce în zona 
ontologiei. Hermeneutica textului religios prin dimensiunea ontologică poate fi ferită 
de folosire, utilizare, fortare a textului, interpretare unilaterală, escaladare a infinitelor 
interpretări după modelul cabaliştilor. Necesitatea existenţei unor limite ale interpretării 
pentru textul religios este mai mult decît folositoare: „Derrida însuşi aminteşte în 
Grammatologie că fără toate instrumentele criticii tradiționale, lectura riscă să se 
dezvolte în toate direcțiile şi să autorizeze orice interpretare posibilă. Fireşte că 
Derrida, după ce a vorbit de acest guard-rail al interpretării, adaugă că aceasta 
protejează lectura nu o deschide”(Eco, 2007: 35). Fireşte că şi deschiderea textului este 
necesară, însă aceasta trebuie făcută într-un permanent dialog cu elementele tradiției 
pentru a ne situa în continuitatea de sens a trecutului. 

Iov între arhetipul biblic şi paradigma modernă 
Elena ISAI 


Le probleme de la souffrance, indissolublement lie du nom de Job, a suscite depuis toujours 
la découverte d'une réponse. Les mots de Job, restés célèbres: „L'Eternel a donne, et 
l'Éternel a ôté; que le nom de l'Éternel soit béni! ” (Job 1, 21) ne dénote pas une simple 
résignation devant sa propre souffrance, mais ces mots supposent l'engagement integral a 
l'horizon de la communion de Dieu. Le probleme de l'engagement de la souffrance c’est ce 
qui separe le modele archetypal du paradigme moderne, situé sous le signe du hasard, de 
la contingence. Job |'Homme de la piece de théâtre de Călin Ciobotari Job et la salubrité, 
comme le representant du ‘brave homme’ de nos jours, illustre la condition de l’homme 
moderne ‘épidermique’ pour lequel les mots du Bible restent des simples ‘beaux mots’ (le 
role de l'Ange). Sur des versants différents, mais en réalité ‘le même’, situé permanent 
entre ‘avoir’ et être’, le symbolique Job nous determine de regarde notre âme dans le 
miroir de notre propre conscience. 


Cind auzim numele lui Iov, oricine se duce cu gindul la personajul biblic ce ne- 
a marcat constiinta cu puterea sa de a rabda suferinta, la credinta sa neclintita, la 
mesajul sintetizat în cuvintele sale, rămase celebre: „Domnul a dat, Domnul a luat. 
Fie numele Domnului binecuvântat!” (lov 1, 21) Aparent cunoscut şi despre a cărui 
istorie oricine ar putea spune ceva, în realitate, puţini sînt cei care s-au aplecat 
asupra textului biblic cu atenţie pentru a-i înțelege adîncurile. Şi unele înțelesuri 
poate au rămas în continuare tainice. E o carte de 42 de capitole care ne transmite 
mult mai mult decît impresia superficială despre încercarea credinţei. Descoperim 
un personaj profund a cărui dramă fizică este dublată de una interioară. Ceea ce ne 
surprinde la lectura cărţii este chiar reacția personajului ce aparent contravine 
concepţiei generale formate despre acesta. Departe de omul resemnat şi senin în 
fata suferinţei, aflăm un lov zbuciumat, răscolit pînă la revoltă, fără însă a depăşi 
hotarul atît de subțire dintre revoltă şi blasfemie. 


Modelul biblic (traducere şi interpretare) 

Dar înainte de a analiza conținutul cărţii, consider necesară fixarea unor idei ce 
tin de aspectul formal, cu referiri la ceea ce am putea numi receptarea textului în 
spațiul românesc. Vizăm, în acest sens, actul traducerii care este considerat drept o 
primă interpretare. Aceasta întrucît nu putem trece cu vederea că actul traducerii se 
confruntă cu nişte principii şi legi ferme, că se încearcă ca textul rezultat să fie ferit 

de capcane, erori, nonsensuri, exagerări sau simplificări. O dificultate în plus, pe 
care o presupune traducerea unui text biblic, o reprezintă vechimea acestuia şi 
limba în care a fost scris. Pe lîngă acestea, eventualele lipsuri ce au necesitat 
reconstituiri şi, nu în ultimul rînd, posibile interpolări uneori foarte greu de stabilit. 

Cititorul român ia un prim contact cu textul acestei cărți din ediţia în circulaţie a 
Sfintei Scripturi realizată după versiunea ebraică, versiune ce a constituit baza 
edițiilor româneşti între 1936-1993. Versiunea grecească a fost folosită pentru 
ediţiile româneşti între 1688-1914. Însă, în ambele variante, textul Cărţii lui Iov 
este redat sub aspect pur narativ. Mitropolitul Bartolomeu Anania încearcă 
restabilirea autorității Septuagintei pentru versiunea românească a Sfintei Scripturi 
şi în urma unor adînci lecturi comparatiste, publică în 2001, o variantă comentată, 
cu bogate note de subsol. În ce priveşte Cartea lui Iov, autorul acestei traduceri 
(teolog şi om de litere) încearcă să restaureze caracterul liric al textului. Spiritul 
său artistic se dovedeşte a fi mereu atent şi sever subsumat rigorii ştiinţifice, 
autenticității exhaustive. 

Înaintea acestei variante, un cunoscut filolog, Petru Cretia, publicase în 1995 
traducerea a cinci cărți vetero-testamentare (Cartea lui lov, Ecleziastul, Cartea lui 
Iona, Cartea lui Ruth, Cintarea Cîntărilor) folosind, de asemenea, textul 
Septuagintei pe care la coraborat însă cu traducerile Sfîntului Ieronim din Vulgata 
şi apelind la indreptarile şi revizuirile Bibliei de la Ierusalim. Fiind vorba de cărțile 
poetice ale Bibliei, a încercat să redea acestora frumuseţea artistică a originalului, 
păstrînd specificul discursului liric. Pentru Cartea lui lov, autorul omite în 
întregime capitolul 28, Imnul înțelepciunii, şi capitolele 31-37, Vorbirile lui Elihu, 
pe care le consideră interpolări ale unor autori ulteriori şi care alterează „în chip 
grav echilibrul, foarte calculat, al marelui poem” (Cretia, 1995: 10), venind cu 
argumente în acest sens, acceptate de unii, respinse de alții. 

Povestea dreptului lov se regăseşte, nu doar în cartea canonică a Bibliei, ci şi 
într-un apocrif intitulat Testamentul lui lov. Este tradus de Cristian Badilita, alături 
de alte două scrieri de acest gen, sub numele de „roman” mistic al Antichității. 
„Testamentul” este considerat un gen de frontieră, mixt, tipic literaturii iudeo- 
elenistice, ce se înrudeşte uneori cu tragedia greacă. Miza sa apologetic-ideologică 
aparține unui context specific. Testamentul lui lov este un comentariu-parafrază, 
extrem de original, al textului canonic care nu oferea decît piste interpretative. 
Autorul apocrifei propune un alt scenariu. Testamentul explică simplist, aşa cum 
remarcă traducătorul, într-o manieră contabilicească, misterul suferinței paterne, 
făcînd din personajul principal „un cinic mai puţin simpatic decît osînditul 
înverşunat din versiunea Septuagintei” (Badilita, 2008: 75). 

Cartea lui lov este o carte mult discutată şi în privinţa paternităţii textului. Nu 
ştim cine a scris această capodoperă, încercările de datare diferă uneori foarte mult 
de la un cercetător la altul. Este plasată deseori în perioada patriarhilor, e atribuită 
lui Moise, alţii o consideră de dată mult mai recentă. În general, bibliştii protestanți 
şi o parte din cei catolici se pronunță pentru perioada post-exilică, adică după anul 
538 î.Hr. Şcoala biblică românească optează pentru o perioadă pre-exilică, adică 

anterioară anului 597 î.H. (Anania, 2000: 17). Cert este că exista în Israel o tradiție 
despre lov ca personaj legendar. S-a emis şi ipoteza preluării de către autorul 
Poemului lui lov a acestei legende în Prolog şi Epilog. Dar, toate aceste 
considerente de ordin exterior, nu alterează frumuseţea şi profunzimea acestei cărți. 
Mesajul pe care autorul cărții a vrut să-l transmită umanității este mult mai 
important. 


Literatura şi sacrul 

Cheia înțelegerii acestui text ar trebui căutată apelînd la teoria sensului 
cvadruplu, specifică hermeneuticii biblice, care identifică mai multe nivele de sens 
pentru un text sacru: sensul literal (semnificaţia uzuală), sensul alegoric (pătrunde 
dincolo de sensul comun), sensul moral sau spiritual (urmăreşte ceea ce află omul 
despre sine în lumina cuvîntului divin) şi sensul anagogic sau mistic (ce presupune 
supracognitie, comuniunea deplină a omului cu Dumnezeu). Aceste sensuri pot fi 
văzute ca nişte trepte, iar situarea noastră la un anumit nivel tine exclusiv de 
aşezarea noastră. 

S-a pus de multe ori problema în ce măsură putem vorbi de Biblie ca literatură. 
Este această Carte literatură? Aparține Biblia literaturii? Trebuie ţinut cont de 
faptul că ceea ce a păstrat canonul biblic din întreaga literatură a vechiului Israel a 
fost selectat exclusiv după criterii religioase, ceea ce era demn de a fi păstrat şi 
transmis pentru păstrarea credinţei. Dar acest lucru nu exclude calitățile estetice ale 
unor texte, în special ale celor considerate poetice, printre care se numără şi Cartea 
lui lov. Important este să nu ne rezumăm doar la acest nivel de înţelegere. 

Deosebindu-se de cărţile anterioare (istorico-legendare), Cartea lui lov este 
considerată cea mai veche scriere poetică. Potrivit principiului după care fiecare 
om suportă consecinţele fiecărei fapte bune sau rele, tema Cărţii lui Iov ar fi cum 
se explică nenorocirile celui drept şi prosperitatea celui rău. Surprinde pe larg 
încercarea dramatică trăită de lov, om integru şi drept, care desi duce o viata în 
teama şi dragostea de Dumnezeu, îi e lovită familia şi bunurile şi, în cele din urmă, 
trupul. Biblia îl prezintă nu doar ca pe un exemplu de dreptate, cît mai ales de 
răbdare. Eroul străbate binele şi răul pînă la capăt, probabil limita suportabilului 
unei ființe umane, cunoaşte binele în cel mai înalt grad, ca apoi să îndure răul pina 
la absurd. Prin intermediul Cărţii lui lov apare, pentru prima dată in literatura 
lumii, exprimată obsesia vinovatiei şi se instalează în conştiinţa omului îndoiala de 
sine. 

Cartea lui lov, un poem-parabolă, îmbină elemente narative cu versetele 
elegiace sau meditative ale discursului liric. Structura sa aminteşte de spectacolul 
dramatic prin alternarea planurilor în derularea secventelor şi prin folosirea unor 
modalităţi specifice discursului confesiv sau expozitiv. Construită pe două planuri: 
unul al idealitatii transcendente şi altul al realităţii contingente, între care se 
stabilesc multiple conexiuni, cartea începe cu o dispută între Creatorul lumii şi 
Satana. Văzînd credinţa lui lov, Diavolul consideră că atitudinea acestuia e strîns 
legată de bunăstarea de care se bucură de la Domnul. Dumnezeu va îngădui cererea 

lui Satan de a încerca inima dreptului lov. Se vor abate asupra lui o serie de 
nenorociri: focul îi va mistui bunurile, tilharii îl lipsesc de turme şi-i vor trece 
slugile prin sabie, fiii şi fiicele vor muri sub dărmăturile casei în urma unei 
catastrofe naturale. Dar, contrar aşteptărilor lui Satan, lov, deşi izbit în toate ale lui, 
are puterea de a nu deznădăjdui. Nu numai că nu-L blestemă pe Dumnezeu, ci, 
dimpotrivă, il binecuvintează. A doua îngăduință divină permite Diavolului să se 
atingă de trupul dreptului lov. Lovit de o boală grea, cu tot trupul plin de bube, îşi 
va îndura suferinţa în singurătate, pe o grămadă de gunoi, undeva în afara cetăţii, 
răzîndu-şi buboaiele cu ajutorul unui ciob de sticlă. Imaginea adîncului suferinței 
sale e terifiantă. Dar, nici de această dată, lov nu va rosti vreun cuvînt de ocară 
împotriva cerului. Pînă şi femeia sa, nemairăbdînd chinurile bărbatului său, îl 
îndeamnă să-l blesteme pe Dumnezeu: „Pînă cînd oare te vei mai răbda zicînd: [...] 
zi ceva, o vorbă către Domnul, şi mori!” (lov 2, 9). Aşadar conştiinţa morţii, pentru 
omul care se desparte de Dumnezeu, era clară. Dar lov o numeşte femeie fără 
minte şi adaugă „Dacă noi am primit din mîna Domnului pe cele bune, oare nu le 
vom răbda şi pe cele rele?” (lov 2, 10). 

După o vreme, trei prieteni ai săi, sosiți de departe, au venit să-l aline in 
suferinţa sa. Dar văzîndu-i groaznica durere, şapte zile şi şapte nopţi au stat lîngă el 
fără să poată să-i adreseze nici un cuvînt. Cu această secvenţă se încheie prologul, 
exclusiv narativ. 

Urmează poemul ce prezintă întreg zbuciumul sufletesc al personajului şi 
dialogurile sale cu cei trei prieteni. Această parte ne dezvăluie un lov al cărui 
suferinţă fizică e dublată de una morală, izvorita din neintelegerea suferinței. lov 
este considerat primul erou tragic al umanităţii, singurul care a putut îndura pînă la 
capăt, trăind „absurdul” şi „necesarul” suferinţei. Şi totuşi lov nu îl va blestema pe 
Dumnezeu, aşa cum i se părea logic lui Satan. Adîncul cugetării şi trăirii lui lov 
dezarmează. Nu putem trece cu vederea zguduitoarele pasaje ale durerii sale: „Să 
piară ziua-aceea în care m'am născut / şi noaptea care-a zis: «Un prunc se zămisli!» 
[...] De ce nu mi-a fost moartea în sînul maicii mele, / sau n'am murit de'ndata ce 1- 
am ieşit din pîntec? / De ce şi-a pus genunchii să-mi fie aşternut, / şi pieptul ei cel 
dulce de ce i l-am mai supt?... [...] De ce s-a dat lumină amarului luminii / si viata 
celor care'n durere viețuiesc” (lov 3, 3, 11-12, 20). Blestemindu-si ziua naşterii, 
punînd la îndoială justiția lumii, revoltîndu-se împotriva absurdului propriei 
existente, el nu poate nici o clipă nega pe Cel care a făcut toate, nu este cuprins de 
forța pustiitoare a blasfemiei pentru că e curat, el îşi susţine pînă la capăt 
nevinovăția şi iubirea pentru Dumnezeu. Acuzat pentru vorbele grele pe care le 
rosteşte îşi va justifica „vorba deslînată”: „Au va zbiera asinul sălbatic de-i sătul? / 
mugi-va oare boul cu ieslea plina'n fata? [...] Că'n sufletul din mine nu-i chip de 
alinare [...] că'n gura mea nu este nici pic de strimbatate” (lov 6, 5, 7, 30). lov 
trăieşte în intimitatea conştiinţei sale o adevărată dramă. El nu poate accepta ideea 
că Dumnezeu părăseşte pe omul drept aflat în suferință sau, mai mult, că suferința 
sa ar putea veni de la Dumnezeu. În capitolul 7 răsună versuri de o mare frumuseţe 
elegiacă: „Că viata mea'n balanță mai slabă-i decît graiul / şi s'a topit în haul 

nădejdilor desarte. / Adu-Ti aminte Doamne, că viata mea-i suflare, / că tot ce-i 
bun ramas-a'napoi de ochiul meu, / că ochiul strîns asupră-mi nu va mai da de 
mine, / că ochii Tai m-or cere, dar eu nu voi mai fi, / cum nici pe cer e norul ce-a 
fost şi s'a topit” (lov 7, 6-9). Finalul ne aminteşte de frumoasele versuri ale lui 
Rilke: Ce-ai să faci, Doamne, dacă mor? 

În zadar cei trei prieteni, veniţi să-l mingiie, încearcă să-i prezinte, potrivit 
gîndirii tradiționale că suferinţa trebuie să fie cauza unei vini, ştiute sau neştiute. 
Elifaz din Teman, Bildad din Suah şi Tofar din Naami reiau justificările suferinţei: 
ca pedeapsă pentru un păcat şi, ca atare, trebuie primită cu resemnare; niciodată 
nevinovatii nu sînt loviți; iar Dumnezeu nu acţionează decît după principiile 
dreptăţii, oamenilor nu le este dat să înțeleagă şi trebuie să accepte soarta care le-a 
fost hărăzită. Dar lov le răstoarnă toate aceste sofisme: el este curat şi drept, are 
conştiinţa nepătată şi totuşi asupra lui s-a abătut o suferinţă cumplită şi absurdă. 
lov este văzut astfel şi ca simbol al „triumfului spiritului uman împotriva 
împietririlor şi a osificărilor dogmatice” (Bărbulescu, 1998:27). 

Intervenţia celui de-al patrulea interlocutor, Elihu, care pînă atunci ascultase 
disputa, propune o sinteză a celor discutate pînă atunci, pentru a putea recunoaşte 
„ceea ce este bun” , fiind asemănătoare intervențiilor corului antic. După părerea 
sa, lov se situează într-o poziţie extrema sustinindu-si atît de asiduu nevinovăția, 
iar prietenii săi au dat dovadă de neputinţă în explicarea suferinţei. Elihu conchide 
că răul şi nedreptatea nu pot fi atribuite lui Dumnezeu, iar, pe de altă parte, omul 
trebuie să se supună Legii. El evidenţiază o morală social pragmatică. Dar 
dreptatea lui Dumnezeu nu are un conținut etic sau Juridic, ci unul ontologic. 
Finalul este mai mult decît surprinzător. Dumnezeu Însuşi îi răspunde lui Iov. Îi 
relevă acestuia adevăratele raporturi ce se pot stabili între Creator şi om. lar 
Domnul, atoateziditorul, îi va da dreptate lui lov, „umple de adevăr” tot ce a spus 
acesta şi îşi întoarce mînia împotriva lui Elifaz din Teman şi a tovarăşilor sai. 
Scena se încheie cu aprecierea pe care Dumnezeu o arată lui lov pentru îndrăzneala 
de a fi înfruntat inertia tradiţiei şi condamnă limitarea amicilor lui lov care „n-au 
vorbit aşa de drept” (lov 42, 7-8). 

Dreptul lov, căruia credinciosia față de Dumnezeu i-a fost pusă la încercare 
printr-un lant de suferinţe înfricoşătoare, pe care omul firesc nu le poate nici 
înțelege, nici accepta, va fi răsplătit în final pentru adîncul credinţei sale. Toate 
cele ale sale îi vor fi redate: „Şi Dumnezeu a binecuvântat pe cele din urmă ale lui 
lov mai mult decît pe cele dintîi” (lov 42, 12). 

Iov, ca şi Adam, reprezintă Omul universal, ne reprezintă pe fiecare dintre noi 
cu lupta dintre bine şi rău, din intimitatea noastră, dintre iubire şi ură. Adam 
reprezintă începutul căderii Omului în orizontul suferinței. Adam a fost primul care 
a acceptat ispita în dorinţa de a trăi autonom, el s-a făcut pe sine ca centru al lumii. 
Reducînd totul la eul său egoist, această autonomie cuprinde în ea povara propriei 
răzvrătiri, sentimentul „golului” (spiritual, nu biologic) trăit imediat după cădere. 
(Popa, 2001: 76-80). Asemenea părintelui său, lov, în întrebările sale, pune în 
centru neintelegerea propriilor suferințe, neliniştile sale gravitează în jurul fiinţei 

umane. De aici izvorăşte suferința sa morală. Vedem însă că răspunsul divinității 
vine pe altă direcţie, are loc o deplasare a centrului dinspre om spre Creator. De 
aceea la o primă impresie răspunsul oferit de Dumnezeu ne surprinde, iar lov pare 
a nu fi primit răspuns la ceea ce-l framinta. Încercările prin care trece omul sînt 
văzute de sfinţii părinţi ca nişte probe pe care trebuie să le treacă fiecare pentru a 
răspunde iubirii răstignite a lui Hristos: „Nu este vorba atît de misterul suferinţei, 
cît de misterul iubirii nesfîrşite a lui Dumnezeu pentru Om. Suferinta nu este decît 
eşecul iubirii răspuns a Omului la iubirea lui Dumnezeu” (Popa, 2001: 79). 

Cartea lui lov, pe lîngă alte multe mesaje, ne aduce în atenţie un înţeles nou al 
suferinței. În mentalitatea vetero-testamentară, suferința era considerată ca o 
pedeapsă ce vine din partea lui Dumnezeu pe care omul nedrept trebuie să o 
suporte. De aceea, în conştiinţa sa, lov nu este încă pregătit să accepte faptul că un 
om „drept” ar putea suferi în istorie pentru a „răscumpăra” nedreptatea altor 
oameni. Această Carte are şi o dimensiune profetică anticipînd suferința 
Mintuitorului lisus Hristos şi depăşirea ei prin bucuria învierii. 


Urlet şi tăcere. O ipostază modernă a modelului biblic, Jov şi salubrizarea 

de Călin Ciobotari 

Suferinta nu se confundă cu durerea. Durerea (surprinde aspectul fizic) se 
suportă, pe cînd suferința se asumă. Aceasta din urmă pune în cumpănă însuşi 
sensul nostru de viata, existenţa noastră. Suferinta transforma radical situarea 
noastră în timp. Această problemă a suferinţei, care ridică numeroase întrebări ce 
par a rămîne fără un răspuns punctual (multumitor), conţine însă ceva ce scapă 
ordinii comune a lucrurilor. Întrebarea lui Iov priveşte, de fapt, un posibil sens al 
suferinței noastre. Se pot sintetiza patru răspunsuri date acestei întrebări, specifice 
celor patru medii spirituale: upanişadic (şi apoi buddhist), grec, patristic şi modern, 
rezumate la: legea faptei, destinul, încercarea lui Dumnezeu şi 
intimplarea/contingenta (Afloroaei, 1997: 269, 273). Spaţiul gîndirii moderne este 
marcat de ultimul dintre ele, dominant, fara a lipsi nici celelalte raspunsuri. Omul 
modern isi intelege existenta ca un fapt ce nu mai presupune nimic nici dincoace si 
nici dincolo de el. Este lumea Dumnezeului izolat in transcendenta sa, de a carui 
existență omul nici nu-şi mai pune problema (,,Dumnezeu a murit”) şi atunci totul 
este supus întîmplări. 

Iov-Omul, din piesa lui Călin Ciobotari - Iov şi salubrizarea, ca exponent al 
„omului de treabă” al zilelor noastre, ilustrează condiţia omului modern, 
„epidermic”, pentru care cuvintele Scripturii rămîn simple „cuvinte frumoase” 
(cum exclamă mereu Îngerul). 

Este lov nebunul, lucrător la serviciul de salubrizare, sau „nebunul” de acum 
2000 şi ceva de ani ce mai are încă de transmis un mesaj valabil umanităţii? E o 
ambiguizare pe care piesa o păstrează intenţionat. Şi cum poate fi privit oare un om 
aflat în suferinţă de către cei din jurul său, pentru care prezenţa sa devine 
supărătoare, decît ca nebun. Suferinta celuilalt, cel mai adesea, deranjează pentru 
că ne scoate din habitudinea noastră. E greu să ne asumăm propria suferinţă şi cu 

atît mai greu „să purtăm sarcinile altora”. Bietul Iov, ce poposeşte pe grămada de 
gunoi a oraşului, este mereu alungat şi apostrofat de gospodinele „de bună 
credință”. Culmea, i se impută toată „mizeria” (fizică şi morală) cînd toți locatarii 
îl dăruiesc permanent cu noi saci menajeri. Dar, odată ajuns jos, e gunoiul lui, nu al 
lor. Este ilustrarea perfectă a individualismului şi indiferentei lumii moderne. 

Cu excepția lui Iov, toate celelalte personaje poartă nume generic: gospodina, 
locatarul, lucrătorul la salubrizare, funcţionarul. Transpare astfel cu uşurinţă 
incapacitatea omului de a-şi mai asuma identitatea, pierderea în anonimat e cea mai 
uşoară cale de a fugi de tine. Personajele nu sînt numai simple simboluri, ci nişte 
apariţii convingătoare care se mişcă şi discută cu aprindere probleme legate de 
trăirea imediată, dar şi despre rostul existenţei, de raporturile omului cu divinitatea. 

Problema personajului central, după cum însuşi mărturiseşte, este că nu a înţeles 
nimic din lecţia pe care i-a dat-o modelul biblic. Suferinta sa creşte cu atît mai mult 
cu cît nici nu mai primeşte vreun răspuns din partea divinității. Victimă a lui 
Dumnezeu (din partea căruia pretinde daune morale), victimă a societăţii, victimă a 
propriului destin. Îşi „urlă” zadarnic suferința. Ceea ce primeşte e doar tăcere. Faţă 
de modelul biblic, eroul nostru nu mai este sprijinit în durerea sa de nici un prieten. 
Singurul care vine să-i întrerupă cugetările este diavolul. lar mesajul acestuia nu 
este altul decît că cerul e gol şi că revolta sa nu mai are nici un adresant - anunţ 
dezamăgitor pentru un ins cu atîta chef de ceartă ca lov. De unde propunerea 
„prietenosului” conlocutor de a deveni el însuşi Dumnezeu, astfel îşi va putea 
satisface dorinţa de scandal ascultînd zilnic cerinţele şi nevoile oamenilor, absurde. 
E de fapt clasica ispitire a omului de către diavol, încă din grădina raiului. Ipostaza 
de a schimba locul cu divinitatea îi permite să vadă unele adevăruri despre oameni, 
cum ar veni „din afară”, pe care le va prezenta în monologul final ca probleme de 
conştiinţă puse „oamenilor de treabă”. Dar, „istoria omenirii este plină de oameni 
de treabă [...] în spatele fiecărui război şi în spatele fiecărui scandal se află 
întotdeauna oameni de treabă” (Ciobotari, 2007: 112). Care e distanța de la 
„oamenii de treabă” la dreptul lui lov? E răspunsul pe care ar trebui să şi-l dea 
fiecare dintre noi cînd îşi înalță rugăciunile şi mai ales nemulțumirile către cer. 
Finalul reuşeşte să ne pună față in față cu propria conştiinţă: „În fiecare dintre voi, 
oameni buni, există cite un lov, care de fiecare dată cînd pateste ceva, se apucă şi 
face pe nebunu'. [...] În fiecare dintre rugăciunile voastre ce le înălțaţi zi de zi către 
ceruri, există saminta de scandal, există şantaj, puneţi, cum s-ar spune, presiune pe 
Dumnezeu, îl asaltati, îl innebuniti, îl ucideti strop cu strop cu rugămințile, 
solicitările, petitiile voastre. $i dacă nu vi le da, dacă nu vi le îndeplineşte, vă uitaţi 
spre cer cu dojană şi dati din cap, adică, vezi, eu aşa şi pe dincolo si El...[...] 
Sinteti cu adevărat sinceri numai în înjurături. [...] Toată omenirea se ceartă in 
fiecare clipă cu Dumnezeu. Omenirea nu-i altceva decît un etern scandal, ale cărui 
ecouri se pierd în veacurile de la începuturi. [...] Un mare şi infinit scandal. Făcut, 
desigur, de oameni de treabă” (Ciobotari, 2007: 113). 

Efectul scenic gîndit pentru final este ingenios şi cu o adîncă putere de sugestie. 
După monologul lui lov, care trebuia să lase impresia unui dialog cu istoria 

omenirii, cade cortina. După indicaţiile autorului, publicul trebuie să aibă 
sentimentul că piesa s-a terminat. Dar, pe la jumătatea căderii, cortina se opreşte, 
pentru a reapare în scenă Diavolul, „mai jalnic ca niciodată”. Pe întreg parcursul 
piesei a vrut să pară un personaj simpatic, inofensiv, chiar binevoitor, încearcînd să 
„inspire milă” şi să creeaze o atmosferă de bună dispoziţie. Este de fapt modul 
clasic al lucrării diavolesti de a-şi ascunde răutatea şi viclenia în hainele „luminii”. 
Ilustrează totodată ideea obisnuintei cu răul care duce la o indulgență, dacă nu 
chiar solidarizare, oricum o familiarizare cu acesta. Mesajul final propus de Diavol 
este diferit de cel al lui lov: soluţia pentru a trai mai bine nu o găsim agresîndu-L 
pe Dumnezeu, ci certîndu-ne, eventual sfişindu-ne unii pe alţii: „Uite, dacă vreţi un 
sfat bine intenționat: certati-va între voi, dragilor. Rupeti-va, sfisiati-va, mincati-va 
unul pe celălalt. E mai constructiv, e mai ... sănătos, e mai palpabil. [...] Nu vă 
grăbiţi, alegeţi cu chibzuinţă. S-ar putea să vă fie bine, s-ar putea să nu vă fie bine. 
Depinde doar de voi!” (Ciobotari, 2007: 114). Diavolul, „amăgitorul”, ne solicită 
propriul discernământ pentru a crede sau nu în „adevărul” spuselor sale. 

Dar piesa nu se sfirşeşte nici de aceasta dată. Cortina, care mai coboară pe 
jumătate, se opreşte pentru a permite o ultimă apariţie a Îngerului. O prezență 
oarecum paralelă în întreaga piesă, cu aripi „prea mari”, care e caracterizat cel mai 
adesea de tăcere - semn al lipsei de comunicare a celor două lumi, indică ruptura 
omului cu transcendenta, incapacitatea acestuia de a mai fi receptiv la mesajele 
cerului. Îngerul, a cărui înfăţişare serafică contrastează cu bocancii pe care îi 
poartă, ne aminteşte de îngerii lui Blaga din Paradis în destrămare. Puținele 
cuvinte pe care le rosteşte sînt o remarcă la adresa conţinutului Scripturii - 
„frumoase cuvinte!”. În scena finală reapare pentru a ne reaminti cuvintele lui Iov: 
„«Domnul a dat, Domnul a luat, fie numele Domnului binecuvîntat! » Frumoase 
cuvinte, tare frumoase. Auzi, cică Domnul a dat, Domnul a luat, fie numele 
Domnului binecuvintat... Hm!” (Ciobotari 2007, 115). 

Piesa a fost pusă în scenă la Teatrul National „Vasile Alecsandri” din Iasi, în 
2008, un spectacol în regia lui Ovidiu Lazăr. Dionisie Vitcu şi Petre Ciubotaru, în 
rolurile principale, au conturat cu măiestrie particularitatile personajelor. 
Spectacolul a fost receptat cu interes şi s-a bucurat de aprecieri din partea criticilor 
de teatru, autorul fiind considerat un tînăr dramaturg care promite. 


Viziuni regizorale moderne, Experimentul Iov, adaptare de Mihai Maniutiu 

O altă ilustrare interesantă a paradigmei moderne pentru povestea lui lov a fost 
adaptarea după Cartea lui lov pusă în scenă la teatrul „Radul Stanca” Sibiu, 
intitulată Experimentul lov, adaptarea şi versiunea scenică apartinind unui 
recunoscut om de teatru Mihai Măniuţiu. Piesa dezvoltă un singur aspect al cărții 
Vechiului Testament, pariul dintre Dumnezeu şi Satana, un pariu de neînțeles 
pentru om, ce scoate în evidență un Dumnezeu capricios. Ideea pe care vrea să o 
dezvolte piesa este „experimentul” inuman la care a fost supus lov, extinzînd - 
jocul absurd al sorții. „Adaptarea şi versiunea scenică a lui Mihai Măniuţiu are 
toate ingredientele scriiturii absurde. Este o interogatie cu inflexiuni tragice, 

acutizînd neputinta depăşirii a tot ce este dat, o rugăciune şi în acelaşi timp un 
strigăt de revoltă. Puternic şi înăbuşit, încercînd disperat să stabilească o legătură, 
un dialog, sfîrşind de cele mai multe ori în monolog” (Michailov, 2003: 20). 

Spectacolul este gîndit într-un mod aparte, o viziune modernă ce oferă o 
experiență inedită celor 56 de spectatori posibili. Decorul presupune un cilindru 
uriaş în jurul căruia sînt aşezate scaune, iar în dreptul fiecărui scaun se deschide o 
fantă dreptunghiulară. Se construieşte astfel o relaţie deosebită, impune un tip de 
comunicare directă, personală, nimic din clasica convenţie. Fanta presupune 
totodată şi decuparea unghiului de vedere, limitarea. Înăuntrul cilindrului 
personajele îşi derulează povestea. Este o treptată adîncire în experimentarea unei 
stări limită. Cuvîntul, atunci cînd nu mai poate spune nimic este bine continuat de 
mişcare. Coregrafia semnată de Vava Ştefănescu pune în valoare gestul, mişcare, 
fluiditatea energiilor. Pentru Iov (Marian Râlea) toate gesturile alcătuiesc un dans 
chinuit, fragmentat, „dozaje perfecte, urcări şi coboriri juste, echilibru în alternanța 
gest-cuvint, nici un exces, o interpretare cu adevărat tulburătoare” (Modreanu, 
2003: 7). Construieşte astfel cu abilitate o stare paroxistică de apăsare şi neliniste. 

Diavolul, un personaj cu alură androgină şi gesturi efeminate, nu va avea nici o 
replică, dar reuşeşte să insinueze cu măiestrie ideea de malefic. Cu un inel de chei 
în mina, aruncînd o privire dispretuitoare, pedalează absent pe o bicicletă fixată în 
podea şi savurează o prăjitură. 

Cei trei prieteni ai lui lov, trei bărbaţi îmbrăcaţi la fel (repetiţia în spectacolele 
lui M. Manuitiu fiind o modalitate de expresie preferată) sînt „oameni de serie” 
care îşi duc viata resemnati, nu sînt tulburati de întrebări existențiale. Păpuşi 
neinsufletite în cea mai mare parte a timpului, dansează la fel (fiecare are cîte un 
acordeon). Muzica susține foarte bine spectacolul alternind cîntece liturgice cu 
ritmuri de ceremonial sărbătoresc ebraic. 

Îngerul, o ființă mică, agilă, blondă, poartă un costum de scafandru. ÎL sprijină 
pe lov atunci cînd acesta are nevoie şi îi dă oxigenul necesar. 

Interpretat ca un spaţiu celulă ce îşi strînge şi îşi închide victimele, cilindrul 
sugerează ideea că „individul devine el însuşi celula-univers redus la stadiul 
embrionar, unde începe experimentul — conținută de un cadru-celula şi vizibilă 
celorlalte celule care îi pot lua în orice moment locul” (Michailov, 2003: 20). De 
fapt cred că acesta vrea să fie mesajul. Aceeaşi idee o prezintă şi Cristina 
Modreanu în cronica sa „Mi se pare adeseori că nu sîntem decît nişte experimente 
cu toții, aşezaţi fiecare în borcanul său de sticlă, atent supravegheați din afară, 
injectati uneori cu fericire, alteori cu multă, foarte multă tristeţe, de parca 
cercetătorul ar vrea să vadă care ne este rezistența, pînă unde poate împinge 
limitele” (2003: 20). Dar, ca să revenim la vorbele nebunului lov al lui Călin 
Ciobotari, omul modern este cel care nu mai poate înțelege nimic din lecţia dată. 


Concluzii. Mesajul lui lov 


Problema suferinței, indisolubil legată de numele lui lov, a suscitat 
dintotdeauna aflarea unui răspuns. Dar poate mai puțin important este aflarea 

răspunsului, cît căutarea sa. Cuvintele lui lov „Domnul a dat, Domnul a luat, fie 
numele Domnului binecuvintat!”, nu arată o simplă resemnare in fata propriei 
suferinţe, ci presupun asumarea integrală a acesteia în orizontul comuniunii sale cu 
Dumnezeu. Problema asumării este ceea ce desparte modelul arhetipal de 
paradigma modernă situată sub semnul întîmplării, al contingentei. În fapt acelaşi, 
chiar dacă de pe versanţi diferiți, situat permanent între „a avea” şi „a fi”, 
simbolicul lov ne îndeamnă mereu să ne privim sufletul în oglinda propriei 
conştiinţe. 

Particularități stilistico-lexicale ale unui „discurs 
ecologist”ortodox in limba franceză 


Felicia DUMAS 


Nous proposons une analyse lexico-stylistique de ce qu'on pourrait appeler un discours 
écologiste orthodoxe exprime en langue française. Nous travaillerons sur un corpus forme 
d'un document vidéo (consacre a un monastere orthodoxe francais) et de plusieurs textes 
(un livre, des conférences et des homélies) de l’archimandrite Placide Deseille (fondateur 
du monastère feminin dont il est question dans le document vidéo), lun des plus grands 
peres spirituels et théologiens orthodoxes francais contemporains. 


Se poate vorbi despre un discurs ecologist ortodox în limba franceză? Este o 
întrebare incitantă şi surprinzătoare, din cel putin două puncte de vedere: cel al 
asocierii dintre ecologism şi ortodoxie, precum şi din acela al reprezentărilor pe 
care românul -ortodox din naştere - le are fata de spațiul cultural şi confesional al 
Franţei. Am arătat în mai multe rînduri cum a apărut ortodoxia în Franţa, care îi 
sînt principalele caracteristici şi, mai cu seamă faptul că se bucură în prezent de un 
impact spiritual din ce în ce mai puternic (Dumas, 2009). Desigur, ea este 
minoritară în Franța; conform statisticilor efectuate de presa catolică, religia 
majoritară rămîne în rîndul francezilor cea creştină, romano-catolică, urmată foarte 
îndeaproape de islam. Ca majoritatea țărilor europene occidentale însă, Franţa se 
confruntă cu o profundă criză a practicii religioase a creştinismului catolic, 
consecință a unui îndelungat proces de secularizare. Cu toate acestea, ortodoxia 
cunoaşte o adevărată dezvoltare în acest spaţiu geografic, atît administrativă 
(reflectată în numărul mare de parohii şi mănăstiri create), cît şi spirituală 
(numeroase lucrări ortodoxe sînt scrise sau traduse în limba franceză). Asocierea 
dintre ortodoxie şi ecologism este, de asemenea, surprinzătoare. Ecologismul este 
definit ca o mişcare socială care are drept scop protejarea omului şi a mediului său 
înconjurător de poluare şi de degradare. Cuvîntul ca atare face parte din familia 
lexicală a termenului ecologie, care denumeşte ştiinţa ce studiază raporturile dintre 
organisme (specia umană fiind inclusă aici) şi mediul lor de viață. Tot din această 
familie fac parte şi ecologist (care tine de ecologism, dar şi adept al 
ecologismului), ecologic (care ţine de ecologie, referitor la ecologie) şi ecolog 
(specialistul în ecologie). În limba română, familia este în întregime împrumutată 
din limba franceză. În franceză, termenul ecologie este împrumutat din germană. 
Nemtescul oekologie a fost creat de un biolog german din două vocabule greceşti, 

oikos (casă) şi logos (cuvînt, discurs). Prin urmare, ecologia poate fi definită ca 
discursul despre casă, ştiinţa referitoare la casa locuită de organismele vii, dintre 
care face parte şi omul. În ce fel ortodoxia are legătură cu ecologismul? În mai 
multe feluri, reflectate la nivelul a ceea ce vom numi în continuare un discurs 
ecologist ortodox exprimat în limba franceză. Prin urmare, pentru a reveni la 
întrebarea noastră inițială, credem că răspunsul este unul afirmativ. Da, se poate 
vorbi despre un discurs ecologist ortodox în limba franceză. El poate fi definit ca 
un tip special de discurs ecologist creştin, produs de instante enuntiative bine 
individualizate (dintre care ne vom referi la cele mai importante: patriarhul 
ecumenic al Constantinopolului, părintele arhimandrit Placide Deseille, maica 
stareță de la mănăstirea ortodoxă franceză de la Solan, măicuţele de aici, în cazul 
corpusului nostru), în condiţii socio-istorice determinate, cu un conţinut referitor la 
ecologie. Din punct de vedere confesional, el este individualizat prin modul 
specific de producere (nepragmatic şi nedeliberat) şi prin conţinutul propriu 
doctrinei şi învățăturilor Bisericii Ortodoxe. Această posibilă definiţie a discursului 
ecologist ortodox din limba franceză are ca punct de plecare o posibilă definiție a 
discursului ecologist în general. Acesta ar fi, dupa părerea noastră, un tip special de 
discurs, deci o producţie a unui act de comunicare determinat din punct de vedere 
social şi istoric (sub aspect formal), cu un conţinut semantic referitor la ecologie. 

Corpusul pe baza căruia dorim să propunem o analiză a cîtorva particularități 
stilistico-lexicale ale acestui tip de discurs este unul uşor eterogen, însă cvasi- 
complet din punctul de vedere al actualizărilor sale în spaţiul socio-cultural al 
mai multe texte scrise de părintele arhimandrit Placide Deseille (o carte, Foi 
chrétienne et ecologie, L’Eglise orthodoxe et la protection de l’environnement, 
2007, cîteva conferinţe) şi predici, precum şi dintr-un document video, intitulat „un 
monastère orthodoxe €colo”!, care se referă la o mănăstire ortodoxă din sudul 
Franţei întemeiată de părintele Placide Deseille, el însuşi prezent cu cîteva replici 
în filmul documentar. Trebuie să facem încă de la început o precizare importantă: 
Biserica ortodoxă nu îşi propune în mod deliberat elaborarea unui astfel de discurs 
ecologist. Desigur, ea are o concepţie proprie referitoare la problemele legate de 
mediul înconjurător şi de protejarea lui. Cunoscînd însă demersurile de 
agroecologie ale mănăstirii de maici de la Solan (cu hramul Acoperămîntul Maicii 
Domnului) şi mai cu seamă iniţiativa lor liturgico-reflexiva de mare amploare de a 
organiza ziua de rugăciune pentru „salvarea Creaţiei” (în limbaj profan, pentru 
protecția mediului înconjurător), propusă de patriarhul ecumenic, ne-am pus 
întrebarea iniţială referitoare la existența unui discurs ecologist ortodox în limba 
franceză. 

Acest tip de discurs se individualizează în spaţiul lingvistic, geografic şi 
cultural al Franței prin raportare la un altul, înrudit din punct de vedere lexico- 
semantic, cel ecologist creştin, implicit catolic. Siturile de ecologie creştină sînt 


! http://fr.youtube.com/watch?v=ovjiSXAs_BE. 

numeroase în limba franceză, iar Biserica Catolică s-a exprimat de mai multe ori în 
legătură cu subiectele fierbinţi ale ecologiei, atrăgînd la rîndul ei atenția asupra 
urgentei resposabilizării umane pentru salvarea planetei de la un dezastru ecologic. 
În general, mesajul discursurilor ecologiste creştine exprimate în limba franceză 
este următorul: pentru un creştin, chestiunea ecologică este strîns legată de viata sa 
spirituală şi presupune responsabilizarea omului în privința evoluţiei societății 
contemporane şi a respectării mediului înconjurător. Nerespectarea acestuia este 
considerată o nouă formă de păcat, un păcat social, deoarece pune în pericol 
viitorul planetei şi, implicit, al speciei umane. 

Mesajul discursului ecologist ortodox este în mare parte acelaşi, cu o singură 
mare diferență de atitudine, exprimată printr-un termen definitoriu, cel de 
rugăciune. Biserica ortodoxă se roagă pentru salvarea planetei, în calitatea ei de 
Creaţie a lui Dumnezeu, în fiecare an, în ziua de 1 septembrie, proclamată de 
patriarhul ecumenic Dimitrios (predecesorul sanctitatii sale Bartolomeu Întîiul) ca 
zi de rugăciune pentru mediu. În prezent, problema ecologică este atît de gravă, 
încît omul nu o mai poate rezolva decît printr-o schimbare totală de atitudine fata 
de mediu şi prin implorarea Creatorului de a interveni pentru salvarea creaţiei sale. 
O slujbă specială a fost concepută în acest sens, de către imnograful oficial al 
patriarhiei de Constantinopol, care se celebrează la mănăstirea ortodoxă de la 
Solan, în limba franceză, la utrenia ce precede Liturghia euharistică a Sfintului 
Ioan Hrisostomul din ultima duminică a lunii august. Este şi motivul principal 
pentru care dorim să ne oprim, în analiza procedeelor stilistice pe care le 
considerăm semnificative pentru discursul ecologist ortodox, la un document video 
referitor la această mănăstire, intitulat în limba franceză „o mănăstire ortodoxă 
ecologistă”. Documentul a fost difuzat pe un canal de televiziune francofon, în 
cadrul unei emisiuni care propune spre reflecţie teme actuale cu care se confruntă 
societatea franceză contemporană. El prezintă, pe scurt, procesul de fabricaţie a 
vinului biologic de la mănăstire, care începe cu recoltarea strugurilor şi se încheie 
cu îmbutelierea acestuia, toate activitățile fiind făcute de către maici. Este, pentru 
narator, prilejul de a le pune maicutelor întrebări referitoare la opţiunea lor de viata 
ecologică. Răspunsurile acestora sînt extrem de interesante, deoarece constituie tot 
atîtea eşantioane de discurs ecologist ortodox: ,,L’écologie découle d'une 
conviction profonde de cette présence de Dieu en toute chose et en chaque être 
humain. Nous sommes de veritables écologistes, nous sommes les veritables et 
authentiques écologistes”, afirmă maica stareță Hypandia (,,Ecologia îşi are 
originea în convingerea profundă a prezenţei lui Dumnezeu în orice lucru şi în 
fiecare ființă umană. Noi chiar sîntem ecologişti, sîntem ecologiştii adevărați şi 
autentici”). Pronumele personal noi funcționează metonimic, acoperind din punct 
de vedere semantic o arie confesională precisă, cea a monahismul ortodox, pe 
deplin acordat la o abordare responsabilă a relației cu pămîntul bazată pe respect, 
care face obiectul ecologiei. Celelalte intervenții ale maicilor explică această 
revendicare a înscrierii demersului lor, natural şi firesc, în cel numit laic, ecologist, 
de protecţie a mediului. Prin intermediul mai multor metafore care definesc natura 

şi pămîntul în general, ele precizează, de fapt, poziția teologică a ortodoxiei 
referitoare la ecologie: „ecologie pour nous a tout son sens, pas seulement parce 
que la planete doit étre propre pour qu'on soit en bonne santé, cela aussi est une 
chose concrete et valable, mais aussi par respect au Créateur. La création est bonne 
en elle-même, mais avant tout, elle est l'icâne du Créateur, elle est le don du 
Createur” („Ecologia îşi are pentru noi întreaga sa semnificaţie, nu numai pentru ca 
planeta trebuie să fie curată pentru ca noi să putem fi sănătoşi — sigur, lucrul acesta 
este concret şi valabil -, dar din respect fata de Creator. Creaţia este bună în sine, 
dar înainte de toate, ea este icoană a Creatorului, este darul Creatorului”). Această 
interpretare metaforică a mediului înconjurător, a planetei pe care locuim - văzută 
ca şi creaţie a lui Dumnezeu îşi are originea în cartea Facerii, unde citim că 
Dumnezeu a făcut lumea şi pămîntul, pentru a le dărui omului, cea mai de seamă 
creaţie a lui (făcută, de altfel, după chipul şi asemănarea sa). Acest om, încununare 
a creației divine, este văzut de sfinții părinți ca persoană umană, definită de 
părintele arhimandrit Placide Deseille ca „dăruire de sine, dragoste şi comuniune 
prin dragoste cu Dumnezeu şi cu semenii săi” („en communion dans l'amour et le 
don de soi avec Dieu et avec toutes les autres personnes humaines” - Deseille, 
2007: 13). Natura este darul pe care el îl primeşte de la Dumnezeu şi în aceste 
condiţii, relația dintre cei doi devine (implicit) una de respect, administrarea 
responsabilă şi rațională a pămîntului primit în dar devenind pentru persoana 
umană o exigenţă etică”. Această metaforă a creaţiei ca dar al Creatorului apare în 
mod frecvent în discursul ecologist ortodox şi creştin în general, însoţită fiind în 
exemplul citat de o alta, aceea a creaţiei ca icoană a Creatorului. Interpretarea 
acestei din urmă metafore este cel puţin dublă: Dumnezeu rămîne prezent în 
creație, după cum persoana sfinta reprezentată în icoană este prezentă în ea, 
ortodocşii venerînd astfel nu obiectul cu reprezentare concretă, materială, ci 
persoana sfîntă a cărei imagine o reprezintă. În acelaşi timp, natura, pămîntul, 
mediul înconjurător, în calitatea lor de creaţie a lui Dumnezeu, reflectă în armonia, 
în inteligența şi în echilibrul lor calitățile de perfecţiune ale Creatorului. Sau, după 
cum spune măicuţa Hrisostom, de la aceeaşi mănăstire: „Natura este o operă de 
artă”, adică frumoasă şi făcută pentru contemplare. Prin urmare, beneficiarul 
acestui dar, care este unul excepţional, este omul, în calitatea sa de persoană 
umană. De altminteri, în continuitatea scrierilor Părinților Bisericii, acesta este 
termenul folosit în documentarul video pentru desemnarea omului. În discursul lor, 
maicile de la Solan vorbesc despre omul contemporan potrivit concepţiei lor 
religioase, în calitate de persoană făcută după chipul şi asemănarea lui Dumnezeu, 
care participă la viata Bisericii şi trăieşte în comuniune de dragoste cu celelalte 
persoane. Persoana umană este respectată în virtutea concepției creştine şi 
teologice ortodoxe a maicilor: „On va respecter la personne, on va faire attention ă 
sa sante” („Vom respecta persoana umană, vom fi atente să nu se îmbolnăvească”), 
se subintelege, propunindu-i spre consum fructe, legume netratate cu pesticide etc., 


2 Pr. Prof. dr. Gheorghe Popa, conferința „Pămînt transfigurat într-o lume secularizată”, laşi, 27 
octombrie 2009. 

precizează maica stareță în filmul documentar. În acelaşi timp, ea este iubită în 
calitatea de aproape, un alt termen religios care caracterizează discursul ecologist 
ortodox. Aproapele trebuie iubit ca pe sine însuşi în creştinism şi în prezent, în 
societăţile moderne contemporane, este una dintre poruncile cel mai greu de 
respectat... . Termenul -în franceză, le prochain- este folosit de părintele Placide 
Deseille, în acelaşi document video, într-o frază organizată semantic şi discursiv în 
jurul unei metafore a conştiinţei etice, responsabile, a fiecăruia dintre noi: „Nous 
avons en nous une petite voix intérieure qui nous fait tout de méme comprendre et 
qui nous donne le sens et le goût de l'amour du prochain, et lamour de |’ autre est 
un amour qui nous amene a un certain renoncement et a renoncer a cette course au 
profit qui est le grand moteur, malheureusement, de notre civilisation actuelle” 
(„Avem înlăuntrul nostru, fiecare dintre noi, o mică voce interioară care ne face sa 
înțelegem şi ne explică sensul dragostei pentru aproapele nostru, iar dragostea fata 
de celălalt este o dragoste care ne duce la o anumită renunțare, care ne face să 
renuntam la această goană după profit, care este, din păcate, motorul civilizației 
noastre actuale”). Vocea interioară a fiecăruia dintre noi trebuie să sensibilizeze 
persoana umană în direcția dragostei fata de aproapele şi a renunțării (în sensul 
religios, ascetic) la tendința consumeristă a societăţii actuale, care epuizează 
resursele planetei şi ne antrenează într-un angrenaj inuman, al cursei după profit 
denuntata de părintele francez. Avem şi aici pronumele personal al persoanei întîia 
plural, acel nous pe care l-am întîlnit şi în discursul maicilor. $i aici funcţionează 
tot metonimic, însă ca metonimie pentru ansamblul ființelor umane, al speciei 
umane ca specie inteligentă şi persoană creată de Dumnezeu. Pornind de la 
scrierile sfinților părinți, ortodoxia afirmă o unitate ontologică a umanităţii întregi, 
care nu exclude pluralitatea persoanelor (Deseille, 2004: 33). În fragmentul citat, 
dragostea de aproapele este o imagine stilistică (cu valoare de sinecdocă), care 
înseamnă de fapt revenirea la valorile de bază ale creştinismului, iar renunţarea la 
cursa după profit trimite cu gîndul la asceză, virtute extrem de apreciată în 
creştinism în general şi în monahismul ortodox în special. Mesajul părintelui 
francez este unul orientat înspre o altfel de înţelegere a universului şi a relaţiilor 
interumane, pe care ortodoxia o propovăduieşte implicit de secole întregi, prin 
simpla sa practică liturgică, sau explicit - prin întreaga sa doctrină teologică. lată-l 
explicitat într-un alt loc de acelaşi mare părinte duhovnic, unul dintre cei mai mari 
teologi ortodocşi francezi din zilele noastre: „l Univers n'est pas un produit de 
consommation, mais un monde sacramentel. L’homme n'est pas un être 
économique, mais un étre liturgique... La civilisation occidentale doit redevenir 
sensible a émerveillement devant le mystère de la création” („Universul nu este 
un produs de consum, ci o lume sacramentală. Omul nu este o fiinţă economică, ci 
o ființă liturgică... . Civilizația occidentală trebuie să reinvete să se minuneze in 
fata tainei creaţiei”) — (Deseille, 2007: 17). Altele sînt priorităţile persoanei umane, 
din această perspectivă, deoarece alta este natura ei. Ea trebuie să-şi redescopere 


> nttp://fe.youtube.com/watch?v=ovjiSXAs_BE 

vocaţia biblică de preot al Creaţiei lui Dumnezeu, de ființă liturgică, conştientă de 
prezența divină peste tot in univers, din momentul creaţiei. Evident, într-o societate 
foarte dezvoltată din punct de vedere economic, de tip occidental, ca societatea 
franceză, discursul acesta este unul mai mult decît suprinzător, datorită celor două 
imagini metaforice care definesc universul ca lume sacramentală şi omul ca ființă 
liturgică. Fraza este construită antinomic, pentru a sublinia prin comparatiile 
profan-religios tocmai individualitatea poziţiei ecologiste ortodoxe față de 
alteritatea societăţii de consum, atee, industrializată, occidentală. Revenirea la 
valorile autentice ale credinţei şi transformarea morală a omului contemporan sînt 
exigente fundamentale pentru evitarea catastrofelor ecologice care amenință 
planeta. 

Ca ființă liturgică, omul se regăseşte pe deplin în practica, doctrina şi învățătura 
Bisericii ortodoxe. Aceasta promovează un autentic discurs ecologist, nu numai 
prin respectul manifestat fata de mediul înconjurător, dar şi prin rugăciunile pe care 
le face pentru creaţie în general şi pentru salvarea acesteia, în special. Dacă pentru 
acestea din urmă s-a stabilit în mod canonic o zi precisă în economia timpului 
liturgic, ziua de 1 septembrie a fiecărui an, pentru creaţie în general Biserica 
Ortodoxă se roagă zilnic în mănăstiri, şi în fiecare duminică şi zi de sărbătoare în 
bisericile de parohie, în timpul săvîrşirii liturghiei euharistice; prima parte a 
acesteia — liturghia catehumenilor - cuprinde o ectenie specială prin care se cere 
ajutorul divin pentru o bună rînduială a naturii şi o anumită orientare a acesteia în 
direcţia nevoilor de vietuire (sau supravieţuire) umane: „Pentru buna întocmire a 
văzduhului, pentru îmbelşugarea roadelor pămîntului şi pentru vremuri paşnice, 
Domnului să ne rugăm” - „Doamne miluieşte””. În ortodoxie, există rugăciuni 
pentru binecuvîntarea recoltelor de tot felul, a turmelor de oi, a viermilor de 
mătase, a strugurilor (de Schimbarea la Faţă, spre exemplu), pentru ploaie etc. 
Altfel spus, omul nu se roagă numai pentru el, ci şi pentru creaţie, iar lucrul acesta 
este prevăzut de biserică la nivel liturgic instituțional. În zilele noastre, cînd planeta 
pămînt este amenințată de un dezastru ecologic, soluţia ortodoxă în materie de 
ecologie pare suprinzătoare pentru omul ne-ortodox prin cele două dimensiuni 
esențiale propuse: credința şi rugăciunea. Tot părintele Placide este cel care 
exprimă în chip extrem de clar acest mesaj bipolar al ecologiei ortodoxe, în predica 
ținută în timpul liturghiei euharistice din ziua de 26 august 2009, la mănăstirea 
ortodoxă de la Solan, ziua de rugăciune pentru salvarea creației”: „C’est pour cela 
qu’au coeur de cette journée, nous devons mettre la priére, une intercession ardente 
pour que le Seigneur inspire aux hommes le goût des choses d’en haut, plutôt que 
de ce qui est de la terre; pour qu’il les aide ainsi a renoncer a jouir sans limites de 
la création, à |’exploiter pour satisfaire Pinfinite de leurs désirs terrestres” („De 
aceea, în centrul acestei zile trebuie să aşezăm rugăciunea, o rugăciune fierbinte 


* Liturghia Sfintului loan Gură de Aur. 

> Deoarece data de 1 septembrie nu coincide întotdeauna cu o duminică, pentru ca la rugăciunea 
special concepută pentru salvarea creației să poată participa cît mai multă lume, ea este sărbătorită în 
ultima duminică din luna august. 

pentru ca Domnul să le inspire oamenilor dragostea pentru lucrurile de sus, mai 
mult decît pentru ceea ce tine de pămînt; ca el să îi ajute să renunțe la a mai profita 
fără nici o limită de creaţie şi la a o mai exploata pentru satisfacerea plăcerilor lor 
pământeşti nesfirsite”). Si acest fragment de discurs este interesant din punct de 
vedere stilistic şi lexical. Cuvîntul rugăciune constituie nucleul semantic al 
mesajului omiletic, acest mod de acţiune fiind văzut ca singurul normal şi eficient, 
din perspectiva practicii liturgice şi a învăţăturii ortodoxiei, pentru salvarea 
creaţiei, aflată la moment de cumpănă. Substantivul este reluat, pentru sublinerea 
sa semantică, însoțit de determinantul fierbinte, care accentuează caracterul absolut 
necesar al acestei forme de comportament liturgic în fata dezastrelor ecologice 
înregistrate din ce în ce mai des în ultima vreme. Două metafore asigură structura 
de coerenţă discursivă, ecologică ortodoxă, a fragmentului: „lucrurile de sus” şi 
„ceea ce tine de pămînt”, adică, prin opoziţie, de cele de jos. Ele sugerează acelaşi 
mesaj de transformare spirituală a persoanei umane, de reconvertire a sa la valorile 
morale ale credinţei în Dumnezeu (localizat în mod metaforic tradiţional în cele de 
sus) şi renunţarea la plăcerile hedoniste ale societăţii contemporane de consum, 
care inlantuiesc omul de dimensiunea sa orizontală nespiritualizată. Opoziția sus- 
jos rezumă de fapt raportul dintre Creator şi creaţie, omul fiind singura dintre 
fiinţele create căreia i s-a permis prin jertfa lui Hristos pe cruce (după neascultarea 
din grădina Edenului) accesul la cele înalte, pe lîngă stăpînirea rațională a creaţiei. 
În situaţia actuală, total scăpată de sub control din punct de vedere ecologic, numai 
intervenția divină —chemată în ajutor de om prin rugăciune - mai poate salva 
creaţia. Mesajul este continuat, în direcția explicitării soluţiei ecologiste, într-un alt 
fragment din aceeaşi predică: „La sauvegarde de la creation ne peut pas dependre 
seulement de dispositions législatives et de réformes extérieures. Celles-ci seront 
toujours inefficaces sans cette conversion du coeur de Phomme... Un écologisme 
materialiste et athée est une utopie irréalisable”® („Salvarea creaţiei nu poate 
depinde numai de dispozitii legislative si de reforme exterioare. Acestea vor fi 
mereu ineficiente fără o convertire, o schimbare a inimii oamenilor... . Un 
ecologism materialist şi ateu este o utopie irealizabilă”). Metaforele sînt explicitate, 
discursul este unul ecologist creştin, lucid şi aproape militant. Impactul asupra 
destinatarului său este sporit prin atenuarea precizării confesionale: lumea 
contemporană trebuie să accepte o schimbare profundă, care tine de esența umană, 
aceea a inimii fiecăruia dintre oameni, în direcția redescoperirii valorilor umane 
fundamentale, care sînt cele creştine şi aderării la acestea. În sens teologic şi 
patristic, inima est organ al cunoaşterii prin excelenţă, care deschide persoana 
umană spre comuniunea cu Dumnezeu (Deseille, 2004: 40)’. Prin urmare, este 
vorba despre o transformare de tipul convertirii (termenul folosit este conversion), 


é Părintele arhimandrit Placide Deseille, Predică rostită la mănăstirea Solan, în timpul liturghiei 
din ziua consacrată rugăciunii pentru salvarea creaţiei, în ziua de 26 august 2009. 

7 Menţionăm un exemplu din Triadele în apărarea sfinţilor isihaşti a Sfintului Grigorie Palama: 
„Inima este deci sălaşul spiritului nostru şi primul organ spiritual al trupului” (apud Deseille, 2004: 
41). 

care să permită o altfel de percepere a lumii. De aceea, dat fiind caracterul extrem 
de dificil al unei astfel de schimbări, cunoscutul teolog francez insistă asupra 
faptului că ea se poate realiza numai cu ajutorul Duhului Sfînt, atunci cînd omul 
acceptă să o facă şi, mai ales, să ceară acest ajutor: „Ce retournement du coeur de 
Phomme ne peut être opere que par la coopération, la synergie, disaient les Peres 
de l’Eglise, de la puissance du Saint-Esprit et de la volonté libre de homme”? 
(„Această schimbare a inimii omului nu se poate face decît prin cooperarea, prin 
sinergia, după cum spuneau Sfinții Părinţi, dintre puterea Duhului Sfînt şi voința 
liberă a omului”). Avem aici o marcă lexicală evidentă în privinţa apartenenţei 
acestui fragment la ceea ce am numit un discurs confesional ortodox cu specific 
ecologist; este vorba despre conceptul de sinergie, specific teologiei răsăritene şi 
caracteristic doctrinei ortodoxe, aşa cum apare ea în operele Sfinților Părinţi ai 
Bisericii: „Sinergia este, în domeniul credinţei, acea conlucrare tainică dintre harul 
lui Dumnezeu şi voinţa omului, necesară mântuirii. Omul singur, numai cu dorința 
şi voinţa sa nu se poate mîntui, dar cu ajutorul harului care se dă omului la cererea 
acestuia prin rugăciuni şi sfintele taine şi cu faptele bune, omul poate dobindi viata 
veşnică” (Branişte, 2001: 456). Deşi nu apare explicitat în fragmentul omiletic al 
părintelui arhimandrit Placide Deseille, cuvîntul mintuire este cuprins semantic şi 
stilistic (sub formă metonimică) în cel de schimbare, în franceză, retournement. 
Substantivul acesta din limba franceză presupune o reorientare nu atît din punctul 
de vedere al unei directionari spatiale, cît înspre o paradigmă interioară, 
spiritualizată, de valori autentice, creştine. Problemele ecologice actuale nu pot fi 
rezolvate decît prin acest tip de abordare creştin-ortodoxă a relaţiei dintre om şi 
creație, prin rugăciune, prin reîntoarcerea omului contemporan înspre valorile 
credinței şi nu prin măsuri legislative necontextualizate moral şi spiritual. De 
altminteri, părintele Placide Deseille revine asupra acestei idei, în încheierea 
aceleiaşi predici: „Encore une fois, ces choses ne dependent pas simplement de 
mesures purement techniques et administratives, mais elles necessitent avant tout 
cette conversion des coeurs, cette transfiguration de notre être par l'Esprit du 
Christ ressuscité”? („Încă o dată, aceste lucruri nu depind numai de măsuri strict 
tehnice şi administrative, ci necesită în primul rînd această schimbare a inimilor, 
această transfigurare a ființei noastre prin intervenția Duhului lui Hristos cel 
înviat”). Mesajul este unul ecologist ortodox militant şi responsabilizator. Prezenţa 
posesivului de persoana intiia plural în sintagma „ființa noastră” generalizează 
ideea de responsabilitate umană, dinspre spaţiul confesional ortodox înspre 
umanitatea întreagă, în calitatea ei de locuitoare a planetei pămînt. În ortodoxie, 
poziţia omului față de creaţie este bine precizată, după cum am arătat mai sus, iar 
relaţia sa cu natura este una firesc ecologică, de respect şi conlucrare la realizarea 
proiectului divin de spiritualizare a creaţiei în integralitatea sa. Aceeaşi idee este 
exprimată în spaţiul românesc de părintele Dumitru Stăniloae, citat în Vocabulaire 


$ Părintele arhimandrit Placide Deseille, Predică rostită la mănăstirea Solan, în timpul liturghiei 
din ziua consacrată rugăciunii pentru salvarea creaţiei, în ziua de 26 august 2009. 
9 
Idem. 

théologique orthodoxe: „Resursele naturii, pămîntul arabil, apa, aerul, energiile de 
tot felul, sînt date de Dumnezeu tuturor. Dumnezeu vrea ca, prin munca oamenilor, 
aceste resurse să fie împărţite între toți, ca toată lumea să se poată bucura de acest 
dar al său. Trebuie să eliberăm natura de lăcomia noastră, să o respectăm, să o 
înfrumusețăm, să o spiritualizăm în aşa fel încît slava lui Dumnezeu să se reflecte 
în ea, conform scopului originar al creaţiei”. 

Acesta este mesajul fundamental al discursului ecologist ortodox, aşa cum este 
el actualizat de maicutele de la mănăstirea ortodoxă de la Solan şi de părintele lor 
duhovnic, arhimandritul francez Placide Deseille. Acelaşi mesaj este propus şi de 
patriarhul ecumenic, Bartolomeu Întîiul, în numeroasele sale intervenţii pe teme 
ecologice. Am menționat aici instanțele enuntiative cele mai reprezentative in 
privinţa exprimării poziţiei Bisericii Ortodoxe în materie de ecologie. Din punct de 
vedere stilistic, acest tip de discurs, ecologist ortodox, se caracterizează printr-o 
succesiune de metafore cu referire la natură (la mediul înconjurător ca şi creaţie a 
lui Dumnezeu), la omul contemporan şi la opțiunile acestuia în legătură cu salvarea 
planetei. Totul exprimat într-un limbaj religios diafan, aproape poetic în limba 
franceză. Desigur, un rol deosebit de important în transmiterea mesajului ecologist 
îl au şi procedeele retorice folosite, specifice tipurilor de discurs la care ne-am 
referit în lucrarea de fata (film documentar, text de literatură spirituală, discurs 
omiletic). Cum nu ne-am propus să le studiem aici, ne rezervăm plăcerea de a o 
face cu un alt prilej. 

Pomelnic apartinind Bisericii „Sf. Parascheva” din 
localitatea Enachesti, jud. Bacău 


Marina VRACIU, Stelian ONICĂ, Merişor DOMINTE 


The existence of a painted diptych inside the altar 's apse - may it be static or movable (i.e. painted 
on wood or directly on the wall) it s a frequent architectural situation appearing since 13th 14th 
centuries in Christian churches. The diptych is dated 1814 and resides in the ,,St. Parascheva” 
Church in Enachesti, Romania. It is a valuable cult object, being built up from three pieces. The 
object has been analised in an investigation, conservation and restoration process, being in a 
advanced stage of degradation which needed fast conservation interventions. 

The three parts of the diptych contain painted surfaces and also written surfaces where the patron, 
their families and other donors are mentioned with the purpose of being named during the 
religious events which where held in the church. 


In cadrul cultului ortodox, discursul religios este complex, aspectele 
vizuale avînd o pondere însemnată. În biserici, întîlnim, pe lîngă imaginile 
pictate pe icoane şi pe ziduri, precum şi ilustrațiile din cărţile de cult, o serie 
de cazuri inedite, în care textului scris i se asociază deseori şi reprezentări 
vizuale. Imaginea apare, prin urmare, şi în unele cazuri de pomenire, 
deosebite fata de cele uzuale, rostite, cînd se foloseşte doar nominalizarea. 
Pietrele de mormînt şi, mai rar, pomelnicile iconografiate se încadrează în 
asemenea categorie. 

Existenţa unui pomelnic pictat, mobil sau imobil, cu alte cuvinte pictat pe 
lemn sau direct pe zid, în incinta absidei altarului, în zona proscomidiei sau în 
spatele mesei din altar, este un fapt întîlnit frecvent încă din sec. XIII — XIV 
în bisericile creştine. Acesta era dedicat în primul rînd pomenirii ctitorilor 
lăcaşului respectiv şi altor personaje ecleziale - slujitori în acea biserică în 
decursul timpului. Astfel, pomelnicul poate apare şi ca o menționare de 
durată, pentru posteritate, un exemplu în acest sens fiind piesa de patrimoniu, 
sub formă de triptic pictat, apartinind altarului Bisericii «Sf. Parascheva» din 
localitatea Enăcheşti, jud. Bacău. Din textul înscris în română, cu caractere 
slave, aflăm, pe lîngă numele ctitorilor bisericii - ieromonahi şi mireni, data 
de 16 iunie 1814, fapt ce ne oferă şi posibilitatea estimării temporale a 
imaginilor Bunei Vestiri, cu Maica Domnului şi Sf. Arhanghel Gavriil, care 
însoțesc lateral, şi pe verso-ul voleurilor cu text, piesa centrală a 
pomelnicului. Acesta, în ansamblul său, concomitent cercetării lingvistice şi 

vizuale, a fost supus unui proces laborios de investigare materială, conservare 
şi restaurare, deoarece se afla într-o stare de avansată degradare, care necesita 
intervenţii urgente de prezervare. 

Pomelnicul datat 1814, este un bun de patrimoniu, alcătuit din trei piese 
sub formă de triptic. Cele trei piese reprezintă un obiect păstrat de obicei în 
altarul bisericii, cu scopul de a fi pomeniti în cadrul oficierilor religioase, 
ctitorii, familiile lor şi alti donatori menţionaţi pe toate cele trei blaturi care 
alcătuiesc pomelnicul. Atît partea centrală cit şi părțile laterale ale acestuia 
sînt pictate în tehnica tempera, aici pe suporturi din lemn de tei. Părțile 
laterale sînt pictate cu scena Bunei Vestiri: Maria este redată pe uşa din 
dreapta, iar Arh. Gavriil, pe cea din stînga. Amindoua personajele sînt 
reprezentate în picioare, privind unul spre celălalt în atitudinile specifice 
iconografiei acestei reprezentări. Lemnul este biodegradat, în urma atacului 
insectelor xilofage şi a unui microclimat cu fluctuații de umiditate şi 
temperatură, care a dus şi la apariţia unor tendinţe de fisurare a părților 
laterale. Stratul pictural, inclusiv părţile scrise, prezintă multiple degradări, 
începînd cu desprinderi ale peliculei de culoare, pierderi din stratul pictural, 
eroziuni şi o fragilitate accentuată a picturii în general. Deasemeni, un strat 
de depuneri aderente, format din fum, praf, ceară, etc, acoperă stratul pictural. 
Toate piesele acestui triptic au fost supuse unui proces de restaurare integrală, 
care a cuprins un flux tehnologic etapizat, de operaţii adaptate la cazuistica 
specifică a pieselor în cauză. 

Tripticul fiind restaurarat integral, urmează a fi restituit şi păstrat în 
condiții corespunzătoare, deoarece constituie o valoare, atît istoric- 
documentară cît şi artistică. 

Menţionăm un fragment din înscrisurile care se află în partea centrală a 
pomelnicului: 

POMELNICUL CTITORILOR A SFINTEI BISERICI, CE SE 
PRĂZNUIEŞTE HRAMUL PREACUVIOASEI PARASCHEVA, VINEREA 
MARE S-IN SATUL ENĂCHEȘTI, 1814 

(în ?) IUNIE 16 IOAN, ILINCA CU FIII LOR, ......... 

IOANICHIE, IEROMONAH CU TOT NEAMUL LUI, RADUL, 
ECATERINA CU FIII LOR 

VASILII, VOICA, CU FIII LOR IORADN (?), SARA (?) CU FIII LOR, 
TODIRASCU, VOICA CU FIII LOR... SIMEON, ANA, VASILI (?), IOAN, 
CU TOT NEAMUL LOR 

Pomelnicul (triptic) deschis, cu înscrisuri pictate (înainte de restaurare) 


Verso-ul pomelnicului (triptic), cu imagineaBunei Vestiri separată (înainte de 
restaurare) 

În sens compozițional, dar şi metaforic, observăm că tripticul pomelnicului se 
deschide precum o carte, care ne invită să ne reamintim de un timp al vietuirii celor 
înscrişi în registrele sale şi să ne rugăm pentru sufletele lor. Cu posibilitatea de a-i 
percepe mesajul scris, din interior, în faza de deschidere, şi pe cel iconografic, din 
exterior, în faza de închidere, pomelnicul apare ca o complexă informaţie, textuală 
şi imagistică. Cînd privim din spate pomelnicul deschis, scena Bunei Vestiri, 
reprezentată pe voleurile laterale, ne apare separată în componentele ei figurative, 
orientate ca într-o compoziţie deschisă, spre exteriorul cadrului lucrării. 


ma 


Pomelnicul (triptic) închis, cu imaginea Bunei Vestiri reunită 
(în timpul restaurarii-curatata şi chituită) 


Pozitionati în picioare, Maica Domnului(în tainică rugăciune, cu un 
maforion fără însemne, deschis şi prelung, ca într-un tablou religios din vest), 
ocrotită fiind de Sf. Duh ca porumbel, şi Sf. Arhanghel Gavriil, binecuvîntînd 
şi bine vestind, avînd un crin alb (simbol complex, şi preponderent princiar în 
Occident), vor reîntregi imaginea icoanei în faza de închidere a tripticului, 
atunci cînd şi compoziţia se închide, schimbîndu-se spre înăuntru orientarea 
persoanelor sfinte figurate, adică fata către fata. De această dată, de fapt cea 
primordială, în sensul iconografiei ortodoxe şi al perspectivei inverse, care îl 
consideră pe credinciosul privitor copărtaş la spaţiul interior al icoanei, Sf. 


244 


Arh. Gavriil este la începutul scenei, în partea ei dreaptă, adică pe exteriorul 
voleului din stînga atunci cînd privim tripticul din afara lui, conform 
perspectivei conice, renascentiste. În acelaşi sens Maica Domnului, primind 
în rugăciune şi cu sfială Buna Vestire, tot din punctul de vedere al 
perspectivei inverse, se află într-o poziţie frontală, uşor orientată către Îngerul 
vestitor, în stînga scenei, sau pe exteriorul voleului din dreapta, dacă ne 
situăm în perspectiva conică sau liniară. Această retorică inclusă a 
iconografiei de factură ortodoxă, atunci cînd este cunoscută, oferă privitorului 
o deschidere ideatică spre conexiuni spirituale, extrăgîndu-l din spaţiul său 
obişnuit, terestru, supus legilor materiei, spre a-l chema către un alt mediu, al 
transcendentei, în care timpul şi spaţiul se unifică într-un continuum nesupus 
naşterilor şi disparitiilor. Canoanele de reprezentare iconografică în ortodoxie 
sînt tocmai modalitatea care permite să se inducă în privitorul credincios acea 
stare de permanenţă, a rugăciunii şi a efectelor ei, în cazul ordonării canonice 
existînd destulă libertate în privinţa expresivitatii plastice, a tratării picturale. 
Această libertate creativă în lucrul cu forma apare evidentă şi în Pomelnicul 
de la Enachesti, Bacău, în care putem observa, în cadrul sinceritatii naive a 
tratării plastice, o calchiere a influențelor realiste din iconografia occidentală 
pe regulile tipicului iconografic ortodox. Există în acelaşi timp în pictura 
acestui pomelnic o latură tradițională şi una avangardistă, o respectare a unor 
reguli dar şi un lapidar desen ce face corp comun cu o cromatică de o tendinţă 
fovă avant la lettre, toate echilibrate printr-un simț înăscut al acordurilor de 
nuanţe reci şi de complementare, de proporții şi de directionari mai evidente 
ori mai subtile, pe care artistul anonim, autohton, ni le-a transmis din veacul 
său către vremea noastră. Dacă privim cu atenţie în jur, la experimentele 
plastice ale contemporaneitatii, care îşi caută cu obstinatie o originalitate a 
sincerității lăuntrice, eludind invatamintele clasice de studiu, întîlnim şi 
tratări artistice ce vor să pară naive, şi care chiar pot semăna ca aspect vizual 
cu ceea ce ne oferă imaginea de acum aproape două secole a pomelnicului 
Bisericii «Sf. Cuv. Parascheva» din Enăchești. Aşa constatăm atît actualitatea 
unor simtiri cit şi faptul că un act artistic îşi are totdeauna, indiferent de timp 
şi de context, un anume sîmbure de religiozitate, chiar şi atunci cînd acesta nu 
apare declarat şi nu reprezintă neapărat un anume subiect religios. Cu atît mai 
mult i se cere însă exprimării artistice o evidentă responsabilitate a impactului 
vizual atunci cînd se pune în slujba credinţei şi caută să o susțină imagistic. 


245 


Cu înscrisuri, voleul din stînga şi partea centrală a pomelnicului, în timpul 
restaurării (faze din etapele de curatare=inlaturare a depunerilor aderente, şi de 
chituire, cu probe-martor). 


Aspectul cromatic reconfortant şi juvenil al ansamblului pomelnicului ne poate 
indica faptul că autorul lui era destul de tînăr, iar ctitorii nominalizați erau în 
putere, bucuroşi să fie amintiţi în biserica pe care o ctitoriseră. Buna Vestire a 
pomenirii lor se corelează temei creştine a Bunei Vestiri, uzuală în cazul situaţiilor 
de diptic, care impun posibilitatea împărțirii imaginii în două fără a-i afecta 
integritatea componentelor sale.Referitor la textul pomelnicului, se observă că pe 
voleuri ar mai fi fost loc pentru adăugiri, fapt ce poate introduce supoziţia că el s-ar 
fi putut completa în timp cu alte nume, date ori informaţii despre subscrierea la 
ctitorirea bisericii din Enăchești, Bacău, cu hramul Sfinta Cuvioasă Parascheva. 
Pentru această tînără sfintă, considerată ocrotitoare a ținuturilor moldovene şi a 
tinerilor în general, credincioşii din locurile respective au mare evlavie, iar 
ctitorirea unei biserici închinată ei nu poate să treacă neobservată. Pomelnicul este 
astfel şi un anunţ, indirect, despre credincioşii din Enăcheşti, Bacău,care, cu 
pioşenie, dedică efortul lor de ctitorire a unui lăcaş de cult Sfintei Cuv. Parascheva. 
Prin hramul ales, rugîndu-se acestei sfinte mai cu fervoare, oamenii locului 
învestesc pentru viitor încrederea lor în urmaşi, care, din pruncie şi tinereţe, vor fi 
ocrotiti şi îndrumați pe un fagas al dreptei cuviinte şi al păstrării valorilor străbune. 
Între acestea ni se transmite că la loc de frunte să fie credinţa şi acțiunile care să o 
susţină şi să o propage.Faptul că acest mesaj, existent şi prin pomelnicul în discuţie 
a rezistat pînă la noi pentru a fi transmis în continuare ne obligă să ne revalorizăm 
consideratiile şi acţiunile şi să acordăm o mai mare atenţie şi grijă bunurilor care ne 
vin dinspre trecut. Prin ele conştientizăm mai mult că noutatea şi originalitatea 
după care alergăm în dorinţa de notorietate nu trebuie să afecteze fundamentele 
aşezate de ai noştri străbuni. Prin ele descoperim că modernitatea îşi are germeni 
unde nu te aştepţi a o întâlni, şi că doar disponibilitatea noastră de a percepe cu 

deschideri de sens ne oferă posibilități nebănuite de a ne găsi surse de inspirație 
inedite. 


Imaginea pomelnicului-icoană, închis şi deschis, la finalul restaurării(cu integrările 
cromatice, făcute după principii ştiinţifice, spre a se reda integritatea imaginii 
obiectului de cult.) 


În pomelnicul-icoană, timpanul de deasupra Bunei Vestiri este ornamentat 
cu două flori cu lujer, predominant albastră şi roşie, şi două steluțe între ele, 
de aceleaşi nuanţe, aflate pe verticală sub o floare-stea, predominant albă, 
avînd însă atît albastru cît şi roşu. Simbolic, această compoziţie subtilă, care 
exprimă sintetic starea divină şi starea umană, precum şi relația dintre cele 
două personaje prin Duhul Sfînt, este sensibil echilibrată cromatic cu verdele 
timpanului, a cărui formă se elansează spre înalt, precum credinţa, prin cîte 
două arce de cerc, ritmate pe direcţiile sale laterale, oblice. Cînd pomelnicul 
este deschis, în partea sa centrală observăm trei despartituri, separate parcă de 
nişte coloane în care se continuă verdele fondului de deasupra lor. Spațiile 
respective apar şi ca nişte firide, in care sînt înscrise numele celor pomeniti. 
Deobicei, o firidă o putem întîlni în interiorul bisericii ortodoxe, cu acelaşi 
rol de pomenire cînd se află deasupra unei pietre de mormînt, situată uneori în 
pronaos sau in gropnita dinaintea naosului. În exterior, firide grupate sau 
înşiruite pot decora partea superioară a unei biserici. Plasate sub cornişă sau 
în jumătatea de sus a zidurilor, de jur-imprejur sau doar în anumite zone, de 
intrare, etc., firidele pot fi şi pictate cu imagini ale unor persoane sfinte din 

istoria bisericească a locului, pe lîngă cele biblice, reprezentative în sensul 
credinței şi al propagării ei. 

Dimensiunile reduse ale pomelnicului de la Enăcheşti, Bacău, care în 
ansamblul său se înscrie într-un dreptunghi de 74 x 58 cm (cu voleurile de 18 
x 45cm şi piesa centrală de 38 x 58cm), nu împiedică apariţia impresiei de 
monumentalitate si apoi de chiar dematerializare, determinată de 
esentializarea limbajului plastic, hieraticile atitudini ale persoanelor sfinte şi 
preponderența albastrului celest, care se armonizează cu verdele dătător de 
speranţă, cu albul ales drept lumină necreată, cu rozul interiorizării trăirilor şi 
cu roşul expansiunii sufleteşti. În vizual, retorica discursului religios aduce 
astfel ca argument pentru susținerea credinţei strămoşeşti nu numai epicul 
subiectului iconografic ci şi armonia tratării plastice a imaginii şi înscrisurilor 
acestuia. 

Tema pomelnicului-icoană o mai întîlnim în spațiul românesc, un exemplu 
fiind „o piesă interesantă, valoroasă prin completarea podoabei picturale cu 
elemente sculpturale,... un triptic reprezentînd Buna Vestire, datat 1836, 
atribuit lui Simion Poienaru, fiul lui Savu, cel mai bun păstrător al 
din ţinutul 
transilvan. Aflat acum în patrimoniul muzeistic din Sebeş, pomelnicului 
respectiv i s-au întocmit fişe detaliate, din care se poate afla cum se continuă 
nu numai tradiția familiei ci şi a credinței autohtone. Concomitent cu toate 

mestesugului de iconar din intreaga evolutie a centrului Laz 


acestea mai observăm şi faptul derivării formelor de exprimare artistică, care 
denotă creativitatea ce există în fiecare realizare vizuală ortodoxă, chiar dacă 
ea se subsumează unor canoane de reprezentare iconografică. 

La pomelnicul din Laz (39 x 26cm), numele celor de pomenit, adormiti şi 
vii, se află doar pe piesa centrală, voleurile fiind pictate şi pe a doua fata, cu 
cîte un Sfint Militar-Sf. Mare Mucenic Dimitrie şi Sf. Mare Mucenic 
Gheorghe. Atunci cînd pomelnicul este închis, Buna Vestire apare ca scenă ce 
s-ar petrece în interior, aspect indicat, după tipicul iconografic ortodox, de 
introducerea unei draperii cu falduri în spațiul Maicii Domnului. Combinația 
specificurilor iconografice ale estului şi vestului creştinismului oferă în 
continuare surpriza altor constatări iconografice, aşa cum şi la pomelnicul de 
la Enăcheşti am întîlnit. Ca şi în acela, în pomelnicul de la Biserica Lazului, 
atît Sf. Arh. Gavriil cît şi Sfînta Fecioară sînt reprezentaţi „în picioare, cu 
ochii privind unul spre celălalt”, dar nu într-un spaţiu deschis, atemporal, ci 
„într-un cadru arhitectonic, sugerat prin draperii si o masă — camera 


: http://www.muzeuluniriialba.ro/docs/apulum/articole/42_36. ioana_rustoiu.pdf 

Fecioarei?” — alături de care se află profilul unei biserici. Îngerul invesmintat 

în alb aduce Fecioarei vestea naşterii pruncului lisus, Fiul lui Dumnezeu. In 
: $ 5 PR! i : 

veşminte simple, cu un maforion lung auriu’, Maria primeşte vestea cu braţele 


P ch Sa ui să ag 4 
deschise, gest al acceptării misiunii sale”. 


În privinţa celor două pomelnice, primul din Moldova şi al doilea din 
Transilvania, s-ar mai putea observa şi explica încă destule asemănări şi 
deosebiri în privinţa stării de conservare şi a caracteristicilor iconografice şi 
artistice ale imaginilor pictate. Dintre toate mai specificăm aici, în sens 
artistic, doar cîteva dintre diferențieri, cum ar fi cromatica cu preponderență 
rece la pomelnicul de la Enachesti şi cea bazată pe complementarele roşu- 
verde şi orientată spre cald la pomelnicul de la biserica din Laz.În cadrul 
acestuia şi înscrisurile sînt mai atent lucrate, cu inițiale roşii la începutul 


? În nici una din reprezentările Bunei Vestiri din iconografia centrului Laz, fie că este vorba de 
icoane pe sticlă, lemn sau tablă, Maria nu toarce, după tradiţia impusă în iconografia bizantină, 
recomandată şi de manualul lui Dionisie de Furna (Dionisie din Furna 2000, p. 101, Uspensky- 
Lossky 2003, p. 184), ci se roagă sau citeşte. Pe masa scenei de pe triptic se zăreşte o carte cu coperţi 
roşii, închisă. 

3 Cu cele trei stele de aur, pe frunte si pe umeri, simbol al Sf. Treimi ori al fecioriei Mariei înainte 
şi după naştere. 

4 http://www.muzeuluniriialba.ro/docs/apulum/articole/42_36. ioana _rustoiu.pdf. 

numelor, spre a se crea o evidentiere a acestora şi tot odată un echilibru 
estetic în ansamblul pomelnicului deschis. 

Deşi la prima privire poate să apară mai frust, pomelnicul din Enăcheşti 
pare şi mai în consens cu modernitatea, căci în cadrul său informaţia vizuală , 
esentializata, se lansează mai degrabă ca un vehicol de trimitere a 
credinciosului spre transcendent decît imaginea de ansamblu a tripticului din 
Laz, care reţine un pic mai mult privirea omenească prin ale lui estetizări 
ornamentale, încîntînd-o totodată şi pregătind astfel poate mai persuasiv pe 
credincios pentru antecamera rugăciunii.Deşi au cam acelaşi rol, şi se 
aseamănă şi vizual, cele două pomelnice prezentate succint aici ne 
demonstrează că iconografia ortodoxă este de o varietate nu numai subtilă ci 
şi vizibilă atunci cînd reuşim a ne apropia sufleteşte de tainele ei, încercînd 
totodată a-i înțelege minunatele mesaje. 

Funcţia persuasivă a artei oratorice. 
Sfîntul Dionisie Areopagitul şi cunoaşterea ierarhiei 
cereşti cu ajutorul simbolurilor 


Alina Cristina DRUTA 


Dans ce texte, je vais argumenter que le discours persuasif est un discours deliberatif, regi 
par la valeur de l'utilité de prendre une certaine decision. Celui qui accomplit l’acte de 
persuasion est le saint, un homme investi avec l’autorité déléguée par Dieu même. Suivant 
le schema classique de l’acte de persuasion — ethos-logos-pathos -, on verra que cette 
persuasion dépend des qualités du saint, des qualités de son discours et des qualités de son 
public. Le saint agit avec l’autorité que Dieu lui confere. Le saint est une personne avec 
charisme, un homme crédible, honorable, qui ne cherche que la gloire de Dieu. Il tire sa 
force persuasive de ses faits et de ses paroles. Le discours du saint suit une logique sainte, 
le texte est tres bien articulé, ses theses sont explicitement exprimées, pour ne laisser place 
à des interprétations erronées. Le public du saint est forme par des saints ou par des gens 
croyants. Le saint souligne a plusieurs reprises que la parole de Dieu et Sa verite ne 
peuvent être dévoilées a qui que ce soit. Iln’y a pas de pathos à transmettre, mais tout au 
contraire, le saint desire que son public soit a la pensée et au ceur attachés aux réalités de 
Dieu et non pas aux realites visibles et passageres de ce monde. 


Urmîndu-l pe Pitagora in al său program ascetic: ori să taci ori să spui lucruri 
care preţuiesc mai mult decit tăcerea. Mai degrabă aruncaţi la întîmplare o piatră 
decit un cuvint de prisos sau fără folos. Nu spuneţi putin în cuvinte multe, ci 
spuneți mult în cuvinte puţin (Sălăvăstru 2006: 412), amintindu-mi şi de cuvîntul 
Ecclesiastului: Vreme este să taci şi vreme să grăieşti (Ecc. 3,7), ma văd nevoită sa 
grăiesc numai cele care sînt mai de pret decît tăcerea. Adică să fac aproape acelaşi 
lucru pe care l-a făcut şi sfîntul Dionisie Areopagitul în tratatul său despre /erarhia 
cerească. 

În ce măsură putem considera că a iniţia o discuţie despre funcţia persuasivă a 
artei oratorice, cu aplicaţie directă pe textul sfintului Dionisie, este un lucru cu o 
valoare mai mare decît cea a tăcerii? Cred că cel mai potrivit răspuns la această 
întrebare îl poate da unul dintre avvii pustiului egiptean din primele veacuri ale 
creştinismului: şi dacă taci şi dacă vorbeşti, pentru Dumnezeu să o faci. Dacă prin 
ceea ce facem reuşim să aducem slavă Lui, atunci orice demers al nostru 

dobîndeşte valoare şi primeşte şi binecuvîntare pentru a fi dus cu bine pînă la 
capăt. 

Cît de potrivită este o apropiere din perspectiva retoricii, a aspectului său 
persuasiv, de un text inspirat de Duhul Sfînt? Nu e aceasta o lipsă de respect fata 
de cele sfinte? Iată ce ne spune părintele Nicolae Chiriac-Dimancea, încercînd să 
ne lămurească in această privință: Mintuitorul a prețuit imens elocinta, ridicind-o 
la nivelul unei instante divine; a făcut din aceasta marele instrument al operei 
Sale, pirghia cu ajutorul căreia Evanghelia a răscolit pămîntul. 

Peste rămăşiţele templului lui Moisi, pe ruinele şcolilor si tribunelor antice, 
Hristos a ştiut sa ridice cuvîntului un amvon mai înalt si mai sacru. ... Și aşeză 
acest amvon aşa de sus că nu era îngăduit capriciilor diferitelor opiniuni, a 
incertitudinelor ştiinţei şi agitatiunilor politice să se urce pînă la el, pentru ca să 
amestece cu ecourile cereşti svonurile şi vorbele goale păminteşti. (Chiriac- 
Dimancea, 1927: 5). 

Asadar Insusi Mintuitorul nostru este oratorul exemplar, de la El trebuie sa 
învăţăm aceasta artă a lui bene dicendi. Fiind artă, ea slujeşte, cu necesitate, 
frumosului. lar frumosul este echivalent, în dreapta credință, cu binele, cu 
adevărul, cu dreptatea. Arta de a vorbi bine este în egală măsură şi în acelaşi timp 
arta de a vorbi frumos, de a vorbi drept, de a vorbi adevărat. Dacă e să ne raportăm 
la ceea ce ne explică Andrei Pleşu în a sa Minima Moralia, talentul şi înţelepciunea 
nu au cum să fie vreodată separate; talentul nu e altceva decît înţelepciune în act. 
Talentul care nu e orientat spre înțelepciune nu e talent adevărat, ci o minoră 
jubilatie ornamentală. Înţelepciunea care nu ştie să farmece şi să convingă nu e 
înțelepciune adevărată, ci suficiență dogmatică, cod abstract de prescriptii fără 
vlagă. (Pleşu 2006: 81). 

Numai discernămîntul bolnav al omului poate să introducă discontinuități acolo 
unde există o unitate indisolubilă şi să vadă continuitate între elemente de 
ireconciliat, precum binele şi răul. Discernămintul bolnav conciliază teritorii 
ireconciliabile şi spulberă unitatea ori de cite ori o întilneşte (Ibidem: 80). 

O dovadă a acestui discernamint bolnav este şi încercarea de a argumenta că 
scrierile sfintului Dionisie, acel Dionisie care s-a arătat receptiv la discursul ținut 
de Sf. Ap. Pavel în Areopag, la Atena, nu ar fi de fapt ale lui. Ci mai mult, aceste 
scrieri aparţin unei alte persoane care ar fi trăit cu 500 de ani mai tîrziu şi care doar 
pretinde că este Dionisie Areopagitul. În ce scop îşi ia acest personaj din secolul al- 
VI-lea identitatea lui Dionisie din secolul I? Părintele loan Coman are o explicaţie 
foarte interesantă: Teologia scrierilor areopagitice e aşa de evoluată şi rafinată, 
limba aşa de abstractă, încît ele nu pot aparține perioadelor I şi II patristice, ci 
numai perioadei III. Autorul (...) a împrumutat numele marelui filosof atenian 
convertit de Pavel, Dionisie, pentru a-şi valorifica şi impune operile sale (Coman, 
1956: 275). 

Nici Andrew Louth, un pastor anglican convertit la ortodoxie în 1989, nu spune 
ceva cu mult mai diferit fata de afirmaţia părintelui loan Coman: Preocuparea lui 
[a sfintului Dionisie] era adevărul, nu opinia schimbătoare, iar adevărul era 

străvechi, era de la bun început. Aşa încit a ales să scrie sub numele unui personaj 
convertit la credință de însuşi Sf. Pavel. Autorul nostru nu iese niciodată, nici 
măcar cu un singur pas înafara acestui pseudonim, ca să ne dea şansa de a vedea 
de ce anume l-a adoptat (Louth, 1997: 42). 

Scrierile sînt menționate prima dată abia în secolul al VI-lea, ele denotă o 
erudiție stranie pentru primul secol al creştinismului, cînd, cică, noua credință în 
Hristos era propovăduită în mare măsură incultilor, care nu aveau nevoie de studii 
teologice, ci de minuni (Alzog, 1867: 32), filologii au identificat termeni care nu au 
fost folosiţi pînă în secolul al VI-lea şi au găsit şi pasaje care par luate mot a mot 
dintr-un neoplatonician, deci atîtea dovezi palpabile şi aparent de necontestat care 
ar confirma că avem de-a face cu un sfint care şi-a ascuns identitatea în mod 
intenţionat. Pentru gloria numelui său, acesta este adevăratul motiv al acestei 
disimulări perfecte, ne spune părintele loan Coman. 

Si de cînd sfinţii mint? Indiferent care ar fi motivaţia ocultării propriei 
identități, ea nu ar fi decît o dovadă a lasitatii acestui sfint. Iar sfinţii nu sînt laşi. Si 
nu sînt laşi pentru că ei ascultă pînă la moarte şi dincolo de moarte de cuvîntul 
Mîntuitorului: Căci de cel ce se va ruşina de Mine şi de cuvintele Mele, de acesta 
şi Fiul Omului se va ruşina, cînd va veni întru slava Sa si a Tatălui şi a sfinţilor 
îngeri (Le. 9,26). 

Sfinţii nu se tem să înfrunte lumea şi pe mai-marii acesteia. lată-l pe sfintul 
Vasile în situația de a fi amenințat cu moartea de unul dintre eparhii arieni, eparh 
sprijinit de autoritatea imperială romană de atunci. Şi ce atitudine adoptă sfîntul 
Vasile cel Mare? Cere să fie omorît, ca să ajungă mai repede la Dumnezeu. Si 
adaugă: Întru toate noi purtăm smerenie si blindete, dar cînd cineva ar vrea să ia 
de la noi pe Dumnezeu şi dreptatea Lui, o, atunci nu ne temem de niciunul 
(Lascarov-Moldovanu, 2004a: 27). 

Deci cum îşi poate închipui cineva că un sfint, un om care ascultă întru toate de 
Dumnezeu şi este conştient că valoarea vieții acesteia pămînteşti este nimic în 
comparaţie cu ceea ce îl aşteaptă în veşnicie, L-ar trăda în acest fel pe Mintuitorul? 

Să-l ascultăm şi pe sfintul Pavel vorbind despre cum le place sfinţilor să se 
laude de unii singuri şi să-şi dobindeasca prețuirea de la oameni prin efortul lor 
propriu: Jar cel ce se laudă, în Domnul să se laude. Pentru că nu cel ce se laudă 
singur este dovedit bun, ci acela pe care Domnul îl laudă (II Cor. 10,17-18). 

În contextul unui discernămînt bolnav, un om, chiar şi unul cu studii teologice, 
poate să creadă mai mult în adevărul „incontestabil” al unui argument omenesc — 
înțelepciunea lumii, despre care ne vorbeşte Mîntuitorul, şi pe care o considera 
nebunie -, decît în Dumnezeu. 

O altă întrebare care ne preocupă ar fi şi următoarea: este sau nu este textul 
religios, cu referire directă la textul inspirat de Duhul Sfînt, un text alături de 
celelalte texte? Privind la aspectele formale, vom răspunde că textul religios nu 
este cu nimic diferit față de celelalte texte. Respectă aceleaşi reguli de alcătuire a 
frazelor şi de legare a lor după înţeles si după coerenţă. Însă litera textului inspirat 
de Duhul Sfînt nu este literă moartă, ci este literă vie, care are Viaţa în ea. Dacă noi 

nu sesizăm Viaţa din ea şi o tratăm ca pe oricare altă literă, nu mai reuşim să 
ajungem la adevăratul ei sens, cel anagogic. Litera ucide, iar duhul face viu. (II 
Cor. 3,6). Ce vizează persuasiunea? Persuasiunea vizează o schimbare de atitudine 
din partea auditoriului, iar această schimbare se produce numai şi numai prin 
intermediul influenţei exercitate prin cuvînt. 

Retorica îl eliberează pe om de violență. A argumenta înseamnă să fi ales 
discursul în locul forței, chiar dacă o faci pentru a seduce sau pentru a manipula 
în vederea determinării unei acţiuni (Meyer, 1993: 8). Relaţia de persuasiune este 
unidirectionala, după cum ne putem da seama. Oratorul încearcă să-şi convingă, 
apelînd chiar şi la latura emoțională a receptorului său, deci la premise subiective, 
să adopte o anumită atitudine. Cum funcționează acest mecanism al persuasiunii? 
Dacă ne raportăm la schema clasică a persuasiunii, oratorul recurge la ethos şi la 
logos pentru a determina un anume pathos în auditoriul său. Deci prin forţa 
autorităţii sale, prin calităţile sale excepţionale, prin prestigiul său, prin demnitatea 
sa, oratorul poate persuada. lar a doua cale de persuadare ar fi cea oferită de 
calitatea discursului său. Tin sau nu tin aceste calități şi demnități ale oratorului de 
specificul argumentării persuasive? Bineînţeles că tin de argumentare. Tocmai prin 
aceasta că ele aparțin domeniului probabilului, nu necesarului, nu adevărului 
demonstrațiilor ştiinţifice, în care combini datele cunoscute ale problemei pentru a 
extrage pe baza lor, aplicînd teoriile deja demonstrate şi incontestabile, celelalte 
date necunoscute la începutul problemei. Problema argumentării nu are o soluţie ca 
în matematică. Premisele sale sînt probabile, au de a face cu valorile, cu 
preferabilul, iar acestea toate sînt relative la fiecare caz în parte. 

Am spus deja la începutul acestei lucrări că Mîntuitorul este oratorul exemplar, 
modelul desăvîrşit de vorbitor, Cel in care înţelepciunea se arată ca un talent 
înnăscut, căruia nu poţi să-i rezişti. Şi cu toate acestea, nu toți au fost persuadati de 
cuvintele Lui. Multi Îl urmau în călătoriile Sale, dar nu toți doreau să treacă de 
partea celor propovăduite de El. De unde rezultă că receptarea diferită a aceluiaşi 
mesaj venit de la aceeaşi persoană se datorează calității diferite a receptorilor 
acestui mesaj. 

Oratorul posedă carismă!. Oratorul care atrage şi fascinează şi intrigă şi revoltă 
prin ceea ce spune, acest orator are carismă. lar carisma este un puternic factor de 


x? 


! În limba greacă, termenul de „carismă” este ortografiat cu litera „ch”. Grafia aceasta cu „ch” a 
trecut şi in latină, unde întîlnim ,,charisma, atis”. „Charisma, atos” din greacă se traduce prin grație, 
favoare, binefacere, deci este efectul unei acţiuni pe care o exerciti asupra altcuiva. În latină, charisma 
se încarcă şi de simbolismul spiritual, trimitind la o intervenţie divină care dăruieşte omului acest dar 
de a străluci printre ceilalţi oameni. În limba romînă, grupul „ch” poate fi redat ori numai prin „c” ori 
numai prin „h”, aşa cum se petrece şi în cazul numelui Mîntuitorului: Christos se scrie Hristos (la 
ortodocşi) şi Cristos (la catolici). De la o diferențiere datorată specificului limbii noastre căreia îi vine 
mai greu să pronunţe „ch”-ul grecesc, s-a ajuns la această diferențiere de sens şi, în cele din urmă, la 
crearea unei mărci de identitate religioasă. Dacă apelăm la distincţia introdusă de Eliade, dintre sacru 
şi profan, atunci regăsim disjunctia de sens şi în cazul acesta al charismei. Din perspectivă profană, 
scriem „carismă”, iar din perspectivă sacră scriem „harismă”. Harisma este un dar al Duhului Sfînt. 
Harul Duhului Sfînt se manifestă în felurite feluri, iar aceste feluri se numesc harisme. Sf. Pavel 

persuasiune, un factor care se combină neîndoielnic cu autoritatea. Omul 
carismatic posedă capacitatea de a face bogatul ori săracul să se simtă bine pe 
acelaşi temei. Stabileşte cu toți un contact liniştitor, într-un timp foarte scurt. (...) 
Omul carismatic cumulează calităţi afective si cognitive, dar le pune în fata pe 
primele pentru a le disimula mai bine pe celelalte. (...) Omul carismatic este un 
revelator formidabil al adevarurilor ascunse (Dorna, 2004: 23). După cum vom 
vedea mai tîrziu, Sfîntul Dionisie prezintă, sub influenţa harului Duhului Sfînt, 
ierarhizarea celor nouă cete îngereşti. Îngerii fac parte din realitatea nevăzută, 
imposibil de perceput de către mintea umană. Ei sînt (ca) minţi văzătoare ale slavei 
lui Dumnezeu, pe cînd omul este minte în trup material şi, deci, incapabil să 
acceadă nemijlocit la asemenea percepții supra-fireşti. Sfîntul este un om 
harismatic, însă componenta afectivă la care face referire Alexandre Dorna nu este 
o simplă componentă a psihismului nostru, ci este o sublimare a psihismului, o 
ducere a lui pe treptele înalte ale smereniei şi dragostei, aceasta din urmă fiind 
virtutea supremă. Structura logică a discursului sfîntului Dionisie, inlantuirea de 
teze întemeiate pe argumente ce au la bază credinţa în Dumnezeu Creatorul cerului 
şi al pămîntului, al celor văzute şi al celor nevăzute — după cum mărturisim cu toții 
în Crez -, acestea vin să pună în evidență şi prezența componentei rationale, 
cognitive a omului harismatic care este sfintul. 

Discursul omului carismatic este descris de Dorna drept o veritabilă sărbătoare 
verbală colectivă. Cine ia parte la această sărbătoare discursivă, în cazul nostru? 
Sfinţii iau parte la această sărbătoare. Sfîntul Dionisie precizează foarte clar că 
discursul lui se adresează numai şi numai celor sfinți. Jar tu, copile, potrivit 
rinduielii cuvioase a predaniei noastre ierarhice — căci cele sfinte se dau sfinţilor 
-, ascultă cu sfinţenie cele spuse cu sfințenie, îndumnezeindu-te prin pătrunderea 
în tainele dumnezeiesti şi deosebind, in ascunsul minţii, cele sfinte de mulțimea 
celor nesfintite, pazeste-le pe cele sfinte în unitatea lor, iar cele intinate desparte- 
le. Căci nu e îngăduit, cum spun Sfintele Evanghelii (cf. Mat. 7,6), „să se arunce 
porcilor” frumusețea neamestecată, luminoasă şi de frumuseţe făcătoare a 
„mărgăritarelor ” spirituale (Sf. Dionisie, 1996: 19). 

Receptările diferite care se fac acestor scrieri ale sfîntului se datorează tocmai 
acestui fapt: scrierile sînt elaborate pentru un anumit public, pentru sfinți, însă 
atunci cînd cei încă nedesavirsiti încearcă să se apropie — în haine nepotrivite cu 
nunta fiului de împărat -, de aceste texte, ei nu reuşesc să înțeleagă. Sau, mai precis 
spus, cei nedesavirsiti nu reuşesc decît să înțeleagă rău, trunchiat, deformat. 

Omul carismatic este un lider în potenţă, ne spune Dorna. De ce? Prin calitățile 
sale, prin abilitățile sale, prin demnitatea sa şi prin autoritatea sa, acest om ajunge 
să se impună de la sine în fata celorlalți. Ceilalţi consimt să se supună întotdeauna 


aminteşte despre harisma prorocirii, harisma vindecării de boli, harisma vorbirii în limbi, harisma de 
a învăţa pe alţii ş.a. În societatea profană, întîlnim oameni carismatici, oameni care atrag ascultători, 
creează fascinatie fata de ei. Despre acest tip, liderul carismatic, a discutat psihosociologul Alexandre 
Dorna în cartea intitulată omonim (Liderul carismatic, Traducere de Lavinia Betea, Silvia 
Stepănescu, Prefaţă de Lavinia Betea, Corint, Bucuresti, 2004). 

celor pe care îi consideră superiori lor. Dorna s-a inspirat în această explicație din 
Xenophon. Deci autoritatea cuiva necesită o recunoaştere din partea celor asupra 
cărora se exercită. Sfîntul Dionisie are autoritate în domeniul cunoaşterii lui 
Dumnezeu şi exercită această autoritate asupra unor subiecţi - cei care cred în 
Dumnezeu şi în cei pe care El îi alege pentru a dezvălui, cu măsură, din tainele 
Sale (Bochenski, 2006. Sfîntul are o autoritate mai degrabă de tipul celei delegate 
decît una care să-l impună în fata oamenilor cu de la sine putere. Fiind dăruit cu 
harisme de la Duhul Sfînt, sfintul primeşte de la Dumnezeu autoritate într-un 
domeniu inclus în domeniul autorităţii absolute a Acestuia, însă e important că nu 
primeşte autoritate asupra întregului domeniu al lui Dumnezeu. Este important să 
subliniem acest fapt: omul sfînt, omul care primeşte harul pe măsura dragostei lui 
de Dumnezeu, dar şi pe măsura pe care Dumnezeu o vede utilă la momentul în care 
dă harul cuiva, nu devine identic cu Dumnezeu. Cel Care are autoritatea deontică 
absolută Îşi păstrează neştirbită această autoritate, chiar dacă decide să o delege 
sfinților Săi, îndumnezeindu-i în acest fel. Ceea ce este şi mai surprinzător este că, 
spre deosebire de autoritatea epistemică omenească ce nu poate fi delegată, 
autoritatea epistemică a lui Dumnezeu poate fi delegată, prin harul Duhului Sfînt. 
Doar aşa se explică de ce sfintul Dionisie a reuşit să scrie despre cele nouă cete de 
îngeri. 

Chiar dacă reuşim să aplicăm unele principii logice asupra lumii nevăzute, 
nemateriale, trebuie să se înțeleagă că logica nu e o cale de cunoaştere potrivită cu 
cele ale lui Dumnezeu. 

Şi în acest fel ajungem şi la dimensiunea logosului ca factor persuasiv. Este 
evident că Nu este în puterea oricui să filozofeze despre Dumnezeu, fiindcă lucrul 
acesta pot să-l facă doar cei care s-au cercetat cu amănuntul şi care au intrat pas 
cu pas pe calea contemplatiei şi care, înainte de aceste îndeletniciri, şi-au curăţit 
şi sufletul şi trupul, sau cel putin se silesc să se curețe. (Sf. Grigorie de Nazianz, 
2008: 28-29). 

Analizînd etimologia termenului de ,,persuasiune”, descoperim că ne întoarcem 
tocmai în vremea latinilor, în epoca suasoriae-lor, adică a exerciţiilor pe care elevii 
le practicau la şcoli de retorică pentru a învăța să pregătească discursuri 
deliberative. Practica elevilor nu se întemeia pe situaţii concrete, ci pe situaţii 
poetice legate de personaje istorice sau mitologice. Îndepărtarea de cunoaşterea 
dobîndită prin asistarea la cazuri concrete este deplînsă de personajul oratorului 
Messalla al lui Tacit. (Tacitus, 1946: 97-98) Deci persuasiunea este strîns legată de 
domeniul discursului deliberativ, al tipului de discurs menit să convingă un anume 
auditoriu despre cît de utilă şi de bună este luarea unei anumite decizii de 
importanță publică. În lumina acestor clarificări şi tinind cont că ne străduim să 
punem în evidență dimensiunea persuasivă a discursului sfintului Dionisie, ne 


? Bochenski pune în evidență două tipuri de autoritate, cea epistemică, atunci cînd purtătorul ei 
este recunoscut ca fiind specialist într-un domeniu al cunoaşterii, şi cea deontică, întemeiată pe ideea 
de ierarhie. 

întrebăm dacă este sau nu este discurs deliberativ discursul acestuia despre 
cunoaşterea simbolică a realitatilor nevăzute ale lui Dumnezeu. 

Potrivit argumentului întemeiat pe analogie, argument definitoriu pentru genul 
deliberativ, recunoaştem în textul analizat de noi teza următoare: Sfîntul Dionisie 
pledează pentru o cunoaştere a celor dumnezeiesti prin intermediul simbolurilor 
neasemănătoare. Această cunoaştere de tip apofatic este cea mai potrivită lui 
Dumnezeu. Dacă, deci, negatiile privitoare la cele dumnezeiesti sînt adevărate, iar 
afirmaţiile sînt nepotrivite, descrierile prin închipuiri neasemănătoare sînt mai 
potrivite ascunzimii celor tainice (St. Dionisie, 1996: 17). 

Simbolurile luate din lumea celor într-o oarecare măsură asemănătoare cu cele 
nevăzute şi fără de chip şi formă se dovedesc nepotrivite cu acest inefabil ce este 
Dumnezeirea. A alege să spui că Dumnezeu şi îngerii Săi nu sînt nici ca cele mai 
vrednice de cinste ale lumii acesteia (minte, ființă, rațiune, lumină, viata, soare, foc 
ş.a.) nici ca cele nevrednice de cinste ale acestei lumi (de exemplu animale), ci El 
transcende totul şi Lui Îi este propriu ceea ce trece dincolo de toate cele de mai sus, 
vrednice şi nevrednice de cinste, înseamnă să surprinzi doar foarte puţin din 
adevărul de negrăit şi de neconceput al celor nevăzute. Negreşit că toate cele create 
de Dumnezeu participă la şi mărturisesc frumuseţea Sa, fiecare la măsura sa. 
Trebuie să înţelegem şi aceasta, că niciuna din existente, în general, nu e lipsită de 
o împărtăşire la bine, dacă, precum spune adevărul Scripturilor, toate sînt bune 
foarte (Fac. 1,31) Ubidem: 18). 

Dar e mai utilă, mai potrivită cunoaşterea apofatică decît cea pozitivă, 
catafatică. Argumentul care susține această teză este următorul: in acest fel, se 
evită alipirea minţii noastre de imaginile asemănătoare cu care am putea să 
identificăm pe Dumnezeu şi pe sfinții Săi îngeri şi în acelaşi timp se stirneste 
pornirea spre înălțarea sufletului. Chiar şi în lumea celor fără de chip şi formă, să 
reținem distincția ontologică fundamentală dintre Dumnezeu şi îngeri. Dumnezeu 
nu numai că este total diferit de sfinţii îngeri, El este, să nu uităm, Creatorul 
acestora. El nu este în vîrful ierarhiei sfinților îngeri, El este principiul Care dă 
naştere la tot, prin Care toate ies la viata, in Care toate trăiesc, dar pe Care nu-L 
cuprinde nimic niciodată. Jar ca descrierile neasemănătoare înalță mai mult si 
mintea noastră decit cele asemănătoare, nu socotesc că va nega cineva din cei 
drept cugetători. Fiindcă este mai uşor ca cele de cinste să amăgească pe multi, 
facindu-i să socotească unele fiinţe cereşti asemănătoare autorului şi ca pe nişte 
bărbați fulgerători de lumină, măreţi, îmbrăcaţi în vesmint sclipitor ( cf. Dan. 7, 9; 
II Mac. 3, 25; Mat. 28, 3; Marc. 16, 5; Fapt. 1, 10; Apoc. 4, 4) si scinteind ca un 
foc nevătămător şi în atitea alte chipuri asemănătoare, în cite a închipuit Scriptura 
minţile cereşti. Ca să nu pătimească aceasta cei ce n-au înţeles nimic mai înalt 
decit cele văzute, înțelepciunea cuvioşilor scriitori ai Scripturii coboară cu 
sfințenie şi la asemănările nepotrivite, neîngăduind alipirea iubirii noastre la cele 
materiale, ca să se odihnească în chipurile necuvenite; ci trezind pornirea spre 
inaltare a sufletului, îi propun neplăcutele forme urite ale acelor alcătuiri. Astfel 
ajută chiar celor foarte alipiti de materie să vadă că nu e îngăduit nici adevărat ca 

vederile celor cereşti şi dumnezeieşti să fie cu adevărat asemănătoare unor atit de 
urite chipuri (Ibidem: 17-18). 

Despre utilitatea de a vorbi în chip tainic despre cele ale lui Dumnezeu ne spune 
şi sfintul Grigorie de Nazianz: Să cadem la învoiala de a vorbi tainic despre cele 
tainice şi cu sfințenie despre cele sfinte (Sf. Grigorie, 2008: 31). 

Sfîntul Dionisie enumeră trei argumente în favoarea redării prin simboluri a 
celor fără de chip şi formă: 

I. Mintea noastră nu poate contempla cele cereşti decît in chip mijlocit de 
simboluri. Sîntem oameni, avem trup, avem materie şi prin mijlocirea celor 
materiale putem să ne ridicăm cu mintea spre cele înalte, duhovniceşti. 

În mod cuvenit ni s-au propus deci chipuri ale celor fără chipuri şi forme ale 
celor fără formă. Un motiv pentru aceasta ar putea fi (...) cunoaşterea noastră 
prin analogie, care nu poate să se înalțe nemijlocit la vederile (contemplatiile) 
spirituale şi are nevoie de ajutoare potrivite cu firea noastră, care ne duc la 
vederile mintilor fără formă şi mai presus de lume, prin forme ce ne sînt apropiate 
(Sf. Dionisie, 1996: 17) 

II. Cele fără chip şi fără formă se ascund prin negrăite şi sfinte ghicituri. 

III. Trebuie făcut de neapropiat celor multi adevărul sfînt şi ascuns al mintilor 
mai presus de lume. Căci nu fiecare e sfinţit şi nu e a tuturor, cum spun Scripturile, 
cunoştinţa lor (I Cor. 8,7; cf Mat. 13,11; Luc. 8,10) (Ibidem). Aşadar se justifică 
un oarecare antropomorfism al Dumnezeirii, cu condiţia să nu ne lipim inima de 
aceste reprezentări şi să nu ne umplem mintea de închipuiri înşelătoare. Sfîntul 
Grigorie de Nazianz a surprins, mai tîrziu, exact aceeaşi idee ca sfîntul Dionisie, 
doar că a redat-o într-o formă mai explicită. Şi este firesc să se întîmple astfel, căci 
un singur Duh grăieşte în toți sfinţii, indiferent de momentul istoric în care au trăit 
aceşti oameni sfinți. lată-l pe sfîntul Grigorie cum descrie ideea de antropomorfism 
al lui Dumnezeu: În Scriptură, Dumnezeu doarme şi veghează şi Se minie şi merge 
şi are tron pe Heruvimi. Si totuşi cînd a fost El supus afecţiunilor? Cînd ai auzit că 
Dumnezeu este corp? Lucrul acesta, deşi neexistind, a fost închipuit. Căci am 
numit, cit ne-a fost cu putinţă, însuşirile lui Dumnezeu după însuşirile noastre. 
Într-adevăr, faptul că stă liniştit fata de noi şi parcă nepăsîndu-l de noi, din cauze 
pe care El Însuşi le ştie, înseamnă dormire, căci aşa este dormirea noastră, fără 
veghere şi fără lucrare. Faptul însă că ne face bine, printr-o schimbare 
neașteptată, este numit veghere. Căci risipirea somnului este veghere. ... Din 
faptul că pedepseşte, L-am făcut să Se minie, căci aşa este la noi pedepsirea, din 
minie, iar faptul că acţionează cînd aici cînd dincolo, s-a numit mergere, căci 
mergere este mutarea de la un loc la altul. Faptul că Se odihneşte în puterile sfinte 
şi plăcerea parcă de a sta locului, s-a numit şedere şi tronare, lucru care ne este 
propriu tot nouă. Căci în nimic nu Se odihneşte Dumnezeu aşa ca în cele sfinte. lar 
mişcarea cu repeziciune este zbor, iar privirea asupra lumii, fata; iar darea şi 
îndurarea, mină şi, într-un cuvînt, oricare altă putere şi energie a lui Dumnezeu a 
trezit în sufletul nostru icoana unui lucru dintre cele corporale (Sf. Grigorie, 2008: 
126). 


258 


Departe de a păstra o viziune fatalistă asupra neputinței omului de a-L cunoaşte 
pe Dumnezeu, sfîntul Grigorie dezvăluie şi motivul pentru care adevărul sfint este 
ascuns de iscodirile mintilor noastre cele nepricepute: Pricina întregului sens 
ascuns al lucrului: Pentru ca noi oamenii să nu fim forţaţi, ci convinşi, căci ceea 
ce nu este în liberă voinţă, nu este nici durabil, cum sînt riurile şi plantele care sînt 
ținute cu forța. Ceea ce însă porneşte din libera voinţă este mai trainic şi mai 
temeinic (Ibidem). 

lar această liberă voință a omului se manifestă numai în dragoste. Fără 
dragostea de Dumnezeu, cunoaşterea Lui autentică este cu neputinţă. Din 
perspectivă problematologică, textul sfintului Dionisie nu oferă un răspuns în stil 
clasic, nu ne descrie, nu ne oferă informaţii. De altminteri nu acesta este rolul 
limbajului revelaţiei, după cum arată şi Andrew Louth. Revelația nu descoperă 
ceva, cit realizează ceva (Louth, 1997: 78). 

Limbajul simbolic are menirea de a ne ridica mintea spre cele cereşti şi spre 
Dumnezeu. Nelăsînd mintea noastră să rămînă în formele nepotrivite, îi dam 
putinţa ca nemultumitii de acelea să se lepede de împătimirea de cele materiale şi 
să se obişnuiască să tindă cu sfințenie prin cele văzute spre înălțimile mai presus 
de lume. (Sf. Dionisie, 1996: 19). Ceea ce ni se propune nu este atît o logică a 
mişcării minţii noastre în „spaţiile” cereşti cît mai ales o asceză a acestei minți. 
Prin smerenie şi în permanent duh de rugăciune, putem accede la aceste înălțimi 
nebănuite de noi. Sfîntul Pavel a fost răpit pînă la al treilea cer (II Cor.12,2) şi tot 
ce a putut să spună a fost pe calea aceasta apofatică, că nu există termen de 
comparaţie între lumea aceasta văzută şi cea nevăzută. 

În lumina celor spuse pînă aici, îndrăznim să afirmăm că, în actul de persuadare 
duhovnicească, pathosul este suspendat sau sublimat. Dacă rămînem pe terenul 
emoţiilor acestora copleşitoare nu avem cum să ne înălțăm spre „terenurile” cereşti 
ale celor fără de chip şi fără de formă. Numai omul care nu mai cunoaşte pătimirea 
celor fireşti, ci a trecut la pătimirea celor supra-fireşti, numai acest om ajunge să 
cunoască frumuseţea de negrăit a Dumnezeirii. 

Religia şi comportamentul religios în viata japonezilor 
Renata Maria Rusu 


In this paper we aim at making a short presentation of the relation Japanese people have 
with divinity, with ,,religion”. Japanese people are very eager to immediately deny 
belonging to any religion, no matter which, and insist on describing the Japanese society 
as a non-religious one — a society in which religion either does not exist or it has 
disappeared. But is this how things really are? And how has this happened? By providing a 
concrete description of the way Japanese people behave in a Shinto shrine and a Buddhist 
temple, we try to show in this paper that Japanese people are involved in religious 


activities, and that Japanese society is one in which religion has always been present. 


0. Introducere. Lucrarea de fata isi propune o prezentare succinta a relatiei pe 
care japonezul de azi o are cu „religia”!. Întrebat care este religia sa, japonezul de 
rînd va răspunde deseori prin „niciuna, eu nu sînt religios, nu aparțin nici unei 
religii”. Japonezii se grăbesc aşadar să dezmintă imediat apartenenţa la o religie, 
oricare ar fi ea, şi insistă să descrie societatea japoneză ca fiind una non-religioasă 
— o societate în care religia fie nu există, fie a dispărut. Şi totuşi, aşa să fie oare? 
Cum s-a ajuns la această situație? In această lucrare vom încerca să arătăm că 
japonezii se implică totuşi în activităţi religioase, ei au un comportament religios, 
iar societatea japoneză este una în care religia a fost şi este în continuare prezentă. 

1. Prima vizită la un templul budist şi la un altar şinto. lată un scenariu la 
care 99% din străinii care au ajuns vreodată în Japonia au fost martori: ajunşi în 
Japonia, majoritatea străinilor vor dori să viziteze faimoasele temple budiste şi/sau 


! Vom folosi cuvîntul religie în această lucrare cu precizarea că de fapt şinto nu este considerată 
de cercetători o religie ca atare, sau, am putea spune împreună cu Nicolas Bouvier, este o religie „fără 
păcat, fără asceză, fără o etică şi fără o morală, fără doctrină, fără De Profundis, fără osîndă, fără 
Patimi, fără angoasă ori înfern”. — Cf. Nicolas Bouvier, Cronică japoneză, p. 16-17. Sinto, în 
traducere literară „calea spre kami”, este mai bine definit ca totalitatea credințelor in kami, spre 
deosebire de budism care se referă la învățăturile lui Buddha, sau creştinism, care se referă la 
învăţăturile lui lisus Hristos. Aşadar şinto este un amalgam de atitudini, idei, şi modele de 
comportament care i-au călăuzit pe japonezi timp de aproximativ 2000 de ani. Kami, pe de altă parte, 
constituie obiectul venerat in şinto, adică zeități şinto, spirite sacre care pot să includă aproape orice 
de la bolovani, animale, plante, creaturi fabuloase, la oameni. În şinto, toată lumea devine kami după 
moarte, şi japonezii organizează festivaluri — matsuri — în mod regulat pentru a întîmpina aceşti 
strămoşi ai familiei deveniți kami. 

altare şinto?. Să presupunem că această primă vizită la un lăcaş religios din Japonia 
se petrece în compania unei gazde japoneze. Primul lucru care se va intimla, 
probabil, va fi acela că gazda ne va asigura că ea nu este o persoană religioasă, că 
pe ea nu o interesează sub nici o formă religia. 

Aşadar, interesul ei in această vizită la templu/altar este unul pur „turistic” — de 
a prezenta oaspetelui venit din străinătate cultura japoneză, templele şi altarele din 
Japonia. Cu toate acestea, odată ajunşi la primul altar şinto, gazda va arunca o 
monedă în cutia pentru ofrande aflată în fata oricărui altar şinto, va bate din palme 
de două ori — aceasta fiind modalitatea standard de a atrage atenția kami, îşi va 
apleca capul în fața altarului, şi îşi va împreuna mîinile în rugăciune. Mai apoi, 
acelaşi scenariu se va repeta” la templul budist. Acest comportament este un 
exemplu care arată clar că, cel putin la o primă privire, japonezii nu par să 
diferentieze între cele două „religii” principale ale Japoniei: budismul şi şinto. De 
asemenea, este clar că japonezii nu consideră că poţi să apartii în mod exclusiv 
unei singure religii: faptul că te rogi la un templu budist nu îţi interzice să te rogi 
mai apoi la un altar şinto. Pentru japonezi, budismul şi şinto au aşadar o natură 
complementară (la fel ca multe alte confesiuni/religii prezente în Japonia), nu 
există nici un fel de discriminare sau diferenţiere între ele, iar japonezii se implică 
în ambele fără nicio problemă. 

lată un al doilea scenariu la fel de probabil în societatea japoneză. Un japonez il 
întreabă pe altul: „Cărei secte budiste îi apartii?”. Celălat răspunde: „Nu ştiu. Încă 
nu a murit nimeni din familia mea”. Observăm aici că întrebarea nu era dacă 
persoana respectivă aparţine sau nu unei secte budiste, ci căreia dintre secte îi 
aparține. Cel care a pus întrebarea a presupus pur şi simplu că interlocutorul său 
aparține unei secte budiste — presupunere indreptatita într-o tara în care, conform 
statisticilor, mai mult de % din populaţie este considerată a fi budistă. De 
asemenea, observăm că al doilea japonez din acest scenariu nu a spus că nu 
aparţine niciunei secte budiste“, ci pur şi simplu că nu ştie căreia îi aparține. 


? Lăcaşele budiste şi şinto din Japonia poartă denumiri diferite in limba japoneză. Astfel, pentru 
budism avem cuvintele (o)tera, jiin, sau sufixul -ji adăugat numelui templului, iar pentru şinto avem 
jinja sau jingu. 

3 De fapt, în timpul vizitei la un templu budist, nu se practică bătutul din palme, pentru că Buddha 
este perceput a fi veşnic vigilent. Dimpotrivă, se consideră că zeitățile şinto trebuie „chemate” înainte 
de rugăciune. Cu toate acestea, vom observa deseori japonezi care bat din palme în fata unui templu 
budist sau japonezi care nu bat din palme in fata unui altar şinto. Acest comportament nu este însă 
percepută ca o „greşeală”, şi nimeni nu va încerca să atragă atenţia celui care a comis „fapta” 
respectivă că modalitatea de rugăciune ar fi diferită. Însă pentru oaspetele străin ajuns pentru prima 
dată în Japonia, şi mai ales pentru cel care este familiarizat în teorie cu învăţăturile budiste şi şinto, 
scenariul de mai sus va stârni cu siguranță uimire. 

* Budismul are o istorie de peste 1400 de ani în Japonia, perioadă în care a produs un număr mare 
de conducători religioşi şi de secte, influentind de asemenea în mod semnificativ cultura niponă. Cu 
toate acestea, ignoranta manifestată de personajul din scenariul nostru nu face imposibilă afilierea sau 
sentimentul latent de apartenență care ar urma să se materializeze atunci cînd circumstanţele vor face 
acest lucru necesar. 

Aşadar, ce anume face ca aceste scenarii să fie posibile? Cum este posibil ca 
japonezii să fie atît de insistenti în a atrage atenţia că nu sînt religioşi, dar cu toate 
acestea să se implice, aşa cum vom vedea în continuare, în activități religioase? 
Există o mică anecdotă care circulă printre cei ce studiază „religiile” insulelor 
nipone. Winston Davis, într-o conversaţie avută cu un bancher japonez în timpul 
unei călătorii cu avionul în 1971, a primit următoarea replică: „Cînd a aflat că 
studiam religia japonezilor, a dat din cap şi m-a asigurat cu tristeţe că aşa ceva nu 
mai exista demult. Mai tîrziu, aveam să primesc acelaşi răspuns de la multi alti 
japonezi” (tr.n.) (Winston, 1980: 261-285). 

2. Ce spun statisticile? Datele empirice care confirmă primul din scenariile de 
mai sus sînt numeroase. De exemplu, un studiu efectuat de sociologi la altarul 
Ishikiri — unul dintre cele mai importante altare şinto din Osaka — în 1983 a arătat 
că din 153 de persoane care au participat la studiu, 55 au spus că în ceea ce fi 
priveşte, kami şi Buddha sînt identici, în timp ce 58 de persoane au spus că există o 
diferență între aceştia însă din aceste 58 de persoane, 45 nu au putut explica clar 
care ar fi diferenţa dintre kami şi Buddha’. 

De fapt, vom vedea că la nivelul activității religioase explicite, şinto şi 
budismul formează un fel de amalgam în ochii japonezilor, fără ca aceştia să 
diferentieze foarte clar între tradiţii religioase distincte. 

Al doilea scenariu este de asemenea susținut de date care arată că japonezul din 
povestea noastră nu este singurul care nu ar şti să spună cărei secte budiste îi 
aparţine. Un studiu efectuat de secta zen budistă Soto, una dintre cele mai mari şi 
cele mai vechi organizaţii budiste din Japonia, arată cît de puţini japonezi care sînt 
considerați membri ai aceste secte erau conştienţi de faptul că aparţin sectei, chiar 
dacă unii dintre ei participau probabil la ritualurile şi ceremoniile organizate în 
cadrul sectei. Studiul a arătat că mai puţin de 10% din cei intervievaţi ştiau cine 
fusese fondatorul sectei. La fel, doar aproximativ 10% dintre cei intervievaţi ştiau 
că Buddha era entitatea principală venerată în cadrul sectei”. Studiul a relevat o 
lipsă impresionantă de cunoştinţe legate de doctrinele şi istoria sectei; cu toate 
acestea, numărul celor care participau în mod regulat la ceremoniile sau ritualurile 
sectei era foarte mare. 

Numeroase studii asupra afilierii religioase a japonezilor relevă în mod constant 
că aceştia declară în cea mai mare parte că nu sînt credincioşi. Conform unui astfel 
de studiu, efectuat în 1981 de postul de televiziune public japonez doar 33% dintre 
japonezii care au participat la studiu au declarat că aparţin unei religii, în timp ce 
65% au spus că nu aparțin nici unei religii [Keiichi (ed.) Seminaa shukyogaku kogi, 
p. 11]. Cifrele se menţin aproximativ în aceleaşi limite — cu doar putin peste 30%’ 
din cei intervievaţi admitind credinţa într-o religie — în sondajele efectuat o data la 


> Shiikyă Shakaigaku no Kai (ed.), 1985: 134-136. 

6 Sotoshu shuseichosa iinkai (ed.), 1984: 1-40. 

7 În 1958, cifra a fost de 35%, dar in 1963 şi 1968 a scăzut la 31% si chiar la 25% in 1973, pentru 
a creşte din nou la 34% in 1978. În toate aceste sondaje, cifra celor care au declarat că nu aparţin nici 
unei religii a fost în jur de 65%. 

5 ani de către Ministerul Educaţiei din Japonia [Satoru, Gendaijin no shukyo ishiki, 
în Omura şi Nishiyama (ed.), p. 99]. Practic, nu există sondaj efectuat în Japonia în 
ultimii ani care să nu dea aceleaşi rezultate: aproximativ 30% din japonezi afirmă 
că aparţin unei religii, pe cînd cei care nu au nici un fel de afiliere religioasă se 
menţin în jurul cifrei de 65% (Reader, Religion in Contemporary Japan, p. 6). 

Aşadar, cum poate cineva să nu fie religios, dar să se roage la temple şi altare? 
Cum poate cineva să nu fie religios, dar să fie budist? Cum poate cineva să fie 
budist, şi cu toate acestea să nu stie aproape nimic despre budism? Ar trebui să 
considerăm că gazda din primul scenariu nu este religioasă pentru că aşa ne spune 
ea, sau că este religioasă pentru că se comportă ca atare? Ar trebui să considerăm 
că cei care aparțin sectei zen budiste Soto sînt budişti pentru că ei înşişi recunosc 
că aparțin sectei, sau că nu sînt religioşi pentru că aparent aceştia nu ştiu nimic 
despre secta respectivă? O altă întrebare care ne dezvăluie adevărata atitudine a 
japonezului fata de religie este întrebarea care se referă nu la a fi sau a nu fi 
religios, ci întrebarea cu privire la activitățile religioase în care se implică 
japonezul. Pentru că lipsa de ,,credinta” nu înseamnă lipsă de acţiune. Astfel, 
întrebaţi dacă consideră sentimetul religios ca fiind important, aproximativ 70% 
din japonezi răspund pozitiv (Satoru, 1988; 17). De asemenea, nivelul de 
apartenență continuă să fie ridicat în Japonia. Chiar dacă declară că nu sînt 
religioşi, majoritatea japonezilor nu vor nega afilierea la budism sau şinto. Agenţia 
Japoneză pentru Probleme Culturale publică un buletin anual care confirmă că 
majoritatea“ japonezilor se consideră membrii ai unor organizaţii religioase, ba 
chiar a mai multor organizaţii religioase în acelaşi timp’. 

În cazurile în care această afiliere multiplă există, cel mai comun caz este al 
unei afilieri budism/şinto. Astfel, expresia „Născut sinto, mort budist” reflectă 
realitatea socială şi religioasă în care se încadrează majoritatea japonezilor. 

3. Născut şinto, mort budist — descrie cel mai bine majoritatea covirsitoare a 
japonezilor. Copii nou-născuţi sînt duşi la altare şinto pentru a primi binecuvintarea 
şi protecţia kami. La polul opus, înmormîntările se desfăşoară într-un templu 
budist. Astfel, asistăm la un tandem între cele două aspecte ale vieţii în Japonia, un 
tandem care curpinde ritualurile şi ceremoniile care încadrează etapele vieţii unui 
individ. Aceste afilieri multiple pot să încorporeze şi o a treia religie, de obicei una 
proaspăt apărută în Japonia. Organizațiile religioase nou apărute nu ezită să îi 
încurajeze pe noii lor adepți să îşi îndeplinească obligaţiile fata de kami/Budha, şi 


8 În 1985, 76% din japonezi au fost clasificați ca budiști, în timp ce 95% din japonezi au fost 
clasificați ca şintoişti, cifrele arătînd clar că multi japonezi au fost înregistrați ca fiind afiliati la mai 
mult de o religie. 

” Trebuie totuşi făcută o precizare: este binecunoscut faptul că multe organizaţii religioase 
japoneze declară cifre care nu au nimic de-a face cu realitatea, numărînd de exemplu toți membri unei 
familii căreia îi aparține o persoană care a intrat în organizația respectivă; mai mult, multe temple 
budiste „uită” să îi şteargă de pe listă pe cei decedați, sau pe cei care au ales să se retragă din 
organizaţia respectivă. Multi profesori/cercetători s-au trezit de asemenea ca fiind citați ca membri ai 
unor organizații religioase doar pentru că au participat la unele ritualuri şi ceremonii doar în interesul 
cercetării. 

în acelaşi timp să îşi urmeze propriile credinţe religioase prin intermediul noilor 
grupuri religioase. Acest tip de afiliere multiplă nu este o noutate pentru Japonia, ci 
există o tradiţie destul de veche în acest sens. De-alungul istoriei, pe măsură ce au 
ajuns în Japonia, noile religii şi grupări religioase au încercat să fie nu divizatoare, 
ci inclusive, nu contraditorii, ci complementare. Astfel, putem afirma că japonezii 
nu au fost aproape niciodată confruntati cu o dilema de genul „ori una, ori alta”, 
cum s-a întîmplat şi se întîmplă încă în alte parti ale lumi. Aşa s-a ajuns ca un 
numă imens de organizaţii religioase — sute de secte budiste, zeci de noi organizații 
religioase, aproape o sută de organizaţii şinto, şi multe tipuri de biserici creştine — 
să îşi împartă membrii între ele. Ceea ce relevă aceste afilieri multiple, şi ceea ce 
fusese de altfel sugerat şi de datele statistice, este că apartenenţa la o religie şi 
practicarea unei religii nu este condiționată de credință. Astfel, secta zen budistă 
Soto a dat un raport Ministerului de Probleme Culturale în care se spunea că deşi 
secta respectivă avea 6,885,000 membri, doar 287,000 (aproximativ 4%) dintre 
aceştia erau credincioşi — cu alte cuvinte, studiaseră doctrina sectei şi credeau în 
aceasta şi în preoţii sectei". La fel şi în şinto: deşi 95% din populaţia Japoniei se 
declară ca fiind afiliată la şinto, doar 3-4% sînt consideraţi a fi credincioşi de către 
organizaţiile şinto!!. Se clarifică astfel, sau, dimpotrivă, se complică imaginea 
japonezilor care declară în număr mare afilierea la organizaţii religioase dar neagă 
în număr la fel de mare credinţa în religie. Iar acest sentiment se amplifică dacă ne 
uităm la felul în care japonezii se implică şi participă la activități cu caracter 
religios, cum ar fi vizitarea templelor/altarelor, rugăciuni, şi participarea la 
evenimente cu caracter religios. Pentru că dacă sînt întrebaţi despre participarea lor 
la astfel de evenimente, cifrele vor arăta din nou procentaje ridicate de participare. 

4. Apelind la zei în momentele grele. Pe parcursul unui an, există momente 
cînd se produc adevărate explozii de activitate religioasă în Japonia. Două dintre 
aceste momente sînt Anul Nou — cînd japonezii vizitează temple budiste şi altare 
şinto pentru a se ruga pentru noroc şi fericire în noul an — şi festivalul numit o-bon, 
care are loc în luna august, cînd familiile se reunesc pentru a venera sufletele 
strămoşilor. Ambele sînt sărbători foarte importante pentru japonezi, producîndu-se 
adevărate migrații cu cele două ocazii, pentru că toată lumea călătoreşte în număr 
foarte mare pentru a reveni în familie şi pentru a participa împreună la ceremoniile 
religioase specifice fiecărui eveniment. Astfel, se estimează că aproximativ 80%" 
dintre japonezi participă la hatsumode — tradiționala vizită la un templu sau altar în 
prima zi a noului an. 

Deşi acest ritual are ca centru kami şi altarele şinto, există un număr de mare 
temple budiste în Japonia care atrag mulțimi imense de oameni. În ceea ce priveşte 
haka mairi — vizita la mormîntul strămoşilor, pentru a înălța rugăciuni către aceştia, 


10 Sotoshushumucho (ed.), Toyko, 1987: 137-139. 

1! Bunkacho (ed.), 1987: 2. 

12 Numărul celor care participă la hatsumode a crescut in mod constant în ultimii 20-30 de ani, de 
la aproximativ 30 de milioane în 1965 la peste 60 de milioane în 1976, iar apoi la 80 de milioane în 
1988. 

şi nu în ultimul rind pentru a curăța şi împrospăta mormintele — un studiu efectuat 
de televiziunea națională arată că 89% din japonezi participă în mod regulat (69%) 
sau ocazional (20%) la acest eveniment. Această participare în masă la cele două 
evenimente are implicaţii sociale, culturale, dar şi religioase în acelaşi timp. Mulţi 
japonezi participă la hatsumode pentru că acest eveniment are implicaţii sociale şi 
culturale, pentru că este un obicei să vizitezi un templu sau un altar împreună cu 
familia sau prietenii în prima zi a anului. Astfel, multi japonezi nu considera 
hatsumode un comportament religios, sau sînt reticenti în a declara acest lucru. Cu 
toate acestea, ei merg la un lăcaş religios, şi participă la ceea ce nu putem numi 
altfel decît activităţi religioase. 

Activităţile care se desfăşoară cu ocazia o-bon sînt similare: familiile se 
reunesc, cei plecaţi se reintorc în oraşul natal şi vizitează împreună cu familia 
mormîntul strămoşilor. Din nou, multi japonezi se vor grăbi să afirme că acesta 
este un eveniment cultural sau social, legat de obligaţii de familie, de tradiţii care 
trebuie păstrate. Şi cu toate acestea, activitățile în care se vor implica vor fi de 
natură religioasă. 

Se impune aici o observaţie foarte importantă: niciuna din activităţile care se 
desfăşoară atît de Anul Nou cît şi de o-bon nu presupune vreun fel de pregătire sau 
implicare anteriaoră din partea participanţilor. Nici măcar nu este nevoie ca 
participanții să creadă în existența vreunei ființe spirituale (kami sau strămoşi) 
căreia îi sînt adresate rugăciunile şi ofrandele. 

Pe lîngă evenimentele de mai sus, momentele în care japonezii se vor adresa 
zeilor sînt definite de expresia kurushii toki no kamidanomi - acele momente de 
cumpănă din viața unui om. Expresia pare a fi folosită cu precădere de tinerii 
japonezi, iar momentele de cumpănă la care se face cel mai des referire sînt 
diversele examene pe care trebuie să le treacă la şcoală, sau alte asemenea 
momente în care se simte nevoia unui ajutor „de sus”. În astfel de momente, kami 
sînt acolo pentru a răspunde cerințelor japonezilor. Existenţa lor nu este o 
chestiune de credință cognitivă, ci de acceptare şi necesitate culturală: atunci cînd 
este necesar, kami sînt acolo pentru a-şi îndeplini rolul care le este atribuit. Aşadar 
putem spune că lumea religiei oferă japonezului un suport psihologic, pe care se 
poate baza atunci cînd are nevoie, care să-i ofere răspunsuri şi soluţii cînd apare o 
poblemă, dar care nu necesită atenţie deosebită în restul timpului. 

5. Concluzii. Toate datele indică faptul că pentru japonezi, ideile, conceptele, şi 
activităţile religioase au o puternică tentă socială şi culturală, fără a fi în mod 
necesar recunoscute ca fiind religioase de către cei care le practică. Un element 
major în aceast mod de a vedea religia este felul în care japonezul se identifică pe 
el însuşi în societate şi în cadrul grupului. Între unitățile sociale de însemnătate 
majoră în viata japonezului se numără satul, comunitatea locală, familia, națiunea, 
ba chiar compania unde este angajat. Familia a fost însă şi rămîne o piatră de 
temelie a structurii religioase: după cum am văzut, familia este cea care este afiliată 
templului budist sau altarului şinto, nu individul; individul este clasificat ca budist 

sau şinto pur şi simplu deoarece aparține familiei care este afiliată templului sau 
altarului respectiv. 

Majoritatea acestor activităţi religioase „non-religioase” sînt practicate pentru 
că familia le practică. Aşadar japonezul participă la activităţi religioase pentru că 
aparține unei societăți şi unei culturi care pune în practică activităţile respective. El 
poate să se roage zeităților şi strămoşilor pentru că aşa o cere situația şi 
circumstanţele, dar nu este necesar ca el să creadă în zei sau prezenţa strămoşilor. 
Astfel, participarea la evenimente cum ar Anul Nou sau o-bon trec dincolo de 
barierele religiei, cele două evenimente fiind nu atît evenimente şinto sau budiste, 
cît evenimente cu oarecare conotaţie religioasă care permit japonezului să se 
identifice cu societatea şi cultura din care face parte. O caracteristică esenţială a 
religiei în Japonia este aşadar faptul că totul se focalizează pe acţiune, obiceiuri, şi 
etichetă. 

Religia în Japonia trebuie aşadar analizată nu din punctul de vedere al credinței 
sau doctrinei religioase — care nu numai că trec cu vederea aspectul social al 
activităţilor inspirate de religie, ci ne duc şi la concluzii greşite — ci din punctul de 
vedere al felului în care japonezul se implică în activități religioase. Doar aşa 
putem releva şirul lung, continuu, adînc inserat în societatea niponă, de motive 
religioase care însoțesc celelalte aspecte ale vieţii sociale în Tara Soarelui Răsare. 
Doar pentru că aceste motive sînt atît de puternic impregnante în cultură nu 
înseamnă că ele sînt mai putin implicit religioase, ci dimpotrivă, înseamnă că 
dimensiuni profund religioase încă operează în cultura niponă, ajutînd la modelarea 
felului în care japonezii se poartă şi văd lumea. 

Un aspect al morfosintaxei textelor religioase 
din secolul al XVI-lea: construcția pasivă 


Luminiţa HOARTA CARAUSU 


Es handelt sich, in dieser Arbeit, um ein Konzept der rumänischen Grammatik, 
beziehungsweise Vox oder Diathese. Dieses Konzept ,,bezeichnet ein Verhältnis 
zwischen dem mitgeteilten Geschehnis und seinen Teilnehmern; der logisch erste 
Teilnehmer, das Subjekt, kann Agens des Geschehnisses sein (Vox activa), Gegenstand 
des Geschehnisses (Vox passiva) oder Agens und Gegenstand zugleich (Vox media, 
einschliesslich Reflexivum) ” (Coseriu, 1976: 79). 


Problema construcției pasive a prilejuit numeroase discuţii, pasivul şi 
pasivizarea constituind „un teren propice pentru considerații şi speculaţii 
lingvistice, logice, ontologice, filosofice etc” (Frâncu, 1997: 327). 

A. În gramatica sincronică descriptivă, de tip traditional’, se considera ca 
„diateza pasivă arată că subiectul gramatical suferă acţiunea, iar autorul, cînd 
este exprimat, e redat prin complementul de agent” (GA, 1966: 208). Se 
opinează, de asemenea, că „pasivul apare numai la verbele tranzitive” şi că el 
„se exprimă cu ajutorul verbului a fi şi cu participiul verbului de conjugat”, 
aceasta fiind forma specifică a diatezei pasive, „formă distinctă de a celorlalte 
două diateze: activă şi pasivă” (GA, 1966: 208). Pasivul mai poate fi exprimat 
şi prin verbe construite cu pronume reflexive în acuzativ: cartea se citeşte uşor 
(de public). Această formă a pasivului este numită „pasivul reflexiv” şi ea este 
reprezentată de „verbele construite cu pronume reflexive care, datorită sensului 
lor (pasiv), pot fi înlocuite cu aceleaşi verbe la diateza pasivă cu a fi” (GA, 
1966: 210). 

În ediţia nouă a Gramaticii limbii române, Editura Academiei, forma pasivă 
cu pronume reflexiv este numită „varianta reflexiv-pasivă”: „Echipa 
bucureşteană construieşte podul. (activ) versus Podul se construieşte de către 
echipa bucureşteană. (pasiv, în varianta reflexiv-pasivă) (GALR, 2005, 1: 480), 
considerîndu-se, totuşi, că „pasivul şi impersonalul subordonează şi unele tipuri 
de reflexiv: reflexivul pasiv şi reflexivul impersonal” (GALR, 2005, 1: 482). 


! Referitor la perspectiva gramaticii generativ- transformationale şi a interpretărilor semanticiste 
asupra pasivului, vezi Hoarta Cărăuşu, 2007: 185-192. 

Pasivul este tratat, în aceeaşi lucrare, ca o construcție pasivă, care se 
deosebeşte de construcția activă printr-o organizare sintactică proprie, prin 
forma verbului ,,iar, în plan pragmatic prin componentul diferit spre care se 
organizează interesul comunicativ” (GALR, 2005, 2: 131). 

Construcția pasivă este caracterizată, în raport cu activul, prin următoarele 
trăsături: 

1) subiectul din construcţia activă trece într-o poziţie postverbală de 
complement prepozitional al verbului, aşa-numitul complement de agent, noua 
poziţie avînd statut de complinire facultativă; 

2) complementul direct din construcția activă se „externalizează” ca subiect, 
schimbindu-si ierarhia sintactică; 

3) trăsătura 2) are ca efect intranzitivitatea verbului, care, contextual, pierde 


secundar (Elevul a fost întrebat rezultatul) sau complementul predicativ al 
obiectului (Jon a fost ales director) (GALR, 2005, 2: 132). 

În funcţie de forma şi caracteristicile mărcii pasive, se distinge pasivul 
marcat de pasivul nemarcat (numit şi pasiv lexical sau cu marcă zero), iar în 
cadrul pasivului marcat se distinge pasivul cu operatorul a fi de pasivul- 
reflexiv (GALR, 2005, 2: 132). Din punct de vedere morfologic, datorită 
faptului că, în cadrul categoriei gramaticale a diatezei, există mai multe 
morfeme care marchează aceeaşi diateză, deci „mai multe mijloace formale de 
transmitere a aceleiaşi informaţii gramaticale de tip categorial”, cele două 
forme distincte ale diatezei pasive, pasivul cu operatorul a fi şi pasivul-reflexiv 
sînt considerate „forme sinonime din punct de vedere morfologic” (Hoarta 
Lăzărescu, 1999: 23). 

Formele cu auxiliarul a fi şi cea cu pronumele reflexiv se ale diatezei pasive 
se află, la o primă vedere, într-o relaţie de sinonimie morfologică totală. 
Diferenţele dintre cele două forme verbale se manifestă, însă, în cadrul 
diferitelor stiluri funcţionale şi în interiorul diverselor variante ale limbii. 
Pasivul cu a fi , avînd complementul de agent exprimat, prezintă un grad redus 
de ambiguitate, motiv pentru care este folosit preponderent în texte apartinind 
stilului ştiinţific, în general variantei literare a limbii române. Aceasta nu 
înseamnă că pasivul cu operatorul a fi nu este folosit şi în alte stiluri 
funcționale şi variante ale limbii române. 

Pasivul cu pronumele reflexiv se, cu complementul de agent, de obicei, 
neexprimat are un oarecare grad de ambiguitate, datorat nu atît neexprimării 
cu alte diateze. Această formă de pasiv predomină în stilul beletristic, şi, în 
general, în limba vorbită (Hoarţă Lăzărescu, 1999: 23). 

A fi, ca operator al pasivului, este substituibil cu alte verbe, sinonime şi mai 
putin sinonime: a veni (Înainte de folosire, cratita vine unsă cu unt); a se afla 
(Documentaţia se află depusă la primărie); vezi şi verbe copulative sau modale 

(Actorul rămîne / a devenit apreciat de public), (Averea pare bine gospodărită 
de noul proprietar) (GALR, 2005, 2: 133). Referitor la existența sau 
nonexistenta în limba română a unui pasiv cu operatorul a veni, menţionăm ca 
I. Iordan (Jordan, 1950) consemnează unele „urme” de pasiv cu auxiliarul a 
veni, în construcţii populare şi de limbă vorbită: Grinda aceea vine aşezată 
aici. Spre deosebire de I. Jordan, Gabriela Pană Dindelegan (Pana Dindelegan, 
2003: 137) consideră că „tiparul cu a veni trebuie interpretat mai degrabă ca o 
înlocuire a verbului a fi cu unul dintre sinonimele lui, înlocuire care, în limba 
populară, s-a produs şi în alte apariţii ale lui a fi: El imi vine cumnat „îmi este 
cumnat”, în sprijinul acestei păreri, cercetătoarea în discuţie invocînd şi faptul 
că „în locul auxiliarului, poate apărea a se afla, alt sinonima al lui a fi, 
construit, ca şi a veni, tot cu un participiu pasiv” (Pana Dindelegan, 2003: 137): 
Faptul nu se află însemnat de cronicari) (GALR 2005, 2: 135) şi că „în locul 
auxiliarului, pot apărea şi verbe din seria celor copulative, participiul 
concentrînd întreaga informaţie pasivă (ajunge / devine / rămîne / pare invidiat 
de colegi)” (Pană Dindelegan, 2003: 137-138). Gabriela Pană Dindelegan este 
de părere că găsim aici un argument în plus pentru „autonomia morfosintactică 
a celor două componente din structura pasivului, sensul pasiv concentrîndu-se 
în matricea semantică a participiului” (Pană Dindelegan, 2003: 138). 

Avînd în vedere, pe de o parte, faptul că marca formei prototipice de pasiv 
(care este a fi, şi care „funcţionează ca unic purtător al mărcilor de 
predicativitate” (GALR, 2005, 2: 134), exterioară participiului, poartă semnele 
de predicativitate, iar, pe de altă parte, faptul că grupul, în ansamblu, „prezintă 
semne sintactice de coeziune” (GALR, 2005, 2: 134), autorii Gramaticii limbii 
române, Ediţia Academiei, consideră că interpretarea acestei construcţii impune 
distingerea a două niveluri de analiză: 

a) un nivel structural, la care se recunoaşte autonomia componentelor; 

b) un nivel functional-enuntiativ, la care gruparea funcţionează unitar, 
constituind un predicat complex de tip verbal cu operator pasiv (GALR, 2005, 
2: 134). 

În privinţa pasivului-reflexiv, acesta „se caracterizează prin aceeaşi turnură 
de propoziţie ca şi pasivul prototipic, adică prin trecerea subiectului activ în 
poziţia complementului de agent şi prin trecerea complementului direct activ în 
poziția de subiect” (GALR, 2005, 2: 135). Această formă a pasivului se 
diferenţiază de pasivul cu a fi prin unele trăsături de structură şi prin anumite 
trăsături de uz. 

În privința trăsăturilor de structură, sînt enumerate următoarele 
caracteristici: 

a) forma verbului / locutiunii verbale este aceeaşi cu cea a verbului activ, la 
care se adaugă obligatoriu, ca marcă exterioară verbului, cliticul reflexiv se (Nu 
se primesc contestaţii); 

b) paradigma pasivului-reflexiv este incompletă sub aspectul persoanei, 
fiind limitată la forme pentru persoanele 3, 6 (GALR, 2005, 2: 135). 

În ceea ce priveşte trăsăturile de uz, autorii Gramaticii limbii române, 
Editura Academiei, amintesc: 

a) pasivul-reflexiv se utilizează de preferință în condiţiile neexprimării 
complementului de agent (Libertatea este ceva care se cucereşte şi nu ceva 
care se cere cu insistență), cazurile cu Agent lexicalizat, deşi posibile, fiind 
rare (Cererea de recuzare se soluţionează de instanța judecătorească); 

b) pasivul- reflexiv se preferă în condițiile nontopicalizării subiectului pasiv, 
deci cu subiectul într-o poziţie post-verbală (Se ştie deja premiantul). 
Specializarea pasiv-reflexivului pentru construcția pasivă „non-tematizată” 
(Pană Dindelegan, 2003: 138) este un fapt mai recent de limbă”; mai recente 
sînt, în opinia Gabrielei Pană Dindelegan, şi „restrîngerea utilizărilor personale 
ale pasiv-reflexivului (pe unde umbli de nu te mai vezi deloc?, unde nu te mai 
vezi „nu mai eşti văzut”), precum şi specializarea pasiv-reflexivului pentru 
persoanele 3 şi 6” (Pană Dindelegan, 2003: 138); 

c) construcţia pasiv-reflexivă se preferă în condiţiile unui subiect pasiv cu 
citire „nonindividuală” (Se caută menajeră), în timp ce pasivul prototipic este 
preferat în condiţiile unui subiect cu citire „individuală” (În acest magazin a 
fost vindut deja Luchianul expus); 

d) pasivul-reflexiv este preferat în condițiile impersonalizării construcției 
(orice scriitor dă mai mult cînd i se cere) (GALR, 2005, 2: 136). 

Pasivul nemarcat (numit şi pasivul lexical sau pasivul cu marcă zero 
(GALR, 2005, 2: 137) are în vedere „formele verbului, toate provenind de la 
verbe tranzitive, caracterizate prin includerea trăsăturii [+ Pasiv] ca trăsătură 
semantică inerentă, fără nici o marcă pasivă exterioară” (GALR, 2005, 2: 137). 
Apartin pasivului lexical cele mai multe dintre participiile verbelor tranzitive 
(avere bine administrată), precum şi unele dintre supinele provenind de la 
verbele tranzitive (Este interzis de utilizat asemenea substanțe de către copii) 
(GALR, 2005, 2: 137). 

În privința complementului de agent, care se constituie în marca principala a 
diatezei pasive, autorii Gramaticii limbii române, Editura Academiei, sînt de 
părere că acesta „este lexicalizat cu precădere dacă verbul este la diateza pasivă 
construită cu operatorul pasiv a fi, atît la moduri personale, situație in care 
verbul are funcţia sintactică de predicat complex, de ex. Merele au fost puse în 
coş de (către) Maria, cît şi la forme verbale nepersonale, în primul rînd la 
infinitiv sau gerunziu, de ex. Pentru un tînăr, a fi îndrumat de (către) o 


? Gabriela Pană Dindelegan consideră că, spre deosebire de pasivul-reflexiv, pasivul cu auxiliar 
„este o realizare veche a pasivului, avînd aceeaşi istorie şi caracterizîndu-se prin aceeaşi continuitate 
ca în celelalte limbi romanice”; autoarea în discuţie consideră că „o excerptare (chiar şi sumară) a 
unor categorii diferite de texte din limba secolelor al XVI-lea — al XVIII-lea evidențiază o circulație 
curentă a pasivului cu auxiliar, construcția cu auxiliar apărînd atît în texte traduse, cit şi în texte 
originale (scrisori particulare, predoslovii)”; de asemenea, autoarea în discuţie este de părere ca 
„limba veche utilizează paralel şi sinonimic ambele forme ale pasivului, fără nici o deosebire de 
tematizare, de particularități selectionale sau de actualizare / neactualizare a agentului” (Pană 
Dindelegan, 2003: 134, 138). 

persoană competentă este o mare şansă (unde infinitivul pasiv are funcția 
sintactică de subiect), Fiind considerat talentat de (către) un mare pianist, X. a 
dat examen la Conservator (unde gerunziul pasiv are funcţia sintactică de 
circumstantial de cauză), dar şi, mai rar, la supin, de ex. A fost uşor de înțeles 
de către toți studenţii cursul acesta, precum şi la participiu, de ex. Trebuie 
lămurită situaţia de (către) cine cunoaşte bine toate detaliile (construcţii în 
care şi supinul pasiv, şi participiul pasiv au funcţia sintactică de subiect al unui 
predicat impersonal)” (GALR, 2005, 2: 433). 

Dacă verbul este la pasivul reflexiv (predicat simplu), „complementul de 
agent se lexicalizează rar, în limba română actuală, această formă a pasivului 
fiind preferată atunci cînd se consideră că menţionarea autorului acţiunii sau a 
iniţiatorului procesului nu este necesară în planul comunicării, de ex. S-au 
văzut uneori in această filozofie specificul englez [...] si s-a identificat in 
William d'Occam strămoşul îndepărtat al lui Locke ori Hume (M. Zamfir, 
Discursul), ori atunci cînd în poziţia complementului de agent se subintelege 
un cuantificator universal (de tipul „de către toti/ oricine”, respectiv „de către 
nimeni” in enunturi negative), de ex. De la înapoierea tatei, orele de punere în 
funcție a uzinei se respectă cu sfințenie. (|. Ghetie, Fructul oprit)” (GALR, 
2005, 2: 433). 

Există, însă, în opinia aceloraşi autori, enunturi cu pasiv reflexiv în care 
figurează şi complement de agent, şi anume: 

1. cînd „în poziția de centru al grupului apare un verb sau o locutiune 
verbală (tranzitivă, în formele sale active) care nu acceptă pasivizarea cu 
auxiliarul a fi, ci numai cu pronume reflexiv, mai ales dacă în poziţia sintactică 
a subiectului este o propoziţie conjunctionala, de ex. Aducindu-mi-se aminte 
de către un coleg un detaliu / să precizez un detaliu, revin asupra problemei”; 

2. În construcţiile pasive în care „pasivul cu pronume reflexiv şi cel cu 
operatorul de pasivizare sînt în variaţie liberă, de ex. Aprobarea se va semna / 
va fi semnată de (către) director / de (către) cine e împuternicit” (GALR, 
2005, 2: 434). 

Caracteristica pragmatică generală a pasivului este, în opinia autorilor 
Gramaticii limbii române, Editura Academiei, „reorientarea / deplasarea 
interesului comunicativ de la nominalul-Agent spre nominalul-Pacient” 
(GALR, 2005, 2: 140): „B: şi diferă. + acum sincer vorbind fî nu ştiu cit ar 
costa fî dac-ar costa foarti mult si ¢ autentifici contractu’? di închirieri la 
notariat. + daci si taxeazi la valoarea apartamentului Î sau o taxi fixi care-o 
percep pentru autentificări. A: da.” (Hoarta Carausu, 2005: 184). 

Pasivul, alături de topica şi negatie, este „un instrument sintactic care poate 
contribui la atingerea persuasiunii” (Niculescu-Gorpin), îndeplinind o 
importantă funcţie retorică. 

În privința  caracteristicilor în plan  comunicativ-pragmatic ale 
complementului de agent, autorii Gramaticii limbii române, Editura Academiei, 
consideră că „informaţia adusă de complementul de agent este de natură 

rematică”, care presupune „o repozitionare a Pacientului prin plasarea sa în 
poziţie tematică, adică în poziţia sintactică a subiectului“. Doar în enunturi 
emfatice, „această poziţie sintactică este „tematizată”, prin inversarea topicii 
(în general, cu intenţie polemică): De Mozart [nu de cine crezi tu] a fost 
compus acest concert” (GALR, 2005, 2: 435). 

B. În lucrările de gramatică istorică, cu referire specială la morfosintaxa 
limbii române dintre 1521 şi 1640, se consideră că pasivul se exprimă prin 
două forme: pasivul cu realizare reflexivă şi pasivul cu verbul auxiliar a fi. 
Gabriela Pană Dindelegan este de părere că textele religioase traduse „atestă 
circulaţia paralelă a celor două forme de pasiv” (Pană Dindelegan, 2003: 136). 

1. Pasivul cu pronume reflexiv 

Reflexivul cu valoare pasivă „este mult mai frecvent decît astăzi” (Frâncu, 
2009: 90). Aceeaşi opinie are şi Gabriela Pană Dindelegan care opinează că 
aşa-numita „construcţie reflexiv-pasivă” este „mai frecventă în limba veche 
decît în limba cultă actuală” (Pană Dindelegan, 2003: 136): 

„Nu se va da acestii rude nece un semn” (Coresi, 1989: 89); 

„Iară cine n’are şi cit are, lua-se-va° de la el” (Coresi, 1989: 79); 

„În ce măsură veți măsura, măsura-se-va voao şi se va adauge voao ce 
auziti” (Coresi, 1989: 79). 

Specifice exemplelor anterioare sînt valoarea principal-pasivă şi cea 
secundar-impersonală. În privinţa pasivului cu pronume reflexiv, Gabriela 
Pană Dindelegan vorbeşte despre o aşa-zisă „exprimare solidară a valorilor 
„pasivă” şi „impersonală”, sustinind ideea existenţei unei valori „impersonal- 
pasive” (Pana Dindelegan, 2003: 96), datorată „absenței agentului, precum şi 
utilizării numai la persoana a treia” (Pană Dindelegan, 2003: 136). Şi în 
Gramatica limbii române, Editura Academiei, ediția nouă (GALR 2005: 141) 
se vorbeşte despre un aşa-numit „pasiv-impersonal”, care se deosebeşte de 
impersonal prin faptul că „paradigma pasiv-impersonală poate avea două 
forme, pentru persoanele 3 şi 6 (Se ştie rezultatul — Se ştiu rezultatele), în timp 
ce paradigma impersonală are o unică formă de persoana a 3-a (Se merge pe 
jos)” (GALR, 2005: 142). 

În privinţa exprimării-neexprimării complementului de agent la forma 
pasivului cu pronume reflexiv, C. Francu este de parere ca reflexivul cu valoare 


3 Referitor la postpunerea cliticelor pronominale si a auxiliarului în limba română veche, Gabriela 
Pana Dindelegan îşi exprimă ideea potrivit căreia „în limba veche, construcții de tipul : facut-am, 
spusu-ti-l-am, închinare-aş, pedepsi-l-voi, cu cliticul postpus / cu cliticele pronominale postpuse şi cu 
auxiliarul postpus sînt curente” (Pană Dindelegan, 2003: 139). Se ştie că „în latină şi în primele faze 
ale limbilor romanice se obişnuia a pune întîi cuvîntul accentuat şi apoi pe cel neaccentuat (0 
conjunctie, adverb sau un pronume aton)” (Frâncu, 1982: 83). După cum a arătat W. Meyer-Lübke 
(Zur Stellung der tonlosen Objektspronomina), „pronumele personale atone erau întotdeauna enclitice 
în latină şi în alte limbi indoeuropene, situație păstrată de limbile romanice în faza lor primitivă” 
(Meyer Liibke apud Frâncu, 1982: 83); „în româna veche din secolul al XVI-lea encliza pronumelor 
atone era foarte frecventă atît în textele bisericeşti, cît şi în documentele particulare” (Frâncu, 1982: 
83). 

pasivă „de obicei nu este însoţit de complementul de agent, rămas subinteles” 
(Frâncu, 2009: 90). Gabriela Pană Dindelegan consideră că „în construcția 
reflexiv-pasivă, exprimarea agentului este mai frecventă în limba veche decît în 
româna actuală” şi că „spre deosebire de româna actuală, unde construcţia 
reflexiv-pasivă se utilizează de preferință cu agentul neexprimat, în limba 
veche, exprimarea agentului este la fel de frecventă pentru ambele tipuri de 
construcții, neexistînd o specializare în acest sens” (Pană Dindelegan, 2003: 
136). În textele religioase traduse avute in vedere în lucrare, am identificat atît 
exemple în care pasivul reflexiv are complement de agent exprimat, cît şi 
exemple în care complementul de agent nu se exprimă la această formă a 
pasivului: 

„Şi se boteza toţi in reul Iordanului de ef” (Coresi, 1989: 71); 

„În vremea aceea vine Is. de in Nazaretul Galileiului si se boteză de 

Ioann în Iordan.” (Coresi, 1989: 79); 

„După aceea spic de-aciea se înple de grău în spice” (Coresi, 1989: 79); 

„Spurca-se-vor căile lui în toată vreamia, lua-se-vor judecările tale de 

fata lui” (Coresi, 1976: 61/25). 

2. Pasivul cu verbul auxiliar a fi 
Pasivul cu verbul auxiliar a fi* sau perifraza a fi + participiu este „apărută 

mai tîrziu pe terenul limbii române, folosită mai rar, din cauza sensului său 
terminativ dat de participiu: ea exprimă mai mult rezultatul acţiunii decît faptul 
că subiectul gramatical suferă acţiunea făcută de agent ” motiv pentru care, 
„acest pasiv este „de obicei, însoţit de complementul de agent” (Frâncu, 2009: 
91). Oferim exemple din texte vechi religioase în care pasivul cu a fi este 
însoţit sau nu de către complementul de agent: 

„ŞI ispitit să fie de bătrîni şi de mai mari preoți şi de cărtulari (Coresi, 

1989: 90); 

lara ceştea ce sînt în spini semănați ce aud cuventul” (Coresi, 1989: 

78); 

„Şi ceea ce sînt pre pămînt bun semdnafi ce aud cuventul şi-l priimesc” 

(Coresi, 1989: 78); 

„ȘI aruincat să fie în mare şi să te ară săblăzni mina ta” (Coresi, 1989: 

93). 

Specifică pasivului cu a fi, în textele religioase din secolul al XVI-lea, 

este atît postpunerea” auxiliarului, cât şi antepunerea lui: 

„ȘI ucis va fi şi atreia zi va învie” (Coresi, 1989: 90); 


+ Referitor la modurile şi timpurile la care se poate afla verbul auxiliar a fi în construcţia pasivă in 
discuţie, vezi Minut, 2002: 131-133. 

> Referindu-se la formele de perfect compus cu auxiliarul postpus din limba româna veche (1521- 
1640), C. Frâncu este de părere că „auxiliarul perfectului compus era postpus participiului la început 
de frază sau de propoziţie, căci regula topicii vechi româneşti şi romanice nu admitea începerea unei 
structuri sintactice cu un element neaccentuat” (Frâncu, 2009: 113). 

„Că lăudat iaste păcătosul în pohtirile sufletului său” (Coresi, 1976: 
60/23); 

„Cui veţi lăsa păcatele, lăsate vor fi; cui le veţi tinea, ținute vor fi 
(Coresi, 1998: 37/5); 

„ŞI cu aleşii ales veri fi” (Coresi, 1976: 87/29); 

„De mult să-l chinuiască şi ocărit fi-va cum easte scris” (Coresi, 1989: 
91); 

„Ca grauntul de mustari ce cînd semănat va fi în pămînt, mai mica easte 
de toate semintele pamintului” (Coresi, 1989: 79); 

„E acestea scrise sînt să creadeti ca lisus iaste fiiul lu Dumnedzeu” 
(Coresi, 1998: 38/11); 

„ŞI ucide-vor el cînd va fi ucis a treea zi va învie” (Coresi, 1989: 92); 
„Derepce au fost tremis loan Botedzătoriul ” (Coresi, 1998: 35/12); 
„Multe amu şi alte seamne făcu lisus naintea ucenicilor lui, ce nu sînt 
scrise în cartea aceasta.” (Coresi, 1998: 38/3). 

Uneori, formele cu auxiliar postpus pot alterna cu cele cu auxiliar antepus: 
„Au doară lumina aprinde-se-va supt ciubăr pusă să fie sau supt pat 
nece intr’un chip ce in sveştnic pusă să fie nu easte amu taină, ce să nu 
se ivesca nece va fi ascunsă.” (Coresi, 1989: 79). 

Complementul de agent este introdus în marea majoritate a textelor prin 
prepozitiile de sau de către”, el „apărînd, de regulă, după verb, dar fiind şi 
cazuri cînd precede verbul” (Frâncu, 2009: 179); 

„Eu pus sînt împărat de el” (Coresi, 1976: 36/6); 

„ŞI fu rugatu de episcupii din Asia să scrie in aleanul eriticilor lui 
Corint şi lu Evion (Coresi, 1998: 32/8). 

Complementul de agent poate fi precedat şi de către prepozitia prin“: 
„Întru lume era şi lumea prin elu fu făcută şi lumea pre elu nu 
cunoscu.” (Coresi, 1998: 31/5); 

„Toate prin elu făcute sînt” (Coresi, 1998: 33/8). 

Pasivul nemarcat, numit şi pasiv lexical sau pasiv cu marcă zero (GALR, 
2005,2: 137) este reprezentat de participiile verbelor tranzitive: 

„Şi muiarea oarea carea era de-i cura sînge, de doi-spre-zece ani şi mult 
chinuită de mulţi vraci” (Coresi, 1989: 81); 

„Și cînd aud, aciea vine dracul şi iea cuventul semănat întru inimile 
lor” (Coresi, 1989: 78). 

Din perspectivă sintactică, în timp ce pasivul reflexiv se constituie într-un 
„predicat verbal simplu” (GALR, 2005, 2: 244), pasivul cu operatorul a fi are 
funcţia sintactică de predicat verbal complex. Structura predicatului complex 
mai poate fi alcătuită (pe lîngă structura „operator pasiv + suport semantic”) 


$ Despre prepozitia pren care introduce complementul de agent vorbeşte C. Frâncu: „remarcăm, 
de asemenea, folosirea complementului de agent generat de reflexivul cu valoare pasivă şi introdus 
prin prepozitia pren” (Frâncu, 2009: 179). 

din "operator modal, operator aspectual, operator copulativ + suport semantic” 
(GALR, 2005, 2: 253): 
"Că nu putea încăpea neci pre porţi” (Coresi, 1989: 74); 
„Cine poate lăsa pecatele, fără unul Dumnezeu” (Coresi, 1989: 74); 
„N-am venit a chema dereptii ce pecătoşii pre pocăință” (Coresi, 1989: 
75); 
„ Celui nu-s destoinic a me pleca sa desleg cureaoa caltunului lui” 
(Coresi, 1989: 71); 
„Tu esti fiiul mieu iubit” (Coresi, 1989: 72). 
Concluzii 
Lucrarea de față ia în discuţie problema construcţiei pasive. În lucrare, este 
tratată problema construcției pasive aşa cum este abordată de către autorii 
Gramaticii limbii române, Editura Academiei, ediţia nouă (GALR, 2005). 
Astfel, construcţia pasivă se deosebeşte de construcţia activă printr-o 
organizare sintactică proprie, prin forma verbului, iar, în plan pragmatic, prin 
comportamentul diferit spre care se organizează interesul comunicativ. 
De asemenea, se fac referiri si la pasivul din limba textelor religioase 
din secolul al XVI-lea, construcţia pasivă concretizindu-se în două 
forme: pasivul cu realizare reflexivă şi pasivul cu verbul auxiliar a fi. 

Aspecte lingvistice în Triodul de la 1726 
Maria GIOSANU 


The author presents the main linguistic features of a religious book from the XVIII-th 
century and outlines its main phonetic, grammatical and lexical peculiarities. The 
analysis is enriched with observations concerning the expressiveness of various 
linguistic elements. 


Triodul de la 1726 este prima traducere tipărită a cărții Triodului în limba 
română cu grafie chirilică. Este un text liturgic, fundamental pentru cultul 
ortodox, cu un bogat şi profund conţinut imnografic, avînd o largă circulație 
în spaţiul românesc, initial sub formă manuscrisă şi, ulterior, sub formă 
tipărită. 

Document de limbă scrisă, Triodul de la 1726 constituie - prin 
particularitatile fenomenelor de limba, de ordin fonetic, morfologic şi 
sintactic şi, în special, prin fondul lexical conţinut - un material interesant 
pentru cercetarea filologică. Apariţia sa în limba română se încadrează în 
activitatea de mare efervescenţă culturală de la sfîrşitul secolului al XVII-lea 
şi începutul celui de-al XVIII-lea, cînd în domeniul religios, toate eforturile 
se concentrează în direcția naţionalizării cultului. În această epocă, 
creativitatea lexicală cunoaşte o dezvoltare considerabilă. Cu toate acestea, 
din lista cărților traduse pînă la sfîrşitul secolului al XVII-lea lipsesc cu 
desăvîrşire textele cu caracter imnografic, textele imnografice traducîndu-se 
relativ tîrziu; de pildă (Mineele s-au tipărit în româneşte în cea de-a doua 
parte a secolului al XVIII-lea). Cărţile liturgice cu caracter poetic, contin, 
într-o proporţie ridicată, concepte teologice, care măresc gradul de 
complexitate al actului traducerii. Lexicul limbii române era încă sărac în 
cuvinte ce puteau reda exact conţinutul termenilor din limba-sursă. În acest 
sens, Dositei Nottara, patriarhul Ierusalimului, un neobosit luptător pentru 
păstrarea purității ortodoxiei şi care se opunea cu vehementa traducerii 
textelor sfinte în altă limbă decît în limbile clasice, vorbea de putindtatea şi 
îngustimea limbii române, căreia îi lipsea vocabularul şi excepftionalele 
mijloace de expresie ale limbii greceşti (Elian, 2003: 198). 

Problema care se punea în cazul traducerii unor astfel de texte destinate 
cîntării, precum Triodul, Mineiele, Octoihul, Catavasierul, era nu doar de 
ordin dogmatic, însă, ci şi de ordin muzical. Poezia liturgică era însoţită de 

cîntări structurate pe prozodia limbii greceşti sau slavone, iar la acel moment, 
încă nu exista în limba română posibilitatea de adaptare desavirsita a acestor 
cîntări, care trebuiau traduse în mod corespunzător din punct de vedere literar 
şi melodic (Cartojan, 1980: 525). Era necesar ca limba română literară să aibă 
un grad suficient de dezvoltare şi expresivitate, ca textul să-şi păstreze 
solemnitatea şi savoarea melodică pe care o avea în original. Faptul că textul 
Triodului sau al Mineiului este reprezentat într-o proporţie destul de mare de 
bucăţi muzicale motivează intirzierea cu cîteva decenii a traducerii şi tipăririi 
lor, după cum aprecia şi N. Cartojan: „Dacă unele parti din aceste cărți, 
destinate citirii, puteau fi traduse uşor, altele în schimb, destinate cîntării 
(imnurile, în genere condacele, troparele, icoasele, irmoasele) nu puteau fi 
redate în româneşte aşa de uşor, din cauza ritmului versificatiei (în cărțile 
greceşti aceste imnuri sînt şi în versuri) şi din cauza necesităţilor cerute de 
glasurile melodiei bisericeşti” (Cartojan, 1980: 525). 

Pentru a avea o oarecare imagine a limbii acestui text cu trăsături sudice, 
din prima parte a secolului al XVIII-lea, vom face o succintă prezentare a 
nivelului morfologico-sintactic şi a celui lexico-semantic. 

Textul conţine substantive specifice limbii române vechi. De pildă, 
substantive care de regulă sînt singularia tantum, au mărci de plural: singiuri, 
zăpăzi. 

Superlativul, care are o mare pondere, se formează cu prefixul prea: 
preacinsti (144); preanevinovată (1179; preaindumnezeite (145); prealăudat 
(26'), sau cu adverbele foarte, mult, îndelung, puţin, plasate înaintea 
adjectivului sau după acesta: ,,si iată era multe foarte pre fata cimpului şi 
uscate foarte” (126°); mult—milostiv (66°); indelunga—rabdarea (76'). 

Prezenta adjectivelor antepuse substantivelor este un fenomen obisnuit in 
text, de exemplu: arhieraticească bunătate (IV). 

Pronumele personal conjunct de persoana a II-a singular, feminin, 
acuzativ o este de regulă antepus auxiliarului: casa pre care voi o aţi răsipit 
(78). 

Pronumele personal /uişi (lui + ş / lui, însuşi / sieşi) este o formă specifica 
textelor vechi: „Că cela ce mănîncă şi bea nefiind harnic, județ mănîncă luigi 
şi bea, nesocotind Trupul Domnului” (72°). 

Alături de variantele pronumelului demonstrativ acesta, aceasta, am 
consemnat variantele cu afereza lui a: „„Mai mult în Ierusalimul cest 
pamintesc nu voiu să pătimesc” (35'); „Fuga, simbăta şi iarna, spuind 
Învățătoriul al veacului al cestui de al şaptelea” (42'); „împărăției cestii 
trecătoare” (35). 

În ceea ce priveşte categoria gramaticală a verbului, se poate observa din 
exemplele următoare că aceasta are forme specifice vechii limbi literare. De 
pildă a adăuga, are formă de conjugarea a II-a, adaoge: ,,Adaoge lor rele, 
Doamne, adaoge rele celor slaviti ai pămîntului” (32°) sau a cura ‘a curge’ 
(< lat. currere): „Pre ceea ce-i cura sînge, o am vindecat” (89°). 

Fenomenul iotacizării verbelor, caracteristic limbii române literare vechi - 
prezent şi în unele graiuri actuale - este foarte bine reprezentat: a minea are 
forma de gerunziu miind: „în viermi şăzi miind afară supt văzduh” (58%); a 
cere are forma de conjunctiv prezent ceiu: „aduc rugăciune şi ceiu 
iertăciune” (34); conjunctivele să împarță şi să pieiu. 

Inversiunea pronumelor care însoțesc formele de indicativ prezent este un 
fenomen obişnuit într-un text vechi: ,,Voia—ti iaste să chiem tie muiere doica 
de la jidovi?” 

Imperativul înregistrează o mare frecvenţă: „roagă-te!” (16° ,,Jarta!” 
(3°); invrednicéste—ma!” (11249; „„miluieşte-mă!"(136'); _ ,,trezvéste—te!”. 
Adverbul au (lat. aut), însoţit de adverbul doară, este semnalat de regulă în 
propoziţii interogative. „4u doară te-au dăspărțit de ceata Apostolilor? Au 
doară te-ai lipsit de darul tămăduirilor? Au doară cu aceia au cinat, iar pre 
tine te-au lepădat de la masă?” (16°). 

Prepozitia a (lat. ad) este întîlnită în grupuri nominale cu valoare de 
genitiv-dativ de felul: ,,Paharul Tău cel de mintuire a tot neamul omenesc” . 

Inversiunile de felul: ,,Fost-au pre mine mîna Domnului” (126); 
„Închinămu-ne patimilor Tale, Hristoase!” (93°); „şi mai presus de firea a 
toată naşterea” (60'), trădează influența modelului slavon, care dă unor 
construcţii calchiate aspectul livresc şi artificial, dar şi caracterul 
constrîngător al respectării literalităţii în traducere. Cu toate acestea, textul 
prezintă, în general, o sintaxă mult mai naturală, consecventă şi unitară în 
raport cu textele din epoca precedentă, partea a doua a secolului al XVII-lea!. 
Presiunea modelului străin, dar şi influenţa sintaxei populare au determinat 
apariţia unor construcții de tipul: „„A tot sfirşitul am văzut sfirsit, desfatata e 
porunca Ta foarte”(113") sau ,,Apus—ai cu trupul în mormint, Luceafărul cel 
neinserat, şi nerăbdind soarele să vază, s—au întunecat, încă fiind amiază-zi” 
(112%. 

În ceea ce priveşte nivelul lexical, se pot face cîteva observații asupra 
terminologiei religioase existente în textul Triodului. Ea aparține în egală 
măsură variantelor dogmatică, biblică şi liturgică, dat fiind specificul textului, 
care include pe lîngă citatele biblice şi imnologia ce abundă de termeni 
dogmatici şi indicaţii tipiconale, legate de desfăşurarea propriu-zisă a actului 
liturgic. 

Termenii referitori la imnografie, cu cîteva excepţii (pesnă, sedelnă, 
podobie) (Vintilescu, 1937: 113), sînt de asemenea de origine greacă. Cele 
mai multe cuvinte de origine slavonă se înregistrează în cazul lexemelor din 
registrul cultului liturgic propriu — zis, care, în general, s-au şi menţinut, dat 
fiind caracterul conservator şi stabil al terminologiei ecleziastice româneşti. 
Cu toate acestea unele cuvinte de împrumut au cunoscut o stare de provizorat, 
un exemplu plastanita (Miklosich, 1862-1865: 571), care este o achiziţie 


! Vezi Istoria limbii române literare. Epoca veche (1532- 1780), 1997. 

vremelnică, neviabilă, astăzi fiind total necunoscut. Acest element slavon a 
fost înlocuit de termenul aer, mai precis de sintagma sfintul aer”. 

Elementele lexicale slave, care s-au impus în perioada apariţiei primelor 
texte româneşti, au înlocuit uneori formele latine moştenite, dar fenomenul a 
fost şi invers, multi termeni ecleziastici de provenienţă slavonă au fost dublaţi 
prin creaţii lexicale noi cu material morfematic autohton, determinînd 
înlocuirea treptată a unora dintre ei, precum diaconstva’, polonostnita’. 

Un aspect relevant este cantitatea impresionantă de sinonime, autorul 
traducerii utilizînd două sau chiar mai multe cuvinte, de origini diferite, 
pentru a reda aceeaşi noţiune. De multe ori prezenţa seriilor sinonimice sînt 
motivate de muzicalitatea textului. lată cîteva serii sinonimice care au o 
frecvență mai mare în text: a (se) cumineca / a (se) pricestui; părinte / preot / 
popă; ectenie / diaconstvă; veşminte / odăjdii; catapeteasmă / zaveasă; a 
ajuna / a posti; drac / diavol / demon; spovedamie / mărturisire; greşeală / 
păcat; praznic /sărbătoare. 

Polisemantismul unor termeni  abstracţi, de natura filozofică 
(cuget/minte/gind) intilniti în text este un alt aspect, de semantică lexicală, ce 
merită a fi amintit. Dacă, prin natura lui, cuvîntul slav este potrivit pentru 
redarea unor obiecte de cult, elementul moştenit, sau împrumuturile greceşti 
cu multiple valenţe semantice sînt cu mult mai apte pentru exprimarea 
noţiunilor abstracte. Aşadar observăm în textul Triodului că noţiunile 
filozofico-dogmatice sînt redate prin termeni mosteniti din latină şi prin 
termenii imprumutati din greacă (ipostas, pronie). 

Se constată un mare număr de forme lexicale calchiate după model slavon 
Şi grecesc, din care un procent ridicat sînt de fapt preluări ale creaţiilor 
lexicale prezente în traducerile din partea a doua a secolului al XVII-lea. Se 
poate spune că rezultatul acestei traduceri este un text dotat cu coerență 
internă, limbă română fiind echilibrată şi expresivă. Cu toate erorile 
insurmontabile oricărei traduceri din această perioadă, textul reprezintă o 
adevărată biruinta a limbii române sub toate aspectele. 

Registrul stilistic. Triodul este, înainte de toate, carte de profundă 
spiritualitate prin însăşi tema sa centrală: pregătirea credinciosului, în 
perioada prepascala, în vederea intilnirii tainice cu Hristos. Să ne curățim 
simtirile şi să-L vedem pe Hristos strălucind cu neapropiata lumină a Învierii 
(Penticostarul, 1988: 15), spune una dintre cîntări. Este o carte de o 
frumuseţe aparte. Un poem închinat omului, condiţiei sale dramatice, 
oscilante între păcat şi virtute, între cădere şi inaltare. Pentru redarea în limba 


2 Vezi Dicţionarul Limbii Române, serie veche, Tom I, 1913, p. 54. 

3 Idem, p. 162. Slavonismul diaconstvă, concurat de termenul grecesc ectenie, a dispărut cu 
timpul din lexic. 

* Idem, p. 615. Arhaicul polonoştniță a fost înlocuit de termenul miezonoptică creat prin 
calchiere, dar şi astăzi mai este utilizat de către monahii în vîrstă din unele mînăstiri mai 
conservatoare. Vezi şi A. Scriban, 1939, Dictionaru limbii româneşti, laşi, p. 1012. 

română a acestui text tălmăcitorul a depus eforturi considerabile spre a nu 
ştirbi nimic din sacralitate. Desigur că actul traducerii a presupus un cărturar 
instruit, cu multiple competenţe lingvistice şi în plus cu un înnăscut simț al 
muzicii. Deşi nu a dat prioritate aspectului estetic, atenţia fiind concentrată în 
redarea cît mai fidelă a conţinutului, el a reuşit să redea în limba română în 
mare parte lirismul cîntărilor bizantine. 

Transpunerea in limba-tinté a solicitat in mare măsură imaginarul 
lingvistic. lată, de exemplu, imnul-slavă, pe glasul al 8-lea Doamne, femeia, 
din utrenia Sfintei şi Marei Marţi, creaţie poetică de o tulburătoare frumuseţe 
mistică, ce trădează caracterul energic şi sensibil în acelaşi timp al celebrei 
autoare bizantine, monahia Cassiana (Cassia) din secolul al IX-lea: 
„Doamne, muicrea ceea ce căzuse în multe păcate, cunoscînd Dumnezeirea 
Ta, luînd rînduiala mironositelor, au adus Tie mir mai nainte de ingropare, 
grăind: «Vai mie, că noapte îmi iaste aprinderea desfrînării; întunecoasă şi făr 
de lumină e pohta păcatului. Priimeşte izvorul lacrămilor mele, Cela ce ridici 
apa mării cu norii; pleacă-Te cătră suspinile mele céle de la inimă, Cela ce ai 
plecat ceriurile cu pogorirea Ta cea negrăită. Saruta—voi preacurate picioarele 
Tale şi le voi şterge pre ele iarăşi cu părul capului mieu, pre care Eva în rai 
prin sunet înfricoşat, auzind cu urechile, chemîndu-se, de frică s-au ascuns. 
Mulțimea păcatelor mele şi adîncimea judecăților Tale cine le va urma, 
Mintuitoriul sufletelor, Mintuitoriul mieu. Să nu mă treci pre mine roaba Ta, 
Cela ce ai milă negrăităy”. 

Metaforele şi imaginile plastice, de pildă, asocierea întunericului nopţii cu 
întunericul patimii, trădează virtuțile poetice ale autorului traducerii care este 
de fapt mai mult decît un traducător, este un creator de limbă. Traducătorul 
imnograf, extrem de atent în păstrarea adevărului dogmatic (Vintilescu, 1937: 
98), în Stihira pe glasul al 6-lea din Slujba Sfintelor Patimi, redă cu mare 
precizie ideea de chenoză din Epistola către Filipeni a Sfîntului Apostol 
Pavel, capitolul 2; el utilizează termeni simpli, dar, printr-o alăturare reuşită, 
da cîntării valoare de poem de o frumuseţe neegalata în creaţia unui poet 
profan: „Astăzi să întinde pre lemn, Cela ce au întins pămîntul preste ape. Cu 
cunună de spin să încununează Împăratul îngerilor. În porfiră mincinoasă Să 
îmbracă Cel ce îmbracă ceriul cu norii; lovire au luat Cel ce au slobozit pre 
Adam în lordân. Cu piroane S-au pironit Mirile bisericii. Cu sulița S-au 
împuns Fiiul Fecioarei...”. 

Prezenţa propozitiilor exclamative şi interogative potenteaza dramatismul 
desfasurarii lirice in Slava pe glasul 5 de la Vecernia din Sfinta si Marea 
Vineri: ,,Pre Tine, Cel ce Te imbraci cu lumina ca cu un vesmint, pogorindu— 
Te de pre lemn I6sif cu Nicodim şi, vazindu-Te mort, gol, neîngropat, luînd 
plîns cu bună umilinţă şi tinguind au grăit: «Vai mie, preadulce lisuse! 
Cum Te voiu îngropa, Dumnezéul mieu? Sau cu ce giulgiu Te voiu înfăşura? 


> Pentru această informatie vezi Cartojan, op. cit, p. 14. 

Sau cu ce miini mă voiu atinge de preacuratul trupul Tau ? Sau ce cîntări voiu 
cînta ingroparii Tale, Milostive? »”. 

Cuvintele specifice limbii române vechi, alese cu mare grijă de traducător 
păstrează frumuseţea arhaică a textului. lată în acest sens un fragment biblic 
din Pildele lui Solomon, din textul Triodului unde este elogiată femeia 
înțeleaptă: ,,Muiére bărbată cine va afla? ... Întru tărie şi întru podoabă s-au 
îmbrăcat ... Gura sa s—au deşchis cu socoteală, şi după lege şi rînduială au 
făcut limbii sale. Strimte sînt primblările casii ei, şi bucatele cu lene nu le-au 
mîncat... Plăceri mincinoase şi frumuseți deşarte, muieresti, nu sînt întru 
tine...” 

Lamentatia este prezentă mai ales în stihurile din Canonul Slujbei Sfintelor 
Patimi: ,,Vai mie, Fiiul mieu! Vai mie, lumina cea neapusa! Cela ce 
străluceşti tuturor lumină, Soarele măririi... ”. 

Utilizarea sensurilor figurate sporeşte expresivitatea: ,,Pierdut—am 
frumuseţea şi podoaba cea dintii zidită şi acum zac gol şi mă ruşinez”. 

Metafore reuşite sînt prezente la tot pasul: „„Facă-mi-să mie, Stăpîne 
Doamne, lacrămile mele Siludam, ca să-mi spăl şi eu luminele inimii şi să Te 
văz cu gîndul pre Tine, Lumina cea mai nainte de véci...”. ,,Ingropat-am 
chipul Tău şi am stricat porunca Ta, toată frumuseţea mi s-au întunecat şi cu 
poftele mi s-au stins, Mintuitoriule, făclia. Ci milostivindu-Te, da—mi 
bucurie...”. 

Repetitia întăreşte convingerea in primirea iertării, stăruința în rugăciune: 
,Miluiéste-ne pre noi, Dumnezeule, miluieşte—ne! Marturiseasca—ti-se Tie 
noroadele, Dumnezéule, mărturisească-se Tie noroadele toate! Milostivéste— 
Te. Ca vamesul strig Tie, milostiveşte-Te!”. „Uşa Ta să nu mi-o incui 
atunce, Doamne, Doamne!”. 

Cu o mare frecvenţă apare comparatia mai ales la nivelul frazei: „Precum 
să stinge fumul să se stingă; cum să topeşte ceara de fata focului... ”. 

În Canonul cel mare al Sfîntului Andrei Criteanul®, scriere consacrată 
ritualului liturgic din prima săptămînă a Postului Mare, se pot observa 
aceleaşi procedee stilistico-poetice specifice scrierilor liturgice cu caracter 
poetic. Dintre cele mai relevante sînt vocativele şi verbele la imperativ. 
Prezenţa lor dominantă accentuează profunzimea rugăciunii, dar mai ales a 
pocăinței, a cererii insistente a iertării: „la aminte, Dumnezeule, ca un 
îndurători cu ochiul Tău cel milostiv, şi priimeşte ispovedania mea cea 
călduroasă...”. 

În acelaşi timp, aceste mijloace stilistice pun în evidenţă, cu mai multă 
pregnanta, relația intimă dintre cel ce se roagă şi sfinți: „Tu, preacuvioasa 
Marie, ajuta—ne! ”; ,, Sfinte Andrei, roagă-Te lui Dumnezeu pentru noi!”. 

Structurile exclamative şi interogativ-retorice, care înregistrează o mare 
frecvenţă, sporesc dramatismul relatării: ,,0, nespusă smerenie! O, streină 


* Slujba Marelui Canon a Sfintului Andrei de la Crit, 1726, Bucuresti. 

naştere şi prea minunată! O, cum Fecioara Te poartă pre Tine prunc în braţele 
sale, pre Făcătoriul şi Dumnezeu!”. 


Concluzii 

Limba Triodului de la 1726 are un aspect arhaic pronunțat. Faptul poate fi 
observat din lexemele şi citatele selectate din text. Este o limbă cu caracter 
învechit dar deosebit de frumoasă, expresivă şi, mai ales, o limbă vie. 
Aducem în sprijinul acestei afirmații următorul argument. O comparație între 
această primă ediție în limba română şi ultima ediție Triodului, apărută în 
anul 2000, ne pune în față două texte pe care le desparte aproximativ o 
perioadă 300 de ani, timp în care limba română literară a evoluat în chip 
firesc. Constatăm că cele două texte diferă foarte puţin în privința limbii. 

Studiul lingvistic al Triodului de la 1726 pune în evidență faptul că limba 
cultului este mult mai conservatoare decît cea vorbită sau decît limba literară. 

Discursul religios ca discurs hegemonic 
Daniela OBREJA RĂDUCĂNESCU 


As an argumentative-discoursive form, the religious sermons involve two types of attitudes 
in the inter-confessional communication: the ecumenical communication i.e. regarding the 
conciliation of the religious cults, and the hegemonic attitude, which supposes the 
approach of a strategy that should ensure the supremacy to a certain cult in favour of 
others. This process has been existing for thousands of years, ever since Man was born. 
The Supreme God i.e. the Divinity, the Absolute and so forth are attributed universal 
values: Goodness, Truth and Beauty, everything not belonging to this ideal entity belonging 
to the opposite categories. The hegemonic discourse is specifically built, comprising, 
antithetically, dogmatic contents, while the techniques that are used involve different 
representation systems of the disjunctive discourse. Our aim is that of identifying and 
underlining the values of such techniques and strategies that are specific to the hegemonic 
religious discourse, the material to work upon being a blog web page concerning the 
orthodox cult. 


Discursul religios este o forma de comunicare la nivel institutional, motiv 
pentru care acesta se înscrie în aria discursurilor ideologice, deoarece reprezintă o 
comunicare de masă nu numai a pietăţii, ci şi a întregii arhitecturi a existenței 
umane, fundamentată dogmatic şi experiată liturgic. La nivelul intelectului uman, 
ideologia reprezintă modul propriu de a privi şi înţelege realitatea, în timp ce la 
nivel instituţional ideologia reprezintă promovarea unor convingeri, scopuri şi idei 
specifice unei culturi sau unui grup social. În această direcție, întregul organism 
care susține şi promovează ideologia îndeplineşte şapte funcţii (Fiske, 2003: 100 
ş.u.): 

1. Funcţia de articulare a principalelor direcţii ale consensului cultural instituit 
referitor la natura realităţii; 

2. Funcţia de implicare a membrilor unei culturi în sistemele de valori ale 
acesteia, prin cultivarea şi punerea lor în practică; 

3. Funcţia de explicare, interpretare, justificare si celebrare a faptelor 
reprezentanților respectivei culturi; 

4. Funcţia de asigurare a culturii, în totalitatea ei, de adecvare practică la acastă 
lume prin afirmarea şi confirmarea ideologiilor şi mitologiilor ei, într-o manieră 
activă de angajare cu lumea practică; 

5. Funcţia de expunere a oricărei inadecvări practice a sensului culturii, care 
poate rezulta din condiţiile în schimbare ale lumii exterioare sau din presiunile din 
interiorul culturii pentru o reorientare în favoarea unei noi poziţii ideologice; 

6. Funcţia de convingere a audienței asupra faptului că statutul şi identitatea 
persoanelor sînt garantate de cultură; 

7. Funcţia de transmitere a ideii de apartenenţă la cultură. 

Cele şapte funcţii stau la baza discursului identitar (Neamţu, 2008: 21) al unei 
confesiuni, fiind diferit de discursul hegemonic, pe care îl vom defini în cele ce 
urmează. Conceptul de hegemonie, introdus pentru prima data în literatura de 
specialitate de către Antonio Gramsci (1891-1937), presupune rolul puterii 
culturale în menţinerea status quo-ului, sau a ideologiei dominante. În istorie, 
hegemonia a cunoscut două modalități de menţinere: prima a fost aceea a violenței 
fizice, urmată apoi de cea a puterii la nivel intelectual. Astăzi, violenţa fizică este 
un fenomen izolat şi combătut de societăţile moderne şi democratice. La nivelul 
societăţii, atitudinea hegemonică aparține: poliţiei, armatei şi grupărilor militare, 
care exercită autoritar puterea pentru menţinerea barierelor sociale, şi, nu în ultimul 
rînd, şcolii, mass-mediei şi bisericii, care induc o atitudine de acceptare a ordinii 
dominante prin instituirea hegemoniei sau dominaţiei ideologice a unui anume tip 
de ordine socială. 

În literatura de specialitate contemporană, noţiunea de discurs hegemonic 
devine un atribut al politicului, definită fiind ca discurs al puterii, reprezentînd un 
set de sloganuri prin care este promovată capacitatea intelectuală şi personalitatea 
unui pretendent la un scaun mai sus decît cel pe care se află deja, imagine care se 
doreşte a fi diferită de cea a contracandidatilor. 

În cele ce urmează vom aborda aspectul hegemonic al discursului religios, ca 
una din formele pe care acesta le poate îmbrăca în unele împrejurări 
interconfesionale, sau ca o atitudine izolată a unor membri ai Bisericii Ortodoxe. 
Deşi ar exista riscul ca această abordare să fie privită cu suspiciune şi considerată a 
fi subiectivă, totuşi noțiunea de discurs religios ca discurs hegemonic deja există în 
literatura teologică, fiind considerată ca o formă de expresie a atitudinii Bisericii 
fata de unele probleme ce tin de spiritualitatea şi dogmatica ortodoxă. Alături de 
formele de discurs religios precum pareneza, omilia, predica tematică, prelegerea 
religioasă, lecţia de religie, toate forme ale catehezei creştine, se pune astăzi şi 
problema unui dialog interconfesional numit dialog ecumenic, dar şi a unui discurs 
hegemonic, atunci cînd morala creştină impune exprimarea propriului punct de 
vedere asupra unor inconveniente care lezează imaginea Bisericii. 

La nivelul discursului religios, hegemonia apare atunci cînd este accentuată 
tentatia puterii ideologice a confesiunii în raport cu celelalte, prin marcarea 
distinctiei ortodox-eretic. Prin această atitudine, discursul religios încetează a mai 
fi doar un discurs identitar, sugerînd „pretenția de monopol asupra adevărului” 
(Neamţu, 2008: 21), prin discreditarea celorlalte confesiuni. 

În linii mari, discursul religios, ca discurs ideologic identitar, este unul 
argumentativ prin excelență, deoarece presupune implicarea mai multor persoane, 

dintre care un iniţiator şi cel puţin doi receptori ai demersului de influențare a 
acestora. De cele mai multe ori, sursa mesajului transmis şi recepționat este 
considerată a fi Divinitatea. Prelatul este doar emițătorul acestui mesaj (cf. 
Cărăuşu, 1999, 2004). În acelaşi timp, prelatul are o triplă ipostaziere în cultul 
religios: simbol al Divinitatii, mesager al lui Hristos şi discipol (Dumas, 2000: 182 
ş.u.). N 

Ca formă, discursul religios este unul institutionalizat, normat şi normativ. Intre 
prelat şi auditoriul său schimbul de roluri nu există, sau, dacă există, intervenţia 
receptorului este minimalizată. Din acest punct de vedere am putea identifica 
discursul religios ca o argumentare fără interlocutor, sau cu interlocutor pasiv. 
Macrodiscursul, ca formă complexă de expunere, aparţine oratorului, iar 
microdiscursul — dacă există - aparţine auditoriului. Discursul religios este o 
argumentare complexă, deoarece opinia este susținută nu de unul, ci de cel puţin 
două argumente, fie acestea în raport de coordonare sau de subordonare- caz în 
care argumentarea este una ramificată. Interacțiunea prelat-auditoriu reliefeaza 
comportamente diferite, motivate de statutul diferit al predicatorului fata de 
ascultătorii săi. Comportamente asemănătoare, sau partial asemănătoare, au doar 
discipolii, motivate de egalitatea şanselor propuse de acelaşi statut pe care îl au. 
Indicatorii, sau taxemele locurilor interactionale îşi găsesc expresie atît în codul 
verbal, reprezentational, cit şi în cele nonverbale, prezentationale: proxemica, 
postura, mimogestica etc. (Valcu, 2003). Desi specializat, deosebit de alte forme 
discursive, cel religios indeplineste aceleasi functii in argumentare: cea explicativa 
şi cea acreditiva (Dospinescu, 1998). 

Acreditarea asertiilor expuse de prelat în discursul său este condiţionată de 
modalizarea în exprimare. Puterea de convingere aparține nu expresiei verbale, ci 
modalităţii nonverbale de a prezenta mesajul propriu-zis. Dacă informația este 
cuprinsă în cuvintele şi conceptele implicate în discursul verbal, forța de 
convingere este subsumată codurilor reprezentationale (cărți, picturi, fotografii) şi 
a celor prezentationale (voce, fata, trup, cf. Fiske, 2009). Dintre fazele 
argumentării, cea mai importantă este argumentarea propriu-zisă, în care codurile 
specifice comunicării interacționează în scopul reliefării opiniei, a argumentelor 
pro sau contra, a regulii generale din care izvorăsc aceste argumente, a surselor 
care validează aceste argumente, a calificatorului care marchează necesitatea, 
probabilitatea sau obligativitatea veridicitatii sau nonveridicitatii unei asertii şi a 
rezervei care poate conduce la o concluzie eronată sau diferită decît cea propusă 
(Lo Cascio, 2002: 62). 

Discursul religios hegemonic prezintă unele particularități la nivelul 
argumentării. În acest punct oratorul încetează a mai focaliza pe receptor, în 
încercarea de a-l convinge şi a-i obține adeziunea la confesiune, vizind in special 
discreditarea celorlalte culte religioase. Este un conflict doctrinar în care se 
urmăreşte recunoaşterea de către receptor a monopolului asupra adevărului 
teologic. Dacă atitudinea ecumenică vizează concilierea tuturor credințelor lumii, 
atitudinea hegemonică dezvoltă o continuă stare conflictuală între bisericile 

diferitelor confesiuni. Acest conflict este de natură ideologică, dogmele, ritualurile, 
simbolurile, persoanele, timpul, spaţiul sau entitatea absolută fiind toate diferite de 
la o religie la alta. Aceste diferenţe sînt similare unui joc de puzzle, să presupunem 
aşa, în care fiecare piesă reprezintă o formă de expresie a practicilor ritualice, a 
dogmelor, a valorilor spirituale şi a instituțiilor asociate credinţei. Marile religii ale 
lumii au perceput Divinitatea într-un mod propriu, astfel încît fiecare aşa-numită 
ideologie religioasă şi-a dezvoltat o arhitectură proprie, rezultind astfel o 
diversitate în unitate şi o unitate în diversitate. Puzzelul fiecărei ideologii religioase 
are propriile culori, propriile figuri şi propriile simboluri, care nu se regăsesc la 
celelalte. Deşi elementele componente ale fiecărui „joc de puzzle” sînt atît de 
diferite şi de diverse, ele încearcă să redea chipul aceleiaşi puteri spirituale 
absolute, numită Dumnezeu. Cei care se angajează să construiască jocul, nu-l pot 
însă duce pînă la capăt dacă nu îi cunosc regulile. Un amator trebuie mai întîi 
inițiat, iar apoi implicat în ritualizarea propriu-zisă. Dacă cei care se adună pentru 
ritualizarea jocului nu se supun toți aceloraşi norme şi etape de lucru şi nu sînt de 
acord cu reprezentările date decupajelor care compun Unitatea, aceasta nu va putea 
fi redată sau reactualizată. Fiecare va încerca să-şi promoveze propriul joc în fata 
celorlalte, fapt care conduce la o atitudine hegemonică. 

La nivel de strategie argumentativă, discursul religios hegemonic implică 
exprimarea în favoarea propriei opinii şi în contra opiniei străine, de aceea 
argumentele sînt pro şi contra, susţinute şi validate prin apelul permanent la sursă. 
Atitudinea hegemonică la nivelul discursului religios, este manifestată atît oral cit 
şi scris. Forța persuasivă a argumentelor este marcată în exprimarea orală de 
gestică, mimică şi paraverbal. În discursul religios hegemonic scris, persuasivitatea 
este marcată de iconicitate. lată de exemplu în Scrisoare atonită de protest, în care 
mesajul devine persuasiv din antet: 


St — a Saati | 
apar două imagini foto reprezentînd cele două biserici creştine, Ortodoxă şi 
Catolică, marcate fiind spaţiul liturgic şi persoana săvîrşitoare. Raportul disjunctiv 
dintre cele două biserici, considerate iniţial a fi într-o conciliere spirituală şi 
liturgică, este marcat de o emblemă în formă sferică, care circumscrie harta lumii 
între două rînduri ce compun sintagma ECUMENISMUL erezia ereziilor. 
Globalizarea acestei atitudini anti-ecumenice este relevantă, datorită semnificației 
simbolurilor reprezentate în emblemă: harta lumii şi forma sferică a emblemei. 
Notarea cu litere mari a noţiunii de ecumenism contrastează cu notarea cu litere 
mici a repetitiei lexicale erezia ereziilor, cu valoare stilistică de superlativ absolut. 

Tot un raport antagonic apare şi în postura fizică a reprezentanților celor două 
biserici: Papa tine mîinile unite, în semn de pace, fata zimbitoare, iar privirea 
orientată în sus, în timp ce P.S. Hristodul ţine în mîna dreaptă toiagul păstoririi - 
simbolul puterii spirituale -, mimica serioasă, iar privirea orientată în jos. 

Textul subdiacent imaginii aparține unei grupări a Bisericii Ortodoxe, aşa 
numiții stilişti sau credincioşi de rit vechi, intitulat Scrisoare athonita de protest, 
cu un subtitlu notat în paranteze: „urmează mesajul de supunere şi respect fata de 
Patriarhia Ecumenică”. Tema discursului scris este marcată negativ. Ideea generală 
este aceea că singura biserică deţinătoare a adevărului absolut este Ortodoxia, iar 
ceea este în afara ei este erezie şi apostazie. Tema este marcată şi în epifonemul 
paralel textului propriu-zis al discursului hegemonic: Nu vă faceți răspunzători de 
sîngele mucenicilor vărsat pentru dreapta-credin{a! Figura de stil îndeplineşte aici 
funcţia persuasivă, prin aceea că exclamă scurt şi concis subiectul dezvoltat în tot 
textul, ca o consecință a întregului comentariu din macrodiscurs. Altă figură 
retorică, cu funcţie persuasivă, şi care domină în construirea discursului, este 
antiteza, împletită cu analogia. Valorilor universale, Binele, Adevărul şi Frumosul, 
li se subscriu virtutea, oaia, griul, prezentate antitetic cu viciul, lupul, neghina. 
Aceste strategii de marcare a celor două confesiuni într-un raport disjunctiv, prin 
analogie cu noţiuni incluse în categoria valorilor universale şi, respectiv, a 
nonvalorilor, au un puternic impact persuasiv asupra receptorului, mai ales atunci 
cînd autoritatea sursei din care este extras argumentul se bucură de recunoaşterea 
întregii comunităţi religioase: Sfintul Chiril al Ierusalimului-Cateheze. Citatele, din 
Sfîntul Chiril, prezentate paralel textului, fac parte tot din categoria strategiilor 
persuasive (Hoarta-Carausu, 2008: 394), prin aceea că ele induc o stare specifica 
asupra receptorului. 

Macrodiscursul hegemonic are o arhitectură specifică, prezentind gradual 
argumentele care să susțină monopolul Bisericii Ortodoxe (credința Sfinților 
Părinţi, sfintenia Bisericii Noastre, imaculata credinţă ortodoxă, moştenirea 
noastră dogmatică). Strategiile argumentative constau în primă fază, în asigurarea 
propriei imagini, prin apelul la /egea în baza căreia se invocă autoritatea (scrierile 
sfinte, învățăturile Sfinţilor Părinţi, deciziile sinoadelor ecumenice, slujbele 
zilnice), la renumele celor care au format tradiţia şi care au fost martorii (Movilă, 
1996) investirii Bisericii Ortodoxe ca Biserică Una, Sfintă, Sobornicească şi 
Apostolească (părintele nostru Grigore Palama, Sfinţii Mucenici din Sfintul 
Munte, Sfintul Mucenic Cozma I). Tot în scopul asigurării poziției hegemonice, 
figurile de gîndire, precum ocupația sau deliberatia' au un puternic efect 
convingător: păzim moştenirea noastră dogmatică precum lumina ochilor, o 
întărim; ne temem să tăcem, datoria noastră cintareste greu în conştiinţa noastră. 


! Ocupaţia constă în a preveni sau a anticipa o obiectie ce ar putea fi făcută sau care ar putea 
permite adăugarea unui nou argument la cele deja existente; deliberatia constă în simularea punerii în 
discuţie a unei hotărîri sau a unei decizii aproape irevocabile, pentru a scoate în evidenţă ratiunile şi 
motivele proprii oratorului. Vezi Pierre Fontanier, Figurile limbajului, tr. Antonia Constantinescu, 
Editura Univers, Bucureşti, 1977. 

După prezentarea faptelor care au condus la acest manifest şi asigurarea 
universalitatii şi acreditării propriei ideologii, sînt prezentate gradual argumentele 
discreditării confesiunii catolice. Primul raționament argumentativ este cel al 
enumerării părților (Movilă, 1996: 25), prin care sînt prezentate aspecte negative 
din activitatea misionară a Bisericii Catolice, în opoziţie cu Biserica Ortodoxă: 
Apusul este presărat cu o serie de instituţii şi decizii anticreştine, cum ar fi 
cruciadele, „Sfinta ” inchiziţie, vînzarea de sclavi si colonizarea.[...] Toate acestea 
sint consecința deviaţiilor Romei de la Ortodoxie. Antecedentele sînt folosite ca 
argumente contra, care discreditează în consecință tabăra adversă. În scop 
persuasiv sînt notate citate, care au valoarea de sursă acreditată a argumentelor 
expuse, din sfinţi teologi ai Ortodoxiei. Fiecare argument contra este validat de un 
citat patristic care, în Ortodoxie, devine regula generală a creştinilor. Apoi, mărcile 
discreditării sînt urmate de o construcție deliberativă, cu valoare de sentință a celor 
expuse anterior: lata de ce este atit de important să protejăm moralitatea 
Ortodoxiei [...]. 

Ca mărci lingvistice ale discreditării, cu rol persuasiv, sînt construcții precum: 
ereziile papistă şi protestantă, cei care se des-creştinează, mărturia sa falsă, false 
uniri, noi schisme, boala lor spirituală, terminologie marcată negativ din punct de 
vedere semantic şi prezentată antitetic cu mărci ale acreditării: singura credință în 
Hristos, singura speranţă a europenilor, modalitatea prin care poate fi vindecată. 
Instrumente sintactice cu rol persuasiv sînt negația: nu se dirijează pe sine în a 
renunța la învățături eretice; In nici un caz, dialogurile cu heterodocsii nu ar 
trebui însoţite de rugăciuni în comun [...], sau construcţiile marcate emfatic, cu 
intonatie imperativă: Este imperativ să asigurăm ...; În afară de aceasta ... ; Mai 
mult ...; Dar în nici un caz .... 

Formula generală a arhitecturii discursului religios hegemonic, din exemplul 
selectat de pe site-ul http://eresulcatolic.50webs.com/scrisoareprotest.html, se 
reduce la următoarea formulă: opinia/marca discreditării, argumentul contra, sursa 
care validează argumentul (Romano-catolicii sînt în imposibilitatea de a se 
despletici de deciziile luate anterior de, conform lor, Conciliile Ecumenice — 
infailibilitatea, puterea seculară a papei [...].), raţionament aşezat în disjunctie cu 
formula: argument pro, opinie/marcă a acreditării, sursă (Aşadar, din dragoste 
pentru Ortodoxie, dar cu durere pentru unitatea creştină, şi avind în vedere 
păstrarea curată a ortodoxiei de orice inovaţie, proclamăm peste tot ce s-a hotărit 
în Extraordinara Dubla Sfintă Intrunire [...].). Se observă o topică inversă in 
construirea rationamentelor specifice acreditării sau discreditării. Fenomenul are 
tot funcție persuasivă, încercînd să impresioneze receptorul prin evidențierea 
opoziţiei pietate-trufie, ortodoxie-erezie, iubire-ură. 

Discursul religios hegemonic este un discurs specific dialogurilor 
interconfesionale, generatoare, de cele mai multe ori, de situaţii de conflict, atît la 
nivel doctrinar, cit şi comunicational. Încercările de conciliere se reduc la eşec, 
deoarece Tradiția şi Canoanele specifice fiecărei confesiuni nu permit comuniune 
şi consens în totalitate în ritual. Persuasiunea perlocutionara se materializează in 

acțiuni de repulsie şi chiar de violență a discipolilor Ortodoxiei fata de adepții altor 
confesiuni, ne referim aici la creştinii practicanți, nu la prelatii Bisericii Ortodoxe. 
Aceste efecte sînt considerate erori în persuadare, deoarece nu o atitudine violentă 
se aşteaptă din partea receptorilor, ci un efort intelectual de evitare a situaţiilor 
conflictuale şi a apostaziei, prin urmărirea şi respectarea Canoanelor propriei 
confesiuni. Efectele secundare ale unor postări similare pe pagini de internet au 
condus la crearea unor dialoguri între cititori, dialoguri polemice care au ajuns de 
la ironie la imprecaţii”. 

? UmbraSerii : 

Date: June 14, 2009 @ 6:03 pm 

@danubius 

Danubius pui de naparca, abia ma abtin sa-ti adresez cuvintele pe care la meriti. Eu 
inteleg ca esti un semidoct, dar nu pricep de ce strigi asta in gura mare ... 

daca taceai filozof ramaneai ... 

Cine crezi ca are nevoie de comentariile tale copiate din cliseele mai vechi sau mai noi? 
Vrei sa fii “political correct”? N-ai decat, dar cauta-ti blogul potrivit. Cine lupta sa 
urmeze calea dreapta nu are cum sa fie “correct” la unison cu mamona si slugile lui. 
Buna initiativa a celor din Grecia, pacat ca nu au incercat (sau poate n-au reusit) o 
coalizare si cu alte biserici ortodoxe surori. 

danubius : 

Date: June 14, 2009 @ 7:26 pm 

calea drapta e a voastra, a Domnului e orice cale. cati oameni sînt atatea cai spre El sînt. 
Nu exista cale dreapta, ci reguli omenesti. adevarul e o persoana isus, restul adevaruri. 
dar si pe El si pe ele le cautam in permanenta. mereu sîntem mai aproape ori mai departe 
de ele. semidoct, nu cred. sînt doctor in teologie 

Strategii argumentative şi persuasive în discursul lui 
Antim Ivireanul 


Andreea RASCANU 


Notre étude souligne l'importance de ce type de discours vu comme un discours 
argumentatif avec une finalité persuasive. Le discours argumentatif est consideré comme 
une construction d’arguments qui asigure la persuation d’auditeur, qui trés important 
parce que l’orateur fait le discours en fonction de celui-ci. 


I. Discursul religios ca discurs argumentativ 

Retorica desemnează, pe de o parte, „arta de a vorbi frumos”, si, pe de alta 
parte, „arta de a convinge un auditoriu de justetea ideilor expuse printr-o 
argumentatie bogată, riguroasă, pusă în valoare de un stil ales (Săvulescu 2004: 13). 
Retorica argumentativă are în vedere analiza logica a discursivitatii, adică analiza 
prin intermediul căreia se încearcă să se determine care sînt tipurile de argumente 
utilizate în forme diferite ale discursivitatii şi prin ce categorii de relaţii de ordin 
logic sînt puse în legătură aceste argumente, pentru ca astfel de intervenţii 
discursive să aibă un impact cît mai mare asupra auditoriului (Sălăvăstru, 1996: 
283). Discursul argumentativ reprezintă un discurs finalist, structurat în propoziţii 
sau teze care constituie un raționament şi traduc poziţia locutorului pentru a obține 
modificarea universului epistemic. 

Pentru Perelman şi Olbrechts-Tyteca (1958: 5) „obiectul teoriei argumentării 
este studiul tehnicilor discursive care permit provocarea sau creşterea adeziunii 
spiritelor la tezelor care li se prezintă în vederea asentimentului lor”, deci nu 
contează informaţia, ci comunicarea acesteia, forța cu care elementele de probă 
acționează asupra interlocutorului. În acest tratat sînt descrise mecanismele de 
ordinul rationalitatii prin intermediul cărora se obţine performanţa discursivă, 
reuşita actului argumentativ. Pentru determinarea impactului unei intervenții 
descursive la auditoriu avem relația: raționalitate + discursivitate. Avînd la 
indemina tehnici argumentative, marea artă a oratorului este aceea de a sti să 
adapteze aceste tehnici în funcţie de auditoriu, ansamblu acelora pe care oratorul 
doreşte să îi influenţeze prin discurs. Relaţia orator-auditor este primordială pentru 
reuşita oricărui act argumentativ. 

Discursul cuprinde (Vignaux, 1976: 14) următoarele aspecte: 

a. intenţiile emițătorului (analiza textuală şi presupozitia). 

b. interacțiunea orator-auditor (condiţii psihologice) 

c. eficacitate. 

Altfel spus, „a postula că argumentarea se defineşte, în mod esenţial, prin 
prezenţa unui auditoriu implică studierea discursului produs exclusiv în funcție de 
raporturile sociale pe care acesta le implică”. 

„Discursul argumentativ este un discurs dialogic fără să fie neapărat un discurs 
dialogat. Orice formă de comunicare, text sau discurs, este guvernată de principiul 
dialogic, întrucît presupune existența unui destinatar care poate face uz sau poate fi 
privat de dreptul la replică; prin urmare, enunţul trebuie privit ca un produs al 
relaţiei reciproce între locutor şi interlocutor” (Guia, 2008: 126). 

Pentru Vignaux (1976: 20), discursul reprezintă ansamblul de strategii ale 
oratorului care se adresează auditoriului în vederea modificării judecății acestuia 
asupra unei situații sau a unui obiect, acesta este un act, o intervenţie a subiectului 
emițător, dar şi reprezentarea pe care interlocutorul o poate accepta. 

Trebuie să se tina cont de conceptul de schematizare discursivă. Acest concept 
are în vedere reprezentarea discursivă pe care un locutor o propune în funcţie de 
ceea ce tratează, în funcție de ideile pe care şi le face despre un auditor (Vignaux, 
1976: 21). Este vorba de cum ştie oratorul să răspundă la întrebările capitale ale 
oamenilor, dacă predica este sau nu ancorată în actulitatea cea mai vie. Cuvîntul 
oratorului religios trebuie să pătrundă adînc în inimile ascultătorilor, să framinte 
constiintele şi, uneori să schimbe radical viata unor oameni. O predică este o 
operație de creaţie, ea trebuie să pară închegată organic, să se mişte ca o ființă vie 
(Chilea, 1954: 36-38). Conceptul de schematizare discursivă ar putea însemna aici, 
măsura în care predica a fost conformă aşteptărilor auditoriului, dacă preotul a 
intuit perfect mişcările sufleteşti ale credincioşilor, dacă aceasta e legată de viaţa 
de toate zilele, adică dacă este de actualitate. 

Cicero (1976: 24) consideră că un orator trebuie să îşi însuşească foarte multe 
cunoştinţe fără de care o avalanşă de vorbe n-are valoare şi e ridicolă, trebuie să îşi 
formeze stilul nu numai prin alegerea, dar şi prin îmbinarea fericită a cuvintelor, 
trebuie să cunoască profund toate reacțiile sufleteşti cu care natura l-a înzestrat pe 
om fiindcă toată forţa şi rostul unui discurs trebuie să arate în potolirea sau în 
stîrnirea sentimentelor celor care te ascultă, trebuie să se adauge la acestea un 
anumit farmec personal, umor, o educație demnă de un om ales, rapiditate şi 
conciziune în atac, unite cu o graţie fină şi politeţe. 

Dacă alte tipuri de discurs se folosesc de strategii şi tehnici argumentative care 
au ca scop adeziunea sau convertirea cu ajutorul rationamentului, majoritatea 
ideilor prezentate într-un discurs religios trebuie să facă apel la adeziunea prin 
credință, la acceptarea şi însuşirea lor într-un cadru al libertăţii şi al supunerii 
necondiționate. Predica trebuie rostită cu mare atenţie pentru că oratorul bisericesc 
este responsabil de viața şi de educaţia spirituală a auditoriului său. 


II. Antim Ivireanul — „predicator şi păstor apostolic” 


Antim a fost tipograf la Snagov, episcop de Rimnic, mitropolit al Ungroslaviei. 
A contribuit la creşterea morală şi culturală a păstoriţilor săi. Işi atribuie, 

mitropolitul, datoria de „pescar sufletesc”, mînuind cu artă „mreaja învăţăturii” şi 
„undiţa cuvîntului”, cu ambiția de a scoate din adîncul sufletului „păcatul cel mult 
morală, cât şi în linia credinţei. Cuvintarile sale nu au un caracter fix asupra unei 
pericope evanghelice, scrise pentru vremuri, cum era cazania lui Varlaam. Antim a 
fost conştient, încă de la bun început, de misiunea sa păstorească, urcînd pe tronul 
arhieresc cu credința că viata moral-religioasă a poporului depinde de modul în 
care va şti să sfătuiască, să îndrume, să biciuiască cu puterea cuvîntului, să 
modeleze şi să păstreze nealterate valorile spirituale şi morale, condamnînd 
păcatele şi viciile vremii şi indemnind la punerea în practică a învățăturilor 
creştine. Cele mai multe din predicile sale au un caracter demonstrativ, cu 
clasificări şi demonstraţii, definiţii, scrise într-o formă pedagogică, pe înţelesul 
tuturor. Dorea să imprime în mintea auditoriului tendința de remodelare 
sufletească, de urcuş pe scara valorilor creştineşti. Predicatorul cunoaşte bine 
publicul şi se subordonează relației predicator-auditor, rolul fundamental 
revenindu-i auditoriului. El îşi raportează predica la nevoile sufleteşti ale 
auditoriului, fiind un psiholog bun, care ştie să caute la sufletele celor pe care îi are 
în grijă spre păstorire, fiind necesară scoaterea la suprafață relele sociale şi de a 
genera rănile sufleteşti ale credincioşilor (Guia, 2002-2004: 138). 


III. Părţile discursului religios 

În literatura de specialitate (Guia, 2007: 130-132) se vorbeşte de mai multe părți 
ale unui discurs religios: 

Textul: verset biblic sau patristic, aşezat la începutul predicii, care exprimă 
esentialul sau are doar legătură cu tema discursului. Scopul este de a introduce 
auditoriul într-o atmosferă intelectuală specifică şi de a conferi autoritate ideilor 
prezentate. Astfel, este captată atenţia credincioşilor care sînt invitaţi la „dialog” pe 
teme moral-religioase. Predica mai poate începe şi cu formula de închinare rostită 
de preot („În numele Tatălui şi Fiului şi Sfîntului Duh. Amin”), însoţită de semnul 
Sfintei Cruci, la care auditoriul trebuie să răspundă: „Pohta cea mare şi dragostea 
cea curată, iar vîrtos că zic, datoriia cea părintească ce am cătră dragostea voastră 
m-au îndemnat astăzi de am venit aici, pentru ca să vă cercetăm sufleteşte, de 
vreme ce m-au rînduit Dumnezeu ca pre un nevrednic să fiu păstor şi părinte 
sufletesc şi invatatoriu la lucrurile cele ce ar fi spre folosul mintuintei sufletelor 
voastre” (Ivireanul, 1983: 22). 

Formula de adresare: instituie acea relație de apropiere locutor-interlocutor şi 
acea egalitate în fata divinității, dar şi calitatea de învătător care revine preotului: 
„Jubiţi credincioşi”, „Frați creştini”, ,, lubiti fii duhovniceşti”. 

Introducerea în predică: ea introduce tema şi trebuie adaptată în funcție de 
natura subiectului tratat, de starea de spirit a credincioşilor, de scopul cuvintarii. 

Anuntarea temei: introduce în problematica discursului acel ,,motto” 
scripturistic sau teme care să trezească interesul auditoriului. Această enuntare 

canalizează atenția ascultătorilor spre subiectul care urmează a fi dezbătut, 
constituind un indicator sigur al atingerii scopurilor urmărite de predicator. 

Împărțirea temei şi invocatia: ţinîndu-se cont de nivelul de pregătire al 
auditoriului şi de situaţia în care se actualizează discursul respectiv. 

Tratarea temei: expunerea ideilor, credințelor, convingerilor religioase, într-o 
forma sistematică. Informaţia trebuie actualizată, trebuie să pătrundă în miezul 
problemelor discutate, se vor aduce argumente în sprijinul tezelor enunțate şi se 
vor respinge tezele adversarului. 

Încheierea: oratorul trebuie să readucă în atenţia auditoriului argumentele forte, 
să rezume cu ajutorul mijloacelor de ordin afectiv ideile de baza ale cuvîntării, să 
dea „lovitura” de graţie în vederea obţinerii adeziunii şi convingerii ascultătorilor. 
Oratorul îndeamnă la actualizarea noțiunilor discutate, la urmarea tezelor expuse, 
apelînd şi la o invocatie către Dumnezeu, prin care cere ca noțiunile prezentate să 
rodeasca în sufletele credincioşilor: „Ci să lăsăm moravurile cele rele şi obiceele 
cele necuvioase, că doară s-ar milostivi Dumnezeu asupra noastră să ne iarte si să 
ne chivernisească cu mila lui cea bogată, căruia mă şi rog să tipărească şi să 
pecetluiască în inimile voastre acesteia cîte v-am vorbit, ca să nu le uitat, ci, dupa 
putinţă de pururi să le facet şi precum intelepteste pre cei orbi şi pre cei sfarimat îi 
îndreptează aşa să ne înţeleptescă si pre noi şi să ne indrepteze pre calea cea 
dreaptă a mintuintei ca de pururi să mărim şi să proslăvim numele lui cel sfint şi 
preasfint. Amin.” (Ivireanul, 1983: 27). 


IV. Strategii argumentative in Didahiile lui Antim Ivireanul 

Argumentarea este de fapt „o strategie vizînd să inducă o anumită opinie asupra 
unei situaţii, persoane etc.”, discursul argumentativ este un discurs finalist ce 
urmăreşte obținerea „modificării universului epistemic al interlocutorului; de aceea 
se vorbeşte de o strategie argumentativa, eficiența unei argumentări” (Roventa- 
Frumusani, 2000: 112). 

Conform teoriei jocurilor, strategia se defineşte ca „ansamblu de reguli ce 
guvernează comportamentul jucătorului în orice situație de joc posibilă”, orice 
strategie comportind „un scop, reguli de evaluare a situaţiilor realizate şi de 
determinare a mutărilor următoare, precum şi o succesiune de alegeri ce traduc un 
plan” (Roventa-Frumusani, 2000, apud Hoarta Cărăuşu, 2008: 376). 

La nivel argumentativ, scopul strategiei este reprezentat de persuasiune, regulile 
vizează statutul epistemologic al tezelor, iar planul dă seama de alternanța 
argumentelor, de eficienţa lor, de sintagmatica discursivă (Roventa-Frumusani, 
2000, apud Hoarta Cărăuşu, 2008: 377). 

În această lucrare vom face referire la întrebarea retorică, negația polemică, 
metafora cu rol argumentativ, strategii pe care le vom urmări în didahiile lui Antim 
Ivireanul. 

În cazul întrebării retorice, „valoarea argumentativă intrinsecă a întrebării este 
explatoată pentru realizarea unui act de argumentare” (Hoarţă Cărăuşu, 2008: 377). 

Andra Şerbanescu (Șerbănescu, 2002, apud Guia, 2008: 123) distinge între 
întrebări slab orientate şi întrebări puternic orientate, diferența fiind data de 
gradul în care îi este lăsată receptorului posibilitatea de selecţie a unui răspuns 
(posibilităţi limitate — posibilitate zero). 

a. În întrebările slab orientate, emițătorul aşteaptă din partea receptorului o 
atitudine de confirmare sau de infirmare față de propoziţia exprimată de el. Se 
doreşte, astfel, stabilirea relaţiei dialogale, o confruntare a punctului de vedere 
exprimat de emiţător în propoziţia-bază cu punctul de vedere al emitatorului, 
verificarea poziţiei receptorului, verificarea poziţiei receptorului fata de mesaj sau 
obținerea adeziunii explicite din partea receptorului. 

b. Întrebările puternic influențate (retorice) impun un răspuns din partea 
receptorului, emițătorul continuînd să se subordoneze receptorului prin invitaţia pe 
care i-o face de a evalua, de a reflecta asupra presupozitiilor subiacente 
conținutului propozitional. Altfel spus, emițătorul afirmă un adevăr pe care îl 
prezintă ca admis de toți participanții la actul comunicării. Enuntatorul consideră 
că răspunsul este de la sine înţeles, atît pentru sine, cît şi pentru interlocutor. 
Întrebarea apare doar pentru a aminti răspunsul, rolul său fiind de a aserta indirect 
acest răspuns. 

Constantin Grecu (1982: 210) consideră întrebarea retorică ca fiind o 
„întrebare aparentă”. Deşi după forma ei apare ca o întrebare, ea nu deţine funcția 
de întrebare propriu-zisă, deoarece nu se adresează unui interlocutor, al cărui 
răspuns îl aşteaptă. Uneori răspunde chiar vorbitorul, alteori întrebarea ramîne 
deschisă sau răspuns subînteles. Rolul ei este să impresioneze auditoriul, să creeze 
momente de emoție. Ea constituie piesa de argumentare”. 

În predicile sale, Antim Ivireanul foloseşte fraza lungi, pline de paralelisme, cu 
numeroase digresiuni, care conțin numeroase întrebari retorice. 

În Luna lui Avgust, 6. Cazanie la Preobrejania Domnului, după ce face 
apologia frumuseţii şi măririi Mintuitorului conchide prin intermediul unor 
întrebări retorice: „Deci cine va fi acela carele va socoti acesteia şi nu să va aprinde 
cu totul de dragostia mîntuitorului acestuia? Şi cine nu să va minuna de puterea lui 
cea nespusă care totdeauna ar fi putut ca să strălucească cu această mărire? Şi cine 
nu va iubi o bunătate ca aceasta, pentru care (0, minune) au gonit de la sine o 
mărire ca aceasta, ca să poată săvîrşi şi mîntuirea noastră?” (Ivireanul, 1983: 105). 
Locutorul vizează obţinerea adeziunii interlocutorului la cele afirmate mai sus, care 
fiind destinatarul unei intervenţii discursive, nu poate decît să aprobe mişcarea sa 
argumentativă. Ceea ce se cere este recunoaşterea de către receptor a punctului de 
vedere formulat de emițătorul întrebării retorice. 

În Cazanie la Adormirea Preasfintei Născătoare de Dumnezeu: „Cine iaste 
aceasta ce să sue din pustiiu, adecă de pre pamînt, la ceriu? Cine iaste aceasta care 
se iveşte ca zorile, frumoasă ca luna şi aleasă, ca soarile? Cine iaste aceasta, ce să 
sue de pre pamînt în ceriu, albită, înflorită, întru care hulă nu iaste?” (Ivireanul, 
1983: 20). Întrebarea apare doar pentru a aminti răspunsul, rolul său fiind de a 
aserta indirect acest răspuns. 

La duminica vameşului, cuvint de învățătura: „Şi puteţi cunoaşte aceasta, că 
iaste aşa, cum zic eu, că ce neam înjură ca noi, de morţi, de lege, de cruce, de 
cuminecătură, de morţi, de comindare, de luminare, de suflet, de mormint, de 
colivă, de prescuri, de ispovedanie, de botez, de cununie şi de toate tainele sfintei 
biserici şi ne ocarim şi ne batjocorim noi înşine legia? Cine din pagini face aceasta, 
sau cine-ş măscăreşte legia ca noi? Oare nu injurăm ca acesteia toate pre 
Dumnezeu? Oare nu ocarîm cu acesteia poruncile lui?” (Ivireanul, 1983: 25). 
Locutorul enunță întrebarea, prin care obligă interlocutorul la realizarea enuntarii 
în cauză şi să accepte ca adevărat conţinutul propozitional. 

Negatia polemică este o strategie argumentiva „bazată pe contestarea unui 
enunţ anterior”, ea avînd un caracter dialogic, replicativ, polifonic”, ea înseamnă 
„nu anularea orientării argumentative a propoziției pozitive respinse, ci dimpotrivă 
consolidarea ei” (Hoarta Cărăuşu, 2008: 378) . 

Luna lui Avgust, 6. Cazanie la Preobrejania Domnului: ,,Si lumina aceasta, 
ochii cei slabi a ucenicilor nu-i smintird, ci mai virtos, cu o bucurie oarecare 
dumnezeiască îi veseliia. Şi numai lumina aceasta străluciia în obrazul lui Hristos, 
ce şi o frumuseţe oarecare şi podoaba nespusă să arăta întru dinsul, atîta cit de s-ar 
aduna într-un loc toată frumusetia şi toată podoaba şi cea paminteasca şi cea 
cerească nici într-un chip n-ar putea ca să veselească ochii şi inimile celor ce ar 
putea privi spre dînsa, precum au veselit lumina, aceia ochii ucenicilor lui Hristos” 
(Ivireanul, 1983: 13). 

La duminica vameşului, cuvînt de învățătură: ,,Nadejdea iaste o îndrăzneală 
adevărată către Dumnezeu, dată în inima omului din dumnezeiască strălucire, ca să 
nu sa deznădăjduiască niciodată de dorul lui Dumnezeu, ci să fie încredințat cum 
că va lua, prin pocainta, ertăciune păcatelor şi verice altă cerere, sau trecătoare, sau 
vecinică” (Ivireanul, 1983: 23). 

Metafora cu rol argumentativ este un tip de „strategie argumentativă, care nu 
are numai o funcție ornamentală, ci numai semnificantă şi cognitivă, ea nefiind o 
deplasare de cuvinte, un transfer lexical, ci o tranzacţie între contexte” (Hoarta 
Cărăuşu, 2008: 379) ,,preainteleptul doftor al sufletelor şi al trupurilor noastre, 
împăratul împăraţilor Hristos, împăratul nostru (Ivireanul, 1983: 7). 

Repetitia: repetarea unui sunet, a unui cuvînt sau a unei structuri morfo- 
sintactice ajută vorbitorul să insiste asupra unei idei, care altfel ar trece neobservată 
de către ascultători (Hoarţă Carausu, 2008: 381). 

Cazanie la Adormirea Preasfintei Născătoare deDumnezeu: „Aleasă iaste, cu 
adevărat, ca soarele, pentru că iaste încununată cu toate razele darurilor 
dumnezeieşti şi străluceşte mai vîrtos între celelalte lumini ale ceriului. Aleasa 
iaste şi frumoasă ca luna, pentru că cu lumina sfinteniei stinge celelalte şi pentru că 
marea şi minunata strălucire de toate şireagurile stelelor celor de taină să cinsteşte, 
ca o împărăteasă. Aleasă iaste ca revărsatul zorilor, pentru că ia au gonit noaptea şi 
toată întunecimea păcatului şi au adus în lume zioa cea purtatoare de viata” 
(Ivireanul, 1983: 20). 

Cazanie la Adormirea Preasfintei Născătoare de Dumnezeu: „Pre aceasta au 
văzut-o Moisi în Muntele Sinaiei, ca un rug aprins şi nu ardea. Pre aceasta au 
văzut-o Aaron, ca un toiag înflorit şi plin de roadă. Pre aceasta au văzut-o Iacov, 
ca o scară întărită din pămînt, pînă în ceriu şi îngerii lui Dumnezeu să suia şi să 
pogoria pre dinsa” (Ivireanul, 1983: 21). 


V. Strategii persuasive in didahiile lui Antim Ivireanul 

Teoria pertinentei. Contextul în teoria pertinentei. Comunicarea ostensiv- 
inferentiala şi principiul pertinentei 

Teoria pertinentei este o teorie pragmatică, privită din perspectiva receptarii şi a 
receptorului, care îşi propune să explice fenomenul comunicării, unul dintre 
elementele care o individualizează în contextul celorlalte teorii şi studii fiind 
tocmai viziunea asupra contextului: „ansamblul de informaţii de care dispune 
interlocutorul şi care servesc acestuia pentru a interpreta discursul sau fragmentul 
de discurs luat în considerare” (Moeschler, Reboul, 1999: 502). Comunicarea 
implică o intenţie (ceea ce se întîmplă în mintea fiecărui locutor), un scop şi un 
efect (Moeschler, Reboul, 1999: 504). Locutorul va trebui sa formuleze astfel încît 
destinatarul să recunoască intenţia comunicării, tipul de act de limbaj. Efectul 
contextual: „pe măsură ce se derulează discursul, auditoriul rememorează sau 
construieşte un anumit tip de ipoteză care participă la tratamentul informației” 
(Sperber, Wilson, 1989: 181). Noţiunea de efect contextual „este esentiala în 
definirea pertinenţei”, din moment ce „pentru ca o informatie să fie pertinentă, ea 
trebuie să aibă efecte contextuale”, şi, mai mult, „cu cît efectele contextuale sînt 
mai mari, cu atît este mai mare pertinenta” (Sperber, Wilson, 1989: 182). 

Citatul ca strategie persusivă 

Luna lui Avgust, 6. Cazanie la Preobrejania Domnului: „Şi după petrecaniia 
vieţii aceştiia să ne învrednicească pre noi [pre noi] pre tot Dumnezeul cel milostiv 
la împărăţia ceriului, ca să auzim fieştecarele din noi glasul acela: „S/ugă bună si 
credincioasă, peste puţin ai fost credincios pre mai multe te voiu pune. Intră întru 
bucuria Domnului” (Ivireanul, 1983: 11). 

La duminica vameşului, cuvînt de învățătură: „Rea iaste aceia cînd nădăjduiaşte 
cineva la om sa-i facă vreun bine, sau vreo îndemînă la lucrurile ceste trecătoare 
ale lumii, care nădejde iaste mincinoasă şi deşartă, cum zice iarăşi David: „Nu vă 
nădăjduiți pre boieri, pre fii oamenilor la carii nu iaste mintuire ” (Ivireanul, 1983: 
23). 

La duminica vamesului, cuvînt de învățătură: „Credinţa iaste ființa celor 
nădăjduite şi lucrurilor celor ce nu să văd dovediri, după cum zice apostolul Pavel: 
„Şi fără de credință nu iaste cu putinţă nimeni să se mîntuiască precum vedem 
aceasta la toţi sfinții şi la tot dreptii cei mai înainte de lege şi ei de după lege” 
(Ivireanul, 1983: 24). 

Dacă alte tipuri de discurs se folosesc de strategii şi tehnici argumentative care 
au ca scop adeziunea sau convertirea cu ajutorul rationamentului, majoritatea 
ideilor prezentate într-un discurs religios trebuie să facă apel la adeziunea prin 

credință, la acceptarea şi însuşirea lor într-un cadru al libertăţii şi al supunerii 
necondiționate. 

Ivireanul, Antim, 1983, Didahii, postfață şi bibliografie de Florin Faifer, Editura Minerva, 

Verbal şi paraverbal în discursul religios 
Florentina POPA 


The church has expanded its range of action beyond the borders of the sacred, trying to 
establish permanent ways of communication with the believers, taking advantage of the 
development of technology. The radio is one of these new possibilities of communication, 
however, the use of such new means of communication requires a different strategy from 
the classical one. If within the sacred space the prayers and the rituals unite the people by 
sharing an expression of the religious experience of each believer under the guidance of 
the priest, who coordinates the rituals, within the radio phonic space the relationship is 
established between the voice of the speaker and each individual receiver. By voice, the 
speaker establishes a relationship with the receiver/listener, but a performant decoding 
process needs a specific type of argumentative direction. From this perspective of the 
relation verbal-supra-verbal I intend to analyze the religious discourse transmitted by 
radio waves. 


Predica din punct de vedere pragmatic este un discurs argumentativ care-si 
propune modificarea sau consolidarea opiniilor, atitudinilor, comportamentelor 
receptorilor. În funcție de forța argumentativa activitatea discursivă a emitatorului 
are ca rezultat reconfigurarea universului epistemic al receptorului. Mărcile forței 
ilocutionare sînt atît verbale, cît şi nonverbale. Predica pe care doresc să o supun 
analizei este o retransmitere radiofonică a discursului care a fost rostit de Înalt Prea 
Sfinţitul Bartolomeu Anania în cadrul sfintei Liturghii din duminica a 21 după 
Rusalii, la Pilda semănătorului. Folosirea canalului radiofonic pentru transmiterea 
ritului schimbă nu numai contextul situational şi relational, dar influenţează şi modul 
de decodarea al mesajului. 

Participarea la rit în spațiul sacru presupune o reunire şi o identificare a tuturor 
credincioşilor, o regăsire a sinelui cu idealurile despre sine (Lardellier, 2003: 122). 
Vibratia colectivă prezentă în biserică este mult diminuată, dacă nu chiar absentă, în 
cazul emisiunii radiofonice în cadrul căreia se retransmite predica. Una este să asculti 
mesajul preotului în biserică alături de ceilalți şi altceva în singurătatea căminului, pe 
fotoliu în faţa unei „cutii care vorbeşte”. În acest caz prevalează interpretantul 
cognitiv al receptorului, iar mărcile forței ilocutionare sînt atît verbale, cît şi 
paraverbale. Statutul ierarhului, întreaga sa imagine asociată unui anumit rol se 
volatilizează şi devine sfătuitorul, prietenul, o Voce. Relaţia dintre emițător si 
receptor se bazează pe indicii paraverbali, care caracterizează vocea celui care ne 

vorbeşte pe calea undelor. Caracteristicile vocii pot fi clasificate în: fizice, fiziologice 
şi energetice. Avem voci feminine sau masculine, tinere, mature, senile, pline, 
stridente, monotone, calde, distante, răguşite, viguroase, suferinde, proaspete, 
greoaie. Dar, vocea poate fi tandră, plîngăreaţă, încîntătoare, seacă, ironică, 
sfişietoare, rugătoare, politicoasă, grosolană. Putem vorbi de voce din plamini, voce 
din cap, din gît sau voce nazală în funcție de amplitudinea undelor sonore 
(Meschonnic, 1982: 292). Vocea are valenţe iconice, creează portretul oral al 
emitatorului. Sînt voci pe care nu le putem uita, deşi nu ne mai amintim conţinutul 
transmis. Vocea este asociată cu magia, creează relaţia dincolo de conţinutul rostit şi 
este inseparabila de ritmul discursului. Timbrul, tonul, pauzele, intonatia, accentele 
sînt la fel de importante sau poate chiar mai importante, uneori, decît cuvintele. 
Toate aceste caracteristici ale vocii sînt parti componente ale ritmului emitatorului, 
iar ritmul dă sensul mesajului. Ritmul dă naştere multiplelor conotaţii şi asocieri cu 
alte informaţii stocate în memorie (Meschonnic, 1982: 70). Fiecare avem un ritm 
propriu rezultat al vitezei cu care mesajul este codat prin selectarea rapidă a semnelor 
de pe axa paradigmatică şi sintagmatică, peste care, apoi, se suprapun şi celelalte 
ritmuri fiziologice: ritmul respirator, cardiac, cerebral. De exemplu, o voce calmă şi 
monotonă modifică ritmul celebral, induce undele alfa similare somnului. O voce 
ascuţită cu un ritm rapid poate determina modificarea ritmului cardiac. 

Am făcut acestă trecere în revistă a caracteristicilor vocii umane tocmai pentru 
faptul că efectele predicii sînt determinate şi de modul de prezentare al mesajului 
verbal, indiferent de canalul folosit — în biserică sau la radio. Paraverbalul poate 
amplifica mesajul verbal, dar îl poate şi modifica, chiar sugerînd conotaţii contrare 
denotatiei cuvintelor rostite. O voce nesigură care transmite un mesaj verbal va avea 
o forță ilocutionara mult diminuată. Cele două coduri, verbal şi paraverbal, se 
suprapun la fiecare nivel: sintactic, semantic şi pragmatic. 

Din punct de vedere semantic indicii paraverbali pot amplifica semnele verbale, 
accentuarea anumitor cuvinte în frază generează noi conotații. Însă, aceiaşi indici pot 
contrazice denotatia cuvintelor folosite in text - în cazul ironiei, de exemplu, sau pot 
modifica sensul cuvintelor — o poruncă dată cu o voce şovăielnică. 

Din punct de vedere sintactic paraverbalul contribuie la segmentarea lanțului de 
cuvinte rostite, prin pauze şi ton ascendent sau descendent, cuvinte-cheie accentuate, 
sustinind astfel procesul de decodare. Sfirsitul de frază este marcat prin ton 
descendent. Suprapunerea conturului intonativ peste sintaxa frazei are un important 
rol în generarea sensului şi face parte din competenţa comunicativă a unei persoane. 
Fiecare limba are propriile reguli de pronunție, accentuare a cuvintelor, intonatie şi 
cunoaşterea lor face posibilă comunicarea eficace într-o situație culturală specifică 
(Kerbrat-Orecchioni, 1990: 29). 

Funcția pragmatică a semnelor paraverbale pune în evidență identitatea 
emitatorului. Putem diferenția, în cadrul funcției pragmatice, funcţia expresivă — 


! Semnele voco-acustice se pot clasifica în două categorii: verbale — materialul fonologic, lexical 
şi morfo-sintactic; paraverbale — prozodic şi vocal: intonatia, pauzele, intensitatea articulatorie, debit, 
particularitatile de prouuntie, diferitele caracteristici ale vocii; vezi Kerbrat & Orecchioni, 1990: 28. 

reflectă starea emoţională a emitatorului, funcția reactivă — reprezentată de feedbeck- 
ul primit de la receptori, şi funcția dialogică este legată de relaţia care se stabileşte 
între polii comunicării (Cosnier & Brossard, 1984: 79). 

Discursul religios pe care l-am selectat se remarcă prin utilizarea cu multă 
iscusinta a funcţiei expresive şi dialogice a indicilor paraverbali dublaţi de o 
structurare argumentativă performantă. 

Înalt Prea Sfinţitul Bartolomeu Anania este o voce cunoscută în spațiul cultural 
românesc. Reputatiea sa de predicator şi-a construit-o in timp şi este recunoscută şi 
de credincioşii altor culte, nu numai de creştinii ortodocşi. Putem spune că este o 
Voce în Biserica Ortodoxă atît prin conţinut, cit şi prin formă şi prezentare. 

Ascultînd Predica la Parabola semănătorului cu maximum de atenție, pentru a o 
analiza din punct de vedere verbal şi paraverbal, pot să afirm că şi-a pregătit 
discursul anterior actului religios cu mare atenție la fiecare detaliu de structurare a 
textului, cât şi de prezentare. În îndelungata sa activitate de preot această pildă a fost 
analizată de multe ori din diverse unghiuri. Acum aplică o nouă strategie. Conţinutul 
pildei este acelaşi, însă structurarea predicii este alta. Vectorialitatea argumentativă 
este marcată de o sumă de tensiuni care tind spre dezechilibru, tensiuni între 
secvențele care se succed, care se află în raporturi de opoziţie, apoi de repetiţie, de 
incluziune altemînd în permanenţă. Tensiuni între acțiunea emitatorului şi reacția 
receptorului. De exemplu, pe parcursul discursului vorbeşte de lisus Hristos şi 
curajul său de a-şi duce crucea pînă la capăt: 

„Oricît ar părea de absurd că Isus a preştiut suferinţele prin care va trece că le-a 
mărturisit ucenicilor săi, că s-a pregătit pentru ele, pentru suferință, şi pentru cruce. 
Pentru jertfa de pe cruce. S-a pregătit în mod rational. Ei bine, aici este minunea, să 
te pregăteşti rational pentru asemenea lucruri şi să nu-ți fie frică”. 

Aici apare o schimbare de ton parcă raspunzind unui interlocutor neincrezator: 
„Frică i-a fost, că doar era om. De aceea înainte de patimă domnul Isus şade în 
genunchi şi se roagă îndeosebi de ucenicii săi şi este prins de groaza morții şi roagă 
pe părintele ceresc, tatăl sau...”. 

Din punct de vedere paraverbal ÎPS Bartolomeu Anania isi alege o strategie care 
să-i avantajeze vocea. Vocea care odinioară răsuna în biserică sau sălile de conferințe 
puternică, viguroasă şi hotarita acum îi trădează vârsta înaintată, chiar foarte înaintată 
după cum singur precizează, are nevoie de mai multe pauze, frazele sînt mai scurte, 
amplitudinea undelor emise este mai mică, vocea din plămîni s-a mutat în git şi 
uneori în cap. Folosirea coardelor vocale pe toată lungimea lor necesită un efort 
energetic mai mare. Din punct de vedere energetic încearcă să-şi păstrează tonusul şi 
hotarîrea, încrederea în cele rostire se transmite energetic receptorilor şi reprezintă 
atît o marcă ilocutionara, cit şi perlocutionara. 

Conţinutul predicii se structurează în mai multe secvenţe aflate în diverse 
raporturi de subordonare şi coordonare. Strategia argumentativă este intertextuală şi 
se realizează fie în interiorul aceluiaşi domeniu, intrareferential — biblic- trimiterea la 
pilda neghinelor, pilda inmultirii piinilor, sau interreferential - trimiteri la genetică, 

astronomie. Pe parcurs sînt folosite şi citate cu rol de consolidare argumentativă, dar 
şi de trimitere temporală: atunci — acum, timpul ciclic. 

Organizarea citării este retrospectivă, citatul este inserat după suita de argumente: 
„Pentru jertfa de pe cruce. S-a pregătit în mod raţional. Ei bine, aici este minunea, să 
te pregăteşti rational pentru asemenea lucruri şi să nu-ţi fie frică. Frică i-a fost, ca 
doar era om. De aceea înainte de patimă domnul Isus şade în genunchi şi se roagă 
îndeosebi de ucenicii săi şi este prins de groaza morţii şi roagă pe părintele ceresc, 
tatăl său: - Părinte, dacă se poate, dacă este cu putință să treacă pe alături de mine 
paharul acesta. Adică paharul morţii prin suferință. Să treacă pe alături de mine să nu 
mă atingă. Dar tot el îşi revine în secunda următoare şi spune: Dar părinte să nu fie 
cum vreau eu să fie cum vrei tu”. 

Pe parcursul citării vocea se schimbă devine rugătoare, puţin speriată. Pauzele au 
rol de fixare a conținutului prin segmentarea lanţului de cuvinte dînd astfel 
posibilitatea receptorului să decodeze rapid mesajul. Din punct de vedere semantic 
pauzele amplifică semnele verbale. Însă, citatul are şi rolul de a orienta ascultătorul 
spre o nouă secvenţă. 

Predica reprezintă un dialog virtual între cei doi poli ai comunicării, preotul şi 
credincioşii. Pe parcursul întregului discurs emițătorul se raportează în permanenţă la 
cel căruia 1 se adresează. Preoţii au fost printre primii care şi-au structurat aceste 
intervenții discursive în funcție de publicul receptor, pe care astăzi sociologii îl 
numesc public-ţintă. De fapt, predicatorul construieşte un univers de discurs comun 
bazat pe reprezentările pe care le are despre receptori şi despre situaţia discursivă. 
Schematizarea argumentativă ia în calcul atît preconstructul cultural (limba, 
cunoştinţele comune, adevărurile biblice, precum şi din alte domenii, contextul 
social), cit şi preconstructul situational (comunicare orală, monolog, expunere) şi în 
funcție de ele se conturează inlantuirea argumentelor (Roventa Frumusani, 1995: 
156). Desi predica este un monolog, totusi, in functie de structurarea sa poate deveni 
o polifonie. 

Predica începe cu prezentarea pildei, după care urmează o secvenţă aflată în 
raport de incluziune cu cea anterioară: „lubiţi credincioşi parabola semănătorului / 
este singura pe care a explicat-o chiar mintuitorul Hristos îndată după ce a rostit-o. 
Eu nu voi face altceva decît să vă reamintesc / parabola şi această tilcuire. Aşadar / 
cel ce seamănă grîu saminta, a ieşit pe ogor şi a împrăştiat saminta. / După rînduială. 
/ Iar o parte din seminţe, / deci in parabola ni se spune una, / dar prin ea se înțeleg 
mai multe, o grupare, / o mînă de seminţe pentru că aşa seamănă semănătorul cu 
mina. A căzut pe drum. / Şi căzînd pe drum, mai precis pe acolo unde se face potecă 
pentru / picioare, / acolo au venit păsările cerului şi au mincat-o. / Şi alta / a căzut 
între spini / şi spinii crescînd au înăbuşit-o. / Şi a căzut pe piatră. / Şi piatra neavînd 
un strat care să absoarbă umezeala îndată ce a venit căldura s-a uscat şi nu a mai avut 
apă. lar o plantă fără căldură, aer şi apă nu poate trăi. lar o alta a căzut pe pămînt bun 


şi a dat rod însutit. Rodul însutit adică rodul înmulţit. Aşa cum dă orice sămînţă”?. 


? Liniile oblice semnifică pauzele pe care le face emițătorul pe parcursul rostirii discursului. 

A doua secvenţă: „Şi aici este miracolul pe care Dumnezeu l-a pus / şi de care eu 
încă de cînd eram foarte tînăr nu încetam să mă minunez. Pentru că eram la tara şi 
semănam porumb. / Şi puneam în pămînt patru boabe şi răsăreau patru lujere. / Pe 
urmă, sigur, despovaram / şi lăsam atît cît să se coacă porumbul, / însă miracolul era 
acesta că saminta o aruncam în pamînt, / o îngropam cu alte cuvinte. Şi de obicei 
cînd îngropi ceva în pămînt, acela putrezeşte. Un lemn dacă îl tai din pădure şi dai 
pămînt peste el / putrezeşte. Ca să nu mai vorbim de om. / Pe cîtă vreme dincoace nu, 
nu, fenomenul este altul. / Bobul de grîu incolteste în pămînt, / emite rădăcini, / 
acestea extrag umezeala din pămînt / acea saminta emite un lujer care sfredeleste 
pămîntul de deasupra, deşi este foarte fragilă, / este foarte subreda, este foarte slabă 
în constituţia ei. Dacă o iei în gură o mesteci cu limba, nici nu e nevoie de dinți. / Şi 
totuşi are tăria / de a scormoni pămîntul şi de a ieşi deasupra. / lar odată ieşită 
deasupra creşte, ajunge la maturitate şi la rîndul ei face mai multe seminţe. / Arunci 
în pămînt un bob de porumb şi iese un lujer de porumb. / Dar lujerul odată crescut, / 
pe lujer vor creşte cel puţin trei patru glugi / de porumb, / care vor revărsa în visteria 
sa cîteva sute de boabe. / Aici este miracolul pe care Dumnezeu l-a pus în natură / la 
pus în viata oamenilor / şi de care eu, repet, încă de cînd eram copil nu incetam să mă 
minunez”. 

Secvența face trimitere la experienţa de viata a preotului, dar şi a fiecăruia dintre 
receptori. Toţi ştim cum are loc în natură cultivarea plantelor, fie de la botanică, fie 
din experienţa directă după cum povesteşte ÎPS Bartolomeu. Mulţi dintre cei care îl 
ascultă şi-au petrecut copilăria la tara, astfel, încît, odată cu decodarea acestui mesaj 
apar în memorie şi o multitudine de amintiri. Pentru cei mai tineri se fac trimiteri 
interreferentiale la domeniul biologiei. Dar, pe lîngă informațiile transmise 
emițătorul ne introduce în universul copilăriei sale, ne dă posibilitatea de a-l vedea cu 
ochii minții şi în alte ipostaze, în alt rol decît cel de autoritate eclezială. Pauzele dau 
posibilitatea receptorului să decodeze mesajul, dar permit şi alte asociaţii 
interpretative. Rostirea discursului operează centripet, iar pauzele centrifug. 

Urmează o interpelare indirectă a receptorilor: „Încă de cînd am început să 
rationez şi să întreb de ce / pentru că copilul încă de la început întreabă: ce este asta ? 
Ce este asta? / A doua întrebare este cum? / Cum se face că ? Cum se face că ? / Sia 
treia întrebare este cauzala: de ce / este aşa şi nu este aşa? / Aceasta este întrebarea pe 
care ne-o punem şi la maturitate, / pe care şi-o pun oamenii de ştiinţă, pe care ne-o 
punem noi / şi deseori nu ştim ce să răspundem şi cum să răspundem / pentru că 
această situaţie este vecină cu minunea”. 

Fiecare întrebare reprezintă o lacună informaţională, care determină un dialog cu 
celălalt, dar şi un dialog cu tine, o reorganizare a propriilor cunoştinţe. În acest caz 
întrebările sînt capătul de pod între două secvenţe aflate, de fapt, în raport de 
opoziție. Trimiterea la Parabola inmultirii piinilor creează o tensiune. O minune este 
ceea ce nu-ți poţi explica rational. Se avansează, totuşi, o explicaţie — genetica: „De 
aceea eu cred fără să şovăi / cînd ni se povesteşte în sfînta Scriptură de înmulțirea 
pîinilor. / Cum din cinci piini prin binecuvintarea lui Dumnezeu / s-au săturat / circa 
cinsprezece mii de guri. / Cinci mii erau bărbaţii, spune afară de femei şi de copii./ 

Presupunind că fiecare bărbat îşi avea soţia cu el şi un singur copil / asta înseamnă că 
piinile au săturat cel putin cinsprezece mii de guri / flămînde. Acest miracol se 
întîmplă şi la noi. / Noi zicem / genetica./ Asta ştiu şi eu de cînd eram / elev. Invatam 
genetica şi nimic nu era mai simplu. Genetica îşi are legile ei, dar legea asta cine a 
făcut-o?! / La această întrebare nu poate să-mi răspundă nimeni. / Că nu s-a făcut ea 
prin ea însăşi. / Ci a făcut-o o ființă rațională / pentru că în ea există rațiuni”. 

Cum putem explica Pilda inmultirii pîinilor cu ajutorul geneticii nu este clar. 
Autorul nici nu-şi propune să clarifice, este o trimitere spre un alt domeniu pe care 
unii receptori îl cunosc, alţii îşi vor completa ulterior cunoştinţele căutînd, întrebînd, 
iar alţii, pentru care diferența între nivelurile de informaţii este mare, vor elimina 
disonanta trecînd la următoarea secvenţă a predicii. Dezechilibrul creat anterior tinde 
spre echilibru, informaţiile furnizate despre raționalitatea universului aduse ca 
argument în această secvenţă sînt la un nivel accesibil tuturor receptorilor. Limbajul 
matematic este cel care descrie această ordine, care are un autor: „Ne uităm noaptea 
pe cer, / vedem luna, luceafărul / şi puzderia de stele./ Aci vedem că este o ordine 
desavirsita. / Generatii după generaţii văd acelaşi soare / care se ridică de la orizont la 
aceeaşi oră şi aceeaşi secundă după ceas. / Văd aceeaşi lună, /văd aceiaşi luceferi şi 
aceleaşi stele. Care se mişcă după o lege / care ni se impune, ni se descoperă. / Şi 
cometele cînd apar nu se ciocnesc unele cu altele / iar fenomenul este foarte, foarte 
rar. / Adică o secundă de dezordine în rînduiala universului. Dar universul, în sine, 
este foarte rațional pentru că este foarte stabil. / Este calculat matematic. / Dacă n-ar 
exista această / fixitate, aceată regulă matematică ar fi imposibil ca noi de pe Pămînt, 
în vremea din urmă, / să trimitem rachete cosmice, ca să nu mai vorbesc de 
cosmonauti. / Dar trimitem o rachetă cosmică cu scopul de a ne transmite fotografii / 
dintre inelele lui Venus. Şi care este înconjurată de mai multe inele şi noi vrem să 
ştim ce se întîmplă, ce este acolo între aceste inele / şi trimitem de pe Pămînt o 
rachetă cosmică înzestrată cu un aparat de fotografiat sau de filmat. Calculată de aici 
de pe Pămînt, care ajunge acolo după trei ani şi două luni şi cinci săptămîni şi zile / şi 
ore şi secunde / şi exact în secunda calculată de pe Pămînt aparatul se deschide / 
fotografiază inelele şi ne transmite nouă pe Pămînt. / Pentru ca oamenii de ştiinţă să 
le / cerceteze şi să tragă concluziile necesare. Si toate concluziile duc la una singură 
care este / desavirsita / toate sînt rationale. Toate sînt rationale. Tot ce vedem în 
univers este facut prin mijlocirea raţiunii. / Iar lucrurile rationale / nu pot fi făcute 
decît de o ființă rațională pentru că ele trebuie să aibă o cauzalitate. Nu s-au făcut ele 
pe ele însele. Asta este clar. / Dar le-a făcut o ființă rațională care a aşezat rațiunea în 
ele. / Şi ele se comportă rațional. / Noi zicem că-i minune pentru că ne minunăm, / 
dar în realitate este un calcul matematic / pe care oamenii de ştiinţă îl ştiu şi cărora li 
se pare banal. / Şi totuşi noi nu vom înceta / să vedem aici mîna lui Dumnezeu şi 
minunea lui Dumnezeu / pentru că toată această raționalitate a universului nu a 
apărut de la ea însăşi. / Ci are un autor, / iar autorul nu poate fi decît o ființă 
rațională. Această fiinţă raţională se cheamă Dumnezeu. lar mîntuitorul Isus Hristos 
a fost fiul lui Dumnezeu / şi el însuşi Dumnezeu”. 

De la discursul raţional se face trecerea la mit: „Oricât ar părea de absurd / că Isus 
a preştiut suferințele prin care va trece / că le-a mărturisit ucenicilor săi, că s-a 
pregătit pentru ele, pentru suferință, şi pentru cruce. / Pentru jertfa de pe cruce. / S-a 
pregătit în mod raţional. / Ei bine, aici este minunea, să te pregăteşti rațional pentru 
asemenea lucruri / şi să nu-ţi fie frică. Frică i-a fost, / că doar era om. / De aceea 
înainte de patimă domnul Isus şade în genunchi şi se roagă îndeosebi de ucenicii săi / 
şi este prins de groaza morţii şi roagă pe părintele ceresc, tatăl său: - Părinte, dacă se 
poate, dacă este cu putință să treacă / pe alături de mine paharul acesta. Adică 
paharul morţii prin suferință. / Să treacă pe alături de mine să nu mă atingă. / Dar tot 
el îşi revine în secunda următoare şi spune: Dar părinte să nu fie cum vreau eu / să fie 
cum vrei tu. Pentru că el ştie că Dumnezeu a pus o anumită rațiune chiar dacă este 
crudă!” 

În cadrul secventei avem două voci, naratorul şi Isus Hristos, care alternează 
creînd un dialog. Pauzele marcate în text prin linii oblice segmentează discursul cu 
efect retoric, atrag atenţia asupra celor spuse şi înlesnesc procesul de decodare al 
mesajului transmis. La fel şi accentele puse pe anumite cuvinte au rolul de a stabili 
sensul dorit de receptor. Cercetările neurologice şi psihologice au pus în evidență 
modul în care neuronii reacționează la variațiile temporale ale stimulilor auditivi. 
Modificările tonului vocii mențin atenţia ascultătorului (Cosnier/ Brossard, 1984: 
60). Mai mult, paralel cu receptionarea auditivă a mesajului verbal întregul corp al 
receptorului „dansează” după ritmul emitatorului. S-a constatat că receptorul 
interiorizează mesajul sonor ascultat, coardele sale vocale executînd aceleaşi mişcări 
cu ale emițătorului, dar de amplitudine mai mică”. Procesul este numit sincronie 
interacțională. Ritmul de codare al mesajului se impune receptorului în procesul de 
decodare. Pauza are rol de fixare a informaţiilor, dar şi de menţinere a interesului 
pentru ce urmează să fie spus. lar în acest caz naratorul o foloseşte cu multă 
măiestrie pe parcursul discursului, astfel încît are atît rol sintactic, cit şi semantic şi 
pragmatic. 

Moartea este raţională susține emițătorul, temă cu care deschide următoarea 
secvenţă: „Este o rațiune, de ce? Pentru că după moarte există înviere. / Moartea nu 
este un fenomen prin ea însăşi. Este o pregătire a omului pentru ceea ce urmează. / 
Eu sînt un om în vârstă şi chiar foarte în vîrstă / şi e normal să mă gîndesc la sfirsitul 
meu pamintesc, / dar nu mi-e frică. / Nu e vorba că o să putrezesc undeva în pămînt. 
Aceasta e firesc. / E vorba de ceea ce nu moare în om, sufletul, şi de ceea ce putem 
numi destinul acestui suflet. / Ştiu dinainte că îl pun în mîna Domnului. Mi-aduc 
aminte de un prelat din Occident în vîrstă şi pe patul de moarte. Şi i se dădeau 
medicamente de tot soiul ca să-i prelungească viata. / Şi el le spune: Nu-mi mai dati 


3 Jacques Cosnier, Alain Brossard (coordonatori), La communication non verbale, William S. 
Condon, Une analyse de l'organisation comportamentale, Neuchatel Delachaux&Niestlé, 1984, p. 60. 

+ Investigind modificările electrice ce se petrec in muşchii limbii şi ai laringelui cînd cineva 
rosteşte o frază, se constată o curbă similară în organele vocale ale persoanei care ascultă mesajul — 
deşi curenţii electrici sînt mai slabi”. Andrei Cosmovici, Psihologie generală, laşi, Polirom, 1996, p. 
173. 

medicamente / lăsaţi-mă să merg la Domnul. Si l-au lăsat. Adică de ce să-mi 
prelungiti o viata / doar biologică, / o viaţă care nu mai spune şi nu mai aduce nimic. 
Cînd eu am în fata o viata de dincolo în care pot să trăiesc aşa cum n-am reuşit să 
trăiesc pe pămînt”. 

Întrebarea de ce are un rol fatic, dar şi dialogic. Argumentul adus, moarte — 
înviere, face parte din preconstructul cultural comun creştinilor, învierea lui Hristos 
şi a noastră, după moarte, este esenţa creştinsmului. Si pentru a întări cele spuse 
aduce în discuţie exemplul personal. Frica, pe care o avem toţi, de descompunerea 
părţii noastre fizice, IPS Anania nu o împărtăşeşete tocmai datorită credinţei în 
nemurirea părții noastre spirituale. Şi face trimitere, ca argument de consolidare, la 
un alt prelat occidental care dorea să-şi elibereze sufletul de povara corpului 
îmbătrînit şi obosit prin moarte. Trecerea spre o nouă secvență pare să se facă prin 
continuitate — viata de dincolo şi pregătirea pentru aceasta, revenind la tema inițială 
cu o interpretare clară — semințele din parabolă incoltesc în suflet, dacă găsesc loc 
prielnic: „Important este să o primim. Şi unii şi alţii”. Care unii şi care alții?! 

Răspunsul este o altă trimitere biblică — Pilda neghinelor: „Poate că unii dintre noi 
vor spune: Cum o să rodească saminta lui Dumnezeu dacă eu sînt un păcătos? Dacă 
nu-mi fac rugăciunile, / dacă nu mă duc la biserică, / dacă am păcatele mele. / Păi tot 
Mintuitorul ne dă răspunsul: / că un om şi-a semănat ogorul / cu griu,/ curat, / şi peste 
o vreme vin slujbaşii lui şi spun: / Stăpîne, / griul a răsărit şi este frumos, / dar a venit 
cineva şi a semănat şi neghină printre el /şi odată cu griul a răsărit şi neghina. / Da-ne 
voie Stăpîne să mergem şi să smulgem firele de neghină / pentru ca să rămînă griul 
curat. / Si stăpînul le spune: nu, nu, nu. / Lasati-le să crească împreună. / Ca dacă 
mergeţi pe ogor / atunci picioarele, călcîiele voastre odată cu neghina vor zdrobi si 
firele de grîu. / Care vor muri. / Lasati-le să crească împreună, / griul cu neghina. / Şi 
la vremea treierişului / vom face deosebirea. / Acolo la treieriş / curge şi grîu copt şi 
neghină coaptă. / E acolo punem... în zilele noastre această maşină se cheamă treier. 
Adică treieră şi împarte. Este treier care, într-adevăr, are calitatea de a scoate numai 
neghina. / Am lucrat şi eu cu ele în tinereţea mea, pentru că sînt de la ţară / şi am 
avut şi noi recoltă de grîu / pe care-o duceam la maşina de treierat / şi apoi de 
vînturat. / Şi ştiu ce înseamnă să se aleagă neghina din grîu ./ Dar, pînă atunci ele au 
crescut împreună. / Aşa sîntem şi noi. Şi noi sîntem oameni şi virtuoşi, unii dintre noi 
aproape sfinţi, / şi păcătoşi. Dar, în acelaşi om / există şi una şi alta. / Există şi 
sufletul care rodeşte grîu / şi sufletul care, acelaşi suflet, rodeşte neghină. Neghina 
sînt păcatele pe care le facem toţi. $i Dumnezeu ne lasă / să crestem laolaltă cu griul 
şi cu neghina. /Aşa că nimeni dintre noi să nu se laude /că este de pe acum sfint. / 
Adevărata lui calitate se va cunoaşte după moarte. / Cînd se vor alege unele de altele. 
/ Dar stă în putinţa noastră, dragii mei, / ca în virtutea legii morale, / care sălăşuieşte 
în noi / şi de care se minuna filosoful Pascal. / În virtutea acestei legi stim şi avem 
datoria să alegem din vreme / neghina din grîu”. 
roditoare pot fi grîu sau neghină. Numai în biserică, prin spovedanie, poţi să separi 
păcatele de faptele bune. Enunţul cu pilda neghinelor a fost inclus în text pentru a 

dirija vectorialitatea argumentativă astfel încît receptorii să ajungă la concluzia dorită 
de emițător: „lar biserica ne-a pus la dispoziţie o instituție extraordinară — este 
scaunul de spovedanie. / În care mergem fiecare dintre noi, cînd credem de cuviinţă, 
mai ales în posturi, Postul mare, Postul Crăciunului, / dar şi ori de cite ori simte el 
trebuinta că trebuie să-şi descarce sufletul şi să-l curețe. Merge aici într-un loc unde 
este duhovnicul în permanență la dispoziţia tuturor / şi acolo / dă seama de griul curat 
şi de neghina care există în sufletul lui / şi primeşte reţeta / prin care să scape de 
neghină şi să rămînă cu grîu curat. / Fenomenul se poate repeta şi se repetă / pentru 
că toţi ne curățăm de păcate, dar / continuăm pe urmă să păcătuim. Dar aceasta este 
înțelepciunea bisericii că ne permite / un remediu pentru această repetare, / iar 
remediul nu este altul decît scaunul spovedaniei făcut cu sinceritate / şi cu hotărîrea 
/de a ne curăța sufletele de neghină. / De aceea, să fim optimişti, pentru că fiecare 
dintre noi este o ființă rațională, a învăţat ceva din cele ce se spun în biserică şi din 
cele ce spun eu astăzi”. 

Puterea exemplului este argumentul cel mai puternic, ne spune pedagogia, iar 
emițătorul cunoaşte acest principiu: „Eu neconsiderîndu-mă mai bun decît voi! / Am 
păcatele mele şi duhovnicul meu, / la care mă spovedesc periodic,/ şi de la care iau 
dezlegare. / Şi de fiecare dată îi făgăduiesc să mă îndrept, dar nu reuşesc să fiu pe de- 
a dreptul / drept. Aşa încît nu mă consider mai bun decît alţii, ci un om care-şi 
trăieşte viata, pe cit se poate, în virtute, pe cit se poate in aura desavirsirii,/ dar 
niciodată descurajat /şi niciodată trîntit la pămînt de această descurajare”. 

Finalul se constituie într-un sfat, indicat de tonul folosit, şi ar trebui să fie cheia 
întregului discurs, însă, în procesul de dezambiguizare dă naştere la multiple ipoteze: 
„Fiți liberi în credinţa voastră, / fiți încrezători / în credinţa voastră, hraniti-o cu 
fapte bune, / fiecare după putinţa lui, şi nadajduiti, / nadajduiti, sperati cit puteți de 
mult; cum a spus-o cineva: / pentru ca speranţele să fie bogate / să aveţi ce pierde si 
să vă şi rămînă”. Aceste propoziții au rolul de a determina receptorul să reevalueze 
informaţiile furnizate de întregul discurs pentru a alege din interpretările posibile 
interpretarea unică. Este un proces de negociere, care generează procese de inferenta. 
Contextul este generat şi de cadrul fizic in care are loc comunicarea, pe lîngă 
informaţiile conceptuale. În cazul participantului la ritualul religios în spaţiul sacru 
contextul este diferit comparativ cu ascultătorul radio. Corelarea informaţiilor din 
memoria de scurtă durată, din cea medie şi din memoria de lungă durată are loc mai 
rapid în cazul ascultătorului care decodează doar două coduri — verbal şi paraverbal. 
Emitatorul, prin segmentarea lanțului de cuvinte rostite de pauze, are şi acest scop, să 
focalizeze atenția receptorilor asupra mesajului verbal, dar şi să menţină atenția 
acestora. Ritmul de codare al emitatorului se transmite şi receptorului în procesul de 
decodare. Este ca un dans în care numărul paşilor este stabilit de emițător. 

Întreg discursul este o interacţiune textuală, cuprinde texte disparate (citate, Pilda 
neghinelor etc.) care crează o polifonie şi o multitudine de rețele intertextuale. 
Finalul nu reprezintă o închidere a discursului, ci funcționează centrifug generînd noi 
asociaţii şi interpretări. Această mişcare duală - centripetă, la nivelul stabilirii 

sensului frazelor, /centrifugă, la nivelul interpretării, este strîns legată de codul 
paraverbal dînd astfel coerenţă întregului discurs. 

Încheiem analiza cu fraza finală a predicii, prin care ni se reaminteşte rolul de 
intermediar al emitatorului între credincioşi şi divinitate în spaţiul sacru al bisericii: 
„Cu această viziune optimistă / rog pe Dumnezeu să vă dăruiască, şi să ne dăruiască 
tuturor, / pace, / bunăstare / şi mîntuire. Amin!” 

Expresivitatea limbajului laic 
cu referire la termenii din domeniul religios 


Elena-Laura BOLOTĂ 


Most of the times, we see that in everyday language, we use phrases and locutions 
spontaneously, which give a certain beauty of the communication. Since the origin of the 
Romanian people is closely related to Christianity, the religious terminology inevitably has 
an important place among the speakers. The most frequently used expressions are those in 
which occur the words angel, devil, God, priest, cross, God, church, holy, Easter, and not 
only. 

For example, „to use here is the priest here is not” means to always change your decision. 
Also, „to ring the bells for someone” means to court a woman or „to stand as a gypsy 
charity” is to stand for nothing, „to fall somewhere the snuff of the lamp” means to stay 
too long in one place, „to get where the devil broke his veldschoon” means to go far, „to 
lose someone’s paschals” means to miscalculate, etc. In all these expressions appear terms 
used in the church. Noticing the multitude of expressions, we can explain, more or less, 
their appearance and how were formed. 


Omului, în genere, îi este specifică maniera de a memora unele fraze sau 
îmbinări de cuvinte pe care le-a auzit şi care 1 s-au părut interesante, folosindu-le şi 
el în cazuri similare sau atunci cînd contextul îi permite, acestea numindu-se 
unități frazeologice. Locutiunile şi expresiile constituie principalele categorii de 
unități frazeologice utilizate de marea masă a vorbitorilor. 

Practic, fiecare nou context aşează expresia sau locutiunea într-un alt orizont 
semantic, ele fiind utilizate în cele mai variate situații. Am putea spune că 
expresiile şi locutiunile sînt inepuizabilul depozit de expresivitate a unei limbi, 
măsura vie a geniului plastic al acestuia. Unii cercetători români nu sînt preocupați 
să deosebească expresiile (care se consideră că ar trebui să aibă o încărcătură 
afectivă mai pronunţată), de locutiuni( adică grupuri de cuvinte cu înţeles unitar), 
iar alţii consideră cei doi termeni sinonimi: „grupurile de cuvinte care, fără a fi 
propoziţii, au înţeles de adjectiv se numesc locutiuni( adică expresii) adjectivale” 
(Coteanu, 1997: 99). 

În aceeaşi lucrare există chiar un paragraf intitulat: „Expresii (locuţiuni) 
echivalente cu adverbul” (Coteanu, 1997: 255), ceea ce înseamnă că autorul pune, 
în mod conştient, semnul egalităţii între cele două tipuri de „frazeologisme”. Deşi o 
deosebire clară s-ar putea face între locuţiuni şi expresii, interesul nostru nu este de 

a le diferenția în mod tranşant, ci de a le privi în înţelesul lor de unităţi frazeologice 
care dau expresivitate deosebită limbajului oral dar şi al celui scris. 

De cele mai multe ori observăm că în limbajul curent folosim cuvinte şi fraze 
stereotipe, apelînd la memoria involuntară, fraze şi cuvinte ce sînt înţelese şi de 
receptori tocmai datorită unei experiențe comune. Poate că de aceea, cei mai multi 
care apelează la ele au o vîrstă oarecum înaintată, pentru că ele se întipăresc treptat, 
cu trecerea timpului, încît un copil nu va avea acelaşi „joc de cuvinte” ca un matur. 
O aluzie ce se doreşte a fi făcută persoanelor vizate va fi „gustată” doar de cei ce 
înțeleg adevăratul sens al ei. Datorită faptului că originea poporul român este strîns 
legată de creştinism, inevitabil terminologia religioasă ocupă un loc important în 
rîndul vorbitorilor. Expresiile cele mai frecvente sînt cele în care apar termenii 
înger, drac, Dumnezeu, popă, cruce, Domnul, Biserică, sfint , Paste, dar nu numai. 

Avem, astfel, o serie de termeni precum mironosifa, popă, Sf. Filofteia în 
exemple de genul: „Face pe mironosița”, „stă ca Sf. Filofteia”, „a venit popa”, 
care au preluat sensul peiorativ, deşi înainte nu se întîmpla acest lucru. Termenul 
biblic mironosita desemna femeile evlavioase care au dobindit acest nume pentru 
că au venit la mormîntul lui lisus aducînd miresme şi miruri pentru a-i unge trupul 
după obicei, aşa că e greu de crezut de ce a căzut în desuetudine. De asemeni, popă 
era termenul uzual în secolul al XVII-lea, iar în Ardeal se foloseşte frecvent şi încît 
nu reprezintă o jignire. 

De legătura permanentă a omului cu Dumnezeu, şi implicit cu termenii 
religioşi, se justifică invocarea divinității in cele mai diverse ocazii. După botez, 
după încheierea ritualului religios, cînd naşii devin oficial părinţii spirituali ai nou 
botezatului, încredințează părinţilor trupeşti pe noul creştin rostind cunoscutele 
cuvinte: „De la noi fin, de la Dumnezeu creştin”, tradiţie ce nu se regăseşte în 
cultul creştin, ci este o manifestare a tradiţiei populare laice. Dacă se uită cumva 
aceste vorbe, se va găsi mereu cineva mai în vîrstă să le amintească, în special 
naşilor tineri, tradiţia bine înrădăcinată în cultura populară. Erorile nu se admit, 
vorbele avînd un rol important. Prin rostirea lor, se face automat trecerea de la rolul 
de părinți spirituali cu drepturi depline ale naşilor la cel de simpli naşi, lucru pe 
care îl subliniază şi darea colacilor de părinți pentru răscumpărarea propriului 
copil, ce se face la vîrsta de un an a prucului , şi aceasta mai ales că în biserică se 
menționează atît de pregnant sintagma de „părinţi spirituali”, provocînd o oarecare 
derută şi chiar teamă de a nu fi pierduţi definitiv proprii copii. Aceste completări 
ale cultului ortodox în special prin aşa numitele „obieciuri băbeşti”, nu se par 
nimănui neobişnite. La fel ca şi îmbăierea pruncului sau aşa numita scoatere din 
mir ce nu are nici o valoare liturgică, vorbele rostite de naşi devin la fel de 
importante ca şi botezul însuşi. 

Nici nunta nu a fost uitată, vorbele pe care le rosteşte naşul atunci cînd închină 
„„„De la noi mai putin, de la Dumnezeu mai mult”, sînt oarecum premonitorii sau au 
rolul de a da cuplului nou format imboldul de a începe în toate cu numele lui 
Dumnezeu şi prin aceasta se invocă prezența divinității în noua familie. Tinind 

cont că naşii devin exemple demne de urmat pentru fin „vorbele naşului trebuie să-i 
însoţească în orice clipă. 

La noi, termenii religioşi sînt prezenţi in toate ocaziile vieţii, lucru care se 
datorează creştinismului timpuriu al poporului român. Formarea sa odată cu 
pătrunderea creştinismului va fi întotdeauna vizibilă în comportamentul şi limbajul 
românilor în ciuda noilor tendinţe de secularizare. 

Vorbele aceastea sînt mai accentuate în mediul rural, deşi se consideră că 
oamenii culti ai societăţii, capabili de a rosti fraze meşteşugite sînt intelectualii, in 
special orăşenii. Dar exemplul cel mai concludent că lucrurile nu stau chiar aşa e 
acela al marelui scriitor lon Creangă ridicat din rîndul țăranilor, opera sa 
distingîndu-se tocmai prin expresiile şi limbajul aluziv folosit într-o zonă rurală. 
Am putea considera că acel „Dumnezeu să-l ierte” pe care toţi enoriașii îl folosesc 
este echivalentul lui „Dumnezeu să-l iepure”, expresie folosită de marele povestitor 
Ion Creangă în operele sale, binenteles cu tentă umoristică. 

Vedem aşadar că termenii religioşi nu sînt doar expresia unei evlavii fără 
marginii a românilor ci şi prilej pentru unii „de a lua numele Domnului in deşert”, 
dacă vrem să folosm tot un citat biblic. Cum peste tot sînt oameni care consideră 
credinţa un mijloc de manipulare a maselor, termenii folosiți în biserică devin 
prilej pentru a ironiza pe evlavioşii satului dar şi cele sfinte. Preotul va deveni 
principalul vizat, defectele sale luînd proporții în ochii celorlalți mai ales că el ar 
trebui să fie etalonul satului. Nu de puţine ori auzim formulări precum „are o burtă 
de popă” sau „calcă a popă” echivalent cu “om care inspiră încredere, care va 
deveni cineva în viata’ (tinind cont de locul privilegiat al acestuia în comunitate). 
Aşadar, observăm că lăcomia pintecelui şi mîndria sînt cele mai vizate de ceilalți, 
deşi tot oamenii din jur contribuie la apariția „burţii”, luată în deridere, prin acele 
praznice la care preotul participă, căci dacă ar lipsi, ar reprezenta o jignire adusă 
tuturor. De aici şi expresia destul de exagerată: „mânincă şi de pe viu şi de pe 
mort”, cu referire tocmai la prezenţa sa în cadrul fiecărui eveniment important din 
viata omului justificind si formula „calcă a popă”. 

Greşeala făcută de un preot este cu mult mai condamnabilă în ochii comunității 
decît cea a unui om de rînd, de aici expresiile: „a-i merge buhul' ca de popă tuns”, 
„d se păzi ca de popă tuns” sau „a se păzi ca de popă tuns”. Aparent o vorbă fara 
semnificaţie pentru zilele noastre, dar cu valoare în secolele anterioare, se 
dovedeşte a fi o expresie destul de veche, folosită sporadic în unele sate. Dacă ne 
gindim că marele scriitor Ion Creangă, care a fost diacon, a avut de suferit de pe 
urma comportamentului său inadecvat statutului de preot, printre care şi tunderea 
sa, vom înţelege mai bine purtarea exemplară pe care trebuiau să o aibă preoţii din 
vremea respectivă, încît simplul tuns reprezenta o gravă eroare. G. Călinescu 
povesteşte amănunţit momentul tunderii lui Creangă: „Creangă se hotărî să facă un 
gest mare, nemaiauzit, cu mult asupra tragerii cu puşca. Merse la bărbier şi-şi tunse 
pletele. Desigur că vanitatile încercate de el cînd lumea se holbă la vederea unui 


' Buhul = a ajunge să fie foarte cunoscut (pentru faptele sale, de obicei reprobabile). 

popă tuns fură de esenţă rară.[...]. Creangă mersese la teatru într-o vreme cînd 
lucrul acesta era reprobabil, Creangă, nevinovat sau nu, fusese părăsit de nevastă, 
Creangă trăsese cu puşca în ciori, Creangă îşi tăiase pletele spre veselia oamenilor. 
lată cîteva fapte care, atunci cînd nu se ştie că diaconul va deveni marele Creangă, 
pot să dea oricui impresia că avem de a face cu un discreierat” (Călinescu, 1987: 
89-90). 

Aceeaşi întîmplare este relatată şi în ziarul „Flacăra”, anul IV, nr. 9-10, 20 
decembrie 1914, cînd sînt relatate chiar cuvintele lui Creangă la intrarea în frizerie: 
„Tunde şi rade măi băiete, să ti se ducă si tie în tîrg buhu...că ai tuns un popă”. 
Pentru zilele noastre, cînd există preoţi chiar şi fără barbă care nu sînt priviţi de 
credincioşi în mod suspect, acest aşa-zis „păcat” ar putea părea o exagerare. 
Expresia ar fi justificabilă astăzi doar în rîndul monahilor, schimbîndu-i-se forma 
în: „i s-a dus vorba ca de calugăr tuns”. 

Înmormântarea prezintă şi ea un prilej pentru a se folosi termenul popă: „îi cîntă 
popa la cap” sau „a dat pielea popii”, „i-a cîntat popa aghiosul”, „a dat ortul 
popii” toate însemnînd “trecerea în lumea de dincolo a creştinilor” dar şi o 
oarecare revoltă a familiei fata de cel care le ia ființa cea mai dragă de lîngă ei. 

Un om care „umblă cu uite popa, nu e popa”, care înseamnă ‘un om mincinos”, 
este un proverb apărut datorită rolului major pe care îl are preotul la sărbătorile 
satului şi la ritualurile care se savirsesc, el fiind mereu aşteptat, sosirea sa fiind 
urmărită de un membru al familiei ce dă de ştire apropierea acestuia. 

Personajele din biblie ocupă şi ele un loc important în limbajul acesta intesat de 
cuvinte din domeniul religios: „a trai ca în sinul lui Avram” ‘a trai bine’ de la 
Adam şi Eva” ‘de la începutul începutului” sau „e un Iuda Iscarioteanu”, adică 
“este un trădător” „e Toma Necrediciosul”, „are pe Scaraoschi într-însul”, „e de pe 
vremea lui tata Noe”, adică “este foarte vechi”, „e neam după Adam”, adică “este o 
rudă îndepărtată”, „de cînd cu moş Adam”, adică ‘din timpuri îndepărtate”. Toate 
presupun cunoaşterea celor mai importante personaje biblice şi reținerea 
trăsăturilor caracteristice fiecăruia în parte. 

Crestinii, deşi tin rinduiala bisericii, nu înseamnă că o consideră una uşoară, 
mai ales cînd ne referim la postul de 40 de zile a Sfintelor Paşti, dar şi cele de 
miercuri şi vineri din cursul saptimanii, cînd, în special la munca cîmpului, e mai 
greu de procurat hrană care „să ţină de sat” şi care să dea putere de muncă. 
Dificultatea aceasta o regăsim în expresia „lungă ca o zi de post’. Există şi o 
expresie mai putin cunoscută care desemnează mincarea de post, şi anume 
„mincare de popă”. 

Mulţi termeni sînt folosiţi cu sens lor conotativ: „s-a spovedit înregului sat de 
ceea ce se petrece în casa sa”, adică “a povestit tuturor”, „a mincat de dulce”, adică 


> Anecdote cu şi despre Creangă, cu un cuvînt înainte de Daniel Corbu, Editura Princeps Edit, 
Iaşi, 2006, p. 40. 

3 În dicţionar, termenul ort reprezintă monedă măruntă, egală cu un sfert de leu vechi cu circulație 
şi în Tara Moldovei; taxă specială stabilită de staroste pentru vînzarea vinului. 

+ Dicţionar de expresii şi locuţiuni româneşti, Editura Mydo Center, Iasi, 1997, p. 174. 

‘de frupt’, „a mînca de sec” înseamnă ‘a mînca de post”, „și-a dat sufletul pind a 
ajuns”, adică “a obosit”, „nu e uşă de Biserică”, adică ‘nu este cinstit”, „l-a apucat 
pe Dumnezeu de picior”, adică “este norocos”, „e un om piinea lui Dumnezeu”, 
adică “este om bun’, „a fine predică”, adică ‘a cicăli”, „a călcat pravila”, adică ‘a 
pacatuit’, „a trage clopotele”, adică ‘a face curte unei femei”, „îl scot pe Sf. 
Nicolae”, adică ‘batul’, „a dat vama”, adică ‘a plătit? (avînd echivalență in 
concepţia creştină despre vamile vazduhului ş.a.). Este bine ştiută această manieră 
de a folosi termenii cu sens figurat pentru a fi mai plastici, mai ales că biserica - în 
mediul rural - este strîns legată de orice activitate săvârşită în comunitate. 

Tot de rînduiala bisericii tine şi datul de pomană pentru morţi, mai ales la slujba 
specială pentru aceştia ce se tine în zi de sîmbătă, sîmbăta fiind cunoscută astfel, ca 
zi dedicată morților. Mai ales că după moartea cuiva, familia are grijă să dea în 
fiecare sîmbătă de pomană timp de patruzeci de zile. De aici expresia „a-i purta 
simbetele” înseamnă “a dori răul cuiva, a urmări cu tenacitate şi duşmănie pe 
cineva”. Termenul sîmbătă e folosit şi în expresia „s-a dus pe apa simbetei”, adică 
“nu mai poate fi recuperat” şi care face trimitere la blajini, acele ființe blînde şi 
evlavioase care trăiesc departe de lume, pe apa Sîmbetei” la hotarul dintre lumea de 
aici şi lumea de dincolo, fiind reprezentări ale moşilor şi strămoşilor. Ion Ghinoiu 
face o descriere mai amănunțită a acestora, caracterizîndu-i ca fiind credincioşi şi 
care duc o viaţă austeră, cu posturi severe. „Fiind oameni simpli, nu ştiu să 
calculeze sărbătorile, in special Paştele, pe care îl sărbătoresc cu o întârziere de opt 
sau mai multe zile, cînd văd că sosesc pe Apa Sîmbetei cojile de ou roşu, aruncate 
special de gospodine pe apa curgătoare în vinerea sau Săptămîna patimilor. Cînd 
văd cojile de ou în ţara lor îndepărtată, noi şi ei sărbătorim Paştele Blajinilor, zi de 
pomenire a morţilor” (Ghinoiu, 2008: 33). 

Nici formulele preluate din biblie nu sînt neglijate: „Cine are urechi de auzit să 
audă”, „cine nu a greşit să dea primul cu piatra”, „deşertăciunea deşertăciunilor, 
toate sînt deşertăciune”, „nu dați mărgăritare porcilor”, adică ‘nu spune vorbe 
mari celor ce nu le înţeleg”, „dacă dragoste nu e nimic nu e”. În cazul ultimei 
expresii ar trebui să ne oprim pentru a face unele lămuriri. Deşi multi o atribuie lui 
Marin Preda, cel care încheie romanul său Cel mai iubit dintre păminteni cu 
vorbele „Dacă dragoste nu e, nimic nu e”, ele trebuie căutate cu mult timp în urmă, 
şi anume la cap. 13 din J Corinteni a Sfîntului Apostol Pavel care face o adevărată 
pledoarie pentru ceea ce însemnă dragostea adevărată. 

Raclă, deşi este un termen prea putin utilizat în cadrul locutiunilor şi 
expresiilor, a dat şi el unele formulări precum „arată ca scos din raclă”, adică “are 
înfăţişarea de muribund, trist”. La fel, termenul moaşte e folosit şi el în expresii 
precum: „are rude printre moaşte”, adică “e de neam bun’. Cu aceeaşi semnificaţie 
este şi expresia „are rude printre sfinţi” sau „are rude la Ierusalim”. Despre omul 


5 Mai nou, „de popă” înseamnă tot „mîncare de post”. 
“Dicţionar de expresii şi locuţiuni româneşti, Editura Mydo Center, laşi, 1997, p. 379. 
7 Vezi DEX, s.v. blajin. 

care face datori noi pentru a le plăti pe cele vechi se spune că „dezbracă un sfint şi 
îmbracă pe altul”. 

Pildele din biblie devin prilej de a fi folosite în situaţii similare: „du-te pe pustia 
neagră”, care face trimitere la cele patruzeci de zile petrecute de Hristos în pustie 
(Matei 4, 2-3), „a-l aştepta ca pe Hristos”, făcînd trimitere la citatele biblice care 
anunțau venirea unui Mintuitor, înseamnă ‘a aştepta pe cineva ca pe ultima 
salvare”, „a trecut ca prin urechile acului” cu trimitere la pilda despre cei bogaţi şi 
împărăţia veşnică (Luca 18,25), „a mincat din fructul oprit”, adică “a păcătuit” (cu 
trimitere la păcatul originar), „nu şi-a înmulțit talanții”, adică “a lenevit’ (cu 
trimitere la pilda talantilor - Matei 25, 14), „a predica în pustie”, adică ‘a da sfaturi 
cuiva care nu le ascultă”, „a se spăla pe mîini”. Chiar şi unii termeni, deloc uzuali 
au fost preluaţi pentru a prezenta o stare de fapt într-un mod cit mai plastic; „a 
aduce pe cineva la prochimen'” înseamnă “a aduce pe calea cea buna’. 

Faptul că mişcarea soarelui poate fi tălmăcită de săteni pentru a indica ora în 
funcţie de direcția umbrei pe care o lasă un obiect care stă în picioare, a dat 
expresia „a ajunge crucea în amiază”, adică “momentul cînd soarele a ajuns în 
punctul cel mai înalt pe bolta cerească”. Expresia se justifică prin multitudinea 
troitelor şi mormintelor ce au obligatoriu cruce, adică acel obiect drept ce tine locul 
acului de ceas în indicarea orei. Termenul cruce mai apare şi în expresiile: „a face 
cruce fără biserică” “a face ceva inutil", „a se face cruce şi punte”, „a se pune 
cruce” “a se împotrivi”, „a pune cruce” “a încheia”. 

Aceşti termeni religioşi apar mai ales în imprecatii pentru că omul la mînie se 
descarcă prin vorbe mai mult sau mai putin dure: „arză-te-ar focul”, „du-te pe 
pustia neagră!”, „o să te manince iadul!”, „du-te-n plata Domnului!”, „bată-te-ar 
Dumnezeu, să te bată!”, ,,Minca-ti-as coliva!” Se folosesc cele două entităţi, 
tocmai pentru că omul nu poate găsi o formulare mai dură, decît cea în care 
Dumnezeu sau dracul e implicat în mod direct, ca şi cum prezența lor ar fi una 
reală. 

Oamenii sînt catalogati, şi ei, în funcție de personajele biblice cunoscute: Toma 
necrediciosul, luda Iscarioteanuli Sfinta Filofteia şi chiar Dracu sau Scaraoschi, 
precum în: „E dracul în picioare”. Mai ales că, duminica reprezintă pentru 
comunitate, momentul cînd oamenii pleacă spre casă incarcati spiritual, în urma 
predicilor auzite la biserică, neexistînd o altă sursă de informare cu care să poate 
compara diferitele evenimente prin care trece sau persoanele cu care intră în 
contact, şi după cum ştim, analogia este modalitatea omului cea mai la indemina 
pentru rationalizare. 

De la faptul că cei mai multi dintre credincioşi ştiu că Mintuitorul a facut mult 
mai multe minuni decît cele trecute în Noul Testament, aici fiind menţionate doar 


SCu trimitere la vorbele lui Pilat din Pont care s-a spălat pe miini în fata mulţimii la judecarea 
Mintuitorului, zicînd: „Nevinovat sînt de sîngele dreptului acestuia. Voi veţi vedea”. 

°’Prochimen “Verset din psalm care se cîntă înainte de citirea unui pasaj din Biblie”, vezi 
Dicţionar de expresii şi locuţiuni româneşti, 1997:10. 

"Dictionar de expresii şi locuţiuni româneşti, 1997: 141. 

cele mai importante, cînd se întîmplă ceva demn de remarcat în jurul lor, folosesc 
expresia „pune în Scriptură”! sau „trebuie pus în Scriptură”. 

Ignatul, o zi dedicată sfîntului cu acelaşi nume în care se spune că e bine să se 
taie porcul de Crăciun e o zi în care oamenii cred că porcul îşi visează sfîrșitul cu o 
seară înainte devenind mai agitat. Acesta devine prilej pentru unii de a intui 
neliniştea celor din jur, teama datorată unei primejdii iminente sau unei boli 
necruțătoare afirmind despre aceştia „că-și aşteaptă Ignatul’’. 

Totuşi era firesc ca în cadrul termenilor religioşi, un loc aparte să-l ocupe 
cuvîntul Dumnezeu. Invocarea divinității se face in mod spontan în locul unor 
simple interjectii, solicitîndu-se totodată prezența lui Dumnezeu pentru care nimic 
nu este imposibil: „Doamne, iartă-mă!”, „Doamne, fereşte!”, „Dumnezeu cu mila!” 
„Slavă Domnului!” „Numai Dumnezeu mai ştie! sau chiar „Ferit-a sfintu’!” 

O formulă oarecum surprinzătoare este şi „Dumnezeu ăl din tău”, adică 
“Dracul”. Termenul maghiar tau este un arhaism ce desemnează “prăpastie, abis, 
genune” (Busuioc, 2007: 429). 

Acesta îşi găseşte justificarea în atotputernicia pe care o implică termenul 
Dumnezeu, locurile obscure fiiind stapinite în totalitate de o ființă malefica care are 
toată puterea în mînă asemeni lui Dumnezeu, personaj identificat cu Binele, cu 
locurile luminoase şi primitoare. 

Dracul rămîne mereu un personaj nelipsit, el fiind cauza tuturor relelor: „a nu 
avea nici pe dracul”, insemnind ‘a nu fi bolnav, a nu avea betesug’. Interesant este 
că „a avea pe dracul” înseamnă acelaşi lucru. „A avea pe dracu-n pungă”, „şi-a 
virit dracul coada”, „a căutat pe dracu şi a dat pe tată-său” sau „a scăpat de dracu 
şi a dat de tată-său”, „a băga în draci,” adică „a pune pe treabă”!5. Se observa în 
ultimul caz că termenul drac nu ia mereu tentă negativă, şi nu e folosit doar la 
supărare ci, conştient sau nu, pentru duritatea care există în aceste consoane tari d 
si r, subliniind violenţa cu care sînt executate treburile pe care le face omul. Pentru 
sensul de ‘a ispiti avem: „a da de dracu”, „a-şi băga dracul coada”, pentru 
“renunțare”: „a da dracului”, pentru ‘munca în zadar”: „a da dracului tămiie”. 
Comparatiile între oameni şi creaturile acestea neplăcute apar datorită 
comportamente nedorite: „A se tine ca dracul de călugăr”, „a se uita ca dracul la 
popă” “a se uita urit la cineva”. Pentru locuitorii satului, intrarea în biserică a unei 
femei fără batic în cap este prilej de ocară, căci podoaba capilară poate fi motiv de 
ispitire a bărbaţilor, de aceea părul femeii este numit: ,,cinepa dracului”. „Tămiia 
dracului” este însă o formulă mai ironică, referindu-se la tutun, asemănare 
provocată de fumul şi mirosul puternic al celor două. 

Situaţiile neplăcute în care se găseşte omul sînt legate de cel rău: „4 şedea ca 
dracul pe mărăcini”, „a şedea ca dracul în cînepă” înseamnă ‘a fi într-o situaţie 


"Idem, p. 20. 
!2 Dicţionar de expresii şi locuţiuni româneşti, 1997: 34. 
"dem, p. 24. 
'Tdem, p. 65. 

neplăcută, fiind nevoit de’ „a face pe dracu-n patru”, sau „a băga în toți dracii”, 
doar că, uneori, „nu e dracul chiar atit de negru”. 

Dimpotrivă, cînd omul are nevoie de ajutor sînt folosite alte unități 
frazeologice: „A ruga de toți Dumnezeii pe cineva” “a cere, a solicita ceva de la 
cineva”, „a se ruga de toţi sfinţii” “a apela la cei puternici”. 

Pe baza unui component comun mai multe unități frazeologice intră în familii. 
De exemplu: „Unde popa nu toacă”, „unde şi-a intarcat dracul copiii”, „la dracu-n 
praznic”, „unde şi-a spart dracul opincile”, „unde şi-a pierdut dracul potcoavele”, 
„unde-a pus dracul roata şi mutul iapa”, înseamnă “un loc foarte îndepărtat”. 
Formulări cauzate de ideea că cele două entităţi nu pot fi asociate unui loc anumite 
de pe pămînt, iar dacă acesta ar exista, cu siguranță vorbim de un loc în care nu se 
poate ajunge cu uşurinţă. 

Biserica şi mănăstirea, ca locuri la care omul găseşte mereu cărarea, sînt şi ele 
utilizate. Pentru biserică avem comparatia „calic ca şoarecele din biserică”, 
însemnînd ‘foarte sărac” sau „nu e usd de biserică”, cu înţelesul ‘nu e fără prihană, 
nu este cinstit”. 

Un om dacă „a călcat pravila”, adică ‘a pacatuit’ sau „nu a stat cu priveghere”, 
adică “cu luare aminte” „i se dă canon”, adică “este pedepsit”. Toate aceste 
locuţiuni ce ar trebui să fie folosite mai ales în mănăstiri, se regăseşte şi în rîndul 
laicilor. 

Obiectele bisericeşti vor fi şi ele vizate. Comparatiile sînt nelipsite: „fuge ca 
dracu de tămiie”, „fuge ca de aghiazmă”, „lung cit pomana țigănească”, cu 
referire la obiceiul acestora de a face un adevărat festin la praznic, „a sta ca o 
pomană țigănească” ‘a sta degeaba”. Toaca este cunoscută pentru zgomotul ei care 
răsună în întreg satul, lucru care a dus la apariția undei expresii noi „a da cu toaca 
peste cineva” cu sensul “a prinde pe cineva cu mita-n sac, a descoperi”. Un om care 
pleacă poate „face calea crucii cu cineva”, adică ‘se intersectează cu cineva”, 
pentru “un om care învață” se spune „a-şi face capul ceaslov”, pentru “a bate la 
cap”, „a face capul calendar”, făcîndu-se trimitere la multitudinea datelor şi 
sfinților existenți în el, lucru care face imposibilă retinea lor. Aşadar un om care 
vorbeşte mult, cu tendinţa de a deveni cicălitor, nu va reuşi să se facă înţeles. 

Deşi sînt unele expresii care nu fac direct referire la termeni religioşi, nu putem 
să nu observăm legătura lor cu credinţa creştină. „4 da cuiva mintea cea de pe 
urmă” echivalează cu “înțelepciunea omului din ultimele sale clipe’ (cînd 
realizează ce e bine şi ce e rău, e ne cu adevărat important în viata). 

Toţi acei necredincioşi care nu cunosc Scriptura sînt catalogati ca oameni 
capabil de orice: „dă ca Satan cu oiste-n gard”, „dă cu barda în Dumnezeu”, „nu 
e dus de multe ori la Biserică”, cu sensul “omul necredincios e capabil de orice’ 
(neavînd frică de nimic). Tot datorită prezenţei lor la biserică doar la cele mai 
importante sărbători ale anului s-au generalizat şi următoarele expresii folosite 
aşadar şi în alte contexte: „Din an în Paşti”, „din Paşti în Paşti”, „din Paşti în 


'S Cu trimitere la Evanghelia după Luca 8, 26-39. 

Crăciun”, adică ‘foarte rar’, „la Paşti” înseamnă “cîndva, cînd se va putea” şi chiar 
„la Paştele cailor” “niciodată”. Această ultimă expresie se pare că ar fi apărut 
datorită analogiei dintre omonimele lexico-gramaticale: Paste - substantiv, paste - 
verb. Al Graur propune chiar o formulă de tranziție, neatestată, la pastele 
murgului'S “Tot termenul Paște apare şi în expresia „nu e în toate zilele Paşti”, cu 
sensul “nu se întîmplă mereu evenimente deosebite”. 

Tot de catalogarea oamenilor tin şi expresiile următoare: „Femeia uitată de 
Dumnezeu” este ‘femeia în vîrstă”, „omul chemat de Dumnezeu” este ‘muribundul’, 
„cel însemnat de Dumnezeu” e “cel cu defect din naştere”, „cel dat dracului” este 
“omul şmecher”, „cel intarcat de dracu” este ‘cel siret’, „cel de nație blagoslovită” 
e “omul bun’, „cel ras din cartea vieţii” este ‘cel blestemat”, despre un om care a 
murit se spune că „i-a adunat Dumnezeu potecile”, despre un om care şi-a pierdut 
răbdarea se spune că „i-a luat dracul din pupeze”, „a primi botezul focului” 
semnifică ‘a participa pentru prima dată la o luptă”, „nu mai e de nici un sfint” 
adică ‘nu mai e bun de nimic”, un om „slab de înger” este numit “cel fricos”, 
„umblă cu timdie pe lîngă cineva” semnifică ‘lingusitor’, despre “un om care şi-a 
pirdut credinţa, cinstea”, se spune că „și-a mincat credința”, putîndu-se continua cu 
o expresie mai interesantă: „Păcat că te-a făcut Dumnezeu rumân cu căciulă!” 

„Colac peste pupăză” este o expresie ce are înţelesul ‘necez mare venit peste 
alte griji”, pupăza fiind numele unei piini mari, avînd un anumit rol în ceremonialul 
de nuntă, iar „colacul” este, în general, facut pentru inmormintare sau praznic. 
Cînd într-o familie urmează o inmormintare (simbolizată prin „colac”), după o 
nuntă (simbolizată prin „pupăză”), apare această expresie. 

Rugăciunile nu rămîn nici ele uitate: „4 păli în numele Tatălui” înseamnă ‘a 
lovi pe cineva în cap”, plecîndu-se de la analogia cu semnul Sfintei Cruci, la care 
se duce mai întîi mîna la frunte, moment în care se rosteşte: în numele Tatălui. De 
asemeni „te-ai băgat ca Pilat din Pont în Crez”, cu sensul “prezența ta e inutilă”, 
venind de la ideea că în Crez doar cele Trei Persoane ale Sfintei Treimi ar trebui 
menţionate, căci mărturisirea se face de către creştin doar pentru acestea, nu şi 
pentru Pilat, singurul de altfel menţionat care de altfel poate şi lipsi. Apoi avem „a 
şti ca pe Tatăl Nostru” înseamnă “a învăţa ceva pe de rost în mod temeinic”, tinind 
cont că oricine ştie această rugăciune simplă încă din fragedă pruncie. 

Despre un om care stă mult la cineva acasă se spune că „a stat pind şi-a pierdut 
mucul”, analogie cu candela care stă aprinsă destul de mult timp. Despre un om 
care-şi pierde şirul zilelor se spune că „și-a pierdut calendarul”, despre un om care 
face erori de calcul şi care-şi pierde socoteala se spune că „şi-a pierdut 
pascaliile”'® analogie cu data calculării Pastelui care diferă de la an la an, „a trece 
la catastif” înseamnă “a tine minte păcatele cuiva”. 


16 Al. Graur ., Scrieri de ieri şi de azi, 1970, p. 165, apud Dumistrăcel, 2001: 308. 
17 Ibidem, p. 193. 
15 Dicţionar de expresii şi locuţiuni româneşti, 1997: 295. 


321 


Datorită piedicilor pe care omul le are de îndurat de la slujbaşii mărunți a apărut 
vorba: „Pină la Dumnezeu te mănîncă sfinţii”, ţinîndu-se cont de vămile 
văzduhului prin care trece omul pînă la întîlnirea cu Dumnezeu. 

O întrebare frecventă adresată tinerilor de către cunoscutii acestora este şi 
aceea: dacă i se va cînta ,,/saie dantuieste” sau ,,Brate părinteşti”, fără a întreba 
direct dacă se căsătoreşte sau se călugăreşte, bine-ştiute fiind cele două cintari 
speciale dedicate evenimentelor menţionate, ori formula „și-a pus pirostriile” cu 
referire la cununile ce se pun pe capul mirilor la biserică. 

„4 purta un hram” este o expresie cu tentă religioasă în care termenul se 
foloseşte cu sensul lui conotativ.S-a plecat de la concepția creştină că orice om, 
orice familie, orice sat sau locaş de cult are un hram sau un sfînt protector care îi 
determină evoluţia viitoare. Aşadar, a întreba despre cineva „ce hram poartă” sau 
mai exact ce funcţie îndeplineşte, are o oarecare legătură cu hramul, cu sfîntul 
care-l protejează sau norocul de care beneficiază. 

„Cît ai zice Doamne-ajută!”, prin schimbarea expresiei „cît ai zice peşte”, se 
doreşte a cuprinde în ea două formule: rapiditatea cu care se execută o lucrare , o 
acțiune dar şi semnul de bun augur pe care îl primeşte omul pentru realizarea acelui 
lucru în urma rugăciunii simple: „Doamne ajută!”. Un lucru care nu se va mai 
putea face ,,citu-i aminul”, este o expresie ce se justifică prin semnificaţia 
termenului amin ce este echivalentul pentru „vecii vecilor”. 

„A fi sfint fara de argint” este o expresie care face trimitere la Sfinţii doctori 
fără de arginti Cosma şi Damian care tratau bolnavii fără a lua bani. Aşadar 
expresia ar echivala cu “sărac, dar curat” (Dumistrăcel, 2001: 34). 

Deşi este greu să cuprindem întreaga bogăţie a unităţilor frazeologice existente 
şi mai ales diversitatea interpretărilor, totuşi putem trage o concluzie, şi anume că 
limbajul poporului român va avea mereu resurse inepuizabile care să aducă un plus 
de frumuseţe şi expresivitate mesajului, fără a lipsi, de multe ori, tenta ironică . 

Structura discursului religios din cadrul 
cultului creştin ortodox 


Maria-Mihaela DĂRESCU 


The discourse has a structure different from other types of discourses. It comprises a series 
of elements that are not present in other discourses (i.e. the sign of the holy cross, saying a 
prayer, the existence of a particular way of addressing, a.s.0.). These specific elements 
contribute to the success of the discourse, leads to establishing a better contact between the 
deliverer and the receiver and facilitates putting into practice of the religious teachings 
delivered to the receivers. In our work, we shall present the structure of the religious 
discourse present only within the Christian Orthodox cult. 


În cadrul cultului creştin ortodox întîlnim discursul religios sub forma predicii. 
Termenul de predică provine din cuvîntul latinesc predico, -are, -avi, -atum, care 
înseamnă „a face cunoscut, a spune cu glas tare, a spune de fata cu alții, a lăuda” 
(Branişte, 2001: 384). Predica din cadrul cultului ortodox este, aşadar, o modalitate 
prin care se face cunoscută învățătura Mintuitorului lisus Hristos. Ea a fost definită 
drept „un mijloc clasic de a trezi în sufletele credincioşilor setea de liturghie şi 
dorința de a cunoaşte profund şi complet sensurile tainice ale vieţii harismatice” 
(Cristescu, 1950: 137). 

Dacă la început propovăduirea avea ca scop convertirea păgînilor la creştinism, 
astăzi scopul ei este de a-i menţine şi de a-i întări pe credincioşi în dreapta credință. 
Propovăduirea cuvîntului lui Dumnezeu este o poruncă dată de către Hristos 
Sfinţilor Apostoli înainte de înălțarea Sa la cer, cînd le-a spus: ,,mergind învăţaţi 
toate neamurile, botezîndu-le în numele Tatălui şi al Fiului şi al Sfîntului Duh” 
(Matei 28, 19). Această misiune de vestire a cuvîntului lui Dumnezeu este 
îndeplinită de Sfinţii Apostoli imediat după pogorirea Duhului Sfint, „stînd Petru 
cu cei unsprezece, a ridicat glasul şi le-a vorbit...” (Faptele Apostolilor 2, 14). Încă 
din prima zi a Bisericii creştine, Sfinţii Apostoli au îndeplinit porunca dată de 
Hristos, iar astăzi această misiune este continuată de către preoții sfintelor altare. 

Atât lucrările de omiletica, cit şi cele de retorică îndeamnă la scrierea discursului 
înainte ca acesta să fie ţinut. Prin scrierea discursului, oratorul amvonului îşi 
organizează mai bine ideile, foloseşte termenii adecvati în vederea accesibilizării 
informaţiilor transmise auditoriului. Sebastian Chilea spunea că „predicatorul se 
formează scriind (...). În fata hirtiei şi cu pana în mînă, spiritul intirzie cu folos la 
orînduirea ideilor şi examinarea lor, se verifică, se încordează, se destinde sau se 

avîntă, se revizuieşte, adică este supus la o disciplină severă, de care nu dispune 
vorbirea” (Chilea, 1958: 188). Următoarea etapă este legată de memorarea ideilor 
discursului, pentru a se evita improvizatiile. 

Discursul religios se deosebeşte de celelalte discursuri şi prin faptul că prezintă 
o structură aparte, cuprinzînd o serie de elemente care nu apar în alte tipuri de 
discurs (de exemplu, însemnarea cu semnul sfintei cruci, rostirea unei rugăciuni, 
existența unei formule de adresare specifice etc.), care contribuie la succesul 
discursului. În cele ce urmează vom prezenta structura discursului religios din 
cadrul cultului creştin ortodox. 

Orice discurs religios rostit în timpul Sfintei Liturghii se află în strînsă legătură 
cu pericopa evanghelică sau cu activitatea sfintului pe care Biserica îl sărbătoreşte 
la momentul respectiv (de exemplu, /ubirea aproapelui, predică ţinută la Duminica 
a 25-a după Rusalii, a Samarineanului milostiv; Mindrie si smerenie, predică ținută 
la Duminica a 33-a după Rusalii, a Vameşului şi a fariseului; Predică la Sfinţii 
Apostoli Petru şi Pavel ţinută în ziua de 29 iunie, zi în care Biserica ortodoxă 
Română îi sărbătoreşte pe cei doi Apostoli etc.'). Citirea pericopei evanghelice este 
urmată, de regulă, de rostirea discursului religios. Discursul trebuie să corescundă 
cerințelor de moment ale auditoriului, întrucît este rostit în cadrul comunităţii de 
credincioşi şi se adresează acestora. Înainte de începerea predicii, de regulă, atât 
preotul cît şi credincioşii prezenţi în biserică se însemnează cu semnul sfintei cruci, 
însemnare însoțită de formula specifică ortodoxiei „în numele Tatălui şi al Fiului şi 
al Sfîntului Duh”. Prin această rostire şi acest gest oratorul amvonului se distinge 
de oratorii altor tipuri de discurs şi dovedeşte în acelaşi timp „că este un trimis şi 
slujitor al Domnului şi vorbeşte în numele Său” (Petrescu, 1977: 176). 

De regulă, predicile încep fie cu un citat din Sfinta Scriptura - de exemplu, la 
duminica Tomii: „pentru că M-ai văzut Tomo, ai crezut. Fericiti cei ce n-au văzut 
şi au crezut”, loan 20, 29) (Gheorghescu, 2000: 123), fie cu un fragment din cărțile 
de cult - de exemplu: la Duminica Lăsatului sec de brînză, a Izgonirii lui Adam din 
rai (vezi Păcurariu, 2000: 259): „venit-a postul, maica curatiei, osinditoarea 
păcatului şi vestitoarea pocaintei, petrecerea (purtarea) îngerilor şi mărturisirea 
oamenilor”- Stihoavna de la Utrenia primei zile din post etc.) sau din cuvintele 
unui Sfint Părinte. Oratorul amvonului trebuie să aibă în vedere ca citatul să fie în 
concordanţă cu tematica predicii. 

După însemnarea cu semnul sfintei cruci şi rostirea citatului urmează formula 
de adresare, care trebuie să fie specifică discursului religios din cadrul cultului 
creştin ortodox. Ca formule de adresare amintim: „Fraţi creştini!” „Dreptmăritori 
creştini!” „Iubiti credincioşi!” etc. Acestea pot fi intilnite atât în discursurile scrise, 
cît şi în cele orale. Formula de adresare variază în funcţie de context şi de 
receptorii prezenţi (predica de la înmormântare va avea ca formulă: „Îndurerată 
familie!”, iar cea de la cununie: „lubiţi miri!”), realizînd apropierea sufletească 
între oratorul amvonului şi credincioşii prezenţi, modul în care este rostită 

Vezi Păcurariu, 2000. 

„influenţează asupra stării credincioşilor” (Petrescu, 1977: 178). Formula de 
adresare nu apare doar la începutul discursului, ea putînd fi intilnita şi în alte parti 
ale discursului, cu scopul de a menţine treze interesul şi atenţia auditoriului. 

Introducerea sau exordiul constituie partea de început a discursului. Sfîntul 
Vasile cel Mare definea introducerea astfel: „ceea ce este temelia pentru o casă, 
scaful pentru un vapor (...) acelaşi lucru mi se pare că este această scurtă 
introducere pentru toată construcția psalmilor” (Vasile cel Mare, 2002: 13); am 
putea spune că reprezintă ,,temelia” discursului religios, motiv pentru care trebuie 
să fie în acord cu ceea ce oratorul va prezenta. Scopul introducerii este de a pregăti 
receptorii pentru discurs şi de a le trezi curiozitatea prin anticiparea discuţiilor, prin 
anunțarea unor teme de actualitate, prin apelul la istorioare, prin intermediul 
întrebării retorice etc. (de exemplu: „În calendarul Bisericii noastre ortodoxe, 
Duminica, aceasta, a V-a după Paşti, e numită Duminica Samarinencii. Sînt sigur 
că multi v-aţi întrebat: Cine este această Samarineancă? Cum de a ajuns atît de 
celebră, cînd nici măcar numele nu i se cunoaşte? Cine este această anonimă 
contemporană cu Mintuitorul, ca din zecile, sutele de mii contemporane anonime, 
să fie amintită tocmai ea? Ce a făcut ea ca să merite să intre în istorie, să fie 
pomenită de-a lungul veacurilor şi să i se consacre chiar o zi din calendarul 
bisericesc?” (Plămădeală, 1989: 185). Cicero relevă principalele defecte ale 
exordiului pe care oratorul trebuie să le evite: „să nu fie banal, comun, comutabil, 
lung, depărtat de cauză, deplasat, contrar regulilor” (Cicero, 1973: 78). 

Literatura de specialitate” vorbeşte despre mai multe tipuri de introducere: 
simplă, insinuantă, măreaţă şi vehementă. Oratorul poate apela la o introducere 
simplă, cînd se adresează unor creştini care frecventează regulat slujbele bisericii, 
sau la o introducere insinuantă, pentru a atrage şi a cîştiga interesul auditoriului, 
procedînd asemenea Sfîntului Apostol Pavel, care spunea: „cu iudeii am fost ca un 
iudeu, ca să dobindesc pe iudei; cu cei de sub lege, ca unul de sub lege, deşi eu nu 
sînt sub lege, ca să dobîndesc pe cei de sub lege... tuturor toate m-am făcut ca, în 
orice chip să mintuiesc pe unii”(I Corinteni 9, 20, 22). Introducerile vehemente se 
folosesc atunci cînd „auditoriul nu este potrivnic vorbitorului, spre deosebire de 
exordiul insinuant, cînd nu există o potrivire de păreri şi convingeri între vorbitor 
şi ascultători” (Băjău, 2004: 181). Introducerile solemne se recomandă în cadrul 
discursurilor de la sărbătorile împărăteşti (de exemplu, la Naşterea Domnului, 
Învierea Domnului etc.), la sfinți, precum şi la diferite evenimente din viata 
parohiei (de exemplu, la vizita ierarhului în parohie etc.). 

Un alt moment în prezentarea discursului îl constituie anunţarea temei. 
Lucrările de omiletică subliniază necesitatea anuntarii temei, a subiectului despre 
care se va vorbi. Tema discursului se află în strînsă legătură cu pericopa 
evanghelică care a fost citită (de exemplu, la Duminica a Il-a după Paşti, a 
Sfîntului Apostol Toma, „Această duminică fiind dedicată Sfîntului Toma, mă voi 
referi mai mult la această a doua parte a pericopei evanghelice şi la acest Apostol 


2 Vezi Petrescu, 1977: 180-187; Băjău, 2004: 178-182; Movilă, 1996: 38-40. 

intrat în mentalitatea comună ca Toma «necredinciosul»)” (Mihoc, 2001: 14). Deşi 
oratorul poate folosi atît propoziţii afirmative, cît şi negative, practica omiletică le 
recomandă pe cele afirmative „dintr-o necesitate psihologică şi pedagogică” 
(Petrescu, 1977: 195). 

După anunţarea temei urmează discursul propriu-zis, care constituie ca 
întindere partea cea mai însemnată din cadrul discursului. „Tratarea reprezintă 
însăşi hrana duhovnicească dorită şi aşteptată, pe care nu o pot primi de la oricine” 
(Băjău, 2004: 189). În această parte a discursului se explică, se expune tema, se 
argumentează şi se combat învăţăturile greşite. În cadrul predicii, preotul poate 
explica diferite noţiuni noi intilnite în conţinutul pericopei evanghelice (de 
exemplu, în predica Duminicii a 22-a după Rusalii, a Bogatului nemilostiv şi a 
săracului Lazăr, oratorul poate explica auditoriului fie noţiunile porfiră şi vison 
(„se îmbrăca în porfira şi vison” - Luca, 16,19), fie termeni folosiţi de ei înşişi in 
expunerea lor („Răspunsul nostru va fi cel mai simplu cu putință. E vorba, fara 
îndoială de o minune. Ce este o minune? Este ceva ce se întîmplă împotriva legilor 
fireşti, împotriva legilor naturale...”) (Plămădeală, 1989: 262). Predicatorul trebuie 
să cunoască nivelul de pregătire al auditoriului, dar şi capacitatea de receptare a 
acestuia. În acţiunea de explicitare, preotul trebuie să dea dovadă de o bună 
pregătire teologică, de o vastă cultură generală şi de un deosebit tact pedagogic. 

Expunerea temei are ca prim obiectiv prezentarea pericopei evanghelice şi 
adaptarea ei la nevoile societăţii contemporane, pentru o mai bună înțelegere a 
noţiunilor expuse. Referindu-se la acest aspect, pr. Vasile Mihoc spunea: „Tabloul 
pildelor (parabolelor) este luat întotdeauna din viaţa de toate zilele. Aşa este 
situația şi cu tabloul pildei din Evanghelia de astăzi. Un tablou pe care, de altfel, il 
întîlnim atît de des în lumea noastră: fii care nu au nevoie de părinţi, ci numi de 
banii şi averea lor; fii pentru care plecarea în lume este mai bună decît casa şi 
familia părintească, fii care nu ştiu decît să risipească uşor şi repede ceea ce părinții 
au adunat cu multă greutate şi în timp îndelungat...” (Mihoc, 2001: 232) În acest 
sens, oratorul amvonului aduce textul evanghelic în contextul actual. Prezentarea 
trebuie să respecte anumite condiţii: să fie clară pentru a putea fi înţeleasă, să fie 
logică a putea fi reţinută, să fie adevărată adică în concordanţă cu învățătura 
Sfinţilor Părinţi, să fie adaptată puterii de înțelegere a credincioşilor şi să nu dureze 
prea mult. 

Orice discurs are ca scop convingerea auditoriului, adică determinarea acestuia 
să adere la ideile prezentate de către emiţător. Pentru aceasta, oratorul însuşi 
trebuie să fie convins de cele afirmate. Dacă în alte tipuri de discurs convingerile 
oratorilor pot fi „mimate”, în discursul religios acest lucru este mai greu de 
realizat. Oratorul amvonului va reuşi să convingă doar dacă cuvintele sale sînt 
rezultatul unei trăiri interioare, a unei puneri în practică a învățăturii transmise. 
Uneori, oratorii amvonului apelează la istorioare’, la relatarea unor întîmplări din 
viata proprie, pentru a-şi convinge auditoriul de realitatea celor afirmate. 


Vezi Pacurariu, 2000: 165. 
1 Vezi Plămădeală, 1989: 183. 

Complexitatea procesului de convingere variază de la un context la altul. Dacă 
oratorul se adresează unui auditoriu receptiv, dornic să asculte şi să-şi însuşească 
cele prezentate de emiţător, efortul depus de orator este doar de sistematizare a 
noţiunilor prezentate; în schimb, dacă se adresează unui auditoriu cu concepții 
diferite de cele ale predicatorului, acesta îşi va construi discursul în aşa fel încît să 
întărească argumentele proprii şi să înlăture convingerile interlocutorilor, cu scopul 
de a-i determina să adere la ideile prezentate. De regulă, oratorul unui discurs din 
cadrul liturghiei are un auditoriu care este deja convins de adevărurile comunicate, 
scopul fiind de actualizare si de sistematizare a acestor învățături de credință. 

După prezentarea discursului propriu-zis urmează încheierea sau peroratia. 
Încheierea discursului „este tocmai partea în care oratorul, printr-o mai mare 
înflăcărare, se încordează cu tot sufletul, pentru ca să învingă de tot şi să obțină 
ceea ce dorea cu înfocare în tot timpul vorbirii”. Acum are loc o scurtă 
recapitulare a ideilor principale şi adresarea îndemnului de a pune în practică 
învățăturile primite. Spre deosebire de alte tipuri de discurs, cel religios se încheie, 
de regulă, cu o scurtă invocatie către divinitate, în numele interlocutorilor, sau cu o 
întrebare. Prin rugăciunea rostită se cere ajutorul lui Dumnezeu, a Maicii 
Domnului şi a Sfinţilor pentru a pune în practică învățăturile: „Doamne şi Stăpînul 
vieții mele, ... duhul curatiei, al gîndului smerit, al răbdării şi al dragostei 
dăruieşte-l mie” (Păcurariu, 1989: 382). Încheierea discursului printr-o întrebare 
invită la meditaţie, la reflecţie: „Îl respectăm si ÎL iubim îndeajuns pe Învățătorul şi 
Domnul nostru încît să trecem neintirziat la fapte?”, „Eşti tu cu adevărat creştin?” 
(Mihoc, 2001: 30). 

Pentru a-şi atinge scopul dorit, discursul religios nu poate fi ţinut la întîmplare, 
ci trebuie adaptat la ortodoxie (Gordon, 2001: 105), la ascultători, la orator şi la 
realitățile lumii contemporane. Adaptarea la ortodoxie presupune ca discursul ţinut 
de la amvonul bisericii să fie în acord cu învăţătura de credință. Adaptarea la 
ascultători cere ca discursul să fie construit în funcţie de nivelul de instrucţie şi de 
educaţie religioasă a acestora. Pentru că în biserică nu există un auditoriu omogen 
sub aspectul capacităţilor intelectuale, preotul trebuie să rostescă un discurs adaptat 
majorităţii prezente. Adaptarea la sine însuşi se referă la „conştientizarea 
factor care contribuie la atingerea scopului predicii îl constituie adaptarea 
discursului la realităţile lumii contemporane, la contextul socio-cultural, la 
contextul în care este rostit discursul religios (de ex., la botez, la cununie, la 
inmomintare etc.), întrucît „atenţia ascultătorilor nu poate să urmărească decît o 
dezvoltare care porneşte de la ceva actual, cunoscut, trăit şi de înaltă valoare pentru 
ei” (Chilea, 1967: 72). În acest sens, conchidem prin cuvintele unui mare orator 
religios, mitropolitul Antonie Plămădeală: „lumea de astăzi a început să vrea 
altceva, vrea argumente, vrea logică, vrea o desfăşurare de idei, stil sobru şi căutat 
nu se mai mulţumeşte cu retorici ieftine şi cu floricele” (Plămădeală, 1984: 163). 


5 M. Fabius Quintilian, apud. Petrescu, 1977: 215. 

Literatura şi sacrul 


Secularizarea - un debuseu al gîndirii slabe 
Viorella MANOLACHE 


Beyond an anachronistic relation and dispute of the concept, secularization became the matrix in 
which kenoziz continues to act in order to educate the human being to accomplish the original and 
violent essence of the sacrum and, in fact, of the social life. 

The weak thinking attributes can be (re)find into two theological and gnoseological hypostasis 
(Eugeniu Speranţia and Joseph Ratzinger), into what Gianni Vattimo called, the event 's theology. 
The weak thinking remains, according to Vattimo, a message which puts into debate liberty from 
the metaphysics, reponsability and returnig from outside to inside, eliberation from the false 
conscience (Ratzinger), in order to (re)discover the absolute principle and the absolute faith 
(Sperantia). 


Supusă unei permanente reveniri, revelații, moşteniri, întrupări, demitizări si 
paranteze, relaţia filosofie-teologie are ca pilon de rezistență secularizarea, înțeleasă în 
sensul originar al kenozei creştine ca marcă de interes şi trăsătură constitutivă a unei 
experienţe religioase autentice. 

Potrivit lui Gianni Vattimo (2005), secularizarea presupune înainte de toate, raportul 
de (pro)venire dintr-un nucleu sacru! de care ne-am îndepărtat şi care, cu toate acestea, 
rămîne activ (chiar şi) în versiunea sa decăzută, distorsionată, redusă la termeni pur 
lumeşti. Secularizarea indică procesul de derivă ce dezleagă, potrivit lui Vattimo, 
civilizaţia laică modernă de originile ei sacrale. 

Sensul pozitiv al secularizării (ideea că modernitatea laică reprezintă o continuitate şi 
o interpretare de-sacralizată a mesajului biblic) se (re)cunoaste şi în teza weberiană a 
capitalismului modem ca efect al eticii protestante, cu mențiunea că rationalizarea 
societății moderne nu poate fi (re)gîndită în afara perspectivei monoteismului iudeo- 
creştin. Modernitatea este un fenomen ce se (supra)pune secularizării, procesul 
transformării puterii statale de la monarhia de drept divin la monarhia constituțională 
(pînă la democratiile reprezentative) putînd fi descris în termeni de secularizare. 


! În acord cu Aurel Codoban (Sacru şi ontofanie. Pentru o nouă filosofie a religiilor, Editura Polirom, laşi, 
1998), urmînd traseele filosofice ale lui Roger Callois, Rene Girard, Rudolf Otto, Gerardus van der Leeuw, 
Joachim Wach sau Mircea Eliade), sacrul se manifestă ca valoare ambivalentă, pentru că „valorile au sensul de 
itinerare spre ființă”, amalgamind fascinația, admiraţia, cu oroarea, cutremurarea, atît ca sursă, cit şi ca formă 
primitivă a celorlalte valori. Pentru conştiinţă, sacrul devine o categorie transcendentală care face posibilă 
experienţa religioasă, respectiv constituirea hierofaniei şi a cratofaniei. Inconştientul înglobează sacrul in 
subconştient, acolo unde acesta poate fi descoperit ca formaţiune, ca tensiune marcată de transfigurarea unei 
rupturi - ambivalenta a conceptelor în centrul cărora se află, potrivit lui A. Codoban, teama. 

Subiectivitatea modernă se secularizează ca parte a unui sistem de relații sociale şi de 
putere articulat pe un cadru de medieri care fac subiectivitatea mai putin peremptorie şi o 
predispun să devină subiectul psihanalizei (Vattimo, 2005: 32-33). 

Este uşor reperabilă evidenţa potrivit căreia tardomodernitatea întimpină o dificultate 
majoră în privinţa valorilor conducătoare. Aşadar, devine imperativă luarea în calcul a 
faptului că, în funcționarea democratiilor şi în cercetarea ştiinţifică, au intervenit 
schimbări majore menite să (re)pozitioneze religia în contextul modernității târzii. Aşa 
cum avertiza Andrei Marga „democraţia procedurală se dovedeşte incapabilă să 
motiveze suficient vieţile individuale”, căci „sîntem, în orice caz, solicitati, ca democrați, 
să recunoaştem religiei o capacitate de motivare a comportamentului democratic mai 
mare decît opticile secularizate ale statului laic care au fost dispuse să o facă. În acest 
înțeles, religia nu mai rămîne o chestiune a vieţii private a persoanei, cum s-a mai putut 
spune la începutul secolului XX, ci devine o chestiune de interes public, iar poziționarea 
în raport cu Dumnezeu devine parte a culturii civice a democratiilor înseşi” (Marga 
2008). 

În acord cu Jürgen Habermas în Etica discursului şi problema adevărului, conceptul 
de cunoaştere (în sensul său tare, ca reprezentare) este indisociabil de conceptul de 
adevăr (în acelaşi sens tare, drept corespondență). Între aceste borne filosofice, lumea 
morală încărcată de / cu semnificaţie constructivă, devine motivul pentru care proiecția 
unei lumi sociale inclusive (constituită din relaţii interpersonale bine ordonate, care 
intervin între membrii, liberi şi egali, ai unei asociații autodeterminate- traducere a 
Împărăției scopurilor lui Kant”) poate să servească drept substituit pentru referirea 
ontologică la o lume obiectivă. 

În fluxul (con)sensual al gîndirii slabe, aşezînd într-o ecuaţie a regulii lui versus 
teologia secularizării şi ontologia efilării, sîntem potrivit lui Gianni Vattimo (2005), 
plasați pe coordonatele unei gindiri mai (preocupate de limitele ei, care lasă deoparte 
pretenţiile marilor viziuni metafizice şi care aduce în prim-plan, o teorie a efilării ca 
răspuns la destrămarea metafizicii. Vattimo consideră secularizarea drept un caz 
excepțional al efilării, iar ontologia slabă o transcriere a mesajului creştin, avînd ca 
rezultat etica non-violentei. Civilizaţia postmodernă nu se mai declară în mod explicit 
creştină, ci laică, decreştinată, post-creştină, supusă fasonării de către ceea ce Vattimo 
(2005: 34-35) acceptă prin secularizare pozitivă ca trăsătură caracteristică a modernității. 

O posibilă şi temporară redresare pe coordonatele unei atari (des)ordini 
globalize(n)te, certifică faptul că Europa este în criză şi legalizeaza diferendul slab dintre 
creştinism şi raționalismul iluminist, distanțat de rădăcinile sale creştine, spre a se putea 
(auto)proclama şi recomanda drept aspect identitar european. 


> Aurel Codoban (Sacru şi ontofanie. Pentru o nouă filosofie a religiilor, Editura Polirom, Iasi, 1998), 
stabilea că fundalul filosofic care ne permite formularea problemelor experienței religioase este alcătuit din 
criticismul kantian, din fenomenologia luată într-o acceptiune mai largă decît cea husserliană, din filosofia 
heideggeriană a fiinţei, însoțită nu numai de hermeneutica gadameriană, ci şi de cea a lui Ricoeur. Acestea din 
urmă, impun în contextul kantiano-fenomenologic, ideea rationalitatii semnificante. Între experienţa religioasă 
şi cea kantiană se (inter)pun două tipuri de experiențe: situarea în planul cunoaşterii (cazul experienţei 
kantiene), şi în cel al existenţei (cazul experienței religioase). 

În viziunea lui Joseph Ratzinger’, principala caracteristică a acestui tip de iluminism 
radical se (re)cunoaste în accentul pus pe „raționalitatea ştiinţifică” şi „pur funcțională”, 
potrivit căreia „este rațional doar ceea ce poate fi demonstrat experimental”. 

Alternativa propusă de Ratzinger pentru un atare model pragmatic-experimental o 
reprezintă, după modelul habermasian al asociaţiilor comunicationale, recursul la 
dialogul dintre culturi, dintre credință şi rațiune, cu mențiunea că tradiției iluministe i se 
propune conştientizarea limitelor şi întoarcerea la izvoarele sale, (re)stabilindu-se, astfel, 
legătura cu „rădăcinile memoriei istorice a umanității”. 

Potrivit lui Gianni Vattimo (2005: 38-39), acest recurs dialogal, confirmă atributul 
pozitiv al secularizării drept efilare a structurilor sacrale ale societăţilor iudeo-creştine şi 
trecerea la o etică a autonomiei laicize(n)te a statului, la o mai lejeră literalitate în 
interpretarea dogmelor şi a preceptelor- aşadar, o deplină realizare a kenosis-ului, ca 
dizolvare progresivă a elementelor de religiozitate naturală în favoarea unei 
(re)cunoasteri mai netede a esenței autentice a credinţei. Dincolo de a presupune o relaţie 
(ana)cronic-logomahica, secularizarea devine modul în care kenoza continuă să se 
realizeze în termeni tot mai clari, pentru antrenarea omului în depăşirea esenței originare 
(violente) a sacrului şi a limenelor vieţii sociale (Vattimo, 2005: 40). 

2. Sub vălul teologico- politic al secularizării: (Re)activări istorice 

Angajat într-un dialog cu Sorin Antohi (Secularizare, Teologie şi boicotul Istoriei, 
Budapesta, 5 decembrie 2005, text apărut initial în [dei in Dialog, nr. 6, 2007), Mihail 
Neamţu îşi propune să fixeze cadrul lax al discuţiei despre „chestiunea teologico- 
politică”, stabilind ca teoretizarea teologico-politică în America, Franța sau Marea 
Britanie reprezintă un efect Am simptom al secularizării. Potrivit lui Mihail Neamţu în 
Apus, abundă cărțile care propun o lectură genealogică a fenomenului secularizării, fie că 
este vorba despre filozofi sau teologi. Dispariţia vechilor instituții ale sacrului (cel mai 
adesea prin eroziune) semnalizează — în acest neconsumat „Bizanţ după Bizanţ” — un 
proces ireversibil de secularizare. 

Dacă ar fi să îi dăm crezare lui Sorin Antohi, în lipsa unor instrumente hermeneutice 
adecvate de interpretare a „luminilor lumii moderne”, teologii au cultivat fie inertia 
fobică, fie tactica amînării. Naşterea universităților vernaculare — care au inclus fiecare, 
atît la Iasi (1860) cit şi la Bucuresti (1864), (şi) o facultate de teologie ortodoxă — n-a 
provocat o dezbatere serioasă şi asupra (re)situării discursului teologic în sfera publică a 
spațiului cultural. Aşadar, „dacă luăm anul 1848 drept punct de reper pentru construcția 
ideii naționale, atunci constatăm ca unitarienii începuseră cu o sută de ani înaintea 
ortodocşilor. Ne ramine acum o ultima întrebare: de ce discuţia n-a continuat însă 
sistematic după naşterea României Mari la 1918”. 

Se impune o primă precizare: fără a dispărea (prin disipare / înlocuire sau prin alte 
forme de exterminare brutală) elita tradițională românească, recunoscută şi în / prin noua 
generaţie, formată în Occident, se va deschide intelectual, politic, industrial către modelul 
apusean, de care era legată ombilical. În baza acestei logici se creează un cadru 


3 În Andrei Marga, Philosophia et Theologia Hodie, ediţia a Il-a, Editura Efes, Cluj, 2003. 
+ Secularizare, Teologie şi boicotul Istoriei, Mihail Neamţu în dialog cu Sorin Antohi, în Idei in Dialog, 
nr.6, 2007, vezi http://www.romaniaculturala.ro/articol.php?cod=7702. 

favorizant de afirmare/instalare (la timona!) a unei noi elite (intelighentii). Structura 
modernității româneşti, cu tot ceea ce comportă această confruntare agonistic- 
constructivă între tradiție şi noutate, va fi susţinută, politic, prin/de confruntarea elitei 
tradiționale cu noua elită progresistă, moderna (sau, calchiindu-i pe latini, hodiernă!). 
Discutia nu a putut fi continuată, sistematic, probabil şi din motive de amplasament 
istorico-politic, întreţinut de imperativul desantului formelor europene asupra fondului 
autohton. 

Cercetînd mai îndeaproape articolele publicate în Telegraful Român, de la începutul 
anilor '30, am remarcat faptul că elitele religioase au respirat (şi ele) în „duhul” a două 
valori supraordonatoare: cea ortodoxă şi cea națională, (re)aducînd discursul teologic din 
amvon în sfera publică a spațiului cultural! 

Istoric, să nu uităm că la 10 / 11 februarie 1938, Carol va înlocui „guvernul Goga” cu 
un guvern consultativ condus de Patriarhul Bisericii Ortodoxe, Miron Cristea, guvern 
care avea în componenţa sa atît membrii elitei tradiționale, cit şi pe cei ai noii elite 
militare (ministrul apărării va fi ales în persoana lui lon Antonescu). Ca atare, elita 
religioasă îşi va consolida şi ea poziția, prin actul (co)participarii (fie aceasta şi de 
fațadă!) la guvernare ! 

Potrivit aceluiaşi Sorin Antohi, după instalarea comunismului, intelighentsia a fost 
transmutată, într-o proporţie covirsitoare, din sfera umanistă în învățămîntul tehnic, mai 
cu seamă după reforma educației din 1958. Aşa că, în anii 1977, formula liceelor 
industriale şi a politehnicizării părea a fi extinsă aproape integral. Aceasta ar explica 
contraofensiva imaginarului utopic, confirmată prin faptul că, pe fundalul educației 
tehnice, bazată masiv pe ştiinţele naturii, în Romania anilor 1970-1980 mişcarea 
„science-fiction” va lua proporţii uriaşe, depăşind-o pe cea scientistă. „În acest mediu 
circulau cele mai multe cărți de ezoterism sau magie (inclusiv manuale practice). Această 
grupare era dublată de cei — nu puţini — pasionați de antroposofismul lui R. Steiner, 
traditionalismul lui J. Evola sau R. Guânon. Disperarea existențială la care comunismul 
te condamna conducea la traiectorii cu totul uimitoare: isihasm (combinat sau nu cu 
yoga), meditaţie transcendentală” etc. Unii oameni au ajuns chiar la rătăcirile New Age 
cele mai nefaste. In România anilor "80 au existat persoane care aderaseră complet la 
„scientologie” (...). Am putut constata existența unei hiper-estetici dandy ortodoxiste care 
rămîne notabilă pînă astăzi”. 

O ultima precizare: coagulindu-se politic într-o „schemă istorică răsturnată”, 
comunismul românesc a operat, în primul rînd, o politică de denaturare şi deturnare a 


5 O atare opţiune (deloc surprinzătoare!) în/din interiorul intelectualităţii româneşti, este amintită şi de 
Alexandr Soljenitin în Arhipelagul Gulag (volumul 3, 1918-1956, Editura Univers, Bucuresti, 2008), prin 
recursul la imaginea evreului în vârstă, simpatic, cu figură de intelectual, cu expresie inteligentă, ironică, 
fizionomist şi grafolog, absolvent (nu de învățămînt tehnic!) al facultății de biopsihologie din Bucureşti. 
Disperării existenţiale, rătăcirilor şi reacțiilor la presiunile tehnice de care vorbea S. Antohi, Soljenitin oferă 
prin Masamed (,,yoghin veritabil” este cel care e „gata , chiar de miine să înceapă cu tine un curs de hatha- 
yoga”), imaginea ,,evreului gata să lucreze la comune”, ale cărui „cursuri” trezesc în Soljenitin imposibilitati şi 
regrete: „ce păcat însă că ni se dau soroace prea scurte în această universitate! Sînt copleşit! N-am timp să 
cupring totul!” (p. 100-101). 

‘Idem. 

evenimentelor, de defalcare şi defazare a timpului istoric în perioade/momente surprinse 
în ipostaza lor deconstructivă de violentatoare a puterii. 

Ajustarea permanentă a traiectoriei ascensional-politice a antielitei comuniste 
româneşti (mai ales printr-o educaţie tehnică) a presupus, ca de la sineinteles, 
subordonarea definitivă a capitalului economic, cultural, social, simbolic şi religios etc. 
unui capital politic atent şi harpagonic tezaurizat. 

Catalogată drept una dintre instituţiile conservatoare, şi ca atare opozante regimului 
„progresist-comunist”, din 1945 s-a încercat transformarea bisericii ortodoxe (în special) 
într-o curea de transmisie a propagandei comuniste către sate, unde preoţii aveau o 
influență capitală asupra țărănimii. Oferind ca model structural, aşezarea antielitei 
bisericeşti în sindicate, comuniştii au recurs la metode concrete de implicare şi control a 
vieții religioase. 

Epurind capitalul religios de form(u)ele sale „anti-sistem”, noul imperativ al formării 
antielitei bisericeşti avea în vedere, pe lîngă pregătirea politică a preoţilor şi o pregătire 
ştiinţifică, adecvată noilor idealuri ( prin epurare şi selectare!). Reorganizarea clerului 
monahal pe noi baze, va îmbina, dupa cum se ştie, viata duhovnicească cu cea social- 
politică şi culturală, reformarea instituţiilor pentru pregătirea clerului de mir şi monahal, 
revizuirea predicilor, propaganda bisericească în favoarea statului şi a regimului 
comunist, dezvoltarea „relației speciale” cu Moscova, combaterea şovinismului şi 
prozelitismului, precum şi colaborarea frateasca cu Bisericile Ortodoxe surori. 

În opțiunea noastră, tocmai acest „nou corset ideologic” obligatoriu şi slăbirea (pînă 
la absorbție) a capitalului religios şi nu disperarea existențială au dus la acceptarea unor 
forme/ formule precum: isihasm, meditaţie transcendentală, New Age, scientologie- 
mişcări care au supravieţuit căderii sistemului comunist şi care se organizează (Şi astăzi!) 
drept opțiuni (la graniță filosofico- religioase)! 

3. În loc de concluzii. Ipostaze (teo)gnoseologice ale Orientului şi Occidentului: 
Eugeniu Speranţia şi Joseph Ratzinger. 

Daca Gianni Vattimo (supra)punea ideea „negării Dumnezeului moralei”, disoluției 
metafizicii, al „Dumnezeului filosofilor”, sîntem tentaţi să credem că orice discurs de 
întemeiere teologico- filosofică îşi propune de fapt să desprindă ființa din felul ei de a se 
situa în evenimentul planetar al unui Ge-Stell (heideggerian), confirmând sau, din contră, 
infirmind faza împlinirii nihilismului şi (con)sumarea ființei în valoare. 

Există însă un eseu, mai putin comentat, al lui Eugeniu Speranţia publicat în 
Luceafărul (1942/ II: 202-210) în care acesta anticipa o atare posibilă (re)aşezare a 
discursului filosofico-teologic sub însemnele gîndirii slabe, stabilind şi azimutele 
atributelor tari ale cunoaşterii lui Dumnezeu prin rațiune şi cunoaştere. 

La 65 de ani distanță, (pe atunci cardinal) Joseph Ratzinger, în lucrarea Despre 
conştiinţă, publicată la Ignatius Press, San Francisco, California, 2007” provoca atenţia 
prin două eseuri despre conştiinţă, menite a diagnostica, deopotrivă, patologiile religiei şi 
ale rațiunii, propunind, cu instrumentar filosofico-teologic, (co)relationar(l)itatea rațiune- 
credință- religie. 


7 Joseph Ratzinger, 2008, Despre credință, Editura Galaxia Gutenberg, Tirgu-Lapus. 

Ceea ce nu se ştie este tocmai faptul că E. Speranţia opta şi el la începutul anilor ’40 
pentru confruntarea dintre două tipuri de cunoaştere: „ştiutul aflaf’ vs. „ştiutul crezut”. 
Cu mențiunea că ştiutul crezut deriva dintr-o mişcare subiectivă, „centripetală”, dintr-o 
atitudine dictată de structura şi condițiile interioare ale subiectului. O atare dihotomie, 
naşte însă alta: credinţa „pură” vs. credinţa „motivă” (sau „anticipativă”). Imperativele şi 
aprecierile sînt specii ale credinței motive, exprimarea lor verbală cuprinzind fie 
termenul „trebuie”, fie o aluzie la noțiunea de preferință. În rezumat, ele sînt, ca oricare 
alt ştiut, materie de afirmaţie referitoare la o dirijare spre existență în sensul că ele 
implica „impulsiunea de mişcare”, aşteptarea sau tendinţa. 

În ceea ce priveşte cunostiinta empirică şi practica utilitară, E. Speranţia stabileşte că 
raportul dintre ele este analog celui dintre model şi mulajul său (negativul): unul e „in- 
primat” sau „impresie”, celălalt e „ex-primat” sau „expresie”. Cu mențiunea că, dincolo 
de clişeul capricios al unei atari dihotomii, între impresie şi expresie se interpune un alt 
factor: cel selectiv. 

Şi iată că după o jumătate de veac pentru un teofilosof ca J. Ratzinger, „morala 
conştiinţei” şi „morala autorității” devin parte a unei opțiuni ,,preconciliare”, opuse şi 
prinse în luptă. Ideea liberală de conştiinţă se subsumează la Ratzinger, imperativului 
potrivit căruia conştiinţa nu deschide calea mintuitoare spre adevăr. Ea este acea facultate 
care renunță la adevăr, devenind justificarea subiectivitatii şi a conformismului social, ca 
valoare de mediere sau, în termenii lui Speranţia, de „dirijare spre existenţă”. 

Dacă E. Speranţia propunea evitarea cliseelor capricioase, J. Ratzinger (suprapune 
această noțiune celei de obişnuință, considerînd că „nu sîntem în stare să identificăm 
conştiinţa omului cu autoconstientizarea Eu-lui, cu siguranța subiectivă despre sine şi cu 
conduita sa morală. Pe de o parte, această conştientizare ar putea fi o simplă reflectare a 
mediului social şi a opiniilor aflate în circulație. Pe de altă parte, ea ar putea deriva şi 
dintr-o lipsă de autocritică, dintr-o deficiență a plecării urechii la profunzimile propriului 
suflet” (Ratzinger, 2008: 29). 

Potrivit lui E. Speranţia, activitatea cognitivă prezintă un caracter ritmic, regulat, 
atunci cînd elementul ajutător cognitiv este adecvat circumstanțelor mediului. 

Concentrarea eului, ca tot unitar, solicită o veşnică supraveghere, dar şi o normare 
directă sistematică, adică alegerea unui criteriu stabil de autoguvernare. Dar alegerea 
unui criteriu de evaluare şi normare presupune proclamarea unui „crez” care însă nu 
poate fi de întrebuințare limitată şi pur subiectivă. 

Discutia este concentrată de E. Speranţia în jurul ideii de personalitate ca ansamblul 
armonic al comportamentului sufletesc în sensul că ea se acordă (sau tinde să se acorde) 
eul cu sine însuşi. Regularitatea şi armonia activității, direcţia ei precisă, nu este 
suficientă dacă se vadeste numai în porțiunile ei de detaliu, numai în fiecare act în parte, 
ci sufletul nostru, cu cît dispune de o mai mare putere de control şi auroguvernare, 
pretinde ca suma tuturor actelor să tindă spre rezultanta totală rectilineară. Acest 
comandament însă nu se împlineşte decît prin afirmarea unui sens unic al vieții şi 
existenței (Speranţia, 1942: 202-210), echivalent cu autoconştientizarea Eu-lui de care 
vorbea şi J. Ratzinger. 

Dacă pentru E. Speranţia alegerea unui criteriu stabil de autoguvernare şi sensul unic 
al vieții şi existenţei sînt elementele care concentrează şi definesc conştiinţa şi credința, 
pentru J. Ratzinger există două niveluri ale conştiinţei derivate din scolasticism: 
anamneza şi conscientia. 

Activităţi tranzitare, din afara ariei pe care o (pre)stabilea Speranţia, Ratzinger îi 
propune anamenza inoculată în ființă, care are nevoie de asistenţă „din afară” pentru a 
deveni conştientă de sine. Cu mențiunea că, acest in afară, ca şi la Speranţia, are o 
funcție maeutică, şi potrivit lui Ratzinger, nu impune nimic de natură străină, ci doar face 
să rodească ceea ce îi este cararacteristic anamnezei, şi anume apetenta interioară pentru 
adevăr. 

Dacă anamneza ţine de un nivel esențialmente ontologic, conscientia desemnează 
nivelul judecății şi al deciziei, adică actus-evenimentul care se petrece. Actul conştiinţei 
implică cunoaşterea de bază în situaţiile concrete, printr-o interacţiune a funcţiilor de 
control şi decizie. 

Potrivit lui E. Speranţia, credința este un bun autentic, definitiv şi inerent gîndirii 
teoretice şi practice. Aşa cum sublinia în Suprematia credinţei pure (Bucureşti, Editura 
Cugetarea, 1939) gîndirea, acțiunea, viata socială şi culturală se întemeiază pe un număr 
de credinţe ce nu pot fi controlate dar nici zdruncinate. 

„Prin autoritatea, prin taina provenientei sale, prin caracterul indiscutabil al 
temeiurilor sale, tot ştiutul obținut prin simplă credință ne depăseşte din toate părțile 
de parcă ne-ar cuprinde în sine, pe cînd ştiinţa empirică e întotdeauna depăşită de 
setea noastră, de avînturile noastre spirituale. De natură religioasă este credința in 
postulatele inerente ale gîndirii, pentru că această credință este sădită printr-un 
decret superior, de sursă incognoscibilă. De natură religioasă este credința în 
triumful valorilor, pentru că ea depăşeşte fortuitul din jurul nostru tronînd peste 
vrăjmăşia trecătoare; pentru că prin credință s-a creat în lume acţiunea şi numai 
acţiunea dă realitate „Lumii”. De natură religioasă este credinţa în ceea ce ţi-a spus 
„un altul”: crezămîntul pe care-l oferi e un lucru sfint, de aceea nu-l oferi oricui şi 
oricum. Şi simţi bine că e comandament religios acela de-a putea merita oricind 
crezămîntul acesta, din partea oricărui omenesc. Numai cînd crezi într-un principiu 
absolut, credinţa ta poate fi absolut religioasă” (Speranţia, 1942: 209-210). 

Imperativul, la care va apela mai tîrziu un teosof romano-catolic ca J. Ratzinger, este 
în acord cu întoarcerea la principiul şi credința absolutului religios al lui Speranţia. 
Pentru că ambele perspective teognoseologice iau în calcul posibilitatea de a (re)aduce 
societatea la valorile morale recelate pe un traseu care să evite conştiinţa „falsă”, 
conştientizarea superficială şi reducerea ființei umane la subiectivitatea sa. 

Oricine pune semnul de egalitate între conştiinţă şi convingere superficială identifică 
astfel conştiinţa cu o certitudine pseudorationala, o certitudine compusă, potrivit lui 
Ratzinger, din fatarnicie, conformitate şi letargie. 

Credinţa absolut religioasă a lui Speranţia poate fi regăsită, în termenii lui Ratzinger, 
prin implicarea în ecuaţia tolerantei creştine a unor invarianti ca autoritatea harului, 
Logosul-adevăr întrupat, căinţa şi iertatea, toate ca răspuns profund la anamneza divină. 


337 


În concluzie, anticipări ale efectelor atribuite gîndirii slabe se regăsesc (si) în cele 
două ipostaze (teo)gnoseologice (Speranţia şi Ratzinger), apropiate voluntar de noi 
printr-o (re)definire a ceea ce Vattimo desemna prin noțiunea de teologie a 
evenimentului. 

Evenimentul (marcat la Ratzinger de fuziunea dintre credință - rațiune - conștiință- 
har) devine activ în ceea ce se întîmplă, formîndu-se din interior (ştiut fiind că la 
Speranţia activitatea de auto-constructie se exercită în afară). Căci un eveniment nu este 
un lucru, ci (a/t)ceva aflat în mişcare într-un lucru. 

Si dacă ar fi să-i dăm crezare unui Vattimo, evenimentele sînt realizate în lucruri şi, ca 
atare, ele capătă actualitate şi prezenţă, într-un mod provizoriu şi revizuibil. Astfel, 
gindirea slabă rămîne un mesaj care pune în mişcare o gîndire ce va atrage libertatea fata 
de metafizică şi va repune în discuţie responsabilitatea întoarcerii din afară în sine, sau, în 
termenii (feo)enoseologici ai lui Speranţia şi Ratzinger, eliberarea de sub primatul 
„conştiinţei false” spre a (re)descoperi principiul absolut al credinţei absolut religioase. 

Arşavir Acterian în căutarea lui Dumnezeu 
Loredana OPĂRIUC 


The author of the Diary in search of God is both character and witness in the beautiful 
story of the interbelic literature and also in the dramatic story of the communist enjailment. 
His spiritual family is not made up only by his sister (Jeni Acterian) or his too-early lost 
brother (Haig Acterian), but also by famous intelectuals like Eugen Ionescu, Emil Cioran, 
Mircea Eliade, Nicolae Steinhardt etc. Unlike most of his fellows, Arsavir Acterian tried to 
make a work of art out of his life, less out of intense writing. His diaries describe the path 
of a mystical spirit, with a rich inner life, translated in a special poetic of wonder. As years 
go by, his confession gets closer to prayer and his search comes to the end of certainty. 


Chiar daca in familia Acterian credinciosul ardent era Haig, cel disparut in 
ceturile razboiului pe frontul rusesc, fratele mai mic, Arsavir, se apropie treptat de 
învățătura creştină, ajungînd ca in ultima parte a vieţii, atunci cînd şi-a putut vedea 
scrierile publicate, să-şi intituleze unele dintre aceste opere destinate odinioară 
sertarului Jurnal în căutarea lui Dumnezeu sau Cum am devenit creştin. Titlurile ne 
pot îndrepta pe căi greşite, pentru că nu avem de-a face cu mărturisirile unui mistic 
preocupat doar de credință sau cu o poveste senzationala despre convertire, ca în cazul 
prietenului său de lot, Nicolae Steinhardt: ultimul Acterian se aliază creştinismului, 
ortodox îndeobşte, prin ceea ce are acesta estetic şi etic, mai ales dragostea înțeleasă ca 
esență şi finalitate a existenţei. Dacă Steinhardt a pornit pe drumul creştinismului de la 
fascinația produsă de sunetul clopotelor, în cazul confratelui său armean apropierea s-a 
datorat întâlnirii edificatoare cu membrii Asociaţiei Studenţilor Creştini Ortodocşi, 
audierii conferinţelor pe teme religioase, printre conferentiari numărîndu-se şi Mircea 
Vulcănescu, evocat inclusiv în ultima însemnare a jurnalului drept „o făptură 
minunată”, care odinioară spunea despre numele Arşavir că este „nume de înger” 
(Acterian, 1994: 63), atrăgînd malitioase ironii ionesciene şi cioraniene. 

Debutînd în volum la 85 de ani (în 1992, cu Jurnalul unui pseudofilosof)”, din 
cauza vremurilor putin prielnice dar şi datorită unei discretii aparte, Arşavir Acterian 


! În Cum am devenit creştin rememorează perioada respectivă: „Nu după multă vreme — ascutînd 
şi citind cărțile pe care mi le recomandau, dar mai ales participind la slujbele religioase cu regularitate 
— mi-am schimbat viziunea necreştină într-o salvatoare credincioşie care mi-a fost într-un fel 
salvatoare în multe privinţe şi in multi ani grei prin care mi-a fost dat să trec” (p. 7). 

> În vara lui 1988, după ce predă manuscrisul primului jurnal Magdalenei Popescu, are emoţiile 
începătătorului şi cinismul omului trecut prin viata: „Ce-o fi, o fi. Că de-o fi să se publice o carte sub 

şi-a risipit în publicistica interbelică o mare parte din energia creatoare, canalizată, în 
anii comunismului, către supravieţuire, prin urmare scrierile nu-i excelează prin 
cantitate, dar, ca şi în cazul surorii „greu de mulțumit”, paginile sale despre oameni şi 
despre călătoria sa prin viață fascinează prin perspective inedite, prin curajul ideilor şi 
stil fermecător”. 

Autodeclarîndu-se „leneş” (titlul jurnalului de tinereţe era Jurnalul unui leneş), 
„pseudofilosof” şi chiar ,,Nastratin” în titlurile menite să-i recupereze simbolic 
existența, acest Oblomov nevoit să trăiască din publicistică şi apoi din comerţ cu cărți, 
îşi începe monologul diaristic cu mărturisirea cinică şi demitizantă „Scriu ca să fac 
ceva”, ediția completă a jurnalului, apărută în 2008, înregistrînd perioadele 1929-1945 
şi 1958-1990, de la 22 la 83 de ani. 

Experienţa închisorii, „în două reprize”, cum ironic îi plăcea să spună, nu apare 
nicăieri relatată în jurnal, în schimb este inclusă, rezumată şi chiar stilizată de o 
discreție căreia-i repugnă exhibarea suferinței in Trei amintiri de puşcăriaş, 
consemnate ca trei procese verbale, fără nimic patetic, de parcă l-ar fi obligat la tăcere 
copleşitoarea dorință a lui Vulcănescu, — „Să nu ne razbunati!” - , pe care o numeşte 
„nobila teamă a unui adevărat creştin” (Acterian, 1994: 224), un creştin declarat model 
de umanitate. Mai mult, în Despre unele pătimiri ale puşcăriaşilor politici nu foloseşte 
deloc persoana întîi şi inventează un alt nume pentru „privilegiatul şi năpăstuitul” care 
a trecut prin iadul închisorii — Alexandru Nazarie“. Nici măcar în Amintirile unui 
supravieţuitor, incluse în volumul Cioran, Eliade, Ionesco nu există relatări ale 
experienţei concentrationare, deşi titlul poate crea asemenea aşteptări, nici detalii 
despre ,,pactul” legionar, prezentat exagerat de posteritate în cazul atitor colegi de 
generaţie („pentru vînătorii abuzivi de «legionari», consemnez că în tinereţe era adept 
al lui Gandhi!” va scrie, exasperat de vremurile uneori greşit vindicative, Florin Faifer 
în numărul al nouălea al Convorbirilor literare din 2006). Amintirile sale sînt legate de 
copilăria unui armean în Constanta începutului de secol, un amestec de magie şi viata 
grea şi un document de epocă. De altfel, aceeaşi tăcere în privinţa marilor drame se 
observă şi în Jurnalul unei ființe greu de mulțumit, membrii familiei Acterian refuzind 
cu incapatinare lamentatia. 

Revenirile succesive asupra paginilor de jurnal, retuşările pe care Arşavir le 
mărturiseşte, au ca noimă şi eliminarea, pe cît posibil, a subiectivitatii patetice, de 


numele meu, şi la vîrsta mea de 81 de ani, m-ar ride şi curcile” (Acterian 1994: 188). Cartea va apărea 
abia peste patru ani. 

Din păcate, proiectatul volum Eminescu văzut de contemporanii săi, pentru care adunase 
material timp de trei ani la Biblioteca Academiei şi care ar fi trebuit să-i marcheze debutul în volum, 
n-a mai putut apărea pentru că dosarele au fost confiscate de securişti în urma arestării şi apoi arse, 
informaţiile fiind considerate fără importanţă (sic!). 

4 Om de o mare decenta a sentimentelor, preferă să treacă sub tăcere aceste încercări ale soartei” 
va spune Florin Faifer într-un text de escortă din ediţia definitivă a jurnalului (Acterian 2008: 20) iar 
alte lecturi profesioniste îi sprijină opinia: „O adevărată superstiție a pudorii e de întîlnit la Arşavir 
Acterian, un fel de bun-simt obsedant, am zice, care face pereche (inversă) cu mania eliadescă a self- 
etalării, cu fascinația ionesciană a abisului propriu sau, în cazul lui Mihail Sebastian, cu superstitia 
sinceritatii totale” (Mihăilescu 2004: 29). 

aceea abundă eseistica şi mai putin faptul de viata atunci cînd personajul rămîne doar el 
însuşi. A pune între paranteze propria existență este atitudinea constantă a 
povestitorului, în schimb, se construieşte treptat imaginea unui supravieţuitor care 
asistă neputincios la trecerea în neființă a fraţilor şi a prietenilor (printre aceştia, Alice 
Botez, Eliade, Steinhardt, Marieta Sadova) şi care constată, la un moment dat, că este 
cel mai bătrîn dintre locatari, trăind uneori, în ciuda eforturilor raționale, „gustul amar 
al sfirsitului de viata”. Plimbările prin cimitir, fotografiile cu cei dispăruți, 
necrologurile declanşează amintiri şi reflecții sceptice: „Nu fusesem de mult la Bellu. 
Cimitirul a devenit un adevărat muzeu. Mai toată generaţia mea figurează acolo, în 
morminte sărace sau somptuoase. Mausolee numeroase, care trebuie să fi costat bani 
grei. La ce bun?” (Acterian, 1994: 12). Prin comparaţie cu mulți dintre cei dispăruți, 
autorul nostru a avut şansa unei vieți duse pînă la un capăt firesc, pentru care îşi va 
mărturisi în diverse feluri recunoştinţa: „Începe să-mi fie ruşine de atîta nemeritată 
longevitate” (Acterian, 1994: 147). 

Jurnal în căutarea lui Dumnezeu apare în 1994 şi cuprinde însemnări din deceniul 
al nouălea al secolului trecut, din 1981 pînă în 1990 (augmentate în varianta finală din 
2008), atribuind scrierii diaristice o autentică dimensiune religioasă. 

Într-o însemnare din 1982 afirmă şi efectul terapeutic al jurnalului, asemănător unei 
spovedanii: „Scribăria asta te linişteşte, te calmează măcar în timpul cînd scrii” 
(Acterian, 1994: 21), opinia confirmindu-i-se la moartea lui Alice Botez, cînd rîndurile 
se multiplică pentru că numai aşa reuşeşte să-şi atenueze tristețea, iar în 1986 îşi 
reconfirmă cu umor nastratinesc tipic ideea verificată de suficiente ori: „e ca şi cum aş 
fi luat o pastilă de Diazepam, Rudotel, Distonocalm sau Insidon” (Acterian, 1994: 
157). 

Batrinetea, cu „uitucismele” ei înseamnă, în viziunea autorului, „a doua copilărie, 
mai putin aureolată”, încît deschiderea către oameni, naivitatea, prospetimea uimirii fac 
din vîrsta a treia un timp al fericirii şi al pregătirii pentru moarte, atît de importantă în 
concepţia creştină: „Ce mai pot aştepta după cei 77 de ani? Loc de înmormîntare am, 
bani de inmormintare am pus deoparte, ca să nu mă injure nimeni că i-am pus la 
cheltuială. Mă rog să am parte de un accident subit sau de un stop cardiac, ca să-mi 
închei onorabil şi fără mari suferințe aventura mea terestră. Voi mai citi pînă atunci cite 
o carte, voi mai mizgali un caiet, îmi voi face — cit voi mai putea — plimbările mele 
zilnice, nespus de plăcute, în Parcul Herăstrău” (Acterian, 1994: 127). 

Din albumul unei generaţii. Asimilat generaţiei criterioniştilor (sau trăiriştilor, 
după denumirea dată de Şerban Cioculescu), ultimul dintre Acterieni va publica 
portrete inedite ale congenerilor şi pagini de corespondență care construiesc un 
document preţios al epocii interbelice şi chiar postbelice, de pe poziţia unui martor şi a 
unui spectator care nu a vibrat la febra recunoaşterii manifestată de ceilalți, preferind 

să-şi cultive contemplativ grădina de candid” şi să-şi facă din propria viaţă un model de 
existență senină“. 

Elev al lui Ion Barbu şi prieten al lui Ionescu, Cioran, Eliade, Emil Botta, Petru 
Comarnescu ş.a., consemnează în paginile diaristice întîmplări şi conversații care 
completează cu elemente inedite ori chiar pitoreşti figurile unor tineri ce urmau să se 
consacre superlativ în deceniile care au urmat. Un exemplu de acest fel îl constituie 
amintirea despre „Corabia cu rataţi”, o asociere prietenească înființată la sugestia lui 
Emil Botta, din care mai făceau parte, pe lîngă Arşavir, şi Pericle Martinescu şi alti 
tovarăşi de ... local. Emil Botta, „amorezat ca un smintit” de Clody Bertola, după cum 
el însuşi se confesa teatral într-o scrisoare, purtîndu-se execrabil cu iubitele de care 
voia să scape şi imprevizibil pînă la derută cu ceilalți, este un prieten al cărui chip îl 
urmăreşte pe autor în multe momente de linişte sau de cumpănă. Tot din familia sa 
spirituală face parte şi Vulcănescu, apreciat aproape encomiastic de fiecare dată şi pe 
care îl zugrăveşte inclusiv cu metehnele care-l umanizau, sporindu-i farmecul, precum 
plăcerea de a mînca „pînă la zece prăjituri”. Despre teatrul lui Ionesco, al cărui prieten 
foarte apropiat fusese în tinereţe, va nota în 1983, într-un limbaj degajat de 
solemnitatea şi încremenirea criticii, că reprezintă in transfigurări diverse „trînta cu 
moartea, cu ideea morții, cu faptul morții” (Acterian, 1994: 72), imaginea marelui 
dramaturg completîndu-se cu detalii revelatoare. Este prezent în aceste însemnări şi 
Eliade, „setos de relativități” după călătoria în India în căutarea absolutului, despre ale 
cărui scrieri ştiinţifice îşi va exprima nedumerirea cu umor involuntar („O bolmojeala 
întreagă, problema camuflării sacrului în profan”), dar în rîndurile de după moartea 
acestuia nu va ezita să-l numească „un filotim” şi „un culturalgiu fanatic”. Nici 
Devenirii întru fiinţă a lui Noica nu îi acordă evlavia la care ne-am aştepta, deşi o 
parcurge cu multă conştiinciozitate pînă la capăt, dar „cu chiu cu vai” şi declarîndu-şi 
inapetenta pentru o asemenea filosofie. Mai mult, despre Tratatul de ontologie va 
spune că e „greu de citit, fastidios, dacă nu şi plicticos” (Acterian, 1994: 90-91) iar 
definițiile fiinţei i se par „o horă zbicită de cuvinte” sau ,,o adevărată sarabandă de 
subtilități”, deşi nu neagă „bijuteriile verbale”; în schimb, îi apreciază superlativ 
Meditatiile despre viata în anii tirzii, parcurse dintr-o revistă şi îl numeşte entuziast pe 
autor „excepţional scriitor” şi „incomparabil eseist”. ÎL captează, apoi, paginile de 
memorii ale lui Lovinescu, acolo unde criticul senin şi nedezmintit în ochii 
contemporanilor îşi dezvăluie spaimele şi neputintele, jurnalul lui Mateiu Caragiale, 
încîntător prin excentricitate sau corespondența lui Zarifopol. Il enervează psitacismul, 
preferîndu-l ca model pe Rilke din Scrisori către un tinăr poet, în viziunea căruia a 
scrie înseamnă a nu putea exista altfel, îl descumpănesc excesele terminologice şi 


$ Bedros Horasangian remarca, pe bună dreptate, că „nu avea obsesia autorlicului” (Acterian 
2008: 14), Dan C. Mihăilescu îl deosebeşte de cei din generaţia sa prin două trăsături definitorii: 
autoironia şi măsura (Mihăilescu, 2004: 30). 

é Din prefața lui Mihai Sora la volumul Cioran, Eliade, Ionesco, intitulată Un model, merită 
reamintit finalul: „Arşavir Acterian şi-a cîştigat acea înfăţişare unică în care, din cînd în cînd, omenia 
se întruchipează pentru a oferi lumii un model” (Acterian, 2003: 6). 

autoreferentiale, mai ales din literatura postbelică” şi nu-l interesează cultura decît dacă 
e motivată ontic’. Pe Petre Ţuţea îl numeşte într-o însemnare din 1982 „un geniu 
verbal, totodată tobă de carte”, pe Dinu Pillat, evocat afectuos şi în volumul 
Privilegiati si năpăstuiți, îl surprinde elocvent in formula „un om de o nobleţe 
sufletească aşa cum rar mi-a fost dat să cunosc”, pe Voiculescu şi-l aminteşte vînzîndu- 
şi cărțile ca să aibă din ce trăi sau în condițiile intemnitarii la Jilava. Impresioneaza 
prietenia de şaptezeci de ani cu Barbu Brezianu, alături de care a făcut parte din „gaşca 
culturalgiilor” din liceu, printre aceştia numărîndu-se şi Noica; la masa umbrelor îl 
aşază şi pe Radu Sighireanu, cel care a trăit cu actrița Clody Bertola o veritabilă 
„epopee de dragoste tristanescă” şi care, deşi talentat şi priceput în arta scrisului, 
prefera să-şi ardă creaţiile, un trăirist teribil consumat de excese şi scepticism. Nu 
lipsesc anecdotele de coterie, nici la destui ani de cînd deceniile interbelice se risipiseră 
în uitare: „De-ale lui Lemnaru: pe Serban Cioculescu îl defineşte drept criticabil şi 
critic abil, de C. Noica spune: Domnul Noica nu e ca noi, el e Noica. Stînd de vorbă la 
Corso cu Mircea Eliade sau asistînd la o discuţie despre ideile lui M. Eliade, O. 
Lemnaru a făcut observaţia: M. E. ne-a hindus în eroare” (Acterian, 1994: 69). 

Jurnalul este, astfel, deopotrivă, un jurnal de lecturi şi de atitudine culturală, în care 
biografia proprie ocupă spaţiul cel mai redus cu putinţă. 

Desigur, amintirile nu-l îndepărtează pînă la capăt de prezentul senectutii şi condiția 
de martor al destinelor celorlalți devine uneori greu de suportat: „Dispariţia, mai în 
fiece săptămînă, a cite unui contemporan, mă întoarce pe dos, mă scoate din tîțîni”, 
prin urmare, găseşte soluţii pentru a se feri de intilnirile prea dese cu realitățile 
funerare: „În ultima vreme am chiulit de la toate înmormîntările şi parastasele la care 
sînt chemat şi la care ar trebui să particip” (Acterian, 1994: 80-81). Cărţile ajung să 
înlocuiască oamenii absenți, de la cei doi frați pînă la prietenii „de cursă lungă” ca 
Alice Botez iar umorul armenesc îl salvează de ieremiade. 

Dan C. Mihăilescu aprecia că avem în jurnalele lui Arşavir Acterian „material de 
lux pentru un eventual roman al Generației '27”, cu tot ce o defineşte existential: 
„trăirea cvasimistică”, „vitalismul autorisipitor” sau „împlinirea prin eşec”. În schimb, 
trebuie amendată afirmaţia reducţionistă cum că „Singura lui operă este memoria”, 
pentru că paginile sale constituie şi o subtilă apologetică, deloc de neglijat, deşi poate 
nu intenționată ca atare. 

Lungul drum al Damascului. Din Cum am devenit creştin aflăm că rătăcirile pe 
lîngă drumul Damascului începuseră din tinerețe, cînd Arşavir Acterian s-a ,,curarisit 
de ateism”, după memorabila-i formulare, prin frecventarea Asociaţiei Studenţilor 
Creştini Ortodocşi (cunoscîndu-i şi ascultîndu-i pe Mircea Vulcănescu, Sandu Tudor, 


7 „ceea ce încîntă aici este lipsa totală a pedanteriei firoscoase, grandilocvente şi narcisiace, 
absenţa oricărei stridente snob-doctorale şi sententioase” (Mihăilescu, 2004: 36). 

8 „Ce speranţă neroadă îi impinge pe oameni să ţină atîtea conferințe internationale unde se 
vorbeşte berechet şi nu se rezolvă nimic? Criza nu se soluţionează prin conferinţe, e evident, dar 
oamenii nu încetează a se afla în treabă. Cu banii cheltuiţi pe aceste conferințe ar putea hrăni multi 
nemincati” (Acterian, 2008: 81). Şi totuşi, datorită audierii unor conferințe va ajunge la credință, 
„prin caznă asceristă spre mîntuire”, după cum îşi intitulează un capitol din Cum am devenit creştin. 

Paul Sterian, Nichifor Crainic, Nae Ionescu, Gala Galaction ş.a.) şi pe fondul unei 
predispozitii nedescoperite: „eram într-un fel deja creştin, un fel de creştin liber- 
cugetător”. Avem de-a face cu un creştin „făcut”, nu născut, care alege din doctrina 
cristică ceea ce convine spiritului său greu de încorsetat în reguli sau dogme: în primul 
rînd, dragostea de semeni (Şi, într-adevăr, nu răzbate nici o umoare din sutele de pagini 
de jurnal, dovedind o rară disponibilitate şi deschidere umană), apoi smerenia, 
rugăciunea şi răbdarea!”. Rînduri memorabile se referă la necesitatea suferinței şi a 
singurătăţii, probate de atitudinea demnă avută de-a lungul întregii existente în ciuda 
experienţelor dificile prin care a fost nevoit să treacă. În privința vieţii de apoi şi a 
minturirii aproape că e sceptic — pentru diarist împărăția lui Dumnezeu se află pe 
pămînt, printre semeni, încît se dovedeşte şi un veritabil moralist, din familia lui Oscar 
Steinhardt, aşa cum i-a fost efigiat chipul în jurnalul fiului. Placerea speculatiei şi a 
silogismului jucăuş, eliberînd religia de gravitate intolerantă, se poate vedea din 
fragmente precum următorul: „Ce nu înţeleg - şi n-am înţeles nici în alte dati — e cînd 
se spune, vorbindu-se despre dragoste, că omul trebuie să-şi urască trupul. Cred — ca să 
fiu în litera şi miezul învățăturii evanghelice — că aşa cum nu trebuie să urăşti 
duşmanul, nici trupul, presupus duşman, nu trebuie urit, ci tratat cu bunătate” 
(Acterian, 1994: 26). Refuzînd ideile primite de-a gata (inclusiv cele despre credință), 
Chiar dacă citeşte cu patimă destule mărturii, caută întotdeauna răspunsuri proprii: 
„Unii înţelepţi ne învaţă: Vă doresc să nu mai doriți nimic. Oare inteleptii aceştia nu 
doresc nimic? Doresc şi ei să nu dorească” (Acterian, 1994: 128). Astfel că, nu de 
puţine ori, discursul său religios surprinde fericit prin accente personale, chair de 
revoltă. 

Pot fi identificate două tipuri de religiozitate în acest jurnal de senectute (în care, de 
la primele pagini, mărturiseşte răsturnat heideggerian despre „credinţa creştină, care 
mă locuieşte”), prefigurate şi în paginile altor vîrste: în primul rînd împăcarea, ce ia 
uneori şi nuanțele mai întunecate ale resemnării (opusă speranței, cum se observă şi din 
corespondența cu Emil Cioran), şi care elimină treptat pseudofilosofia din tinerețe, 
marcată de viduri. Al doilea tip de religiozitate este mirarea, variantă profană a 
extaziei, căreia Arşavir îi dedică un întreg volum — Despre mirare — însoțit de o 
antologie de citate pe această temă, de la filosofi şi scriitori la vorbe de duh din 
inventarul lexical popular'’. Se întîlneşte în această poetică a mirării cu prietenul său 
din tinereţe, Eugen Ionescu, unul dintre cele mai citate şi mai comentate fragmente 
fiind că „esenţa credinței nu e decît stupoarea admirativă”. Despre autorul Cintăreței 
chele va scrie că îşi exorcizeaza în literatura ,,anxietatile, angoasele, frica de moarte ce- 
| terorizau şi l-au terorizat şi la vîrsta senectutii, negăsind leac ororilor lumii, privind 


” Lui Eugen Ionescu propovăduind apocaliptic că „Nu trebuie să te agăţi de nimic”, îi va replica 
prieteneste „Ba da. De iubire” (Acterian, 1994: 116). 

10 În prefața la ultima ediţie a jurnalului, Bedros Horasangian prezintă foarte sugestiv 
religiozitatea prietenului său: „a fost şi a rămas ataşat unui puternic Dumnezeu de uz personal, fără 
spectaculoase gesturi exterioare” (Acterian, 2008: 12). 

" Florin Faifer considera această atitudine definitorie pentru spiritul mai virstnicului său prieten: 
„Nimic mai la locul lui, în monoloagele filosoficeşti din filele de jurnal ale lui Arşavir Acterian, decît 
semnul mirării” (Acterian, 2008: 18). 

însă tot zbuciumul omenesc cu ochi de mirare”. Efectul acestei atitudini este un anumit 
tip de înţelepciune şi armonizare cu datele existenței: „Rod al unei experienţe limită, 
mirarea € şi izvor al cunoaşterii din care sorb copiii spre a se descurca în lume, punînd 
întruna întrebări şi aşteptînd răspunsuri pe care uneori nu le obţin” (Cioran, Eliade, 
Ionesco: 88). Va considera că „simţul minunii” trebuie adăugat simţurilor consacrate, 
comentind înrudirea etimologică a lui mirare cu miracol şi subscriind la asertiunea lui 
Rudolf Otto, conform căreia „miracolul e copilul preferat al credinței” (sau, pe aceeaşi 
coordonată, că „misticismul este, în esenţa sa şi înainte de orice, o teologie a lui mirum, 
a lui cu totul altceva”). Mirarea nu are conotaţii tragice, mentinind ființa umană într-o 
stare de echilibru între profan şi sacru, între văzut şi nevăzut, făcînd-o să-şi 
conştientizeze nimicnicia în comparație cu marea lucrare divină: „De la o vreme — din 
ce în ce mai insistent — am o senzaţie accentuată a irealitatii lucrurilor, oamenilor, a 
vieţii mele în mijlocul lucrurilor şi oamenilor. Întocmai ca pe vremea tinereții mele. 
Merg pe stradă şi mă mir întruna de ceea ce văd, de faptul că exist, că mai exist, că tot 
ce-mi apare în fata ochilor e totodată realitate şi irealitate. Exact ce-mi scriau şi E.C. şi 
E. I.” (Acterian, 1994: 13). Prima propoziţie din 22 decembrie 1989, sub năvala 
răsturnărilor istorice, este consemnată în acelaşi spirit: „Astăzi m-am trezit fata-n fata 
cu un miracol. Nu-mi vine să cred. Monstruosul nostru dictator şi-a luat tălpăşița” 
(Acterian, 1994: 216). 

Un atribut indispensabil al omului religios, modestia, variantă socială a smereniei, 
se regăseşte în destule contexte ca o condiție a păcii cu lumea sau ca expresie a 
depăşirii egoismului exacerbat şi dăunător'?. Ascuns cu multă discreție şi decenta în 
spatele frazelor despre ceilalți şi despre lume, cu autoironie se declară, la un moment 
dat, specialist în lapalisade: „Dar ce îndrug eu aici se ştie de la Adam-babadam. 
Înfiorătoare banalitati! Mă aflu si eu în treabă, că prea sînt hodorog ca să mă ocup de 
treburi serioase” (Acterian, 1994: 17) sau „un cititor de rînd”, deşi are lecturi diverse şi 
bine asimilate ori chiar opinii critice întemeiate, de pildă, despre Modalitatea estetică a 
teatrului a lui Camil Petrescu va nota categoric: „E un fel de imbroglio teatralistic 
(critică teatrală destul de confuză) şi teorie de teatru cu multe locuri comune, ca să nu 
zic banalitati în materie” (Acterian, 1994: 121). Despre ceea ce scrie, în comparaţie cu 
alții pe care îi admiră, emite opinii minimalizatoare, considerîndu-se un diletant care 
comite „găinaţuri”. Altundeva glosează despre oamenii mari ai umanităţii şi „miriadele 
de anonimi”, considerînd că, de pildă, cei ce au trudit la făurirea piramidelor fără să le 
fie pomenit numele în vreun fel în istoria umanităţii sînt la fel de merituoşi sau chiar 
mai mult fata de „cei care au muncit şi au ars în vanitate, ambiţie şi orgoliu spre a-şi 
eterniza numele” (Acterian, 1994: 21). „„Desăvîrşirea” 1 se pare un mit cultural la care 
nu subscrie, intuind zădărnicia din spatele oricărei întreprinderi umane şi crezînd, ca un 
veritabil creştin, că nu se poate atinge decît în viața veşnică. 

Pe linia bine cunoscutei „Cred, Doamne, ajută necredintei mele!”, se ivesc uneori 
autorechizitorii dramatice, mai ales cînd încercările sînt grele: „Unde ţi-e credinţa, 


12 Numindu-l „un om iubit de Dumnezeu”, Dan C. Mihăilescu subliniază această aproape 
permanentă ieşire din sine a autorului nostru: ,,Arsavir Acterian lasă impresia că a trăit întotdeauna 
prin şi pentru ceilalți” (Mihăilescu, 2004: 34). 

amice, în asemenea momente? Unde e credința care să combată atari stări şi să le 
nimicească? Unde e credinţa cu care te împăunezi şi care ar trebui să fie un punct de 
sprijin absolut?” (Acterian, 1994: 72). Teama de a nu fi la înălțimea comandamentelor 
creştine îşi face şi ea simțită prezenţa, diaristul întrebîndu-se, nu o singură dată, dacă nu 
cumva mimează credința. Atunci cînd moartea unor apropiați ori gîndul propriei 
stingeri îl ispitesc cu angoase, îşi reproşează că nu a atins înțelepciunea creştină pînă la 
capăt, dar momentele de pace nu întârzie să apară şi să confirme că se află pe drumul 
drept: „E cazul să spun că datorită credinţei creştine moartea nu mă mai îngrozeşte”. 

Nu putea lipsi, aşadar, crezul personal, menit să completeze rugăciunea inimii, 
repetată în paginile jurnalului: „Optez pentru credinţa în care adesea mă clatin [...] şi 
mai ales pentru dragoste fără limită, anulind în mine ura cu desăvirşire [...]. Optez 
pentru Christos, care în ochii mei a fost dragoste” (Acterian, 1994: 143). Pe Cioran, 
certatul cu Dumnezeu, îl consideră un credincios inconştient de credinţa lui, iar cu 
ideea la modă in epoca moderna despre desacralizarea lumii polemizează sublim: „Să- 
ti fie frică de desacralizarea lumii — cum le este frică la nenumărați credincioşi, iubitori 
de lucruri sacre — înseamnă să nu crezi în existența esenţială a sacrului” (Acterian, 
1994: 87). 

Prin urmare, creştinismul şi cultura sînt două lecţii esenţiale despre moarte pe care 
Arşavir Acterian le-a asimilat într-un mod fericit, încît nu surprinde o afirmaţie din 
1987 care-i dovedeşte pregătirea spirituală şi seninătatea aproape desavirsita în fata 
marii treceri : „Pe zi ce trece devin mai puțin legat de lucrurile dimprejur, mai liber, 
mai detaşat. Sînt gata de a pleca în marea călătorie” (Acterian, 1994: 167). 

O posibilă sintaxă a imaginarului religios naumian 
Gheorghe MANOLACHE 


„Le credo” de Naum est issu, selon Dan Mănucă (1971), d'un ,,manichéisme d'origine biblique, 
tres accesible et fréquemment invoqué, le couple Bon-Mal soutenant systématiquement tous ses 
vers” (105). Tout comme Horace, Anton Naum ne pouvait être un poète religieux dans le sens 
dogmatique, son manichéisme combinant le style d’Horace avec des éléments robustes antidotes 
du christianisme paysan. De cette „hybridation ” va naître la théorie classique de Naum de “quod 
satis est” et de l’égalité de condition sociale, historique etc. Le Bon et le Mal sont pour Naum des 
principes qui établissent „les âges” dans un „cycle a recours de l’histoire”. 

„Le manichéisme d'origine biblique” mis par Dan Manuca a la base du fond chrétien de la poésie 
de Naum, (ré)actualisé en fonction des répéres de son époque, est, en fait, un équivalent du 
„dualisme antagonique ” du „christianisme primitif”. Romulus Vulcănescu (1985) soutient l’idée 
de la présence dans notre mythologie de la rupture „des dieux frères” sous l'influence chrétienne, 
dans „les deux non-freres ”: le Bon-frere et le Mauvais-frere”’. Romulus Vulcănescu (1985) croit 
qu'entre „les dieux non-freres”, dans le christianisme, se donne une lutte théocratique pour la 
priorité, „entre le principe du Bon et du Mal”, „de l’opposition entre les entités ontologiques de 
type uranique et chtonique, entre l'instauration de l’ordre complete inhérente a la deification — 
selon le tableau ci-dessus — et de l’ordre partielle, apparente du démonologisation” (231), 
présente dans le deuxiéme tableau du poeme et, surtout, en AEGRI SOMNIA. 

La nuit cosmique anticipe la restructuration lente, la ré-cosmogonie étendue dont Romulus 
Vulcanescu en écrivait (1985). Les vers assumés comme support de la permanence d’une vision 
chrétien-archaique, dominantes chez Anton Naum, nous dirigent vers les images stéréotypiques du 
cosmos traditionnel paysan dans lequel l’homme projetté se sent organiquement et définitivement 
integré. 

,, Cosmo-graphique”, l'homo Carpathicus du poème NOX ERAT, quoique ,,tombé” dans „la 
haine du péché des ancêtres”, s’endort protégé — „secret”, „cache”, „couvert” — avec les 
éléments de son espace sacre, un complexe de noyaux topographiques, générateurs des ,,modeéles 
culturels” de type mythiques. Un espace (con)centrique-réticulaire, (con)centré sur des formes de 


> 


relief capables d'offrir la sécurité historique, religieuse sociale etc. „Les bois mystérieux”, ,,le lac 
aux hauts rivages”, reflétant dans les vagues les feux stellaires; „les montagnes noirs au loin” 
sont les réseaux concentriques qu’on reconnaît aussi dans la ,, mandala” d’Eminescu. 

Un inventaire des „topoi antiques greco-latins ” et de ceux „chretien-primitifs ” dans la poésie de 
l’époque, et d’Anton Naum, particulièrement, fait la preuve de la prédisposition pour la double 
hypostase dont on s'en souvenait: la garde de la signification traditionnelle gréco-latine et son 


réinvestissment avec les éléments ultérieurs de la spiritualite chretienne. 

Au-delà de tout „inventaire” possible des éléments conscients et inconscients, qui nourissent le 
tissu imaginaire du texte poétique de Naum et qui lui permet d'être tel qu’il est, au-delà de „la 
prise en considération” de ,,l’ordre” et du caractere de leur image, volontairement ou non de leur 
organisation, on redécouvre la syntaxe de l'imaginaire de Naum, comprise comme type de 
gouvernement du régime de son écriture. La poésie de type romantique de Naum est attirée par 
l'imaginaire du système ganglionnaire, en étant la zone des sentiments, de l'exaltation, des 
passions, de lamour et de la religion et aussi de la volupté et de la cruauté. Dans cet univers 
ganglionnaire les bons et les mauvais démons se luttent, et en méme temps on y reconnait le 
spectacle grandiose et effrayant des civilisations qui naissent et renaissent, au-pres du péché 
ancestral et de la mort qui se disputent la regne de l'humanite. 

En conclusion, selon Anton aum, ce système ganglionnaire est „la terre inconnue de l'inconscient 
qui s’étend jusqu’au fond de l'être humain” et que celui-ci ne peut pas ,,maitriser, car le fond, son 
centre ne se trouve pas a l'intérieur, mais a l'exterieur, “dans les cieux”. D’ou la permanente 
préoccupation poétique de Naum pour la représentation de l'homme entre le sommeil et la veille, 
comme être autonome (adamythique), diurne, et comme I’habitant nocturne, somnambule de 
lunivers dans lequel palpitent „les immenses rythmes sideraux ”. 


Dincolo de orice posibilă „inventariere” a reprelor conştiente şi (in)conştiente, 
care orientează urzeala imagistică a textului poetic naumian şi îi îngăduie să fie 
ceea ce este, dincolo de „luarea în considerare” a „ordinii” şi a modului în care ele 
apar şi se organizează -voluntar sau (in)voluntar-, (re)descoperim sintaxa 
imaginarului religios naumian, înţeleasă ca tip de guvernare a regimului scriiturii 
sale. În spiritul alegatiilor lui Jean Burgos (1988) avertizăm că este în joc o sintaxă 
cu totul specială ce domină raporturile dintre „formele pline şi semnificante în 
primul rînd prin ele însele”; o sintaxă ce precizează „determinările imaginilor- 
simboluri”, conferindu-le o ,,functie” şi astfel, „particularizîndu-le”. 

În cazul lui Anton Naum o atare sintaxă provoacă apariţia unor „scheme cu rol 
de orientare” spre anumite grupări ale imaginilor, spre a permite accesul la 
,convergenta acestor scheme”, în ciuda ,,eterogenitatii şi a polivalentei imaginilor 
de care sînt legate”. O sintaxă care permite să „raportăm această convergență la 
permanenta marilor scheme de organizare”, pornind direct din anumite „tendinţe 
vitale”, proprii „imaginilor creatoare”; o sintaxă ce stabileşte coerenţa imaginarului 
religios naumian. 

Aşa se explică faptul că pentru un interpret al scriiturii junimiste ca Dan 
Mănucă (1971), „imaginea împrumutată din Biblie”, „limbajul impregnat de citatul 
ori aluzia religioasă” (căinţă, muritor, har, îngeri, milostivire, păcat, Sion, Babilon, 
ora judecății, fărădelege, Iov, heruvim, Golgotha, profeti) sînt doar cîteva din 
numeroasele imagini creatoare care, odată intrate în componența imaginarului său 
religios, caracterizează definitiv poezia lui Anton Naum (113). 

Imaginea de factură biblică, dintr-un poem ca Ideal, provine atît din pulsiuni 
care tind, spontan, să recidiveze într-un limbaj religios, cît şi din presiuni 
dogmatice, de sorginte greco-latină, care le remodelează neîncetat semnificațiile 
referentiale -ambele conjugîndu-se într-o forță care este tocmai rezultatul lor. 


348 


Pentru că în opțiunea lui Anton Naum imaginea religioasă este, de regulă, „un loc 
de instaurare, un punct de plecare”, cum ar spune Jean Burgos (1988), acel element 
viu ce o „poartă dincolo de ceea ce enunţă” (104). 

Acest tip de imagine apocaliptică, acceptată de Anton Naum ca simboliza(n)t 
concret, ce îşi extrage deplina ei realitate din cosmic, poetic şi oniric (Ricoeur 
1960: 18) nu reprezintă decît ceea ce Burgos considera drept jumătatea vizibilă a 
simbolului -a cărui cealaltă jumătate este „simbolizatul”-, la care el trimite şi 
împreună cu care dobîndeşte o ,,semnificatie” (Burgos, 1988: 104-105). 

Liniile de forță - clasice, în principal, dar şi romantice - ale poemelor naumiene, 
de-alungul cărora se formează şi (de)formează imaginile, se definesc unele în 
raport cu celelalte spre a converge către „sensul ultim” al textului. În acord cu 
sintagma lui Burgos, de spațiu poetic în devenire, ar fi vorba, nu atît de „spaţiu 
parcurs”, cât de unul „plin de mesaje”. 

Cu ajutorul acestor „linii de forță”, imaginile se reorganizează, după o regulă 
apropiată celei din sistemul simpatico-ganglionar al lui Johann Chr. Reil, urzind 
„pînza textului naumian” pînă într-atât, încît aceeaşi imagine va funcţiona în reţele 
ganglionar-vegetative, diferite, iar unele „schimburi” sau „metamorfoze” vor trece 
dintr-o reţea într-alta spre a „dubla” schimburile şi metamorfozele lineare ale 
acestui „sistem ganglionar”. Acceptat în acord cu optica romanticilor vremii, ca 
sistem bipolar-dianmic, omului naumian nu-i va fi refuzat nici ceea ce ţine de 
trupul sideric, cerebral, eteric şi nici ceea ce aparţine trupului adamitic, elementar, 
ganglionar. 

Potrivit Richardei Hutch (1983), acest sistem ganglionar-vegetativ ar putea fi 
numit şi sistem romantic, iar istoria romantismului o revoltă a sistemului 
ganglionar împotriva celui cerebral, începînd cu „reclamarea egalităţii, continuînd 
cu înfrîngerea sistemului ganglionar devenit astfel din nou uşor subjugabil” (384). 

Astfel ceea ce se acceptă că ar tine de poezia de factură romantică a lui Naum 
este atras de imaginarul „sistemului ganglionar”, ca zonă a sentimentelor, a 
exaltării, a pasiunilor, a iubirii si a religiei dar şi a voluptatii şi a cruzimii. În acest 
univers ganglionar genii bune şi demoni răi se înfruntă, după cum tot aici se poate 
recunoaşte grandiosul şi inspaimintatorul spectacol al civilizațiilor care se nasc şi 
renasc, alături de/împreună cu păcatul strămoşesc şi „moartea ce îşi dispută 
stăpînirea asupra omenirii”. 

* 

„Cadrul arhaic”, in egală măsură panatenaic şi cosmist-mitologic, „felul rafinat 
de religiozitate şi de malancolie” a celor mai multe dintre poemele definitivate 
între anii 1878-1890 constituie, după cum semnalau N. Petraşcu (1893) şi Titu 
Maiorescu (1894), deliciul unui „gen restrins de cetitori”!. Atari invarianti 
sacerdotali, la care Anton Naum apelează -startegic, desigur- „abat” poezia de la 
„calea cea mare a emotiunii generale şi etern omeneşti” spre a o (con)duce pe 


! Referindu-se la relaţia vitală dintre „publicul nostru cititor” şi „literatură”, N. Petraşcu (1893) 
era convins că, în ceea ce ne priveşte, între aceşti doi factori nu există un „raport de alimentare” şi de 
sutinere reciprocă. „Vorbind la dreptul, noi n-am avut şi n-avem public cititor” (12). 

„poteca” îngustă a unor ,,predilectiuni prea individuale” (Maiorescu, 1894: 34) 
instaurînd, ca atare, un clivaj între gîndire şi sentiment. În urma acestui „divorţ”, 
sentimentul rămîne ,,stapin pe suflet” (Petraşcu, 1893: 121). 

Ceea ce nu se ştie decît parţial, este faptul că Anton Naum investeşte în acest 
„diletantism în înţelesul deplin al cuvîntului” (Petraşcu, 1893: 123) şi o anume 
modalitate de a-i recompensa - cu „emoţii dezinteresate” - pe cei fideli „aventurii 
sale lirice”, confirmate in contemplari («mirari»!) ale „naturelor sale de artist” şi 
întîrzieri hipnotice asupra „cotiturilor” traseului poetic propus. Un atare „traseu 
poetic cotit”, îmbibat de o atmosferă inconfundabilă, poartă însemnele „înălțimii”, 
pe care se cuvine a le aproxima prin azimutele „noii direcţii” din poezia română de 
după 1860. 

Încercînd să-i fixeze un loc anume în „mişcarea noastră literară”, Titu 
Maiorescu îl aşeza pe Anton Naum, nu în tiparele poeziei revolute, ci în „fluxul 
renaşterii literare” de la sfîrşitul secolului al XIX-lea, uşor de recunoscut printr-o 
anume „originalitate” în care scriitorii noştri de frunte, pornind de la poezia 
poporală, s-au inspirat din viata naţională şi ne-au înfățișat sub forma frumosului 
o realitate etnică (1894: 26). Topografia maioresciană îşi recunoaşte configurația 
şi la un interpret al „scriiturii junimiste” ca Dan Mănucă (1971), care nu ezită să 
precizeze că „locul” lui Anton Naum „e undeva in prima jumătate a secolului [al 
XIX-lea], către care a şi tins şi căreia îi aparţine cu aproape întreaga sa poezie” 
(105). 

Dincolo de atari amplasări conjuncturale, în ceea ce ne priveşte, optăm pentru o 
variantă în care Anton Naum se poate (re)găsi mai degrabă în ceea ce N. Petraşcu 
[Figuri literare contemporane (1893)] considera a fi o predestinată „zonă mijlocie 
şi cuminte” a literaturii dintotdeauna. Localizată ea s-ar putea aproxima printr-o 
întretăiere de poți)etici in care „literatura poporană”, „poezia patriotică” în general 
- intelegind prin ea o „rămăşiţă din pămîntul primitiv”, un „element original” al 
materiei „îmbrăcat în forma estetică a artei universale” (Maiorescu, 1892) - pot, şi 
este bine, să îşi întindă o punte de aur dedesubtul căreia trebuie să trăim ca un 
popor, nu cu prejudecăţi, dar cu principii, nu inginfat de mindria soartei lui, dar 
demn de ea, nu căutînd să ne inspirăm sentimentul slăbiciunii, ci sentimentul forței 
noastre juste (Petraşcu, 1893: 9). 

Pe scurt, un „loc legitim” şi „onorabil” unde, poezia lui Anton Naum, „ca parte 
integrantă a ei”, ne întîmpină cu un „răsunet de iubire” pentru omenire, 
(Maiorescu, 1882). O partitură a unui anume imaginar poetic ce se intersectează, în 
modul cel mai natural cu putință, cu „umanitarismul filosofic” a ceea ce 
„evanghelia numeşte, în limba ei, împărăția lui Dumnezeu pe pămînt” (Petraşcu, 
1893: 9-10). 

Ca atare, „elementul fundamental al liricii lui Anton Naum este credinţa” 
(Mănucă, 1971), din ea derivînd o „sumă de caracteristici secundare, între care nu 


2 În opţiunea lui Titu Maiorescu (1894) „Pastelurile” şi „Ostaşii” lui Alecsandri , „Poveştile“ şi 
„Amintirile” lui Creangă, „Poesiile” lui Eminescu (... ) sînt „manifestările acestei epoci de renaştere 
literară”(1894: 26). 

cel mai putin important este modernismul”(105). Fenomenul a fost remarcat însă, 
de la bun început, cu apropae un secol în devans, de către N. Petraşcu (1893) atunci 
cînd încerca să-l încadreze pe Anton Naum în tiparul general al unui „mod de 
simtire şi de gîndire al epocii”, recunoscut in nota lui specifică de scepticism -o 
îndoială despre tot, şi cu dinsa un fel de lincezeala în inimă, un fel de tristeta în 
cuget (1893: 120) - pe care Anton Naum l-a „reprodus”, cu „nota talentului său”. 
(Rea)ducem în atenţie un „fragment” în care, acest pe nedrept uitat interpret al 
însemnelor modernismului, pledează pentru contaminarile reciproce: Plecat de 
acasă ca noi toți, cu un întreg bagaj de credințe ingenui, mistice, entuziaste, şi 
intinindu-se în drumul său cu scepticismul, acest şarpe ce înconjură sufletul 
nostru, i se învenină gindirea şi renunţă deci la cercetarea adevărului în sine, la 
dezvăluirea tainelor între univers şi om. Atunci firea sa de poet neavind încotro, se 
retrase într-un unghi al naturei, se aruncă în braţele unui lirism ademenitor, în 
brațele artei în sine, în sclipirile momentane ale unui ideal, în căldura vieții intime, 
şi începu să cinte acolo în poesie, cum ar cinta un artist îmbătat de sunetul 
instrumentului său, uitind grijile, suferinţele şi amărăciunile vieții (Petraşcu, 1893: 
121). 

Spre deosebire de mai toţi poeții vremii „ajunşi pesimisti prin scepticismul 
modern”, Anton Naum „nu a căutat liman gîndirii sale” (Petraşcu, 1893: 122), nici 
în istorie, nici în trecut, repere folosite de el doar ca pretext pitoresc ori ca „efect de 
onomastică şi toponimie” (Vianu, 1985) şi, nu în cele din urmă, ca o simplă „ilusie 
de perspectivă”. Pentru că, în accepţia unui Dan Mănucă (1971), „credo”-ul 
naumian izvorăşte dintr-un „manicheism de esenţă biblică, foarte transparent şi 
frecvent invocat, perechea Bine-Rău sustinind sistematic toate versurile sale” 
(105). 

Horatian tipic, Anton Naum nu putea fi însă un poet religios în înţeles 
dogmatic, maniheismul său - de care vorbea Dan Mănucă - îmbinînd ecelectic 
pietismul staționar cu elementele robuste ale creştinismului poporan. În şi din 
această „hibridizare religioasă” se va naşte premisa clasică naumiană a lui „quod 
satis est” şi a humanitarismului de condiţie socială, istorică etc. Pentru că Binele şi 
Răul îi apar lui Naum ca principii structurante ale „vîrstelor” într-un „ciclu recursiv 
al istoriei”. Recent, Northrop Frye (1999) prin Marele Cod. Biblia şi literatura 
(re)aducea în discuţie dihotomia lui Gianbattista Vico între virstele ciclului istoric 
şi limbaje (langages), ca moduri de expresie verbală. Celor trei ,,virste” ale unui 
„ciclu istoric”, despre care aminteşte Vico, - „vîrsta divină sau a credinţei”, „vîrsta 
eroică sau a aristocrației”, „vîrsta poporului” - aflate într-un proces dialectic, 
aproximat ca, un ricorso permanent, prin care se pune în mişcare întregul proces 
istoric, le-ar corespunde trei moduri de expresie verbală, trei limbaje, trei moduri 
de scriere: divin/hieroglific (în termenii lui Frye), eroic (nobil)/hieratic (in 
accepţia aceluiaşi Frye) şi popular/demotic (în varianta propusă de N.Frye ). Cu 
precizarea că pentru Vico «faza hieroglifică» înseamnă o folosire „poetică” a 

limbajului; «faza hieratică» este „esenţial alegorică”; 
„descriptivă” (Frye, 1999: 33%. 

În faza hieroglifică (poetică) însă nu se realizează o distincţie clară între subiect 
şi obiect. Accentul cade, potrivit lui Frye, mai degrabă pe „sentimentul că subiectul 
şi obiectul sînt legate de o putere sau o energie comună "(1999: 34) în sensul că 
unele „cuvinte” confirmă această energie comună atît personalităţii umane cît şi 
mediului natural. Toate cuvintele, în această fază a limbajului sînt concrete, 
neexistind abstracții verbale reale (35), pe considerentul că ele sînt solid ancorate 
în imagini fizice, legate de procese corporale sau de obiecte concrete. lar N. Frye 
este convins că, „aşa cum gîndim cuvintele, doar metafora este cea care poate 
exprima în limbă sensul acestei energii comune subiectului şi obiectului” (1999: 
35). 

În faza hieratică (alegorică), însă, accentul se va deplasa către cultural, avînd în 
vedere faptul că limbajul, ca o creaţie a unei „elite intelectuale”, va fi investit cu o 
„autoritate specială”, cuvintele devenind, în primul rînd, „expresia exterioară a 
gindurilor şi a ideilor launtrice” (35). Clivarea subiectului, segregatia lui de obiect, 
face ca ,,reflectia”, cu conotatiile ei fizice, să treacă în „prim-planul verbal”, 
releifind separatia dintre „gîndire şi emoție”. De această dată ,,abstractiile verbale” 
devin posibile. Sau, în termenii lui Nothrop Frye (1999), „baza expresiei” se 
deplasează dinspre ,,mataforic” [cu înţelesul lui de „identitate a vieţii, puterii sau 
energiei dintre om şi natură”(„acesta” este „acela”)] spre „metonimic” (în sensul că 
„acesta? îl înlocuieşte pe „acela”). Concret, cuvintele „înlocuiesc” gîndurile, 
devenind „expresiile exterioare”, răsfrînte, ale „realităţii lăuntrice”. Dar, 
„realitatea” nu este numai „lăuntrică”, avertizează Nothrop Frye! lar „gîndurile” nu 
fac decît să indice existența unei „ordini transcendente”, de „deasupra”, cu care 
gîndirea poate comunica şi pe care numai cuvintele o pot exprima (36). Într-o 
primă concluzie a lui Frye, în această fază „metonimică” are loc o repliere din 
„poetic” în „dialectic”. Astfel, „limbajul metonimic” este (sau, mai bine zis, tinde 
să fie!)"limbaj analogic” - adică „o imitație verbală”, o reflecţie a unei realități 
dincolo de ea înseşi şi o realitate ce poate fi exprimată cel mai direct prin cuvinte” 
(Frye, 1999). 

Dacă „faza metaforică” este marcată de preeminenta unui magic verbal, 
alimentat de conştiinţa unei energii comune „cuvintelor” şi „lucrurilor” (exprimat 
şi controlat de cuvinte!), amintind de iradierile personalismului energetic (C. 
Rădulescu-Motru), în „faza metonimică”, conştiinţa „magicului verbal” este 
subliniată într-un quasi-magic inerent „ordonării secvențiale sau liniare”(40). 

Demoticul, ca o a treia fază („descriptivă”), debutează cu segregarea subiectului 
de obiect, separare în care „subiectul” se expune pe sine (prin experiența 

senzorială!) impactului cu o „lume obiectivă”, înţeleasă ca „ordinea din natură”. In 
w53 


această etapă „demotică” ne întoarcem de fapt la relația directă dintre „ordinea 
naturii” şi „ordinea cuvintelor” (ca în faza „metaforică!”), însă, cu o netă şi 


iar «faza demotică» rămîne 


3 Northrop Frye precizează că in Anatomia criticii, capitolul despre „modurile literare” este 
dependent de perspectiva lui Giambattista Vico referitoare la „modurile de expresie verbală”. 

consecventă distincţie între cele două, confirmind -in cele din urmă- 
„Imposibilitatea metafizicii”. Problema iluziei şi a realităţii (re)ajunge astfel o 
chestiune axială a „demoticului” pentru că nu mai este posibil să separi complet 
observatul de observant. Şi aceasta, întrucît observantul a devenit „parte, obiect al 
observaţiei” (Frye, 1999). 

„Energia comună” subiectului şi obiectului - care nu se lasă exprimată verbal 
decît printr-o anumită formă de mataforă - l-a determinat pe Anton Naum să 
reactiveze, în primul rînd, valenţele metonimicului, ca pe o „figură de vorbire” 
(Frye) în care o imagine „înlocuieşte” altă imagine. [Aceasta este, în realitate, tot o 
categorie a metaforei (Ricoeur)!]. Pentru ca, mai apoi să probeze şi virtuțile 
analogiei şi ale descriptiei în care „expresia verbală” înlocuieşte „ceva” care, prin 
definiție, transcende expresia verbală corespunzătoare şi/sau în care cuvîntul 
„înlocuieşte” obiectul pe care îl descrie. 

Sinteza unei astfel de „alchimii” se recunoaşte în ceea ce Northrop Frye (1999) 
aproxima prin kerygama“. Un procedeu retoric; însă „retoric într-un fel special”: o 
combinaţie de metaforic şi ,,existential” sau problematic, fara a mai fi un 
„argument disimulat prin figuratie”’(60). De altfel, Dan Mănucă (1971) era convins 
că — în volumul VERSURI (1890) - are loc o „întretăiere a planurilor” realizîndu-se 
un amestec singular, al „biblicului” cu „modernismul”. Sau, în termenii lui Frye, al 
„metonimicului” cu „demoticul”. Chiar dacă, nu totdeauna bine dozat, acest 
„amestec” rămîne, însă, „în cea mai mare parte original şi nou în literatura română” 
de la acea vreme (105). Cu un termene fericit, acest „amestec singular” este un 
echivalent a ceea ce N. Petraşcu (1893) nu se sfia să numească diletantism total, 
conştient asumat de Anton Naum. 

Echivalent metaforic al „bibliotecii răcoroase” din ,,politele căreia vorbesc 
atîtea nume mari”(de la profeţii biblici la Horaţiu, Boileau ş.a.m.d.) dar şi al unei 
„pajişti umbroase din grădină”, ademenitoare prin pacea ei, aducătoare de poezie şi 
visare — „un fel de bine suprem” (Petraşcu, 1893) -, acest dilentantism rămîne o 
caracteristică a modelului poetic naumian pe care ne vom strădui să îl reaşezăm, 
prudent, între creştinismul țărănesc şi clasicismul greco-latin. 

* 

Printre „foarte puţinii creştini religioşi de la Junimea din Iasi, Anton Naum 
(alături de Stefan Vârgolici) este convins, ca si Horaţiu de altfel, că ,,valet ima 
summis/mutare... deus”, că acest Dumnezeu îl apără; „evlavia” şi „muza” poetului 
fiindu-i pe plac — „Di me tuentur, dis pietas mea/ Et Musa cordi est”! De aici 
impresia generală, consemnată, iniţial, de N. Petraşcu (1893), că „poezia d-lui 
Naum pare în adevăr un fel de sacerdotiu, d-sa cîntă, cum cîntă pasărea, cum 


4 Kerygma este „vehiculul a ceea ce traditional se cheamă revelație”, comunicare descriptivă de la 
o sursă obiectivă (Biblia, Antichitatea etc. ) la un receptor subiectiv. 

$ Teodor Vârgolici, autorul studiului Epopei naționale (reed. 1979) afirma (in 1876) că, deşi „noi 
posedăm o mitologie foarte dezvoltată”, poporul crezînd şi la sfîrşitul secolului al XIX-lea în „fiinţe 
supranaturale”, miturile româneşti „nu pot forma ele de sine o epopee națională”, ci pot servi doar ca 
auxiliare, ca ,,infrumusetari” ale unei „tradiţii istorice”. 

străluceşte floarea, fără alte preocupări, fără măcar a se gîndi la efectul ce ar putea 
pricinui cîntecul său în afară, nici la chipul în bine sau în rău cum ar putea fi 
apreciat. Pentru d-sa e numai ceea ce simte în sine. De aceea adevăratele momente 
fericite în viata-pe care le caută din necesitate orice fire omenească - sînt, credem, 
acele cînd se găseşte singur cu predilectiile sale şi cînd trăieşte, cum trăiau cei 
vechi, în tovărăşia muzelor, «singure care ne voiesc binele» desavirsit, zice d. 
Naum” (123). 

Ca atare, un asemenea „escapism” îl va recompensa cu „un fel de bine suprem, 
pe care nu l-ar schimba pentru nimic în lume şi niciodată” (124). Şi tot el îl va 
determina pe ermitul Anton Naum să nu se angajeze în „speculații teologico- 
filosofice”, ci  împărtăşindu-se din fondul primitiv al creştinismului 
(ortodoxismului) să îşi (re)construiască -pe ruinele antichităţii greco-latine ale 
„cosmisului traditional sătesc” -, în tăcere şi religiozitate, un „imaginar creştin” 
nealterat de romantism. Chiar dacă „ardoarea devotiunii” ori „flacăra 
spiritualizării” nu sînt lăsate să izbucnească necontrolat şi, în ciuda acestei 
„corectitudini reci”, despre care glosa Iorga (1891), versurile sale par mai curînd 
libatii închinate „în onoarea frumosului, unicul zeu rămas pe pămînt” (Petraşcu 
1893: 123). 

Pe aceeaşi lungime de undă, Dan Mănucă (1971) este convins că ne-am afla, 
mai curînd, în fața unei idolatrii, a unui ortodoxism teluric, îngheţat şi hieratic, 
amator de decoruri apocaliptice construite cu elemente biblice tradiționale (105). 
Sau, într-o altă (a)proximare, ne-am regăsi în tiparul creştinismului țărănesc, de 
care aminteau Mircea Vulcănescu şi Mircea Eliade (1980). 

Poema Nox erat, ce deschide volumul de Versuri (1890) este centrată pe un 
verset din Apocalipsă: „Şi am auzit un glas puternic”, folosit de Anton Naum ca 
moto spre a dezveli „faţa nocturnă a dumnezeirii” din poezia sa (Hocke 1998), aşa 
cum se poate ea aproxima din urzeala structurii de rezistență a creştinismului 
țărănesc. 

Virtutea „simpatetică” a imperfectului „de conatu” (Vianu 1973), aceea de a 
vrăji mişcarea de o spontaneitate elementară a privirii, va dezlega enigma 
întrebărilor din tabloul al doilea, construit după desenul (ex)centric a unei gestici 
„(supra)tensionate” istoric. 

„Era noapte... ” reia, în traducere, sintagma latină din titlul poemului Nox erat, 
cu scopul de a oglindi şi distanța în acelaşi timp imaginea primordială a 
universului creştin înstrăinat în voluta unui prezent istoric desacralizat 

Se cuvine să precizăm că „manicheismul de esenţă biblică” aşezat de către Dan 
Mănucă la temelia fondului creştin al poeziei naumiene, (re)actualizat în funcţie de 
reperele epocii sale, este, de fapt, un echivalent al „dualismului antagonic” din 
„creştinismul primitiv”. Stă mărturie ,,depozitia” lui Romulus Vulcănescu (1985) 
care pleda pentru prezența -în mitologia noastră- a scindării „zeilor fartati” (sub 
influența creştină!) în: Fărtatul şi Nefărtatul. Romulus Vulcănescu (1985) 
apreciază că între „zeii nefărtați”, în creştinism, se desfăşoară o luptă teocratică 
pentru prioritate: „între principiul Binelui şi al Răului”, „al opoziţiei dintre 

entitățile ontologice de factură uranica şi chtonică”, între instaurea ordinii complete 
inerente „teologizării” - ca în tabloul naumian - şi a ordinii parțiale, aparente a 
„demonologizării” (231), prezentă în tabloul al doilea al poemului Nox erat, şi, mai 
ales, in Aegri somnia. 

Noaptea cosmică anticipă restructurarea lentă, re-cosmicizarea extinsă despre 
care glosa Romulus Vulcănescu (1985). Versurile asumate ca suport al 
permanentei unei viziuni creştin-arhaice, dominante dealtfel la Naum, conduc către 
imaginile stereotip(ic)e ale cosmisului tradițional sătesc în care omul proiectat 
de/în el se simte organic şi definitiv integrat. 

„(Cosmoygrafic”, homo Carpathicus din poema Nox erat, deşi „căzut” în „urgia 
păcatului strămoşesc”, adoarme ocrotit — „tăinuit”, „ascuns”, „îndosit” — împreună 
cu elementele definitorii ale spaţiului său sacru: un complex de nuclee creştin- 
topografice, generatoare de „modele culturale” de tip mitic. Un spaţiu reticular, 
(con)centrat pe forme de relief capabile să-i ofere „adamitului” securitate istorică, 
religioasă, socială ş.a.m.d. „Codrii tainici”, „lacul cu înalte maluri”, răsfrîngînd în 
valuri focurile stelare; „munţii negri-n depărtare” etc. sînt arterele (con)centrice 
care se recunosc, dealtfel, şi în „mandala” eminesciană. 

Timpul horal intretinind senzaţia palingenezei unor ritmuri etnoistorice lente si 
a unui „mitoepism ponderat” va intra in disjunctie cu timpul istoric din tabloul 
următor. Deocamdată, însă ne aflăm, din perspectiva „cerurilor suprapuse”, în 
gratia divină a „Binelui” din cel de-al „treilea cer” consacrat, în viziunea lui Anton 
Naum „micilor luminători” ai cerului - stelele - „candelele aprinse” de „îngerii 
serii”. În viziunea mitico-populară acest „al treilea cer” ar fi găurit, lăsînd lumina 
raiului să străbată pe pămînt, amortind astfel durerile din „sufletul omenesc”. 
Împreună cu „al patrulea cer” unde „îngeri de milostivire”se roagă Dumnezeului 
ceresc, „în genunchi plecaţi”, pentru-a „lumii mîntuire”, implorind cu „lacrimi 
amare”, „întârzierea urgiei păcatului strămoşesc”, alcătuiesc un protounivers în care 
„pămînteanul” nu se mai simte definitiv abandonat „Răului triumfător” al timpului 
istoric (hodiern), prefigurînd apocalipse. 

În această parte a poemului, anticipîndu-se imaginarul din Aegri somnia, 
historia este o „dovadă” în plus despre „nestatornicia celor lumeşti” (Petraşcu 
1893) şi despre efectele devastatoare ale „răului”: moartea şi războiul cu-a lor 
brațe de aramă/ umplind lumea cu cadavre şi victime peste samă; martirul 
dreptului Aristid, a inteleptului Socrat, a lui Hristos răstignit pentru fratie şi-o 
bună legiuire, ori osindirea lui Galileu, obligat ca în genunchi să tăgăduiască 
adevărul pipăit. 

Rezonînd cu Eminescu, Anton Naum insistă cu obstinatie asupra (in)semnelor 
prevestitoare de Rău, atît în ordine socială cît şi în cea culturală: războaiele, robiile, 

* Romulus Vulcănescu (1985) înţelegea prin această „coordonată noologică” istoria mitică de la 
„Substrat la adstart şi la strat”, în care se desfăşoară credinţele, datinile şi tradiţiile autohtone ale 
românilor cu „palingeneza ritmurilor lor etnoistorice, prin revenirile lor solstitiale şi echinoxiale de la 
un anotimp la altul în funcţie de mişcarea anual-aparentă a soarelui pe cer şi de rolul acesteia în viata 
mitică a planetelor, a animalelor, şi a omului” (160). 

distrugerea Greciei şi a Romei: Mezul-ev posomorit, /imbrăcat în zale crete, pin in 
crestet ofelit/timp greoiu, făr-de dreptate, timp de josnică robie/, Mahomed, un 
sclav din lume cu urdiile-ncruntate/ ferecind în lanţuri grele perduta creştinătate. 

Pentru „poetul-vizionar, stăpînit de suferință”, aceste (în)semne confirmă şi 
reprezintă „înţelesul tainic”, forma lăuntrică a tot ceea ce se întîmplă în prezentul 
istoric. Din ceea ce el numeşte „istorie”, omul naumian face o perdea pentru a-şi 
ascunde de el însuşi, „lucrările Apocalipsei”, „poetul clasicist de la Junimea” 
(pre)vazind toate aceste (pre)vestiri „cu trupul său spiritual” - elementul cel mai 
puternic reprimat al experienţei, în termenii lui Northrop Frye (1995). Pe 
considerntul potrivit căruia, căderea descrisă în acest fragment din Nox erat este, în 
principal politică. 

O apocalipsă panoramică aşadar, avînd în centru viziunea unor evenimente 
istorice (re)activate, cedează treptat, spre final, în faţa celei de-a doua — apocalipsa 
participativă, care o secundează permanent. (Re)aducerea în prim-plan a nivelului 
superior al unei naturi de factură paradisiacă, (pre)figurind salvarea, confirma 
preferința poetului religios de la Junimea pentru o cultură creştin (ortodoxă) 
recunoscută în preeminenta imagisticii biblice: ... era soarele lucios/ inaltind pe-un 
cer albastru discul său cel luminos/, iar pe pajistea—nverzita unde taurii mugeau/ 
păşteau turmele pestrite, iar păstorii buciumau.../ Tot învie... codrii tainici 
ascultau cu fericire/, cintaretii lor măieştri cu —a lor dulce ciripire (1890: 6). 

Într-un atare context, Răul mai poate fi doar sugerat (ca şi în primul tablou de 
altfel!) prin imaginea demonică a „buhnei uricioase” şi a „şoimului răguşit”. 
Northrop Frye, analizînd figurile maternal-demonice din Biblie, amintea, printre 
altele, şi de legenda lui Lilith, prima soţie a lui Adam, „o nălucă a nopţii, probabil 
de origine sumeriană”, menţionată în Isaia (34: 14) sub metafora de ,,bufnita 
tipatoare”. După cum se ştie Lilith a fost se pare „mama demonilor sau a spiritelor 
false” şi a avut o carieră înfloritoare în romantism, regăsind-o atît în Faust-ul lui 
Goethe cît şi în romanul lui George MacDonald (Frye, 1999: 179-180). 

În ciuda reperelor revolute ale topografiei romantice paşoptiste, poemul Nox 
erat reţine atenția tocmai prin recursul permanent la imaginarul creştinismului 
primar, (re)găsit în resuscitarea cosmistă a lumii. Analizînd fenomenul românesc al 
„creştinismului cosmic”, Mircea Eliade era convins că, „în folclorul religios 
românesc, creştinismul nu este al bisericii. Una din caracteristicile creştinismului 
țărănesc al românilor şi al Europei orientale este prezenţa a numeroase elemente 
religioase „păgîne”, arhaice, cîteodată abia creştinizate. Este vorba de o nouă 
creație religioasă, proprie sud-estului european, pe care el a numit-o „creştinism 
cosmic”, pentru că, pe de o parte, ea proiectază misterul cristologic asupra naturii 
întregi, iar pe de altă parte, neglijează elemetele istorice ale creştinismului, 
insistînd, şi asupra „dimensiunii liturgice” a existenţei omului în lume (Eliade 
1980: 246). 

Richarda Huch (1974) în secvențele Vechea religie (280-293), Fata nocturnă a 
literaturii şi catolicismului romantic (474-499) considera că romanticii şi-au 
propus un intinerariu în care spiritul lor de investigaţie, depăşind toate limitele 

autorităţii şi ale tradiţiei, îndrăznind chiar a concepe «ideea unei noi religii», a 
sfirsit prin a se refugia în portul vechii religii creştine (catolice în cazul 
romanticilor apuseni sau ortodoxe în cel al răsăritenilor). Referitor la „noua 
religie”, Friedrich Schlegel (1983) socotea că ea ar trebuit susținută, firesc, de o 
„nouă mitologie”. Recursul la trecutul nostru medieval şi creştin a făcut din 
romantismul românesc, aşa cum îl percepem noi în compania unui poet ca Anton 
Naum, un „ev mediu renăscut”. Cit de firesc este, că odată cu Faust si Gotz, odată 
cu sacrul Feme, se reîntorceau acum Dumnezeu, diavolul şi toți însoțitorii lor! 
Avem a face cu o Renastere ca aceea din secolul al XV-lea - consideră Richarda 
Huch (1974) - cu deosebirea că în Renaştere reînviase antichitatea, pentru că 
oamenii se desprinseseră de idealurile medievale, iar în Romantism „renăştea evul 
mediu” (283). 

Pentru un poet ca Anton Naum „mitologia antică” şi „noua lui mitologie 
creştină, medievală” sînt partituri recurente, pe care omenirea încearcă să le 
contopească într-un nou Ideal (1890). Aşa se explică şi apariţia la Junimea ieşeană 
a unui autor contemplativ ca Naum, urmînd generației paşoptiste, eminamente 
activă, „trăitoare, precumpănitor, în exterior”. De aici o anume înţelegere plină de 
simpatie şi admiraţie pentru acea epocă, regăsită, după cum se ştie, şi la Mihai 
Eminescu. 

În ceea ce priveşte imaginarul creştinismul din poezia lui Anton Naum, 
acestase recunoaşte, simultan, într-o concepţie filosofică, o atitudine etică şi un 
anume comportament etnocultural.  Reprezentată ideoplastic prin „limbaj 
analogic”, metafore şi simboluri sacraliza(n)te, această forma particulară de 
cosmism, diferită structural de „panteism”-ul eminescian, relevă -din plin- 
„armonie” şi „participare” (Conta), pledînd pentru acordul ultim al destinului uman 
cu destinul cosmic. Este punctul în care o astfel de poetică decide să se despartă de 
acosmismul romnatic al vremii, în speţă de acosmismul filosofic eminescian. Cu 
menţiunea că omul naumian se situează, de regulă, în interiorul acestui univers 
sacraliza(n)t, contaminîndu-se de bunătatea demiurgului creator. Cel eminescian, 
în schimb, se (re)aşează în afara lumii în care a fost creat, pe motivul că aceasta se 
arată ca o lume /uată în posesie de un demiurg rău. Astfel, omul eminescian, 
(con)substantial cu divinitatea transcendentă, - cum ar spune Romulus Vulcănescu 
- este, prin aceasta, superior demiurgului şi, ca atare poate să se elibereze prin 
gnoza, de influenţa lui. 

Anton Naum rămîne însă, prizonierul „practicii” creştinismului (un „practicant 
al ortodoxiei”!) şi din această cauză, refuză disputa filosofică de principiu, 
raminind captiv în lanţurile dogmei’. Ca un „creştin religios” ce era (Panu, 1971) el 
explică, traducînd poetic, „fenomenele” cu privire la om şi lume (Panu, 1971) prin 
filtrul doctrinei creştine (ortodoxe), ezitînd, de cele mai multe ori, între dualismul 


7 Amintindu-şi de „credinţa ce primisese(m) în casa părintească”, Anton Naum se căieşte de 
înstrăinarea lui de „Legea” în care a fost „crescut” de „maica sa iubită”. O astfel de „educaţie 
= 


creştină” i-a oferit „speranţa sfinta, în suflet zimbitoare;/ izvorul mingiierei cereasca asteptare/ ce 
prunc am fost avut!” (Aegri somnia, 1890: 18). 

anatgonic al creştinismului țărănesc (primitiv) şi/sau manicheism. Ca reper al 
„sintezei junimiste” el poate fi localizat între: mazdeism, creştinism şi budism 
(Panu, 1971 (I): 234). Să mai notăm şi că, în tradiţia teomahiei crestin-populare, 
„kalofilia Binelui” este astutios asaltată de „askimofobia Răului” în care poetul 
vedea „sîmburele durerei” proprii şi a „nefericirii lumii”. 

Richarda Huch (1974) abordînd statusul omului în concepția romantică despre 
lume (378-398) nu uita să sublinieze că: omul ca imagine a Domnului este trinitate. 
Ca imagine a universului, este dualitate închisă, într-o entitate terță. Ca imagine a 
pămîntului este magnet cu doi poli. Omul este ca şi universul o unitate, dar o 
unitate divizată : «Dacă trupul şi sufletul ar fi una atunci n-ar avea loc nici un fel 
de acţiune reciprocă». Omul este tocmai o trinitate. Dacă vechiul dualism ( 
potrivit căruia spiritul este un străin, închis în corp, pe care nu mai moartea îl 
poate elibera din închisoare) nu mai subzistă, omul mai este în schimb conceput ca 
o ființă care cuprinde in sine contradicţiile, situate, precum polii, pe o dreaptă 
pornind din centru şi dezvoltindu-se în direcţii opuse (378). 

Ilustrativ, pentru acordul cu ideea de unitate divizată, este poemul în zece 
cînturi Aegri somnia (1890: 11-61) în al cărui exordiu ni se propune şi o primă 
„scenarizare” a dualismului dialectic .Poemul este construit pe schema religioasă a 
raportului dintre termenii dualismului antagonic, în sensul că fiecare este reversul 
celuilalt, odată cu înfiltrarea îndoielii ca vină modern(istă a pozitivismului. 
„Trickster-ul pozitivismului” reactivează mitul „înşelătorului” care, sub masca 
progresului ştiinţific, aduce în lume „domnia Răului”. Acest „demon al îndoielii” 
pare „mai înfometat” chiar decît Creatorul, a cărui operă o „virusează”. LP. 
Culianu (1981) consideră că el este posesorul unei „impulsive şi necontrolate 
răutăți”. Atfel, „iarba zmaltuita” este întinată de o „ființă schilogita” -un greier ce 
„tot ţipă răguşit”; apele sînt tulburate de „broasca oloagă şi fără de sînge”, 
ameninţată de şarpe; „larva uricioasa” îmbăloşează roua florilor, bufnița cîrnă, cu 
„căngile ascuţite”, planează prin umbră aducînd fiorul morţii ş.a.m.d. 

Asa cum s-a putut observa şi din scrisoarea lui George Panu către Iacob 
Negruzzi (Paris, 1876, ian. 2), „veacul” anatemizat de colegul său de la Sainte 
Barbe era marcat de asaltul general al „ştiinţelor pozitive”: Astăzi se caută a se 
intra în istorie - sublinează Panu [1931 (1)] - nu prin consideraţii a priori, ce avind 
un instrument ştiinţific în mind cu care se începe a cerceta omenirea nu in 
totalitatea ei, ce in deosebitele şi particulările ei manifestări, raminind ca pe urmă, 
după ce se va stabili pe bază ştiinţifică aceste deosebite parti, să se facă cercarea 
de a se scoate legile generale./.../ Prin urmare, poate dl. Naum să se sălăjluiască 
in sînul lui Boileau, să fie sigur că nu-l voiu ruga niciodată să-şi înmoaie virful 
degetelui în apă, ca să-mi atingă buzele mele aprinse” (Arhip şi Văcariu, 1973: 
173-174). Poetic însă, orişice estravaganţă, care pentru un medic ar fi un fenomen 
patologic, este permisă pentru cuvintul ce este poezie” - conchide „împăciuitor” 
pozitivistul Panu. 

Şi pentru un cercetător asiduu al fenomenului literar junimst ca Dan Mănucă 
este cotată ca fiind „ciudată această aversiune” a bursierului ce studiase în „Franța 

epocii pozitiviste”.O atare mentalitate conservatoare „de boier moldovean de pe la 
1800”, care a citit cîte ceva din „raționalismul francez şi din Voltaire”, de a 
condamna ştiinţa de pe poziţiile dogmatice ale religiei creştin-ortodoxe i se părea 
lui Dan Mănucă a fi imputabilă. Dincolo de aceste „apostrofări” însă, poemul Aegri 
somnia rămîne o prelucrare a motivului căilor mirifice de circulaţie în cosmos. 
Romulus Vulcănescu (1985) preciza că datinile şi tradițiile noastre „consemnează” 
prezenţa în cosmos şi în unele zone ale lui, a unor „căi mirifice” de circulaţie a 
zeilor, semizeilor, demonilor, eroilor şi chiar a unor oameni de rînd. 

În cazul poemului Aegri somnia este vorba de căile ce înlesnesc comunicaţia 
între cosmos şi pămint, diferenţiate calitativ prin categoriile istorice de cultură şi de 
eroi civilizatori care viețuiesc pe linia acestei spirale: - de la „Halia străbună şi 
Latinum-ul Antic”, cu „religiunea Venus: templul paginatatei/ şi peste ea Maria - 
roza creştinătăţii” (1880: 22) la /erusalimul jalnic, cetate părăsită/ si, pentru 
todeauna de-acuma văduvită/ de blind mirele tău! (1880: 42) şi pînă la „Polonia, 
...cadavru! o nație creştină/de alti creştini pe cruce redusă în ruină... dintre natii, 
/işi duce crucea sa cucernică martiră, în haină sfişiată, /Ca Hrist spre Golgota... 
cor trist în negru doliu-proscrisă (1890: 60). 

Ca şi în tradiția populară, această aventură „în spirala-nfricoşată” a 
civilizaţiilor şi credințelor, solicită o anume iniţiere. Aceasta va fi realizată de 
gemelarul Binelui: un daimon conciliant, Daimonul ce-l va iniţia, dealtfel, pe poet 
în spirala „deşertăciunii deşertăciunilor”: zadarnic omul cata ce nimeni nu stie,/ 
fatala sa gîndire devine-o ironie/ o crudă fărădelege; /din munca sa nespusă şi 
oarba sa cătare/ ce-şi dă şi zi şi noapte cu-atita-nverşunare/ nimica nu s- 
alege!(1890: 43). El este echivalentul unei semidivinitati mitice a cărei prezenţă îl 
remodelează ontologic şi-l face să-şi înțeleagă şi să-şi domine slăbiciunile, mai ales 
„îndoiala”, „necredinţa”. Ca şi în cazul poemului Nox erat, acest daimon este o 
făptură bivalentă, care exprimă un dualism convertibil între cei doi poli ai lui, o 
dedublare ontologică, specifică „fractrocraţiei demiurgice a Fărtatului şi 
Nefărtatului” (Vulcănescu, 1985: 309). Daimonul naumian — „o stea căzută”, 
“deslipita din bolta albăstruie” care ia o formă măreaţă, zimbitoare/ ca îngerii 
întocma cu aripi zburătoare/cu ochi pătrunzători/ființă-aeriană din lumi 
necunoscute /a totulştiutor (1890: 21) - reflectă antinomiile prin o serie de 
„conciliaţii”. De aceea el poate fi, cînd bun, cînd rau, fără ca prin aceasta să ajungă 
la un monism irezolut. Romulus Vulcănescu (1985) opinează că, în ambele cazuri, 
bunătatea sau răutatea daimonului este călăuzită de principii morale opuse; nu însă 
şi exclusive. De aceea daimonul mai mult inspiră, protejează şi dinamizează 
cîntarea poetului, fără a-i provoca indiferență sau dezechilibre, actionind în cadrul 
unei libertăţi concepute în spiritual ordinei şi al creaţiei, specifice Dumnezeului 
nostru creştin. 

Riturile de călătorie în spirală pe axa Istoriei universale, de la un nivel la altul 
(Roma, Egipt, Atena, Ierusalim, Caucaz, Walhala, Spania, Polonia), de la o forma 
hierocosmică la alta, sînt condiţionate de presiunea fimpului horal care fagocitează 

timpul istoric, de unde şi „sentimentul de zădărnicie în fata imensului cimitir al 
Istoriei” (Vianu, 1985: 188). 

Această călătorie în spirală, într-o ordine istorică prestabilită, aminteşte de 
drumul funerar, bine trasat în tradiția crestin-taraneasca. Este în joc o purificare 
totală a eroilor exemplari ai acestor civilizaţii, pe drumul funerar al istoriei 
universale, înainte de a-i fi distrusă şi ultima verigă (cea modernă!) a civilizaţiei 
pozitiviste a vremii. 

Cu o necesară şi ultimă precizare: poemul Aegri somnia, apărut în broşură 
separată încă din 1876 este contemporan poemei Memento mori (1872) şi, ca atare, 
era firesc să regăsim în text şi unele registre comune imaginarului romantic al 
vremii. Numai că Aegri somnia propune o călătorie rituală, nu atît pe „spirala 
logaritmică” a Istoriei, ci pe una „liberă” şi „cosmică”, flexibilă, capabilă să se 
„alungească” sau să se „scurteze” în funcţie de semnificaţia călătoriei pe axa Bine- 
Rău. Ajunsă la „sfirşit/ - şi lungă a fost calea! -”, „spirala-nfricoşată” îl 
abandonează pe „nefericitul poet” durerii care „cu moartea se va stînge, căci 
moartea-i mingiiere/, poet nefericit” (1890: 62). 

* 

In concluzie, in viziunea lui Anton Naum, acest sistem ganglionar tine de 
„tărîmul necunoscut al inconştientului care se întinde pina la miezul fiinţei omului” 
şi pe care acesta nu-l poate „stăpîni”, findcă miezul (centrul) său nu se află 
înăuntru, ci înafară, „în ceruri”. 

De aici şi o permanentă preocupare poetică a lui Naum de a infatisa omul între 
somnie şi veghe, atît ca ființă autonomă (adamitică), diurnă, cît şi ca locuitoare 
nocturnă, somnambulică a universului în care pulsează „uriaşele ritmuri siderice”. 

Forme contemporane ale sacralității în literatura 
Călin BÎRLEANU 


The three parts of the novel Orbitor cannot be analized as a whole in the absence of some elements 
related to psychic or spirituality. The psychological or theological influences, to name only two of 
them, are combining in the trilogy in order to form a literary corpus, both dense and fertile, where 
androgyns and angels, saints and deamons, earth and sky, complete each other, sometimes even to 
the limit of confusion. 


Reamintirea prozei cărtăresciene trece de barierele evenimentiale ale realității 
trăite sau chiar imaginate, accesînd un fond mitic de informaţii, cu surse 
antropologice şi arhetipale. Viziunea textului cuprinde totul: ,,... căci limbajul n-a 
apărut decît ca sublimarea emoțiilor, pe pămîntul fosilizat al fricii, dragostei şi urii 
adevărate, faţă de care ce numim noi astăzi aşa nu sînt doar umbre ale umbrelor, ci 
mult mai rău: trădări, strîmbări, etimologii siluite. Căci nu vom mai orăcăi 
niciodată din răsputeri, nici în torturi, nici în disperarea lui lov, cum am făcut-o-n 
pruncie, şi nu vom reuşi, nu ni se va da, orice-am face, harul de a-l iubi pe 
Dumnezeu cu pasiunea rătăcită, pustiitoare, cu care ne-am iubit o dată mama, cînd 
dragostea nu era numai dragoste şi noi nu eram numai noi, şi mama nu era numai 
mama. Esenţa esenței sacrului: reamintirea. Memoria care precede memoria.” 
(Cărtărescu, 2002: 326) 

Unul dintre cele mai captivante fragmente regăsite în Aripa stingă, reluat şi 
dezvoltat în celelalte volume, este o adevărată ,,coborire în timp” (Ştefănescu 2005: 
915). Acest proces inițiatic cu trăsături mitice reconstruieşte fidel dictonul 
cărtărescian, „orice descoperire e o rememorare” (Cărtărescu, 2002: 73), istoria 
strămoşilor din partea mamei şi a lui Vasili. Macul este motivul declanşator al 
întregului fragment. Amintindu-si acel an, distinct („Îmi amintesc, adică inventez”, 
Cărtărescu, 2002: 67) scriitorul evocă prezența macului în satul strămoşilor mamei, 
adus de o şatră care străbătea Balcanii: „Acel an a fost însă anul macului. Încă din 
iarnă Badislavii priviseră, în palmele pline de bătături, semințele mărunte şi cenuşii 
de mac, necunoscute de ei pe atunci, aduse de o şatră” (Cărtărescu, 2002: 39). În 
ciuda precizărilor pe care cei din şatră le fac în legătură cu efectele macului 
(adoarme copiii şi măreşte pupilele femeilor stimulîndu-le) Badislavii cultivă 
seminţele: „Cînd petalele s-au scuturat şi s-au făcut curînd una cu tarina, au rămas 
măciuliile mustoase de lapte, emanînd o duhoare atît de dulce, că păsările nu 
treceau peste ogorul otrăvit, nici gîndacii şi lăcustele nu se-ncumetau printre 

tulpinele pale” (Cărtărescu, 2002: 40). Culegînd rodul rezultat şi amestecîndu-l în 
toate mîncărurile, de la colaci la vin, tot satul s-a „adunat [...] la o clacă de pomină” 
care a rezultat într-un consum comun general al macului sub diferite forme: 
„...aburii macului li s-au suit la cap şi toţi grămadă, de la flăcăi la moşnegi, au 
căzut într-o nălucire ciudată. Căci li s-a arătat un înger gol de lumină, cu fiţe de 
muiere, dar cu ruşine de bărbat, cu păr de aur împletit în mii de cosite. $i îngerul 
le-a spus: «Sinteti fără păcat. Fiţi ca moşul vostru Adam şi moaşa voastră Eva, căci 
ati fost iertati de păcate.» Şi toţi, flăcăi şi fete, gospodari şi neveste, şi-au scos 
bundele şi cămeşile şi s-au împreunat de-a valma, printre cîini şi copii, mamă cu 
fiu, tată cu fiică, frate cu soră, şi-aşa au tinut-o, cu pupilele largi cit irişii ochilor, 
cu o sudoare limpede si-nghetata picurindu-le de pe obraji, pînă cînd toamna s-a 
arătat, întîi blîndă ca sucul de struguri, apoi aspră ca vinul negru” (Cărtărescu, 
2002: 40) (s.n.). Echivalenta îngerului cu androginia nu apare numai aici, nefiind 
surprinzător faptul că îngerul are atât sîni cît şi organe genitale masculine, la polul 
opus concepţiei tradiţionale conform căreia duhurile nu pot fi catalogate în funcție 
de sex sau gen. Părul de aur, însă, trezeşte asocieri facile cu ,,coditele de aur” 
conturate atît de des în roman: „cît de curat eram şi cum îmi sticleau coditele 
aurii...” (Cărtărescu, 2002: 244). Comparatia cu imaginea lui Hristos devine mai 
clară pe parcusul ultimelor două volume ale trilogiei. Mărirea pupilei ochiului este, 
în adevăr, un efect al drogului halucinogen, dar faptul că acest motiv apare în mai 
multe rînduri, mai ales, în absenţa unui stimul efectiv, halucinant, ne îndeamnă să 
vedem, din nou, ochiul dilatat, ca o formă acută de conştiinţă, dincolo de 
înțelegerea cognitiv-senzorială medie, umană. Regresia umană, sugerată în primele 
proze prin transformarea globului ocular şi apoi a corpului, pare să fie aici limitată 
la nivelul ochilor, de unde şi imposibilitatea sau indiferența oamenilor în legătură 
cu identitatea partenerului. Dilatarea ochiului, în sensul cărtărescian, permite 
accesul spre o cu totul alt tip de informaţie, diferită esenţial de cea perceptibilă în 
starea de veghe, naturală, a individului. 

Efectul macului pare să fie şi unul compensator, înlăturînd, în mod evident, 
inhibiţiile consumatorilor, mai cu seamă în rîndul femeilor, care „se măritaseră fete 
mari şi nu-ndrăzneau să ridice ochii din pămînt în faţa omului lor” (Cărtărescu, 
2002: 41). Această anulare a barierelor morale transformă radical comportamentul 
femeilor, acestea „îşi suflecau acum fustele-n față, arătîndu-şi pulpele groase şi 
dîmbul păros dintre ele, şi se lăsau călărite acolo, pe sacii de grîu, în mirosul de 
hamuri date cu dohot” (Cărtărescu, 2002: 41). Practicile orgiastice sînt strîns 
legate de cele ale inițierii şi jertfei constituind „o comemorare rituală a potopului, a 
întoarcerii la haosul din care fiinţa trebuie să iasă regenerata [...] în orgie are loc o 
pierdere a formelor: norme sociale, personalităţi şi personaje...” (Durand, 1977: 
387). Este, în fapt, reîntoarcerea la starea primordială, haotică, care reprezintă în 
opinia lui Eliade „dobîndirea condiţiei seminţelor care se descompun în pămînt, 
părăsindu-şi forma pentru a da naştere unei plante noi” (Cărtărescu, 2002: 41). 

Respectînd teoria haosului, dar încercînd exemplificarea acesteia în alt registru, 
opus umanului, scriitorul oferă proporții temporale uriaşe orgiei, prelungind-o pe 

parcursul a patruzeci de zile, timp în care, paralel vieţii satului, începe să se 
manifeste viata satului de dedesubt, a morţilor îngropaţi şi uitaţi de cei vii: „Sub 
tarina, în căsuţele lor strimte de brad, morții flămînziseră. De patruzeci de zile nu 
mai fuseseră pomeniti în biserică [...] înspăimântați că vor muri a doua oară de 
foame şi uitare” (Cărtărescu, 2002: 41), morţii sapă tuneluri unul spre celălalt, 
adevărate labirinte în textul cărtărescian, pentru a se sfătui. „Trei sute de morţi [...] 
la-nceputul iernii [...] o oaste putredă, plesuva şi rînjită şi-a croit drum către lumea 
albă. [...] Strigoii năvăleau în tinde, apoi în odăi, unde, sub ochii femeilor ce 
credeau că visează, smulgeau pruncii-nfasati din leagăne şi rupeau cu poftă din 
carnea lor fragedă [...] se dădeau la muieri, le-ncălecau pe lavite şi le pătrundeau cu 
viermele negru ihtifalic...” (Cărtărescu, 2002: 41-42). 

Unicul loc intact din sat rămîne biserica, unde cîţiva dintre Badislavi se 
refugiază, treziti din halucinatia macului, pentru a căuta ajutorul preotului, 
„singurul din sat care nu curvise cu puterile florii-ntunecate” (Cărtărescu, 2002: 
43). Aflaţi sub un adevărat asediu din partea demonilor, care par să arunce 
adevărate molime biblice asupra bisericii vechi, Badislavii se apără cu ajutorul 
icoanelor, a crucilor şi a unui dinte apartinind unui martir, cu puteri divine: ,.... 
lacrita de sticlă cu dintele unuia dintre cei două sute de invatacei ai sfintului 
mucenic Nicon, comoară fără pret a bisericii” (Cărtărescu, 2002: 43). Dintele, ca 
simbol totemic, este puternic încărcat de înţelesuri, Evseev asociindu-i activități ca 
,masticatia, sfişierea, dorinţa de dominare”: „În culturile arhaice, dinţii oamenilor 
şi ai animalelor au o mare importanţă în actele de magie simpatetică, deoarece 
dintele e o adevărată sinecdocă a omului, reflectată şi în dictonul biblic «dinte 
pentru dinte»? (Evseev, 2007: 172-173). Dintii reprezintă in multe culturi 
vitalitatea, fără a fi explicată legătura, probabil antropologică, a simbolului cu 
sensul purtat, ei reprezentînd mijlocul esențial al supravieţuirii speciei, atît umane, 
cît şi animale. Tăria dinţilor, astăzi sau acum cîteva milioane de ani, a condiționat 
felul şi calitatea alimentelor consumate. Ca urmare, Hans Biedermann, în 
dicționarul său, identifică prin simbolul dintelui atît metafore ale sexualității, cît şi 
ale spiritului războinic sau ale spiritului martirilor: „Creştinii din nordul Africii iau 
în deridere chipurile cioplite (idolii) sau se luptă cu ele, arătîndu-şi dinții, [...] dinții 
puternici care apucă hrana şi o sfarima simbolizează vitalitatea [...]. În iconografia 
creştină Sf. Apollonia este înfăţişată tinind un dinte într-o pereche de cleşti, întrucît 
în timpul martiriului său i-au fost scoşi dinţii cu cleştele” (Biedermann, 2002: 
1/132). 

Episodul asediului asupra bisericii se incheie cu lupta dintre puterile cerului, 
prin îngeri veniți pe pămînt, cu demonii subpămînteni. Finalul acestui apocalips 
limitat la graniţele unui sat surprinde nu doar victoria forţelor cereşti, ci şi un înger 
care îmbrățişează „o enoriaşă cu tite obraznice”. Rezultatul duce la căderea 
îngerului: ,,... îşi văzu poala veşmîntului îmbăţoşată, ridicîndu-se-ncet, nespus de 
dureros şi de dulce, pînă se-ntepeni drept în sus, pe cînd cămeşa de lumină, proptită 
parcă-ntr-un par nevăzut, se sumetea cutată [...] Cîntarea de slavă îi rămase in git, 
şi în locul ei un urlet gutural, ca de lup tînăr, i se târî afară din gură. Ochii [...] se 

tulburară de lacrimi, şi îngerul turbat se azvirli deodată, schimonosindu-si chipul 
dumnezeiesc, în fîntîna de foc, pe urmele ultimului diavol...” (Cărtărescu, 2002: 
47). Realizînd o utilă şi pertinentă clasificare a simbolurilor (Durand, 1977: 137) 
găseşte două mari direcţii ale acestora: simbolurile catamorfe şi cele ascensionale. 
Simbolurile catamorfe sînt reprezentate de „imaginile dinamice ale căderii.” 
Căderea îngerului este, în fapt, aruncare conştientă, cădere dorită, cu funcție de 
canon aplicat sinelui pentru revelarea slăbiciunii specifice umanului. Nu folosim 
întîmplător acest termen de slăbiciune, continuarea romanului cu celelalte volume 
prezentînd cîteva exemple potrivite pentru acest caz. Sexualitatea, atît de prezentă, 
de la demitizarea copilăriei, ajunge, aici, în contextul divin. Imperiul erosului pare 
să domnească, astfel, peste toate lumile textului cărtărescian. 

Durand alătură căderii „prima experiență a fricii”, opusă total aspirațiilor şi 
elanurilor spre înălțimi. „Această temă a căderii apare ca un semn al pedepsei şi se 
vede multiplicată într-una şi aceeaşi cultură [...] aşa cum putem de asemenea arăta 
că stau lucrurile în tradiția iudaică: căderea lui Adam se repetă prin căderea 
îngerilor răi.” (Durand, 1977: 139). 

Povestea Badislavilor este departe de încheiere, preotul luînd rolul unui Moise 
modern, care îşi conduce sătenii peste Dunăre spre locuri mai bune, în căutarea 
unui nou început, a unui loc sacru pentru a pune temeliile noului sat. 

Cărtărescu mărturiseşte în Jurnal că lecturile din Biblie reprezintă o sursă de 
inspirație în timpul elaborării unui text, lucrul fiind evident peste tot în opera sa. 
Exceptînd aluziile hristice care satisfac în mare măsură complexul eroului, Maria 
Magdalena şi Fecioara Maria se ascund în spatele personajelor scriitorului sau 
reprezintă direct anumite trăsături pe care acesta le induce mamei, spre exemplu. 

Astfel, discutînd aspectul divinității în Vechiul Testament, scriitorul descrie 
obiceiurile stricte ale slujirii Domnului sau ale vestimentatiei preoților: „Aveau 
haine pe care le-mbrăcau numai la intrarea în cort, şi le scoteau la ieşire. Marele 
preot purta efodul ce avea pe piept un alt artefact cu totul misterios, numit Urim şi 
Tummim, prin care se puneau întrebări Domnului [...] Ce erau Urim şi 
Tummin...?” (Cărtărescu, 2007: 377). Vechiul Testament prezintă cele două 
elemente, care sînt cuvintele ebraice pentru strălucire şi înțelepciune şi care capătă 
în lumina traducerii sensuri clare: „Și va purta Aaron, cînd va intra în cortul 
adunării, numele fiilor lui Israel pe hoşenul judecății, la inima sa, spre veşnică 
pomenire înaintea Domnului. În hoşenul judecății să pui Urim şi Tumim, şi vor fi 
acestea la inima lui Aaron, cînd va intra el în cortul adunării...”. 

Pornind de la extrase biblice, Cărtărescu scrie pagini de literatură introspectivă, 
raportîndu-se, spre exemplu, la harul divin, cu trimiteri evidente spre existența 
eroului: „«Harul Meu iti este de ajuns; căci puterea Mea în slăbiciune se 
desăvîrşeşte»”. Cred că şi alţii, mult mai tîrziu, au avut parte de influența Duhului. 
Ce stranie prima amintire a lui Da Vinci: la vîrsta de doi ani, în cosuletul său lăsat 


! Biblia sau Sfinta Scriptură, Bucureşti, Editura Institutului Biblic şi de Misiune al Bisericii 
Ortodoxe Române, (Exodul, 28, 29-30), 1968, p. 99. 
? Ibidem, p. 1303 (12, 9). 

de Caterina pe pajişte, copilul a fost umbrit de o mare pasăre. Aceasta i-a deschis 
gura cu coada.” (Cărtărescu, 2007: 385). Celebra amintire a lui Leonardo Da Vinci 
nu a fost străină de aplicațiile psihanalizei, Sigmund Freud preluînd-o şi analizînd- 
o în raport cu viata si opera artistului şi omului de ştiinţă. În eseul O amintire din 
copilărie a lui Leonardo da Vinci savantul vienez analizează amintirea prin 
prisma celebrei picturi Sfinta Ana, fecioara şi pruncul şi a incursiunilor în istoria 
simbolurilor, obţinînd adevărate revelații care au asigurat pînă astăzi strălucirea 
capacităţii analitice a psihanalistului. Da Vinci (apud Freud, 1999: 1/117) întrerupe 
brusc un pasaj explicativ cu referire la zborul vulturului: „«Se pare că mi-a fost 
sortit să mă ocup atît de temeinic de vulture pentru că îmi apare ca o amintire 
foarte timpurie; cînd eram încă în leagăn, un vulture a venit la mine, mi-a deschis 
buzele cu coada şi m-a izbit de multe ori cu ea peste buze»”. Fără să ne 
cramponăm de acest amănunt al prozei cărtăresciene, amintim concluziile 
freudiene, care găsesc în vultur imaginea zeiței egiptene Mut. Savantul diferenţiază 
între amintire şi fantasmă: „Cînd descompunem o amintire din copilărie, tindem să 
separăm conţinutul real al amintirii de motivele ulterioare care îl modifică şi îl 
denaturează. În cazul lui Leonardo, credem că ştim acum conţinutul real al 
fantasmei; înlocuirea mamei cu vulturul ne arată că acel copil simţea lipsa 
tatălui...” (Freud, 1999: 1/124). Modificarea procesului amintirii la Cărtărescu 
încalcă în mod voit tocmai precautiile pe care Freud le stabileşte. Mai mult, 
psihanalistul vede în spatele fantasmei motive care se aplică în mod direct la textul 
cartarescian: ,,... zeiţa Mut întruneşte aceleaşi caracteristici materne şi masculine ca 
şi în fantasma cu vulturul [...]. Să se explice oare acest lucru prin aceea că, din 
lecturile sale, Leonardo ar fi putut afla despre caracterul androgin al vulturului 
matern?” (Freud, 1999: 1/126). Scriitorul preia, în concluzie, un fragment din viața 
lui Da Vinci pentru a-l folosi în sensul literar al inspiraţiei de ordin divin. 

Atribuierea unei afecţiuni cu reminiscente culturale aupra copilului Mircea este 
evidentă într-un fragment din al treilea volum, în care tratamentul şi modalitatea de 
aplicare par să fi rămas adînc întipărite în memorie: „Cu acest Graal înfăşurat în 
curcubeu între degete, mama se-apropia de patul in care dormeam [...], apoi îmi 
desfăcea delicat buzele şi-mi turna printre ele lichidul [...] ca un şir de briliante 
moi [...]. Am găsit fiola de Quilibrex...” (Cărtărescu, 2007: 448). 

Problematizarea esenței creştine nu este străină de romanul cărtărescian, raiul, 
existenţa ca trup sau amintirile celui înviat întru Hristos fiind abordate într-un spirit 
interogativ, din care angoasa necunoscutului respiră prin text: „oare mintuirea va 
salva memoria, gîndurile şi ființa noastră? Vom fi tot noi cei reinviati, dacă va fi o- 
nviere? La ce mi-ar folosi viaţa eternă dacă mi-aş pierde amintirile? [...] Vom mai 
fi, deci, noi înşine, cei reinviati, ne vom mai aduce aminte de cei pe care i-am 
iubit?” (Cărtărescu, 2007: 448-449). Memoria care integrează şi cuprinde totul este 
într-un raport magnetic opus cu moartea, fie ea şi reînviere într-un spirit superior, 
independent de lumea fizică, a amintirilor şi iubirilor care au constituit chintesenta 


à Sigmund Freud, Eseuri de psihanaliză aplicată, vol. 1, Bucureşti, Editura Trei, 1999. 

vieții pămînteşti. Orice metamorfoză a trupului sau a spiritului care nu include 
principalul proces al vieţii şi textului cărtărescian — rememorarea, imaginaţia — este 
privit, de fapt, ca o stingere a orbitorului soare şi o instaurare a nopții adinci. 
Schimbarea care îl obsedează pe autorul trilogiei este căutată permanent: 
„Apostolul Pavel e fie mai informat, fie mai indiscret, pentru că [...] dezvăluie 
enigma învierii finale [...]: «lată, vă spun o taină: nu toţi vom adormi, dar toţi vom 
fi schimbaţi [...] morţii vor învia nesupuşi putrezimii şi noi vom fi schimbaţi. [...] 
ceea ce este supus putrezirii să se îmbrace in neputrezire...»” (Cărtărescu, 2007: 
490). Noul Testament conţine textul, cu o diferență în ce priveşte cuvîntul 
„putrezire”: „Căci trebuie ca acest trup stricăcios să se îmbrace în 
nestricăciune...”*. 

Sinonimia pe care o are copilăria lui Mircişor cu unele trimiteri biblice la 
existenţa lui lisus nu mai are darul, aici, de a surprinde. Fragmentul debutează cu 
aparent obişnuita scenă în care copilul este chemat la masă de părinți: „Pe un fund 
de lemn e un peste mare, întunecat şi bălos [...]. Mama ia un cuţit şi deodată 
despică burta alburie a peştelui [...], smulge băşica sidefie — două burdufuri 
tuguiate, pline de sînge — şi-o pune pe farfuria curată [...]: «Hai, papă! Să nu 
rămînă nimic” (Cărtărescu, 2007: 494) (s.n.). Greata cu care copilul primeşte 
invitaţia constrînge părinţii la un comportament neobişnuit, ca însăşi obiectul cinei: 
„... deodată amindoi se ridică de pe scaune, vin spre mine, mă apucă şi încearcă să 
mă silească să mănînc. Urlu disperat, mă trîntesc pe podea [...]. M-au incoltit, tata 
mă ţine strîns, mama se apropie cu o lingură uriaşă în care luceşte [...] băşica 
sidefie [...] mi se-ndeasă pe git mizeria aia [...] de undeva apare un enorm pahar 
cu apa, «bea», îmi spune tata [...] mama îmi şterge lacrimile [...] pe soldul ei fusta 
albastră crapă cu un trosnet metalic şi văd deodată fluturele, pata de lupus 
eritematos [...] pe pielea ei” (Cărtărescu, 2007: 495) (s.n.). Peștele este puternic 
valorizat de tradiția creştină, pînă la identificarea cu lisus Hristos. Ivan Evseev 
(2007: 468) identifică în motiv şi substratul sexual, cu care lucrează şi psihanaliza, 
dar şi semne ale ambivalentei: „apare atît ca simbol matricial feminin, cit şi ca 
simbol falic”. Consumarea peştelui este şi ea însoţită de multe semnificaţii sau 
restricţii, eroinele din unele basme „rămîn gravide consumînd un peşte sau 
înghițind numai un os de peşte” (Evseev, 2007: 468), Biserica acordind dezlegări 
în zilele de Buna Vestire sau de Florii, pentru consumarea lui ca hrană. Enormul 
pahar cu apă, din care tatăl îi porunceşte (în al treilea volum al trilogiei abia, al 
tatălui), lucru foarte rar în text, să bea şi ruperea fustei mamei care descoperă 
fluturele încifrat pe corpul ei, constituie, fără îndoială, influenţe puternice ale 
textelor biblice. Inghitirea ciudatului aliment, parte esenţială doar la unii peşti, 
reprezintă o adevărată împărtăşanie a copilului cu un element pe care nu îl înțelege 
la adevărata valoare şi pe care părinţii, înconjurați de aure divine, cu un tată-zeu, 
nemaiintilnit pînă acum, i-l oferă aproape ritualic. Scena pare să fie, deloc 
întîmplător, identică, din perspectiva denaturării unor amintiri, cu cea a lui 


* Biblia sau Sfinta Scriptură, Bucuresti, Editura Institutului Biblic şi de misiune al Bisericii 
Ortodoxe Române, 1968 (Corinteni, 15, 53), p. 1293. 


366 


Leonardo Da Vinci, la care scriitorul se şi referă. Amintirea unei cine poate 
interfera cu cea a administrării forţate a unui medicament, la care copiii sînt deseori 
supuşi de părinți. Vulturul, explicat de Freud în amintirea fantasmatică a lui Da 
Vinci, este înlocuit, la Cărtărescu, de peşte. Vezica înotătoare, ca parte anatomică a 
peştelui, este specifică doar speciilor care înoată atît la suprafaţă, cît şi la fundul 
apei, peştii din a doua categorie fiind uneori complet lipsiţi de vezică. Această 
parte reglează, cu ajutorul gazului, plutirea şi adîncimea la care peştele înoată, cei 
de adîncime fiind complet lipsiți de ea, inotind rar în plină apă. Prin forțarea 
ingerării simbolului ascensional, copilul are o împărtăşanie cu totemul care îi va 
transmite ceea ce pînă atunci nu avea: capacitatea de a se ridica, echivalentă, 
simbolic, cu aripile fluturelui. Paharul primit de Mîntuitor în grădina Ghetsimani 
este aici forţat la gura copilului, imediat după consumarea ritualului, fusta mamei 
despicîndu-se îi arătă fluturele care, acum, nu mai este interzis noului om 
împărtăşit cu puterile lui. Noul Testament prezintă câteva similitudini cu fragmentul 
cărtărescian, în special în ce priveşte ruperea materialului care acoperă mama: „ŞI, 
alergînd, unul a umplut un burete de oțet, l-a pus într-o trestie şi I-a dat să bea [...]. 
Iar lisus, scotind un strigăt mare, şi-a dat duhul. $i catapeteasma templului s-a rupt 
în două, de sus pînă jos”. Fortarea şi chinul celui răstignit, imobilizat, urmată de 
moartea care susține însăşi esenţa creştinismului, prin reînviere, în spirit şi spre cer, 
constituie suficientul argument pentru a demonstra influenţele Bibliei în pasaj şi în 
operă. Esenţa simbolică a paharului, încă din Nostalgia, asociat pe rînd fetiţei, 
mamei $i, aici, copilului Mircea, este explicată de Jung in strînsă relaţie cu legenda 
Graalului şi cultul feminitatii: „Reprezentarea religioasă centrală a acestei materii 
legendare, cunoscută în multiple variante, este recipientul sacru, o imagine absolut 
necreştină — după cum îşi dă oricine seama — a cărei obirsie este de căutat în alta 
parte decît în izvoarele canonice” (Jung, 1997: 256). Psihanalistul identifică în 
tradiția celtică o posibilă sursă a motivului cupei prin „oala magică” asociată 
divinitatilor vechii Irlande. 

O formă de sacralitate incipientă se ascunde şi în povestea arhitectului, pasionat 
de noua maşină achiziționată, de care se ataşează din ce în ce mai mult: „Cînd 
trîntea portiera, zgomotul lumii înceta şi arhitectul se simțea fericit în acel spaţiu 
tandru şi confortabil, în care totul era făcut ca să-l servească. Nici în patul conjugal 
nu se simţea mai bine” (Cărtărescu, 1993: 294). Este vizibilă în atitudinea 
arhitectului tendinţa de fetişizare a obiectului. Analizindu-l, fără a intra în detalii, 
fetişismul eroului apare în text ca prima vîrstă a devenirii personale. O asemenea 
formă de fetişism este caracteristică şi formelor de viata primitive, sălbatice, 
desemnind, în fapt, religia acestora. Spre exemplu, divinizarea vietatilor moarte şi 
înzestrarea acestora cu puteri magice sau învestirea diferitor obiecte, animate sau 
nu, cu valenţe spirituale: „Obiectele ce servesc de totem aparţin, în majoritatea 
cazurilor, fie regnului vegetal, fie regnului animal [...] cît despre lucrurile 
neinsufletite, ele sînt utilizate mult mai rar” (Durkheim, 1995: 103). Vorbind de 


$ Biblia sau Sfinta Scriptură, Bucureşti, Editura Institutului Biblic şi de Misiune al Bisericii 

această primă vârstă a umanităţii, Freud a conceput studiul Totem si Tabu (2000), 
anuntind ca fetişismul este o formă primară de manifestare a individului. 
Fetişismul poate fi uşor identificat la copii, de unde şi ipoteza că vârsta infantilă 
corespunde „vîrstei sălbatice” care trebuie să avanseze spre stadiul matur, adult al 
civilizaţiei. Din această perspectivă, Emil Popescu va parcurge toate etapele pentru 
a evolua spre un „individ matur”. Ne referim aici la maturitatea umanităţii din 
interiorul personajului. 

Reconstituirea imaginii mamei are adevărate aspecte mistic-religioase. „Mama 
uriaşă” a poemelor revine prin intermediul curajului scriitorului în abordarea 
tematică a unui caracter mitologic: „Apărea în poemele mele mama, păşind pe 
şoseaua Stefan cel Mare, mai înaltă decît blocurile, răsturnînd camioanele şi 
tramvaiele, strivind cu tălpi uriaşe chioşcurile de tablă, măturînd trecătorii cu fusta 
ei ieftină de diftină. Se oprea în dreptul ferestrei triple a camerei mele, se ghemuia 
şi privea înăuntru. Toată fereastra se umplea de marele ei ochi albastru” 
(Cărtărescu, 2002: 17). Ritualic, pornind de la obiecte simple, cum ar fi o proteză 
dentară, eroul clădeşte parcă felie după felie, corpul şi existența imaginar-reală a 
mamei. Evocind reminiscentele divine pe care Maria Cărtărescu le avea în ochii 
copilului (părinții sînt zei pentru copii prin capacitatea de a pedepsi sau oferi 
recompense; imaginea şi raportarea copiilor la aceştia va determina viitoarea relaţie 
cu divinitatea”) scriitorul îi naşte un trecut fantastic din care va rezulta nu un clasic 
complex Oedip, ci un adevărat complex al eroului. Inversînd rolul de divinitate, 
adolescentul devine creator: „Am ridicat proteza deasupra capului meu, şi dinţii au 
prins să sclipească galbeni ca flacăra de sare, pe cînd gingiile au dispărut, topite-n 
culoarea identică a înserării. «Ah, mama», am şoptit în nebunia acelei tăceri. Am 
rămas cîteva minute privind în lumina tot mai întunecată proteza, pînă cînd, 
amurgul devenind stacojiu ca sîngele venos, aparatul dentar căpăta un fel de 
lumină interioară, de parcă un gaz uşor fluorescent ar fi umplut arcul gingiilor de 
cauciuc. Şi-n jurul lor se alcătui, fantomatic, mama” (Cărtărescu, 2002: 23). 

„Insectă cu valenţe mitice şi cu funcții augurale în folclorul românesc, 
încarnare a sufletului mortului” (Evseev, 2007: 211) (s.n.), fluturele poartă 
complexe semnificații mitice prin alegoria prezentă în fazele evoluţiei sale: 
„crisalida este un ou care conţine toate potentialitatile ființei [...] e un simbol al 
regenerării sau chiar o ființă primordială demiurgică” (Evseev, 2007: 212). 
Reprezentînd neîncetata metamorfoză, fluturele se ascunde în textul lui Mircea 
Cărtărescu in emisferele cerebrale, în măduva spinării (,,sectioneaza-mi măduva 
spinală şi vei găsi, pe un disc alb, desenul unui fluture cenuşiu...”, Cărtărescu, 
2002: 235), în burta femeilor sau sub întinse ape îngheţate. Simbolizind viata şi 
veşnica năzuință umană spre mai sus”, fluturele pare în permanență pîndit de 
opusul său, păianjenul. 


ê Cf. Donald W. Winnicott, De la pediatrie la psihanaliză, Bucureşti, Editura Trei, 2003; vezi şi 
Sigmund Freud, Nevroza la copil, Bucureşti, Editura Trei, 2000. 

7 Ivan Evseev subliniază traducerea cuvîntului grecesc phsysche care înseamnă “în acelaşi timp, 
suflet, respiraţie, dar şi fluture”. 

Motivul pare o echivalență metaforică a timpului, aşa cum este perceput în 
opera cărtăresciană de personaje şi de narator. Timpul în textul lui Cărtărescu poate 
constitui un cu totul alt demers, fiind structurat pe nivele diferite, latente şi 
manifeste, pasive sau dinamice, în incubație sau în explozivă expansiune. 

Fluturele poate fi inclus printre simbolurile ascensionale: „Schema inaltarii şi 
simbolurile verticalizante sînt prin excelență «metafore axiomatice»” (Durand, 
1977: 153) care angajează toate structurile psihicului. Durand vede un punct 
maxim al simbolurilor ascensionale în aripă. Aceasta devine un mijloc simbolic de 
purificare. Mai mult, „psihologii care utilizează testul Rorschach ne arată că 
interpretările de păsări şi de fluturi alcătuiesc un grup perfect distinct de celelalte 
simboluri teriomorfe [...] Imaginile ornitologice răspund toate dorinţei dinamice de 
înălțare, de sublimare” (Durand, 1977: 160). Testul Rorschach nu este străin 
scriitorului, care îl utilizează simbolic din ce în ce mai des, începînd cu al doilea 
volum al trilogiei (,,... care-i amintea petele de cerneală din planşele Rorschach...”, 
Cărtărescu, 2002: 297). Însăşi descrierea celor zece planşe desenate de psihiatrul 
Hermann Rorschach (numele Herman este atribuit în Orbitor unui personaj cu 
valențe arhetipale) constituie parcă o fidelă descriere a universului tematic 
cărtărescian. O simplă trimitere la semnificaţiile analitice sau arhetipale ale 
planşelor constituie argumentul suficient. Teoretizate de Didier Anzieu, cele zece 
planşe ascund următoarele semnificații analitice, în ordine numeric crescătoare: 
angoasa pierderii obiectului, scena primitivă sau cuplul originar, situaţia oedipiană, 
supraeul patern, imaginea mamei falice, bisexualitatea, separarea de partenerul 
matern, mediul exterior, străin de familie, pulsiunea morţii şi angoasa de 
complexitatea textului nu poate fi redusă doar la o singură metodă aplicativă, vom 
prezenta şi semnificaţiile arhetipale ale testului, teoretizate de McCully, pentru 
fiecare planşă, în aceeaşi ordine: autoritatea feminină matriarhală (Anima), ideea 
naşterii, continuitatea vieţii şi elemente bisexuale, complexele personale şi 
psihismul individual profund, principiul masculin — puterea, virilitatea (Animus), 
psihismul personal primar şi imaginea de sine, funcționarea principiului masculin 
şi investirea energiei masculine, arhetipul feminitatii — energia şi funcționarea 
transpersonalul şi unirea marilor opoziții cu angoasa morţii, iar în cele din urmă, 
arhetipul-sursă, inconştient, în care se identifică sursa inconştientă profundă, 
simbolică, cum ar fi principiul acvatic sau al metamorfozei. 

Motivul apare particularizat şi în scena apocaliptică a trezirii morților. Descrie 
anatomia femeilor după halucinanta orgie ritualica: ,,... erau muieri cu fluturele 
şoldului lăţit de naşteri...” (Cărtărescu, 2002: 42). Această descriere a oaselor 
bazinului este regăsită şi în ultimul volum, fiind revelatoare atît pentru imaginea 
maternă, cît şi pentru cea a copiilor născuţi în apropierea simbolică a fluturelui. 

În urma ritualului sacrificial al umbrei copilului Vasili este introdus un alt 
fragment memorabil al romanului, dominat de motivul fluturelui. Pentru a-şi 
asigura trecerea în siguranță peste apa Dunării, Badislavii apelează la acest rit 

specific antropologic. Gheaţa Dunării primeşte ofranda, lăsînd copilul fără umbră, 
într-o stare aproape inertă şi dezvăluind oamenilor un covor înaripat: „Niciodată nu 
şi-ar fi-nchipuit atîta frumuseţe încremenită în crusta groasă de gheaţă. [...] Căci la 
un stînjen sub cleştar se aflau pretutindenea, cu aripile întinse, fluturi. Trupurile lor 
delicate şi păroase ca viermuşii, stacojii sau galben-pal sau negricioase, aveau mai 
bine de douăzeci de paşi lungime [...]. Pretutindeni, pe toată întinderea fluviului, cit 
zăreai cu ochii, fluturi colorați, cu aripile-ntinse, la cîţiva paşi unele de altele...” 
(Cărtărescu, 2002: 52). 

Discutia de început asupra motivului fluturelui oferă ritualului un aspect mai 
puţin barbar pentru copil, umbra acestuia fiind pusă de scriitor în legătură directă 
cu apariţia fluturilor sub gheață. Viaţa lui Vasili, prin oferirea umbrei, se schimbă 
în mod radical şi este urmărită de evoluţia romanului tocmai în aceeaşi idee a 
omului excepţional. Ne limităm deocamdată la trimiterea spre Gilbert Durand 
(1977: 213), care consideră zăpada ca „o apă purificatoare prin excelență”, atît prin 
culoare, cit şi prin răceala ei. Vedem în gheață, aşa cum scriitorul sugerează, nu 
doar aluzia apei, ci şi pe cea biblică, preotul satului începînd ritualul sacrificial cu 
Evanghelia deschisă „la fila în care fugarii din Eghipet, cu Moisi-n frunte, trec 
Marea Roşie între zidurile de apă”, pare să fie axată pe cîteva momente-cheie în 
care apa joacă rolul esenţial. Astfel, Moise este găsit în apă şi ocrotit, pentru a 
deveni personajul de importanţă biblică. Nu este preotul cel care îi ia aici, în mod 
simbolic, locul, ci, paradoxal, Vasili, care îşi lasă umbra în apele îngheţate ale 
fluviului. Este satisfăcut astfel registrul esenţial pentru apariţia individului a/es, 
excepţional, diferit în mod fundamental de ceilalți şi care este pus la baza 
rădăcinilor genealogice ale eroului narator. Nu se va insista asupra similitudinilor 
dintre fragmentul trecerii Dunării şi cel al minunii trecerii prin Marea Roşie, 
aceasta fiind semnalată chiar de Cărtărescu, ca inspiraţie pentru fragmentul 
exodului strămoşilor. 

Revenind la textul cărtărescian, se cuvine să punem în evidență fragmentul din 
Orbitor în care Badislavii se opresc să mănînce şi observă, în timp ce „scoaseră 
zacusca” sau ,,ciozvirtele de porc”, de care „li se urise de-atita amar de vreme”, 
„spinarea unui fluture gigantic” care „se ivea sub ei, doar la cîțiva paşi sub gheaţă, 
asemenea cefei unui dulf sub valurile mării. «Cum o fi carnea de flutur?» se 
pomeni vorbind un finc cu mucii curgînd lumînare pe buza de sus, şi, brusc 
insufletiti, ţăranii începură să-şi dea cu părerea, ba că ar fi ca pieptul de gâscă, ba ca 
piciorul bălos al melcului, ba ca muschiul moale şi fraged din crusta racilor fierti 
[...] în ciuda îndemnului la chibzuinţă al popii, înfierbintați de slibovita, cîţiva 
săteni apucară săpăligi şi tarusi [...] şi începură să spargă gheaţa [...] ca să scoată 
bivolul înaripat la iveală” (Cărtărescu, 2002: 53) (s.n.). Întrebarea, aparent retorică, 
a copilului, specifică vârstei, declanşează un comportament atipic din partea 
oamenilor, care nu doar că se implică imediat şi total în încercarea unui răspuns, 
dar se şi hotărăsc să scoată fluturele din gheață. Plictiseala Badislavilor de aceeaşi 


8 Mircea Cărtărescu, 2002: 51; cf. şi . Biblia (ed.cit., Ieşirea, 2, 1-8: 69). 

mîncare şi nevoia apărută subit, imperioasă, de a diversifica cina, aminteşte de 
piramida nevoilor umane, teoretizată de Maslow, la baza căreia putem găsi, între 
nazuintele primare, mincarea, apa, sexul şi somnul. Nu vom transforma textul într- 
o oglindire a acestor nevoi, cu toate că, dintr-un anumit punct de vedere, demersul 
ar fi justificat, imaginarul scriitorului pornind de la nevoile elementare, umane, 
spre uriaşe compoziţii narative, de sondare a subconştientului, întocmai ca o bătaie 
din aripi a unui fluture supranatural care provoacă imense furtuni la mii de 
kilometri distanță. Cărtărescu pare că exemplifică literar, pas cu pas, baza 
piramidei. 

Nici registrul teologic nu poate fi ignorat, ceea ce este numit păcatul pintecelui, 
în sens traditional, fiind echivalentul desfrinării, prin încălcarea celei de-a şaptea 
porunci. Instinctual şi raportat la piramida lui Maslow, gestul oamenilor capătă 
puternice conotaţii sexuale, susținute de starea de saturație în fata aceleiaşi 
alimentatii şi de infierbintarea care ascunde, aşa cum Bachelard 2002 a 
demonstrat, o intenţie sexuală. Chiar şi în Divina Comedie (Dante, 2000: 99), în 
Infern, în cîntul al VI-lea, se identifică cercul lacomilor, acest aspect întărind 
echivalenta pe care ne susţinem analiza. Cea mai concretă relație între sexualitate 
şi mîncare, ca patimă, reiese din Filocalia sfintelor nevointe ale desăvirşirii, unde 
neinfrinarea pintecelui este urmată de păcatul curviei: „să nu se amăgească nimeni 
cu săturarea pintecelui şi să nu se lase furat de plăcerea gitlejului. Pentru că nu 
numai deosebirea felurilor, ci şi mărimea cantității mîncărurilor face să se aprinză 
săgețile curviei. Căci cu orice fel de hrană de se va umplea pîntecele, naşte saminta 
desfrinarii; asemenea nu numai aburii vinului fac mintea să se îmbete, ci şi 
săturarea de apă, precum şi prisosul a orice fel de hrana...””. 

Argumentul final pentru lăcomia Badislavilor şi pentru păcatul pintecelui vine 
chiar din fragmentul textului: „Toţi grămadă trudiră cîteva ceasuri, pînă cînd 
putură, de jur-împrejur, să pipăie blana de catifea de pe pintecul inelat [...] deodată, 
un tremur insufleti cornitele cu măciulii ale fluturului şi picioarele subțiri începură 
să zvicneasca, țăranii retezară cu securea capul cît un butoi şi-l rostogoliră mai 
departe. [...] Apoi începură să reteze hălci întregi din spinare. Carnea era sticloasă 
şi tremurătoare ca piftia, dar ceva mai închegată, şi mirosea dulceag. Nici un os nu 
o străbătea. [...] O puseră la fiert în oale de lut, pe pirostrii. Mincară din ea cu toții, 
afară de popă [...] Nu se-ntîmplă însă nimic rău: țăranii isi lingeau degetele de 
plăcerea gustului celui straşnic” (Cărtărescu, 2002: 53) (s.n.). După ospăț bărbaţii 
taie bucăţi din aripile fluturelui pentru a impodobi femeile: ,,... bucăţi din pinzele 
ca de corabie ale aripelor vapsite in mii de culori, chemindu-si muierile şi 
înconjurîndu-le şoldurile cu cergile zdrentuite.” (Cărtărescu, 2002: 53). Fragmentul 
aminteşte de prinzul totemic pe care Freud îl prezintă în eseul său, Totem şi tabu, 
ca împărtăşire a indivizilor din puterea conducătorului printr-un act sacrificial, 
canibal: ,,... fraţii alungați s-au unit, şi-au ucis şi devorat tatăl şi au pus astfel capăt 
hoardei tatălui. Ei au luptat uniţi şi au realizat ceea ce, individual, le-ar fi rămas 


” Filocalia sfintelor nevointe ale desăvirşirii, Traducere de Preot Profesor Doctor Dumitru 
Stăniloae, Ediţia a IV-a, Bucureşti, Editura Harisma, 1993, p. 133. 

imposibil. (Poate un progres cultural, mînuirea unei noi arme, le-ar fi dat 
sentimentul superioritatii.). [...] Violentul tată primitiv era desigur modelul invidiat 
şi temut al fiecăruia din cohorta de frați. Astfel, prin actul devorării lui au realizat 
identificarea cu el, şi-au apropiat fiecare o parte din puterea sa. Masa totemică, 
poate prima sărbătoare a umanităţii, ar fi deci repetarea şi amintirea acestei fapte 
memorabile...” (s.n.). Textul cărtărescian aminteşte, de asemenea, şi de Mana 
biblică, cînd poporul lui Israel se plînge lui Moise: „«Mai bine muream bătuţi de 
Domnul în pămîntul Egiptului, cînd şedeam împrejurul clădirilor cu carne şi 
mincam»” (Freud, 2000: IV/ 319-320) (s.n.). Fluturele devine, astfel, masă a 
împărtăşaniei ritualice cu spiritul purității, prin umbra pe care Vasili a lăsat-o în 
apele înghețate ale fluviului şi care s-a metamorfozat în fluturi. 

Emile Durkheim analizează motivul totemului în studiul său dedicat 
manifestărilor religioase primitive, observind diferitele comportamente ritualice 
care prezintă pentru noi apropieri evidente cu cel descris în roman. Postul este 
principiul de bază al pelerinajelor tribale, Badislavii fiind mai mult decît motivaţi 
spre acesta, prin spirituala călătorie a descoperirii noului asezamint. Părăsirea 
vechiului sat, datorată demonilor, este continuată astfel cu exodul oamenilor spre 
locuri prielnice, în care să poată întemeia o nouă vatră. Antropologul descrie un 
ritual specific clanului omizii witchetty: „Ținutul pe care-l traversează este populat 
de amintirile glorioase ale strămoşilor. În cele din urmă ajung într-un loc unde este 
înfipt în pămînt un bloc mare de cuartit, înconjurat de mici pietre rotunjite. Blocul 
întruchipează omida witchetty la maturitate. Alantunja îl loveşte cu un fel de albie 
mică din lemn numită apmara, în timp ce psalmodiază un cîntec care invită 
animalul să se ouă” (Durkheim, 1995: 302) (s.n.). Sublinierile făcute reprezintă 
suficienta apropiere care delimitează asemănările dintre cele două comportamente. 
Durkheim (1995: 310) continuă analiza riturilor cu masa totemica: „Unele parti din 
trupul victimei sînt rezervate divinității; altele sînt consumate de cei care execută 
sacrificiul; de aceea, în Biblie, sacrificiul este uneori denumit masă luată în 
prezenţa lui Iahve. Or, în multe societăţi, se consideră că mesele luate în comun 
creează legături de rudenie artificială între comeseni. [...] Alimentatia în comun 
poate deci reproduce aceleaşi efecte ca şi originea comună, [...] banchetele 
sacrificiale ar avea drept scop producerea unei comuniuni carnale între credincios 
şi zeul său...”. Contopirea mitică prin masa simbolică satisface complexul eroului, 
la care ne-am referit, strămoşii acestuia fiind consumatorii animalului totem, 
spiritual. Mai mult, impodobirea cu parti ale fluturelui simbolizează, în aceeaşi 
acceptiune antropologică, metamorfoza oamenilor: ,,... podoabele [...] sînt mai 
curînd reprezentările materiale ale transformării sale interioare...” (Durkheim, 
1995: 203). În concluzie, paradoxul absenței efectelor negative este explicat prin 
spiritualitatea care însoţeşte această masă neobişnuită şi care compensează 
instinctualitatea căreia Badislavii îi cedează din nou prin nebunia stomacului. 

Fluturele cărtărescian, aşa cum scriitorul va dezvolta în volumele următoare, se 
comportă, de multe ori, ca un organism parazit, fără a prelua şi funcțiile distructive 
ale acestuia. Gazda sa este, de fapt, alesul, care va moşteni prin această întîlnire 

metamorfoza şi ieşirea din eu, atît de căutată în textele lui Cărtărescu: ,,... simți 
intrîndu-i în carne şase gheare ascuţite ca acele, şi ştiu atunci că imensele aripi nu-i 
crescuseră, bizarerie anatomica, dintre omoplati, ci că în spinare i se suise un mare 
fluture, bine ancorat de coastele lui, cît el însuşi de lung şi privindu-l cu ochii 
bulbucati...” (Cărtărescu, 2002: 155). 

Legătura simbolică a Mariei cu simbolul fluturelui este evidentă, scriitorul 
alăturînd în planul amintirii (deci al imaginaţiei şi al fantasmei, în sens psihanalitic, 
al dorinței) cele două mari motive: ,,... Maria [...] ştiu că venise primăvara. Căci un 
fluture purpuriu stătea, cu aripile lipite, pe o ţeavă de pe perete, mişcîndu-şi din 
cînd în cînd piciorusele filiforme. Maria l-a privit mult timp, cu aviditate, pastrind 
doar pentru ea descoperirea asta. Nu i-l arătă nici măcar lui Costel [...] Şi, într- 
adevăr, numai la trecerea Mariei fluturele s-a desprins...” (Cărtărescu, 2002: 185). 

Tot de prezența mamei este condiţionată apariția mamei arhetipale, ca exemplu 
fidel extras din planşele Rorschach. Maria este descrisă în mijlocul unui episod 
halucinant, întîlnind o femeie „orbitoare în maturitatea lăptoasă a pielii ei, tinind in 
braţe, ca pe-o lebădă şi la fel de greu, un imens fluture cu corpul gros şi pluşat...” 
(Cărtărescu, 2002: 193). Este sugerată aici o anumită stagnare evolutivă a femeii 
blocate într-un stadiu inferior ca într-o crisalidă de netrecut. Invariabil, primul 
volum al trilogiei plasează motivul ascensional cu precădere în preajma femeilor, 
finalul textului evocînd comuniunea totemică a Badislavilor. Si, mai mult, în 
spatele femeii, scriitorul ascunde un sens angelic, alimentind în continuare 
complexul eroului, prin acordarea unor valenţe divine chiar propriei sale mame: 
„Bucură-te, Marie!” (Cărtărescu, 2002: 193) Buna Vestire în care este mama 
implicată ajunge pînă la contopirea lui Mircea cu eroul salvator. Fluturele este 
prezentat şi ca un „zburător din poveşti” care lasă fetele tinere, după însămînțarea 
lor cu „ouă mici ca seminţele de mac” (Cărtărescu, 2002: 333), „să bocească-ntre 
flori” ca siluite de un spirit necunoscut. 

Marthe Robert (1983) îşi susţine modelul de analiză a romanelor pornind de la 
descoperirile lui Freud în „folclorul pacienților”: ,,... se cunoaşte, într-adevăr, la 
jumătatea drumului între psihologie şi literatură, o formă de ficţiune elementară 
care, conştientă la copii, inconștientă la adultul normal şi tenace în numeroase 
cazuri de nevroză [...] poate varia sensibil de la caz la caz şi poate trece prin 
diferite stadii de dezvoltare”, fără să-şi schimbe însă „coloratura afectivă” 
(atitudinea copilului în faţa tatălui, şi ca matur, pare neschimbată). Romanul 
familial al nevroticilor are drept catalizator psihic fantasmele copilului care sînt 
apoi refulate de exigenţele evoluţiei naturale şi reale, ajungînd „doar un biet 
fragment, uitat din arheologia noastră, una dintre acele rămăşiţe, pe care în mod 
conştient (sau mai degrabă inconştient) le putem considera inexistente...” (Robert, 
1983: 70). Fragmentul la care face referire Marthe Robert este, în primul rînd, plin 
de semnificaţii pentru psihologie, dar poate fi privit, în contextul cărtărescian, ca 
„O bucată de literatură tăcută, un text nescris care, deşi compus fără cuvinte şi lipsit 
de orice public, are totuşi intensitatea şi sensul unei creaţii autentice” (Robert, 
1983: 70). Între rîndurile care construiesc imaginile şi poveştile mamei sau pe cele 

ale tatălui, putem citi tocmai aceste influenţe ale „micului mit”. Copilul îşi percepe 
părinţii întocmai ca eroul narator din textele lui Cărtărescu: ,,... mult timp copilul 
vede în părinții săi puteri tutelare care îi dăruie fără încetare dragostea şi atentiile 
lor [...], considerindu-i desavirsiti, cu însuşiri care îi plasează într-o sferă aparte, 
deasupra lumii omeneşti” (Robert, 1983: 71). Complexul eroului, la care s-a făcut 
pînă acum referire, îşi are originile tocmai aici, în mijlocul familiei, adevărate sau 
imaginate: ,,... a-ți diviniza părinţii înseamnă a deveni tu însuţi copil-zeu”, afirmă 
Marthe Robert. 

Poezia religioasă: consideraţii despre autor şi interpretare 
Adina CHIRILĂ 


The present essay focuses on two aspects regarding the religious poetry: its author, and its 
legitimate interpretation. Because the religious poet places himself under the authority of 
the Scripture and of God, his subjectivity as an artist is voluntarily limited. The religious 
poet is first of all a believer in the very biblical sense, so the substance of his religious 
creation must be consistent with the Bible’s principles. The perspective that a religious 
poet has upon his own text sustains the idea that such a text has in fact two authors, of 
different ranks: a Divine Instance, and a human voice — a channel. Due to its complex 
nature, a religious poem can and may legitimate more than one way of interpretation, but 
the one that has been foreseen by the Divine Instance is the spiritual (or the existential) 
approach. 


În calitatea lui de creatură unică şi irepetabilă, omului, aflat in permanent 
raport cu limba şi cu lumea, îi place să se considere liber de a se manifesta 
subiectiv în orice conjunctură. Se poate bucura însă numai de o subiectivare 
relativă, relativitatea fiind impusă de dimensiunea socială a existenţei lui. În 
comunicarea obişnuită (putînd fi numite aici contactele comunicationale 
cotidiene, de la cele cu miză intelectuală pînă la cele frivole înscrise prin voinţa 
vulgului sub cupola unei noţiuni din jargonul vieții moderne: socializare — 
Zafiu, 2006: 15), contextul în care se desfăşoară actul lingvistic constrînge 
vorbitorul. Chiar şi în cazul comunicării artistice, mai intime, orientate mai 
degrabă spre interior, actul verbal este ajustat de factori externi individului 
creator: curentul cultural care l-a format şi în care se manifestă, vecinatatile 
artistice, sistemul de limbă (în sensul coşerian) pe care îl are la dispoziţie, 
posibilitatea existenţei unui receptor etc. Aşadar, omul nu este niciodată absolut 
subiectiv în comunicare, dar domeniului în care se recunoaşte cel mai înalt 
control al eului, cel mai înalt nivel al reflexivitatii este cel artistic. Putem 
admite ca poezie un text dadaist, de pildă, fără obiect comunicabil, pentru că 
adoptăm o convenţie între artist şi receptor, privind naşterea lui şi decodificarea 
lui, apreciind că nu avem de-a face cu o înşiruire de semne lingvistice, ci cu 
semne poetice. Un astfel de text s-ar apropia cel mai mult de ceea ce Eugen 
Coşeriu numeşte artă în opoziție cu limbajul: „Arta nu se face pentru a 
comunica, ci numai ca să fie, în sensul în care este artă” (Coseriu, 1994: 162). 

Ar putea fi un text ca acesta, incomprehensibil rationalului, imaginabil pe 
tărîmul religiei, ca poezie religioasă? Răspunsul pozitiv ar implica automat 
conceptele de subiectivare (privind emițătorul) şi de operă deschisă (privind 
mesajul), or tema religioasă le opune rezistență acestora. 

În comunicarea de tip religios, negarea sau, cel putin, limitarea subiectivării 
este impusă de natura realității extralingvistice la care face referire. „Obiectul” 
comunicării — lumea transcendentală — se impune în dauna personalităţii celui 
pe care îl percepem ca autor imediat. Pentru a înţelege fenomenul trebuie să 
avem în vedere că autorul (emițătorul) discursului poetic de natură religioasă 
(creştină) este, în primul rînd, un om care se plasează conştient pe un teritoriu 
hotărnicit de Biblie — textul-normă sau textul de control, care este de sorginte 
divină. Poetul creştin, dacă este creştin în accepțiunea biblică de „urmaş al lui 
Christos”, îşi conduce scrisul după precepte sacre: ,,[Noi surpăm gîndurile şi 
toată trufia care se ridică împotriva cunoaşterii lui Dumnezeu] şi tot gîndul îl 
robim, spre ascultarea lui Hristos” ( Corinteni, 10.5) şi „[Căci acum caut să 
înduplec oameni sau pe Dumnezeu? Sau caut să plac oamenilor?] Dacă aş 
plăcea încă oamenilor, n-aş fi rob al lui Hristos” (Galateni, 1.10) etc. Apare 
aici contradictia cu principul libertăţii în creație a artistului laic, artistului 
religios fiindu-i dat să rămînă sub autoritatea Scripturii chiar şi atunci cînd e 
cel mai putin creştin (,,...Cred, Doamne! Ajută necredintei mele”, Marcu, 9.24)! 
Urmind îndeaproape logica acestor versete, poetul creştin este mai întîi creştin, 
şi abia apoi poet, umilința fiindu-i garantul existenței plenare spre care tinde, 
nu în vietuirea terestră, ci în transcendenţă. Demonstrația o face, cu unealta 
poeziei, Eugen Dorcescu, într-un text-epilog la Pildele în versuri, pe care îl 
reluăm în întregime, tintind însă gravitatea ultimelor două versuri: De-atita 
timp, în lumea de himere, / În lumea iluzorie, şi eu / Am rătăcit. Asemeni lui 
Orfeu, / Crezind în a cuvîntului putere. // Crezind şi totuşi nu. Căci, mai presus 
/ De vorba noastră vană şi firavă, / Resimt Cuvintul răstignit în slavă / Si- 
mpurpurat pe crucea lui lisus. // Incit, sătul de idoli si eroi / (Eroi cînd în prim- 
plan, cînd în eclipsă), / Pun jos condeiul laic. Scrieţi voi! / Ne revedem dupa 
Apocalipsă (Dorcescu, 2003: 198). 

Un text aproape identic în privinţa temei renunţării la identitatea laică şi la 
prestigiul dobîndit printre muritori şi a tînjirii după identitatea transcendentală, 
în Dumnezeu — urmare a cîntăririi celor două modalităţi de vietuire, este 
Iubirile noastre, al lui Vasile Voiculescu, o reluare în limbaj poetic a 
principiului biblic de metanoia ca har divin: Iubirile noastre? numai pospai, / 
Iubiri mincinoase de putregai; / Nu ard, nu luminează, nu-ncălzesc, / Cînd şi 
cînd în beznă lucesc. / Oul de viperă cu fosfor în el / Clocit în nisip, face la fel. 
// Doamne, inimile bietilor poeţi / Mincate de cari si de bureti / Înşală pe 
oameni spre-a le-ndrăgi, / Pe Tine nu Te pot însă amăgi... / Și ce inimă 
domnească-mi visam! / Doamne, atinge-Te de ea, să s-aprindă, ori să n-o mai 
am (Voiculescu, 1996: 193). 

Pentru artistul creştin este firesc ca energiile creatoare să fie desfăşurate 
între granițele a ceea ce acesta înțelege prin ascultare de Dumnezeu şi 
supunere. Dezlantuirea pretiosului „eu creator”, cel care asigură prestigiul in 
lumea laică, reprezintă un factor de risc, din perspectiva biblică. De altfel, 
limbajul poetic religios nu poate fi creator în absolut şi nu invită la o repetată şi 
variată creare a cîte unei lumi, de către receptorul textului, la fiecare lectură. 
Lumea despre care comunică un text de natură sacră precede naşterea textului 
şi nu este afectată de pierderea acestuia. Opera de inspiraţie religioasă 
dezvăluie, evocă, face prezentă realitatea transcendentală (în care autorul 
creştin crede cu tărie) şi îi facilitează cunoaşterea. Nu trebuie să vedem în 
poetul creştin un inițiat în mai mare măsură decît receptorul textului său. Din 
punct de vedere teologic, poetul creştin nu este altceva decît mijlocul ales într- 
un anume context de Divinitate pentru a Se revela, un pic mai mult, şi într-un 
mod inedit, altuia. Iniţiativa comunicării şi cunoaşterii vine aşadar din partea 
„obiectului” de comunicat, iar ceea ce numim ,,eruditie” şi „talent” ale 
creatorului pamintean nu îndeplinesc un rol fundamental în explicarea şi 
înţelegerea a ce este Dumnezeirea. Dogmatic, „Dumnezeu nu este nici 
perceptibil, nici rational, la El ajungem numai prin credinţă, iubire şi revelație” 
(Munteanu, 1992: 99-100), toate trei fiind categorii care, din punctul de vedere 
al credinciosului, nu sînt în puterea omului. Spunea Eugen Dorcescu într-un 
studiu excelent (2006: 41) că „nici intuiţia, nici revelaţia (şi, implicit, nici 
aportul lor cognitiv) nu se află sub controlul voinţei subiective, ele nu depind 
de buna intenţie, de orgoliul, de ambiția sau de stăruința eului. Intuitia şi 
revelaţia sînt date, ţin de har, de dar, de chemare (chiar în sens biblic)”. Prin 
urmare, elementele umane contextuale, care în mod normal influențează 
construirea unui text, nu generează o variaţie calitativă, în esenţă, în 
cunoaşterea şi comunicarea religioasă. Aceasta nu înseamnă că autorul 
pamintesc al textului este scutit de responsabilitate în şlefuirea pînă la 
desavirsire, cît este uman posibil, a operei sale. Dimpotrivă: lucrul sub ochiul 
lui Dumnezeu, ca mesager al Său, reclamă adîncime, autenticitate, sinceritate, 
jertfă de sine, mărturie. 

Textul religios este emis — nu întotdeauna şi receptat — de conştiinţa umană 
în dimensiunea ei transcendentală care vede în actul lingvistic manifestarea 
divinității. Emitatorul unui text de orientare spirituală creştină îşi asumă poziția 
secundară în realizarea propriului text. Prin credinţă, autorul real al acestuia 
este Dumnezeu. „Într-adevăr, fiinţa noastră ne depăşeşte pe noi înşine, fiindcă 
aparține Fiinţei”, spune poetul Eugen Dorcescu (2006: 38), reluind de fapt 
crezul apostolului Pavel: „M-am răstignit împreună cu Hristos; şi nu mai 
trăiesc, ci Hristos trăieşte în mine” (Galateni, 2.20). În felul acesta, orice text 
de orientare spirituală reia textul-normă, pentru că Autorul prim nu se poate 
nega pe Sine şi nu se poate dezvolta în afara cadrului impus o dată pentru 
totdeauna. 

În lumina celor zise pînă acum, devine aproape superfluă precizarea că 
referentul unui text de asemenea natură este lumea transcendentală, în ultimă 
instanţă — Dumnezeu. Pe terenul stilisticii, Dumitru Irimia a formulat ideea (de 
adevărul căreia nu se mai îndoia de mult niciun teolog şi niciun credincios de 
rînd), citată apoi de cei care s-au ocupat de limbajul religios şi de creaţia de 
factură spirituală, că şi atunci cînd prima lectură descoperă în textul religios 
realități extralingvistice terestre, acestea sînt doar categorii spatio-temporale 
necesar comprehensibile, impuse de ,,marginirea” fiinţei umane (Irimia 1999: 
166). Obligaţia receptorului de a trece dincolo de învelişul alcătuit din lucruri 
de sub cer şi de a păşi în miezul spiritual al mesajului unui text religios este 
conținută în sentința gravă a lui Hristos: „Cine are urechi de auzit, să audă” 
(Matei, 11.15). Pornit de la Dumnezeu şi vorbind despre Dumnezeu, textul de 
inspiraţie religioasă, ca şi textul-normă (Biblia), este unul circular. Poetul 
creştin se închide în acest cerc (închidere care face posibilă comunicarea pe 
verticală şi comuniunea cu Dumnezeu) pentru a-şi săvîrşi chemarea, ca în 
această ars poetica a lui Vasile Voiculescu: A ridicat păcatul neagra-i labă / 
O-nmoaie-n scîrna aurului greu / Si-o-ntinde scribilor să scrie-n grabă / Ocari 
asupra lumii Tale, Doamne-al meu. // Tu Verb al Slavei, cit sînt de pigmeu / 
Fereşte-mă să nu mă fac tarabă / Şi-n orice poezie, cit de slabă / Sa-nchid un 
tainic strop de Dumnezeu (Voiculescu, 1996: 215) 

Nu avem nicio îndoială că aşa funcționează mecanismul psiho-creator al 
poetului religios creştin, pentru care orice altceva în afara strădaniei spre Cer 
este istovire deşartă. Un poet sedus de Hristos poate constata că „Una este să te 
delectezi (sau să te întristezi) scriind, cu măiestrie, poate, dar sub un orizont 
limitat, autosuficient, despre piriiase, nori, întîmplări şi emoţii, desfacind si 
refăcînd, maniacal, cuvinte; alta este să cuprinzi, în propriul sine, şi în propriul 
text, vidul dindărătul a tot ce oferă simţurile şi, fireşte, dindărătul unor 
asemenea jocuri; şi alta, în fine, să ai şansa de a traversa acest vid în prea- 
plinul revelatiei” (Dorcescu, 2006: 41). 

In decodificarea unui text de inspiraţie religioasă este fundamental să 
pornim de la ideea ca autorul I se supune lui Dumnezeu in scrierea operei sale, 
chiar şi atunci cînd aceasta este un strigăt de deznădejde ori un reproş, ca in 
psalmii lui Arghezi şi ai lui Stefan Augustin Doinaş şi in unele poezii ale lui 
Vasile Voiculescu. Autorul unui text religios crede, ştie că prin el vorbeşte 
Domnul, că lasă un semn omenirii. Poate şi din pricina aceasta creaţia poetică 
religioasă refuză dimensiunea ludic-irationala a constructului pe care o 
recunoaştem uneori în poezia modernă, într-un text dadaist de pildă. Nu 
considerăm că este suficient ca un text să fie construit în jurul unei teme biblice 
pentru ca el să fie şi creaţie (artistică) religioasă. De asemenea, sîntem de 
părere că un text oarecare nu poate intra în categoria textelor religioase numai 
pentru că limbajul folosit de autor îl mimează pe cel biblic. 

Am formulat mai sus ideea că un text religios nu este neapărat receptat ca 
manifestare a divinității. De exemplu, o poezie religioasă poate interesa 

exclusiv la nivel estetic, în cazul acesta receptorul neavînd sau ignorîndu-şi 
nevoia duhovnicească. Putem găsi pentru situaţia aceasta o paralelă cu relația 
dintre icoană şi privitorul iconoclast care este în stare să recunoască valoarea 
plastică a unei icoane — operă a unui pictor oarecare, dar nu o descifrează în 
dimensiunea ei spirituală revelatorie. Desigur, o descifrare poeziei religioase în 
primul sens menţionat este legitimă, dar nu şi suficientă. Nu încîntarea este 
miza operei poetice de factură religioasă, deşi performanţa estetică o validează 
ca poezie. Îndrăznind să fim drastici, spunem că o poezie religioasă fericeşte, în 
sens biblic, nu binedispune! 

De asemenea, un text poetic religios poate interesa la nivel biblic-istoric 
(dacă avem de-a face cu poeme epice care narează în versuri episoade din 
Vechiul şi Noul Testament — literatura religioasă protestantă şi neo-protestantă 
cunoaşte cu precădere astfel de realizări, ne referim la cele izbutite şi sub raport 
artistic), atribuindu-i-se acestuia valoare didactică. 

Aceste modalități de percepţie tin de suprafaţa eului receptor, cea ancorată 
în capacităţile pur umane, care se poate lipsi de intervenţia lui Dumnezeu. Dacă 
lucrurile se opresc aici însă, lectura preconizată de dublul emițător nu se 
intilneste cu cea izbutită de receptor. Acesta din urmă trebuie să fie deschis 
experienţei revelatorii, căci aşa zice Domnul: „Şi mă veţi căuta şi mă veţi găsi, 
dacă mă veți căuta cu toată inima voastră (s.n.)” (Ieremia 29.13). 

Concluziile la care am ajuns la finalul acestei investigaţii şi care se cer 
completate de viitoare dezbateri pe marginea speciei numite poezie religioasă 
ori mistico-reigioasă pot fi sintetizate astfel: 

1. Emitatorul textului poetic religios este dublu: eul creator, poetul în 
acceptiune clasică, şi Dumnezeu, de la care purcede mesajul spre mîntuire. 
Elementul uman al perechii auctoriale se supune autorităţii cereşti şi crede cu 
tărie în justetea acestei ierarhizări. 

2. Deoarece existența unui emițător superior este înțeleasă de autorul 
textului literar sacru şi de receptorul credincios ca realitate absolută, în cazul 
discursului religios ar trebui operată o revizuire a schemei actului de 
comunicare, în care să se acorde un loc aparte Emitatorului superior. 

3. Deşi sînt pe deplin justificate de complexitatea textului, lecturile estetică 
şi biblic-istorică (precum şi alte posibile modalități de interpretare) sînt 
inferioare celei spirituale (şi/sau existenţiale), din perspectiva scopului ultim al 
textului încărcat cu mesaj divin — mântuirea. 

Dublu sau / şi dual 
Diana TIVDA 


This paper is meant to show the difference(s) or similarity (if any) between the concepts of the 
double/ double personality and the dual/ dualism in what it concerns the Romantics, especially 
Mihai Eminescu’s work. 

On the one hand, the double is nothing else but the Other of the Same or, rather, the Same but 
divided, as a copy of the original (the second dark Me, the twin brother, the shadow, etc). On the 
other hand, the dual is a pair, an antinomic one, of two opposite poles which are attracted to one 
another (angel and demon, life and death, visible and invisible etc). 

While there is a complementary attraction with the dual, when we speak about the double there is 
a destructive attraction. Being dual is something permanent, familiar, whereas being double 
means meeting the strange guest of ours in dreams, in trance etc. The dual nature is permanent 
and having double personality is something temporary for the Romantic Self. Moreover, the dual 
means consistency, the double represents inconsistency, puzzling fragmentation of the Self. 

To put it in a nut shell, being dual is something permanent, beneficent attraction, but meeting the 
Other Me creates rivalry and alienation but not for good. 

Therefore, the double is a finite entity, regarding time, and the dual is infinite and thus the concept 
of the double is not synonymous with the dual. 


Conceptul de dublu, desi aparent sinonim cu cel de dual, nu imparte cu cel din 
urmă decît ideea de doi/ două (al doilea Eu/frate geamăn, în cazul dublului de 
exemplu, sau două principii complementare/ antinomice, recte înger şi demon sau 
moarte şi viata, sus şi jos, delimitate şi definibile prin termenul de dual). 

În principiu, cei doi termeni mai sus menţionaţi se definesc independent unul de 
celălalt, deşi, intr-o oarecare măsură, se pot contura unul pe altul prin excludere sau 
opoziție. 

Conform definiţiei de dicționar, dublul se traduce prin “îndoit, care e de două 
ori mai mare; din două obiecte identice sau de aceeaşi natură”, şi totodată prin 
‘motivul din literatura universală care utilizează două persoane identice sau foarte 
asemănătoare, spre a sugera complexitatea realităţii”. 

În strînsă legătură cu termenul de dublu este, bineînţeles, ideea de dedublare 
care, în psihologie, reprezintă o tulburare psihică manifestată prin disocierea 
personalităţii unui individ în una normală şi alta morbidă, fiecare dominind 
alternativ şi determinînd un anumit comportament . 

Pus în cealaltă parte a balanței, termenul de dual indică, în unele limbi, două 
obiecte sau două ființe alcătuind, de obicei, o pereche. În consecință, dualismul 
reprezintă o concepție filozofică potrivit căreia la baza existenței stau două 
principii opuse şi ireductibile: materia şi spiruitul, corpul şi sufletul, binele şi răul 
etc. Psihologic vorbind, este teoria potrivit căreia între fizic şi psihic nu există 
raport de interdependenta. 

Rezumind, pentru început, cele spuse mai sus, dublul, în ceea ce priveşte 
domeniul literaturii, nu este altceva decît Celălalt al Aceluiaşi sau, altfel spus, 
Acelaşi în stare de dublură sau copie. Este un joc secund, o oglindire, o replică sau 
un negativ al uni film al fiinţei. În timp ce dublul este pliere, consubstantiala de 
cele mai multe ori, a două lucruri sau fiinţe identice sau foarte asemănătoare, dar 
care sînt rivale, dualul înseamnă pereche dar pereche antinomică, sînt doi poli 
opuşi dar care se atrag irevocabil. Binele, de exemplu, este condiţie sine qua non a 
răului şi invers. Elementele dualului se atrag reciproc în pofida diferenţelor, ele 
coexistă ca tot, deşi neomogen, inseparabil şi permanent. 

În literatură, dublul mai este cunoscut şi sub termenul latinesc de alter ogo. 
Initial el apare în teatrul antic (elenist sau roman), fiind folosit, în mod exterior, 
sub forma qui pro quo-urilor (prezenţa gemenilor şi încurcăturilor prin care trec 
aceştia din cauza substituirii lor). Procedeul qui pro quo-urilor este apoi întîlnit în 
Comedia erorilor lui Shakespeare, dar perioada de maximă exploatare a temei 
dublului este cea a romanticilor. 

„Romantismul se caracterizează prin inconsistenta eului, care e un subiect 
oniric şi infantil, neseparat încă de obiect [...] Dimpotrivă, eul clasic, complet 
definit... nu produce în juru-i nici un fel de ceață”, după cum afirmă G. Călinescu 
(1970: 153). 

Într-adevăr, este de părere Mihaela Cătană (2006: 35) „apariţia dublului sfişie 
certitudinea realității, iar prin această breşă năvălesc misterul, senzationalul, 
groaza, straniul”. Ar mai fi de adăugat faptul că, atunci „cînd ... fratele priveşte 
incert la geamănul său cu sentimentul anxios că acela reprezintă o proiecţie a sa, 
întocmai ca o imagine răsfrîntă în oglindă, atunci se naşte noţiunea romantică a 
dublului”, după cum mai aflăm în G. Călinescu (1970: 154). 

În acest sens, un exemplu mai mult decît potrivit pentru a ilustra o primă 
manifestare literară a temei dublului, cea a fraţilor gemeni (rivali în speţă), este 
postuma lui Eminescu şi anume Gemenii. Invidie urmată de fratricid- aceasta ar 
putea fi, la modul cel mai simplu, povestea gemenilor eminescieni (dar nu numai a 
lor). Înstrăinat de vechiul Eu (chiar şi la propriu este deposedat de bunuri: tronul, 
logodnica, propria viata), Sarmis este in-locuit de dublul său proiectat în geamănul 
Brigbelu: 


Deodată-n fundul salei apare sub un arc[...] 
Sarmis care-i cu craiul frate geamăn — 

Ca umbra cu fiinţa ei amindoi s-asamăn|...] 
Nebunul nalta dreapta, se uită lung la el- 

Cu mina pe pumnaru-i încremeni Brigbel. 
Şi ca să înțeleagă nainte-i ce se-ntimpla, 
Se uită turbur, pare că şi-ar aduce aminte 
De-o veche povestire, cu jalnice cuvinte. 


În timp ce pe tărîmul dualului există atracție complementară şi binecunoscuta 
coincidentia oppositorum, cînd vine vorba de dublu este atracţie destructivă, 
energiile întîlnite răscolesc ființa, creează angoase, temeri, incertitudine, 
scepticism, susceptibilitate. Acestea produc (auto)distrugere, ceea ce se şi întîmplă 
în majoritatea cazurilor de dedublare sau întîlnire, sau în-locuire, cu dublul. 
Păstrînd ca exemplu poemul mai sus citat, Brigbelu, geamănul uzurpator, dublul 
sau copia hîdă ce în-locuieşte modelul temporar absent, trăieşte din plin toate 
stările amintite mai sus, (auto)distrugerea urmînd negreşit plierii violente a Eului. 
Existența identică a gemenilor, care reprezintă unul şi acelaşi trup comunicant într- 
un plan invizibil, conduce la ideea că „raportul dintre gemeni e acela de vase 
comunicante, de fatalitate mistică, şi experienţa unuia afectează experinta 
celuilalt”, aşa cum o formulează G. Călinescu în Opera lui Mihai Eminescu. 

Atracția distructivă dintre gemenii rivali eminescieni este redată de Sarmis în 
cuvinte cu 1z de blestem: 


Să sameni unei slabe şi străvezii năluci, 

Cuvîntul gurii proprii auzi-l tu pe dos (in oglindă rasfrint) 

Si spaima morţii intre-ti în fiecare os. 

În orice om un duşman să ştii că ți se naşte, 

S-ajungi pe tine însuţi a nu te mai cunoaşte, (înstrăinarea specifică romantismului) 
De propria ta fata, rebel, să-ţi fie teamă 

Si somnul vames vieţii să nu-ţi mai ieie vamă|...] 

Si propria ta umbră[...] 

Si cînd vei vrea s-o-njunghii, pe tine să te-njunghii. (autodistrugere) 


Ideea de „vase comunicante” este pusă de către Călinescu pe seama aşa-zisei 
„corespondențe magnetice” (altfel spus, credinţa în comunicarea între oameni şi 
duhuri). Atracția magnetică produce anxietate, incertitudine fatală, răscolitoare. În 
virtutea acestei legături magnetice invizibile, cînd Eul original loveşte în copie, în 
dubletul său, acesta se distruge pe el însuşi. 

La Eminescu, în Avatarii faraonului Tla dedublat este marchizul Bilbao: 


„„„se puse în dreptul oglinzei şi privi lung la el însuşi ... ca să vadă de-i el ori de 
nu mai e el..El începu să amenințe cu degetul chipul din oglindă, rizind şi 
strimbindu-se ...Ha! blestematule! Ma persecutezi, ai? [...] Chipul din oglindă 
ameninţa şi el cu degetul, dar pare ca se uita serios şi parecă strimbăturile lui 
erau de nebun|...]el rise tare ca să se incredinteze că chipul din oglindă e umbra 
lui[...] Aici e mai mult decit umbra mea [...]ieşi umbră să mă lupt cu _ tine..eu ori 

tu [...] Oglinda se întoarse în fitini şi un chip uscat ce era marchizul însuşi într-un 
al doilea exemplar se arătă [...] Trăsură cu trăsură acelaşi om ce se lupta cu el 
însuşi [...]Se părea că marchizul se luptă cu chipul lui propriu ieşit din oglindă. El 
căzu străpuns drept în inimă ...şi umbra din oglindă începu a ride ...Apoi lua 
cadavrul ...il aruncă după oglindă ... . 


Atunci cînd Brigbelu din Gemenii îl loveşte cu pumnalul pe geamănul său, cade 
mort el însuşi: 


El ride ...se repede spre umbra-i ...umbra-i sare , 
Din dreptul unor ziduri, incet ea iar apare... 
Asupra-i se repede si iar se da napoi: 

-O, Sarmis, luptă lungă, grozavă e-ntre noi![...] 
-Loveşte crud odată şi cade mort-Brigbel. 


Individul se percepe de două ori, subiectiv (pe cel vechi, cunoscut sau familiar 
sieşi) şi obiectiv (ca reflectare într-o oglindă, străin, înstrăinat). Eroul romantic se 
întîlneşte cu dublul sau se dedublează datorită, sau mai bine spus din cauza, unei 
rupturi, a unui clivaj interior şi se manifestă, față de dual, atît interior (autoscopie, 
ca în Vis, sau Odă (în metru antic) la Eminescu ), cit şi exterior, adică vizibil şi 
obiectiv (Gemenii, Sarmis, Avatarii...): 


Si ochii mei în cap îngheaţă, 

Si spaima-mi seacă glasul meu- 

Eu îi rup vălul de pe fata... 
Tresar...incremenesc...sint eu. (Vis) 


Dublul, ca proiectare a sfisierii Eului, este rezultat al tendintei subiectului de a 
se considera pe sine un necunoscut, un străin, un duşman. „Dublul mai poate 
semnifica suprimarea graniţelor dintre subiect şi obiect” acestea contopindu-se 
(prin atracție magnetică fatală), pînă la respingere sau şi înstrăinare, completează 
Vera Călin (1975: 239). Are loc, în cazul gemenilor eminescieni, un regres al Eului 
în Sine, o involutie, o deformare a Eului reflectat. Astfel, „dedublarea, pierderea 
personalității” cum teoretizează Schopenhauer, „sînt forme de boală, întrucît 
sinteza Eului a fost fărîmiţată” mai aflăm în G. Călinescu (1970: 164). 

Eroul romantic nu numai că se dedublează sau are dublu (fie el reprezentat 
literar printr-un frate geamăn, umbră, arheu, ş.a. care se manifestă exterior, poartă 
un „obrăzar de ceară”, o „faţă străvezie”, o mască ce se fisurează prin rumenirea 
tulburătoare care semnifică, evident, ieşirea din sine), dar ființa sa este totodată 
ambivalentă, adică duală. 

Omul romantic nu (îşi) intilneste numai acel oaspete străin, care-i este dublu, el 
este şi dual. În el însuşi se conjugă o paradigmă generoasă de perechi ce stau sub 
zodia concordiei discors. 

Pentru romantic a fi bipolar, a avea o valență cu plus şi una cu minus, este o 
condiție obligatorie şi implicit definitorie. Romanticul este simultan şi constant 
înger şi demon, foc şi gheaţă, diurn şi nocturn, soare şi lună, văzut şi nevăzut su 
chiar viață şi moarte. 

ualitatea îşi extrage seva din organica şi totodată încordata legătură dintre înger 
şi demon in figura Luceafărului eminescian. Legătura aceasta de tipul 
mesmerismului este sesizată şi redată cu acuratețe de Cătălina dar şi de către 
Tomiris în postuma Gemenii: 


Dar lasă-mă...ce galben eşti la fata, Căci eu sînt vie tu eşti mort 
Suflarea ta mă arde şi ochiul tău mă îngheaţă Si ochiul tau mă îngheaţă [...] 
Privirea ta mă arde. 

(Gemenii) Luceafărul) 


În încercarea de a delimita conceptul de dublu de cel de dual, există cîteva 
cuvinte-cheie demne de luat în considerare. O primă referire s-ar putea face la 
organica dar încordata legătură dintre elementele antinomice din lunga paradigmă a 
fiinţei romantice. De asemenea, este posibil ca dublul să fie „născut” de natura 
duală, ambivalentă a eroului romantic. Sau, poate noţiunea de magnetism intra în 
apanajul dublului dar şi al dualului. Au cele două noţiuni luate în discuţie o 
legătură organică dar antagonică sau, altfel spus, sînt ele, în termeni călinescieni, 
vase comunicante cu o legătură magnetică? Coexistă noţiunea de dublu cu cea de 
dual sau sînt ele ireconciliabile şi independente? 

În primul rînd se poate afirma faptul că permanenta stare conflictuală dintre Eu 
şi Sine este menită, în cazul romanticilor, să facă mai lesne calea spre cunoaştere 
(de sine însuşi mai întîi de toate). Conflictul este benefic întru cunoaştere în cazul 
dualului („căci eu sint vie, tu eşti mort”, „eu sint Luceafărul de sus”, adică şi înger 
şi demon, şi foc şi gheață), pe cînd, în cazul dublului, el are conotaţie negativă de 
cele mai multe ori (exceptînd calul, ca dublu al eroului din basm, de exemplu). În 
ecuaţia dublului, întîlnirea cu oaspetele străin (de unde şi temporaritatea ideii de a 
avea dublu, este doar o „vizită” a unui Eu nebănuit iniţial, un Eu inconştient 
practic) este şi ea îndreptată spre cunoaştere (a unei laturi, a unui pliu lăuntric 
inconştient), dar una autodistrugătoare. Sarmis îşi (re)cunoaste Celălalt Eu 
întunecat. 

Dacă Sarmis este polul cu plus, Brigbelu este cel cu minus, iar dacă Luceafărul 
este valența pozitivă în comparație cu Cătălin, el mai este şi minus în comparaţie 
cu el însuşi (căci este specific romanticului să fie dual în permanenţă şi să se 
întîlnească cu dublul temporar doar). 

Magnetismul mai trebuie corelat cu binecunoscuta idee a contrariilor ce se 
atrag. Dar din nou este vorba de atracție permanentă şi benefică (dualul) şi una 
temporară şi fatală (dublul). 

Otto Rank (1997: 16) pune conceptul de voință sau dorință de a sti sau a 
cunoaşte în legătură cu „o permanentă stare conflictuală între forte interne şi 

externe, între eu şi sine, între natură şi cultură [...] Mitul are la bază conflictul 
multimilenar dintre necunoscut şi cunoscut”. 

Există, în opinia lui Rank (1997: 13), două tipuri de naştere: „primară şi 
secundară”. Ele „sînt asemenea termenilor unei metefore: ei nu se pot separa 
pentru că ar duce la realități independente... a doua naştere e un fenomen de 
proiecție şi reprezentare, ceea ce înseamnă trecerea de la natură la cultură”. Cu alte 
cuvinte, se trece de la necunoscut la cunoscut. 

Luceafărul nu se poate proiecta în Cătălina şi nici vice versa. Cătălina se va 
proiecta (îşi va găsi dublul in paminteanul Cătălin), în cineva familiar (,,te-ai 
potrivi cu mine”) şi nu cu oaspetele străin coborit „lingă fereastră ....in colf 
(„străin la vorbă şi la port...). Cătălina vrea să se cunoască, să îşi intilneasca 
Celălalt Eu în ceva familiar şi permanent, fapt care corespunde teoriei dualului. 
Luceafărul, la rîndul său, se va proiecta, dacă se poate spune aşa, prin şi în el 
însuși. 

Cele două întrupări ale Luceafărului nu sînt numai un efort măreț de voință de 
cunoaştere, ci, chiar repetarea, oarecum ritualic, a morţii şi a învierii prin 
identificarea Eului cu Sinele, cu dublul sau geamănul său (Hyperion este fata 
ascunsă a Luceafărului). 

Cu alte cuvinte, Luceafărul îşi demonstrează, sieşi in primul rînd, natura duală. 
Mai mult, el devine astfel un fel de prim Adam inocent („natură”), dar şi un al 
doilea Adam (Hristos şi Învierea ) ce deţine deja cheia cunoaşterii (,,cultura’’): „Eu 
sint Luceafărul de sus”. Carl Gustav Jung (2005: 53) vede în lisus Hristos un 
simbol suprem pentru conceptul de Sine. „Cristos ilustrează arhetipul Sinelui . El 
reprezintă o entitate de tip divin sau celest, un om transfigurat, ...nepătat de păcat. 
Ca Adam secundus el constituie o corespondență cu Adam dintîi dinainte de 
căderea în păcat , adică de pe cînd acesta mai deţinea însuşirea de a fi pur şi simplu 
după chipul şi asemănarea lui Dumnezeu”. 

În-truparea sau re-întruparea Luceafărului este esenţială dar, ca orice întîlnire 
sau conştientizare a „oaspetelui străin” („străin la vorbă şi la port...”), temporară 
(nu durează nici cât „o oră de iubire”), Luceafărul acceptă condiţia duală, familiară 
însă: 


Căci eu în lumea mea mă simt 
Nemuritor şi rece. 


A fi dual este ceva permanent, familiar, pe cînd a fi dublu înseamnă a se intilni 
cu acel oaspete străin (dar identic sau asemănător, consubstantial şi, nu în ultimul 
rînd, temporar) în vis („Căci o urma adinc în vis”, în Luceafărul ş.a.), în transă sau 
şi inconştient (marchizul Bilbao din Avatarii...), în starea extatică sau nebunie 
(nebunul Sarmis”), prin metempsihoză (în Sărmanul Dionis) aceasta favorizînd 
întîlnirea cu Celălalt Eu al Aceluiaşi. Dualul, însă, este independent de aceste 
supape şi declicuri. Natura duală este constantă, permanentă, pe cînd a fi sau a avea 
dublu este ceva temporar pentru Eul romantic. 

Dualul înseamnă consistență, închegare. A fi dublu, dedublarea, înseamnă 
ruptură, desprindere (de aceea caută Luceafărul „de suflet să se prindă”). 
Elementele dualului sînt dependente deşi antinomice, cele ale dublului sînt 
independente dar, paradoxal, rivale, căci se rup, se desprind. 

Inconsistenta Eului romantic este dată de apariţia dublului, totodată ea fiind cea 
care favorizează proiectarea sau întruparea acestuia, iar nu natura sa duală. 

În termenii culturilor primitive, reîntruparea ar putea echivala cu credința în 
nemurirea sufletului sau a psycheei. Însuşi Rank (1997: 24) plasează originea 
dublului în străvechea credință despre suflet şi nemurirea acestuia, „fenomenul are 
ramificații întinse, forma cea mai simplă şi populară... fiind umbra”. 

Această inconsistenta rezidă într-un fel de ,, oaspete străin, din dublul al său, un 
al doilea eu inconştient, asa numita psyché [...] Există în om un dublu înăuntrul 
eului vizibil în fiecare zi [...] La ideea existenţei in om a unui dublu, principiu vital, 
a existenţei înăuntrul eului vizibil de fiecare zi a unui al doilea eu independent şi 
voinţei, percepției şi gîndirii omului conştient sau în stare de veghe, ci pe baza 
manifestării unei aparente vieți duble în vis, în starea de letargie şi în extaz [...] 
Numai cînd celălalt eu doarme, inconştient de sine însuşi, se trezeşte şi acţionează 
dublul său..în timp ce trupul cel adormit se află în nemiscare, eul lui însuşi vede şi 
trăieşte în vis o mulţime de lucruri ciudate, eul lui însuşi ... şi totuşi nu eul lui 
vizibil [...] Trăieşte, aşadar, în om un al doilea eu, activ doar în vise” este de părere 
Erwin Rohde (1985: 19-20). 

Psyche, ca dublu, este capabilă şi trebuie să se desprindă, să se rupă de eul 
conştient, de zi cu zi (vizibil ) şi devine Celălalt Eu independent dar, în acelaşi 
timp, în-făptuirea ei ţine totalmente de vis, stare de letargie, extaz, somnul greu al 
conştientului, sau poate moarte sau nebunie. Un exemplu poate fi cazul 
Luceafărului care se desprinde ,, cu greu din sfera sa”: 


Din sfera mea venii cu greu 
Ca să-ți urmez chemarea [...] 
S-a rupt din locul lui de sus, 
Pierind mai multe zile. 


Dublul nu se poate manifesta decît desprinzîndu-se, rupîndu-se, fisurînd Eul şi, 
implicit, „obrăzarul de ceară”. El trebuie şi poate numai să existe, nu să coexiste 
(cum se întîmplă în cazul perechilor antinomice pe tărîm dual) şi este, de 
asemenea, condiționat de deschiderea sau de închiderea unei supape onirice sau 
cataleptice tot din cauza sentimentului de rivalitate creat între el însuşi „de zi cu zi” 
şi Celălalt Eu „desprins...în vis...” şi expulzat într-o altă existență, aparent aceeaşi 
cu cea reală. 

În Avatarii faraonulu Tla, al doilea Eu este independent pentru că el se 
desprinde, în vis, de adevăratul Eu de zi cu zi şi îi aduce acestuia din urmă 
neajunsuri, punîndu-i piedici, răsturnîndu-i în întregime existența. Umbra 

marchizului Bilbao, după ce îşi distruge originalul, va „avea in mînă cheia 
omenirii, puterea să producă orice mişcare i-ar fi plăcut [...] Va să zică te am în 
mind, chintesenta a mişcărilor istoriei... avere...”. 

Dan-Dionis din nuvela eminesciană Sărmanul Dionis este şi el în-locuit de 
umbră. Aceasta se desprinde de erou şi capătă o existență individuală, proprie. 
Dionis-Dan, în vis, „cînd celălalt eu doarme, inconştient de sine însuşi”, isi 
clădeşte o lume noua, un kitsch a celei originale celeste: 


Dan întoarse foile, şopti şi umbra deveni om. Omul semăna cu el şi se uita 
spărios şi uimit la Dan, fixindu-l ca pe o umbră [...] Dan e o umbră luminoasă [...] 
Dormi ! zise poruncitor ... umbra întrupată in om căzu ca moartă pe pat 
[...] Pasurile lui de umbră nu se auzeau pe stradă [...] fără ca luna să-i facă vreo 
umbră pe ziduri, căci pe-a lui o lăsase acasă, astfel încît el însuşi nu-şi părea a fi 
decît o umbră nepricepută [...] şi ce fiumos făcuse el în lună! Înzestrat cu o 
închipuire urieşească,, el a pus doi sori şi trei luni în albastra adincime a cerului... 
pari a te uita în cer... Visau amindoi acelaşi vis. 


Umbra, este de părere Cătană (2006: 35), „este un mijloc ideal pentru a exprima 
o realitate dublă: cea a individului şi cea a umbrei sale. Ele coincid dacă admitem 
umbra ca fenomen explicabil din punct de vedere fizic, natural, dar literatura nu se 
opreşte aici. A înzestra umbra cu viata, a trece de partea ei viata individului 
propriu-zis, a o substitui lui, trece dincolo de realitate [...] În culturile arhaice 
această umbră a fost interpretată ca dublul persoanei, ca întruchipare a sufletului 
despărțit de trup [...] Umbra ca eu descărnat , imaterial, ca dublu devitalizat, era 
privită şi ca ipostază a mortii...”. 

Tot în culturile arhaice, mai există credinţa că „după moarte, psyché, sufletul ce 
e identic cu spiritul, devine eidolon, adică umbră, vis [...] O astfel de imagine 
(eidolon) repetînd eul vizibil şi un al doilea eu ...în Purgatoriu ... umbrele nu mai 
proiectează umbre”, mai adaugă Rank (1997: 86). 

Sarmis, din poemul eminescian omonim, este crezut mort şi de aceea el devine 
acel Eu descarnat, spirit (psyché), „ devine eidolon, adică umbră, vis”. Umbra sa se 
va mistui în raiul dacic, ea nu se mai proiecteză: 


Iar chipu-if...] 

Sub vălu-i ca pe o umbră, abia îl intelegi[...] 
..in numele mulțimii şi-n fata tuturora, 

Venii să chem de trei ori pe rege-n gura mare 
Si dacă nici acuma din umbra-i nu răsare[...] 
De-aceea-n codri negri mă-ntorc să rătăcesc. 
În umbra lor eternă eu umbra-mi mistuiesc. 


„Umbra nepricepută” a lui Dan-Dionis „cade moartă pe pat” „nemaiauzindu-i- 
se paşii.” Dormind „cu picioarele-n soare şi cu capul în umbra tinzii...” bătrînul 


388 


rege din Avatarii... îşi găseşte arheul în persoana lui Balthazar şi care, la rîndul său, 
se întrupează în marchizul Bilbao care este ucis de dublul său, de umbra sa 
malefică: 


El se întoarse repede, intră într-o odaie slab luminată unde dormea in pat un 
bătrin care, trăsură cu trăsură era el... batrinul visa adînc [...] Visează ceea ce am 
facut... Se mirară servitorii cînd îl văzură apărînd într-un al doilea exemplar [...] 
aici e mai mult decit umbra mea [...] ieşi, umbră, să mă lupt cu tine... . 


În concepţia lui Jung, după cum aflăm din Braga (1999: 138), „umbra este 
personalitatea negativă a individului, eul inconştient în care se concentrează toate 
dorinţele, pornirile, tendinţele considerate blamabile şi în consecință refulate de 
către eul conştient. Fratele malefic, străinul îmbrăcat în negru, care înfăptuieşte 
ceea ce eroul îşi doreşte în ascuns dar nu ar îndrăzni niciodată să pună în practică 
din cauza cenzurii morale...” 

Intilnirea cu alter ego-ul, deci cu un alt eu (şi nu cu Acelaşi Eu, ca în cazul 
noţiunii de dual) oferă celor două Euri asemănătoare autonomie, o existenţă de sine 
stătătoare, infatisarile sînt asemănătoare, dacă nu identice, dar acţiunile fac fără 
îndoială notă discordantă. 

Dublul, în principal, face totul pe dos şi rău, şi acest lucru se întîmplă numai în 
plan oniric, delirant, dar nu real sau concret. 

Ce este psyché pentru Rohde şi lumea homerică, sau umbra în culturile arhaice, 
este aşa-zisul ego oniric, termen folosit de Culianu (2003: 7-8). El este de părere ca 
„un rol important îl joacă alter ego-ul ca ego oniric... Imaginea onirică a unui om 
conduce la ideea unui suflet oniric, care-ca şi umbra-este ca un alter ego. Prin ego- 
ul oniric... se pot explica aproape toate fenomenele care apar în animism, ca 
viziunile, bilocatiile, dublul (sosia), credinţa în spirite, coşmar, incubi şi sucubi”. 

Sufletul oniric îşi găseşte echivalentul în sufletul liber (psyche a lui Rohde ), 
„sufletul corporal îndeplineşte toate funcţiile vitale în făpturile vii, sufletul liber, 
însă, poate părăsi corpul şi poate călători independent de el” mai aflăm de la 
Culianu (2003: 8). 

În funcţie de gradul de clivaj în raport cu Eul al alter-ego-urilor autonome 
personificate în figura dublului, se afirmă în Braga (1999: 137) „dublii romantici 
pot fi distribuiți în două serii: dubli eterali, spirituali (corespunzind unui control 
menținut partial asupra alter-ego-ului proiectat în altcineva). In prima serie [...] se 
integrează motivul umbrei, oglinzii şi tabloului. În al doilea se încadrează motivul 
gemenilor, al străinului ce ne seamănă ca o picătură de apă şi al iubitei a cărei 
dragoste face posibilă relizarea androginului”. 

Totuşi, oglinda este mult spus că reprezintă un dublu în înţelesul sau înțelesurile 
de mai sus. Oglinda este mijlocitor între original şi copie. Este reflectare ca şi apa. 
Tabloul însă, ca şi animalul (mai ales în basme, unde calul este un dublu al eroului, 
dar unul care conlucrează şi nu pune piedici), poate fi considerat un dublu dacă ne 

referim la Portretul lui Dorian Gray al lui Oscar Wilde. Tabloul ce îl înfăţişează pe 
Dorian capătă viata, el trăieşte, respiră prin porii pînzei Inconstientului răsfrînt. 

Ambiguitate ar mai putea trezi apartenenţa androginului la tema dublului. 

Androginia implică, pentru început, complementaritate sau nuntire armonioasă 
între conştient şi inconştient, sau prin conjunctia (nu respingere) dintre animus şi 
anima (syzygia, în termeni jungieni). Tot în Braga (1999: 164) ni se sugerează 
faptul că „unificarea contrariilor într-o figură asexuată (dar aceeaşi şi nu alta sau 
altul), cea a androginului, traduce recuperarea materialului refulat şi refacerea 
unității constiinta-inconstient [...] intră într-o stare de ecstază şi se aşază în punctul 
de echilibru mistic al psihicului...iubirea lor este o conjunctio alchimica, prin care 
se realizează Sinele Total...”. 

Mai mult decît ilustrativ este sărutul simbolic dintre Dionis-Dan şi Maria din 
nuvela Sărmanul Dionis. Dionis şi Maria sînt polii complementari ai Cosmosului 
(dar şi ai Sinelui) a căror întîlnire reface echilibrul dintre rațional, adică animus, şi 
simțuri sau anima: 


Sărutarea ei îl umplu de geniu [vezi animus] şi de o nouă putere. Astfel, 
imbratisati, aruncă neagra şi strălucita lui mantie peste umerii ei albi, îi încunjură 
talia stringind-o tare la piept, iar cu cealaltă mină fluturind o parte a mantiei se 
ridică încet [...] Călătoria lor nu fu decit o sărutare lungă. 


Îmbrăţişarea contrariilor („neagra mantie peste umerii ei albi”) poate fi nuntirea 
monozigotă dintre corpul eteric (spiritul) şi suflet (psyche): 
Recuperarea Totului-Unu o regăsim şi în Avatarii... : 


Cum te cheamă, frumosul meu domn [...] 

-Cezar sau Cezara, zise surizind cu o firească echivocitate. 

-O, gratioasa androgin ... vin de-mi dă o sarutare... 

Ca o lipitoare ... vrea să îl înăbuşe cu această singura-mbratisare... 

Ea se —mbrăcă în hainele cu care fusese îmbrăcat el... un Hamlet — femeie... . 


Cuplul Cezara-Angelo cunoaşte, ca majoritatea cuplurilor eminesciene 
(romantice), antiteza sintetizatoare: 


„„„desigur că în acest moment de viata concentrată sîngele lor ar fi comunicat 
reciproc ş-ar ficoncrescut organismele lor ca doi trunchi de copaci. 


Pe acelaşi etalon este construit şi cuplul Maria- Dionis: 
E un contrast plăcut ...chipul unui tînăr demon lingă chipul unui înger ce n-a 


cunoscut 
Niciodată îndoiala... 

„Îndoiala” o cunoaşte doar cel care se întîlneşte cu dublul său, cînd se desprinde 
de violent de el însuşi. Eliade (2005: 425) spune că, în cazul ,,coincidentiei 
contratriilor... cuplurile de contrarii — plăcere/durere, dorință şi repulsie, frig şi cald 
etc. [...] o totalizare are loc în el, făcînd pereche cu totalizarea extremelor din sînul 
divinității [...] o unitate care nu înseamnă haosul precreatiei, ci fiinţa nediferentiata 
în care toate forţele sînt resorbite”. 

Luceafărul nu procreează (ca muritorii) ci se autocreează fiind simultan înger şi 
demon, foc şi gheaţă etc. 

Suspendarea între contrarii a Eului romantic devine, în logica jungiană a 
individualitatii, punctul de coincidenţă a contrariilor. 

Eul dual este, după cum am mai spus, unul ambidextru şi nu unul autonom, 
constituit din două miini ce se ceartă în permanenţă, cum se întîmplă în cazul 
dublului. Două miini stîngi care nu pot conlucra şi-şi pun piedici, se uzurpă sau se 
înlocuiesc pînă cînd, în general, una din ele cedează sau este înfrîntă sau, din 
contră, o distruge pe cealaltă, sînt specifice dublului. Dualul cunoaşte, pe de 
cealaltă parte, acel Eu ambidextru, stînga completînd-o pe dreapta, luna îi succede 
soarelui, femininul este atras de masculin etc. 

Astfel, „degradarea lumii”, este de părere Culianu (1995: 37), se explică, la cei 
mai multi gnostici, prin întreruperea îngemănării divine către zona periferică a 
eonului emanind de la Tatăl [...] acest principiu rigid al generalitatii din care 
decurge întreaga creaţie a ființei divine..., aduce bine aminte de acele syzygiai sau 
perechi de eoni gnostice aflate în unire matrimonială”. 

Exemplificînd tot cu Luceafărul eminescian, acesta îşi este pereche antinomică 
lui însuşi, fiind dual şi tinzînd, temporar, totodată spre un dublu şi se desprinde, în 
vis, pentru a se întîlni, crede el (sau speră el la acea ora de iubire), cu al său 
Celălalt sau cu anima. Dar, avînd o natură duală (este înger şi demon, apă şi foc, 
animus şi anima în el însuşi şi mai fiind o parte esențială a Totului sferic), el caută 
după desprindere (,, cade”, ,, îi cade”) ,, de suflet să se prindă”. 

Dar în zadar, deoarece „desprinderea” definitivă intră in neconcordanta 
flagrantă cu datul perechilor antinomice: susul trebuie să rămînă sus, iar josul jos, 
dreapta la dreapta, iar stînga la stînga, trebuie să fie diferite, (conform configurației 
dualului) dar să conlucreze. 

Abstragerea Luceafărului şi a lui Sarmis din lumea profană, tributară valentei 
cu minus, a „cercului strîmt” şi carnalului terestru, în cea sacră, marcată cu plus, a 
duhurilor, şi umbrelor eterne o regasim in următoarele versuri eminesciene: 

Prea era frumos. 


Cu-amor atit de fără margini şi de nalt 


Nu se cădea se tie un om la celălalt Ce-ti pasă tie chip de lut 
Prea nu aveam în lume nici Sfint, nici Dumnezeu Dac-oi fi eu sau altul 
Cereasca fericire nu se putea să ţină , Trăind în cercul vostru strimt 
Nu se cădea s-o aibă o mină de farina. Norocul vă petrece 
...De-aceea-n codrii negri mă-ntorc şi rătăcesc Ci eu în lumea mea mă simt 

In umbra lor eternă eu umbra-mi mistuiesc Nemuritor şi rece. 
( Gemenii ) ( Luceafărul ) 


Coborirea şi, implicit, echivalarea condiţiilor (înnăscute şi imposibil de 
echivalat) de muritor-nemuritor, ar fi condus negreşit la un dezechilibru, la o 
rupere fatală (,, desprindere”) dintre yin şi yang sau animus şi anima, sus sau jos. 
Cum însuşi Sarmis nuanteaza neconcordanta (magnetică, cu toate acestea) dintre el 
şi Tomiris, nivelarea condiţiilor ,, nu se cădea”. 

Cînd vorbim de dual putem atribui magnetismului călinescian (termen ce are la 
rîndul său două tăişuri, pentru dublu insemnind paradoxal fatalitate, iar pentru 
perechile antinomice din paradigma dualului, atracție unificatoare) binecunoscuta 
idee a contrariilor ce se atrag. Unul din termenii perechii antinomice nu îl respinge 
pe celălalt, nu se înstrăinează sau, dacă întîmplător şi mai ales involuntar se 
întîmplă acest lucru, se caută să se reunească, să umple golurile şi să golească 
eventual prea-plinul Celuilalt. Ele merg împreună pe aceeaşi plan, fie acesta oniric 
sau real şi nu se despart sau rup şi coexistă nelimitat. 

Dualismului pozitiv-negativ sau muritor şi nemuritor, spirit şi trup, i se adaugă 
o nouă paradigmă derivată din gîndirea pitagoreică a secolului al V-lea şi anume 
dualismul stîngii şi dreptei. Dacă ar fi să traducem dualismul paradigmelor de mai 
sus în termeni sociologici, atunci dreapta şi stînga corespund sacrului şi profanului. 
„Astfel, la Homer”, menţionează Vidal-Naquet (1985: 114), „dreapta este 
întotdeauna partea forţei active a vieţii , stînga — cea a slăbiciunilor pasive şi a 
morții, din dreapta provin influenţele dătătoare de viata şi salutare, în timp ce din 
stînga nu provin decît influenţe deprimante nocive”. 

Mergînd pe aceeaşi linie, nici Cosmosul nu scapă de această dualitate 
antinomică. Pitagoreii „considerau cerul ca fiind un corp care are o parte dreaptă şi 
una stîngă... ei numesc bun ce se află la dreapta, în sus, înainte şi rău ce se află la 
stînga, în jos, în spate...”, aflăm tot de la Vidal-Naquet (1985: 114). 

Axa antinomică sus-jos o regăsim şi în poemele eminesciene. Atunci, dacă luăm 
în considerare faptul că Luceafărul, după însăşi marturisirea sa, coboară cu greu 
din sfera sa, se poate isca întrebarea: dacă Universul, în plenitudinea sa, este un Tot 
sferic prin ciclicitate şi ciclic prin natura sa sferică, atunci cum putem numi lumea 
de jos şi lumea de sus. Pe ce criterii numim josul jos şi susul sus? Totul sferic este 
dual în el însuşi. Astfel, există două jumătăţi egale, dar, în acelaşi timp distincte, 
ale aceluiaşi Tot sferic, două lumi comasate pe principiul yin şi yang, una 
determinînd-o pe cealaltă şi invers. 

Lumea profană sau materială a muritorilor este un soi neclar de joc secund, un 
termen esenţial al perechii antinomice. Prin analogie, oamenii sînt gemenii muritori 
(la Eminescu: Cătălin, Brigbelu, de exemplu), deci răi, josul, stînga sferei, puşi în 
antiteză cu Dumnezeu (Demiurgul romantic). 

Excluderea sau independenţa ar desface ideea de sferă, de Tot unitar, ar distruge 
ideea de pereche antinomică ce trebuie să coexiste pe acelaşi plan dar neschimbînd 
poziţiile şi condiţiile ce le-au fost date, reluîndu-şi locul la timpul potrivit (în cazul 

apusului sau răsăritului, de exemplu) sau funcţiile specifice lor dar în-locuind 
cealaltă parte a perechii sau preluîndu-i vreuna din atribuţii (,, nu se cădea”, ,, nu 
se putea să ţină”) spune Sarmis. 

„Ca alter ego al individului, sufletul (psyche)”, susţine Rank (1997: 40), „poate 
să se transforme în frate gemelar ori să se arate în oglindă sau în luciul apei [...] fie 
ca să colaboreze (mai rar) cu dublul său, fie pentru ca originalul să se supună 
copiei [...] Umbra nu este ...un Eu devenit independent [...] nu e numaidecit o 
absenţă ...ci persecuția dublului devenit independent, care se opune pretutindeni şi 
mereu Eului pînă la efectul catastrofal ...”. 

Mai ales în mitologie sau în lumea basmelor dublul ca frate geamăn sau calul ca 
dublu al eroului poate să conlucreze sau să coexiste. Teza lui Rank susţine faptul 
că trebuie corelat cultul gemenilor cu credinţa într-un suflet dublu. Tema dublului 
îşi găseşte o concretizare mistică în cultul gemenilor. Tema prinde contur datorită 
credinţei într-un suflet dublu, unul muritor şi altul nemuritor. 

În cazul mitului Dioscurilor, cînd Castor moare, Pollux, fratele nemuritor, cere 
tatălui său condiţia de muritor, fiind imposibil, ei vor fi preschimbaţi în aştri [vezi 
Constelatia Gemenii]. Gemenii în Antichitate, erau ca reprezentarea unui om ce-şi 
aduce cu el dublul vizibil. Mitul întemeierii Romei este susținut, de această dată, de 
rivalitatea dintre gemenii Romulus şi Remus. Un alt contraexemplu la cel din 
urmă, în care gemenii conlucrează, este basmul Doi fefi cu stea în frunte. 

La romantici, dublul este, într-adevăr, cum susţine şi Rank, cel care-şi persecută 
şi hartuieste deliberat Eul original. Dublul îl terorizează şi în-locuieşte brutal pe 
Goliadkin, în romanul lui Dostoievski: 


..eu nu sînt eu![...] 

-Unde stai acum? 

-Unde stau acum?/...] 

Era acelaşi trecător...necunoscutul i se păru cunoscut. 


William Wilson din nuvela omonimă a lui Poe este copiat şi el hid şi angoasant 
de dubletul său. „Privindu-mi imaginea în oglindă în apă, abia m-am putut 
cunoaşte” (înstrăinare, înlocuire) recunoaşte înspăimîntat Victorin din Elixirele 
diavolului de Hoffmann. Aceasta numai pentru a exmplifica succint tema dublului 
în literatura universală. 

O teoretizare şi exemplificare ceva mai complexă a temei dublului o face 
acelaşi Otto Rank. Rank plasează originea dublului în străvechea credință despre 
suflet şi nemurirea acestuia. Astfel, dublul, proiecție invizibilă în general, s-a 
asociat la origine cu sufletul. În al doilea rînd, autorul face schița tipologică a 
dublului, în care se încadrează umbra, ca reprezentare a sufletului sau psycheei, 
perechea gemenilor rivali, tabloul (aici fiind re-,,botezate”, în termeni psihanalitici, 
animus şi anima, conştient şi inconştient, scindarea personalităţii, dedublare, Eu şi 
Sine). 

În funcţie de tipul de reflectare (apă, oglindă ş.a.) autorul exemplifică tema 
dublului în literatura universală, cu menţiunea că „aproape toţi romanticii au tratat 
tema dublului într-un fel sau altul” (Novalis, Heine, Hoffmann, Chamisso, 
Hawthorne, Poe, Byron etc.). 

O altă, dar nu ultimă, reprezentare literară a dublului este cea a colossoss-ului, 
sinonom oarecum cu psyché. Vernant (1995: 388) spune că „atunci cînd un om, 
plecat departe, pare dispărut pentru totdeauna, sau cînd el a pierit fără a i se fi 
recuperat cadavrul şi să fi îndeplinit asupra acestuia riturile funerare, defunctul — 
sau mai curînd dublul său, psyché a sa — rătăceşte fără tel între lumea celor vii şi 
lumea celor morți: el nu mai aparține celei dintîi, dar nici nu a fost trimis încă pe 
cealaltă lume. De aceea spectrul său are puteri primejdioase ce se manifestă prin 
neajunsuri aduse celor vii”. 

Imaginea colossoss-ului ca dublu al celui mort sau dispărut o întîlnim şi în 
poemul eminescian Gemenii. Alături de chipurile tăiate în piatră ale regilor daci îl 
găsim şi pe cel al lui Sarmis: 


Iar colo-n fruntea salei e-un tron acoperit 
C-un negru văl de jal, căci Sarmis a murit . 
Iar chip-i cel din urmă în lungul şir de regi- 
Sub vălu-i, ca pe-o umbră, abia îl înţelegi. 


Conform ritualului de evocare a morţilor şi în Gemenii se strigă de trei ori 
(astfel el este Trismegistul, de trei ori cel mare, adică el este colosal) numele 
mortului, cei ce înfăptuiesc ritualul privind atent spre locul de unde este aşteptat să 
iasă mortul sau dispărutul. Survine ulterior teama psihanalitică de talion. 

„Comeseanul de piatră” (colossoss-ul) încununează răzbunarea mortului sau 
dispărutului batjocorit, uzurpat blestemindu-si crunt geamănul să resimtă teama de 
propriul sine răzvrătit impotriva-i. 

Blestemul rezumă tragic soarta gemenilor rivali. Risul sardonic al lui Sarmis 
din finalul poemului nu este altceva decît figura arhetipală a trickster-ului (burlador 
sau colossoss), adică al Inconstientului ce îşi bate joc de Eul care a întinat 
amintirea celui disparut. În Gemenii, dar şi în Avatarii... apare figura unui bufon în 
chip de faun: 


Şi cu gura-n pumn ghidusul.... 

Cu mutra lui de capră... (Gemenii) 

Stanurile de piatră ...începură a juca în pivniță, ... Ropotele înfricoşătoare ale 
cavalerilor de 

Piatră, strigătele lor sălbatice, turbarea lor înfiorătoare ... ei nici nu observau 
prezența unui 

Om viu... 

Distrugerea unuia (originalului) de către copie, Celălalt (altul al aceluiaşi în 
stare letargică, somn, veghe, catalepsie etc. ) înseamnă, în logica dublului, 
sinucidere. 

„Cînd în povestirile despre dublu moartea survine prin asasinarea celui de-al 
doilea eu, aceasta echivalează cu o sinucidere, cu distrugerea totală a eului unde, în 
acelaşi timp în care îşi distruge eul trupesc, eroul îşi distruge şi purtătorul spiritual 
al nemuririi sale” conchide Rank (1997: 93). 

Acestea fiind spuse, a fi dual este o stare, un fapt, o entitate permanentă, ale 
cărei două parti componente se completează reciproc şi se atrag inevitabil deşi sînt 
diferite ,,...opozitie implică antagonism... . Cu alte cuvinte, unul dintre principii 
este, în majoritatea cazurilor bun, pe cînd celălalt este rău, şi, în consecință, primul 
va fi răspunzător de o creaţie bună, iar a doua de una rea, creații ce vor fi obiectul 
alegerii, individuale sau colective a omului” spune Culianu (1995: 22). 

În opoziţie, dublul implică o copie, un alt Eu asemănător sau identic ce 
hartuieste originalul pînă la epuizarea şi distrugerea ambelor Euri. 

Apariţia sosiei, a Celuilalt Eu, produce dezordine, înstrăinare, rivalitate, dar 
doar temporar. Dublul este finit în timp, dualul, pe de cealaltă parte, este infinit. 

Aşadar, a fi sau a avea dublu nu este în relaţie de sinonimie perfectă cu a fi 
dual. 

Ars scribendi, ars moriendi 


Antonio PATRAS 


The straightforward lines of Lovinescu’s critical system should be put to trial by 
confronting the dogmatism of his thinking with the severe pulsions of self conceitedness 
and vanity. Ars scribemdi, ars moriendi presents Antonio Patras’ conception about the best 
regarded “critical system” in Romanian culture. After delineating a few incongruities, the 
author of the present study argues that Lovinescu did not actually change in spite of his 
confession. The amount of work submitted to his interpreters directed them to a evolutive 
pattern of reading his books, whereas the real key of his conception is permanent stasis and 
stagnation. 


În pofida multor aparente inseldtoare, formula personalităţii lui E. 
Lovinescu era fixată, în datele ei esenţiale, de la bun început. Tăiat în marmură, 
profilul s-a păstrat intact, sfidînd timpul. E limpede că „revizuirile” de mai 
tîrziu, aproximatiile succesive (în plan stilistic sau ideologic), ca şi repetatele 
schiţe autportretistice nu-şi găsesc o justificare pe deplin convingătoare doar în 
teoria mutatiei valorilor estetice şi în celelalte elementele din cunoscutul sistem 
conceptual. Dimpotrivă, de la un punct încolo, insistența autolegitimării devine 
suspectă: vorbind mereu despre sine, scriitorul nu face figură bună. Cercetînd 
însă cauzele care stau în spatele unei asemenea atitudini, precumpănitor 
subiective, poate chiar narcisiste, bănuiala se spulberă lesne. Într-adevăr, nu din 
stupidă vanitate îşi expune criticul cu atîta perseverență, de-a lungul întregii 
vieţi, propriul „caz”. La mijloc trebuie să fi fost mai degrabă neîncrederea în 
sine, care l-a determinat să caute în confesiune un adevărat principiu de 
existență — de aceea şi rămîne indiferent ,,continutul” ca atare al mărturisirii, 
cîtă vreme predispoziția contemplativ-ataraxică, îndemnînd la anihilarea eului, 
se dizolvă creator în pagina scrisă. 

Cît despre „teorie”, ea este în principiu utilă în bătălia gazetărească pentru 
impunerea ,,directiei” moderniste, ca armă de atac redutabilă, dar se dovedeşte 
complet ineficientă în orizontul inefabil al sufletului, ca instrument de 
investigaţie psihologică. Or, cu toate că acorda un rol însemnat inconştientului 
şi intuitiei în cunoaştere, Lovinescu nutrea iluzia rationalitatii vieţii interioare, 
gîndită ca un mecanism numai bun de prins în concept. De-o pildă, atunci cînd 
explică propria evoluţie şi încearcă să se definească pe sine cît mai exact cu 
putinţă, Lovinescu ştie foarte bine că nu face decît să amplifice (discursiv) şi să 
nuanteze (,,muzical”) nucleul originar al cîtorva intuitii fundamentale. Astfel, 

presupusa trecere de la impresionismul rafinat al „paşilor pe nisip” la 
„dogmatismul necesar” din epoca marilor sinteze trebuie înţeleasă cum grano 
salis, ca o problemă tehnică, de opţiune temporară, fără a păstra nimic din 
sensul dramatic al convertirilor pentru totdeauna. Mentorul de la „Sburătorul” 
nu a fost un apostat. Şi nu a agreat soluţiile radicale decît în chestiuni de 
morală, acolo unde nu intră în calcul tranzacţiile de nici un fel. În fapt, tînărul 
Lovinescu se arată tot la fel de „dogmatic” pe cît e de „impresionist” 
cunoscutul exeget ajuns la capătul carierei. Termenii în discuţie fac parte mereu 
din ecuaţia critică, în proporţii variabile, fără a se exclude unul pe celălalt (la 
baza metodei impresioniste, vom vedea, stă chiar dogmatismul). Nu are, aşadar, 
nici un temei ideea că personalitatea criticului s-ar fi cristalizat treptat, cum se 
spune de obicei, ca urmare a unor salturi spectaculoase şi a numeroase 
decantări semnificative. „Schimbarea la fata” nu înseamnă mai mult decît 
atenuarea stridentelor, flexibilizarea atitudinii şi distribuirirea cît mai adecvată 
a tonurilor. 

Falsa perspectivă i se datorează însă în mare măsură lui Lovinescu însuşi, 
care şi-a purtat cu atîta staruinté masca (,,apoloniana”, după comentariile 
malitioase ale neprietenilor), încît aceasta i-a devenit, cumva, o a doua natură. 
Cu alte cuvinte, mai mult decît să se construiască pe sine (transformările 
sîntinsignifiante), Lovinescu şi-a însuşit un discurs cam abstract şi 
grandilocvent despre personalitate care să-l scutească de efortul autoanalizei. 
Pentru că, oricît ar părea de paradoxal, confesiunile criticului reflectă un 
dezinteres total fata de propria viata interioară. Examenul autoscopic lipseşte 
cu desavirsire, în ciuda insistentei de a vorbi mereu la persoana I. În astfel de 
pagini „subiective” amănuntul biografic pare eludat sistematic, iar mărturisirea 
mult aşteptată se transformă, surprinzător, într-o veritabilă „teorie”. Şi e firesc 
să fie aşa de vreme ce, obişnuit să privească totul prin grila conceptelor, 
Lovinescu percepe realităţile sufleteşti în cheia aceluiaşi determinism strict, de 
factură carteziană, care îşi dovedise cu asupra de măsură eficacitatea în opera 
doctrinară. Nimic întîmplător, nici un eveniment neaşteptat nu tulbură fiinţa 
interioară. Orice fenomen are o cauză şi admite o explicaţie: Freud ne ajută să 
pricepem exact psihologia lui Eminescu, care nu e decît un „caz” printre altele, 
Platon ne învață să descoperim frumusețea amorului spiritual, şi aşa mai 
departe, fără pic de nuanţă. 

Cu toate acestea, autorul Istoriei literaturii române contemporane nu comite 
greşala (pe care i-o reproşează, nu totdeauna îndreptăţit, adversarului său, 
Mihail Dragomirescu) de a disocia în mod radical „eul empiric”, biografic, de 
personalitatea artistului. Numai că exagerează în alt mod, privind omul 
biografic mereu dintr-un singur unghi, ca imitație palidă a „autorului-personaj” 
ce trăieşte în operă. Trebuie să recunoaştem că o astfel de „lectură” 
(tendentioasa) îi răpeşte vieții caracterul imprevizibil, surprinzător, dîndu-i în 
schimb demnitatea de a fi inteligibilă (ca simbol) în orizontul, superior, al artei. 
Ca atare, în ceea ce-l priveşte pe Lovinescu ,,olimpianismul” nu e doar „poză”, 

impostură chinuitoare. Confuzia provine din interpretarea în cheie „bovarică” a 
personalității scriitorului, care ar postula contradictia insurmontabilă între 
temperament (,,moldovenesc”, înclinat adică spre o visare cu totul 
neproductivă, spre pasivitate şi lene) şi voinţă (singura forță menită să scoată 
spiritul din inertia contemplatiei şi să-i provoace reacții imediate, în acord cu 
etica pozitivă a lui homo faber). 

Lovinescu însuşi a vrut deseori să fie văzut în felul acesta. Ceea ce dă de 
bănuit, mai ales că opera sa furnizează totuşi suficiente elemente de la care 
pornind se poate edifica o viziune sensibil diferită, sau, oricum, mai puţin 
maniheistă. Cîteva observaţii de amănunt sunt, pe moment, necesare, nu înainte 
de a cita un fragment sugestiv din Memorii în care criticul îşi schiteaza 
autoportretul-standard, parcă nicăieri altundeva formulat cu atîta pregnanta şi 
claritate, pînă la amănunt: „Critica nu suportă complezenta şi tranzactiune: ea e 
independentă, sau nu e deloc şi, pentru că am vrut ca ea să existe, am dat pilda 
rară a unei activităţi excluzive, ce se scuteşte de compromisurile unei cariere 
condiționate de sentimentele oamenilor, pe care îmi rezervam dreptul de a-i 
judeca cu impartialitatea unei desavirsite independente. Venita oarecum pe cale 
deliberativă, hotărirea se adaptează, în realitate, la date temperamentale, după 
tendința ascunsă ce ne face să teoretizăm propriul temperament (s.n.) şi se 
încadrează aşadar într-o viziune pesimistă şi indiferentă, într-un gust sălciu de 
neant şi de cenuse, gust indelebil şi ecvatie personală, pe care nimic n-o poate 
stimula; gust determinat poate la început de un deficit de viaţă şi de senzaţia 
unei morţi timpurii, dar rămas şi mai tirziu ca însăşi formula personalității 
(s.n.), în care toate valorile vieţii, valori morale şi sociale, măriri şi locuri, bani 
şi onoruri se estompează şi se degradează în nuanţe evanescente, viziune 
relativistă, în care totul s-ar nărui şi s-ar preface în neant, de n-ar rămîne axa 
unui interes pentru a da încă o apetenta vieţii într-o inapetenta universală, axa 
spectacolului estetic, singura ei legitimare — formula nietzscheeană, după care 
viaţa merită să o trăim prin frumosul ce ne oferă, şi să o activăm prin frumosul 
pe care ne încumetăm să-l realizăm” (Lovinescu, 1998: 55). 

După cum se observă, voinţa joacă un rol însemnat, chiar eroic am spune 
(sursa ,,nietzscheeana” a gîndirii lui Lovinescu e mai mult decît insolită!) — dar 
numai la început. Senzatia morții timpurii şi deficitul de vitalitate nu împiedică 
fapta, şi aşa se face că, odată pus în funcțiune, mecanismul scrisului anihilează 
tentativele de evaziune, vinovata eschivă. Datoria înainte de toate: nulla dies 
sine linea! Nimic nu mai tulbură acum ritmul monoton al unei existente 
consumate la masa de lucru, cu condeiul în mînă. Numărul paginilor măsoară 
cantitatea de viaţă trăită. Biografia se transformă literalmente în bibliografie 
(mai corect, procesul e invers, de la cărţi la viata). Cele peste o sută de volume 
dau seamă de timpul scurs şi împlinirea angajamentului asumat: „Mi-am onorat 
semnătura!”, îi scrie editorului de pe patul de moarte, cu firească mîndrie. Să-şi 
fi învins oare omul Lovinescu, în felul acesta, propria natură, înclinațiile aşa- 
zicînd temperamentale? Răspunsul e mai curînd negativ. „Sînt deprins a-mi 

trece tot mecanismul sufletesc în acte reflexe” (Lovinescu, 1981: 221), afirmă 
la un moment dat, mărturisindu-i lui Ibrăileanu (pe atunci prieten) motivele 
pentru care e nevoit să publice în atîtea gazete: „N-ai idee însă cit tin la 
periodicitatea regulată (sic!). E la mine una din condiţiile de igienă a lucrului” 
(Lovinescu, 1981: 201). 

Aşadar aici (şi nu numai aici), scrisul e văzut ca un ritual salubru, exerciţiu 
terapeutic menit să înăbuşe scepticismul, angoasa, spaima de moarte. Da, 
numai că, din punct de vedere spiritual, refugiul în contemplatie nu e cu nimic 
mai prejos! Şi nu văd de ce nu am acorda ,,moldovenismului” şansa acestei 
superioare cristalizări. Eşecul pîndeşte, în fond, din ambele direcţii. De ce să 
ținem oare neapărat partea grafomanilor, dispretuindu-i în schimb pe inşii 
melancolici şi visători, care scriu pe nisip? 

La prestigiul nefast al acestor distincţii simplificatoare a contribuit, din 
păcate, şi Lovinescu (în termeni similari se despartea de Moldova — nici nu-i de 
mirare! — Mircea Eliade) — e drept, nu prin exemplul viu al propriei 
personalităţi, ci prin discursul său angajat, de militant al unei cauze în care voia 
să creadă. Din Memorii am aflat cum, abia intrat la facultate, părăseşte Iaşul si 
fuge la Bucureşti, găsind apoi numai cuvinte de laudă pentru curajul de a se fi 
rupt definitiv şi irevocabil de atmosfera provincială a oraşului bîntuit de 
maretele umbre ale trecutului. După propriile mărturii, spaima de ratare l-ar fi 
împins spre mediul prozaic, dar mult mai dinamic, al capitalei. Acolo îi 
cunoaşte pe Maiorescu şi lorga, personalităţile care-i vor marca decisiv cariera. 

Însă principalul obstacol se află tot în sine: e vorba de inaptitudinea pentru 
viata, invocată în repetate rînduri (de la discursul memorialistic la fictiunile 
romaneşti), nefericită trăsătură a temperamentului său melancolic, contorsionat, 
care explică şi irepresibilele înclinații autodestructive, niciodată definitiv 
înfrînte de credința într-o idee. Lovinescu nu are stofă de misionar. Străin de 
orice formă de fanatism, criticul păstrează, în linia moralei burgheze a lui 
honnête homme, calea de mijloc, inteleapta moderație. Ceea ce nu înseamnă că 
s-ar mulțumi numai cu atât. Îşi intuieşte vocaţia şi, cu toate că nu-i cunoaşte cu 
exactitate natura, simte că trebuie s-o urmeze numaidecit. In plus, familiarizat 
cu principiile eticii protestante, ştie că fapta în sine îşi dezvăluie rostul ei mai 
înalt abia atunci cînd nu vizează scopuri determinate. Aşa se naşte şi pledoaria 
pentru acţiunea total dezinteresată a criticii. Nu e o noutate, bineînţeles, cum 
nici justificarea refuzului personal de a profita în vreun fel de pe urma 
scrisului. Numai că nimeni nu s-a gîndit să sublinieze rădăcina 
„moldovenească” a unei astfel de etici. 

Pe de altă parte, Lovinescu şi-a mărturisit mereu cu franchete, şi parcă 
(ciudat!) cu un soi de mîndrie abia reţinută, „păcatul” de a se fi născut deja 
plictisit, fără chef de viata. Inutil regretul, neavenită revolta. Într-adevăr, nimic 
nu pare a fi tulburat placiditatea omului predestinat să-şi petreacă existența la 


' Ibidem, p. 201. 

masa de scris. Chiar dacă vor fi fost la un moment dat mai dezordonate, bătăile 
inimii s-au îmblînzit treptat, de la sine’, şi nu sub biciul de foc al unei 
discipline severe, care sperie gîndul (cum s-a spus adesea, în intenţia de a 
proiecta asupra personalităţii criticului lumina facil eroică a unei viziuni 
romantice de mediocră extracţie). E drept, copilul melancolic şi timid are 
presentimentul iminentei morţii încă de la „primele licăriri ale conştiinţei 
organizate”. Nu intră în calcul nici un fel de traumă originară, nimic din 
binecunoscutul vocabular al psihanalizei. Faptul s-ar putea datora aproape 
exclusiv carentei de vitalitate, care induce şi complexul singularizării (uşor 
depistabil in reveriile solitare), şi sentimentul precarităţii tuturor lucrurilor, 
senzaţia de inconsistenta a realității (amăgitoare plasmuire de fum). Sintacestea 
manifestări ale unei maladii pe care scriitorul încearcă să şi-o trateze mult mai 
tîrziu, odată cu fuga la Bucuresti şi renegarea rădăcinilor sale „moldoveneşti”, 
vinovate de sterila predispozitie spre visare, adică (nu-i aşa?) spre o formă de 
lene mai cu pretenţii. Însă amănuntele autobiografice la care ne referim, departe 
de a furniza explicaţii convingătoare, nu fac decît să întărească, parcă şi mai 
mult, mitul unei personalităţi ieşite din comun, conturat cu migală îndeosebi la 
vîrsta recapitulărilor, pe ultima sută de metri. Dacă n-ar fi aşa, nu ştim cîtă 
credibilitate ar mai avea un astfel de scriitor, care pretinde că simte mereu doar 
„indiferență fata de orice bucurie”. 

Dar ce mai contează detaliile? Să reținem esentialul: omul şi-a strunit 
nărăvaşele porniri ale eului. S-a învins pe sine, a devenit anonim. Prin urmare, 
s-o mai spunem o dată: biografia se resoarbe complet în bibliografie, după 
dorinţa criticului răspicat formulată în fața publicului vulgar şi neştiutor, însetat 
de senzațional. Mitul se construieşte totuşi pe un fapt concret, pe un amănunt 
de viaţă uitat ulterior sau, oricum, destul de greu de recunoscut pe ecranul 
înceţoşat al memoriei. Cu toate acestea, la un ultim retuş, in cele cîteva pagini 
de confesiune testamentară şi de bilanţ din volumul omagial apărut, în 1942, la 
inițiativa criticilor modelati de ideile şi condeiul maestrului (Cioculescu, 
Vianu, Perpessicius, Pompiliu Constantinescu, Vladimir Streinu), se păstrează 
intact motivul originar al personalismului obsesiv, răsfrint în oglinda 


> În răspunsul de mulțumire la scrisoarea pe care Arghezi o publică într-un moment dificil 
(Lovinescu se afla, bolnav, într-un sanatoriu), criticul îşi reproşează vina de a-i fi privit pe oameni 
numai în calitatea de scriitori („n-am clădit pe afectie şi prietenie”, „am literaturizat bătăile inimii”, 
recunoaşte el). Dovezile de afecțiune ale celor din jur îi induc „mizantropului” Lovinescu un acut 
sentiment de culpabilitate („o mare ruşine de mine însumi”). Vezi E. Lovinescu, „Sburătorul ”. 
Agende literare, Editura Academiei, 2002, vol. 6, p. 565-566. 

3 Vezi Anonymus Notarius, E. Lovinescu, Editura Vremea, Bucureşti, 1942, p. 18. La fel înţelege 
lucrurile şi Lucian Raicu: „pesimismul său organic nu părea să fie determinat de implacabilitatea 
morţii, ci mai curînd de contemplarea, fără savoare, a vieții. Incapacitatea de a trăi, de a fi asemenea 
altora, îl făcuse să cunoască, in viaţă fiind, sentimentul morții” (Lucian Raicu, E. Lovinescu: 
Construcția de sine, în vol. Calea de acces, Ed. Cartea Românească, 1982, p. 147). Criticul insistă, în 
acord cu marea majoritate a comentatorilor (excepţia o constituie, ca de atitea ori, Alexandru 
George), asupra rolului decisiv (dacă nu exclusiv) al voinţei în construcția personalității. 

4 Anonymus Notarius, op. cit., p. 15. 

multiplelor autoproiectii bovarice. Povestea edificării propriei personalități 
ascunde, afirmă Lovinescu în postura biografului său fictiv, Anonymus 
Notarius, „o dramă nu de ordin intelectual, ci somatic” („nu scria decît ziua”, 
pentru că „apatia lui fizică îl muia de cum se însera”). lată cheia ascunsă despre 
care vorbeam. Aşa stînd lucrurile, n-ar strica să primim cu o anumită rezervă 
mărturisirea potrivit căreia critica ar fi în mod necesar „o disciplină ce necesita 
sacrificiul, jertfa voluntară a altor vocatii”®. Lovinescu se complace si el în 
postura aceasta uşor ipocrită (dar firească, la urma urmei), de nobilă victimă 
jertfită pe altarul datoriei: „Cel dintii act al afirmării mele critice, tine el să ne 
asigure, a fost cel al renunţării; numai în clipa cînd m-am crezut capabil de 
această jertfă consimţită am pornit la o acţiune critică”. 

Interesant, numai că Lovinescu nu renunţă, în fapt, la nimic serios, de vreme 
ce nu se simte niciodată copleşit de tirania vreunei dorințe anume, care să-l 
perturbe de la scris. Îşi exploatează însă extrem de eficient înzestrările aşa 
zicînd „naturale”. Prin urmare, dacă semnul cel mai elocvent al vocației critice 
este, cum se crede îndeobşte, capacitatea sacrificiului voluntar, trebuie să 
recunoaştem că Lovinescu se născuse cu un atu formidabil, ce l-a avantajat 
enorm în lupta pentru preeminenta la rîvnitul oficiu. Descoperită devreme? (din 
adolescenta!), vocația se împlineşte ulterior fără convulsii majore, pe o 
traiectorie rectilinie de invidiat. Cea mai puternică emoție i-o provoacă 
tînărului lectura cîtorva pagini din... Faguet: „am simţit vertigiul unui gol 
luminat de o bruscă ploaie siderală” — notează într-un loc, pentru ca mai tîrziu, 
la vîrsta patriarhilor, să-şi explice entuziasmul adolescentin prin impresia de 
autenticitate şi de viata intensă transmisă de scrisul profesorului de la 
Sorbona”. Bătrînul exeget al modernităţii literare proiecta de fapt asupra 
lecturilor tinereţii lumina unor emoţii de mult apuse şi a unei vitalitati pe veci 
îngropate în litera scrisă. 

În aceeaşi ordine de idei, e foarte puţin probabil ca la baza acţiunii critice 
lovinesciene să se afle aproape exclusiv „dragostea de om şi de umanitate”, 
sentiment dezinteresat, neumbrit de aspirații pedestre, după cum vede lucrurile 
Lucian Raicu într-un frumos exercițiu de admirație. E drept, autoritatea, 
prestigiul critic nu se cîştigă fără subordonarea aceasta dezinteresată, la care 


> Ibidem, p. 16. Vezi si Théodule Ribot, Patologia personalității, traducere, avanprefata şi note de 
Dr. Leonard Gavriliu, Editura ştiinţifică, Bucuresti, 1996. 

£ Eugen Simion, Scepticul mîntuit, ed. cit., vol. II, p. 37. 

i Anonymus Notarius, op. cit., p. 217. 

8 E. Lovinescu, Memorii. Aqua forte, ed. cit., p. 47: „De m-aş îndoi despre vocația mea critică, nu 
sub raportul calității, unde îndoielile subzistă întotdeauna, ci al fatalitatii ei, faptul că cea mai 
puternică emoție literară n-am resimtit-o din contactul unei opere de imaginație, ci al unei opere 
critice constituie indiciul unei îndrumări precise”. Vezi şi Florin Mihăilescu, Æ. Lovinescu si 
antinomiile criticii, ed. cit., p. 19: „Dacă noțiunea vocației are vreun înțeles, nu mă sfiesc a mărturisi 
că am avut-o din tinerețe. Pe cînd camarazii mei rimau versuri pentru iubite imaginare sau reale, eu 
ticluiam note critice şi cugetări”. 

? Vezi şi Florin Mihăilescu, op. cit., p. 60. 

nici un individ conştient de propria valoare nu se supune cu zîmbetul pe buze. 
Ei bine, Lovinescu nu face excepție. N-a fost un sfint, indiferent la gîndurile de 
glorie deşartă. A avut ambiţii, mai mari sau mai mici, ca fiecare dintre noi, 
numai că pe el eşecurile repetate nu l-au descurajat, cum se întîmplă de regulă. 
Mai mult, l-au întărit, inventîndu-i un destin exemplar, de spirit independent, 
destinul omului care a întruchipat ca nimeni altul „condiţia criticului”. 

Acum începem parcă să înţelegem de ce s-a spus că „secretul său a fost altul 
decît vulgara ambiţie, a fost mai curînd lipsa de ambiţie, negarea efortului 
penibil de parvenire, fie ea şi intelectuală, nu neapărat socială şi academică”. 
Să fie oare aceasta chiar cheia succesului, taina prin care criticul îşi modelează 
o surprinzătoare personalitate? Dacă e aşa, atunci aici se ascunde, avem 
impresia, o miză cu mult mai mare, care aruncă în derizoriu toate celelalte 
pretenţii, orice vanitate de scriitor. Sub masca modestiei se întrezăreşte un 
orgoliu exorbitant. Camuflajul trădează totuşi, parcă dinadins, adevăratele 
intenţii: neizbutind să parvină cu nici un chip, deşi ar fi dorit (fără să aibă, din 
păcate, tăria de a-şi recunoaşte slăbiciunea — altfel deloc ruşinoasă), Lovinescu 
îşi va fi convertit pozitiv toate nereuşitele, într-o manieră care nu i se datorează 
însă în exclusivitate (lui aşa i-ar fi plăcut să se creadă). Imaginea prinsă în ramă 
nu dezvăluie neapărat şi miezul amar al convingerii că „soarta noastră nu e în 
împrejurările dinafară, ci în noi, în caracterul, în voinţa noastră; ne cladim 
destinul pe care îl dorim şi-l merităm”!!. 

Ileana Vrancea vorbea chiar despre un soi de fascinatie a ratării şi 
anonimatului, ce l-ar fi determinat pe Lovinescu să-şi proiecteze terapeutic în 
alții propriile aspirații nerealizate. Aşa de pildă, la scriitorii de care s-a ocupat 
ca monografist (Jean Jacques Weiss, Negruzzi, Asachi, Grigore Alexandrescu) 
criticul insistă, firesc, asupra raporturilor dintre om şi operă, ceea ce-l ajută să 
prindă sensul unor profunde afinități de destin, căutate parcă intenționat şi, cu 
precădere, in linia acelor vocatii neîmplinite, „sufocate de împrejurări 
potrivnice”. La fel, peste ani, cînd cercetează cu aplicaţie documentele despre 
viata lui Maiorescu, pare înclinat să accentueze mai curînd imperfectiunile, 
marcat fiind de conştiinţa „realei fărîmițări a unui bloc ce nu s-a realizat 


niciodată” ”. 


1 Lucian Raicu, op.cit., p. 175. 

"| Ibidem, p. 181. 

12 Ileana Vrancea, op.cit., p. 19. Aceeaşi idee la p. 180: „Pe lîngă afinitatile sufleteşti, E. 
Lovinescu se simte legat de eroii săi printr-un destin comun, deopotrivă zădărnicit. (...) monografistul 
voia să împartă cu ei nu ştiu ce spaimă secretă a neîmplinirii”. 

'5 Ibidem. Din cauza unei iubiri prea exclusiviste pentru Lovinescu, Al. George exagerează vădit 
atunci cînd afirmă că Negruzzi, Alexandrescu sau Asachi „nu sînt figuri de primă mărime ale 
literaturii române şi nici spirite cu care cercetătorul lor îşi putea marca vreo aderenté de ordin 
spiritual. Dimpotrivă, istoriograful îi priveşte cu destulă detaşare, iar artistul din Lovinescu vibrează 
doar arareori la unison cu ei” (vezi E. Lovinescu, Opere, ed. cit., vol. III, p. 496). 

Antidotul nefericitei risipiri (boală frecventă în cazul literatilor noştri, 
constrînşi „să facă de toate”! pentru a supraviețui, dar şi predispusi la 
tranzactiuni lesnicioase), al irosirii talentului în lucruri mărunte, i-l oferă 
exemplul scriitorilor din alte culturi, în special cea franceză, în care e lucru 
obişnuit „să mori cu condeiul în mînă”. lată şi confesiunea indirectă din care 
am extras formularea aceasta memorabilă: „Faguet a murit cu condeiul în mina 
(s.n.). (...) Probabil că (sic!) chiar în ziua mortei a scris un articol. Şi cazul lui 
Faguet nu e un caz rar. Se întîmplă mai tuturor scriitorilor francezi atît de 
muncitori şi, mai ales, atît de disciplinati în munca lor. Munca pentru dînşii e 
un principiu de viaţă... Fără ea, e un început al odihnei eterne. (...) Vor mai 
trece veacuri de disciplină şi de cultură pentru a ajunge şi noi la această superbă 
activitate neîntreruptă şi fatala.”". 

Hotarit să răstoarne regula impamintenita la noi şi să se consacre exclusiv 
preocupărilor literare, Lovinescu s-a confruntat de timpuriu şi cu prodigalitatea 
uluitoare a lui Iorga, piaza sa rea, maestru inconcesiv şi fanatic (nu suporta 
lîngă sine decît vasali), dar şi cu varianta opusă, aceea a unei sterilitati amiabile 
şi a unei modestii de bună calitate, incurajind dialogul, ce-şi găsise expresia 
tipică în persoana profesorului său de latină, D. Evolceanu, elev înzestrat al lui 
Maiorescu, ratat mai pe urmă din lipsă de voinţă şi perseverență. Întâlnirea cu 
Evolceanu („un om mai timid decît... mine”) e un moment decisiv în biografia 
spirituală a lui Lovinescu, pus astfel faţă în față cu una dintre ipostazele 
virtuale ale destinului său. Episodul e fixat cu atenţia cuvenită marilor revelații, 
trăite însă post-factum: „Rar am putut studia asupra mea însămi cazul 
plăsmuirii unei duble personalităţi. Ceea ce mă apropiase de dînsul e probabil 
conştiinţa unor defecte, insuficiențe comune (nu fără oarecare spaimă). 
Necesitatea de a mă arăta altfel mă împinsese instinctiv Să-mi creez o 
psihologie nouă (s. n.). (...) îi luam piuitul cu zgomotul personalităţii mele 
active şi pline de iniţiative (n-aveam, în realitate, nici una, cum n-am nici 
acum). Nu o făceam voluntar. intrasem într-un rol şi-l jucam instinctiv (s. n.), 
de cum îi păşeam pragul biroului. (...) De cum ieşeam în stradă deveneam altul, 
(...) îmi reluam zdrentele mizeriei mele morale”!€. Revelația inautenticitatii 
propriului comportament aduce cu sine o aspră sancțiune postumă, în acord cu 
atitudinea stoică, de severă austeritate, care formează chiar marca personalității 
morale a criticului. E de reţinut şi ipostaza „bovarică” (involuntară, deci... 
inconştientă!) căreia i se conformează junele critic cu personalitatea în formare! 

Cît despre concepţia asupra scrisului, deocamdată merită reţinută măcar 
observaţia că disciplina (ritmicitatea) i se pare lui Lovinescu esenţială, 


14 B. Lovinescu, Opere, ed. cit., vol. III, p.303: „Negruzzi diletant? Da şi nu... Diletant era în 
calitatea lui de artist ce iubeşte mai multe lucruri deodată, cătînd însă sub infatisari felurite numai 
frumosul unduios şi schimbător. N-a fost un om de ştiinţă, n-a fost un filolog sau un apostol. A facut 
de toate (s.n.)”. 

15 E, Lovinescu, Opere, vol. VI, ed. cit., p. 314. 

16 E, Lovinescu, Agende literare, vol. VI, ed. cit., p. 616. 

indiferent de conţinutul ori ideile vehiculate. Arta izvorăşte din subconștient, 
iar scriitorul „gîndeşte” în ritmul jocului stilistic. În consecinţă, scriitor te naşti, 
nu devii. Voința rămîne, în schimb, principalul catalizator. Se vede acum fără 
greutate în ce măsură ideologia lovinesciană (formulată explicit, observaţia s-a 
mai făcut, numai din rațiuni polemice) a sprijinit atitudinea combativă a 
criticului militant, dedicat cauzei modernismului. Dar asta e deja altă 
„antinomie”, uşor de conciliat la „lectura în monadă”, singura potrivită în cazul 
de fata. E clar, construcţia de sine nu poate fi atribuită exclusiv „omului 
deliberativ”"”. Lovinescu însuşi oferă o nuanţată explicaţie a ipoteticului său 
„bovarism”: „Nu suntem de obicei ceea ce dorim să fim. (...) Plutim (...) 
împotriva dorințelor noastre celor mai scumpe, şi pentru a nu fi afundati trebuie 
să luptăm cit mai mult, să întindem braţele şi să ne încordăm muşchii. Oricit 
am fi de pașnici, ajungem luptători (s.n.); (...) adîncind viata unui om, 
descoperim deosebirea între ce e şi ce ar fi trebuit să fie (s.n.), care lămureşte 
atîtea suferințe tăinuite şi ne dă înţelegerea atitor dureri tăcute”'*. Această 
contradicţie fertilă a psihicului, „adîncită” prin autoanaliză pînă la cele mai fine 
distincții (în ciuda terminologiei simpliste), alimentează constant discursul 
lovinescian despre personalitate. E tema predilecta de la care pleacă şi la care 
se întoarce inevitabil, ca înspre un binecuvintat izvor, infatigabilul interpret al 
nuantelor sufleteşti. 

Pe urmele lui Goethe criticul face, aşadar, elogiul productivităţii în sine, şi 
emite aparent paradoxala opinie că talentul înseamnă să dezvolti în zece pagini 
o idee ce poate fi exprimată la rigoare in maxim două trei fraze. Despre o carte 
în lucru, căreia nu-i mai desluşea continuarea, i se plînge Hortensiei Papadat- 
Bengescu în felul următor: ,,...cum însă totul n-ar putea face un volum de 300 
de pagini, de la 1 august, nemaiavînd ce spune, mă voi vedea silit să o trag de 
păr şi, după teoria mea, din acea clipă să încep a face artă; te pomeneşti că 
partea aceea va fi cea mai preţioasă!...”!7. Înainte de a-şi apropria totuşi o 
concepție atît de subtilă, scrie despre orice şi, chiar din primii ani ai activităţii 
sale gazetăreşti, trimite texte peste tot, creindu-si o proastă faimă de oportunist 


17 În acelaşi sens, cu o undă de ironie în plus, se pronunţa şi Murray Krieger, op. cit., p. 88: 
„imparţialitatea lui hermeneutică îl obligă pe critic să admită că nu are acces la operele propriu-zise, 
ci doar la propriile sale versiuni asupra lor. Jar autorul imixtiunilor şi al distorsiunilor este eul 
criticului — persoana şi persona sa. Prin persona criticului înțeleg personalitatea publică pe care şi-o 
asumă acesta, dovedind o considerabilă fermitate (ori ,,consecventa”, ca să-l flatăm putin), pe măsură 
ce trece de la un demers critic la altul sau la o formulare generică a principiilor critice proprii, a 
teoriei sale privind natura literaturii. Acesta este sistemul său — fie al implicit sau explicit - , acestea 
sintprezumtiile şi criteriile estetice primare cu care se prezintă în fata fiecărei opere, preconditionind- 
o. Criticul se va fi temînd, desigur, să nu reducă toate operele la acest sistem, cu o severitate ce 
transformă conseventa ori fermitatea în uniformitate. S-ar ajunge atunci ca toate operele literare să 
pară a fi la fel(...) Deşi în confruntarea cu o operă superioară criticul este pus în situația de a-şi 
deschide întrucîtva propriul sistem, persona critică are tendința de a rezista, în numele integrității şi 
fidelității sistemice”. 

18 Apud Ileana Vrancea, op.cit., p. 20. 

19 E, Lovinescu, Scrisori şi documente, ed. cit., p. 238. 

(„îmi caut interesul”, se scuză el într-o epistolă din vremea aceea”). Lui Mihail 
Dragomirescu îi oferă insistent colaborarea, justificîndu-şi eventualele stîngăcii 
prin caracterul restrictiv al exerciţiului publicistic la care este constrins din 
cauza neîncrederii arătate tinerilor dornici de afirmare: „Cea dintii condiţie ca 
cineva să ajungă scriitor bun e să-l laşi să scrie mult””!. Asa se explică de ce, 
mai tîrziu, în Titu Maiorescu şi posteritatea lui critică, ajunge să fie de partea 
lui Iorga, care fusese respins în tinereţe la „Convorbiri literare” din pricina 
păcatului, absolut legitim la un scriitor în formare, „de a publica oriunde, fără 
alegere”. 

Cu voia sau fără voia altora, Lovinescu s-a ţinut de cuvînt. Şi-a trăit viata la 
birou, printre cărți şi oameni de hîrtie. Din agendele sale realizăm cit se cîştigă 
şi cît se pierde în felul acesta. Cine parcurge notițele cu pricina observă repede 
că, de pe la 30 de ani, după obţinerea doctoratului la Paris şi încheierea 
precarului stagiu ca suplinitor la Universitate, criticul n-a mai citit decît 
volumele despre care intenţiona să scrie. Tristă constatare! E drept, din unele 
epistole (adresate în general femeilor) răzbate din cînd în cînd regretul de a nu 
putea scăpa de împovărătorul supliciu al şoarecelui de bibliotecă (undeva 
aminteşte cu mîndrie niţel exagerată faptul de a fi frecventat Biblioteca 
Academiei aproape două decenii fără întrerupere!)”. Sentimentul acut al 
inadecvarii la realitate împiedică totuşi rivnita evaziune, solicitată vremelnic de 
gingase resorturi afective”. Nici sila fata de scris nu-l poate abate din drum pe 
aprigul gazetar şi formator de opinie, deşi conştiinţa inutilitatii nu-i dă deloc 
pace. Mărturisirea ilustrează o anumită stare de spirit, probabil resimțită 
adesea: „Simt o mare oboseală. Scrisul nu foloseşte la nimic. Critica este o artă 
nefolositoare. O pierdere de vreme. Nu limpezeşte pe nimeni; nu poate sădi în 
spiritul public o noţiune justă de artă”. 


% Ibidem, p. 61. 

*! Ibidem, p. 89. 

22 Idem, Titu Maiorescu şi posteritatea lui critică, în Scrieri, vol. 8, Ediţie de Eugen Simion, 
Editura Minerva, 1982, p. 127. 

% Tot Elenei Farago îi dezvăluie, în tonalități de sfişietoare spovedanie, mobilul ascuns al 
insatisfactiei profesionale: ,,(...) cercetez opt ceasuri pe zi la bibliotecă, ca să nu ajung la nici un 
rezultat, aşa că mă simt dacă nu descurajat, cel puţin nemulțumit. Şi mă gîndesc ce lesne aş putea face 
literatură de imaginaţie, nuvele sau chiar romane! Situaţia mă obligă să descopăr cadavre uitate de om 
şi pentru a afla o dată de nici o importanţă să-mi pierd zile întregi. Tristă soartă. Dacă aş fi un simplu 
buchinist ar mai merge, dar simt în mine seva unei imaginatii destul de robuste care cere drept la viata 
şi n-o pot satisface. Intelegi ce nemulţumire mă roade. Cum le-aş trînti toate, cum le-as fereca şi m-aş 
duce în lumea largă!” (în vol. E. Lovinescu, Scrisori şi documente, ed. cit., p.133). 

"4 Ibidem, p. 135: „Am o fire de burghez, iubitor de linişte şi de intensă viaţă afectivă”. Aceleaşi 
predispozitii burgheze le descoperă Lovinescu în autoportretul psihologic pe care şi-l face Maiorescu 
în paginile propriului jurnal: „Firea mea este (...) croită pentru bunăstare burgheză şi tinde spre o bază 
largă şi sigură. Pentru o existenţă catilinară nu simt nici o vocatiune” (apud E. Lovinescu, Scrieri 7. 
Titu Maiorescu, Ediţie şi postfață de Eugen Simion, Editura Minerva, 1978, p. 262). 

25 Idem, Opere, vol. VI, ed. cit., p. 156. 

Aceeaşi lehamite îl va fi cuprins, pare-se, şi pe Ibrăileanu, ba chiar într-o 
mult mai mare măsură, de vreme ce „duşmanul” de la „Viaţa românească” a 
ales nu doar să-şi exprime insatisfactiile şi plictisul în scrisorile către amicii 
apropiaţi, ci să renunţe pur şi simplu la scris, spre sfîrşitul vieţii. În consecință, 
dacă autorul Adelei, aşa cum am arătat altădată, credea că salvarea criticului stă 
numai în „tăria lui de a deveni cetitor”, Lovinescu nutreşte o convingere radical 
opusă. Pentru mentorul de la „Sburătorul” cititul e un factor frenator, care te 
descurajează şi-ţi inhibă elanul, revelindu-ti totodată propriile limite. 
Semnalăm o confesiune cît se poate de elocventă, culeasă tot din epistolar: 
„Dealtminteri am citit multişor zilele astea şi, ca efect obişnuit, m-a apucat un 
mare dezgust de hirtia înnegrită. Aşa mi se întîmplă întotdeauna. Cînd citesc 
mult nu mai scriu eu (s.n.). Mi se pare aşa de zadarnic, şi mi se pare că s-a 
mizgilit atîta hîrtie, că mă cutremur de a o mai pîngări şi eu”. 

Ibrăileanu a sfîrşit într-o lungă agonie care l-a eclipsat aproape cu totul din 
viaţa publică. Lovinescu, în schimb, a murit fără preaviz, la masa de lucru, 
activ pînă în ultima clipă. În unul a biruit latura contemplativă, 
„moldovenismul”. În celălalt, orgoliul de a nu se lăsa în voia propriei naturi 
melancolice, cu tendinţe autodestructive. S-a salvat fiecare cum a putut. În ce-l 
priveşte pe Lovinescu, refuzul de a înţelege lectura ca act de contemplatie şi de 
cunoaştere, ca formă de reverie superioară, se explică tot prin inaderenta sa la 
realitate. Pentru că, nu-i aşa?, un bun cititor nu poate simți niciodată 
„indiferență fata de viata”. Dimpotrivă, va găsi mereu prilejuri de jubilatie, 
aminind sine die clipa convertirii propriilor trăiri şi gînduri în litera moartă a 
textului. Ibrăileanu schiţa de altfel o foarte subtilă teorie a personalității 
pornind de la înţelegerea omului ca ființă care citeşte. Calitatea lecturii dă 
seama de natura personalității fiecăruia. Devoratorii de hîrtie tipărită nu intră în 
calcul de la un anumit nivel de electiune încolo. Simplificînd, cititorul model e 
omul unei singure cărți. Asemenea exemplar de elită nu se va plictisi niciodată. 
Cartea e doar un pretext. Esenţială se dovedeşte numai lectura ca formă de viata 
şi de cunoaştere, activitate (cu finalitate dar fără scop) ce implică întreaga 
fiinţă, de la epidermă la creier. 

Însă Lovinescu n-a avut organ pentru astfel de lucruri. „Teoria” adversarului 
său contrazice însuşi principiul de existenţă al scriitorului, care nu trăieşte decît 
în pagina înnegrită. Deşi e foarte probabil ca ideile lui Ibrăileanu să-l fi sedus, 
el nu s-a recunoscut învins. Nici n-ar fi fost posibil. Reprimîndu-şi înclinațiile 
temperamentale, Lovinescu a rămas pînă în ultimul ceas un supravegheat, om al 
datoriei înainte de toate. La funeraliile celor doi critici s-au putut auzi ecouri 
din muzica aceluiaşi compozitor preferat: Beethoven. Să fie oare o întîmplare 
că lui Ibrăileanu îi plăcea „Pastorala”, iar lui Lovinescu, „Eroica”? 


26 Idem, Scrisori si documente, ed. cit., p. 134. 

Aspecte ale sacrului în lirica lui Tudor Arghezi 
Carmen Mihaela POTLOG 


The present study presents some aspects of the religious poetry written by Tudor Arghezi 
and it is based on the assumption that the artistic gift is, in the process of literary creation, 
the audacity to play upon the metaphor and its games. The poetry of the „dialogue ” with 
the Divinity, of finding a reference point in the trancendent is imposed by the gravity of 
emotion, by purity and the ardour of the feeling. 


Una dintre liniile tematicii esentiale ale operei argheziene este poezia 
„dialogului” cu divinitatea, a căutării unui punct de sprijin in transcendent. 
Repertoriul acestei teme şi tabloul de ansamblu al atitudinilor lirice asociate 
indică o dominantă romantică, orgolios energică şi reliefat dramatică a 
universului interior arghezian. Nu e vorba însă de o rămînere în urmă, în 
dependență de momentul de afirmare istorică a romantismului, ci de un 
romantism tipologic (nu istoric), structural, care coexistă şi se împleteşte cu 
numeroase atribute de ordinul viziunii asupra lumii şi omului, ca şi de ordinul 
limbajului poetic, care tin de modernitate şi modernism. 

Sacrul pare a fi convertit în imagine, fiind pîndit de pericolul ridigizării sale 
sau chiar de cel al metamorfozării într-un caracter exterior. În cea mai 
substanțială şi mai pătrunzătoare dintre lucrările de exegeză care i-au fost 
dedicate, cea a lui Nicolae Balotă (1979: 138), liantul întregii creaţii argheziene, 
atît de diversificată, este văzut, cu argumente de netăgăduit, într-un puternic 
sentiment şi o acută conştiinţă ale destrămării şi vulnerabilitatii ființei în timp, pe 
un fundal al măcinării universale (cuprinzînd toate regnurile) sub apăsarea 
timpului. Spre deosebire de ceea ce se întîmplă în lirica lui Lucian Blaga, la care 
conştiinţa „marii treceri” apare şi ca generînd o tandrete aparte şi o intensitate 
excepțională ale raportării la frumuseţea „basmului arborescent” care e lumea cu 
omul în centrul ei, la Arghezi ființa omului apare ca înfiorată de mari neliniști, 
pradă unui zbucium interior care se traduce într-o reflexivitate deliberat 
nefilozofică, una a întrebărilor dintotdeauna şi de oriunde (premiză a ridicării 
lirismului arghezian la treapta universalitatii). Poeme cum sînt De-a v-aţi ascuns, 
Arheologie, Între două nopți, Duhovnicească îşi au sursele într-o asemenea 
dramatică conştiinţă a condiţiei existenţiale care e proprie omului, singura ființă 
care ştie că este muritoare. Lumea îi apare poetului nu numai pe dimensiunea 
spaţiului, cu deschiderea lui, ci şi pe aceea a verticalei timpului, ca o succesiune 

de „trepte” pe scara duratei umanităţii, receptată astfel ca „un murmur neîntrerupt 
de epitafe” de către eul liric care „priveghează”, aşezat undeva „pe ultima lor 
treaptă”( Antologie). 

Legea nescrisă, dar de neîncălcat, a lumii este aceea a unui inevitabil ,,joc” 
amar cu moartea, joc de-a v-aţi ascuns care implică în alegoria lui complexă, de 
„explicație? dată pe înţelesul copiilor, tragismul unui limbaj metaforic care, 
încercînd să atenueze pentru alţii, agravează pentru sine conştiinşa 
inexorabilitatii (de neevitat) a sfirsitului. În acest „joc” pe care, vrei sau nu vrei, 
îl joci „în doi, in trei / îl joci în cite citi vrei, / arde-l-ar focul!”. În 
Duhovnicească, tabloul destrămării în neant urcă de la semne ale destrămării 
mineralului şi ale vieţii simple spre imagini ale pustiirii lumii de prezentele 
omeneşti din ea, de ființele dragi şi apropiate, pînă la accente de spaimă 
paroxistică în fața acestui spectacol de proliferare a morții şi a golului, ca şi, în 
replică, pînă la identificarea simbolică a condiţiei umane cu cea a lui Christ 
„fugit de pe cruce” (o analogie similară apare şi în Între două nopți: „O stea era 
pe ceruri, pe cer era Isus”) (Bojin, 1976: 128). 

Deşi aceasta este dominanta poeziei argheziene a timpului şi a morţii, trebuie 
spus că există şi unele rare excepţii, în cazul cărora nu spaima de moarte şi de 
neant este nota lirismului, ci, dimpotrivă, ca de pildă în Niciodată toamna, o 
tendinţă cu totul particulară de a imprima presentimentului morţii un accent de 
melancolie sublimată (Cioculescu, 1971: 13), convertită muzical chiar într-un fel 
de incantatie vindecătoare de neliniști: „toamna” aceasta unică („Niciodată 
toamna nu fu mai frumoasă / Sufletului nostru bucuros de moarte”) (Bojin, 1976: 
158) este anotimpul sufletesc al unei apoteoze mirifice (,,matasa” şesului, 
„brocartele” urzite norilor de copaci) din perspectiva căreia existenţa, trecerea 
prin lume, apare, recapitulată, ca un prilej de smulgere, separare a ceea ce e de 
pret şi luminos din ,,mocirla” ei, a lumii (metaforic: existentele se derulează 
acolo, în „casele adunate ca nişte ulcioare / cu vin îngroşat în fundul lor de lut” 
situate într-un spațiu alegorico-simbolic care e „țărm albastru al rîului de soare / 
din mocirla cărui aur am băut”), astfel încît zborul în sus (nu în jos, spre pămîntul 
— cimitir, ca la Bacovia) al frunzelor „carpenului sur”, spre azur, şi îndemnul 
final la îngroparea umbrei omeneşti în umbra plopilor — „facle” înălțate spre cer 
tin, în acelaşi timp, de o mişcare fundamentală de indulcire a morţii şi de un etos 
clasic, înţelept al înțelegerii şi acceptării limitelor condiţiei noastre existențiale. 

O mare frecvență o au, în Cuvinte potrivite, poemele care „transcriu” 
tensiunile lăuntrice ale ezitărilor între un pol al retragerii orgolioase, departe de 
agitația, zgomotul şi vulgaritatea lumii, şi, de cealaltă parte, tentatia opusă, a 
situării în fruntea nemultumitilor şi a revoltatilor (direcție pe care se simte ecoul 
interesului tînărului Arghezi, alături de prietenii săi, Gala Galaction şi Vasile 
Demetrius, pentru ideile socialiste). Reprezentativă prin excelenţă pentru această 
linie tematică rămîne Rugă de vecernie, poem a cărui structură reflectă 
dramatismul unei astfel de polaritati: eul liric se percepe pe sine ca scindat 
lăuntric între impulsul altruist al punerii propriilor energii în slujba mulțimii de 

anonimi oprimati şi umiliti şi, în opoziţie simetrică, scepticismul cu care este 
privită lumea, tendința izolării mîndre (polaritate care o aminteşte pe aceea din 
unele mari poeme eminesciene, ca, de pildă, Împărat şi proletar). Pe aceeaşi linie 
sînt de amintit şi poeme ca Buna vestire, expresie a unei indirjiri rebele, 
incendiare, demne de atenţie, proiecţii simbolice date amestecului de orgoliu şi 
vehementa pedepsitoare în „autoportrete” sub mască cum sînt cele din Prințul şi 
Voda-Tepes, accentele de solidarizare cu „cei cazniti, uriti şi goi” împotriva 
privilegiatilor şi puternicilor zilei, participanţi la „liturghia bogăției” din Caligula 
şi chiar şi revărsarea de umoare negativă, distrugătoare, din faimoasele Blesteme. 
De remarcat, de altfel, că această dominantă a orgoliului este prezentă şi în 
„dialogul” cu divinitatea, ca de altfel şi în poezia despre poezie a lui Arghezi. 

În centrul volumului Cuvinte potrivite se află lirismul reflexiv din Psalmi şi 
din poemele înrudite cu aceştia. În Muntele măslinilor, verticala muntelui 
transfigurat metaforic în ,,cadelniti de izvoare, altar de şoimi, sălaj de sori” este 
interpretată ca un simbol al aspiratiei umane spre înalt, spre cerul transcendentei, 
„semn de-a pururea putere al vieţii noastre cea fără de leac”. În Între două stepe 
încercarea omului de a cunoaşte (metafora săpatului adînc sub odaie, în pămînt) 
se foloseşte de o cenzură transcendentă, de opoziţia Tatălui, astfel încît imaginea 
finală este aceea a omului însingurat, semănînd unui Crist ,,tirziu” într-o lume în 
care singura certitudine e aceea a opacității pămîntului. Descintec este expresia 
confruntării energice, dramatice cu „lacăte” şi „zăvorul” care îl împiedică pe om 
să treacă pragul uşii ce-ar deschide spre „marele meu vis”. Însă orchestrarea de 
mare cuprindere a dominantelor dramatice, ca şi a nuantelor pe linia acestei lirici 
argheziene a cunoaşterii şi a limitelor ei omeneşti, este în ciclul Psalmilor, în 
care nu se poate contesta fiorul religios (cum s-a făcut sub comunism), dar nici 
nu se poate nega că în zbaterile ei vocea lirică argheziană trece spre o 
problematică încă mai largă decît cea religioasă, pe care însă nu o neagă, ci o 
cuprinde într-un orizont mai larg, de ordinul unei mereu reluate, sisifice aspirații 
spre cunoaştere. 

Sînt între Psalmi unii care reflectă o stare lirică de cunoaştere supusă a 
autorității divine, dar nu în linia credinţei obişnuite. Psalmul care începe cu 
versurile „Sînt vinovat că am rivnit / Mereu numai la bun oprit” construieşte un 
amplu autoportret al eului liric, pus sub semnul acesta al cutezantei şi chiar al 
orgoliului proprii individului care se ştie pe sine situat deasupra seriei oamenilor 
comuni. Atmosfera este una apropiată de cea a basmului şi a legendei, eul liric 
arghezian dă propriei sale imagini o stilizare in spirit romantic, de solitudine 
mîndră: „În blidul meu ca şi în cugetare / Deprins-am gustul otrăvit şi tare”, 
„primejdia o caut şi o isc” sînt linii ale unui astfel de portret, a cărui reliefare 
merge în crescendo pînă în finalul în care totul se răstoarnă în favoarea 
indiscutabilei autorități şi atotputerniciei divine. Sugestia acestora este 
concentrată în doar două versuri: „Dar eu rivnind în taină la bunurile toate / ţi-am 
auzit cuvîntul zicînd că nu se poate”. Implicatia acestui raport, care nu e numai 
cantitativ între amploarea autoportretului şi distihul final, este aceea că în fata lui 

Dumnezeu, cel care se pleacă, „îngenunchiază”, este un ins de excepţie şi, ca 
atare, recunoaşterea autorităţii divine are o semnificație cu atît mai spectaculoasă. 

E adevărat că la celălalt pol al variatiunilor din Psalmi apar şi gesturile 
rebeliunii (George, 1970: 159). Acelaşi orgoliu, care ajungea la gestul 
îngenunchierii finale, poate să crească pînă aproape de proporțiile sfidării 
luciferice din cunoscutul mit biblic al îngerului căzut sau de acelea ale trufiei 
protagonistului din Sărmanul Dionis, nuvela eminesciană. Neîmpăcarea cu 
prezenţa difuză a divinului în lume, în diversitatea fenomenalitatii ei, generează 
strigătul nelinistit, în ultimă instanță patetic, al eului liric arghezian: „vreau să te 
pipăi şi să urlu: Este!”. Sigur că din punctul de vedere al teologilor astfel de 
accente apar ca eretice şi, in ultimă analiză, de negatie: în schimb, din 
perspectiva poeziei, ele constituie manifestarea dramatică prin excelenţă a unei 
nevoi de comunicare cu transcendentul, de semne ale unei divinităţi care să nu fie 
cu totul absentă din lume (Deus absconditus, Deus otiosus / Dumnezeu ascuns, 
Dumenzeu retras). Se înţelege că „vreau să te pipăi” nu trebuie interpretat ad 
litteram, înţelesul senzorial al verbului nefiind decît sublinierea, reliefarea 
aproape hiperbolică a acelei nevoi de comunicare şi „semne”. 

Între aceste două ipostaze extreme („a îngenunchierii” şi „a rebeliunii”) se 
situează însă psalmii cei mai reprezentativi pentru religiozitatea intensă şi, în 
acelaşi timp, dramatică proprie sufletului liric arghezian. Psalmul care începe cu 
versurile „Ruga mea e fără cuvinte / şi cîntul, Doamne, mi-e fără glas” 
concentrează în el semnele şi accentele unei aspirații profunde, de maxima 
interiorizare spre transcendent, astfel încît toate implicaţiile esențiale ale 
divinului şi divinității sînt captate în mărturisirea - poem. Constiinta diferenţelor 
şi a ,,distantei” nu dispare („Nu-ţi cer nimic. Nimic ti-aduc aminte / Din vecinicia 
ta nu sînt măcar un ceas”), însă în prim-plan trece altceva: arderea lăuntrică, 
acum poate mai puţin spectaculoasă şi patetică, dar nu mai puţin intensă: „Nici 
rugăciunea, poate, nu mi-e rugăciune, / Nici omul meu nu-i poate omenesc. / Ard 
către tine-ncet, ca un taciune,/ Te caut mut, te-nchipui, te gîndesc”. Arderea 
aceasta „înceată”, mocnită (ca un tăciune), constituie imaginea discretiei cu care 
aspirația spre comunicarea cu divinul se manifestă, ea presupunînd concentrarea 
şi dramatismul sufletului („te caut mut”), proiecţie imaginară şi mitic („te 
închipui”) şi, nu în ultimul rînd, reflecţie, căutarea în spirit („te gîndesc”). 
Ansamblul tuturor acestor forme ale aspiratiei spre divin este unul lucid, care 
depăşeşte cu mult simpla credință fără întrebări, iar rostul acestor căutări este 
unul de ordinul confirmării unei libertăţi superioare (care nu trebuie confundată 
cu sfidarea şi rebeliunea) a ființei umane: „ochiul mi-e viu, puterea mi-e întreagă 
/ şi te scrutez prin albul tău vesmint / pentru ca mintea mea să poată să înțeleagă / 
neîngenunchiată firii pe pămînt”. A nu ingenunchia in fata opacitatii firii pe 
pămînt, a vrea să înţelegi sînt opțiuni şi acte care pun în imaginea argheziana a 
omului sub semnul „scrutării” lucide şi a vocației libertății, în contextul cărora 
credința şi aspiraţia spre divin capătă o valoare superioară (George, 1970: 137). 

Sufletul liric arghezian simte nebulos, în complexitatea şi diversitatea lumii, 
pulsatia divinului şi a sacrului (bănuite a pulsa în florile şi tulpinile străbătute de 
„sucul fructului său cald”) şi, în acelaşi timp, tinde spre revelaţia divină, refăcînd 
mereu intensitatea acestei aspirații („săgeata nopții zilnic virfu-si rupe / şi zilnic 
se-ntregeşte cu metal”), clipă care ar urma să fie apoteoza, împlinirea setei de 
comunicare cu divinul: „sufletul meu deschis ca şapte cupe / aşteaptă o ivire din 
cristal, / pe un ştergar cu briie de lumină”. Nu e deloc o întîmplare că in aceasta 
transcriere metaforico-simbolica dată revelatiei divinului imaginile evocă, 
deopotrivă, colţul de interior țărănesc al icoanei înconjurată de ştergare şi 
amplitudinea cosmică a curcubeului ca „aureolă” a divinului. 

Finalul aceluiaşi Psalm accentuează asupra unei stări de neastîmpăr interior, 
de absenţă din realul imediat în favoarea concentrării sufletului şi spiritului spre 
această mult visată clipă a revelatiei, a comunicării cu transcendentul: „găsită 
masă pentru cine rămîne pusă de la prînz / sînt, Doamne, prejmuit ca o grădină, / 
în care paşte un mînz”. Psalmul acesta dominat de atmosfera concentrării 
interioare, a „arderii” profunde şi discrete, a căutării cu toate forţele spiritului 
este, prin excelenţă, reprezentativ pentru lirismul arghezian al aspiratiei omului 
spre realizarea de sine sub semnul libertății, al credinţei lucide, un psalm al 
aşteptării revelatiei cu întreaga ființă îndreptată către un astfel de vis, de ideal. 

În ansambul lor, Psalmii arghezieni, ca şi poemele din afara seriei psalmilor, 
înrudite însă ca problematică şi atmosferă cu ei, configurează un lirism al 
aspiraţiei spre divin şi spre sacru care se împleteşte cu dramatismul cunoaşterii, 
cu tensiunile ei, iar conştiinţa limitelor coexistă cu aspiraţiile spre certitudine, 
spre comunicarea esențială cu divinul şi cu divinitatea. 

„Dă-ne, Doamne, mintuirea/ pentru jertfa ce-am adus... ”. 
Poezia-rugăciune în spațiul închisorilor comuniste 


Emanuela ILIE 


Dans le cas particulier des poétes captifs dans les prisons communistes roumaines, leurs poemes 
publiées d’après 1989 ont témoigné des multiples hypostases de la crise identitaire vécue par les 
condamnes (psychologique, biologique, religieuse, ontologique), mais aussi du moyen particulier 
dans lequel les auteurs ont pu dépasser la souffrance par la création. Une catégorie a part de la 
création littéraire pensée (non pas écrite !) dans la prison est représentée par le poéme-priere. 
L’étude se propose une lecture critique de cette espèce particulière de la création littéraire 
carcerale (ayant en vue surtout l’atmosphere, la structure, la thématique, la stylistique), pour 
justifier les différences visibles d’entre sa valeur éthique et sa valeur esthétique. 


O constantă a literaturii de dupa 1989, indiferent de subincadrarile ei generice 
ori tematice, este obsesia autorilor, eventual a editorilor, de a recupera, prin 
documentul revelator, memoria trecutului, a aşa-zisului „trecut al durerii”. 
Indiferent de scriitura pentru care optează — genurile biograficului, între care 
jurnalele de sertar sau memoriile au prins cel mai bine la public, romanul-parabolă, 
cel distopic etc.— scriitorul ce a trăit acest trecut al durerii ştie că încărcătura de 
suferință purtată, înăbuşit, vreme de o dictatură întreagă trebuie, cu orice pret, 
revelată. Încă un caz (alături de, bunăoară, scriitura militantă, racordată cel mai 
vizibil la realitățile socio-politice turbulente) în care scrisul devine debuşeu al 
tensiunilor comune unui întreg neam, prin extensie al unei întregi umanitati... 

Poezia nu poate ocoli un asemenea principiu, convertit aproape în deziderat. 
Dar nu despre avatarurile poeziei proprii unora dintre nouăzecişti, de pildă, sau a 
„veteranilor” optzecişti, în fine eliberați de teroarea deghizării, a camuflării în text 
a unor obsesii bine cunoscute, aproape imposibil de consemnat în formă brută, ce 
şi-au dat în sfîrşit tiparului opera de sertar, ne-am propus să amintim în studiul de 
față, ci de un altfel de texte ale suferinței, cu un circuit din păcate destul de restrîns 
(atunci, dar şi acum), dar cu o încărcătură emoţională impresionantă şi cu o netă 
valoare documentară, ceea ce face ca, în cazul acesta aparte, caracterul propriu-zis 
estetic al operei să fie trecut în planul secund al receptării, de nu cumva chiar cu 
totul obnubilat. O recentă Antologie a poeziei carcerale (Cistelecan, 2006) a re- 
descoperit cititorului acest gen de texte care impun o lectură intens participativă. 
Uzînd de formula sintetică pusă în circuit, în ultima vreme, de o remarcabilă 
antologie coordonată de Virgil Podoabă, am numi această minisinteză o altfel de 

carte supraviețuitoare. Intenţia nu este, în definitiv, străină de o necesitate 
asemănătoare celorlalte forme literare la care ne-am referit: de a răzbuna (tardiv, 
desigur, dar nu şi ineficient) Memoria prin recuperarea unei experienţe teribile. În 
carte aşadar ni se oferă, într-o variantă desigur concentrată — opul în format mic are 
mai putin de 200 de pagini — cele mai reprezentative creaţii lirice scrise în 
închisoare de scriitorii (de vocaţie sau de conjunctură) care au stat în detenţie ani 
buni. Mai cunoscuţi (Radu Gyr, Nichifor Crainic, Ion Caraion, Andrei Ciurunga) 
sau mai puţin cunoscuţi (loan Andrei, loan Victor Pica, Dimitrie Paciag, Sergiu 
Mandinescu), autorii antologati sînt circumscrisi unui teritoriu liric marcat de o 
intentionalitate specifică şi încărcat de hieroglifele unei duble raportări. Pe de o 
parte, avem de-a face cu o individualitate umană (cu toate subdeterminările ei: 
identitate biologică, fiziologică, psihologică, socială), captivă într-un spaţiu 
carceral perceput ca reprezentare emblematică a cercurilor de fier ale regimului 
totalitar şi, în consecință, aproape efasată prin substituirea determinărilor ei 
concrete cu o uriaşă suferință. Pe de altă parte, în acest teritoriu al groazei devenite 
aproape unică reprezentare senzorială a ființei, această identitate umană realizează 
necesitatea stringentă a raportării la spiritualitate, intelegind că, singură, 
întoarcerea la sacru şi la credință poate reprezenta soluţia mîntuitoare. 

Spaţiul carceral, fără nici o îndoială, este cel al formării şi al de-formării. 
Nicăieri în altă parte durerea nu este mai ascuţită, sau nicăieri în altă parte durerea 
nu poate deveni, ca aici, unică rațiune de a fi, de a percepe însuşi existentul; căci in 
închisoare măsori chiar timpul, nu doar raporturile cu ceilalți ori senzațiile, 
instinctele, printr-o singură realitate organică: cea a suferinței fizice ori morale. 
Memorialistica detentionala apărută după 1990, integral pusă sub semnul 
„trecutului ca re-umanizare” (Dan C. Mihăilescu), a trecut în revistă, cu asupra de 
măsură, variile modalităţi de tortură prin care s-a încercat reeducarea deţinuţilor, 
prin totala anulare a individualitatii, printr-un cumul de suferinţe psihice şi fizice 
aproape greu de imaginat. Cazurile Elisabeta Rizea (1993), Lena Constante (1992), 
Aspazia Otel-Predescu(2000), Oana Orlea (1991), Teohar Mihadaş (1990) nu sînt 
decît cîteva dintr-o serie care conţine inclusiv nume ilustre de scriitori, oameni de 
cultură sau figuri marcante ale vieţii social-politice sau religioase care au dezvăluit, 
prin intermediul scriiturii confesive, ororile trăite, greu suportate şi niciodată 
depăşite cu adevărat, în închisorile gulagului românesc. Chiar şi în ultimii doi ani, 
această serie a continuat să se îmbogăţească cu acest gen de mărturie, de document 
revelator al unei epoci de teribile suferinţe, dovedind faptul că memoria scripturală 
ca formă de supraviețuire est-etică şi estetică este, încă şi din fericire, necesară. 
Notoriu este, bunăoară, numele lui Valeriu Anania, Î.P.S. Bartolomeu Anania, 
Arhiepiscop al Vadului, Feleacului şi Clujului şi Mitropolit al Clujului, Albei, 
Crişanei şi Maramureşului. Cel mai cunoscut scriitor dintre membrii clerului 
ortodox şi-a publicat, în 2008-2009, două scrieri confesive de o valoare 
excepțională, care au reuşit să răstoarne, imediat, perspectiva asupra scriitorului de 
ficțiune (aproape uitat, din păcate, în anii respectivi) şi să arunce o nouă lumină 
asupra omului din spatele numelui de prelat implicat în viaţa morală, religioasă a 

cetăţii. Indubitabil este, din această perspectivă, meritul Memoriilor care au văzut 
lumina tiparului, după o îndelungată luptă cu rigori de tot felul, abia spre sfîrşitul 
anului 2008. Cea mai tensionată parte a acestor Memorii, cea care cuprinde 
evenimentele desfăşurate între 1936 şi 1966, ne înfăţişează în pagini dintre cele 
mai cutremurătoare un destin de excepție, supus presiunilor, uneori chiar 
agresiunilor repetate din partea unei istorii care se dovedeşte în fond teribilă. În 
acest sens, memorabile sînt tocmai paginile care intenționează a recupera anii de 
calvar petrecuţi în „întunericul cumplit” al închisorilor comuniste, între „oameni în 
zdrente, slabi, ofiliti, aşteptîndu-şi judecata şi osînda”, coborit în infernul terestru 
de la Malmaison, Negru-Vodă, Tirgu-Jiu, Aiud sau Jilava. În numele veridicitatii 
pe care o invocă de mai multe ori, memorialistul nu pregetă să îşi amintească nici 
un detaliu care să îi schiteze profilul real de încarcerat chinuit de nevoile 
fiziologice cele mai mărunte şi de presiunile psihice cele mai greu de suportat (de 
la foamea cumplită, lupta îngrozitoare cu insectele carnivore şi bătaia atroce pînă la 
urmărirea continua prin „spionul” decupat în uşă sau tentatia automutilării prin 
orbire, prin care intenţionează la un moment dat a se autopedepsi). 

Parcurgînd acest tulburător document-confesiune, deopotrivă uman, social şi 
psihologic, co-participînd la o serie de torturi fizico-psihologice, greu chiar şi de 
parcurs prin actul lecturii, cititorul se poate întreba, pe bună dreptate, cum a reuşit 
tînărul Valeriu Anania, şi ca el multi alţii, să reziste. Răspunsul descoperit în cîteva 
rînduri ale memorialistului ajuns la vîrsta patriarhală ne interesează în mod special 
pentru că prefigurează răspunsurile poeților încarceraţi a căror operă o vom aborda 
în continuare: în infernul temnitelor comuniste nu poţi rezista decît prin acele 
cîteva mijloace care iti vor facilita dobindirea disciplinei interioare, singura care iti 
asigură — atunci cînd trupul iti este închis — putina libertate a spiritului, deci 
supraviețuirea. Credința mijlocită, la rîndul ei, de rugăciunea practicată, ne asigură 
memorialistul, fără oprelişti în închisoare, şi creația sînt singurele eficiente, cel 
puţin pentru viitorul înalt prelat. Astfel, lui Valeriu Anania disciplina mentală îi va 
fi asigurată, în întunericul carceral, de rugăciunea ardentă şi de exerciţiul creator 
propriu-zis, îmbinat cu cel al memorării exacte, al înmagazinării versurilor 
inscripționate în straturile adînci ale memoriei de durată. „Munca aceasta — şi mai 
ales conştiinţa creaţiei — mi-au menținut, de-a lungul acelor ani, un echilibru 
moral de care nu multi se bucurau. Acest univers interior al meu m’a făcut sa 
îndur numai cu jumătate de suferinţă toate privatiunile si promiscuitatea vieții de 
puşcărie: foamea, frigul, oboseala, murdăria, praful, spaima, perchezitiile, 
umilintele de tot felul, turnătoriile, nervii camarazilor de celulă. Nu am cuvinte sa- 
i dau mulțumită lui Dumnezeu pentru acel dar”, ne va confirma memorialistul, 
peste ani, salvarea detinutului Valeriu Anania de către scriitorul cu acelaşi nume. 

De bună seamă că la această indubitabilă certitudine, exprimată fără echivoc în 
Memoriile lui Valeriu Anania, nu vor ajunge doar prelatii ce au trăit teribila 
experiență a încarcerării în temnitele comuniste. Pentru foarte multi dintre cei care 
vor reuşi să supravieţuiască acestui infern, poezia — devenită, cînd nu este expresie 
a revoltei înăbuşite, o sfişietoare litanie — rămîne una dintre puţinele opţiuni care 

pot asigura detinutului supraviețuirea mentală (chiar şi atunci cînd cea trupeasca 
pare imposibilă). Chiar şi pentru aceea care nu au putut-o crea, ci doar auzi, 
memora şi transmite mai departe, poezia s-a dovedit un mijlocitor între ei şi 
Dumnezeu. Julian Puhan, spre exemplu, încarcerat alături de Radu Gyr, va 
recunoaşte după eliberare că „aceste poezii ale lui Radu Gyr ne-au îmbărbătat şi 
ne-au ajutat să supravietuim şi să rezistăm terorii şi torturilor, convinşi fiind că 
numai în acest fel ne facem datoria față de biserica lui Hristos şi Neamul 
Românesc” (Andreica, 1998: 192). Pe aceeaşi linie, a convergentei discursului 
poematic şi a ritualului rugăciunii, se înscrie şi mărturisirea lui Constantin 
Tăculescu: „În momentele cele mai grele ale vieţii unui om, singura nădejde, 
singurul pai de care se agaţă este credința în Dumnezeu. Acolo am descoperit-o cu 
adevărat. Credinţa în Dumnezeu este factorul cel mai important şi ce ne-a ajutat 
foarte mult au fost poeziile lui Radu Gyr” (Andreica, 1998: 190). 

La întrebarea „Ce v-a ajutat să supravietuiti in închisoare?”, se pare că 
majoritatea supravietuitorilor lagărelor comuniste au dat răspunsuri identice: 
credinţa în Dumnezeu şi Poezia au ajuns, prin forţa (sau harul?!) lucrurilor, să le 
pară aproape tuturor cele mai frecvente mijloace ale supravieţuirii. (Undeva între 
ele, alti supraviețuitori situează fie dorinţa de a-şi revedea familia, percepută acum 
prin haloul luminos al amintirii, fie prietenia autentică, ea însăşi avînd „densitatea 
unei adevărate religii” Andreica, 1998: 97). Cea mai profundă şi autentică, prin 
urmare, formă de raportare a celui care trebuie să reziste regimului detentional la 
divinitatea taumaturgică este cea care îmbină ambele forme de comunicare, cea 
religioasă şi cea lirică, artistică prin extensie. Să o numim, desigur, poezia- 
rugăciune: sublimă prin tensiunea întotdeauna evidentă, prin prea-plinul durerii 
împărtăşite, dar si prin păstrarea unei speranțe (aproape incredibilă) in mintuire. 
Iat-o încheind o Rugă de Radu Gyr: „Dă-ne, Doamne, mintuirea/ pentru jertfa ce- 
am adus/ şi ne curmă singiuirea.../Dd-ne pacea ta de sus!// Şi ca semn de 
împăcare/ odihneşte morţii lin./ De veghe la fiecare/ dă-le, Doamne, cite-un crin”. 

Salvarea nu exclude, uneori, simpla dorință de anulare a umilinței 
fiziologicului, dar de cele mai multe ori implică o sublimare a reacțiilor şi nevoilor 
cărnii. Care, nu de puţine ori, sînt enumerate în cele mai vii detalii în discursul 
liric, fiind considerate veritabile mărci ale existenţei carcerale; pentru loan Victor 
Pica, bunăoară, aceste în-semne concrete ale torturii trebuie să fie efectiv 
transcrise, nu traduse poematic, tocmai pentru a putea conserva ca atare durerea 
vie, sfişietoare a condamnaților: „Lasă-mi rănile Doamne!/ Lasă-mi-le-n carne 
lasă-mi-le-n vers” (Lasă-mi rănile Doamne). În alte cazuri, însă, reacţiile 
fiziologice sau necesităţile primare ale ființei intemnitate — descriptia lor sugestivă, 
respectiv curmarea lor — constituie chiar motivaţia şi finalitatea rugăciunii. Unul 
dintre cele mai brutale documente ale carnalului aproape agonizînd credem că 
rămîne Prefaţa la cîntecele de temniţă ale lui Radu Gyr, care circumscrie, în cheie 
lirică, suferința fizică devenită parcă unică măsură a temporalitatii umane: „În 
aprigele mele belciuge,/ piatra ma’nfuleca, fierul mă suge/ În bezne m 'afund, zi de 
zi, şi-n urit,/ întîi pin’la glezne, apoi pin 'la git// Curind, o să-mi treacă de gură, de 

frunte/ lespedea temnitei cu gingănii mărunte/ şi-am să dispar în grozava ei gusd,/ 
în mugetul ei subteran şi'n cenuşă...”. În imediata ei proximitate, am aşeza o 
expresie similară a torturii fiziologicului văduvit de cele mai elementare nevoi (să 
ne amintim de cei „F” ai terorii în închisorile comuniste, foamea, frigul şi frica), 
aceea din exceptionalul Cintec al foamei lui Nichifor Crainic: „De voi fi fost cîndva 
ciorchine,/ Sint azi o boabă stoarsă-n teasc./ In flaminzenia din mine/ Turnati o 
zeamă şi renasc//...În tara turmelor şi-a piinii/ Eu zac pe lingură şi blid,/ Lăsați- 
mă s-acin cu ctinii/ Ori să cerşesc pe lingă zid” etc. 

În majoritatea textelor de gen, este vizibilă de la început tentativa instanței 
scripturale de a se erija într-un fel de porte-parole al tuturor condamnaților cu 
aceeaşi soartă. Depăşind suferinţa individuală, poetul devine de fapt un poeta vates 
ce-şi asumă o dublă condiţie (de individ, fie el şi unul cu identitatea aproape 
efasată, şi de reprezentant al unei mulțimi cu patimi similare) reuşind doar astfel să 
transgreze terestrul, un terestru al obscurului şi al terorii generalizate. E sensul, de 
pildă, al Rugăciunii din amurg a lui Nichifor Crainic: „Pe morți în rugăciunea de 
seară mi-i culeg./ Aceştia sînt, Doamne, iar eu printre morminte./ Au fost în ei 
avinturi şi-au fost pogoraminte./ Putin în fiecare, în toți am fost întreg.” Sau al 
Rugăciunii pentru osinditii căzuţi, scrisă de Andrei Ciurunga în numele tuturor 
celor „prăbuşiți sub cizme şi sub norme”, căci prin litania poetului se fac auzite şi 
alte şoapte; sau chiar toate celelalte voci ale subteranei-generalizare a terorii 
comuniste: ,,ingenunchind în lanuri singerate/ sau la troițe scunde de trifoi,/ se 
roagă, Doamne, într-un glas cu noi/ un neam întreg de frunti însîngerate”. 

Multiplicităţii vocilor ce se înalță, la unison, întru mîntuire i se adaugă un alt 
principiu tematic comun. Textul poetic este de cele mai multe ori grefat pe tentatia 
evadării onirice sau a procesului anamnetic, grație căruia intemnitatul îşi poate 
retrăi trecutul, deşi rezultatul concret al acestui proces de recuperare a amintirilor 
celor mai fericite îl impinge, de regulă, spre granița atît de firavă între real şi 
nebunie. Îndepărtarea lentă a identităţii anterioare celei prezente, de întemnițat cu 
identitatea socio-umană anulată, produce, de regulă, noi cazne psihice, dovadă un 
text carceral articulat exact pe obsesia anihilării personalităţii şi individualității 
anterioare, Identitate de Radu Gyr. Îl reproducem, în continuare, aproape integral: 

„Acum o sută de ani,/ am avut un copil, o nevastă.../ Auziti, păianjeni? Auziţi, 
şobolani?/ Un copil, o nevastă...// Cînd o fi fost fericirea aceea/ cu umbre 
nepămintean diafane?/ Înecuri, sfirsituri de lumi, uragane,/ mi-au smuls odrasla, 
femeia// Le-am uitat risul, părul, obrazul.../ Cum or fi fost ochii ei?/ Adinc 
luminati ca topazul/ Sau ca singurătatea de grei?// Cite veacuri sînt, cîtă funinge,/ 
pînă la zimbetu’unui prunc de omăt?/ L-am lăsat, parcă de mult, lingă o minge/ 
într'un basm îndărăt...// Să fie o sută, două, cinci sute de ani?/ S’au surpat ceruri, 
au crescut bozii./ Rar, amintiri ascunse sub bolovani/ fac ca dinamita explozii.// 
Atunci, în lumina Scurt detunată/ o femeie suride şi coase/ şi două minute moi, 
somnoroase,/ parcă mă fulguie: tată...// Si iar intru-n bezne postume./ Cine sînt? 
Cum mă cheamă pe mine?/ Aici nu mă strigă nimeni pe nume,/ Sînt: mă, acela, - 

sint nu ştiu cine...// departe, odată, m-oi fi chemat oarecum, / oi fi avut vîrstă şi-un 
chip oarecare.../ Aici împlinesc sute de ani la’ntimplare,/ şi fata mea e de fum”. 

Spaţiul poematic devine, în cele mai fericite dintre cazuri, chiar un spaţiu al 
marii intilniri, aceea cu alteritatea radicală, cea divină. Desigur, poezia carcerală ce 
îşi articulează sensurile plecind de la acest tipar tematic nu poate fi raportată decît 
tangential la operele unor homines religiosi autentici, precum poeții mistici 
(Angelus Silesius, Pseudo-Dionisie Areopagitul, San Juan de la Cruz sau Tereza de 
Avila). Între cele mai reuşite poeme ale lui Nichifor Crainic sau ale lui Radu Gyr, 
respectiv Der cherubinische wandersmann (Pelerinul heruvimic) al lui Angelus 
Silesius sau Cântico Espiritual (Cintarea spirituală) a lui San Juan de la Cruz, 
bunăoară, nu se pot găsi decît cu multă bunăvoință similarități de atmosferă sau de 
stil. Dar dincolo de toată seria de influenţe posibile, de interferenţe tematice, 
lingvistice, estetice ş.a., există cel putin un fapt indubitabil care probează, poate 
mai mult decît atmosfera unitară a textelor de gen, corespondentele posibile între 
poezia marilor mistici creştini şi cea a incarceratilor creştini din timpul dictaturii 
comuniste: prezenţa, în ambele categorii de poeme, a hagiografiilor sau a 
epifaniilor. Urme ale fabulelor hagiografice sînt recognoscibile în texte de Nichifor 
Crainic, Andrei Ciurunga, loan Andrei, loan Victor Pica, Sergiu Mandinescu. 
As noapte, lisus... al lui Radu Gyr capătă chiar integral forma unei epifanii triste, 
în care melancolia grea aproape că întunecă bucuria miracolului. Întregul ritual al 
înfățişării christice se împleteşte cu o serie de analogii dureroase între soarta 
marelui răstignit şi a intemnitatului, ceea ce schimbă de la început semnul 
ceremonialului. Din mysterium fascinans mai rămîn doar cîteva urme, restul fiind 
convertit în sumbră inventariere a suferințelor actuale ale celui care se vede în 
imposibilitatea de a converti ritualul oniric de esenţă hagiografică în modalitate de 
a anihila condiția reală: 

„As noapte lisus mi-a intrat în celulă./ O, ce trist, ce înalt era Crist!/ Lun-a 
intrat după El in celulă/ şi-l făcea mai înalt şi mai trist// Miinile Lui păreau crini 
pe morminte/ ochii adinci ca nişte păduri/ Luna-L spoia cu argint pe vesminte,/ 
argintindu-I pe miini vechi sparturi.//M-am ridicat de subt pătura sură:/ - Doamne 
de unde vii? Din ce veac?/ lisus a adus lin un deget la gură/ şi mi-a făcut semn sa 
tac...// A stat lingă mine pe rogojină/ - Pune-Mi pe răni mina ta/ Pe glezne-avea 
umbre de răni şi rugină,/ parcă purtase lanţuri, cindva.// Oftind, Și-a întins 
truditele oase/ pe rogojina mea cu libărci./ Prin somn, lumina, iar zăbrelele 
groase/ lungeau pe zăpada lui vărgi.// Părea celula munte, părea căpăţină,/ şi 
mişunau păduchi şi guzgani./ Simteam cum îmi cade timpla pe mina,/ şi am dormit 
o mie de ani...// Cînd m-am trezit din grozava genună,/ miroseau paiele a 
trandafiri./ Eram în celulă şi era lună/ numai lisus nu era nicăiri// Am întins 
brațele. Nimeni, tăcere./ Am întrebat zidul. Nici un răspuns./ Doar razele reci 
ascutite-n unghere,/ cu sulița lor m-au împuns// - Unde eşti, Doamne? — am urlat 
la zăbrele/ Din lună venea fum de căţui./ M’am pipăit, si pe mîinile mele/ am găsit 
urmele cuielor Lui...” 

Miza şi semnificaţia acestui gen de texte se devoalează, astfel, foarte uşor: ele 
pot fi astfel considerate poeme de evadare într-un spaţiu care nu mai este al durerii 
şi al foamei, ci al miracolului revelării divinului. Sigur, un cititor avizat nu le poate 
percepe altfel decît ceea ce sînt: confesiuni justificate de rațiuni psihologice dintre 
cele mai dureroase. Deşi, trebuie să recunoaştem, aceste motivații particulare, 
odată mărturisite în (sub)textul sau în peritextul cărții respective, determină orice 
categorie de cititor (inclusiv, aşadar, pe acela de mai sus), să vibreze, cu mult mai 
mult decît în mod obişnuit, la ceea ce Bachelard numea, într-o formulă inspirată, 
„fenomenologia sufletului” astfel relevat. Oricare dintre poemele carcerale trebuie 
prin urmare citite mai întîi drept documente umane tulburătoare în sine, înainte de 
a putea fi percepute drept valoroase estetic. Pentru că valorizează în principal o 
meditație tensionată asupra claustrării perpetue, pierderii libertăţii, depersonalizării 
şi extinctiei lente, ca forme practic convergente prin care se manifestă aceeaşi 
alteritate radicală, moartea autarhică. Ceea ce obligă parcă cititorul la o co- 
participare particulară, profundă — în termenii bine stiuti ai lui Jauss, i-am spune 
identificare simpatetică. Poezia — rugăciune ca formă distinctă a textului carceral 
are, însă, fata de celelalte, o miză superioară. Atunci cînd nu se revoltă, cînd nu se 
simte, asemenea diaristului Matei Călinescu, asemenea lui lov, drept „obiectul 
acelui pariu crud din cer între Dumnezeu şi satana [...] într-o joacă arhetipală fara 
sfîrşit”, ci atunci cînd se roagă, autorul de poeme carcerale îşi poate transcende 
condiţia, poate, altfel spus, crede în salvare şi, implicit, în mintuire. 

Cu siguranță, apoi, dincolo de revelarea unei modalităţi specifice de a 
transfigura durerea şi de a supravieţui în condiţii îngrozitoare, întoarcerea la şi 
rezistenţa întru poezie au redat umanului însăşi umanitatea... Obligînd-o, în fine, la 
conştientizarea faptului că această nouă formă de umanitate trebuie conservată, ca 
însăşi memoria unei existente colective infernale, inscripționată in chiar fibrele 
cele mai ascunse ale unui psihic ce şi-a găsit, şi în fata celor mai teribile 
amenințări, forța de a le rezista. Să mai cităm, în încheiere, doar o splendidă 
Rugăciune din celulă a lui Radu Gyr, emblematică implorare a uitării, singura ce 
mai poate vindeca spiritul de aducerea-aminte (căci îndurerata recuperare a unui 
trecut parcă imemorial, crede în momente-limită poetul, exacerbează suferința 
actuală): „Doamne, păzeşte-mă. Doamne, ai milă.../ Sint ca o scorbură 
veche 'ntr'un tei./ În noaptea mea şi-a lăsat Amintirea prăsilă/ toate năpircile ei.// 
Nu mai pot s-o îndur, dezmăţata./ lese de peste tot, din pereti/ şi-mi azvirle’n 
culcuş cu lopata/ urzici, şi cărbuni şi scaieti// Doamne, nici pieptul, nici ochii, nici 
gura/ nu vor să-i mai rabde pojarul./ Mă zvircolesc ca pe plită tiparul,/ atit de 
cumplită-i arsura..” Din fericire, asemenea texte nu s-au lăsat uitate; paradoxal, 
tocmai halucinanta Amintire ni le-a păstrat, intacte, la fel de dramatice la fiecare 
(re)lectură ca în momentul zero al încrustării lor în memorie... 

Recuperarea textului sacru în literatura laică contemporană. 
Romanul Nebunul al lui Savatie Baştovoi 


Florin TUPU 


In today’s world, subject to Globalization, Secularization, Rationalism, Technologism, to the 
exclusion of traditional values or to Neo-gnosticism, could there possibly exist examples of sacred 
text recovery, especially the Christian one? The answer would require a rhetoric question: of 
course, but it may not serve to anybody. Savatie Baştovoi, the one who travels the route from 
Atheism to Christianity, both in his personal and artistic life, proposes a unique solution. Starting 
with the life of Saint Simeon the Crazy about Christ, also known by the name of Edessa and with 
one of his friends, John the Monk, Savatie Bastovoi writes the novel The Madman, with double 
significance: updating the religious text in a laic Romanian formula, on the one hand and 
subjecting meaning of understanding (maybe the criticism of Modernity too) to an equivoque — 
normality seen as madness and/ or abnormality/ madness seen as normality, on the other hand. 


Contextul acestei expuneri pretinde o interogatie: în ce măsură poate fi recuperat textul 
sacru, în speţă cel creştin, într-o lume supusă globalismului, secularizării, raționalismului, 
tehnologismului, excluderii valorilor tradiționale ori neognosticismului? Am numit cîteva 
dintre racilele contemporaneitatii care desacralizează lumea şi care reprezintă, in fapt, 
caracteristicile modernităţii ori, mai bine spus, ale postmodernitatii. Ar trebui să mai precizez 
că punctul central de atracție convenit într-o asemenea discuţie, dacă ar fi să instituim un 
reper, se referă la un timp sacru mai degrabă decît la un spațiu sacru. 

Sîntem cu toţii de acord că, odată cu momentul ivirii modernității, istoria receptării 
sacrului capătă alte valenţe. Cu atît mai mult, timpul pe care tocmai îl trăim comportă „mutații 
axiologice rapide” (Neamţu, 2009: 19), adică o dimensiune pe care am putea-o numi 
hipercomplexă. Nu fac apologia schimbărilor paradigmatice din istorie, dar ar trebui să 
amintesc totuşi un exemplu de raportare la sensul pe care ni-l dă ştiinţa. Astfel, daca în fizică 
ne-am obişnuit cu un răspuns pe care îl credem definitiv şi de necontestat, respectiv faptul că 
relativismul lui Einstein a demontat mecanicismul lui Newton, ne-ar fi greu să concepem 
astăzi o altă perspectivă. Ei bine, recent, experienţele în fizică cuantică ale francezului Alain 
Aspect, vin să demonstreze că teoria lui Einstein ar putea fi depăşită (Aspect/ Grangier, 2005: 
39-81). În acord cu Alain Aspect, David Bohm, promotorul teoriei holonomice, aduce în 
discuţie existența unei ordini, superimplicată sau generativă, care trebuie să fie discernută la 
nivel de conştiinţă, din punct de vedere individual iar nu colectiv, acolo unde mintea este 
capabilă de noi niveluri de subtilitate (Nichol, 2005: 289-300). Mai mult, sustinind 
implicarea, Matei Călinescu (2005: 376) afirmă că „modernitatea este o dimensiune a 


423 


conştiinţei noastre, de care cel mai adesea, în mod paradoxal, nu sîntem conştienţi”. Fluctuatia 
încadrării modernității într-o dispută de idei este evidentă. Dacă pentru Voegelin, 
modernitatea recentă e specifică gnosticismului (Culianu, 2002: 318-325), pentru Robertson, 
modernitatea trebuie privită la scară globală, altfel spus, globalizarea înseamnă o lărgire a 
modernităţii (Tomlinson, 2002: 72). Aceste lucruri ar putea presupune că modernitatea este în 
impasul de a nu se mai putea defini clar. Însă, în contextul de faţă, ar trebui să construim un 
răspuns care să afirme că modernitatea ori, mă rog, modernitatea recentă, este demitizată, 
deconstruită, cu alte cuvinte, desacralizată. Şi, în concordanță cu această realitate a 
modernităţii, adică a ceea ce ne face contemporani cu ea, să stabilim că literatura laică nu 
împărtăşeşte, de cele mai multe ori, viziunea sacralitatii din textele mai vechi. 

Pe de altă parte, a vorbi despre sacralitate înseamnă parcursul unui demers de 
hermeneutică: să înțelegem ceea ce nu ne este dat să înțelegem oricum, făcînd astfel analogie 
cu un tip de cunoaştere apofatică, la ceea ce ne sugerează teologia apofatike, cum că sacrul — 
după un text din Upanisade, citat de Rudolf Otto (1996: 29) — „nu numai că nu e la fel ca 
orice lucru cunoscut, dar nu e nici ca nimic din ceea ce nu ştie nimeni”. La un nivel de 
înțelegere mai elementar, în termeni de opoziţie, după catalogarea lui Mircea Eliade, sacrul 
este opusul profanului. Dar Eliade (1995: 106) mai stabileşte ceva; definind omul areligios 
specific modernităţii, consideră că acesta intră în contradicţie cu plenitudinea sacrului: „omul 
areligios respinge transcendenta, acceptă relativitatea «realității» şi chiar se îndoieşte uneori 
de sensul existenţei. [...] Societăţile occidentale moderne favorizează manifestarea plenară a 
omului areligios. Omul modern areligios îşi asumă o nouă stare existenţială, recunoscîndu-se 
doar ca subiect şi agent al Istoriei şi refuzînd orice chemare la transcendență. Cu alte cuvinte, 
nu acceptă nici un model de umanitate în afară de condiţia umană, aşa cum poate fi ea 
descifrată în diversele situaţii istorice. Omul se făureşte pe sine, şi nu ajunge să se făurească 
întru totul decît în măsura în care se desacralizează şi desacralizează lumea. Sacrul este prin 
excelență o piedică în calea libertăţii sale”. Areligiozitatea omului modem face ca şi 
specificitatea unei literaturi adiacente să fie desacralizată. A distinge între literatura laică şi cea 
religioasă/ teologică nu înseamnă că prima ar fi lipsită de sacru, ci că prezența profanului e 
predominantă. Pînă în epoca modernă, literatura sacră se confunda cu literatura însăşi. Astăzi, 
literatura în sine e supusă capriciilor numirii într-un fel sau numirii în nici un fel. Profesorul 
englez Terry Eagleton (2008: 31), pe lîngă afirmarea relativismului definirii literaturii, arată şi 
o aşa-zisă persuasiune a literaturii, faptul că ceea ce ne predetermină implică raportarea la un 
context social, ceea ce înseamnă şi ideologie: „Dacă nu putem defini literatura ca pe o 
categorie «obiectivă», descriptivă, nu putem nici să spunem că este ceea ce capriciile 
oamenilor decid că e literatură. Căci nu este nimic capricios în astfel de judecăţi de valoare: 
ele sînt înrădăcinate în structurile noastre mai profunde de credință. [...] În ultimă instanţă, ele 
vorbesc nu numai despre gustul individual, ci şi despre realităţile presupuse «adevărate», în 
virtutea cărora unele grupuri sociale îşi exercită şi îşi menţin puterea asupra altora”. Desigur, 
literatura religioasă/ teologică are un caracter teleologic care tine de relaţia omului cu 
transcendentul. Laicizarea literaturii schimbă sensul acestei relații. A sacraliza literatura laică, 
adică a reface sensul, implică neapărat raportarea atît la transcendenta, în mod direct, cit şi la 
valorile culturale care generează o atitudine față de divinitate, cum este textul religios. 

Într-o anumită asertiune, în privinţa limbii/ a limbajului, a ceea ce face literatura, am putea 
considera reflexivitatea limbii ca fiind de natură sacra iar tranzitivitatea limbii ca fiind de 
natură profană. Vorbind despre dubla intenţie a limbajului, Tudor Vianu (2002: 35) afirmă că 
„delirul unui nebun nu poate fi apreciat nici ca fapt lingvistic tranzitiv, nici ca fapt reflexiv”. 
Asta ne duce cu gîndul la asumarea nebuniei în mod conştient. Dar să nu anticipăm. 

Vorbind despre romanul lui Savatie Bastovoi şi parafrazîndu-l pe Mircea Eliade, ar trebui 
să considerăm, poate uşor exagerat, următoarea oponenta: sacrul versus nebunia. Pentru 
Mircea Eliade (1995: 11), „sacrul şi profanul sînt două modalități de a fi în lume, două situaţii 
existențiale asumate de către om de-a lungul istoriei sale”. Numai că nebunia la Baştovoi este 
mai mult decît profanul, adică ia deseori şi caracter de aparență, după cum vom vedea. Însuşi 
traseul vieții lui Baştovoi este supus interpretării în această cheie duală, chiar dacă în ordine 
inversă: tributar unei educatii ateiste, ajunge să scrie, satirizînd divinul, un ciclu de poezii 
precum Un diazepam pentru Dumnezeu, ca urmare a unei experienţe psihedelice pentru care 
a fost internat la Spitalul Socola din Iaşi, adică, într-un limbaj popular, la nebuni. Ulterior, 
după convertire, se călugăreşte şi toate scrierile sale, atît cele teologice cît şi acest roman, 
Nebunul, capătă caracter de sacru. Aparenta nebuniei este dată de mobilul pentru care ea 
există ca atare, gîndită asupra unei finalitati asumate: „nebun pentru Hristos”, nu altfel. Am 
putea, din acest punct de vedere, să vorbim de două tipuri de nebunie: una sacră şi una 
profand. Pentru că, de pildă, una este nebunia descrisă in stil baroc de controversatul scriitor 
Eugen Barbu în romanul său, Săptămina nebunilor, alta este nebunia pe care o elogiază 
Erasmus şi alta cea pe care o abordează Rene Girard (1995: 7-76) atunci cînd alătură noţiunile 
de sacrificiu şi criză sacrificială celei de sacru. Dar cu totul alta este tema nebunului lui 
Savatie Bastovoi, întrucît el pleacă de la un prototip ideal pe care nu-l numește dar care se 
simte în textul său, prototip care se poate constitui ca model în istorie, respectiv nebunia lui 
Dumnezeu de a se lăsa răstignit de propriile sale creaturi, din dragoste pentru acestea. Şi acest 
model a fost concretizat în istorie prin viaţa Sfîntului Simeon cel Nebun pentru Hristos, zis şi 
din Edessa, şi a prietenului său, loan Pustnicul. În această atitudine artistică constă, de fapt, şi 
recuperarea textului sacru, pentru că Savatie Baştovoi actualizează un mesaj la nivelul şi la 
posibilitatea de înțelegere a contemporanilor. Totodată, este şi un act de curaj, după cum 
mărturiseşte (Axinte, 2007: 8-9): „Nebunul este o carte pe care nu aş fi scris-o niciodată dacă 
nu m-aş fi călugărit. Nu în sensul că nu aş fi scris ceva cu acest titlu (am fost obsedat de 
nebunie dintotdeauna), dar nu m-aş fi gîndit că nebunia poate deveni masca unui sfînt, aşa 
cum se întîmplă în romanul acesta. [...] Am încercat să văd lumea prin ochii acestui sfint care 
se prefăcea nebun. Desigur, este o mare îndrăzneală, dar nu este singura pe care mi-am 
permis-o în această viață, deoarece consider că însăşi viaţa are nevoie de îndrăzneală pentru a 
putea fi trăită”. Şi undeva mai încolo: „cred că am reuşit să fac dintr-un sfînt creştin un 
personaj modern”. Avem astfel un pariu cîştigat de Baştovoi din perspectiva recuperării 
textului sacru în literatura laică contemporană. 

Personajul central al romanului lui Baştovoi este un călugăr nu foarte batrin care, dupa 
treizeci de ani de pustnicie aspră, sosea în oraşul sirian Emesa, încins cu o fringhie de care era 
legat un cîine mort, în putrefacție, pe care-l trăgea după el. Acest comportament era anormal 
în ochii unor oameni care pretindeau un grad de civilizație urbană. Ca atare, a fost catalogat 
pe loc drept nebun. Numai că atitudinea sa era sensul unei extreme smerenii. Pentru că acest 

personaj, pe nume Simeon, era, de fapt, un sfînt. Mirosea a mirodenii dar percepţia oamenilor 
obişnuiţi, aşa-zişi normali din punctul de vedere al unei corectitudini legislative, cutumiare, 
era legată de mirosul acelui hoit. Simeon trăgea după el nu altceva decît expresia profanului. 
Ulterior, trecerea sa în chip anonim, ori de repugnanta, era urmată de prefacerea unor minuni. 
Pe care unii, ca impostori, doreau să şi le însuşească pe nedrept. Pe care alţii, foarte puţini, 1 le 
recunosteau, cum ar fi acea femeie desfrînată, Caliopi, care o preînchipuia pe Maria 
Magdalena. Petrecerea lui în oraşul Emesa nu însemna altceva decit traiul cu tirfele ieftine si 
cerşetorii, adică cu oamenii cei mai de jos, prefăcîndu-se nebun şi, ca atare, scandalizînd toată 
lumea sau smintind chiar şi pe cei care aveau o oarecare virtute. Dar, prin puterea harului, 
ajunge în final, printr-o serie de minuni (unele chiar după moartea sa), să-i recupereze exact 
pe oamenii care păreau irecuperabili: o fata îndrăcită, fiica unei femei bogate, desfrînata 
Caliopi şi presupusul tată al acesteia, circarul păcătos Calu, diaconul loan, cel care, deși 
virtuos, s-a smintit de atitudinea sa aşa-zis nebună, apoi un alt slujitor al bisericii, diaconul 
Anastasie, cel care îşi pusese în gînd să ajungă episcop prin fraudă, cu ajutorul banilor şi care, 
într-un moment de mindrie şi cădere supremă, ajunge indracit. Faptul că dintre aceşti oameni 
recuperati doi erau slujitori ai bisericii nu este întîmplător. Sensul repunerii lor pe orbită este 
similar cu izbăvirea demonizatului din ţinutul Gherghesenilor de către Iisus, adică spre slujire 
pentru ceilalţi, spre apostolat: „Întoarce-te la casa (cetatea) ta şi spune cit a facut Dumnezeu 
pentru tine” (Luca 8, 39). Dar, pe lîngă minuni, nebunul Simeon mai făcea ceva: spunea 
lucrurilor pe nume astfel încît fiecare să se poată oglindi în propria conştiinţă, vorbele sale 
avînd putere tainică de adevăr, pentru fiecare în parte, dar insesizabile la nivel de colectivitate. 

Toate acestea sînt ingrediente care se constituie ca fapte narative dar mobilul romanului îl 
reprezintă altceva: jocul de-a nebunia. Johan Huizinga (2007: 141), vorbind despre simțul 
ludic, îl asociază unui „spirit care năzuieşte spre onoare, demnitate, superioritate şi frumusețe. 
Tot ce este mistic şi magic, tot ce este eroic, tot ce este armonic, logic şi plastic îşi caută formă 
şi expresie într-un joc nobil. Cultura nu începe ca joc şi nici din joc, ci în joc. Baza antitetică 
şi agonistică a culturii este dată în joc, care este mai vechi şi mai originar decît orice cultură”. 
Savatie Baştovoi, conştient de jocul care integrează un model cultural, transferă această 
calitate personajului Simeon. Astfel, nebunul Simeon are o conştiinţă artistică şi ea este dată 
de formula: teatralitatea ca joc. Mai departe, Huizinga (2007: 144-160), căutînd o legătură 
între joc şi sistemul judiciar, deosebeşte, printre altele, o formă ludică a procesului judiciar 
care este duelul oratoric. Simeon, dintr-o nevoie justitiara imanentă, în raporturile sale cu 
umanitatea decăzută, se foloseşte de un asemenea duel oratoric care implică un limbaj pe 
înţelesul nebuniei celorlalți. Pentru că, întrebat de acel diacon Paladie care a venit să-l 
cerceteze, dacă nu cumva sminteşte prin nebunia sa, Simeon răspunde: „Dar ce alte nebunii 
fac eu decît cele pe care le fac şi ei? [...] Nimic altceva nu fac eu decît ceea ce fac oamenii, şi 
de aceea mă port aşa, ca ei să se vadă în nebuniile mele ca într-o oglindă şi, cunoscind astfel 
cit de caraghiosi şi de vrednici de ris sînt, să se oprească din rautatile lor” (Bastovoi, 2007: 88- 
89). Elementul ludic este vizibil şi prin prisma lecturii romanului, acolo unde autorul 
premeditează o reacţie din partea cititorului. Matei Călinescu (2007: 149-153) propune trei 
perspective asupra jocului şi lecturii/ (re)lecturii, adică trei arii semantice interdisciplinare. 
Prima se referă la manifestări ale jocului ca expresie a imaginaţiei sau creativității. A doua 
arie priveşte psihologia ca atare. În cele din urmă, există o arie care se referă la jocul cu reguli. 

Jocul de-a nebunia însă, în varianta Baştovoi, este prefigurarea acelei rațiuni divine care poate 
face tangibil sacrul în mijlocul profanului. Este, de altfel, singura epifanie demnă în contextul 
relației omului cu transcendentul. 

În definitiv, care este sensul nebuniei lui Simeon? Întrebarea firească a fost formulată de 
diaconul Paladie: „— Părinte Simeoane, oare pentru ce ai facut aceasta? Adică să te faci pe tine 
nebun şi să te laşi batjocorit de oameni de nimic, după ce ai cunoscut harul lui Dumnezeu şi 
te-ai invrednicit de darurile lui? [...] Era nevoie să părăseşti vietuirea ta şi să vii în mijlocul 
desfrinatelor şi măscăricilor, ca să te batjocoresti ca unul care nu ar avea minte?” (Bastovoi, 
2007: 81-85). Prin urmare, deducem de aici că nebunia este catalogată ca ceva fără de minte, 
ca ceva situat în zona iresponsabilitatii umane şi că ea nu stă în firea unui om normal. 
Răspunsul lui Simeon, în mai multe replici, are caracter duhovnicesc: „Am hotărît să vin aici, 
ca, făcîndu-mă pe mine nebun, prin batjocorirea oamenilor, să se smerească putin mintea mea 
şi aşa să petrec şi eu pururi veghetor. Şi cu adevărat aflu pricină de smerenie în toate acestea, 
căci, dacă dracii se tem de harul lui Dumnezeu si nu îndrăznesc, oamenii nu se tem şi pururea 
se găseşte cineva care să mă batjocorească sau să mă bată, aducind prin aceasta mult bine 
sufletului meu. [...] Cu adevărat, părinte, abia acum am început să înțeleg puţin din taina 
jertfei Mîntuitorului pe Cruce, că nevinovat fiind, a primit să fie bătut şi scuipat, iar la urmă şi 
răstignit pentru noi. Iar durerea bătăilor îmi descoperă adîncimea dragostei dumnezeieşti” 
(Bastovoi, 2007: 87-88). Înțelegerea nebuniei ca jertfă capătă un sens si mai profund, nefiind 
la indemina oricui. Pentru că este un act de conştientizare mai întîi a capacităţii de iertare şi a 
libertăţii de asumare a propriilor limite. Nebunul Simeon îi iartă pe cei care i-au greşit. De 
aceea Derrida (2003: 87-114) şi spune că iertarea e nebună şi că trebuie să rămînă o nebunie a 
imposibilului întrucît în enigma iertării neiertatului există un fel de nebunie pe care nici 
juridicul şi nici politicul nu poate să şi-o apropie, dar că această nebunie nu este poate atît de 
nebună. În cartea sa despre nebunie, Michel Foucault (2005: 468471) o plasează în cîmpul 
de discuţie al libertăţii, numai că, libertatea e posibilă atît timp cit nu se încearcă delimitarea 
ei. Libertatea nebunului nu e concentrată decît în unitatea de timp care îl face liber să-şi 
abandoneze libertatea şi să se lase inlantuit de nebunie, ceea ce înseamnă că renunță la adevăr 
dar nu devine vreodată prizonierul adevărului său. Nu e nebun decît atunci cînd nebunia nu i 
se epuizează în adevărul său de nebun. Dacă în epoca clasică, nebunia era plasată sub zodia 
oniricului, libertatea clasică situîndu-l pe nebun într-un raport ambiguu cu nebunia sa, 
nedecelat între vină şi nebunie, în epoca modernă, odată cu gîndirea psihiatrică, nebunia va fi 
supusă culpabilității. În fond, ceea ce face nebunul în romanul omonim al lui Baştovoi, este să 
subinteleaga libertatea creştină dar pe care nu o poate împărtăşi decît prin exercițiul nebuniei. 
Cu alte cuvinte, să folosească limbajul nebuniei pentru a se cobori la nivelul înțelegerii 
celorlalți şi pentru a le reda libertatea. Steinhardt (1991: 165) descoperea în detenție, în 
vorbele lui Kierkegaard, un mesaj care poate echivala oricînd cu textele evanghelice: 
„contrariul păcatului nu este virtutea, contrariul păcatului este libertatea”. Nebunul Simeon 
dovedeşte în final că este modelul sfîntului care eliberează pe oameni de păcate. 

Scriind romanul Nebunul, Savatie Baştovoi nu recuperează viata sfinților care i-au stat 
drept model într-un text care să fie doar o evaluare a unei literaturi vechi. El face şi altceva, 
(ne) avertizează asupra faptului că normalitatea noastră cotidiană a ajuns anormală. Că 
statutul demnităţii umane e în pericol. Că există o criză a conştiinţei dată de credinţa în orice 

care îl exclude pe Dumnezeu. Că excesul modernităţii noastre trece drept nebunie. Că însuşi 
avertismentul acestor lucruri riscă să fie catalogat ca neprincipial. În fine, ambiguitatea 
acestor răsturnări e valabilă pentru o lume care e nevoită să-şi recapete sensul, să se 
regăsească în termenii sacrului. 

„Nu există adevăr înafara Portilor Edenului”: 
Imaginaţia biblică în textele lui Bob Dylan 


Daniela DOBOS 


American musician Bob Dylan, author of a semi-centennial oeuvre, is currently deemed the most 
influential living cultural personality. Dylan, who is also the subject of numerous biographies, 
encyclopedias and academic lectures, has also occupied the centre of a debate concerning the 
evaluation criteria for his work: can his lyrics be considered poetry, with their arresting imagery, 
epithets and paradoxes of an amazing variety and an almost excentric depth? What is certain is 
that Dylan’s oeuvre inspires contradiction. Capable of evoking the whole biblical narrative in just 
a couple of words, and repeatedly comparing himself with Christ, the artisthas put forward a 
paradigm which allows himself to define his role as an artist or prophet in the tradition of popular 
American imagination. After introducing the notion of the producer of mass culture as artist (a 
similar example being Leonard Cohen), the paper sets out to analyse several biblical elements in 
Dylan’s lyrics, particularly those of Jokerman, with their multiple possible interpretations. 


Conform Enciclopediei Britannica 2009, Bob Dylan (numele adevarat: Robert 
Allen Zimmerman, n. mai 1941) este un „muzician folk american care în anii ’60 a 
trecut de la folk la rock, infuzind versurile muzicii rock and roll, anterior preocupate 
exclusiv cu aluzii de natură romantică, cu intelectualismul literaturii clasice şi al 
poeziei. Salutat drept un Shakespeare al generaţiei sale, Dylan a vîndut peste 60 de 
milioane de albume, este autorul a peste cinci sute de cîntece înregistrate de peste două 
mii de interpreţi, a susținut concerte în întreaga lume, şi a stabilit standarde pentru 
autorii de gen”. Legendarul muzician continuă să se afle în centrul culturii de masă şi 
nu numai: în 2004 revista Newsweek l-a identificat drept cea mai influentă personalitate 
culturală în viață, iar revista Life l-a inclus pe lista celor mai influenţi o sută de 
americani din secolul al XX-lea. În 2008 a primit o citatie specială a premiului Pulitzer, 
iar versurile sale apar acum în antologii literare standard, precum The Norton 
Anthology of Poetry. Astfel, plasarea sa în canonul literar este astăzi acceptată in mare 
măsură, cu atît mai mult cu cit între timp a devenit personaj de ficțiune în romanul The 
Ground Beneath Her Feet al lui Salman Rushdie, iar scrierile sale obiect al unor 
cursuri academice şi teze de doctorat şi nenumărate biografii. 

În paralel, după cum era de aşteptat, de aproximativ cinci decenii, din 1965, criticii 
literari şi cei muzicali continuă să se întrebe dacă Dylan trebuie considerat cantautor 
sau poet. La începutul secolului al XXI-lea au apărut nu mai putin decît cinci volume 
pe această temă: Dylan’s Visions of Sin, a profesorului de la Oxford, Christopher 

Ricks, editor al operelor lui Tennyson, Housman şi T.S. Eliot, Dylan & Cohen — Poets 
of Rock and Roll, a profesorului de la Universitatea Cardiff, David Boucher, şi Bob 
Dylan and Philosophy (editori Peter Vernezze şi Carl Porter) — toate argumentînd în 
favoarea statutului de poet al lui Dylan; Keys to the Rain, o enciclopedie Dylan, şi 
Studio A, o antologie Dylan alcătuită de Allen Ginsberg, Joyce Carol Oates, Rick 
Moody si Barry Hannah. 

lan Bickford (2008: 18) scrie că de la început, meritele literare contestate ale lui 
Dylan au implicat „o reconsiderare echivalentă dar şi o repozitionare a poeziei însăşi, 
precum si o reconsiderare a noțiunii de poet, şi mai ales a aceleia de poet american la 
mijlocul secolului al XX-lea”. Bickford adaugă că „dacă Dylan poate sau nu fi 
considerat poet are probabil mai puțină importanță decît impactul extraordinar al 
muzicii sale asupra scriitorilor din generaţiile următoare, şi chiar anterioare, precum 
Allen Ginsberg” (2008: 20). Într-un eseu din 1969 cu privire la muzica lui Bob Dylan 
şi Leonard Cohen, Frank Davey exprimă un punct de vedere interesant cu privire la 
valoarea literară a operei lui Dylan, văzută în contextul muzicii populare, căreia Davey 
consideră că îi aparține Dylan: „Cea mai importantă premisă a poeziei de valoare şi a 
versurilor de valoare in muzica populară este aceea ca autorul să rămînă fidel viziunii 
sale personale sau viziunii poemului pe care îl scrie”. Mai recent, Joe Heim (2009) pare 
a fi solutionat disputa, numindu-l pe Dylan „cel mai important poet al cîntecului”. ÎL 
putem aminti aici pe filosoful Platon, conform căruia muzica şi poezia au o utilitate 
limitată într-un stat național ideal: „poeţii sînt o rasă divină şi prin efort, cu ajutorul 
muzelor şi-al gratiilor, ajung uneori la adevăr” (cf. Bowman 1998: 29). 

Întrebat dacă preferă să scrie poezie sau versuri pentru cîntece, Dylan însuşi a 
răspuns că preferă poezia (citat în Bickford 2008: 20); de fapt, încă din 1963 afirmase 
că cuvintele au prioritate (în fata muzicii). Bickford concluzionează că deşi valoarea lui 
Dylan ca autor este certă, rămîne totuşi incert ce fel de autor şi ce loc anume ocupă el 
în tradiția literară americană (2008: 21). Inconstant, iconoclast şi enigmatic, Dylan s-a 
prezentat dealungul carierei sale aproape cinci decenii drept poet, cintaret de gospel, 
blues, country dar şi menestrel. În diverse cîntece dar şi poeme utilizează alternativ 
termenii „cantautor” şi „poet”: „I [...] sung my song/ Like a scared poet/ Poetry makes 
me feel good” si „[my songs are] nothin’ but the unwindin’ of my happiness”. Într-un 
interviu recent pentru revista Newsweek, Dylan afirmă următoarele: „În cea mai mare 
parte a timpului nu ştiu cine sînt, iar asta nici nu are importanță pentru mine [...]. Îmi 
aflu religiozitatea şi filosofia în muzică, niciunde altundeva [...]” (apud Anderson 
2005). Originalitatea lui Dylan constă în asimilarea unică a tradiţiilor muzicale, 
poetice, biblice şi alegorice. 

Boucher (2004: 75) afirmă că Dylan, asemenea lui Cohen, a fost favorizat de 
tendinţa criticilor dar şi a publicului de a considera producătorii de cultură de masă 
drept artişti sau autori, fenomen cunscut la începutul deceniului al şaptelea drept “teoria 
autorului” apartinind lui Andrew Sarris. Ridicarea interpretului la statutul de artist şi-a 
aflat manifestarea tipică în noua icoană culturală a cantautorului: în cazul lui Dylan, 
acest statut i-a fost asigurat de fuziunea folkului şi a rock and roll-ului cu versuri de 
mai mare profunzime şi imagini tulburătoare. 

„Muzica”, scrie Webb (2006: 12), „este cea mai senzuală producţie culturală 
americană, iar Dylan [...] cel mai puternic teolog al nostru care se exprimă prin 
muzică”; în plus, în cultura contemporană, muzica rock şi religia au devenit 
interdependente într-o asemenea măsură, încît aproape nu pot fi separate. Webb se 
întreabă în continuare: „Îşi trage oare rockul forța din declinul autorităţii religioase, 
umplînd golul cultural creat de secularizare? Este oare rockul un mediu neutru pe care 
Biserica şi-l poate însuşi fără a pune în pericol adevărurile spirituale? Au, oare, rockul 
şi religia străvechi origini comune, deosebindu-se doar prin forma pe care o dau 
eprimării extatice?” Peste cîteva pagini, tot el se întreabă: „Va putea creştinismul să 
supraviețuiască epocii rock-and-roll?”, iar apoi „Va putea rock-and-roll-ul să 
supravieţuiască morţii creştinismului?”, cu referire la teoreticienii care vorbesc despre 
cultura post-creştină contemporană, în care creştinismul continuă să supravieţuiască, 
avînd însă un impact redus asupra chestiunilor politice şi culturale. Fenomenologii 
Charles Long şi Gerardus Van der Leeuw (1998/1938) afirmă că „religia, într-un sens 
fundamental mai larg, reprezintă substratul tuturor activităţilor culturale, servind 
totodată drept fundament pentru cultură în general”. Robin Sylvan pe de altă parte, 
sugerează ca subcultura muzicală asigură adepților săi aproape tot atît cît religia 
tradițională: activităţi rituale şi ceremonii de grup, o filosofie, o percepție asupra lumii, 
identitate culturală şi apartenența la o comunitate. Subculturile muzicale se aseamănă 
cu religia şi funcţionează ca aceasta (2002: 4) (a se vedea, de asemenea, critica lui 
McCloud 2003). 

Lebold (2007: 60) avansează ipoteza cîntecului ca obiect hiper-literar, avînd în 
vedere faptul că în cazul lui Dylan textele poetice sînt mai întîi scrise şi apoi puse pe 
note şi interpretate; mai mult, Dylan se serveşte de versurile sale pentru a se scrie pe 
sine însuşi, adică pentru a construi o serie întreagă de alter-ego-uri. Lebold aplică 
totodată distincția apartinind lui Roland Barthes (1970: 5) între lisible şi scriptible, 
argumentind că textele lui Dylan au, în cele mai multe cazuri, caracteristicile textului 
scris. În S/Z, Barthes scrie că „textul scriptibil reprezintă prezentul perpetuu [...]; textul 
scriptibil sîntem noi înşine în actul scrierii, mai înainte ca jocul infinit al lumii să fie 
traversat, intersectat, oprit, plasticizat printr-un sistem unic (Ideologie, Gen, Critică) 
care reduce pluralitatea căilor de acces, deschiderea reţelelor, infinitatea limbilor”. În 
contrast, textele lizibile nu îşi manifestă în mod evident statutul de ficțiune sau produs 
literar, ci se prezintă drept ferestre transparente asupra realităţii. După cum afirmă şi în 
Moartea autorului, „scopul operei literare (al literaturii ca operă) este acela de a-l face 
pe cititor nu doar consumator, ci şi producător al textului (S/Z: 4), prin angajarea activa 
a acestuia cu conținutul textului şi poetica cuvintelor, şi prin stimularea imaginaţiei”. 

Greil Marcus (1997: XIX-XXII) subliniază abilitatea rară a lui Dylan de a se inspira 
dintr-o Americă veche şi stranie; „cîntecele sale sînt hărțile unei tari nedescoperite 
încă, familiară şi ciudată totodată, o Americă neîndoielnic prezentă şi totuşi 
imaginară”. Inspirindu-se din folk, blues, country, R&B, rock'n'roll, gospel, lirica 
simbolistă, modernistă şi beat, suprarealism şi Dada, Fellini şi argoul publicitar, Dylan 


! Roland Barthes, S/Z, Editions du Seuil, Paris, 1970, traducerea noastră. 

şi-a creat o viziune coerentă şi originală (Marqusee, 2003: 139). Criticul Paul Cella 
(2009) sugerează că Dylan reprezintă un exemplu aproape singular de personalitate 
care a influenţat în mod decisiv engleza americană contemporană. 

Deşi născut şi crescut într-o familie de evrei, în repetate rînduri Dylan a negat că ar 
fi credincios, nutrind convingerea că oamenii şi diferitele credințe interpretează Biblia 
conform propriilor scopuri. Dumnezeu, spune Dylan, se află pretutindeni în jurul 
nostru, însă oamenii nici nu-L recunosc şi nici nu-L respectă: ca dovadă, iată ce i-au 
făcut lui Isus aici, pe pămînt. Însă deşi nu a admis că aparţine vreunei religii, la vârsta 
de aproape douăzeci de ani a compus piesa „Long Ago, Far Away” (,,Cindva, 
departe”), cu referinţe la tema profetului respins: „To preach of peace and brotherhood/ 
Oh, what might be the cost/ A man he did it long ago/ And they hung him on a cross./ 
Long ago, far away;/ These things don’t happen/ No more, nowadays” („Să predici 
pacea şi fratia/ Oare ce pret ar avea?/ Un om a făcut-o cindva/ Dar l-au răstignit pe 
cruce/ Cindva, departe/ Asa ceva nu se mai întîmplă/ În vremurile noastre”. Albumul 
eponim de debut din 1962 conţine piesele „In My Time Of Dyin””, cu strigătul „Jesus 
gonna make my dyin’ bed” („Isus îmi va aşterne patul morţii”), şi „Fixin” to Die”, cu o 
rugăminte similară: „Tell Jesus to make my dyin’ bed” (,,Spuneti-i lui Isus să-mi 
pregătească patul morţii”). În 1963, la 22 de ani, Dylan vorbea din nou despre Cristos 
în capodopera sa „Masters of War” (Stăpînii războiului) şi „With God On Our Side” 
(Cu Dumnezeu de partea noastră), care include întrebarea cu implicaţii profunde dacă 
Iuda Iscarioteanul îl avea pe Dumnezeu de partea sa: după Dylan, decizia îi aparține 
fiecăruia în parte. 

După cum remarcă Bert Cartwright (1994), Cristos are mai multe înțelesuri în 
scrierile lui Dylan, însă cel mai important este acela de învingător al diavolului, după 
cum se poate observa în piesa „Ain't No Man Righteous, No Not One” (1981): „When 
I'm gone don't wonder where I be./ Just say that I trusted in God and that Christ was in 
me./ Say He defeated the devil, He was God's chosen Son/ And that there ain't no man 
righteous, no not one” („Cînd n-oi mai fi nu va-ntrebati unde mă aflu./ Să spuneţi doar 
că am crezut in Domnul şi-n mine-a fost Cristos./ Mai spuneţi că El, fiul ales al 
Domnului, l-a-nfrînt pe diavol/ Şi că nimeni, absolut nimeni, nu-i fără de păcat”). 

Religia a ocupat dintotdeauna un loc important în cariera lui Bob Dylan: acesta şi-a 
văzut dintotdeauna muzica în termenii unei chemări spirituale; mai ales primele sale 
albume din deceniul al şaptelea abundă în imagini şi aluzii biblice, iar multe dintre 
piesele cunoscute drept protestatare sau angajate, datînd din această perioadă, sînt 
scrise în manieră apocaliptică. În 1966 Dylan afirma că Biblia conţine toate întrebările 
şi răspunsurile care pot preocupa omenirea. Deşi a scris multe cîntece de dragoste, 
revolutionind canonul prin introducerea elementului sarcastic, multe dintre acestea 
descriu iubirea de ordin spiritual şi divin. Ideea morţii ocupă un loc important în 
versurile sale, ceea ce îl determină pe Webb (2006: 14) să compare vocea atipică a 
acestuia cu aceea a unuia „care trăieşte de mult printre cei morți”, putînd spune 


> Traducerea mea; toate traducerile din lirica lui Dylan imi aparțin, dacă nu sînt atribuite altcuiva. 

împreună cu Isaiia (50: 4) „Domnul Dumnezeu mi-a împrumutat limba celor înţelepţi 
pentru ca să-i pot ajuta cu cuvîntul pe cei dezamăgiți”. 

Criticul Piero Scaruffi (1999) afirmă că religia este cheia interpretării întregii opere 
a lui Dylan, a cărei esență a fost de la început de natură religioasă, ca în viziunile sale 
apocaliptice asupra timpului prezent, pentru Scaruffi, Dylan este „profetul neo- 
creştinismului, un inflexibil propovăduitor al adevărului şi al poruncilor divine”. 
Religia şi rockul sînt cele două fete ale spiritului artistului. Profesorul Alan Jacobs 
(citat in Haack) notează că „în Dylan se întîlnesc profetul şi cintaretul de blues: 
străvechile cîntece de jale ale Israelului întîlnesc cîntecele sclavilor de pe plantațiile de 
bumbac. De aceea, era limpede de la început că [...] Bob Dylan avea să devină [...] un 
simbol al istoriei sociale a religiei în America”. Este interesant de remarcat că există 
mărturii ale unor conationali ai săi care mărturisesc că au citit Biblia numai după ce i- 
au ascultat cîntecele. 

Albumul Highway 61 Revisited din 1965 are un conţinut spiritual atît de pregnant 
încît jurnalistul Michael Corcoran avea să se refere la respectivele versuri drept o 
traducere a Bibliei în termenii străzii (apud Marshall, 2002). Acest album este 
rezultatul unei etape noi în viata cantautorului, cînd se afla în căutarea adevăratului 
sens al vieţii (Gilmour, 2004: 2). Anterior, în perioada 1961-1966, considerase Biblia 
„O parte a culturii populaţiei sărace a Americii, cu care căuta să se identifice”. 

În piesa care dă titlul albumului, Dylan prezintă o versiune hip a dilemei filosofice a 
libertăţii de alegere a omului în fata lui Dumnezeu: „Oh God said to Abraham, „Kill 
me a son”/ Abe says, „Man, you must be puttin’ me on”/ God said „No”. Abe say 
„What?”/ God say „You can do what you want Abe but/ The next time you see me 
comin’ you better run.”/ „Well”, Abe says, „Where do you want this killin’ done?”/ 
God says, „Out on Highway 61” (Domnul îi spuse lui Abraham, „Să-mi ucizi un fiu”/ 
Abe zise „Doamne, cred că vrei să mă pui la-ncercare”/ Domnul spuse „Nu”. Abe zise 
„Cum?”/ Domnul spuse „Fă cum crezi Abe însă/ Data viitoare cînd mă vezi să te 
fereşti”/ „Bine”, zise Abe, „unde vrei ca să-l ucid?”/ Domnul spuse „Pe autostrada 
61”). Dincolo de episodul biblic, versurile ascund o aluzie de natură autobiografică, 
Abraham fiind prenumele tatălui lui Dylan, în timp de Autostrada 61 trece prin 
localitatea sa natală, Duluth, Minnesota. Asemenea lui Isac şi lui Isus, Dylan se 
consideră jertfit. Autostrada 61 reprezintă pentru acesta ceea ce reprezintă fluviul 
Mississippi pentru Herman Melville şi Mark Twain, nelipsind de acolo predicatorii şi 
escrocii, intrigile, păcatul şi puterea. Viziunea lui Dylan asupra Americii, atunci ca şi 
acum, este una cinică, alienantă. 

Imaginile jetfei sînt prezente în continuare în albumul „Blood on the Tracks” din 
1975: în „Shelter from the Storm” Dylan îşi profesează din nou inocenta prin asumarea 
imaginii lui Cristos: „She walked up to me so gracefully and took my crown of thorns” 
/’Se-apropie de mine grațios şi-mi luă coroana de spini” (strofa a 5-a, cf. Matei 27: 29; 
Marcu 15: 17; loan 19: 2); „In a little hilltop village, they gambled for my clothes”/ 
„Pe-un deal, într-un sătuc au aruncat la sorţi pentru hainele mele” (strofa a 9-a, cf. 
Matei 27: 35; Marcu 15: 24; Luca 23: 34; Ioan 19: 23-24); „I offered up my innocence 

and got repaid with scorn” / ,,Nevinovatia mi-a fost răsplătită cu dispreț” (strofa a 9-a, 
cf. Matei 27: 39-44; Marcu 15: 29-32; Luca 23: 35-39). 

Arta lui Dylan naşte contradicții. Comparîndu-se în repetate rînduri în textele sale 
cu Cristos, este capabil să invoce întreaga narațiune biblică în doar cîteva cuvinte, 
prezentîndu-se în acelaşi timp drept martirul ori profetul respins in propria sa tara: 
folosirea imaginilor biblice îi furnizează paradigma care îi permite să-şi definească 
rolul său ca artist. Din acelaşi an datează şi albumul John Wesley Harding, cu cele 
peste şaizeci de aluzii biblice, şi considerat primul album de rock biblic conținînd, după 
Stephen Davis (apud Marshall, 2002), „noi psalmi acustici”; inițialele JWH reprezintă 
abrevierea cuvîntului Jahweh, numele ebraic al Creatorului. 

După cum se ştie, atît Biblia creştină cit şi cea ebraică au exercitat o influență 
profundă asupra societăţii occidentale în general, şi asupra limbii şi literaturii engleze 
în particular. Northrop Frye (1981: XVIII-XIX), de pildă, se întreabă de ce Biblia 
„ocupă, impenetrabilă, chiar centrul moştenirii noastre culturale, asemenea sfinxului 
din Peer Gynt, zădărnicind toate eforturile noastre de a o ignora?”. A Dictionary of 
Biblical Tradition in English Literature, de pildă, documentează prezența motivelor, 
citatelor şi aluziilor biblice în operele celor mai importanţi autori, iar editorul general, 
David Lyle Jeffrey (1992: XIII), explică necesitatea proiectului prin aceea că cititorii 
contemporani ai literaturii engleze, pentru care Biblia rămîne o carte închisă, chiar 
„moartă”, continuă să o „audă” în mod consecvent, inter alia. Pe de altă parte, în 
studiul său asupra romanului Jane Eyre de Charlotte Bronté, Catherine Brown Tkacz 
(1994: 3) scrie următoarele: „Autorul care a asimilat complet ideile şi imaginile 
creştinismului, cel căruia Biblia îi este familiară, şi care apoi lucrează liber cu aceste 
materiale, animindu-le şi întrupîndu-le în modalităţi noi, poate fi considerat a avea o 
imaginaţie creştinizată”. Michael Gilmour, în Tangled Up in the Bible (2004: 13), 
sugerează că în cazul lui Dylan, sintagma „imaginaţie biblică” ar fi probabil mai 
potrivită. Imaginaţia biblică a lui Dylan implică sintaxa excentrică inspirată din 
Scriptură (versiunea Regelui Iacob), precum şi structurarea cîntecelor sub forma de 
chemare şi răspuns, conform tradiției populaţiei de culoare (Marqusee, 2003). 

În ianuarie 1979, după întâlnirea cu doi pastori californieni, Dylan a primit botezul 
creştin, a cărui urmare în plan creativ au fost trei albume importante de gospel: Slow 
Train Coming (1979), cu influenţe atît din Vechiul cit şi Noul Testament, Saved (1980) 
şi Shot of Love (1981), numite de Boucher (2004: 218) „artă ca magie”. „Gotta Serve 
Somebody” (1979) este una dintre piesele cele mai semnificative de pe albumul Slow 
Train Coming: refrenul sugerează că „It might be the devil or it might be the Lord/ But 
you gotta serve somebody” („Fie diavolul, fie Dumnezeu/ Dar trebuie să slujeşti pe 
cineva”). În Iosua Navi 24.15 există un pasaj care vorbeşte despre necesitatea de a 
abandona orice alti idoli şi de a alege slujirea lui Dumnezeu: „And if it seem evil unto 
you to serve the Lord, choose you this day whom ye will serve” („lar dacă nu va place 
să slujiti Domnului, atunci alegeti-va acum cui veţi sluji”), temă reluată în Matei 6: 24: 
„No man can serve two masters: for either he will hate the one, and love the other; or 
else he will hold to the one, and despise the other. Ye cannot serve God and mammon” 
(„Nimeni nu poate sluji la doi stapini; căci sau îl va uri pe unul şi îl va iubi pe celălalt, 

sau va tine la unul, iar pe celălalt îl va dispretui. Nu puteţi sluji lui Dumnezeu si 
mamonei”). 

When He Returns (1979), ultima piesă a albumului, sugerează durerea care va însoți 
momentul în care „like a thief in the night/ He'll replace wrong with right/ When he 
returns” (Asemenea hotului in toiul noptii/ Cu binele va alunga raul/ Atunci cind se va 
întoarce”) (cf. Matei 24: 42-44; Scrisoarea întîi către Tesaloniceni 5: 2), urmată de 
numeroase alte referințe biblice, de ex.: „For all those who have eyes and all those who 
have ears”/ „Pentru toţi cei care au ochi să vadă şi urechi să audă” — retorică 
caracteristică Noului Testament, bazată pe un fragment din Vechiul Testament (cf. 
lezechiel 12: 1-2). Procedeul a fost folosit de Dylan încă din primele sale piese, de 
exemplu „Blowin' in the Wind”: ,,Yes’n’>how many ears must one man have...?/ 
Yes’n’how many times must a man turn his head/ Pretending he just doesn’t see?” 
(„De cite ori omul vede un rau/ Si tace-ntorcind capul său?/ [...] Cit de multe urechi 
necesare fi sunt?”). 

A doua strofa porneste de la Matei 7: 14: ,,Because straight is the gate, and narrow 
is the way, which leadeth unto life and few there be that find it” (,,Dar cit de strimta 
este poarta şi cit de îngustă calea care duce la viata! Şi puţini sunt cei care o găsesc”), 
fragment care îşi află ecoul în cuvintele lui Dylan „Truth is an arrow, and the gate is 
narrow, that it passes through”/ „Adevărul e-o săgeată, iar poarta-ngustă/ Prin care să 
pătrundă”. When He Returns operează intertextual cu o importantă cantitate de text 
biblic, fără a pierde din originalitate. Beckwith (2006: 147) notează că în cazul lui 
Dylan, folosirea Scripturii nu este gratuită, ci este rezultatul faptului că „viziunea 
creştină este adînc înrădăcinată în viziunea sa asupra lumii”, după cum o dovedesc 
lecţiile morale şi principiile cu privire la natura umană, societate, Justiţie din scrierile 
sale. 

În 1983 a urmat albumul Jnfidels, după ce Dylan studiase la un centru hasidic din 
Brooklyn (Heylin, 1995:242), fapt ce a încurajat speculaţiile conform cărora renuntase 
la creştinism. Coperta interioară a albumului îl prezintă pe artist pe Muntele Măslinilor 
la Ierusalim. Alţi critici, precum James W. Earl (1988), sugerează că „după primul val 
al renaşterii personale, [artistul] s-a redescoperit şi a reasimilat semitismul în modalități 
noi şi personale”. Semitismul transpare într-adevăr din albumul /nfidels, în ciuda 
faptului că Dylan nu a abandonat elementele creştine: piesa Jokerman, de pildă, 
obscură şi derutantă, nu poate fi înțeleasă înafara contextului biblic. Dată fiind 
ambiguitatea care domină piesa, mai multi critici opinează că personajul principal îl 
reprezintă pe Cristos, anticristul, Israelul, sau chiar pe Dylan însuşi. John Henry (24) 
arată că în cărțile de Tarot, Creatorul este cel mai adesea asociat cu Jokerul. Dylan pare 
a şti acest lucru, atunci cînd îşi reprezintă personajul însoțit de „a small dog licking 
[his] face” (,,un căţel care îi linge fata”). În Tarot Jokerul este reprezentat însoţit de un 
căţel care îl prinde de picioare. 

La începutul textului îl aflăm pe Jokerman „standing on the waters casting [his] 
bread” (,,umblind pe ape impartindu-si pîinea”) (cf. Cristos „pîinea vieţii”: loan 6: 48), 


3 Cf. Florian Pittiş, „Vînare de vînt”, una dintre traducerile-adaptări ale sale din opera lui Dylan. 

iar apoi „man shall not live by bread alone...” („nu numai cu pîine va trai omul...”: 
Matei, 4: 4). Astfel Jokerman, cel care împarte pîinea, ar putea fi un simbol al lui 
Cristos predicatorul (cf. „cast thy bread upon the waters: for thou shalt find it after 
many days”/ „aruncă pîinea ta pe apă, căci o vei afla dupa multe zile”: Ecleziasticul 11: 
1). Acest proverb al Vechiului Testament se află la baza Paştelui evreiesc, cînd 
firimiturile de pîine sînt aruncate în rîu ca simbol al curatirii de păcat. 

În timp ce Jokerman împarte pîinea, „distant ships are sailing into the mist” („la 
orizont apar nişte corăbii” (În Daniel „the ships of Chittim shall come against him”/ 
„corăbii din Chitim vor veni împotriva lui”; Antioh Epifanul reprezintă un anticrist 
timpuriu). Tot în timp ce Jokerman se află pe ape, „the eyes of the idol with the iron 
head are glowing” /,,ochii idolului cu cap de fier licăresc” (În Daniel, 7:19-21 „fiara cu 
dinţi de fier” poartă război cu sfinţii). În aceeaşi strofă Jokerman este descris ca fiind 
„născut în timpul uraganului, cu cîte- un şarpe în fiecare mînă”/ „born with a snake in 
both of [his] hands while a hurricane was blowing”. La naşterea lui Heracle, „Hera i-a 
aşezat în leagăn doi şerpi mari, care nădajduia că aveau să-l ucidă” (Wilkinson 1998: 
65). În literatura creştină, Heracle apare uneori asociat cu Cristos, dată fiind profeția 
biblică conform căreia Cristos avea să distrugă şarpele (cf. Geneza 3: 14-15). Soarele 
„apune repede”, iar Jokerman se înalță „and says goodbye to no one’’,,fara a-şi lua 
rămas bun de la nimeni”. Soarele la apus poate simboliza moartea lui Cristos, iar 
înălțarea lui Jokerman poate simboliza învierea. În Biblie, Cristos s-a reintilnit cu 
discipolii, a vorbit cu aceştia, însă nu şi-a luat rămas bun de la ei, spunîndu-le în 
schimb „şi iată, eu sunt cu voi în toate zilele, pînă la sfîrşitul lumii”, cf. Matei 28: 20). 

Jokerman este descris mai departe drept „a man of the mountains” /„un om al 
munţilor” (cf. „cînd a coborit de pe munte, îl urmau mulţimi numeroase” Matei 8: 1), 
„a manipulator of crowds”/ „cel care manipulează mulțimile”, „a dream twister”/ „cel 
care răstoarnă visele/ stapin al viselor”, „friend to the martyr, a friend to the woman of 
shame”/ „prieten al martirului, prieten al femeii pîngărite”, caracteristici lesne 
asociabile cu Cristos. În ceea ce priveşte „manipularea”, Cristos s-a adresat mulţimii în 
parabole, „pentru ca văzînd să nu vadă şi auzind să nu înţeleagă”, cf. Luca 8: 10; Matei 
13: 13). În continuare Dylan revine la Vechiul Testament, adresîndu-i-se lui Jokerman: 
„Well, the Book of Leviticus and Deuteronomy/ The law of the jungle and the sea are 
your only teachers” („Ei bine, Leviticul şi Deuteronomul/ Legile junglei si-ale mării 
sînt singurii tăi dascăli”). 

Asocierea personajului central cu Cristos transpare şi din următoarele cîteva 
versuri: „In the smoke of the twilight on a milk-white steed,/ Michelangelo indeed 
could have carved out your features/ Resting in the fields, far from the turbulent space” 
(„În negura amurgului, călare pe-un cal alb ca laptele/ Păreai sculptat de însuși 
Michelangelo/ Acolo pe cîmpuri, departe de lumea zbuciumată”). În Apocalipsul 
Sfîntului loan 19: 11-13, Cristos călăreşte un cal alb: „şi, iată, un cal alb: cel care şedea 
pe el este numit ,,Credincios” şi ,, Vrednic de crezare” [...] iar numele lui este „Cuvîntul 
lui Dumnezeu”, iar în Marcu 6: 31-32 le spune discipolilor, „veniţi voi singuri, într-un 
loc retras, şi odihniti-va puţin”. 

În continuare, Dylan se îndepărtează de personajul principal, pentru a se concentra 
asupra lumii contemporane violente şi corupte, sau, posibil, a Israelului: „Well, the 
rifleman’s stalking the sick and the lame,/ Preacherman seeks the same, who’ll get 
there first is uncertain./ Nightsticks and water cannons, tear gas, padlocks,/ Molotov 
cocktails and rocks behind every curtain,/ False-hearted judges dying in the webs that 
they spin,/ Only a matter of time until the night comes stepping in” („Ei bine, soldaţii 
sînt pe urmele celor bolnavi şi infirmi/ Profetii de-asemenea; care vor fi primii, încă nu 
se stie./ Bite, tunuri cu apă, gaz lacrimogen, zăvoare/ Cocteiluri Molotov şi pietre-n 
spatele fiecărei ferestre/ Judecători corupți care sfîrşesc în propriile ite/ Şi nu mai e 
mult pînă la căderea nopţii”). Finalul pare astfel a face referinţă la anticrist. Preferînd 
ambiguitatea între Cristos şi anticrist, Dylan pare a atrage atenţia asupra pericolului 
profeților mincinoşi care, aşa cum se întîmplă în piesa „Slow Train Coming”, vin în 
numele lui Dumnezeu. Ambiguitatea ar putea totodată sugera dificultatea pe care o 
implică alegerea căii drepte: „şi Satana însuşi se preface că este un înger al luminii” (cf. 
2 Cor.11: 14). 

Majoritatea aluziilor biblice apatin Vechiului Testament, iar piesa pare situată în 
universul postapocaliptic babilonian al celor pierduţi: „It's a shadowy world, skies are 
slippery gray,/ A woman just gave birth to a prince today and dressed him in scarlet./ 
He’ll put the priest in his pocket, put the blade to the heat,/ Take the motherless 
children off the street/ And place them at the feet of a harlot./ Oh, Jokerman, you know 
what he wants” („În lumea umbrelor cu cerul cenuşiu/ O femeie a adus pe lume azi un 
print şi l-a-mbrăcat în purpuriu./ El de preoți va uita, însă cuțitul îl va-ncinge/ Va 
strînge de pe străzi orfanii/ Pe care-i va aşeza la picioarele unei prostituate./ O, 
Jokerman, tu ştii ce vrea”). 

Jokerman explorează astfel ambiguitatea, însă Jokerman este totodată Dylan însuşi: 
autoironia şi parodia vizează paralele dintre Dylan artistul, personaj public mitic pe de 
o parte, şi Cristos, personaj public mitic şi fiu al Creatorului. Aidan Day (1988: 142) 
scrie că în Jokerman Dylan adoptă poziţia Jokerului ca simbol al naturii umane, 
ambivalente şi bizare. După Michael Gray (2006: 359), termenul ‘Jokerman’ parodiază 
ideea de ‘Superman’, iar versurile contin aluzii la ideile lui Jung cu privire la mitul 
eroului, precum şi o paralelă între ideea acestuia de “umbră” şi ideea iudeo-creştină 
privind păcatul originar, ajungîndu-se astfel la esenţa ființei umane — lumină şi 
întuneric. Michael Miller (1987: 128) sugerează că Jokerman este „spiritul satanic, 
contestatar” din fiecare ființă umană, iar Clinton Heylin (2001) notează că Jokerman 
vorbeşte despre lupta pe care o implică identificarea adevăratului Mesia dintre ceilalți 
falşi profeti care încearcă să i se substituie. Jokerman este astfel polimorf: proscris, 
impostor, demon, profet, şaman, magician; nu poate scăpa dualității lui Dylan şi 
simultaneitatii contrariilor „Shedding off one more layer of skin, / Keeping one step 
ahead of the persecutor within” (,,Leapada inc-un rind de piele/ Mereu c-un pas în fata 
persecutorului din el”). 

Ecleziasticul este cartea Vechiului Testament care a influențat multe piese ale lui 
Dylan; aceasta este de fapt singura carte a Bibliei care lasă loc îndoielii, care îl pune la 
încercare pe cel înclinat către meditaţie, datorită reflectiilor sale asupra caracterului 

trecător al vieții (,,desertaciunea deşertăciunilor, toate sunt deşertăciuni”, cf. Ec. 1: 2). 
Astfel piesa „It's Alright, Ma (I’m Only Bleeding)” din 1965 face referire la limitele 
înțelegerii umane, dar şi la modul in care inteleptii şi nebunii primesc aceeaşi răsplată: 
„Although the masters make the rules/ For the wise men and the fools/ I got nothing, 
Ma, to live up to” („„Stăpînul cîntă, ceilalți joacă,/ Destept sau prost, tot tre’s-o facă'/ 
Ce mi-a mai rămas, mamă, să respect ?° (cf. Ec. 2: 115-16: „Aceeaşi soartă ca şi cel 
nebun avea-voi şi eu; atunci la ce îmi foloseşte intelepciunea?/ $i am zis în mintea mea 
că şi aceasta este deşertăciune. Căci pomenirea celui înţelept ca şi a celui nebun nu este 
veşnică, fiindcă în zilele ce vor veni amândoi vor fi uitaţi; atunci înțeleptul moare ca şi 
nebunul”). 

Dylan acordă o atenție deosebită intertextualitatii, surselor şi influențelor care îi 
alimentează textele, după cum se poate observa din versurile sale intitulate ,,11 
Outlined Epitaphs”, publicate în 1964 împreună cu albumul The Times They Are A- 
Changin: „Recunosc: sînt un hot de gînduri/ nu însă unul de suflete/ creez şi recreez/ 
pornind de la ceea ce stă-n aşteptare/ căci nisipul de pe tarmuri/ clădeşte multe castele/ 
pornind de la ceea ce-a fost deschis/ înaintea mea/ o vorbă, un sunet, o poveste, un 
vers/ chei pe-aripa vîntului/ care-mi descuie mintea/ şi-mi aerisesc dulapul cu gînduri/ 
eu unul nu mă las în voia cugetarii/ intrebindu-ma şi pierzînd vremea/ căutînd gînduri 
încă negîndite/ şi vise încă nevisate/ idei noi încă nescrise/ şi vorbe noi să-mi umple 
rima/ (dacă rimează, bine/ dacă nu, nu/ dacă-mi vine, bine/ dacă nu, nu)”®. În cazul 
piesei „Jokerman”, multiplicitatea sensurilor nu poate fi descifrată decît în contextul 
biblic. David E. Anderson (2005) notează că Dylan ar putea face parte din ultima 
generaţie pentru care limbajul biblic funcţionează nu ca dogmă, ci ca aluzie literară. 

Ipostazierea feminitatii între sacru şi profan 
Victoria HUIBAN 


La présente étude envisage les diverses formes que la féminité a prises le long du temps, entre la 
statuette du plus profond de l’âge paléolithique et les figures féminines que l’histoire lointaine ou 
recente nous fournit a profusion. Nous avons constate qu’elles se rangent ou bien sous le signe du 
sacre (Eve, la Sainte Vierge, Marie-Madeleine), ou bien sous celui que le mythe et la légende 
auréolent a la fois (Sémiramis, Schéhérézade, Aliénor, Héloïse, Yseut). Devenues symboles 
archétypaux, elles ont exercé une forte influence formatrice sur les grandes idées qui ont créé le 
concept de féminité, si contestée le plus souvent, mais portant, dans ses traits definitoires, l'image 
même de la femme éternelle: beauté, pureté, force de séduction, don de la création, soif d'amour et 
de tendresse, etc. Le fait est qu’aucun paradigme ne peut circonscrire l’essence de la feminite, car 
elle reste insondable, vu la diversité de ses facettes. 


Dintotdeauna omul a tins către esențe, a rivnit să descopere simburele de absolut din 
care se nutreşte fiintarea noastră, între devenire şi uitare. Această aspirație dezvăluie 
natura divină a sufletului, frîntură de lumină trimisă de Dumnezeu pe pămînt; sedus de 
jocul voluptuos al formelor întrezărite în materia informă, s-a lăsat încătuşat, dar a rămas 
cu nostalgia absolutului din care s-a desprins. De aceea acest suflet, „aventuros şi creator 
în aventură”, reprezintă „întruchiparea desăvirşită a mitului, în îmbinarea cunoaşterii 
trecutului originar cu presimtirea de sfîrşit a timpului” (Mann, 1977:73). Sfişiat deseori 
între amintirea desavirsirii divine şi tentatiile seducătoare ale voluptatii, sufletul se 
proiectează dual, în formele materiei, prin anima şi animus, „personificare a unei naturi 
feminine în inconştientul bărbatului şi a unei naturi masculine în inconştientul femeii”. În 
acest fel se cristalizează mitul eternului feminin, avînd ca centru iradiant „imaginea 
femeii eterne”, făurită dintr-un „conglomerat ereditar inconştient, provenit din timpuri 
străvechi şi îngropat în sistemul viu, un «tip» («arhetip») obținut din toate experienţele 
ancestrale legate de ființa feminină, un rezultat al tuturor impresiilor despre femeie” 
(Jung, 2008: 460). În acest sens, esenţa feminităţii se păstrează aceeași, pentru că nimic 
nu ar putea spulbera fantasmele inconştientului colectiv făurite din patosul trăirilor şi din 
arzătoare dorințe. „Proliferarea reprezentărilor feminine de-a lungul secolelor ne învaţă 
mai mult despre inconştientul bărbaţilor de odinioară şi de azi: multe reprezentări, care 
par vechi în ochii ştiinţei sau ai evoluţiei sociale, nu au pierdut nimic din puterea lor de 
evocare imaginară”. 


! André (1997:17). Spre exemplificare, autorul îl citează pe Platon, care in Timaios, afirma: „La 
femei, ceea ce numim matrice sau uter este un animal în interiorul lor, un animal care are poftă de a 

Astfel, primele reprezentări ale ideii de feminitate datează din paleolitic: „peste o sută 
de statuete feminine — din argilă, piatră, os sau fildeş — descoperite în mai multe staţiuni, 
din Siberia pînă în Franţa, şi denumite ironic de arheologi Venere” , căci nu sunt decît 
„nuduri de femei obeze cu forme extrem de planturoase” (Dramba, 1984: 30), reflectind 
ideea maternității şi avînd, probabil, o funcție magică legată de cultul fecundității. Ele 
evocă un timp al matriarhatului în care domina figura Mamei, ipostaza primordială a 
eternului feminin, ilustrată de Goethe prin temutele şi atotputernicele Mume, „păzitoarele 
esentelor imuabile şi eterne din care-şi trag originea existentele particulare” (Goethe, 
1982: 513): „Mari Zeie domină-n singurătate, / De loc şi mai ales de timp uitate,/ Vorbim 
de ele în perplexitate” (Goethe, 1982: 222). Asemenea lor sînt Moirele sau Parcele, care 
tes destinul nostru, iar în clipa hotarita, curmă firul vieţii. 

Însă această putere sacră cu care a fost investită femeia presupune o ambivalenţă: ea 
este izvorul vieţii, dar şi al devenirii întru moarte, căci, prin puterea procreatiei, dăruieşte 
vesmint de carne pieritoare samintei in care se afla doar promisiunea ființării, increatul. 
„Această ambiguitate fundamentală a femeii dătătoare de viata şi vestitoare a morții a 
fost resimțită de-a lungul secolelor şi exprimată mai cu seamă prin cultul zeitelor — 
mume...Ea este potir de viaţă şi de moarte. Este asemenea acelor urne cretane care 
păstrau apa, vinul şi grînele, dar şi cenuşa defunctilor’ (Delumeau, 1986: 196-197). 
Aceeaşi idee apare şi la Georges Duby, care constată că, în Evul Mediu, această dualitate 
reprezintă adevărata forță a feminitatii: „În secolul al XII-lea, puterea, misterioasa, 
neliniştitoarea, incontestabila putere a femeilor provine din faptul că, asemenea 
pămîntului roditor, viața iese din măruntaiele lor şi, atunci cînd se stinge, ea se întoarce 
către ele ca înspre pămîntul gata să o primească. Cele două funcţii ale feminitatii, 
maternă şi funerară, o desemnau se pare pe femeie să se îngrijească de cele necesare 
înmormântării, de serviciile pe care strămoşii le cereau de la cei vii” (Duby 2000: 115). În 
această idee găseşte Simone de Beauvoir (2006: 35) sursa angoasei masculine în fata 
feminitatii: „Născut din trup, bărbatul se realizează în dragoste ca trup, iar trupul este 
promis pămîntului. Prin aceasta se confirmă alianța dintre Femeie şi Moarte; marea 
Femeie cu coasa este figura inversată a fecundității care face să crească spicele. Dar ea 
apare şi ca îngrozitoarea mireasă al cărei schelet se descoperă sub tandra carne 
inselatoare”’. 

O asemenea viziune, atît de răspîndită şi în poveştile ce însoțesc mitul eternului 
feminin, se datorează poate şi concepției creştine, conform căreia, prin Eva, Adam a 
pierdut paradisul, aşadar eternitatea, fiind astfel supus devenirii şi, implicit, morții. Nu e 
de mirare că predicatori evului mediu au iscat un veritabil război împotriva femeii, 
ajungînd la una dintre cele mai cumplite mistificări ale ideii de feminitate. Celebră, în 
acest sens, este De planctu ecclesiae (Plingerea Bisericii), scrisă de franciscanul Alvaro 
Pelajo în 1330, la cererea papei loan al XXII-lea, în care se enumerau 200 de vicii şi 
nelegiuiri ale femeii. Din această carte se inspira şi Benedicti, in Malleus Maleficarum, 


face copii; şi atunci cînd, în ciuda vîrstei propice, el rămîne mult timp fără fruct, se impacientează şi 
suportă rău această stare; el rătăceşte în tot corpul, obturează pasajele aerului, interzice respiraţia, 
aruncă în angoasele extreme şi produce şi alte boli de tot felul”. Poate de aici se inspiră Freud cînd 
formuleză teoria angoasei de castrare. 

decodificînd cuvîntul MVLIER astfel: „M: la femme mauvaise est le mal des maux; V: 
la vanité des vanités; L: la luxure des luxures; I: [ira]: la cholére des choléres; E: (aluzie 
la Erinii): la furie des furies; R: la rayne des royaumes” (Delumeau, 1986: 225). 

Astfel de interpretări tendentioase şi virulent misogine au dominat nu numai Evul 
Mediu, ci şi Renaşterea, declanşînd cumplita vînătoare de vrăjitoare şi înecînd în veninul 
urii orice încercare de a reabilita femeia. Această imagine degradantă a feminitatii îşi are 
sorgintea în tendinţa Bisericii de a diaboliza femeia, în opinia lui Jean Delumeau (1986: 
225), ca să justifice astfel păcatele clericilor care nu îşi puteau înfrîna poftele carnale: „un 
libido reprimat [...] s-a preschimbat în agresivitate. Fiinţe frustrate din punct de vedere 
sexual şi care nu puteau ignora ispitele, au proiectat asupra aproapelui ceea ce nu voiau 
să identifice în ei înşişi”. 

Dintr-o altă perspectivă, Paul Evdokimov (1995: 265) denunță, la rîndul lui, 
«sterilitatea faptului de a transfera greşeala asupra femeii prin „complexul lui Adam”, 
complex cu totul masculin: femeia pe care mi-ai dat-o să fie cu mine, aceea mi-a dat din 
pom şi am mincat (Fac. 3: 12)». Consecințele nefaste ale acestui complex sunt evidente 
la Tertulian, care incriminează femeia: „Tu veşnic ar trebui să fii cernită, acoperită cu 
zdrente şi cufundată în pocăință, ca să-ţi răscumperi păcatul de-a fi dus la pierzanie 
neamul omenesc..Femeie, tu eşti poarta diavolului”. O astfel de imagine a femeii pare să 
sfideze însăşi ideea de feminitate, care ar trebui să însemne frumuseţe, splendoare, 
strălucire, grație, armonie, dăruire, tandrete, căci rostul femeii este să infrumuseteze viata, 
să o lumineze, nu să o întunece, în această ipostază de sclavă umilă, zdrentuita şi veşnic 
plîngătoare, reprezentînd mai curînd antifemeia. 

Dacă, pentru Sfinții Părinţi, femeia apare ca o poartă a infernului, o făptură 
blestemată, predestinată răului, în care colcăie toate păcatele, pentru cavaleri şi trubaduri, 
ea este o poartă a paradisului, aşa cum o vede Dante. Însă şi această imagine idealizată a 
feminitatii poartă cu sine umbra mistificării. Acest fenomen, cunoscut în evul mediu ca 
iubire curtenească, îşi are originea, în opinia lui Denis de Rougemont, fie în tantrism, 
care se centrează pe principiul feminin al lui şakti, „forța ascunsă care insufleteste 
cosmosul si îi susţine pe zei” (De Rougemont, 1987: 128), fiind Zeita, Sotie şi Mamă, fie 
în catarism, în care femeia apare în două ipostaze contrare: momeală folosită de diavol 
pentru a atrage sufletele în corp sau „principiu feminin, preexistent creației materiale”, 
Sophia (De Rougemont, 1987: 81). De aceea trubadurii o evocă cu atîta patimă, ce atinge 
chiar idolatria, într-un elan care ajunge pînă la sacrificiu: „la-mi viata în dar, frumoasa 
mea cea neîndurătoare, numai să-mi îngădui să năzuiesc prin tine la cer” (Uc de Saint 
Circ, apud De Rougemont, 1987: 132). Iată cealaltă fateta a feminităţii, prin care femeia 
devine donna angelicata, călăuza în Paradis a bărbatului sau ipostaziere a spiritului, 
Anima, „ aceea pe care sufletul încătuşat în trup o cheamă cu o iubire nostalgică pe care 
numai moartea o va putea împlini” (De Rougemont, 1987: 95). 

Paradoxal, această ambivalenţă a ideii de feminitate este ilustrată de una dintre 
figurile celebre ale Evului Mediu, a cărei existență se înscrie în istorie, deci, într-un 
posibil adevăr al reprezentării femininului: Aliénor, moștenitoarea ducatului Aquitaniei, 


? Delumeau (1986: 203). Finalul citatului („Femeie, tu eşti poarta diavolului”) apare şi la Simone 
de Beauvoir, Paul Evdokimov, Mihaela Miroiu etc 

soție a doi regi (la 13 ani, căsătorită cu Ludovic al VII-lea al Franţei, apoi, după un divorţ 
scandalos, cu Henric, regele Angliei), mama lui Richard şi a lui loan. În jurul ei s-au țesut 
nenumărate legende. „Aliénor a fost prezentată, rînd pe rînd, ca o victimă plapinda a 
cruzimii reci a celui dintîi sot al ei, neispravit şi mărginit, a celui de-al doilea sot, brutal si 
nestatornic, sau ca femeie liberă, stăpînă pe ea, înfruntîndu-i pe preoți, bravînd morala 
bigotilor, reprezentantă a unei culturi strălucitoare, înfloritoare şi pe nedrept înăbuşită, 
cultura occitană, luptătoare împotriva unei sălbăticii fatarnice dar înnebunindu-i mereu pe 
bărbaţi, uşuratică, nurlie şi batjocoritoare. Nu este ea înfăţişată, chiar şi în lucrările cele 
mai austere, ca „regina trubadurilor”, îngăduitoarea inspiratoare a acestora?” (Duby, 
2000: 11). Pluralitatea trăsăturilor atribuite acestei regine, uneori contradictorii, ilustrează 
pregnant un posibil adevăr despre femeie: ea poate fi castă şi pasională, puternică, dar şi 
delicată, iubitoare şi răzbunătoare în acelaşi timp. 

Această complexitate contrastantă a feminitatii este ilustrată şi de Heloise, stareta 
abației de la Argenteuil, evocată de Pierre de Cluny, Jean de Meung, Petrarca, Rousseau, 
Diderot, Rilke etc. Sedusă de dascălul său, Abélard, ea este obligată să se căsătorească cu 
el, deşi pretuieste mai mult decît orice libertatea, mai ales în iubire. De aceea, „această 
Heloise a visurilor noastre este campioana iubirii libere, care a refuzat căsătoria deoarece 
ea încătuşează şi transformă în datorie dăruirea gratuită a trupurilor, este femeia 
pătimaşă, mistuită de senzualitate sub haina ei mînăstirească, este răzvrătita ce-l înfruntă 
chiar pe Dumnezeu; este foarte precocea eroină a unei eliberări a femeii” (Duby, 2000: 
46). În corespondenţa ei cu Abélard, George Duby descoperă „expresia feminității în 
toată puritatea ei” prin intensitatea pasiunii străluminată de amintirea voluptatii. Ea 
ajunge totuşi să descopere în sine, în primul rînd, puterea de a transfera această pasiune 
într-un plan spiritual, sacru, prin iubirea de Hristos. 

Aceeaşi putere de a-şi transcende senzualitatea, ajungînd la mintuire şi la extazul 
mistic al iubirii pentru Hristos, o transformă pe Maria — Magdalena dintr-o presupusă 
păcătoasă într-o sfîntă. O iubire care transgreseaza limitele umanului, în care fidelitatea şi 
forța credinţei aduc revelația, devine modelul atitudinii umane în fata sacrului. Poate 
aceasta este cauza pentru care, încă din epoca medievală, a apărut un cult al „logodnicei 
lui Isus”. În ea se îngemănează si figura Ispititoarei, şi aceea a femeii mîntuite, devotate 
şi purificate prin credință. Ea simbolizează natura feminină, nu prin „aplecarea către 
desfriu, ci prin slăbiciune, sfială, dar mai ales prin iubire fierbinte, acea efervescenţă a 
feminitatii care este prezentată ca o virtute majoră” (Duby, 2000: 30). De altfel, există 
doctrine în care Maria-Magdalena întruchipează, de fapt, un cult al frumuseţii feminine 
sacre, femeia predestinată lui Isus, fiind asociată cu mult rîvnita Cupă a Graalului în care 
s-a păstrat sîngele lui Isus, sămînţa sacră. În reprezentările artistice, ea apare sub semnul 
unei ambiguităţi tulburătoare: „Îmbrăcate doar cu propriile plete, Magdalenele lui 
Caravaggio, Del Cairo, Correggio sau de Latour contemplă un craniu sau o amintire 
intensă. Copleşite, ele îşi deschid gura şi îşi desfac miinile” (Vuarnet, 1996: 11). Între 
senzualitate şi extaz mistic, aceste ,,intrupari ale unei feminitati superlative” par a reflecta 
întîlnirea sufletului-logodit cu „el însuşi în feminitate (un soi de feminitate construită şi 
secundă), el se manifestă prin femeie, sau cel putin printr-o metaforă feminină, 

intelegindu-se că o asemenea metaforă desemnează celălalt dintre cele două sexe” 
(Vuarnet, 1996: 14). 

Dacă amantele abisului, cum le numeşte Vuarnet pe sfinte, trăiesc pasiunea mistică 
aflate parcă sub puterea unei vrăji, blonda Iseut, făurită dincolo de granițele realului, în 
lumea ficţiunii, chiar descoperă iubirea prin magie. Promisă regelui Marc, ea bea din 
filtrul magic, îndrăgostindu-se de Tristan. Pentru a-şi împlini iubirea, ea devine vicleană, 
abilă, se foloseşte de orice tertipuri şi înfruntă orice obstacol. Astfel, în „această figură 
exemplară a feminității” , misoginii au considerat că „se întrupează primejdia ce vine de 
la femei, răul acela, fermentul păcatului, pe care toate fiicele Evei, inevitabil, îl poartă în 
ele, partea blestemată a feminității” (Duby, 2000: 75). Si totuşi, atunci cînd Isolda vine 
să-şi regăseasă iubitul, aflînd de moartea lui (provocată, de fapt, de gelozia unei femei), 
ea se stinge de durere, asemenea castei logodnice a lui Roland, Aude, dezvăluind un 
devotament şi o iubire mai presus de fire, mai presus de viaţă. De aceea, poate, Georges 
Duby ajunge să dea pildă bărbaţilor femeia, căci ea este mai puternică decît ei prin 
capacitatea de a arde din dragoste. Și tocmai în această putință de a iubi total, intens şi 
sfişietor rezidă forța feminitatii. 

În ce măsură oare aceste figuri feminine celebre reflectă un posibil adevăr care să 
poată fi regăsit în orice femeie este greu de spus. Însetate de putere sau de iubire, 
intrigante sau devotate, fidele sau înşelătoare, femeile pot lua infatisari diferite. De pildă, 
chipul Semiramidei, care, deghizată într-un ostaş, se avîntă cutezătoare în luptă, 
insufletind oştirea si aducind victoria lui Ninus, regele Assurului. Acesta, vrăjit de 
frumuseţea şi curajul ei, o ia de soție. Devenită regină, se pare că a pus la cale moartea lui 
Ninus, visînd puterea absolută. Numele ei este legat de imaginea fascinantă a grădinilor 
suspendate, un paradis de culori înălțat pe colonade de alabastru. Dar fascinația puterii şi 
beţia gloriei aduc cu sine, mai devreme sau mai tirziu, tragica prăbuşire. Răzvrătirea 
porneşte tocmai de la fiul său, singurul pe care, poate, l-a iubit cu adevărat: răpit şi 
crescut de preoţi, care au înrădăcinat în el ura față de Semiramida, se pare că şi el a 
încercat să-şi ucidă mama (ca şi Oreste, într-un alt timp, într-un alt loc). Adînc mîhnită, 
presimtindu-si sfîrşitul, Semiramida nu vrea să piară în umilința înfrîngerii, de aceea 
dispare fără urmă. lar legenda spune că a fost luată de albe porumbite. „Și de atunci, de-a 
lungul multor evuri, de cîte ori, spre zori, stolul înzăpezit al porumbitelor îşi ia zborul, 
poporul din Assur îşi închipuie că ele poartă pe aripile lor pe Semiramida” (Văcărescu, 
1998: 21). 

Dacă Semiramida-Sammuramat, cea crescută în deşert, cu numele său melodios şi 
dulce ca ginguritul porumbeilor, a fost dominată de frenezia gloriei si a măreției, pe care 
le-a gustat din plin, Ariadna s-a lăsat subjugată de iubire. Ea este fiica regelui Minos şi a 
blestematei Pasifae, cea care a zămislit Minotaurul dintr-o împerechere monstruoasă, şi 
sora mai mare a Fedrei, şi ea victimă, mai tîrziu, a unei pasiuni devoratoare pentru fiul 
său vitreg, Hipolit. Fecioara divină ţese, în caierul pregătit pentru Tezeu, suvite de aur din 
părul său, luminînd drumul eroului prin labirint şi ajutîndu-l să iasă învingător din 
glorioasa aventură a uciderii Minotaurului. Apoi ea pleacă spre Atena cu seducătorul său 
iubit, care însă o părăseşte pe insula Naxos. Chiar dacă, mai tîrziu, Dionysos o salvează şi 
îi oferă uitarea, ea devine un „simbol veşnic al femeii jertfite şi dezamăgite, al femeii pe 

care iubirea o preface, făcînd-o să se înflăcăreze şi o distruge” (Văcărescu, 1998: 87). 
Eroina iubirii trădate ne aminteşte fiecăreia dintre noi că putem oricînd să fim părăsite de 
cel căruia ne-am dăruit cu totul. Aceasta este întunecata umbră care ne bintuie sufletul 
chiar şi în clipa fericirii. În această teamă de a pierde dragostea se află sursa angoasei 
feminine, în opinia lui Freud (apud Andre, 1997: 131). Poate că în fiecare femeie adastă 
o Ariadnă... . Şi dacă „fiecare din noi închide în sine o Ariadnă, ea poate să întruchipeze 
şi dirzenia patimasa şi chiar himera tinerească fermecătoare ce, părăsită de noi, lipsită de 
orice nădejde, cade pradă somnului, pe o insulă oarecare, un Naxos al simtirii noastre 
lăuntrice, unde, într-o zi, vine să o surprindă, să o deştepte şi să o poarte spre fericire un 
zeu mai îndurător decît Tezeu” (Văcărescu, 1998: 89). Căci numai o iubire nouă poate 
alina sufletul mistuit de suferința iubirii trădate, numai un alt ideal poate să ne salveze din 
cenuşiul rutinei şi să retrezească în noi bucuria de a trăi. 

Uneori acest ideal poate căpăta strălucirea fascinantă a unui joc de-a viaţa şi de-a 
moartea. lar eroina perfectă pentru acest joc a fost Șeherezada, regină a născocirilor 
minunate. Acest nume are timbru de poveste, de nesfirsité poveste în care se tes toate 
peripetiile sufletului, născute din seva vieții şi transpuse în imaterialitatea cuvîntului, 
avînd gust paradisiac de fericire sau întunecat, de moarte şi suferință. Aceste poveşti 
despre comori fabuloase şi aventuri uluitoare dezvăluie o întreagă lume zămislită prin 
forța magică de a construi, din cuvinte, fermecătoare viziuni, salvînd astfel o mie de 
fecioare de la moarte prin cele o mie şi una de nopți. „Mai presus de rolul pe care s-a 
presupus că îl joacă, dreaptă in viltoarea esentelor din care se compun elementele, 
sufletele şi lucrurile, Șeherezada este chipul emblematic al poeziei nemuritoare ce, 
ferecată într-un palat, între viață şi moarte, dincolo de genunea istoriei, dincolo de 
tragedia religiilor ruinate şi a gloatelor nimicite, se dăruie noroadelor, pentru a le purifica 
sufletele fără de hotare [..] şi, în noapte, cu ochii halucinati de aşteptarea zorilor, isi 
împlineşte menirea întru frumuseţe, ideal şi compasiune” (Văcărescu, 1998: 120). Astfel, 
Șeherezada devine simbolul arhetipal al feminitatii care insufleteste cuvintele, le 
impregnează cu energie creatoare. Există o misterioasă corespondență între cuvinte şi 
feminitate”, subsumată puterii de a zămisli, căci „sufletul feminin este cel mai aproape de 
izvoarele Facerii” (Evdokimov, 1995: 158). 

Nici nu este de mirare ca o anume ipostază a feminitatii să ia chipul poeziei, de vreme 
ce, asemenea poeziei, femeia are „magica putere de a fermeca”. Aceasta pare a fi 
menirea sa, „principiul care face posibile celelalte forme ale feminităţii”, căci „femeia 
este femeie în măsura în care este farmec sau ideal” (Ortega y Gasset, 2006: 129). Şi cine 
ar putea avea mai mult farmec decît curtezana, Ispititoarea, al cărei prototip rămîne 
Aspasia, îndrăgită de Socrate şi iubită cu pasiune de Pericle, conducătorul Atenei. 
Amintirea ei, tesuta din adevăr şi iluzie, din realitate şi legendă, străbate încă secolele. 

Această ipostază a feminitatii, curtezana, a incitat cel mai mult imaginația bărbaților; 
dorită şi hulită, totodată, adorată şi blestemată, ea rămîne veşnic o provocare, indiferent 
ce forme ar lua: de la strălucirea de altădată, implicînd frumuseţe, grație şi spirit, la 
trivialitate şi vulgaritate. „Pentru puritanul timorat, prostituata întruchipează răul, ruşinea, 


3 Ideea este amplu ilustrată în studiul Irinei Petras, 2006, Despre feminitate, moarte si alte 
eternități. 

boala, damnarea, inspiră teamă şi dezgust; nu aparţine nici unui bărbat, ci se împrumută 
tuturor şi din asta trăieşte; ea regăseşte prin aceasta independenţa redutabilă a zeitelor — 
mame primitive şi întruchipează Feminitatea pe care societatea masculină nu a 
sanctificat-o, care rămîne încărcată de puteri malefice” (De Beauvoir, 2006: 65). Numai 
că bărbatul are nevoie de această putere malefică a femeii, vrajă şi blestem, pentru a 
proiecta pe ecranul ei acele umbre şi penumbre de mister care au învăluit povestea de 
patimă şi moarte a sufletului însetat de nostalgia reîntregirii. Poate de aceea maestrele în 
arta seducţiei au provocat cele mai tulburătoare pasiuni, au inspirat poeții, au zguduit 
viata lumii. 

Nenumărate chipuri poate lua femeia, uneori contradictorii, de aceea a fost adesea 
comparată cu Maya cea înşelătoare. Dar nici o paradigmă nu poate să cuprindă adevărul 
deplin despre feminitate, căci ea rămîne de necuprins în diversitatea fatetelor sale. In 
esență, această fascinantă complexitate se poate datora faptului că femeia este, pentru 
bărbat, cel care a creat toate aceste concepte «un Celălalt complet, adică ea concentrează 
toate atributele esenţiale ale alterității, tot echivocul unei condiţii diferite. Fata de 
„normalitatea” bărbatului, ea a fost multă vreme considerată o ființă marginală şi, într-un 
fel, „sălbatică”; mai bună şi mai rea totodată, ea a suscitat adoratia şi disprețul, atracția şi 
teama. Simbol al fecundității şi al vieții, ea poate simboliza, de asemenea, coruperea 
materiei şi moartea. Ea reprezintă atît înțelepciunea, cit şi nebunia, puritatea (Fecioara 
Maria), cit şi lascivitatea. În funcţie de împrejurări, a fost divinizată sau demonizată» 
(Boia, 2000: 128). 

Aceste tendințe de a mistifica imaginea femeii, implicit, ideea de feminitate, sînt 
rodul perceperii femeii ca alteritate, ca ceva necunoscut, diferit, greu de descifrat Pe 
aceeaşi idee îşi construieşte opera şi Simone de Beauvoir (Al doilea sex), evidențiind 
faptul că bărbatul proiectează în femeie toate angoasele sale, visurile şi fantasmele, în 
încercarea de a se regăsi, de fapt, pe el însuşi, ca proiectare în celălalt: ,,Aparind drept 
Celălalt, femeia apare în acelaşi timp ca o plenitudine de a fi în opoziţie cu această 
existență al cărei neant bărbatul îl simte în sine; Celălalt, fiind afirmat ca un obiect în 
ochii subiectului, este afirmat ca în — sine, deci ca ființă. În femeie se întruchipează în 
mod pozitiv absența pe care orice creatură o poartă în suflet şi, căutînd să se regăsească 
prin ea, bărbatul speră să se împlinească pe sine” (De Beauvoir, 2006: 9). 

O întreagă mitologie este cuprinsă în această viziune: desăvirşirea androginică, 
nostalgia căutării sufletului — pereche, ideea biblică a comuniunii bărbat — femeie. Căci 
nu am fost creaţi pentru a fi singuri. Poate de aceea, adevărata împlinire a omului se 
atinge prin iubire. Şi dacă iubirea este dorința de a zămisli întru frumos, după cum susține 
Platon, atunci aspiraţia femeii spre frumuseţe nu este decît expresia setei de iubire, prin 
care îşi poate desavirsi destinul. 

Aşadar, ca „matrice a existenţei”, feminitatea este „sursa şi resursa vieţii” (Mustaţă 
1993: 63), nu doar prin puterea procreatiei, dar şi prin harul său de a întreţine viata, asa 
cum vestalele mențineau veşnic viu focul sacru; de a ilumina existența prin frumuseţe, 
splendoare şi dăruire, avînd şi vocaţia muzelor; de a mintui bărbatul prin iubire, redindu-i 
armonia deplinatatii androgine. 

Valorizări ale sacrului în romanul Orbitor de 
Mircea Cărtărescu 


Ruxandra NECHIFOR 


Orbitor novel brings together eclectic, realistic-magical, playful, self-referential writings which 
configure real worlds and, on the other hand, worlds which are situated in fabulous and mythical 
locations, always linked by the Unlimited Text. The sacred is the relational element among 
fictional worlds which are put together in this Illegible Book, governed by the game structures. 
Some of the hypersensitive characters of the novel are expected to detect the obscure aspect, the 
less visible dimension the world, following the negative ways or those imposed by tradition, 
starting with the magic knowledge to a quasi-scientific one. Deities, priests, versant or just factual 
writers, characters pertain to the hidden part of the world, they reveal it according to different 
scales and perform rituals whose importance they can partly deduct. 


Trilogia Orbitor de Mircea Cărtărescu (Aripa stingă, 1996, Corpul, 2002, Aripa 
dreaptă, 2007) este o construcție impresionantă nu numai prin tehnicile narative 
sau discursive, prin multitudinea de personaje create, care aparțin unor spații şi 
timpuri diferite, unor lumi recognoscibile sau plasate în mit, dar mai ales prin 
relaţiile pe care le stabileşte la nivel intertextual cu alte creaţii ale spiritului uman. 

Discursul romanesc recuperează, într-o formă disimulată, manifestări ale 
dimensiunii imaginante specifice individului creator. Preocuparea pentru 
investigarea şi cuprinderea Totului, categorie cu implicaţii revelatoare pentru 
ordonarea în roman a lumilor ficționale şi a formelor de discurs şi de limbaj, 
presupune recuperarea, în formă singulară, a creațiilor fixate în memoria culturală 
a umanităţii. Pretextul este întotdeauna o poveste, apendice ontologic al fiinţelor 
ficționale, însă, dincolo de structura de suprafaţă, se conturează în palimpsest, cel 
putin pentru un cititor atent, o țesătură de texte care par a avea un numitor comun, 
raportul creator-creatie. Dominanta ontologică a scrierilor postmoderniste, 
principala mutație față de modernism, după Brian McHale (2009), implica 
fascinația în grade diferite fata de forța creatorului de a contura lumi plurale, în 
simultaneitate, într-un heterocosmos apropiat de universul lumii reale, 
hiperrealitate sau texistenfa, concept preferat de scriitorul român. Existentialul este 
dublat şi filtrat prin scriitură, prin textul instalat în afara şi înăuntrul sinelui. De 
vreme ce sensul unic se pulverizează în constelații de alte sensuri, perfect valabile 
în lumile de care sînt ataşate, consecinţă a neîncrederii faţă de marile naratiuni, eul 
postmodernist, multiplu el însuşi, îşi concentrează interesul pe ramă, discurs şi 

interdiscurs care permit atît focalizarea diferitelor semne, libere de ierarhie, cit şi 
construcţia şi deconstructia. Genurile de discurs îşi modifică natura constituantilor, 
astfel încît graniţele devin permeabile. Contre jour, tehnică fotografică şi 
cinematografică, este asimilată de scriitura postmodernă, conectată de obicei 
vizualului. Focalizat din spate, conţinutul îşi pierde identitatea, devine 
incognoscibil, dar cu atît mai mult deschis interpretării şi umplerii cu un nouă 
substanță, cu o accentuare a puterii imaginative şi a atitudinii ludice a subiectului 
creator, astfel încît mitul, povestea, ritualul, aproape simple rame, devin forme 
permisive unor expresii ale conţinutului ce pot fi considerate improprii în mod 
traditional. Toleranta formelor permite proliferarea lumilor ficționale ataşate unei 
subiectivitati în continua expansiune, în trecutul încorporat in memoria personală, 
dar şi în trecutul posibil al textelor, în memoria discursivă, sumă a enunturilor 
despre lume. În Postmodernismul românesc, Mircea Cărtărescu (1999: 65) afirmă: 
„Dacă omul modernist era prin excelență tragic, strivit, ca personajele 
existentialiste, de confruntarea cu neantul, vehiculînd o mistică a suferinţei şi o 
paranoia intelectualistă centrată pe omniprezenta (sau omniabsenta) sensului, 
postmodernul, în schimb, pare să-şi fi găsit cel mai confortabil adăpost chiar în 
inima neantului. Eliberat de obsesia semnificațiilor şi de tortura căutării 
adevărurilor absolute, el porneşte de la acceptarea lumii ca poveste, ca realitate 
slabă, des-fondată, pe care un eu la fel de iluzoriu o poate explora în toate 
direcţiile, cu voluptate senzorială, ca pe o epidermă nesfirşită. Atitudinea umană 
fundamentală fata de lume devine astfel una estetică, hedonistă. Această estetizare 
generală a lumii, substituind mai vechea atitudine metafizică, este însoţită de o 
legitimare la rîndul ei slabă, contextuală şi consensuală, în care ideea de ființă 
devine, ca pentru Wittgenstein, inoperantă: dacă există cumva, despre ea trebuie, în 
orice caz, să se tacă. Acest fapt are consecinţe vaste în privinţa abordării estetice a 
fenomenului artistic”. Estetizarea lumii echivalează cu interpretarea ei prin prisma 
textelor sedimentate în memoria colectivă şi individuală, a acelui „totul a fost 
spus”, o trăire sub semnul unei Texistente, care nu reprezintă totuşi o formă goală 
şi nu este rezultat al unei fantazări lipsite de consistență. A citi lumea ca poveste 
sau a te aşeza, în configurarea sensului ei, sub incidenţa nu atît a (im)posibilului, 
cît sub aceea a cuvîntului deja rostit, prin asumarea unor reprezentări discursive 
diferite, este departe de a o intepreta într-un fel simplist hedonist, care anulează 
eficacitatea demersului cognitiv şi afectiv, ci, dimpotrivă, mai aproape de 
angajarea individului, edificîndu-l numai în parte, căci existența textualiza(n)tă ar 
putea coincide cu o disolutie a autenticului. Imposibilitatea aflării adevărurilor 
absolute, refuzul transcendentei de a se revela sau conştiinţa unei transcendente 
goale generează angoasă şi nelinişteşte sufletul modernist. Postmodernul, scriitor şi 
receptor, se plasează dintru început într-un spaţiu al culturii, este preocupat de 
adevărurile posibile, înscrise în Textul Infinit, arhetip al textului generator de alte 
texte, în concepţia lui Borges, sau „carte a cărților”, rezultat din infinite conexiuni, 

din „amintirea” marilor cărți ale lumii, care provoacă un sistem de corespondențe, 
de asocieri neaşteptate, de analogii fascinante’. Impresia de eclectism este un efect 
al situării sub altă zodie decît cea a modernismului logocentric care se abandonează 
unui semnificat transcendental apt să ordoneze nivelurile de semnificaţie. 
Romanele postmoderniste beneficiază într-un mod aparte de motivele biblice, Isus, 
apocalipsa, hierofania, de credințele Orientului, de numeroase semne asociate 
cîmpului semantic al sacrului, însă le conferă o nouă funcționalitate, convertind 
specificitatea discursului religios într-o modalitate de configurare a lumilor 
posibile. Referindu-se la societăţile tradiționale, Mircea Eliade (1995) definea 
sacrul ca realitate esențială, transcendentă, opusă lumii profane. Opoziția sacru- 
profan se reflectă în viziunea tradiţională asupra lumii, spațiului, timpului, ființei şi 
este parte a unei rețele de opoziții, real-ireal, ființă-non-ființa, realitate-iluzie. În 
concepţia lui Eliade, sacrul, nucleu ontologic şi semantic, delimitează o realitate 
imobilă, centrată, în care elementele componente se înscriu într-o mişcare 
centripetă. Întoarcerea la origini este esenţială pentru omul religios traditional, care 
dispune de două căi importante pentru regresia la starea primordială: prin abolirea 
bruscă a istoricitatii, ca în cazul ritualurilor, şi „printr-o rememorare meticuloasă şi 
exhaustivă a evenimentelor personale şi istorice. Desigur, şi în cazul acesta, scopul 
ultim e de a «arde» aceste amintiri, de a le suprima întrucîtva, retrăindu-le şi 
desprinzîndu-ne de ele. Dar nu mai e vorba să le ştergem instantaneu spre a da cît 
mai repede cu putință de clipa originară. Dimpotrivă, important este să ne 
rememorăm chiar şi amănuntele cele mai neînsemnate ale existenţei (prezente sau 
anterioare), căci numai mulțumită acestei amintiri ajungem să «ardem» trecutul 
nostru, să-l dominăm, să-l împiedicăm să intervină în prezent.[...] Aici memoria 
(s.a.) joacă rolul capital. Ne eliberăm prin acţiunea timpului prin rememorare, prin 
anâmnesis” (Eliade, 1978: 84). Mai este valabil acest concept de sacru în 
hiperrealitatea postmodernă, care conjugă în acelaşi plan realul şi irealul, situate la 
niveluri net opuse în societatea tradițională? O respingere a valabilitatii acestei 
interogatii ar putea viza hierofaniile, manifestarea sacrului în profan, după Eliade, 
moment de fuziune a acelor două planuri într-unul singur. Dar Eliade menționează 
că sacrul, in această situaţie, rămîne în esență o realitate diferită ontologic, se 
comunică drept sacru, în timp ce în postmodernism, această categorie este 
exploatată de cele mai multe ori ca semnificant disociat de un semnificat 
transcendental. Dacă virtualul şi realul se confundă, conceptul de sacru îşi modifică 
sensul, contagiindu-se de caracterul de simulacru al lumii extralingvistice. Pentru 
Baudrillard (1981), în lumea postmodernă saturată de semne, simularea nu mai are 
legătură cu un referent, cu o substanță, ci devine un model al „realității fără 
realitate”, o prevalare a reprezentării în dauna experimentării directe. Lumea, 
sacrul prin urmare, este considerată sub auspiciile lui „ca şi altceva” (un text din 
memoria universală — lumea ca un film) sau „văzută de...” o individualitate, un 
curent literar sau critic, o epocă (sacrul văzut de Dante, în baroc, în mit, de Eliade, 


| Jorge Luis Borges, Notă despre Walt Whitman, apud Ion Vlad, În labirintul lecturii, 1999, 
Editura Dacia, Cluj-Napoca, p. 9. 

Caillois etc.). Reprezentările domină conştiinţa şi imprimă, prin formațiunile socio- 
discursive, traiecte interpretative, care se îndepărtează de o tradiţia teologică 
autoritară, monolitică. În postmodernism, sacrul îndeplineşte funcţia suplimentului 
derridean, situîndu-se atît în exteriorul, cît şi în interiorul lucrurilor sau nici în 
exterior, nici în interior, fiind necesar pentru ca lucrul să-şi atingă plenitudinea. 
Tehnica cinematografică, despre care am pomenit mai sus, contre jour, ar putea să 
releve această nouă condiţie a sacrului. 

În romanul Orbitor, prin creativitatea povestaşului, credinţele religioase, 
miturile, riturile sînt decupate din contextul stabilit prin tradiţie, lăsînd singură 
rama să poarte un conținut nou sau găsindu-şi ele o altă ramă, într-un univers 
disonant, polimorf, în care sacrul este difuz, opalescent. 

Totul, rîvnit ca substitut nicidecum convenabil al adevărurilor absolute, se află 
cuprins în Akasia, document universal care transcende timpul, eon al gîndurilor 
rostite si scrise, care au fost şi care vor fi: „Există o memorie universală, 
cuprinzînd, stocînd şi distrugînd ideea de timp. Există Akasia, şi Akasia este 
salvatoarea universului, şi-n afara Akasiei nu este posibilă vreo speranță de 
mintuire. Ea este ochiul din fruntea Totului, care cuprinde istoria Totului cu tot ce 
este, a fost şi va fi. În Akasia nu există moarte, nici naştere, totul este coplanar şi 
iluzoriu” (Cărtărescu, 2008: 66-67). Sustrasă devenirii, oferindu-se în „clipele de 
extatice şi privilegiate” (Cărtărescu, 2008: 67), Akasia este inclusă într-o altă 
memorie, la rîndul ei, în viziunea ludică a instanţei discursive, parte a unei alte 
memorii, toate originate în creatorul de iluzii, păianjenul care ţese spaţii şi timpuri. 
Creaţia, ca centru de iradiere semantică, se dezvoltă în imagini grandioase, şi îşi 
atrage semne din cîmpul semantic al facerii, fesătura, acul, suveica, simboluri ale 
mişcării care imprimă un ritm specific, al devenirii. Suveica inițială imprimă 
acelaşi tipar tuturor lucrurilor, construcția bipolară definind toate ființele, holonii şi 
holarhia. Fiecare parte reflectă întregul asemenea unui Aleph, strălucitoare sferă 
microcosmică, reflectînd întregul univers văzut din toate unghiurile posibile, o 
metaforă a Marelui Text, care se dispersează în mii de fire, în alte texte. 
Oximoronic, omul uneşte contrariile, creierul-spatiu şi sexul-timp, paradisul şi 
infernul, pol animal şi pol vegetativ, parte a lumii şi lume în acelaşi timp. 
Cosmogonia, existența şi eschatologia sînt descrise prin intermediul formelor 
împrumutate din alte texte. Geneza, parte esențială a oricărei religii, este imaginată 
ca act de violenţă a viitorului, care destramă omogenitatea inițială: „Cine şi cum a 
fabricat înstrăinările începuturilor? Cine-a putut suporta troznetul initial al fisurării 
Totului? Viitorul, care e înstrăinare, depărtare şi rătăcire, a rupt in mii de ciozvirte 
globul initial, a căscat răni hidoase în trupul unităţii fiinţei, goluri care s-au latit tot 
mai mult, depărtînd grauntele de substanţă şi lăsînd un sînge fotonic, gilgiitor, să 
circule între ele” (Cărtărescu, 2008: 65-66). Structura explicativă, alcătuită din 
interogatii retorice, în care se stabilesc temele, urmate de explicaţii, poate fi o 
aluzie la o schemă discursivă din Scrisoarea I a lui Eminescu, aşa cum prezența 
cîmpului semantic al trupului trimite la credinţele orientale, potrivit cărora facerea 
lumii a fost posibilă prin sacrificarea unei divinități. Existenţa este justificată de 

imperativul cunoaşterii în concepţia lui Herman, personaj care aparține deopotrivă 
sacrului şi profanului, ghebos alcoolic, învestit cu funcția de iniţiator, care 
facilitează înțelegerea  îngemănării lucrurilor. Pentru Herman, pandant al lui 
Zaharias Lichter, cartea, metonimie pentru toate creaţiile culturale, trebuie să 
servească mintuirii omului, căci nu este un mediu intermediar inofensiv, prilej 
pentru a visa frumos, adică simplă gratuitate, ci, prin încercările succesive, unul al 
trăirilor cathartice: „O carte n-avea de ce să fie un aparat de visat frumos, ea nu se 
justifică decît ca săgeată îndreptată spre mintuire. [...] O carte era pînă la urmă o 
sită, un mecanism selectiv, o succesiune de grile şi probe din ce în ce mai dificile, 
aşa încît hoarda de cititori ce pătrundea în marea sală iniţială să se piardă pe drum, 
să se-njumatateasca dacă se putea, după primele zece pagini şi să rămînă redusă 
doar la o zecime după prima sută de pagini. De-acolo tunelurile ar deveni mai 
strimte, trapele si capcanele s-ar inmulti, fiare monstruoase ar prinde grai şi ar 
spune lucruri pe care puțini ar putea să le primească, şi-n nici un caz cei deprinşi cu 
lapte şi terci” (Cărtărescu, 2007: 161). Aluzia la Epistolele Sfîntului Apostol Pavel 
este evidentă. Personajul din Orbitor postulează două tipuri de cititori ce ar 
corespunde celor două corpuri, trupesc şi duhovnicesc, despre care pomeneşte 
Pavel. Corpul trupesc se hrăneşte cu lapte şi terci, alimente menite să evidentieze 
precaritatea condiției materiale a omului, în timp ce corpul duhovnicesc se întăreşte 
prin cuvîntul adevărat, ce-L revelează pe Dumnezeu. Activitatea cititorului eficace 
este consubstantiala creativității scriitorului; reuşeşte să iasă din labirintul creației, 
întrucît el îşi construieşte acest labirint şi cunoaşte răspunsul pentru că tot el 
formulase interogatia. Reflexivitatea, implicarea in decodarea semnelor textuale se 
opun pasivitatii şi tratării epidermice a operei de către cititorul consumator. Dar 
Herman este un Stiutor, ca şi Fra Armando, bătrînul Catana, Witold, indianul 
Vinaprashtna, Vasili. Misiunea lor este de a-l plăsmui pe creatorul care are să-i 
modeleze din lut şi dire de pix în viitor. Toţi aceşti Ştiutori sînt în legătură cu 
lumea sacrului diferențiat în funcție de spațiile culturale şi timpul cărora le aparţin. 
Prin ei se valorizează sacrul aşa cum a fost conceput de comunitatea primitivă 
(regăsit în sărbătoare şi rituri) şi explicat de teoreticieni. Vom regăsi şi o modalitate 
oblică de valorizare a sacrului prin topirea în hipertext a operelor care se leagă 
tematic de sacru. 

Omul Sarpe,  indianul  Vînaprashtna, introduce credințele budiste, 
metempsihoza, Yoga, chakra, Shahasrara, iluminarea. Numele personajului indică 
statutul său social, de ermit, obligat prin tradiţie să se retragă din comunitate. 
Expulzat din mediul familiar, profan, nevoit să accepte asceza, indianul are acces 
la lumea sacrului, care i se deschide, prin anularea forțelor constrîngătoare din 
lumea profană. Personajul dobîndeşte cunoştinţe despre vieţile anterioare 
complementare, cu întîmplări obscure, care îi apăreau uneori în vis. Într-una din 
vieți este chiar Budha, cutreieră întreg universul, printr-o operație misterioasă care 
anulează devenirea timpului, distribuirea lui succesivă pentru a nu fi decît prezent. 
Practicile Yoga îi permit să-şi activeze ochiul interior Shiva şi să evadeze din 
corpul prezent în altul construit treptat ca la origine: schelet, muşchi, organe, 

creier, piele, suflet. Al treilea zeu după Brahma, creatorul universului, şi Vishnu, 
păstrătorul, Shiva reprezintă distrugerea, care va fi urmată de o nouă creație. Shiva 
este necesar reconfirmării ordinii cosmosului şi reprezintă, prin simbolurile sale, 
şarpele şi dansul Tantava, continuitatea dintre moarte şi viaţă. Roger Caillois, în 
Omul şi sacrul, subliniază corespondența dintre profan şi sacru, 
complementaritatea dintre ordine şi dezordine în mentalitatea primitivă. Pentru a 
subzista sau pentru a se îndepărta de impuritatile acumulate prin trecerea timpului, 
prin încălcarea interdictelor, societățile primitive recurg la riturile de purificare, 
echivalente cu întoarcerea în timpul primordial, al haosului, cînd toate erau 
confuzie şi nediferentiere, adică atunci cînd lumea începea să fie. Funcţia aceasta a 
ritului se conjugă intim cu simbolismul zeului Shiva. Cred că unul dintre atributele 
zeului, dansul Tantava, ar putea trimite prin nume la un spaţiu organizat de neamul 
Badislavilor, Tîntava, după o perioadă de haos instalat involuntar. 

Neamul Badislavilor, a cărui istorie este imaginată de Mircea, traversează o 
experienţă care va avea drept consecință dezagregarea colectivitatii, aruncarea ei în 
haos, cînd puterile cereşti şi cele demonice se vor confrunta ca la începutul lumii 
pentru a întemeia cosmosul. Acceptarea influențelor străine, adică macii ţiganilor, 
care nu sînt în concordanță cu propriile cutume, echivalează cu o abdicare de la 
ordinea firească a lucrurilor, cu o contaminare cu forte nefaste. Intruziunea 
țiganilor în cadrul colectivități, ispitirea ei cu semințele magice, care ar avea puteri 
neîngăduite omului obişnuit, căci îi promiteau întîlnirea cu îngerii, recuperarea 
raiului, reprezintă o aluzie la căderea primilor oameni relatată în Biblie. Marques 
învesteşte țiganii cu aceeaşi forţă de seducţie în al său Un veac de singurătate. Prin 
intermediul lor, lumi separate în spaţiu comunică, însă intervenţia lor nu este lipsită 
de risc, întrucît destabilizează ordinea socială. lar vina sătenilor este aceea de a 
ignora o lege ce le-a fost stabilită prin intervenţia strămoşilor: îşi părăsesc morții, 
încalcă ceea ce le-a fost prohibit, astfel încît satul de jos, strigoii, ce simbolizează 
în mentalitatea populară frica de moarte, caută răzbunarea. Confruntarea se mută 
pe un alt plan, implică îngerii şi demonii, a căror apariție aminteşte de imaginarul 
Evului Mediu şi de literatura populară. „Curînd, aripi pieloase de liliac, cozi 
şfichiuitoare, ciocuri coroiate, piepturi gheboase, coarne de taur şi de berbec şi de 
tap şi de muflon şi de viperă cu corn si de dragon se iscară dintr-o mocirla de urlete 
[...]. Demonii-greieri năvăliră pe acoperişul bisericii, îşi înfipse fierăstraiele din 
coadă printre olane şi sloboziră-năuntru ouă prelungi, din care-ntr-o clipă ieşeau 
păianjeni veninoşi, cu o sută de picioare” (Cărtărescu, 2008: 50); „Ochii limpezi de 
la facerea lumii se tulburară de lacrimi, şi îngerul turbat se azvirli deodată, 
schimonosindu-şi chipul dumnezeiesc, in fintina de foc, pe urmele ultimului 
diavol, pe care-l apucă de coada cu ghimpi veninoşi” (Cărtărescu, 2008: 54). De 
altfel, dispunerea părţilor trilogiei, organizarea nucleelor narative sînt în strînsă 
legătură cu structura tripticului. 

În Violenţa şi sacrul, Rene Girard aşază la originea sacrului violența generică, 
de durată, a individului care îşi găseşte satisfacția şi eliberarea, prin deturnare, 
într-o victimă — tap ispăşitor. Sacrificiul se iveste ca formă de purificare de forțele 

destructive ale violenței, cu necesitatea ca victima sacrificială să fie străină de 
colectivitatea care săvîrşeşte ritualul, tocmai pentru a nu stîrni răzbunarea, sursă a 
unei alte violenţe, în societatea primitivă, lipsită de sistemul judiciar. Prin repetiţie, 
sacrificiul este pus în legătură cu forțele sacrului. Vasili, copilul fără buric, din 
afara comunităţii, va fi ales drept victimă sacrificială pentru a îmbuna Dunărea 
înghețată, entitate panteistă, mai puternică decît oamenii. Cel care prezidează 
ritualul de sacrificare repetă gestul unui antecesor, tot preot, care jertfise Dunării o 
fetiță, pentru a trece peste apa îngheţată, însă, odată cu trecerea timpului, ritul îşi 
pierde din caracterul sîngeros, căci umbra devine rîvnită de toate puterile Zidirii, 
fie luminoase, fie neprietene, nu trupul. Ritul acesta este prezent în toate acțiunile 
care presupun transfigurarea unui loc şi este necesar pentru a atrage influenţa 
benefică a puterilor nevăzute ale acelui spațiu. Odată ordinea restabilită, ea trebuie 
protejată prin multiple interdicții, după cum afirmă Roger Caillois în opera citată. 
Ingerarea fluturelui devenit animal totemic reprezintă o încălcare a prohibitiilor, un 
gest impur, dar şi pur în acelaşi timp, dată fiind natura ambivalentă a sacrului. 
Ritualul sîngeros îşi pierde din eficacitate şi importanţă în lumea modernă, care 
uită semnificaţia originară. Nimeni nu înțelege de ce trebuie unse colturile unei 
camere proaspăt văruite, dar toţi ştiu că aşa trebuie să se facă. Degradate în forma 
basmului, a poveștii, riturile eşuează în forma lor modernă, palide copii lipsite de 
semnificaţie, ale sărbătorii şi circului. Ele şi-au pierdut funcţia de revigorare a 
lumii sociale şi a universului, cînd indivizii suspendau devenirea pentru a intra în 
lumea de dinaintea creaţiei şi a statornicirii în structuri care impun respectul. 
Istoria Badislavilor se constituie într-un mit fondator, în care îşi are originea 
devenirea lui Mircea, cel care scrie manuscrisul. 

Aplicînd o lectură psihanalitică romanului Orbitor, Simona Sora (2008: 245) 
consideră că în centrul acestuia se află o imagine conştientă şi inconștientă a 
corpului, „o explozie a Eului şi, ulterior, o autostructurare a lui prin reconstituirea 
(in corp) a triadei mitice, Eul-Mama-Tatăl, iar mai apoi prin întemeierea unei lumi 
compensatorii, mirifice şi aventuroase (ORBITOR) care răscumpără anomia lumii 
celeilalte, închisă într-o istorie ridicolă şi tragică, inevitabil anecdotică, dar, 
inevitabil, apocaliptică.” Cred că imaginea corpului, pregnantă în proza 
cărtăresciană, ocupă un loc secundar, deoarece acest semn se subordonează 
raportului creator-creatie, esenţial pentru configurarea sensurilor acestui roman. În 
concepția lui Freud, la baza credințelor religioase se află un transfer simbolic de la 
un tată real, cu a cărui imagine un copil se identifică, la unul mai puternic, care îi 
asigură adultului protecţia. În romanul Orbitor, mai degrabă mama se erijează în 
Supraeul care prescrie şi sancţionează, mama gigantică, simbol al potentei 
creatoare. 

În romanul Orbitor, în afara tehnicii contre jour, o altă strategie cu funcţia de a 
(re)configura sacrul, de asemenea împrumutată din arta fotografică, este 
refotografierea, juxtapunerea unor imagini ale aceluiaşi obiect, focalizat în 
circumstanţe diferite, cu rolul de a sublinia diferenţele în timp şi spaţiu. Această 
tehnică se asociază alteia, stereoscopia, cu efect de insolitare a lucrurilor. În funcţie 

de planul narativ căruia îi aparţin, personajele poartă o altă identitate, ce alunecă 
între posibilitate şi imposibilitate. Mama, banala femeie preocupată de pregătirea 
mesei, captivă mereu în spaţiul strîmt al bucătăriei, în planul structurat de prezența 
lui Mircea, cel care îşi scrie Cartea, este proiectată ca ,,fluturita” ce stă sub semnul 
unui destin fabulos în planul manuscrisului lui Mircea. Există indicaţii textuale 
care permit stabilirea unei relații de identitate şi, în acelaşi timp, de excludere 
între personajele ce aparţin unor niveluri diferite ale naratiei. Diferă focalizarea, 
intenţia şi efectul. 

Se identifică două modalități de valorizare a sacrului în romanul Orbitor: fie 
prin aluzie, citat, parodie, la nivel intertextual, prin rememorarea operelor centrate 
pe tripticul Jad-Purgatoriu-Paradis (Baudelaire, Dante, Borges, cu acesta din urmă 
împărtăşind concepţia creaţiei care îşi construieşte creatorul), fie prin istoriile 
imaginate, la nivel intratextual. Romanul Orbitor însumează scriituri eclectice, 
realist-magice, ludice, autoreferentiale, ce configurează pe de o parte lumi veridice 
si, pe de altă parte, lumi situate în dimensiuni fabuloase, mitice, interconectate prin 
Textul infinit. Sacrul recontextualizat reprezintă elementul de legătură între 
universurile ficționale care se adună în această Carte ilizibila, guvernată de 
structurile jocului. 

Hipersensibile, unele dintre personajele romanului sînt programate să surprindă 
aspectul ocultat, mai puţin detectabil al lumii, urmînd căi negative sau instituite de 
tradiție, de la cunoaşterea magica pînă la cea cvasi-stiintifica. Divinatori, preoți, 
scriitori, Stiutori sau numai executori, personajele se raportează la o fata nevăzută a 
lumii, o interpretează potrivit unor grile diferite, săvîrşesc ritualuri al căror rost il 
retin numai în parte. 

Sensuri şi funcții ale intertextului religios în proza lui Marin Preda 
Claudia CIOBANU 


La présence de L'intertexte religieux dans la prose du Marin Preda a, à côté de la fonction 
structurante au niveau de sens et du son rôle compositionnel, une signification profonde pour le 
lecteur contemporain. Le texte nonfictionel, Jurnal intim, aussi bien que le texte fictionel, Viata ca 
o prada, Marele singuratic, Cel mai iubit dintre paminteni, dévoile une haute vibration, une 
remarcable vocation pour les grandes questions et pour l’observation que situe l’écrivain Marin 
Preda tout pres de la morale chrétienne, sans pourtant l’inglober. Dans leur angoisse, les 
personnajes de Preda invoquent le texte de la Bible en lui reconnaissant comme une instance 
supréme dont ils attendent, méme par comparaison ou contrast, ou similitude, une réponse. 


Explorarea intertextului religios din proza lui Marin Preda poate parea un 
demers lipsit de substanta, atita vreme cit scriitorul este perceput drept ateu, 
daca este să ne raportăm la mesajul transmis de eroii săi, autentici purtători 
ai ideologiei prozatorului. Apropierea de gîndirea acestora, dar şi de 
însemnările din jurnalul intim predist dezvăluie însă o realitate spirituală 
simptomatica a ultimei jumătăţi de veac XX: ființa umană aflată în fata 
propriei conştiinţe, tulburată de neputinta regăsirii echilibrului interior, 
dezamăgită de întinarea idealurilor sociale, însingurată şi nefericită, evocînd 
cu nedumerire modelul christic, inaccesibil în semnificația sa de adincime. 
Este justificată, în aceste date, incursiunea în intertextul de factură 
religioasă aşa cum este el intretesut în proza lui Marin Preda. Am avut în 
vedere, alături de însemnările din jurnal (care conturează, de fapt, un 
preambul util spre a înţelege mentalitatea prozatorului), volumul Viața ca o 
pradă şi romanele Marele singuratic şi Cel mai iubit dintre paminteni. 

Dimensiunea morală a personalității scriitorului Marin Preda devine 
evidentă, pentru cititorul care mai avea îndoieli după lectura prozei sale de 
ficţiune, în Jurnalul intim. Există, în însemnările diaristului, o vibrație 
înaltă, o vocaţie pentru marile întrebări şi pentru observaţia profundă care îl 
situeză în proximitatea moralei creştine, fără a-l îngloba însă acesteia. 
Concepţia sa despre suferință poate fi un prilej de conectare a acestei 
mentalități cu gîndirea creştină: „Nu e indicat să scutim oamenii de 
suferinţele care îi aşteaptă, sînt ale lor, să-i lăsăm să le îndure ca să se facă 
mai buni” (Preda, 2004: 3). 

În relație cu sentimentul de vinovăţie, Preda notează în jurnal: „Actele 
omului sînt sancţionate de propria lui conştiinţă, mai devreme sau mai tîrziu 
— bagă de seamă cum trăieşti! Dacă suferi, nu căuta să scapi de suferință, 
indiferent prin ce mijloace, nu vei scăpa de ea decît pentru a te prăbuşi în 
remuşcări”. Vocatia pentru puritate morală îl urmăreşte pe omul Marin 
Preda şi poate fi observată deopotrivă la eroii săi. Preocupat de menţinerea 
spiritului în echilibru, încercînd să rămînă departe de presiunea imoralitatii, 
scriitorul conştientizează faptul că „ordinea morală este o ordine a simtirii şi 
gîndirii, şi n-o poţi călca fără a produce dezordine în tine insuti’(Preda, 
2004: 38). El citează chiar, în jurnal, din romanul lui Dostoievski, 
Adolescentul: „Il faut aimer la vertu et fuir le vice”. 

Comentind intenţia lui Nietzche de a funda o nouă religie cu Asa grdit-a 
Zarathustra, tînărul cititor-narator din Viața ca o pradă constată că acestă 
scriere nu-i oferă nici o soluţie, în timp ce, „Evanghelia după Matei, avea 
doar patruzeci de pagini, în care găseai o nouă religie, pe concret, cu 
parabole clare, o viaţă, o răstignire şi o înviere” (Preda, 2003: 235). La o 
nouă religie, ca o cale oferită în căutarea binelui, dar în absenţa lui 
Dumnezeu, reflectează nu o dată personajele lui Preda, semn al unui 
„smintit orgoliu”, căci rezultatele sînt mereu eşecuri. 

Astfel, Niculae din Marele singuratic, pornit în căutarea unei „căi 
sfinte”, a unei soluții pentru el şi pentru oameni, in general, constată că 
pentru a o găsi e nevoie de o vocaţie întemeietoare şi că aceasta nu este 
atributul strict al „celor zisi cu carte”: „ca şi cînd toată morala noastră 
creştină, care a ţinut lumea în frîu aproape două mii de ani, n-ar fi fost 
întemeiată de Cristos cu ajutorul unor pescari...”, gîndeşte tînărul, 
polemizînd cu o mentalitate care face din intelectuali o clasă favorizată 
spiritual. Spre a găsi răspunsul la întrebarea „de ce se schimbă pescarul, de 
ce devine vînător?”, Niculae recurge tot la textul biblic: ,,Veniti, le-a zis 
Cristos, şi vă voi face pescari de oameni. Sună nevinovat. Dar vinatori?” 
(Preda, 1972/1: 84). Intertextul are aici funcţia de a susține personajul în 
gîndirea sa, dar şi de a trimite lungi rezonanţe cu întrebarea privitoare la 
„vînători”. Animat de dorinţa de a aduce lumii o nouă religie, care să facă 
omul mai bun, mai liber şi mai încrezător în destinul său, Niculae 
descoperă, după cîţiva ani că visul său este irealizabil pentru că omul are o 
adevărată vocaţie în a-şi întina idealurile. Ceea ce se promitea luminos a 
devenit meschina hartuiala şi luptă pentru putere. Astfel, pescarii aşa-zisei 
„hoi religii” s-au îndepărtat de la statutul lor inofensiv, devenind o 
ameninţare pentru ceilalți, deci vînători. „Noua religie” a lui Niculae are 
tangente cu preceptele comunismului, căutînd să schimbe ceea ce era deja 
solid aşezat în tradiția satului; un exemplu este schimbarea generată de 
ideea egalităţii sociale, fapt care a dus la alterarea valorilor bazate pe 
meritul personal. De altfel, toate preceptele pe care se funda „noua religie” 
şi-au pierdut sensul în practica istorică. 

Lectura Bibliei pe mirişte, în apropierea cailor, îi prilejuieşte lui Niculae 
o incursiune meditativă în orizontul sacru al Vechiului Testament: „Am 
găsit, cu surprindere, aceeaşi violență pe care o cunoşteam din mica mea 
viaţă. Era însă mult mai sîngeroasă, şi extinsă la un popor întreg, în numele 
lui Dumnezeu. În cîteva săptămîni mi-am pierdut credinţa pe care atît 
familia, cît şi biserica unde mă ducea şcoala mi-o insuflase ca un lucru 
firesc, aşa cum există soare şi copaci. Stăteam cu fata în sus şi nu-mi 
reveneam din puternicul şoc pe care mi-l provocase istoria plină de cruzime 
a poporului ales. Nu-mi luam gîndul de la un ofiţer care fusese ucis de ai săi 
fiindcă salvase de la unul din numeroasele lor măceluri o tînără femeie cu 
copilul ei. Toate simbolurile pe care le ghiceam în spatele acestor crunte 
istorii, simboluri înalte, de expansiune a unei idei mari, a Dumnezeului unic, 
se stingeau în vărsările de sînge care trebuiau să le-o impună celor care nu 
credeau în El... . Într-un tîrziu, cînd a apărut apoi un om simplu şi luminos, 
cu totul diferit de ei, şi care cerea aruncarea sabiei şi a trufiei şi plecarea cu 
umilință a fruntii în fata violenţei, ca o expresie a credinţei adevărate şi a 
mîntuirii, nu m-am mai mirat că l-au răstignit repede pe cruce. Dar nu 
înainte ca el să-şi facă numele şi parabolele cunoscute unui număr oarecare 
de oameni, care au avut grijă să le păstreze şi cu ajutorul lor să întemeieze 
apoi o noua religie” (Preda, 1972/I: 194). 

Acest fragment, extras din amplul monolog al lui Niculae din Marele 
singuratic (partea a doua) configurează, în linii mari, raporturile gîndirii 
autorului cu Vechiul şi Noul Testament. Respectind convențiile specifice 
ficţiunii literare, se schiteaza astfel profilul spiritual al personajului Niculae, 
în care citim portretul spiritual al scriitorului însuşi la tinereţe. Intertextul 
are aici mai ales funcție semantică şi de structurare a portretului moral al 
personajului, dar nu se poate ignora nici manifestarea sa compozitionala, ca 
verigă secventiala într-un monolog de proporții — acesta se întinde pe 
aproape un capitol. Băiatul, lector al Bibliei, observă că Poporul ales este 
departe de a fi exemplar în credința sa şi în manifestarea convingerilor, a 
trăirilor. Astfel citit, Vechiul Testament reprezintă, pentru un profil spiritual 
în formare, o lectură tulbure, întunecată de mulțimea crimelor înfăptuite sub 
scutul unei mari idei. Figura blinda a celui care va schimba cruda istorie se 
impune prin atitudine şi prin substanţa învățăturilor sale, a acelor parabole 
care îi provoacă cititorului de pe mirişte exclamaţii de entuziasm: 
„excepţional gîndit”. Ambitios, Niculae visează să inventeze „o nouă 
religie”, parabole noi, cu care să cucerească lumea, anticipîndu-l aici pe 
eroul-narator din ultimul roman predist, Victor Petrini. Există însă o 
deosebire între tînărul cercetător care dorea să elimine din filosofie „etica 
bazată pe ideea de Dumnezeu” (Preda, 1984/I: 67), să aducă în locul ei 
cunoaşterea pe baza descoperirilor ştiinţifice şi băiatul plecat din sat ca să 
schimbe lumea. Această deosebire constă în raportarea la doctrina 
comunistă. Niculae vede în comunism o soluţie, în vreme ce Petrini este o 


459 


victimă a acestui sistem pe care nu-l agreează dintru început. Oricum, atît 
proiectul lui Niculae, cît şi cel al lui Victor Petrini eşuează. Autorul îşi pune 
personajele în situaţii care probează ticăloşia lumii şi neputinta credinței în 
fata acestei ticăloşii, dar şi faptul că sisteme ideologice gîndite ca 
alternative la creştinism sînt neviabile. Sînt analizate sever manifestările 
meschine ale unei umanitati secularizate, iar situarea eroilor în postura de 
„fondatori de noi religii” tinde să devină o strategie de provocare a crizelor 
pe care aceştia le vor parcurge, dar şi de dezvăluire a lipsei de perspectivă şi 
de sens a oricărei negări a învăţăturii christice. În zbuciumul lor, personajele 
lui Preda recurg la textul biblic ca la suprema instanță de la care prin 
potentare, comparaţie, contrast, similitudine, aşteaptă răspuns. 

Ultimele cuvinte din Cel mai iubit dintre păminteni fixează sensul 
romanului prin intermediul unei microsecvente de intertext biblic — 
cunoscutul fragment din Intiia epistolă a Sfintului Apostol Pavel către 
Corinteni. După cum se ştie, un capitol din acestă parte a Noului Testament 
se intitulează Dragostea şi evidenţiază marile atribute ale comuniunii 
sufleteşti. Marin Preda citează (mai exact, parafrazează) din respectivul 
capitol cu aproape douăzeci de pagini înainte de final, în secvenţa în care 
Petrini, redevine narator: „Da, gîndeam, iubire vinovată, dar iubire! Nu ura 
ne-a despărțit pe mine şi Matilda, ci faptul că iubirea ei de la început 
dispăruse total. Da, îmi şoptea gîndul, iubirea poate să fie oricum, numai să 
fie! Poti să arăţi ca un chimval răsunător, dar dacă dragoste nu e... spune 
evanghelistul. E vorba, desigur, de dragostea divină, dar a noastră, cea 
profană, are oare vreo limită care s-o împiedice să atingă graniţa divinului? 
Lăcaşul ei nu e tot inima umană? Şi îmi apăreau în minte cuvintele Matildei, 
despre iubirea pricăjitului Artimon pentru fatala Tamara, cuvinte care îmi 
păruseră atunci ridicole şi risese de ele toată lumea, că o iubeşte pentru că n- 
o iubeşte. Pentru ce, pentru nece, fapt e că o iubea, restul nu mai avea 
importanță. Şi nici Acojocaritei şi muierea lui nu-mi mai păreau abjecti. Ar 
fi fost dacă n-ar fi ținut unul la altul, dar eu ştiam că ţineau, aveau clipele 
lor de pace simplă, aşa cum îmi aminteam că îi surprinsesem cînd mă 
trimisese tata să-i cer vecinului nostru o tezlă” (Preda, 1984/III: 300). 

Comparînd textul din Epistolă cu „citatul” lui Petrini, constatăm 
inexactitatea preluării textului evanghelic, dar şi faptul că această 
inexactitate serveşte mai bine personajului: „chiar dacă aş vorbi în limbi 
omeneşti şi îngereşti, şi n-aş avea dragoste, sînt o aramă sunătoare sau un 
chimval zîngănitor” sună cuvintele din Biblie. Privind în urmă, Petrini 
înțelege că iubirea este condiţia ca omul să aibă acces la dimensiunea sa de 
esență divină; fie şi iubirea profană, sugerează naratorul, dacă ea scoate la 
iveală ce este bun şi frumos în noi. La întrebarea lui Petrini dacă dragostea 
noastră profană are vreo limită care s-o împiedice să atingă granița divinului 

răspund chiar cuvintele din Înfiia epistolă a Sfintului Apostol Pavel înscrise 
în Noul Testament, pentru că ele pun în lumină tocmai atributele 
fundamentale ale iubirii: 

„Dragostea este îndelung răbdătoare, este plină de bunătate: dragostea 
nu pizmuieste; dragostea nu se laudă, nu se umflă de mindrie, nu se poartă 
necuviincios, nu caută folosul său, nu se minie, nu se gîndeşte la rău, nu se 
bucură de nelegiuire, ci se bucură de adevăr, acopere totul, crede totul, 
nădăjduieşte totul, sufere totul. 

Dragostea nu va pieri niciodată”. 

Arcul de sens care leagă cele două secvenţe intertextuale din roman 
situate la distanță de cîteva pagini încadrează soluția dilemei în care s-a 
găsit, la un moment dat, eroul narator din Cel mai iubit dintre păminteni. Cu 
toate că ultima frază a textului relevă o perspectivă încrezătoare asupra 
iubirii „descrise aici” şi nu a „iubirii aproapelui”, dizolvarea sentimentului 
care a subjugat o vreme protagonistul, aducîndu-l în vecinătatea fericirii 
supreme, dovedeşte că iubirea „noastră, cea profană”, e o iluzie. Ea nu 
eternizează, ca dragostea divină despre care Apostolul spune „dragostea nu 
va pieri niciodată”, ci „moare şi renaşte perpetuu”, după cum notează în 
confesiunea sa personajul narator. 

Proza lui Marin Preda pare să fi intrat într-un con de umbră, dar aici 
intervine deja o altă chestiune, cea a canonului literar, care nu face obiectul 
observaţiilor noastre de fata. Cu toate acestea, dacă literatura autentică este 
aceea care spune lucruri fundamentale despre Om, Preda a semnat literatură 
autentică şi a reuşit să surprindă în proza sa angoasele şi nefericirea 
individului care trăieşte într-o lume fără viaţă spirituală. Golul sufletesc al 
eroilor săi rămîne suspendat, în absenţa unei soluţii pe care scriitorul nu are 
cum să o dea, atîta vreme cît el însuşi este răvăşit de existenţa fără vibrație 
creştină. A parcurs textul sacru, îl citează, dar nu şi-l poate apropia, 
asemenea semintei din parabolă care a căzut pe teren neprielnic. Cititorul de 
azi al prozei prediste este provocat să cunoască realitățile unei epoci tulburi, 
înstrăinate de dimensiunea înaltă a omului privind spre divin, cu toate 
consecinţele care decurg din această atitudine. Prezenţa intertextului religios 
în creația lui Marin Preda subliniază tocmai oscilatia dureroasă a celui 
înstrăinat între asumarea naturii sale de om religios şi negarea acesteia. 

Alice Voinescu în dialog cu Dumnezeu 
Mariana CRĂCIUN 


The paper intends to define and analyze Alice Voinescu 's religious life and work, her strong 
believes in life being filtered by the divine word/ Christian laws. Having the misfortune of living in 
a tormented world (the period after the Second World War and that of the communist dictatorship) 
Alice Voinescu found a way of surviving by escaping in her interior world. Her hardships became 
her joys, she knew how to give meaning to every sad moment of her life by means of Christian 
guidance. Some critics portrayed her as a mystic feminine figure having a strong aura of holiness, 
but she never considered her as such, although she kept a permanent dialogue with God (in her 
Journal, even in her philosophical considerations). 


Se poate greu rezuma traiectul profesional al Alicei Voinescu, personalitate 
culturală de mare fineţe si cu un destin ales. Deşi considerată „unul dintre cei mai 
de seamă specialişti pe care i-a avut cultura românească a primei jumătăţi de secol” 
(Dan Grigorescu) norul comunismului a împiedicat răspîndirea şi cunoaşterea 
operei scriitoarei, lucrările sale fiind „date la topit” (Eschil) sau modificate pînă la 
renunțarea autoarei înseşi de a mai publica. Astfel, cu excepția celor trei lucrări, 
Montaigne, Aspecte din teatrul contemporan şi Eschil, restul operei sale va fi 
publicat postum, prima lucrare abia în 1983. 

Opera Alicei Voinescu însumează mai multe direcţii: carieră didactică (titulară 
a catedrei de estetică şi literatură dramatică), conferințele şi implicările Alicei 
Voinescu în psihologie, în problemele sociale ale unei societăți în declin 
(Contribution dans la Psychologie de l'Assistance Sociale en Roumanie, Ginduri 
pentru viata), consideratiile filosofice (Hermann Cohen — Un Platon modern, Kant 
şi Scoala de la Marburg, Scepticismul francez), militantă a feminismului românesc 
(Umanismul feminin), creația literară (Întilnire cu eroii tragici, Scrisori către fiica 
şi fiul meu, Jurnal, Scrisori din Costeşti), estetica teatrului (studii ale operelor lui 
Henrik Ibsen, Frank Wedekind, Bernard Shaw, Luigi Pirandello). O dimensiune- 
pilon a vieţii sale a fost credinţa reprezentată prin comuniunea permanentă cu 
Dumnezeu, dialogul inițiat cu divinul încă din copilărie: „Îmi amintesc de cînd 
eram fetiță de 14-15 ani, cînd încă nu mă atinsese durerea vieții, îmi amintesc de 
doruri de un «dincolo», de o melancolie, o nemulțumire fata de bucuriile vîrstei 
mele. O «Ahnung», o «presimtire» a unei alte realităţi pe care o simţeam în jurul 
meu, nevăzută. Eram poate făcută să cred, dar m-a tulburat învățătura pe care am 
cerut-o eu, nu mi-a fost impusă. Cred că o nevoie de a şti creştea în mine alături de 

aceea de a crede (s.a.). Toată viata am încercat să le pun de acord. Au fost ani cînd 
se împăcau în mine, dar la marile încercări, se izbeau, intrau în conflict şi eu în 
criză. Nu mă simt bine cînd nu cred într-un Dumnezeu personal şi în Christos” 
(Voinescu, 1997: 646). Sentimentul existenţei unei realități paralele asigurate de o 
lume nevăzută străbate întreg discursul confesiv al autoarei. Alice Voinescu şi-a 
păstrat la nivel spiritual contactul cu spaţiul din afară, spațiul nevăzutului, planurile 
riscînd, odată cu înaintarea în vârstă, să se suprapună, toți prietenii decedați trăiesc 
dincolo, comunică cu ea prin semne şi prin lumea onirică. 

Alice Voinescu a crescut în spaţiul cultural rominesc construindu-şi viata pe 
coordonatele echilibrului interior practicînd o dialectică între materie şi spirit, 
cunoaştere şi adevăr, simtire şi cugetare. Atit parcursul său cultural-formativ cit si 
viata sa interioară s-au aflat sub semnul zbuciumului unei vieți aparent ratate, dupa 
înseşi spusele autoarei, dar care se transformă într-o existență sublimă prin credința 
în Dumnezeu şi în Om: „omenescul e trecerea veşnic vie, veşnic actuală, veşnic 
reîncepută de la ceea ce este la ceea ce trebuie să fie — de la realitate la ideal. 
Omenescul e trecerea neîntreruptă de la conştiinţa care nu bănuiește şi nu cere încă 
adevărul, spre conştiinţa care îl posedă” (1 martie 1946). 

Credinţa autoarei nu este una sigură, certă, comodă, factor neperturbat şi sursă 
de echilibru permanent. De multe ori viaţa o încearcă, Dumnezeu o testează pentru 
a-i permite să mai urce o treaptă de sfințenie. Suferinta interioară se transforma în 
acele momente în crize spirituale, revolta înecînd-o şi dialogul cu Dumnezeu fiind 
dur şi recalcitrant: „Dumnezeule aspru, implacabil tiran, cum te joci cu noi, biete 
fiinţe neputincioase![...] nu există cer decît pentru cei puternici. Da, ştiu, blestem, 
Doamne, pentru că eşti crud şi nepăsător” (Voinescu, 1997: 697). 

Caracter extrem de puternic, personalitate complexă, conducător al Asociaţiei 
Creştine a Femeilor, militantă pentru feminismul romînesc, supraviețuitor şi martor 
al unor reale tragedii sociale (războaie mondiale, ascensiunea fascismului, revolta 
legionară, alungarea monarhiei - tînărul rege Mihai, instaurarea regimului 
comunist, asistarea la deportări, detentia), Alice Voinescu a ştiut de-a lungul anilor 
să-şi păstreze integritatea, să rămînă un spirit democrat şi să-şi exprime în 
permanenţă ideile, credinţele în spiritul obiectivitatii, eticii şi autenticităţii ce au 
caracterizat-o. 

Privind din unghi hermeneutic viata Alicei Voinescu putem analiza o 
fenomenologie a „eşecului”, seria de experienţe tragice trăite de aceasta ajutînd-o 
de fapt să se autodepăşească, să se înconjoare cu o aură de misticism şi să trăiască 
privilegiul unei vita contemplativa. Femeia Alice Voinescu, pendulind între 
împlinire şi ratare ca trepte de creştere întru sublim, se desprinde de efemerul lumii 
brutalizate comuniste şi în ultima parte a vieţii ei îşi proiectează existenţa într-un 
„dincolo” absolut, esentializat. Fenomenologia „eşecului” presupune două aspecte: 
suita de evenimente, fenomene ce au concurat la o direcţie descendentă a destinului 
Alicei Voinescu şi maniera în care aceasta a reuşit să extragă din acest cumul 
nefast esența fecundă a acestor eşecuri. Ratarea reprezintă un mobil al 
autodezvoltarii, Alice Voinescu schimbindu-si viata odată cu fenomenul 

hermeneutic al „înţelegerii înţelegerii” vieţii, schimbîndu-şi optica asupra vieţii. 
Practicînd permanent autocritica severă, Alice îşi defineşte aspru propria conduită: 
„Autointoxicare cu principii şi simtaminte străine firii mele. Un fel de Madame 
Bovary a misticii” (Voinescu, 1997: 475). 

Prin amabilitatea domnului Nicolae Boangiu, secretar literar al Teatrului 
Naţional „Marin Sorescu” din Craiova, am obţinut manuscrisul piesei de teatru 
Alice nu ştie să moară (autor Gheorghe Truta), piesă inspirată de Jurnalul Alicei 
Voinescu şi care a fost pusă în scenă în anul 2005. Drama oferă o perspectivă 
postmodernistă de receptare a omului Alice Voinescu, Gheorghe Truta practicînd 
ironia fină în conturarea atît a portretului Alicei cit şi în evidenţierea celor doi poli 
importanţi între care a pendulat Alice Voinescu de-a lungul vieții: Stello (iubirea 
pămînteană) şi îngerul (iubirea divină). Dramaturgul a sintetizat extrem de bine 
relaţia pe care a avut-o Alice cu Dumnezeu şi plasarea acesteia mai mult în 
irealitate (dincolo) decît în realitatea istorică. Îngerul trimis de creator pentru a o 
lua pe Alice în ceruri va fi în repetate rînduri refuzat de aceasta. Iubind-o pe Alice, 
îngerul va rămîne fără aripi pentru a-i permite Alicei să mai rămînă pe pămînt 
puţin: „Eu n-am trăit, cum am să mor?”, „Mi-e greu să plec aşa... Mă simt 
nepregătită. Dacă privesc în urmă, ce imagine ciudată lasă viata mea, ingere. 
N-o pot părăsi aşa!” (Truta p. 4). 

Pentru fiecare aminare a inaltarii la cer, pentru fiecare concesie făcută Alicei, 
îngerul pierde cîte ceva din trupul său divin: 

„ALICE: Dar tie iti lipseşte aureola. Vai, Doamne, cum ai permis una ca asta?! 
Te doare? 

ÎNGERUL: Iubirea nu doare. Altfel tot universul ar fi incrincenat. Numai de un 
singur lucru îmi e frică, Alice. 

ALICE: De care, îngere? 

ÎNGERUL: Mi-e teamă ... că voi fi făcut om (înspăimîntat). Orice, numai om, 
nu! Doamne.. al meu... fă-mă orice vrei, piatră, deal, apă, broască, ac cu gămălie, 
panou electoral, brişcă sau rulotă, floare sau spin, pantof, stilp de telegraf... Dar te 
rog, oricît aş greşi... nu mă face om!” (Truta p. 15). 

În interviurile avute cu Ion Biberi, Alice declară cu acea sinceritate spontană: 
„Sunt credincioasă, dar nu mistică. lubesc viata paminteasca, realitatea. Sint 
convinsă că dacă nu trăeşti adînc toate clipele vieții tale, faci o lacuna in absolut. 
Eşti responsabil de fiecare moment pe care îl trăeşti. [...] Socotesc că există o 
realitate divină. Cred în Christ, în Sfînta Maria. Sînt o creştină practicantă. Am 
ajuns la împăcare prin gîndire personală. Am cucerit această treaptă” (Biberi, 1945: 
109-110). Trăind între două lumi, Alice realizează că nu a trăit în fapt deloc, atributul 
ratării insotind-o în permanență. 

Înzestrată cu un ascuţit spirit autocritic, visînd şi încercînd perfecțiunea, Alice 
Voinescu îşi deschide jurnalul printr-o tehnică de confesie inversă, oferind bilanţul 
vieții şi înţelepciunea creştină cistigata: 

„Cum nu veţi citi aceste rînduri decît cînd nu voi mai fi eu, pot să-mi permit o 
sinceritate pe care, oricum aş vrea-o, n-aş putea s-o ajung, ştiind că veţi citi jurnalul 

acesta fiind eu in viata. [...] Pînă azi nu am facut, nici gîndit lucruri pe care nu le- 
aş putea mărturisi, n-am jignit nici legi sociale, nici naturale. L-am miniat, desigur, 
pe Dumnezeu — dacă e — prin faptul că n-am ştiut să înțeleg semnul ce-mi făcea 
prin toate necazurile şi greutățile ce întîmpinam. Acum ştiu şi simt că de tot ce ti se 
întîmplă eşti responsabil şi regret din toată conştiinţa că am putut meschiniza prin 
furii banale, indignări forțate de formule cărturăreşti, prin dureri factice, fiindcă mi 
le inoculam cu gîndul că aşa se cuvine să suferi cînd esti înşelată, mintita, 
deceptionata etc.! Ce rău îmi pare că am trăit aşa cei mai buni ani ai vieţii mele, în 
care puteam fi numai lumină şi înţelegere îngăduitoare, în care trebuia să radiez în 
jurul meu viata autentică” (Voinescu, 1997: 1-2). 

Însă viaţă autentică emană odată cu înaintarea în vîrstă, odată cu suma 
experienţelor tragice la care va fi supusă (detenţie, domiciliu forțat, demiterea din 
spaţiul universitar, mizeria financiară etc.). Treptele nenorocirilor pe care le urcă 
aparțin scării divine, ea inaltindu-se de fapt sper cer, cistigind grație divină. Este 
uimitoare capacitatea Alicei Voinescu de a înţelege lumea atât prin prisma ştiinţelor 
raţionale (logica, psihologia) cît şi prin intermediul celor umaniste (filosofia, 
estetica, arta). Acestea însă nu dobîndesc valoare reală dacă nu sînt trecute prin 
filtrul credinței, prin filonul său religios, ortodoxia reprezentind chintesenta 
sistemului său de viata. 

Citind jurnalul Alicei Voinescu rămii surprins de validitatea demonstrată a 
fiecărei consideraţii religioase, ea nu îşi impune sau iti impune nimic din credința 
sa, ea doar oferă argumente, sau, în momente de cumpănă a vieții, le caută. 

„Tot mai mult înţeleg dogma Graţiei, prin intermediul lui lisus. [...] Crezind, 
omul se tămăduieşte de insuficiența cugetării sale, o corectează prin actul de 
credință care e împlinire şi afirmare a unui Adevăr definitiv, intangibil dar real. Tot 
mai mult înţeleg că numai adevărata creştinare ne poate tămădui de pieire. Oameni 
liberi, deci oameni, am întîlnit numai printre creştinii care iubesc (s.a.) pe 
Dumnezeu” (Voinescu, 1997: 197). 

Există o permanentă luptă în sufletul Alicei Voinescu la nivelul propriei 
religiozitati. Nu neagă niciun moment existenţa divină, nu o contestă însă pare că o 
testează, o provoacă la dialog. Nu are atitudinea pasivă a credinciosului care se 
supune tacit dictonului Crede şi nu cerceta, ci ea devine partener de discuţie cu 
Dumnezeu, induce un raport de egalitate. Să nu înţelegem prin acest raport o 
egalitate a puterii, nu, e doar o plasare a actantilor pe acelaşi cod al comunicării. 
„Nu «Crede şi nu cerceta»; poţi cerceta, trebuie cercetat (s.a.) tot ce priveşte 
natura, societatea etc. Dar nu cerceta «pentru că iti trimite Dumnezeu o încercare». 
Nu discuta cu Dumnezeu, iată ce înțeleg prin porunca aceasta. Completa predanie, 
acceptarea vieţii, nu exclude cea mai vie curiozitate în lumea fenomenelor. Mi s-a 
luminat un punct nou” (Voinescu, 1997: 154). Sau „Am gîndit: Dumnezeu este un 
plan. M-au năpădit scrupule. Oare nu fac schismă? Oare nu e o concesie făcută din 
punct de vedere ştiinţific? Dar ştiinţa nu e şi ea drum spre Dumnezeu? Poate că e 
drum, şi Dumnezeu este dincolo de drum. Nu înţeleg. Accept supunerea fata de ce 

nu înţeleg. Dar nu ca obscurantism, nu ca pasivitate, ci ca veşnică căutare (s. a.). 
Caut intim ce poate da ipoteza lui Dumnezeu” (Voinescu, 1997: 90). 

Sînt nenumărate pasajele confesive ale autoarei în care Dumnezeu apare în 
postura unui receptor fin, empatic: „Fie voia Ta, Doamne! ÎL simt pe Dumnezeu 
acum, îmi revine credința, dar pe un alt plan, cu totul altul decît înainte. Este 
«Dumnezeul meu al puterii». Este Energia imensă avînd o personalitate! Mă atrage 
către EI ca pentru a-mi dezvălui o taină. Ştiu că nu e o înfruntare. Nu este orgoliu. 
Dar nu mai este Dumnezeul Dragostei, în care credeam, nici acela al copilăriei 
mele, nici unul indiferent, este Eul meu virtual, adică sînt legată de EI, evoluez prin 
EI, mă hrănesc din El. nu e limpede, este un sens care mă luminează în tot ce fac. 
Doamne! Doamne! Mulţumesc!” (Voinescu, 1997: 48). „Doamne, lasă-mă să Te 
caut şi să Te găsesc liberă, prin harul Tau, nu prin voinţa mea. Iti mulţumesc pentru 
tot. Călăuzeşte-i pe ceilalți pe căile Tale, dă-mi înţelegere şi fă-mă să consimt fără 
rezerve” (Voinescu, 1997: 107). 

Discuţiile cu Dumnezeu însă iau deseori şi forma reproşului sau a atitudinii 
resemnate: „Ajută-mă să nu urăsc, nici să mă incapatinez, nici să cedez din 
slăbiciune şi lipsă de rezistență. Mă ofer Tie să fiu instrument pentru ce vrei Tu. 
Simt că-mi vei cere lucruri grele, că dacă mă liberezi de chinurile unei căsnicii atît 
de agitate, e ca să mă intrebuintezi aiurea. Parcă îmi e teamă, parcă aş continua să 
sufăr în intimitatea unei case mici, decît să mă expun vinturilor din afară. Dar cum 
vrei Tu, Doamne!” (Voinescu, 1997: 99) sau „Biserica cere să te detaşezi de 
oameni pentru a te dărui lui Dumnezeu. Eu nu sînt încă la o a doua etapă: m-am 
depărtat de oameni, m-am apropiat de alti oameni, singuratici — nu mi-e dor de 
Dumnezeu! Şi totuşi nu-l pot nega. ÎI simt si pe el ca pe mine, în nesfirşită 
dimensiune! E «dincolo». Şi îmi pare că cei care vor să şi-l facă al lor, cei care-l tot 
reclamă pe lisus pentru ei personal, pentru mintuirea individuală văzută de El, mi 
se par nişte copii mari, egoişti” (Voinescu, 1997: 13). 

Uneori sentimentul unui dogmatism moştenit, al unei existente suprimate de 
elanul trăirilor autentice, efuziunilor sentimentale, se strecoară în sufletul autoarei 
astfel încît seria gîndurilor contradictorii se instalează (frustrare şi îndoială, 
resemnare şi revoltă): „sînt numai în aparență o sfinta! Dumnezeul meu sînt 
cuvintele! Cred în Dumnezeu, dar nu în cel denumit astfel, un altul trage de mine, 
trebuie să-l recunosc cu voce tare. Eu mărturisesc numai un Dumnezeu moştenit, 
nu pe cel care se revelează personal! Este aceasta din nou o ispită? Oare te poate 
ajuta numai supunerea la o religie, dogmatic? Numai ea te poate izbăvi? Simt că în 
mine vrea să se facă Lumina, dar mi-e frică. Trebuie însă să ieşi în intimpinarea 
harului. Eu mă opun. Mă cheamă oare Dumnezeu sau Necuratul? Îmi pare ca şi 
cum aş fi un strigăt fals” (Voinescu, 1997: 82). 

Două sînt instanţele la care se raportează Alice Voinescu de-a lungul vieţii sale: 
Stello (soţul) şi Dumnezeu. Ei formează un triunghi spiritual, sau, mai bine spus, 
un cerc hermeneutic al înțelegerii. Cît timp era în viata Stello, Alice discută mai 
mult cu Dumnezeu, plîngîndu-se de mariajul său cu Stello: „Viaţa cu Stello devine 
imposibilă. Mă întreb, Doamne, ce gînduri ai cu mine!? Ştiu că eu l-am ales, că Tu 

mi-ai pus piedici, dar pentru o biată atracție fizică, atît de firească unei fete tinere, 
de ce să plătesc o viață întreagă nu numai cu umilinte, dar cu o reală suferință 
fizică? Nu înţeleg planurile Tale, Doamne! Mă supun, dar fără bucurie. Ştiu că nu 
asta îmi ceri. Dar Stello m-a degradat pînă şi în aspirații, pînă şi în puterea de elan 
şi de efort” (Voinescu, 1997: 157). În momentul în care Stello trece dincolo, 
rolurile se inversează, acesta devenind confidentul absolut, întruchipare a unei 
iubiri idealizate şi tragic pierdute prin neintelegerea ei din timpul vieţii, Dumnezeu 
trecînd aparent în plan secund. La fiece clipă grea, Alice se întoarce însă plină de 
căință la Dumnezeu: „Linişte. Trăiesc în zbucium dar mă atinge pe din afară. Iti 
mulţumesc, Doamne. Ieri m-am îndoit adînc de existenţa Ta. Sentiment de gol 
total. M-am rugat să nu mă laşi. M-ai ajutat. Mă încearcă tot mai des îndoiala. Am 
constatat că nu mă linişteşte ea, nici vreun raţionament. Îndată ce mă rog, malgré 
tout, o clipă, parcă răspunde. Pesemne trebuie să-l cucerim zilnic — cu minuta” 
(Voinescu, 1997: 93). Astfel, Jurnalul Alicei este unul în doi: pînă la moartea 
soțului său, Alice vorbeşte şi se sfătuieşte în permanență cu Dumnezeu, îl ceartă şi 
o ceartă, se zbate între îndoială şi tăgadă în spirit arghezian. După moartea lui 
Stello, Dumnezeu este metamorfozat în persoana soţului, sau, mai bine zis, soţul 
devine confident şi mediator divin. Toate interogatiile sînt lansate către decedat, 
acesta fiind investit din momentul morţii cu o aură divină, devine protectorul Alicei 
(„oare nu faci parte din divin?”’). 

Spirit critic, obiectiv, Alice Voinescu îşi justifică rational credința religioasă, 
fiecare dicton creştin este analizat, interpretat: 

„Singura orientare care nu poate distruge ci construi, care nu dezbină ci uneşte, 
e credința în Dumnezeu şi supunerea oricărei trebi omeneşti voinței divine. Numai 
oamenii sînt conduşi de Dumnezeu, ascultători chemării Lui, pot conduce bine 
națiunile şi le pot călăuzi pe calea chemării lor. Cui ascultă, Dumnezeu îi vorbeşte. 
Cine se supune chemării divine, găseşte sensul, deci pacea vieţii. Principiul 
psihologic: natura umană se poate schimba. Prin urmare, nimeni nu poate decreta 
despre un om că e incorigibil. Nu sînt oameni buni şi oameni răi, ci oameni conduşi 
de Dumnezeu şi oameni necondusi de EI” (Voinescu, 1997: 84) sau „Acum înţeleg 
sensul poruncii: să iubeşti pe Dumnezeu mai presus de orice. E singurul mijloc de 
salvare din Eul cel mic, meschin, fricos, încătuşat. Dragostea de Dumnezeu e 
puterea creatoare a duhului, care emancipează pe om de ce e dat în actul creator şi 
afirmativ al tendinței spre Dumnezeu. Dragoste (s. a.) este un cuvînt care prea se 
confundă cu atracţia erotică. Oricît subliniezi, platonizezi, rămîne urma fizicului” 
(Voinescu, 1997: 85). 

Definiţia creştinismului: „Creştinizarea e o tehnică prin care sufletul cîştigă 
intensitatea necesară pentru a ieşi din haosul materiei. O dată «născut», el nu poate 
muri fiindcă 1 se schimbă calitatea de viata şi prin el, care pătrunde toate 
momentele tale, toate acţiunile, gîndurile, simtirile, adică le dă coloratura lui 
spirituală specială, omul, drept conştiinţă iese din proporțiile timpului fizic. Timpul 
psihologic al lui Bergson e variabil de la clipă la eternitate. Acesta e timpul 
spiritual. Preocuparea de o viaţă după moarte avea două aspecte: 1. prelungirea 

unităţii noastre biologice — şi asta nu o cred, 2. permanenta actului spiritual, a 
acestei realități nespatiale şi netemporale — de asta sînt convinsă. Cînd Sf. Pavel 
spune în Epistola către Romani, cap. 8,2: «Căci legea duhului vieţii în lisus Hristos 
m-a liberat de legea păcatului şi a morţii» sau 8,6: «Căci cei ce sînt după trup 
cugetă cele ale trupului, iar cei ce sînt după Duh, cele ale Domnului. Căci dorința 
cărnii este moarte, dar dorinţa Duhului este viaţă şi pace». Înţeleg că «lisus este 
Calea, Adevărul şi Viaţa», adică a realizat spiritualitatea pură şi a propus pentru 
oameni metoda, adică drumul (s. a.) spre El, acest fel de a trai fără spaima de 
moarte” (Voinescu, 1997: 87). 

Vicisitudinile vieții o fring odată cu înaintarea în vîrstă şi cu instalarea 
regimului comunist: „Doamne! lar m-am răcit de Tine. Te mărturisesc, dar iar nu te 
trăiesc. Tot mai mult recunosc că Tu ceri completa desfacere de lume, pentru ca 
mişcarea lăuntrică să se libereze complet şi să se avinte spre Tine. Acum efortul 
cade. Mă complac prea mult în simțăminte omeneşti. [...] Nu mai sînt dinamică, nu 
mai sînt obosită. Mă îngraş, semn evident că iar sînt pe pămînt” (Voinescu, 1997: 
97), însă „Grea e viaţa! Dar cu Tine, Doamne lisuse Hristoase, se uşurează!” 
(Voinescu, 1997: 105). 

În vremuri de restrişte naţională Alice Voinescu apelează din nou la graţia 
divină: „Zile grele, definitive, agnostice. Cine nu e cu Tine Hristoase, e contra Ta şi 
sînt cu Tine chiar cei ce nu cred în Tine dar cred în Evanghelia Ta; iar nu sînt cu 
Tine cei ce se închină şi cred în putere şi neagă dreptatea. Doamne, e vremea de 
apoi, cînd se aleg ai Tai de ai întunericului. Nu permite să-ţi scape vreun romin, 
fie-ti milă de toți oamenii, îndură-Te de nemernicia noastră a tuturor, pêle-mêle, 
căci am înnebunit cu toţii [...] Nu Te pot vedea hitlerist, Doamne!” (Voinescu 
1997: 189). Hitler e „biciul lui Dumnezeu, e nenorocitul blestemat în care toate 
puterile infernale pot lucra asupra Europei întregi. Ar trebui să ne rugăm pentru el, 
nenorocitul!” (Voinescu, 1997: 195). „Înţeleg ce înseamnă «sfîrşitul lumii», e 
sfîrşitul omului ca atare, ca ființă vie în drum spre o conştiinţă tot mai luminată. 
Sfirsitul înseamnă deraierea de pe sina normală care nu atinge idealul, dar care e in 
direcţia lui” (Voinescu, 1997: 258). 

Alice Voinescu defineşte natura umană doar prin raportarea la două condiţii: de 
înger sau de bestie, nu există calea de mijloc. Durerea neamului rominesc 
reverberează în durerea Alicei şi aceasta, la rîndul ei, se revoltă cu ochii spre cer: 
„Azi dimineaţă am avut o mare discuție violentă cu Dumnezeu. L-am acuzat de 
nedreptate cu neamul nostru, de colaborare cu cei răi şi nemernici. În fine, am fost 
foarte îndrăzneață, dar cred că aşa îi plăceam. Nu mai vreau să mă supun orbește. 
Mă supun fiindcă la urma urmelor am impresia că tot (s. a.) El le ştie mai bine pe 
toate, dar vreau să ştiu şi eu, şi asta nu se poate cînd nu mişti, nu te lupti cu El. Azi 
i-am spus verde in faţă o mulţime de nedreptati ce face cu bietii de noi” (Voinescu, 
1997: 374). Şi, putin mai tîrziu: „Cred în Dumnezeu, în altă viata. Dacă mă înşel, 
totul e pierdut. Doamne, nu ne lăsa” (p. 518). 

După experienţa închisorii („Puşcăria a fost un examen suprem, sper că nu mă 
mai aşteaptă altul! L-am trecut foarte mediocru pentru că nu i-am înțeles sensul 

decît după ce am scăpat şi mi-am regăsit libertatea. Sînt grozave metodele divine 
de a ne creşte! M-aş ruga fierbinte să nu mă mai puie la altă învățătură, de nici un 
fel. Să mă lase o mediocră” - Voinescu, 1997: 731) şi aflîndu-se în exil la Costeşti, 
Alice notează în Jurnal: „lisus cere smerenie, el înţelege să-şi trăiască fiecare 
nimicnicia în faţa lui Dumnezeu! Cu cît trăieşti mai adînc contrastul, cu atît eşti 
mai «capabil» de Dumnezeu. A te cutremura de măreția Lui este a avea 
simtamintul ce te înființează ca om şi smerenia atunci devine izvor de măreție 
omenească. Acum însă smerenia mea e falsă, e numai dezolare, deziluzie de mine, 
o nemulțumire fata de bietul rest inert ce am scos din închisoare. Nu mai cred în 
mine fiindcă nu mai cred (s.a.) în legătura mea cu Creatorul. Eu nu am trăit nici 
această încercare cum se cuvenea: lucid, brav, acceptînd-o ca atare. Tot timpul în 
rugăciune tipam ca copiii mici, în sinea mea, ceream cu patimă să ies din tarc, 
zguduiam zăbrelele şi dam din picioare! Am pierdut meritul ce puteam culege 
[... (Voinescu, 1997: 636) sau „Simt in mine acum o revoltă contra celui pe care 
îl numim Dumnezeu. Azi sînt luciferică. Să mă rog. O să încerc, dar inima se 
revoltă. Şi apoi, Dumnezeu nu poate primi o rugăciune de sclav” (la Costeşti, în 
domiciliu forţat) (Voinescu, 1997: 661). 

Spre sfîrşitul vieţii, declară conclusiv: „Cînd îl simt pe Dumnezeu în mine, totul 
e bun. Altfel sînt o ființă mediocră. Artist ratat! Ginditor ratat! O femeie 
supraratată! Sînt eu vinovată de această stare hibridă? E oare din cauza 
incapacității mele de a mă ruga, adică de a crede intens în spirit? Efortul meu e 
pînă la urmă tot fizic. Spun «Doamne, Doamne», cu buzele şi cu trupul meu, dar nu 
pot face legătura între spiritul meu şi Dumnezeu. O singură dată am realizat un slab 
contact — experienţa crucii. Lucrez asupra mea fără să izbutesc să ies din timp şi să 
mă desprind de pămînt” (Voinescu, 1997: 672). 

Traseul spiritual voinescian este unul sinuos, comuniunea şi ne(com)uniunea cu 
Dumnezeu fiind fațete ale credinţei sale religioase. Asocierea proprie cu lov este 
deplin justificată în confesiunile sale, credința pasivă fiind însoţită des cu 
îndrăzneala răzvrătitului: „Te mărturisesc, dar iar nu Te trăiesc” (Voinescu, 1997: 
97). 

